
Hamza Nigârî ve Divanının Türk Tasavvuf Edebiyatındaki Önemi 

XIX. yüzyılda Türk Tasavvuf edebiyatının en güçlü temsilcilerinden biri hiç şüphesiz 
Nigârî mahlasiyla tanınan eş-Şeyh Seyyid Hamza Karabağî’dir. Azerbaycan asıllı olan bu 
mutasavvıf şair, hayatının uzun bir dönemini Anadolu'da geçirmiştir. Harput'ta vefat eden 
Nigârî’nin kabri Amasya’dadır. 

XIX. yüzyılın başlarından itibaren bir çok alanda başlayan Batılılaşma Türk 
edebiyatında da kendini göstermiştir. Batı edebiyatını örnek alarak eserler veren bir çok edebî 
simanın yanında Türk Tasavvuf Edebiyatı geleneğini sürdürmeye çalışan sufî şairler de 
bulunmaktadır. Divan şiirinin son temsilcilerinden Leskofçalı Galib (ö. 1867), Hersekli Arif 
Hikmet Bey (ö. 1903), divanlarında tasavvuf! edaya yer verirken, Mevlevi şair Yenişehirli 
Avnî Bey (ö. 1883) ve çeşitli tarikatlardan nasip alan Osman Şems Efendi (ö. 1893) şiirlerinde 
tasavvufu daha derin ve yoğun bir şekilde işlemişlerdir. Bunların yanında Sivaslı Sûzî (ö. 
1830 ), Kuddûsî (ö. 1848), Mehmed Ali Hilmi Dede (ö. 1907), Edib Harâbî Baba (ö. 1918), 
Esad Erbilî (Ö.1931) gibi doğrudan tekke şiiri vadisinde eser veren şairler de bulunmaktadır. 
Nigârî de bu mutasavvıf şairler gibi devrin edebî değişiminden uzak kalarak eski tarzı ve ruhu 
yaşatan mutasavvıf şairlerdendir. 

Nigârî bu yüzyılda özellikle Doğu Anadolu ve Kuzey Azerbaycan’da geniş halk kitleleri 
üzerinde daha ziyade dinî-tasavvufî bir şöhret kurmuş, şiirleri beğenilip ezberlenmiş, mistik 
heya-canlara sahip bir mutasavvıf olarak ün kazanmıştır. Türkçe divanından başka bir de 
Farsça divanı bulunan Nigârî’nin tesiri bu bölgelerde bugün hâlen devam etmektedir. 

Yayma hazırladığımız Türkçe divanında İlâhî aşk coşkun bir şekilde dile getirilir. Bunun 
için de âşık, şarap, bade, mey, sâkî, şem’, pîr-i mugan, meyhane, meykede, peymâne, dildâr 
gibi Tasavvuf edebiyatı terimleri sık sık kullanılır. Şâir zaman zaman bunlardan ne 
kastettiğini de belirtir. Şiirlerinde kullandığı dil daha çok Türkiye Türkçesi’dir. Zaman zaman 
Azeri Türkçesi özellikleri de görülmektedir. Nigârî, mutasavvıf şairlerin çoğu gibi şiiri bir 
vasıta olarak görür, onun esas amacı insanlara kendi düşüncelerini anlatmak ve onları 
tasavvufî açıdan eğitmektir. Te kk e şiiri göz önüne alındığında Nigârî’nin dili sade sayılmaz, 
daha çok divan şiirinde kullanılan nazım şekillerini kullanır. Çoğunlukla aruz vezniyle yazan 
Nigârî’nin heceyle yazdığı şiirleri de vardır. Şiirlerinde zaman zaman vezin hataları görülse de 
coşkulu edası ön plana çıkar. 

Divan Nüshalarının Tanıtılması 

Divanı hazırlarken iki matbu nüshayı esas aldık. Her iki nüsha da birbirinin hemen 
hemen aynısıdır. Tiflis baskısı g’nin keşidelerinin gösterilmesi dışında her iki nüshada da imlâ 
bakımından pek farklılık görülmez. Tiflis baskısında 823. şiirden sonraki kısım yoktur. 
Dolayısıyla İstanbul baskısı daha çok şiire yer verir. Ancak yayma hazırladığımız divandaki 
705-724 numaralı şiirler de İstanbul nüshasında bulunmamaktadır. Yine İstanbul baskısının 
sonunda bir mektup ile “Çaynâme”, takriz ve divanın neşri için düşürülmüş tarih beyitleri de 
yer almaktadır. İki matbu nüshanın da pek farklı olmaması nedeniyle çeşitli güçlüklerle 
karşılaştık. Bu nüshalarda vezin düşünülmeden bir çok yere sanki virgül yerine “vav” harfinin 
yazılmış olması da giderilmesi zorunlu ayrı bir problem teşkil etti. Divanı yayıma hazırlarken 
kelimelerdeki uzunlukları gösterdik, kendi yaptığımız ilâveleri köşeli parantezde verdik. 
Amacımız karşılaştırmalı bir metin neşri olmadığı için metinde transkripsiyon işaretleri 
kullanmadık. Matbu nüshalarda pek fazla nüsha farkı da olmadığı için dip notta nüsha farkı 
göstennedik. “Eyle” kelimesini bazı yerde Azerî Türkçesi telaffuzu ile “ele” okumak gerekse 
de, bu hususta da imlâya bağlı kalarak tamamını “eyle” şeklinde verdik. Yine şairin mahlasını 
“Mîr-i Nigârî” okumak mümkün olsa da biz tamamında “Mir Nigârî” şeklinde tamlamasız 
aldık. 

HAMZA NİGÂRÎ’NİN HAYATI, ESERLERİ VE EDEBİ KİŞİLİĞİ 

A) HAYATI 

Asıl adı Hamza olan Nigârî, 1212 (1797) yılında Azerbaycan’ın Karabağ bölgesinde 
Zengezur kazasının Cicindi köyünde doğdu. Neseben Seyyid olduğunu belirten Nigârî'nin 
(839/XIV-5) doğum tarihi için kaynaklarda farklı bilgiler yer almaktadır. Baba adı 
Rükneddin, anne adı Kızhanım’dır. Babası, yöresinde Mîr Paşa diye tanınmıştır. Hamza henüz 
altı aylıkken babası öldürüldüğü için on beş yaşma kadar ciddî bir tahsil hayatı olmamıştır. 
Annesinin ısrarı üzerine Karakaş köyüne giderek Mahmud Efendi’nin, bir süre sonra ise 
Şeki’nin Dehne köyünde bulunan Şikest Abdullah Efendi’nin derslerine devam etmiştir. 
Karakaş'ta iken tahsiline yardımcı olan ve her türlü ihtiyacını karşılayan Nigâr adlı bir hanıma 
şükran borcunu eda için Nigârî mahlasını aldığı rivayet edilir. Tahsil ve irfan hayatına genç 
yaşta Anadolu'ya gelerek Amasya'da, Nakşibendî şeyhlerinden Hâlid-i Bağdâdî’nin halifesi 
İsmail Şirvânî'ye (ö. 1270/ 1853) bağlanarak devam etmiştir. Sadrazam Mehmed Rüşdi 
Paşa’nın babası olan Şirvânî’nin yanında hem zahirî hem de batini ilimlerde bilgisini 
geliştirmiştir. 1255 (1839) yılında Amasya’da Gümüşlü Saraçhane Medresesi'nde bir süre 
halvette kaldıktan sonra hacca gitmiş, dönüşte yine Amasya'da yerleşmiştir. 

1256-1257 (1840-1841) yıllarında annesini ziyaret amacıyla doğum yeri olan Cicim’e 
gitmiş, bir süre burada kalarak dersler vermiş, bu sırada ünü çevrede yayılmaya başlamıştır. 
Burada Emine Hanımla evlenmiş, ondan Siraceddin adlı bir oğlu olmuştur. Siraceddin’in 
yirmi yaşlarında amansız bir hastalığa yakalanarak vefat etmesi Hamza Nigârî için tam bir 
imtihan vesilesi olmuştur. Şiirleri de bulunan Siraceddin’in ölümünden dolayı çok fazla 
kederlenen Nigârî bunu şiirlerine yansıtmıştır. 

1268’de (1851-52) Erzurum'a, 1271 ’de (1854-55) İstanbul'a giden Hamza Nigârî, 
buralardaki sohbetleriyle kısa sürede tanınmıştır. İstanbul’da kaldığı günlerde Mustafa Reşit 
Paşa ile de görüşmüştür. Mustafa Reşit Paşa kendisine Fatih'teki Emir Buhârî Dergâhı’nın 
şeyhliğini teklif etmişse de kabul etmemiş, aynı yere kendi halifesi Taşâbâdîzâde Mustafa 
Sabri Efendi’nin atanmasını sağlamıştır. Divanında üzülmemeyi öğütleyen bir şiirinde Mustafa 
Reşid Paşa’nın adı da geçmektedir(498/10). 

1275'te (1858-59) Erzurum'a dönen Nigârî, burada görüş ve düşüncelerini sohbetleri 
vasıtasıyla halka yayarak onları manevî yönden aydınlatmaya çalışır. Daha önce 
memleketinde bıraktığı hanımını ve oğlu Sirâceddin’i burada iken kendi yanma getirttiği 
bilinmektedir. 1283 (1866-67) yılına kadar Erzurum'da kaldıktan sonra bazı dostlarıyla birlikte 
Amasya'ya giden Nigârî bir süre sonra Merzifon’a yerleşir ve 1301 (1884) yılma kadar burada 
irşat faaliyetlerini sürdürür. 

Bazı mutasavvıflarda olduğu gibi Nigârî’nin de muhtelif görüş ve yorumları, bulunduğu 

çevrede tepki görmüş olmalıdır ki, Amasya ve çevresinde şöhret ve nüfuzunun yayılmasından 
rahatsız olan bazı kimseler tarafından “devlet ve millet aleyhine faaliyet gösterdiğine ve isyan 
çıkaracağına dair” söylentiler çıkartılmıştır. Bunun üzerine Hamza Nigârî, mutasarrıflıktan 
verilen emir gereği 13 Cemaziyelewel I302’de (28 Şubat 1885) ailesiyle birlikte Samsun'a 
gitmek üzere Merzifon’dan ayrılmış, bir süre Samsun'da kaldıktan sonra aynı yıl Erzurumlu 
İzzet Efendi’nin telgrafı üzerine İstanbul'a gitmiş ve bir süre bu şahsın evinde kalmıştır. 
İstanbul’da kaldığı sürede Kâzım Paşa’nın da tavassutu ile sürgünün durdurulması için 
başvuruda bulunulmuşsa da bu girişimden bir sonuç alınamamıştır. 15 Recep 1302’de (30 
Nisan 1885) maiyetiyle birlikte Harput'a gitmek üzere vapurla Samsun'a gönderilen Hamza 
Nigârî, buradan Amasya'ya uğradıktan sonra 5 Şaban 1302’de (20 Mayıs 1885) kendisiyle 
birlikte hanımı Latife, kayınbiraderi Hüsâmeddin, yeğeni Seyyid Sâdeddin, halifelerinden 
Postlu Mahmud Efendi de Harput'ta ikamete memur edildikleri için bunlar ve diğer bazı 
bağlılarıyla birlikte Harput'a gitmek üzere Amasya’dan ayrılmışlar; Tokat, Sivas, Malatya 
güzergâhını izleyerek 15 Şaban 1302 (30 Mayıs 1885) Berat gecesinde Harput'a ulaşmışlardır. 
Hamza Nigârî, 1303 yılının Muharrem ayında (Ekim 1885) vefat edince vasiyeti gereği naaşı 
ailesi ve muhibbânı tarafından Amasya'ya getirilerek oradaki bağlıları tarafından hazırlanan 
kabre defnedilmiştir. Seyyid Mir Hamza Nigari Hazretleri’nin naaşının Harput (Elazığ) dan 
Amasya'ya nakliyle ilgili olarak “Haza Kitab-ı Humây-ı Arş” isimli yazma menakıbnamesinin 
381. sayfasında “Hazreti Pirin vasiyeti” başlıklı fasılda, şu bilgiler verilmektedir: 

“1303 Kurban Bayramı'nm muayedesinde Vali Hacı Haşan Paşa ile vukubulan mülakat 
esnasında, Hz.'Pir, zamanının yaklaşmasından dolayı hûyti vefatında cenazesinin Amasya'ya 
gönderilmesini ve orada oğlu ile bir arada yatmak istediğini ve bu lütfü esirgememelerini rica 
ve vasiyet buyurmuşlardır. 

Vali Paşa merhum bu vasiyet üzerine “Efendim Allah ömrünüzü müzdâd buyursun, 
inşaallah daha birçok seneler muammer olursunuz. Böyle bir emr-i Hak vukuunda burada 
reşadet-meablanna layık bir türbe yaptırılır ve burada kalırsınız” demiştir. Hazreti Pir ısrar 
göstererek “herhalde pek yakın âtide ömrümüzün nihayete ermesi muhtemeldir. Benim 
cenazemi Amasya'ya sevk etmek lütfunu sizden bekliyorum, bu himmetiniz inşaallah 
makbul-ı dergah-ı İlâhî olur” diye mukabelede bulunmasına mebni, Vali Hazretleri de ; 
“efendim tekrar ediyorum, Allah muhafaza buyursun. Efendimizin safayı kalbine itimadım 
berkemal olduğu için arz edeceğim ki böyle bir hal karşısında havaların sıcak ve Amasya’nın 
10-12 günlük bir mesafede bulunması sebebiyle na’ş-ı saadetiniz yollarda rahatsız olur” diye 
verdiği cevaptan ne demek istediğini tefe kk ür buyuran bu vakıf-ı esrar-ı kalbiye “seksen 
senedir bu vücud Allah demiştir. O’ndan gayrisini gönnemiştir. Sekiz gün içerisinde teaffün 

edecekse bırak etsin” demiş, bu tefsirden hicapla müteessir olan Vali Paşa öyle demek 

istemediğinden bahisle arz-ı ityar eylemiştir.” 

Hamza Nigârî Hazretleri Muharrem ayının 13. Pazartesi günü (29 Eylül) ikindiye yakın 
vefat etmiş, Muharrem'in 17. günü vasiyeti gereği at arabasıyla Harput (Elazığ)'dan 
Amasya'ya hareket edilmiş ve geceli gündüzlü yol katedilerek mübarek na'şı 7 günde 
Amasya'ya ulaştırılmıştır. Defnedilmeden önce vaki ihbar üzerine bir heyetin huzurunda 
tabutun kapağı açılmış, koruyucu hiçbir özel önlem alınmamasına rağmen Hz.Pîr’in mübarek 
vücudunda bir bozulma ve koku bulunmadığı, hatta etrafı hoş bir nisbet-i Muhammediye 
kokusunun kapladığı müşahede edilmiştir. Rahmetullahı aleyh” 

Kabrinin bulunduğu yerdeki, bugün Azerîler Camii olarak da bilinen Şirvanlı Camii, 
1894 yılında inşa edilmiştir. 

B) ESERLERİ 

1. D i v a n (Türkçe). Divanda gazel başta olmak üzere rubai, ki fa, terkîb-bend, terci’- 
bend, sâkınâme, Fuzûlî'nin gazellerine yazdığı tahmisler ve müstezatlardan başka bir mektup, 
mesnevi nazım şekliyle divanın sonuna ilâve edilmiş “Çaynâme” bulunmaktadır. Daha sonra 
da takriz ve divanın baskı tarihiyle ilgili düşürülen tarih manzumeleri yer almaktadır. Şiirlerin 
büyük çoğunluğu anız vezniyledir. Neşre hazırladığımız bu divanın iki matbu nüshası vardır 
(İstanbul 1301; Tiflis 1326). Ayrıca İzzet Koyunoğlu Kütüphanesi'nde (nr. 13705), İstanbul 
matbu nüshası esas alınarak düzenlenmiş bir yazması daha bulunmaktadır. 

2 . N i g â r n â m e (İstanbul 1305). Aşk ateşine susayıp bâde-i muhabbetten içerek 
ülfet ateşiyle yanıp tutuşan ve aşk belâsına yakalanan bir âşık olan Nigârî’nin yaşadığı aşk 
hallerini, âşıkane sözlerle terennüm ettiği dînî-tasavvufı mahiyette bir eserdir. Şair kendi 
gönlünü kişileştirerek rüyada gördüğü manevî âlemdeki nigâra âşık ediyor. Gönlü manevî 
meclislerde âşık ve ariflerle konuşturuyor. Çeşitli temsil ve tasavvurlarla İlâhî aşkı tasvir eden 
bu âlemde değişik tipleri münakaşa ettiriyor, onları sembolik olarak konuşturuyor. Bazen dinî 
ve tarihî kişiler de bu konuşmalara katılıyor. Konular mesnevi şeklinde anlatılmış yer yer 
gazeller serpiştirilmiştir. Nigâmâme tasavvufî düşüncelerin işlenmesi yönüyle Fuzûlî'nin 
Leylâ vü Mecnûn'u, esrarlı tasvirleri yönüyle de az da olsa Şeyh Galib’in Hüsrı ü Aşk 'ını 
çağrıştırır. 

3 .Dîvân (Farsça). Yeğeninin oğlu Mustafa Fahreddin Akabâlî tarafındanTürkçe'ye 
bir kısmı tercüme ve şerh edilmiştir. Çeşitli kütüphanelerde yazma nüshaları vardır 
(Süleymaniye Ktp., A. N. Tarlan, nr. 188; Marmara Üniversitesi İlahiyat Fakültesi Ktp., nr. 
240, 7288). Farsça divanının sonunda “Heştbihiştnâme” adlı bir risale daha bulunmaktadır 

(Süleymaniye Ktp., A. N. Tarlan, nr. 188, s. 501-555). Bu eserlerinin dışında İbnülemin 
Mahmut Kemal İnal, el-Fütûhâtü ’l-Mekkiyye ’’ye tavzîhâtınm bulunduğunu bildinnekte ise de 
başka kaynaklarda böyle bir bilgiye rastlanmamıştır. 

C) EDEBÎ KİŞİLİĞİ 

XIX. yüzyılın ortalarında Kafkasya, Azerbaycan ve Doğu Anadolu’da Ruslar'a karşı 
mücadelenin önderlerinden ve Nakşibendî tarikatının tanınmış mürşitlerinden biri olan Mir 
Hamza Nigârî’nin daha çok Karapapak (Terekeme) Türkleri arasında etkili olduğu 
görülmektedir. Bunların bir kısmı Kars, Amasya ve Muş'a gelip yerleşmişlerdir. Kırım 
muharebesine birçok mü-ridiyle iştirak eden Nigârî gizlice Kars tarafına geçerek devlet 
ordusuna katılmıştır. 

Gazelleri, koşmaları ve kasideleri, yalnız kendi müritleri arasında değil halk arasında da 
okunmaktadır. Bu şiirler eski Türk geleneklerinin de bir devamı olarak toplu halde çeşitli 
meclislerde tempo tutularak söylenmektedir. Doğu Anadolu ve Kuzey Azerbaycan’da 
kendisine büyük hünnet ve saygı duyulmakta, hakkında çeşitli menkıbeler anlatılmaktadır. 
Halen adı geçen yerlerde bu şöhret ve nüfuzu devam etmektedir. 

Şiirlerinin büyük çoğunluğunda mahlas olarak Nigârî'yi kullanmıştır. Az da olsa 
Hamza’nın mahlas olarak kullandığı şiirleri vardır (meselâ bk. 705-712, 714, 737). 

Şiirlerinde na'tlerden (meselâ bk. 421,444, 621, 633) başka, sık sık ehl-i beyt ve Hz. Ali 
sevgisinden, bazan da Hz. Ebû Bekir, Hz. Ömer ve Hz. Osman’dan övgü ile söz eder (725/3). 
Hallâc-ı Mansûr, Nakşibendîlik'in kurucusu Bahâeddin Nakşibend, Abdülkadir-i Geylânî, 
İbrahim b. Edhem ve kendi şeyhi İsmail Şirvânî gibi şahsiyetler şiirlerinde adları geçen belli 
başlı mutasavvıflardandır. 

İbnülemin'in belirttiğine göre Nigârî’nin mürşidi Şirvânî, onun “İlâhî aşk ile mahv-i 
vücut ettiğini” söylemiştir. Nigârî'ye göre aşk “Huda’nın lütfettiği bir badedir ve camsız içilir; 
çünkü o ma’nâ bâdesidir (562/1-2).” Başka bir beyitte ise muhabbet badesinin gül renkli, tatlı 
bir içecek olduğunu ve yine dudaksız, camsız içildiğini söyler (474/1). Kendisi aşk-ı ezelî 
sahibidir (176/1). Söylediklerinin pirin himmeti, Huda’nın vergisi, bu tatlı defterin yani 
divanının da aşkın bir ürünü olduğunu ifade eder (187/9). Onun şiirinin kaynağı içerisidir, 
yani gönlüdür (514). O, aşk yolunda gam çekmeden yürümek gerektiğine inanır. Şiirlerinde 
aşktan ve âşıktan sıkça söz eden Nigârî, aşkta emsalsiz olduğunu, âşık olmayanın aşk zevkini 
bilemeyeceğini, aşk ateşinin teskin edilemeyeceğini ifade eder. Aşkın bir kitabı olmadığını, 
onun dersle öğrenilemeyeceğini belirtir. Kendisini ünlü aşk hikâyelerinin kahramanları Ferhad, 
Vâmık ve Mecnun'dan üstün tutar. 

Şeyh Galib'in bir şiirinde terci’ beyti olarak kullandığı, Mevlânâ'nm 

Ah mine 7- ‘aşkı ve hâlâtihî 
Ahraka kalbı bi-harârâtihî 

beytini, Nigârî de terci’-bend olarak kullanmıştır (831). Nitekim o, yanan canın dermansız 
derdini Mevlevi neyinin dile getirdiğini (656/3, 676/3) söyleyen bir şairdir. 

Aşk konusunu ağırlıklı olarak ele almasıyla Fuzûlî ile benzerlikler gösteren Nigârî, 
kendisini huy ve yaratılış olarak da Fuzûlî'ye benzetir, onun yaptıklarını kendisinin de 
yaptığını söyler, Karabağ'ı Bağdat diyarı haline getirdiğini belirtir (408/8). Doğup büyüdüğü 
ana yurdu Karabağ şiirlerinde belki de en çok geçen yerdir. Çaynâme ’sinin bir bölümünde 
bütünüyle Karabağ'ı anlatır. Buranın tabiat güzelliklerini ve insanlarına duyduğu özlemi dile 
getirir. Fuzûlî’nin bazı gazellerini tahmis etmesi de onun en çok etkilendiği şairin Fuzûlî 
olduğunu bize gösterir (408/8). Bir şiirinde de kendisini Bağdatlı bir başka divan şairi Rûhî'ye 
benzetmektedir (563/6). Nebatî de beğendiği şairlerdendir. 

Kendisini ünlü İranlı şairlerden Hafız ve Hâcû-yı Kirmânî ile denk tutar (561/10). Bir 
başka beytinde ise belagat sultanı olarak gördüğü Sa’dî’den nazar dilerken, sözü şeker gibi ve 
hoş yaratılışlı Hâfız’dan da medet istemeyi ihmal etmez (568/7). 


Sonuç 

Mir Hamza Nigârî Divanındaki şiirlerinin büyük çoğunluğunda Nigârî’yi, zaman zaman d 
Hamza'yı mahlas olarak kullanmıştır. Şiirlerinde sık sık Ehl-i beyt ve Hz. Ali sevgisini dile getirmiş 
Hallâc-ı Mansûr, Bahâeddin Nakşibend, Abdülkadir-i Geylânî, İbrâhim b. Edhem ve îsmâil Şirvânî git 
ünlü mutasavvıf ve tarikat büyüklerinin adlarını saygı ile anmıştır. 

O İlâhî aşk ile vücudunu yok etmiş, hakiki mürşidi aşk olan bir Hak âşığıdır. Kendisi aşk-ı ezel 
sahibidir, söyledikleri pirin himmeti, Hudâ’nın vergisidir. Onun şiirinin kaynağı içerisidir, yani gönlüdüı 
O, aşk yolunda gam çekmeden yürümek gerektiğine inanır. Nigârî, aşkta emsalsiz olduğunu, âşıl 
olmayanın aşk zevkini bilemeyeceğini, aşk ateşinin teskin edilemeyeceğini ifade eder. Aşkın bir kitat 
olmadığını, onun dersle öğrenilemeyeceğini belirtir. Kendisini ünlü aşk hikâyelerinin kahramanları Ferhad 
Vâmık ve Mecnun’dan üstün tutar. Aşk konusunu ağırlıklı olarak ele almasıyla Fuzûlî ile benzerlikle 
gösterir. Onun beğendiği şairler arasında yine Bağdatlı bir başka divan şairi Rûhî (ö. 1014/1605 
gelmektedir. Nigârî’nin şiirlerinde övgü ile söz ettiği bir diğer şair ise çağdaşı ve kendisi gibi Azerî olaı 
Nebâtî’dir. 

Beğendiği ve üstad kabul ettiği şairler arasında Hâfız, Hâcû-yı Kirmânî ve Sa‘dî de bulunmaktadıı 
Kendisi mutasavvıf bir şair olsa da şiirlerinde divan edebiyatı mazmunlarını yoğun olarak kullandığ 
görülmektedir. 

Metin 

‘Âric-i me'âric-i makâmât-ı kudsiyye 

Sâ'id-i mesâ'id-i kerâmât-ı ünsiyye 

A'lemü'l-'ulemâi'r-râsihîn 

A'refü'l-'urefâi'l-vâsilîn 

Gavvâs-ı bihâr-i hakâyik-i Kur'âniyye 

Hallâl-i rumûz-ı dekâik-i furkâniyye 

Şems-i meşâriku'l-ma'ârif 

Tâc-ı mefâriku'l-e'âlî 

Vâris-i mevârîsü'n-nebeviyye 

Muhibb-i sünenü'l-Mustafaviyye 

Mahzen-i esrâr-ı hakîkat 

Matla'-ı envâr-ı ma'rifet 

Hayrü'l-halki'l-'izâm 

Fahrü's-selefi'l-kirâm 

Kutb-ı dâire-i dîn 

Gavs-ı merâtib-i yakın 

Karabâğî eş-Şeyh es-Seyyid Mîr Hacı Hamza Efendi hazretlerinin 

vâridât-ı mensûre ve dîvân-ı manzumesi olup, 

halîfelerinden 

Erzurûmî Hâce Puslı Mahmud Efendi'nin 

tab'a muvaffak olduğu dîvân-ı belâgat-unvân eseridir. 

Bismillâhirrahmânirrahîm 


Rubâî 

1 . 

Fe‘ilâtün Fe‘ilâtün Fe‘ilâtün Fe‘ilün 

1. İçelim bâdeyi bâ-nâm-ı Hudâ ey sâkî 
İdelim mest be-ân nâm nidâ ey sâkî 

2. Allâh Allâh diyelim mest be-âvâz-ı bülend 
İdelim rûhı be-ân nâm fedâ ey sâkî 


Rubâî 

2 . 

Fe‘ilâtün Fe‘ilâtün Fe‘ilâtün Fe‘ilün 

1. Bezm-i rindâne yetür behr-i Hudâ ey sâkî 
Çekelim bâdeyi bâ-sît u sadâ ey sâkî 

2. İdelim rûhma mahbûb-ı Hudânm salavât 
Âl-i emcâdma hem hayr du‘â ey sâkî 

3. 


Mef ‘ûlü mefâdlün fe‘ûlün 

1. Ey ‘aşk-ı şirîn-kelâmı ahlâ 
Senden kamu güft ü gûy-ı zîbâ 

2. Ey ‘aşk-ı lezîz-i hüsn-zâde 
Senden kamu nesr ü nazm-ı hüsnâ 

3. Ey ‘aşk-ı cihâna gulgule-endâz 
Senden kamu hûy u hây-ı şeydâ 

4. Ey ‘aşk-ı ferahdih tarab-sâz 
Senden kamu nagme-i dil-ârâ 

5. Ey ‘aşk-ı şarâb-ı Hak-perestân 
Senden çekilür sadâ-yı mînâ 

6. Ey ‘aşk-ı kilîd ü kufl-i esrâr 
Senden açılur kamu mu‘ammâ 

7. Ey 'aşk-ı delil ü pîr-i sâlik 
Senden umulur visâl-i Mevlâ 

8. Ey 'aşk-ı Hudâ Hudâ seversen 
Vir destime dest-i mey-i sahbâ 

9. Ey 'aşk-ı Nigârî dâğ-dârm 
Çık başına çak ayağ-ı sevdâ 

4. 

Fâ‘ilâtün Fâ‘ilâtün Fâ‘ilün 

1 . ‘Aşkdandur cümle eşyâ innemâ 
‘Aşkdandur asi u fer‘-i küllemâ 

2. ‘Aşkdandır nûr-ı hûrşîd nûr-ı meh 
‘Aşkdandır cümle pertev ve'z-zıyâ 

3. ‘Aşkdandır devr-i tayr u es-semek 
‘Aşkdandır seyr ü kevkeb ve's-semâ 

4. ‘Aşkdandır gerdiş-i hûrşîd ü meh 
‘Aşkdandır Kâf-ı sâkin ve's-serâ 

5. ‘Aşkdandır gör tecellî yâ nasîb 
‘Aşkdandır cûş-ı tâlib ve's-senâ 

6. ‘Aşkdandır ey Nigârî her ne var 
‘Aşkdandır cümle eşyâ intihâ 


5. 


Mefâ‘îlün Mefâ‘îlün Mefâ‘îlün Mefâ‘îlün 

1. ‘Aceb nakş u ‘aceb nakkaş ‘aceb pergârdır sevdâ 
‘Aceb meşk ü ‘aceb meşşâk ‘aceb hoşkârdır sevdâ 

2. ‘Aceb bî-yâr u bî-yâver ‘aceb bî-tîr ü bî-hançer 
Bahâdır şîr-i cenk-âver ‘aceb serdârdır sevdâ 

3. ‘Aceb hâlet ki bî-âlet ‘aceb hikmet ki bî-zahmet 
Meşakkatsiz dil-i vîrâneyi i‘mârdır sevdâ 

4. Açılmaz bir mu‘ammâdır bilinmez ‘ilm-i kimyâdır 
Mücerred gaybdır düşvâr-ter-esrârdır sevdâ 

5. Delîl-i râh-ı Leylâ mahrem-i esrârdır ammâ 
Ebü'l-‘uşşâkdır ferzend-i hüsn-i yârdır sevdâ 

6. Miyân-ı âşık u ma‘şûka dâir bir peyemberdir 
Nebiyyü'l-âşıkândır cibrîl-i dildârdır sevdâ 

7. Edîb-i kûdekân-ı mekteb-i ‘ilm-i ma‘ârifdir 

Ki Rabbü'l-‘ârifândur perveriş-kerdârdur sevdâ 

8. Sırât-ı müstakim râh-ı kavım mi‘râc-ı bî-tâdır 
Hidâyetdir tarîk-ı Ahmed-i Muhtârdır sevdâ 

9. Nigârî dâmenin tut hâk-i pâyin öp ki merdâna 
Yed-i Hayber-güşâdır fâtih-i dîdârdır sevdâ 


6 . 


Mef ûlü Mefâ‘îlün Mef ûlü Mefâ‘îlün 

1. Ey hüsn-i ta‘aşşuk-sâz her lahza sana bî-pâ 
Peydâ olur ‘âlemde müştâk-ı güzel-pervâ 

2. Ey hüsn rü’yâ-yı dil her lahza kılur cevlân 
Sahbâ-yı ânm her dem ü her vakt olur peydâ 

3. Ey hüsn mey-i ânm âyâ nice mey dür kim 
Uşşâka virür âteş ammâ ki safâ-efzâ 

4. Ey hüsn sana hem-tâ yokdur iki ‘âlemde 
‘Âlem sanadır hayrân zîrâ sana yokdur tâ 

5. Ey hüsn-i ferah-efzâ senden ne doğar âteş 
Ammâ ki mezâk-efzâ-yı ‘aşk lakabı sevdâ 

6. Ey hüsn-i şîrîn-ter ân her kim sana virmiş cân 
Ser-tâ-be-kadem cândır bî-lafzdır ol ma‘nâ 

7. Ey hüsn-i tarab-endâz ‘aşkınla terennüm-sâz 
Bu Mir Nigârîdir zîrâ sanadır şeydâ 


7. 


Mef ûlü Mefâ‘îlün Mef ûlü Mefâ‘îlün 

1. Ey hüsn sana ‘âlem müştâk velî bî-pâ 
Zerre-i cemâlindir hûrşîd velî ednâ 

2. Ey hüsn meyin âteş ammâ nice âteş kim 
İçdükçe virür lezzet lezzet ki velî bî-tâ 

3. Ey hüsn melâhat mı zâtın ki gözüm zîrâ 
Doymaz ki şirin şîrîn bakdıkça diler bî-pâ 

4. Ey hüsn virür neş’e nezzâre melâhat kim 
Bakdıkça bulur lezzet gelmez ana usanma 

5. Ey hüsn temâşâdan nezzârlarm geçmez 
Bir lahza eğer âlem her lahza olur ber-pâ 

6. Ey hüsn sana mahsûs bu kârgeh-i ‘âlemde 
Meyi eylemez agyâre müştâklarm aslâ 

7. Ey hüsn kılur cevlân çeşminde Nigârînin 
Cilve-i cemâlin kim esrârı kılur inşâ 

8 . 

Mefâ‘îlün Mefâ‘îlün Fe‘ûlün 

1. Dem-â-dem iksîr-i mihrin nigârâ 
Feşân it kıl bu hâki zer-i sârâ 

2. Beyâbân-ı talebde bî-refîkım 
Refîk-ı ülfetin yâra Nigârâ 

3. Enîsim mûnisim yârim nigârım 
Hayâlin kıl dem-â-dem Kirdigârâ 

4. Yetîmem ü bî-nevâyam ârzûyam 
Kerem kıl dem-be-dem lutf it Hudârâ 

5. Dem-â-dem eyle kıl sermest-i yem tâ 
Cem‘ olsun cümle seyrim-çün sükârâ 

6. Şeker-bâr eyle eş‘âr-ı şirinim 
Be-pîrân-ı Semerkand u Buhârâ 

7. Zebânım it sen ey şîrîn tekellüm 
Mahabbet sohbetinde kand-hârâ 

8. Benim güftârıma vir bir eser kim 
İşitse nerm olsun seng-i hârâ 

9. Diler Mîr Nigârî vasi dâim 
Hudârâ lutf kıl Perverdigârâ 


9. 


Mefâ‘îlün Mefâ‘îlün Mefâ‘îlün Mefâ‘îlün 

1. Nevâsız dönmezem bâb-ı keremden ey nevâ-peymâ 
Yetîmem bî-nevâyam sâdem miskîn-terem zîrâ 

2. Kemâlim-çün degül eş‘âr-ı dil-sûzum ki yanmış cân 
Şarâb-ı vasf-ı ladinle teselli eylerem mahzâ 

3. Mezemmet eyledin şu‘râyı ammâ ehl-i îmânın 
Kılup nâzımların memdûh u mümtâz itdin istisnâ 

4. Der-i ülfetle açdm nutkını şu‘râ-yı İslâmm 
Cevâhir eyledin manzûm-ı la‘liıı tabdnı deryâ 

5. Beni dîvâne-i eş‘âr-gû kıldın melâmetle 
Dağıtdm cümle efkârım cem‘ itdin başıma sevdâ 

6. Ta‘aşşuk bâdesin nûş eyledikçe şevkim arturdun 
Ki kıldım rûz-ı ülfetle mahabbet-nâmeyi imlâ 

7. Nigârî şi‘r-sâzm dem-be-dem sadrın güşâd eyle 
Ki manzûmâne evsâf-ı cemilin eylesin inşâ 

10 

Mefâdlün Mefâdlün Mefâdlün Mefâdlün 

1. Zebânım kand-perdâz it temedduh içre ey Mevlâ 
Nebâtistân-ı vasfında dilim kıl tûti-i gûyâ 

2. Kemâlin pertevinden hayret almış akl-ı vâsıflar 
Kamaşmış ‘ayn-ı meddâhân ki olmuş vasfdan a‘mâ 

3. Sühan-sâzâne evsâf-ı cemâlin hayret-efzâdır 
Garîk-i hayrete müşkil-nümâdır sohbet-i deryâ 

4. Sığışmaz vâsıfın tabdna evsâfın ki müşkildir 
Dem urma nûr-ender-nûr horden zerre-i ednâ 


5. Hüveydâ ‘akl-ı kül vasfından ‘âcizdir ki mümkin mi 
Gubâr-ı reh-güzâra vasf-ı Kâf u sohbet-i ‘Anka 

6. Dem urma ‘akl-ı noksân-ıla müşkildir mu‘ammâdan 
Ki eblehden umulmaz halli aslâ ebcede ma‘nâ 

7. Sana şâyeste senden özge vasf itmez yakînümdür 
Ki lâ uhsî senâen söyledikde server-i dânâ 

8. Yeter medhinde ‘acz-i Ahmed-i mu‘ciz-zebân mutlak 
Yeter vasfında lâ uhsî senâen vasf-ı bî-hemtâ 

9. Nigârî ‘acz ‘ani'l-evsâfdan gam çekme zîrâ kim 
Hakikat ‘acz ‘ani'l-evsâfdır esnâ-i müstesnâ 

11 

Mefâ‘îlün Mefâ‘îlün Mefâ‘îlün Mefâ‘îlün 

1. Belâ-yı ‘aşkıla kılgil vücûdum mübtelâ Mevlâ 
Degül bir bir kerem kılgil dem-â-dem bin belâ Mevlâ 

2. Ser ü pâ ney gibi sûrâh sûrâh it vücûdumı 
Hevâ-yı mihr ile kıl bend bend her dem melâ Mevlâ 

3. Pey-â-pey derdim artur dem-be-dem lutf eylegil tâkat 
Ki senden özge bir kes olmasun derdim illâ Mevlâ 

4. Kerem kıl ol cefâlardan ki ‘âşıklar safâ eyler 
‘Atâ kıl ol belâlardan ki bulmuşlar velâ Mevlâ 

5. Surâhî tek revân teslim idem mestâne hândâne 
Cenâzem çün kamu rindâne söyle es-salâ Mevlâ 

6. Salâ it gelsün ashâb-ı şehâdet hep namâz içün 
Husûsâ Hazret-i Hamzâ Hüseyn-i Kerbelâ Mevlâ 

7. Diler Mir Nigârî hâsıl it kim kalmasun agyâr 
Saray-ı hâtırmda olmasun illâ vü lâ Mevlâ 

12 

Fe‘ilâtün Fe‘ilâtün Fe‘ilâtün Fe‘ilün 

1. Sıfatın ey kamer-i leyle-i İsrây İsrâ 
Harem evvel kademin iknici Aksây Aksâ 

2. Görmedi hâk-i peyün tâir-i Kudsî Kudsî 
Ne kadar uçdı bülend ey kadi bâlâ bâlâ 

3. Şeb-i mi‘râc melekler didi Allâh Allâh 

Bu ne dilber bu ne server bu ne Mevlâ Mevlâ 

4. Savt-ı ladinle sürür eyledi ervâh ervâh 
Raksdur çerh-i berin eyledi ‘îsâ ‘îsâ 

5. Raksdur dest-i ‘inân eyledi Cibril Cibril 
Zühre çeng urdı felek oynadı bî-pâ bî-pâ 

6. Bu ne ra‘nâ bu [ne] hüsnâ bu ne sûret sûret 
Bu ne şekl ü ne şemâil bu ne zîbâ zîbâ 

7. Ne güzel adı güzel vasfı ne Yâsîn Yâsîn 
Ne güzel na‘tı güzel nâmı ne Tâhâ Tâhâ 

8. Bu ne şevket vü ne rütbet vü ne kurbet kurbet 
Kabe kavseyn bu ne ... bu ne ev ednâ ednâ 

9. Sebeb-i tantana-i arz-ı ber-eflâk eflâk 

Bu ne şândur bu ne şevket bu ne levlâ levlâ 

10. Ey sözi mâye-i cân ey lebi şîrîn şîrîn 
Olmaz ‘âlemde güzel sen gibi ahlâ ahlâ 

11. Nice vasf eyleyem ey mâye-i ‘âlem ‘âlem 
Gâyet-i hilkatisin ey meh-i a‘lâ a‘lâ 

12. Bâ‘is-i debdebe-i zümre-i âdem âdem 
Sana mahsûs kamu rütbe-i ‘ulyâ ‘ulyâ 

13. Sıfatın Mîr Nigârî ider efşân efşân 
‘Âkıbet câna yeter vasfını gûyâ gûyâ 

14. Söyler ol şâm u seher vasfını tekrâr tekrâr 
Gâlibâ kand-ı mükerrerdi bu inşâ inşâ 


13 . 


Fâ‘ilâtün Fâ‘ilâtün Fâ‘ilâtün Fâ‘ilün 

1. Ey Habîb-i Kibriyâ ey Şâh-ı cümle enbiyâ 
Kimdi senden özge bir serdâr bir sâhib-livâ 

2. Ey hidâyet şemsi ey nûrânîler ser-halkası 
Kimdi senden özge hûrşîd kimdi mâh-ı reh-nümâ 



DÎVÂN 21 

3. Kimdi senden özge şehbâzım dîn-i ‘âlemde kim 
Senden özge bir tezerv-i nâzenîn ey dil-rübâ 

4. Kimdi senden gayrı kâmil kimdi bir sâhib-cemâl 
Kimdi senden özge fâtih kimdi bir müşkil-güşâ 

5. Senden özge belde-i îcâdı bir fâtih mi var 
Senden özge bir sebeb ‘âlemde yokdur intihâ 

6. Senden ey meh mâ‘adâ hûbum diyü lâf itmesün 
Sende hatm olmuş güzellik sende hatm olmuş bahâ 

7. Ey ŞefTu'l-müznibîn ey Rahmeten li'l-‘âlemin 
Şefkatin subh u mesâ ister Nigârî bî-nevâ 

14 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey hakikat nûrı ey reşk-âver-i şems-i duhâ 
Hâk-i pâyin zerresidir âferînden mâ‘adâ 

2. Kanı bir mehtâb sen tek kanı sen tek şeb-çerâg 
Kanı sen tek âf-tâb ey meh mudîen fı's-semâ 

3. Kanı sen tek la‘l-i şîrîn kanı sen tek şâh-ı dîn 
Kanı sen tek nâzenîn ey gül bulunmaz fi's-serâ 

4. Kanı sen tek zülf-i sünbül kanı sen tek rûy-ı gül 
Kanı sen tek la‘l-i mül ‘âlemde yokdur intihâ 

5. Defter-i zîbâda sen tek bir güzel yokdur bu kim 
Eylemiş icrâ kemâlin sende tay itmiş kazâ 

6. Eyledikçe fikr-i evsâfın alur hayret beni 
Şaşmışam ma‘zûrum er vasfında itsem iktifâ 

7. ‘Âcizî vasfın Nigârî bî-nevâ ister kerem 
İltifâtmdan dem-â-dem ey Habîb-i Kibriyâ 

15 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ol ki sevdâ-yı cihân-ârâya cân eyler fedâ 

Murtazâdur gûyiyâ vasfı anundur Lâ-fetâ 

2. Her kim ol dildâr sevdâsmda çekmiş mihneti 
Dem-be-dem eyler safâ tutmuş reh-i hayrü'n-nisâ 

3. Kim tarîk-i Hakda cân virmiş ki bulmuş devleti 
Hâsıl itmiş kurbeti bulmuş kemâl-ı Murtazâ 

4. Tâcı târâc eylemiş ol yâr-ı sevdâ sende kim 
Subh u şâm eyler safâ bulmuş mezâk-ı müctebâ 

5. Âferîn ol ‘âşık-ı şeydâya kim virmiş revân 
Râh-ı Hakda kılmış ol kâr-ı şehîd-i Kerbelâ 

6. Dâmen-i sevdâda her kim hayme-zendür subh u şâm 
Tanrı Ahmed hakkı ol tutmuş reh-i Âl-i ‘abâ 

7. Bî-murâd olmaz Nigârî ben gibi her kim tutup 
Sinesinde çâr-pâ dâğ-ı Muhammed Mustafâ 

16 . 

Mefâ‘îlün Mefâ‘îlün MefâTlün MefâTlün 

1. İkâmet-sâz der-i kûyundan ayrılmaz dil-i şeydâ 
Reved Mecnûn kocâ ez âsitân-ı hayme-i Leylâ 

2. Ümidim böyledir kim ölmedin evvel görem rûyun 
Eğer kim görmesem hayfâ bana vâveylâ vâveylâ 

3. Nevâ-yı nây tek nâle-i kelbin câna kâr eyler 
Kılur te’sîr zîrâ nagme-i âheng-i şûr-efzâ 

4. Meğer kim bâr virmez nahl-i âhım yohsa kim senden 
Umulmaz bî-keremlik ‘âlem içre ey kad-i bâlâ 

5. Leb-i la Tin temennâsmda yanmış bağr-ı pür-hûnum 
Gözüm yaşından almış mâye-i şûr-engîz-i deryâ 

6. Cihân bâğmda ey gül âh u feryâdım bülend midir 
Beni rüsvâ seni meşhûr-ı ‘âlem eyleyen mahzâ 

7. Habîbim bunca feryâd u figânından haber sormaz 
Degül bî-ma‘nî ey Mir Nigârî bî-haber sanma 

Fâ‘ilâtün Fâ‘ilâtün Fâ‘ilâtün Fâ‘ilün 

1. Cânib-i Hak'dan müsellemdir dilâ hizmet sana 
‘Âlem-i dâreynde yetmez mi bu ni‘met sana 

2. Odlara düşdün dem-â-dem âh bir âh itmedin 
Âşikârâdur ki irmiş bir nefes himmet sana 

3. Muglarm öpdün ayağın secde kıldın bütlere 
Ser-fırâz oldun kılur her bâde-keş hürmet sana 

4. Çeng çaldın câm çekdin bâde içdin her ne var 
Kıldın Allâh ‘aşkına olsun helâl ‘işret sana 

5. Kahrdandır sanma eltâf-ı Hudâdır şükr kıl 
Her zamân bir meh-likâya ibtilâ kısmet sana 

6. Terk-i seyr it gayrdan kes ihtilâtı ey mürg-i dil 
Bes degül mi fikr-i gül-ruhsârıla sohbet sana 

7. N’ola Eflâtun Aristo senden ister bir kemâl 
Ögredüpdür gamze-i dildâr kim hikmet sana 

8. Terk-i tecrîd eyleyüp kıldın fenâ mülkin vatan 
Besdir ey Mir Nigârî bâkî bu devlet sana 

18 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Der-miyân-ı rûy u leb hayretde[y]em ey dil-rübâ 
Gûyiyâ bir sûzenem mâ-beyn-i dü-âhen-rübâ 

2. Kâle-i mihrinde ey meh hayret-efzâdır günül 
Bulmaz ol ser-geşte lutf eyle tarîk-ı ihtidâ 

3. Hançer-i firkat tmâb-ı tâkatım kesmiş velî 
Bir dimezsin kim nedir hâlin ‘aceb ey bî-nevâ 

4. Bahtiyâr olsaydı kûyunda karâr itmez midim 
Külbene kılmaz midim ey nâzenîn câmm fedâ 

5. Gütf ü gûyun ârzû eyler gönül zîrâ kim ol 
Derd-mendiııdir leb-i şehd-âbdan ister şifâ 

6. Dem-be-dem şehd-âb-ı la‘lin-çün Nigârî sûz-mend 
Nâle eyler bend bend tanbûr tek eyler nevâ 

19 . 

FâTlâtün Fâ‘ilâtün Fâ‘ilâtün Fâ‘ilün 

1. Fârig olmazlar belâlar mübtelâlardır bana 
Ahmediyyü'l-meşrebem hemdem belâlardır bana 

2. Tirler kavs-i kazâdan kim yağar yağmur tek 
Her biri mihr ü vefâ şehd-i şifâlardır bana 

3. Dem-be-dem zevk u safâ cevr ü cefâlardan gelür 
Nâz u istignâ-yı dilber dil-rübâlardır bana 

4. Bülbülân-ı hoş hevâlar tek nevâ-sâzam diyü 
Gonçe-veşlerden dem-â-dem es-salâlardır bana 

5. Tâlib-i dîdâram ammâ hemdemimdir iştiyâk 
Âh u feryâdım dem-â-dem reh-nümâlardır bana 

6. Sim ü zerden fârigam kim gûşe-i vîrânede 
Güft ü gûy-ı dil-rübâlar kîmyâlardır bana 

7. Dem-be-dem durmaz döner gönlüm esîr-i zülfdür 
Unsurumdan gâlibâ gâlib hevâlardır bana 

8. Eksik olmaz bâdeler peymânemizden kim müdâm 
Bâde-keşlerden gelen hayr du‘âlardır bana 

9. İtmezem Mir Nigârî iştikâ ikrâh kim 

Ol cefâlar kim gelür Hakdan safâlardır bana 

20 . 

FâTlâtün Fâ‘ilâtün Fâ‘ilâtün Fâ‘ilün 

1. Târ-mâr-ı fırkat-ı dîdârmam ey dil-rübâ 
Tâb-ı tâkat yok heme variyyetim olmış hebâ 

2. Sinemi delmiş hadengin bağrım ezmiş cânıma 
Kâr kılmış kûh-ken tek kûh tek virem sadâ 

3. Hâk-i pâym sâye-i kaddin melek Âdem dahi 
Yirde gökde bulmadı bes kandesin ey meh-likâ 

4. İhtiyâr olsaydı vasim ihtiyâr itmez midim 
Hecrine ey nâzenîn bir lahza virmezdim rızâ 

5. İltifatın hemdemim olsun mezâkm yâverim 
İştiyâkm dem-be-dem ey pâdişâhım reh-nümâ 

6. Hâk-i pây-i tâlibânm rûşen itsün gönlümi 
Gerd-i na‘l-i ‘âşıkânm ‘aynıma virsün zıyâ 

7. Bülbül-i gönüm gül-i ‘aşkınla pervâz eylesün 
Şekker-i şevkmla tutsun tûtî-i gönüm hevâ 

8. Senden özge olmasın bir harf güftârım benim 
Senden özge olmasın inkâr-ı gönüm intihâ 

9. Hayl-i dilberden ayırdın [el-]emân âh el-emân 
Eyleme Seyyid Nigârîyi Hudâsmdan cüdâ 

21 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hecr-i kâkül rüzgârım tire târ eyler bana 
Firkat-i hâl âb u dânem zehr-i mâr eyler bana 

2. Gerdiş-i gerdûn ya baht-ı siyâhım neylesün 
Her ne eyler firkat-i ruhsâr-ı yâr eyler bana 

3. Tâlibân içre beni dil-hasteni mümtâz idüp 
Ni‘met-i derdin dem-â-dem bî-şümâr eyler bana 

4. Bilmezem ‘özriyyetim dünyâya geldim gelmedim 
Gevher-i derdi sehâb-ı gam-nisâr eyler bana 

5. Ey Nigârî nice efgân itmezem ol gonçe gül 
Bâg-ı sevdâ içre kim ‘arz-ı ‘izâr eyler bana 

22 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ravza-i gülşende hecrindir cefâ-ender-cefâ 

Gûşe-i külhanda vasimdir safâ-ender-safâ 


2. Mihr-ender-mihrdir çevrin müdâm olsun bana 
Nâz-ender-nâz çeşmindir vefâ-ender-vefâ 

3. Güft ü gûyun sohbet-i bî-tâdur ammâ kim lebin 
Şerbeti ey nâzenînimdir şifâ-ender-şifâ 

4. Saymak olmaz ey sanem kurbân-ı çeşmün kim müdâm 
Cân viren bî-gâye lâ yuhsâ fedâ-ender-fedâ 

5. Sad sadâ itmezmiyem her lahza ün virmezmiyem 
Var kim nây tenimde sad hevâ-ender-hevâ 

6. Gerdiş-i gerdûn nice virmez sadâ kim bend bend 
Ün virür Seyyid Nigârî sad sadâ-ender-sadâ 

7. Bî-vefâ bu ‘âlem-i dünyâda kim bir yahşılıg 
Her kime itdimse buldum bin belâ-ender-belâ 

23 . 

Müfte‘ilün Müfte‘ilün Fâ‘ilün 

1. Söylediler ‘âşık-ı şeydâ bana 
Hem seni pervâne-i pervâ bana 

2. Çâre ne elden ne gelür n'eyleyem 
Her ne didi il didi sana bana 

3. Hâk-i pâym tâc-ı serimdir diyü 
Gerden eğer ‘arş-ı mu‘allâ bana 

4. Hâl-i siyeh zülf-i karârın mı yâ 
Kandan olup söyle bu sevdâ bana 

5. İstemezem cenneti kûyun yiter 
Ey ruh-ı gül ey boy-ı bâlâ bana 

6. İstedim öpmek el ayağın henüz 
Sunmadun ey desti muhannâ bana 

7. Mir Nigârî sana sahrâ-yı ‘aşk 
Hıdmet-i ser-hayme-i Leylâ bana 

8. Râh-ı tevallâya girişdin velî 
İtmedin ey Kays cünûn pâ bana 

Fe‘ilâtün Fe‘ilâtün Fe‘ilâtün Fe‘ilün 

1. Ey gönül ‘aşk-ı şîrîn-kârdur üstâd sana 
Hâzır ol kim yetişüp san‘at-ı Ferhâd sana 

2. Ele al koyma yire ‘aşk-ı dil-ârâ eteğin 

Kim odur şâm u seher hem-dem-i pâ bâd sana 

3. Şâh-ı maksûdun eğer mâtı içün kîş dişeler 
Ne elem çünki odur ferz-i meded-dâd sana 

4. Şeş-der-i hayrete düşsen ne gamın var kim ol 
Kurtarur çünki odur kâmil-i nerrâd sana 

5. ‘Aşkıla yârlıg it çek başa bed-nâm eteğin 
Çünki andan yetişür hûb u güzel ad sana 

6. Nefes-i pir mi yâ in eser-i ‘aşk mı yâ 
Yitmedi her ne kadar yildiyise bâd sana 

7. Kûhı her âh-ıla virdin yile berbâd itdün 
Lutf-ı Mevlâdı hemîn kuvvet-i Ferhâd sana 

8. Yakdm ‘âşıkları bir nâle-i dil-sûzun-ıla 
Gâlibâ kim yetişüp rütbe-i irşâd sana 

9. Ey Nigârî ne gamın var cihân içre senin 
Ki virüp lutf-ı ezel ‘aşk-ı Hudâ dâd sana 

25 . 

Müfte‘ilün Müfte‘ilün Fâ‘ilün 

1. Lutf-ı Hudâ eyledi pervâ bana 
Sundı ki ikrâmını bî-pâ bana 

2. Bâğ-ı hüsnden yine bir tâze gül 
Lutf-ı Hudâ eyledi i‘tâ bana 

3. Lutf-ı Hudâvend-i kerem-kârdur 
Câm-ı gönül ü mey tevellâ bana 

4. Sehv degül lutfını izhâr içün 
Çevrini efzûn ider ‘amden bana 

5. Açdı ciger-gâhımı bir dâğ-ı dil 
Eyledi âhım yine peydâ bana 

6. Âh ki yandım yine âh itmedim 
Mahz-ı kerem tâkat-ı bî-pâ bana 

7. Başka degül ‘âlem-i dâreynde 
Vasl-ı nigârımdı temennâ bana 

8. Söyleme vâ‘iz elem-i dûzahı 
Cennet olur yânla her câ bana 

9. Yârsız ey Mir Nigârî yakın 
Dûzah olur cennet-i a‘lâ bana 

10. Söylüyor esrârı ne esrâr-ı Hak 
Tab‘-ı şirîn-kâr u şeker-hâ bana 

26 . 

Feİlâtün Fe‘ilâtün Fe‘ilâtün Fe‘ilün 

1. Yiridür kim didiler ey gönül evtâd sana 
Kim yetüp mâye-i temkîn-i Hudâ dâd sana 

2. Gezdi sahrâları Mecnûn eserin bulmadı lîk 
Yeldi dağlar eteğin yitmedi Ferhâd sana 

3. Çıkdı sevdâ-zede cümle cem‘ olup dağ başına 
Çok sadâ eylediler yetmedi feryâd sana 

4. ‘Âlem-i ‘aşkda bed-nâmlığı ad itdin 
Bundan artuk ne olur hûb güzel ad sana 

5. Mübtelâdır mey sana kim seni manzûr kılup 
Hemdem olmuş heme dem ‘aşk güzel zâd sana 

6. Meded-i sâkî-i Şirvânıla çokdur dimezem 
Karabağ içre mey-i Rûhî-i Bağdâd sana 

7. Yârı ey Mir Nigârî ne bilürdün bilürem 
Kılmasa lutf-ı ezel ‘aşkıla irşâd sana 

Müfte‘ilün MüfteMlün Fâ‘ilün 

1. Mihnetin artukdı safâdan bana 
Gör ki ne hâsıldı cefâdan bana 

2. Tâ ki esîr-i tel-i tarrâr-ı kâm 
Eylemedin başka vefâdan bana 

3. Turre-i tarrârma peyvendlik 
Silsile-i zülf-i Bahâdan bana 

4. ‘Arsa-i ‘aşkında ser-efrâzlıg 
Hâk-i pey-i âl-i ‘abâdan bana 

5. Bâde-i sevdâ ile kalb-i selim 
Himmet-i ashâb-ı safâdan bana 

6. Lâzım ise cânımı irsâl idem 
Bir haber it bâd-ı sabâdan bana 

7. Mir Nigârî bu fedâkârlıg 
Gamze-i eltâf-ı Hûdâdan bana 


28 . 


Fe‘ilâtün Fe‘ilâtün Fe‘ilâtün Fe‘ilün 

1. Oda yanmış dilim ol lebleri gül-nâra fedâ 
Câna gelmiş tenim ol lehce-i güftâra fedâ 

2. Çeşm-i sevdâ-zedem ol âhû-nigeh hayrânı 
‘Akl-ı hayret-zedem ol nergis-i bîmâra fedâ 

3. Kara bağrımda ‘azız beslediğim cân-ı şirin 
Ârzû-yı dehenim laT-i şeker-bâra fedâ 

4. Ne ki var variyetim turre-i tarrârlara 

Ne ki var mâ melekim dîde-i ‘ayyâra fedâ 

5. Ferş-i râh eylediğim râh-ı güzer-gâhmda 
Gözümün nün serâ-perde-i ruhsâra fedâ 

6. Kim olur ben gibi şeydâ ki heves-nâk itdim 
Hâsıl-ı zühdimi bir kâse-i ser-şâra fedâ 

7. Terk-i nâz eylegil ey nâz-fürûş u cilve-künân 
Bir görün Mîr Nigârî ola dîdâra fedâ 

29 . 

Fe‘ilâtün Fe‘ilâtün Fe‘ilâtün Fe‘ilün 

1. Urdı hicrân-ı ruhun âteş-i sûzân bana 
Ağlasa il ne ‘aceb ey leb-i handân bana 

2. İhtiyârımla degül âh bu dîvâneligi 
N'eyleyem eyledün ey Leylî-i devrân bana 

3. Seyr-i sahrâ dil-i sûzân im a teskin mi virür 
Vakt-ı firkat od olur seyr-i gülistân bana 

4. Heves-i la‘l-i leb ü zülf-i girih-gîr-i nigâr 
Yazdı bu mecma‘anı virdi bu dîvân bana 

5. Düşübem bâdeye peymâlığa Mecnûn olubam 
Gör ne Leylâlığ ider dîde-i mestân bana 

6. Eylesem ‘Örfî-i Şîrâz ile bahs olmaz ‘aceb 
Ki virüp lutf-ı Hudâ bâde-i ‘irfân bana 

7. Fenn-i eş‘ârı Nigârî ne güzel ta‘lîm ider 
Pîr-i mugân-ı ‘aşk-ı suhandân bana 

30 . 

Feİlâtün Fe‘ilâtün Fe‘ilâtün Fe‘ilün 

1. Ey habîbim didi her kimse ki cânân sana 
Ne ‘aceb virmedi bin şevkıle bir cân sana 

2. Ey ‘azizim sana cân teslim idenler çokdur 
Biri oldur kim olup Ka‘bede kurbân sana 

3. Nice meh-pâresin ey yâr-ı dil-ârâ güzelim 
Müşteri mihr-i hüveydâ meh-i tâbân sana 

4. Zülf-i tarrâr senin gamze-i ‘ayyâr senin 
Çeşm-i sehhâr senin ey kamu hayrân sana 

5. ‘Âlemi yakdı gözün yıkdı perîşân itdi 
Fitnelik bahşdur ey âfet-i devrân sana 

6. Her demin mürde-i sad-sâl ki ihyâ eyler 
Nice cân virmeyelim ey leb-i handân sana 

7. Keremi var Nigârî dil-i mecrûhuna yâr 
Derdini virdi kamu eyledi dermân sana 

31 . 

Fe‘ilâtün Fe‘ilâtün Fe‘ilâtün Fe‘ilün 

1. Urup âteş-i lebin ey şûh-ı gül-endâm bana 
Kesilüp tâb ü tüvânum ki yok ârâm bana 

2. Tutuşup nâr-ı derûnum alışup variyetim 
Ne olur ‘âkıbet ey şûh ser-encâm bana 

3. Ayağ al kâse-i ser-şâr ile devrân eyle 
Yandım Allah sever sun mey-i al-fâm bana 

4. Yakılup ‘ömrümi virdim yile ‘âşıklık ile 
Ne revâdır diyesin ey gül-i ter hâm bana 

5. Garazım yok reh-ı mihrinde bes âyâ ne içün 
Bî-sadâkat diyesin ey şeh-i esnâm bana 

6. Eyle rüsvâ olubam kim cenT olur il başıma 
Söylüyor her biri bin ta‘n-ıla bed-nâm bana 

7. N'ola ey Mir Nigârî rakibin ragmına yâr 
Söyleye adım ile eyleye düş-nâm bana 

32 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mâ mazâdan geçmezem ey meh dime kim mâ mazâ 
Dem-be-dem şehd-i lebin senden edâ benden kazâ 

2. İsterem her lahza ey şems-i hüveydâ dem-be-dem 
‘Âlem-i dâreynde senden ziyâ benden hevâ 

3. N’eylerem zevk-ı cihânı isterem bir gûşede 
Lahza lahza ey sanem senden cefâ benden safâ 

4. Rüzgârım her zamân her lahza geçsün beyle kim 
Artuk olsun gün-be-gün senden cefâ benden vefâ 

5. Cânım ister dem-be-dem gönlüm diler ey nâzenîn 
Katl-gâh-ı mihrine senden sadâ benden rızâ 

6. Dem-be-dem dergâh-ı lutfundan temennâdır bana 
Ey sanem variyyetim senden nidâ benden fedâ 

7. Ârzû eyler Nigârî beyle kim kat‘ olmasun 
‘Arsa-gâh-ı lutfda senden ‘atâ benden recâ 

33 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey sanem zehr-âb-ı nâbııı âb-ı hayvândır bana 
Derd-i çeşmin başka bir cân özge dermândır bana 

2. Sohbet-i la‘lin kitâb-ı zevk-efzâdur beli 

Güft ü gûyun mekteb-i sevdâda Kur’ândır bana 

3. Eyle bir dîvâneyem çeşmin tevellâsmda kim 
Vâlihimdir ehl-i ‘âlem cümle hayrândır bana 

4. Âh u zârımdan felek ser-geştedir ammâ ki sen 
Bir dimezsin başım ağrıtdm ne efgândır bana 

5. Urmagil peykâna el meccâne zahmet çekme kim 
Âşık-ı vaktem sana cân virmek âsândır bana 

6. Ârzum sensin mücerred ‘âlem-i dâreynde 
Hak bilür ne hûrîdir matlab ne gılmândır bana 

7. Zikr-i ladinden beni agyârlar fârig dimiş 
Fârig olmaz ‘âşıkm senden bu bühtândır bana 

8. Dem-be-dem lezzet virür çevrin cefâ mu‘tâdıyam 
Merkez-i lutfum ‘azizim veh ne ihsândır bana 

9. Üktülûnî yâ kerem-kârân bir dem lutf idin 
Kim vücûdum perde-i dîdâr-ı cânândır bana 

10. Âb-ı hayvândır diyü zevk eylerem akdıkca kan 
Katl-i cânânam Nigârî başka bir cândır bana 



DÎVÂN 

34 . 


33 


Fâ‘ilâtün Fâ‘ilâtün Fâ‘ilâtün Fâ‘ilün 

1. Ey perî-ruhsâr senden özge mecnûndur sana 
Sen nice âdemsin ‘âlem cümle meftûndur sana 

2. N'eyleyem ben söyler il sensin beni meftûn iden 
Nice kim dirler beni meftûn u mecnûndur sana 

3. Gamzene meftûn ‘asâ Mûsâ giriftâr ejdehâ 
Ey gözi âfet meğer kim gamzen efsûndur sana 

4. Ey gözüm ‘aynın karadur lîk her kim söylemiş 
Mestlikden söylemişdir çeşm-i mey-gûndur sana 

5. Her zamân bin cân alup her lahza bin kan eylemek 
Hûb-‘âdetdir ‘azizim yahşi kânûndur sana 

6. Gûşuma her dem gelür feryâdm ey dil şükr kıl 
Bahş-ı Mevlâdır bu kârın lutf-ı bî-çûndur sana 

7. Zülf-i sevdâsmda nef itdin Nigârî cân virüp 
Söylese dîvânedir her kim ki magbûndur sana 

35 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Güft ü gûyun ey sanem nefs-i Mesîhâdır bana 
Muhtasar her bir sözün bin rûh-efzâdır bana 

2. Perde koymaz âteşim elbet yahar bu vechden 
Devlet-i vasim hüveydâ âş-kârâdır bana 

3. Hâl-i Ferhâdıyla Mecnûndan haber-dârım ki tâ 
Şevk-ı ladin kâkülün Şîrîn ü Leylâdır bana 

4. Âh u efgânımladır şâm u seher cem‘iyyetim 
Pür-hevâyam tâ ser-i zülfün temennâdır bana 

5. Nâfe-i zülfün beni salmış beyâbân seyrine 
Kâr imdi bâd tek bâdiye-peymâdır bana 

6. Neylesün vâ‘iz ki nâ-kâbildir idrâk eylemez 
Küfr-i zülfündür hidâyet bu hüveydâdır bana 

7. İltifâf itmez misin mecnûn-ı rüsvâyam diyü 
İ‘tibâr itmez misin kim şi‘r-gûyâdır bana 

8. Kühl-i sevdâ hiddet-i idrâkime virmiş vücûd 
Başka gör Mir Nigârî imdi peydâdır bana 

36 . 

Mef ûlü Mefâ‘îlü Mefâ‘îlü Fe‘ûlün 

1. Ey dil ne revâdır sana bu râhat-ı bî-câ 
Destinde degül zülf ü gözünde ruh-ı zîbâ 

2. Bülbül gibi efgân eyle pervâne gibi yan 
Ger ‘âşık isen şâm u seher ey dil-i şeydâ 

3. Ger vâkıf-ı ‘aşk olsayıdı sâkin-i eflâk 
Ser-geşte serâsîme düşerdi yere bî-pâ 

4. Bilmem ‘acebâ lutfı mı yâ kahrı mı yâ 
Bir tâze çıban oldı ciğerde yine peydâ 

5. Cûş eyledi ol dem ki derûnumda harâret 
Söndürmedi bu âteşi çekdim nice deryâ 

6. Kullâb-ı telin perçemi çıkmaz bu sinemden 
Ger çerh ser-â-pâ düşe ‘âlem ola ber-pâ 

7. Cân virmedigimden ser-i kûyunda ki hâlâ 
Sinemde yanar meş‘ale kelme-i heyhâ 

8. Uğraşma dehânıyla dilâ çekme belâ kim 
Müşkil görünür keşf olunmaz bu mu‘ammâ 

9. Ey Mir Nigârî bu ne esrâr-ı celidir 

Kim değmedi bu ‘aynıma ol şems-i hüveydâ 

37 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Dem-be-dem bir hûrşîd-i ruhsâr manzardır bana 
Ni‘met-i dîdâr el-hak kim müyesserdir bana 

2. Hûrî kevser sohbeti yarındır ey vâ‘iz bugün 
Bâde-i müldür garaz dîdâr-ı dilberdir bana 

3. Ravza-ı kûyunda her bir gûşe ey nahl-i hırâm 
Heşt cennet âb-ı kûyun âb-ı kevserdir bana 

4. Hâl ü rahsârm hayâli gîce gündüz lezzeti 

Fikr-i la‘lin dem-be-dem kand-ı mükerrerdir bana 

5. Yâd-ı la‘lünle dem-â-dem eşk-i gül-gûnum benim 
Al ruhsârımda bir cem‘iyyet-i zerdir bana 

6. Dâğ-ı ruhsârmla yanmış bu kara bağrım kara 
Bağım ey gül nevresim eşkde ter terdir bana 

7. Bu gice yak perdeni ey şem‘-i ruhsârm görem 
Şübhesiz bir subh-dem ölmek mukarrerdir bana 

8. Ka‘be-i kûyun beni kılmış esîr-i iştiyâk 

01 sebebdendir ki vird Allâhu ekberdir bana 

9. Ey Nigârî menzilim vîrâne virdim bir peri 
Subh u şâm bir mushaf-ı ruhsâr ezberdir bana 

38 . 

Fâ‘ilâtün Fâ‘ilâtün Fâ‘ilâtün Fâ‘ilün 

1 . İştiyâkm ey sanem Şîrîn mi Leylâdır mı yâ 
Vâlihin Ferhâd-ı şeydâ Kays-ı rüsvâdır mı yâ 

2. Çeşmine cânlar virür ol kim tılâ kaydmdadır 
Ey gözüm bu sihr mi bir söyle kîmyâdır mı yâ 

3. Bahş-ı zevk eyler dem-â-dem leblerin ey nûş-hand 
Şehd-i zevk-efzâ mı yâ neş’e-i sahbâdır mı yâ 

4. Veh dehânın ‘akl-ı kül derkinde hayrândır ana 
Cüz’-i bî-cüzdür mi yâ müşkil mu‘ammâdır mı yâ 

5. Eyle cemdyyet sadâsı var dergâhında kim 
Bilmezem mahşer mi yâ gavgâ-yı kübrâdır mı yâ 

6. Âh-ı cân-sûzundan ey dil nüh felek ser-geştedir 
Menzilin firkat mı yâ gülzâr-ı sevdâdır mı yâ 

7. Böyle kim Mîr Nigârî zevk hâsıldır sana 
Hemdemin neydir mi yâ la‘l-i şeker-hâdır mı yâ 

39 . 


Fâ‘ilâtün Fâ‘ilâtün Fâ‘ilâtün Fâ‘ilün 

1. Hâk-i râh-ı âhu-veşler müşk ü ‘anberdir bana 
Hâr-ı kûy-ı lâle-veşler gonçe-i terdir bana 

2. Mihnet-i seyr ü seferdendir safâ-yı hâtırım 
Seng-i râh-ı dil-rübâlar la‘l ü gevherdir bana 

3. İrmez el dâmânıma zîrâ hevâdır menzilim 
Ol perî-veşler hevâsı tâ ki şeh-perdir bana 

4. Mâh-veşler mecmaTdır hâle-i menzil-gehim 
Tâli‘im fîrûzdur kim baht yâverdir bana 

5. Dil-rübâlardır enîsim hûblardır hemdemim 
Tâ’ir-i kudsem sabâ ‘aşkım peyem-berdir bana 

6. Dâğ-ı mecnûniyyetimdendir sürûr-ı hâtırım 
Server-i mülk-i cünûnem kim bu zîverdir bana 

7. Tâcım âhımdır Nigârî taht-gâhımdır elem 
Pâdişâham gûşe-i gam heşt kişverdir bana 


40 . 


Fâ‘ilâtün Fâ‘ilâtün Fâ‘ilâtün Fâ‘ilün 

1. Âh idersin değmiş ok ey dil ııevâdandır sana 
Böyle bî-ârâmlıg elbet yaradandandır sana 

2. Dâğ-ı dildendir meğer feryâd-ı zârm yohsa kim 
Şerha şerha sineden yağar yaradandır sana 

3. Kûy-ı gülzâr-ı nigârımdan güzâr itdin meğer 
Bülbül-âsâ bu nevâ-hânlık oradandır sana 

4. Terk-i ‘âlem eyledin zülfün temennâsmda bu 
Sûd-ı sevdâ lev haşe'llâh ol karadandır sana 

5. Sâye-i dildârıla hem-sâye düşdün kim bu kâm 
Hâsıl olmazdı meğer terk-i verâdandır sana 

6. Geçdik ey Seyyid Nigârî sohbet-i agyârdan 
Yâr halvet-hâne-i dilde Yaradandır sana 

41 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Pîş-revlik âf-tâb-âsâ nazardandır bana 
Hiddet-i idrâklik vehbî basardandır bana 

2. Tâbdır tâbım cemâlin pertevinden sııbh u şâm 
Ne süreyyâdan bu devlet ne kamerdendir bana 

3. Mürg-ı sevdâyam usanmaz kuvvet-i pervâzlık 
Himmet-i pîr-i mugân vehbâne perdendir bana 

4. Dem-be-dem hû hây u hû hû nâle-i dil-sûzlar 
Bir leb-i gülnâr u bir gonçe-i terdendir bana 

5. Ey gözüm cârûb tek makbûl-ı dergâh olduğum 
Rûy-ı hâk üzre niyâz-ı der-be-derdendir bana 

6. Ber-karâr olsun görem şeh-râh-ı sevdâ kim müdâm 
Sûd-ı bî-had bu tarîkıla seferdendir bana 

7. Nef virmez pendin ey nâsih ki Mecnûniyyetim 
Çeşm-i Leylâ-yı ezel feyz-i kaderdendir bana 

8. Bir fedâkâram ki aslâ çekmezem cân kaydını 
Bu cesâret hıdmet-i ehl-i hünerdendir bana 

9. Râh-ı sevdâ içre ey Seyyid Nigârî yârlık 
Nâle-i şeb âh-ı dil-sûz-ı seherdendir bana 

42 . 

Fâhlâtün Fâ‘ilâtün Fâ‘ilâtün Fâ‘ilün 

1. Dâğ-ı sevdâ ile uğraşmak vefâdandır sana 
Daşa çalmak tîşe[y]i şirîn-safâdandır sana 

2. Dâğ-ı dîdâr ile yanmak dem-be-dem bî-ihtiyâr 
Ey dil-i şûr âyet-i rü’yet-nümâdandır sana 

3. Bâdesiz peymânesiz her lahza nûş-â-nûşlık 
Sâkî-i rûz-ı ezel kâlû belâdandır sana 

4. Sabr kıl gel iştikâdan çek kadem kim ‘âkıbet 
Zevk-ı bâkî rütbe-i ‘âlî belâdandır sana 

5. Her biri bir bâğdır ferdâ bugün kim sinede 
Dâğlar kim teşne-gân-ı Kerbelâdandır sana 

6. Tâ kıyâmet kâf-ı kalb üzre ma‘a temkîn-bâl 
İstikâmet devlet-i âl-i ‘abâdandır sana 

7. Levha-i sinende ey Seyyid Nigârî dem-be-dem 
Bî-kalem nakkaşlık meşk-ı Bahâdandır sana 

43 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Gör ne reng eyler nigârım gör ne âl eyler bana 
Kim giyüp rengin içüp ruhsâr-ı âl eyler bana 

2. Hânumânım târ-mâr itmişdir ol kâfir peçe 
Kasd-ı îmân eylemiş imdi ne hâl eyler bana 

3. Dil safâ eyler cefâ gördükçe kim ol nâzenîn 
Ol sebebden cevr-i bî-had bî-übâl eyler bana 

4. Her gören hayranlığım Leylâ-veşimden bî-haber 
Bilmez ol vechin cevâb ister su’âl eyler bana 

5. Görse ey Seyyid Nigârî râh-ı dilden bir kenâr 
Ol gazâl-i nâzenînim gûş-mâl eyler bana 

44 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey nigâr-ı nâzenînim cân nisâr itdim sana 
Perde-i ‘aynımı ferş-i reh-güzâr itdim sana 

2. Çeşm-i Âdem kıble-i ‘âlem Muhammed hakkı-çün 
Âşikârâ secde-i şükr-güzâr itdim sana 

3. Cân-ı Şîrînden geçüp Ferhâd-âsâ bî-garaz 
Bî-‘ivaz sıdk-ıla kurbân ey nigâr itdim sana 

4. Perde-i dîdârı ey gül gonçe-i bahtım gibi 
Açmadın ger rû-be-rû sad âh u zâr itdim sana 

5. Kılmadın bir dem terahhum şerha şerha sinemi 
Pâre pâre eyleyüp dâğ âş-kâr itdim sana 

6. Pây-mâl itmiş beni firkat meded hengâmıdır 
Bir nazar kıl ‘arz-ı hâl ey şehr-yâr itdim sana 


7. İmdi nâdimsin Nigârî zülf-i sevdâsmda ben 
Kılmadın yâver nasihat bî-şümâr itdim sana 

45 . 


Fe‘ilâtün Fe‘ilâtün Fe‘ilâtün Fe‘ilün 

1. Virmegil ‘âşık-ı dîdâra ‘azâb ey sâkî 
Yüzden al perdeni al eyle sevâb ey sâkî 

2. Âh yandı ciğerim döndi kızıl kana bugün 
Kanı peymâne-i sahbâ mey-i nâb ey sâkî 


Rubâî 


46 . 


Feİlâtün Fe‘ilâtün Fe‘ilâtün Fe‘ilün 

1. Çâre ne kalmadı bir zerrece tâb ey sâkî 
Kanı ol kuvvet-i cân bâde-i nâb ey sâkî 

2. Ayağ al zıılmet-i hicrânı perîşân eyle 
Câm-ı ser-şâr ile tiz eyle şitâb ey sâkî 

HARFÜ'1-BÂ 


47 . 


Mefâ‘îlün Mefâ‘îlün Mefâülün Mefâ‘îlün 

1. Görem bî-dâğ bu ‘âlemde âdem olmasun yâ Rab 
Dağılsun nüh felek bî-mihr ‘âlem olmasun yâ Rab 

2. Beden bî-derd ü cân bî-zevk ü ser bî-kâse-i ser-şâr 
Ciğer bî-dâğ u dil bî-sûz u bî-gam olmasun yâ Rab 

3. Cem‘ olmuş sîne-i sûzânım üzre dâğ-der-dâğa 
Ciğer pergâlesinden gayr merhem olmasun yâ Rab 

4. Dem-â-dem iltifât-ı gamze-i hûn-rîzden gayrı 
Dil-i mecrûhuma ‘âlemde hemdem olmasun yâ Rab 

5. Hadengi safha-i sînemde cevelân eylesün her dem 
Kemân-ı gayr dildâre kadim ham olmasun yâ Rab 

6. Harâbât içredir âbâd gönlüm kim bu dergâhın 
Ziyâd olsun esâsı dem-be-dem kem olmasun yâ Rab 

7. Nigârî gevher-i maksûdı buldum feyz yaşımda 

‘ Aceb deryâdır ol deryâ-yı bî-nem olmasun yâ Rab 

48 . 

Mefâ‘îlün Mefâ‘îlün Mefâ‘îlün Mefâhlün 

1. Benem pervâne-i pervâ benem sûzâne-i bî-âb 
Benem leb-teşne-i sevdâ benem ‘atşân-ı bî-eşrâb 

2. Benem bî-reh-nümûn ey nâka seyr it ey ceres feryâd 
Cünûn-ı râh-ı Leylâyam meded yâ Zeyd yâ ahbâb 

3. Enâniyyet hicâbım mâni‘-i cemhyyetim agyâr 
Dem-i imdâd[d]ır yâ ehl-i himmet yâ ülü'l-elbâb 

4. Müheyyâdır bu dem cemhyyet esbâbı gel ey sâkî 
Kadeh mey-hâr u mey mahbûb mutrib cem‘dir ashâb 

5. Zarîfân ârzû-dârım kadeh-hârân hem-kârım 
Harîfân içre makbûlam nedür güftârm ey bevvâb 

6. Dem-â-dem tûtî-âsâ tab‘-ı hoş-ter güft ü gû eyler 
Nigârî nâzenînimden şirin şirin saçar şehd-âb 

7. Pey-â-pey safha-i sinende nakş it bir güzel şeklin 
‘Aceb ser-hatdır ey Mir Nigârî ey güzel elkâb 

49 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Başın ey servim ayağından getürmez âftâb 
Hâk-i pâyün feyzine yüz koymuş eyler intisâb 

2. Pâs-bân-ı reh-güzârmdır meğer kim rûz u şeb 
Nevbet-âne bekler ey büt âf-tâb u mâh-tâb 

3. ‘İşvelik resminde veh çeşmin ne hâlet gösterür 
Kim geçüp mestânelikden mât olmuş şeyh u şâb 

4. Tâlib-i dîdârlar almaz cemâlinden nasîb 
‘Arş-ı dîdârm ne çok bâlâdır ey ‘âlî-cenâb 

5. Seyr-i dîdârm ki ey gül ‘âşıka düşvârdır 
Bes ne hâcet vech ne âyâ nikâb-ender-nikâb 

6. Bî-nevâyam fakr-ender-fakr kâr itmiş bana 
el-‘Atâ muhtâcım ey hüsnî nisâb-ender-nisâb 

7. Eyle hâlet buldum ey meh za‘flik bâbmda kim 
Dâhil oldum bî-tekellüf ‘arşına bî-feth-i bâb 

8. Kâse-i ser-şâr ile mest eyledim zâhidleri 
Sâye-i mihrinde ey büt eyledim bir hoş sevâb 

9. Saymak olmaz ey sanem Mir Nigârî hastenin 
Der-hem olmuş dâğ-der-dâğı ciğerde bî-hisâb 

50 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Derd-i sevdâdır âzârım çekme zahmet ey tabîb 
Sabr kılgil kim gelür dermân-ı mevtim ‘an karîb 

2. Hûblar bezmine bahş eyler sürür âh eylerem 
Gülşene revnak virür zîrâ ki zâr-ı ‘andelîb 

3. Ey kemân-ebrû diler gönlüm yine bir tâze cân 
Ya‘ni gamzenden bir ok eyler temennâ yâ nasîb 

4. İl yanar ağlar benim-çün kim görüp hicrânmı 
Bağrı pür-hûn eşk-i gül-gûn pâre pâre çâk-ı ceyb 

5. Gelmedi hiç bir belâ kim sormadı ahvâlimi 
Âşinâlar hâlin elbette suâl eyler habîb 

6. Sende ol ben tek giriftâr-ı mahabbet çek elem 
Bundan artuk söylemem hakkında bir söz ey rakîb 

7. Şaşdım ey Mir Nigârî neyleyem tedbîr ne 
Çerh kec-reftâr nâ-fercâm u zâlim seg-rakîb 

51 . 


Fâ‘ilâtün Fâ‘ilâtün Fâ‘ilâtün Fâ‘ilün 

1. Gâlibâ reng-i lebinden ey sanem gül-gûn şarâb 
Şerm-sâr olmuş ki ol tutmuş tarîk-ı ihticâb 

2. Pâymâl it pertevin boz revnakın bir subh-dem 
Şerm-sâr olsun ki çık bî-perde ey meh âf-tâb 

3. Eylemiş sad-pâre urmuş bağrımı âteşlere 
Çeşm-i hûn-hârm şarâb içmez meğer kim bî-kebâb 

4. Gördüm agyârı sürülmüş âstânmdan bu şeb 
Berk-ı âhım nâle-i sûzum ana atmış şihâb 

5. Yok mudur câize-i tab‘ım [ki] ey büt subh u şâm 
Nazm ile şehnâme-i vasfını yazmış bâb bâb 

6. Bârgâhmdan kenâr olmak ne mümkin beyle kim 
Gerdenim ol turra-i tarrârdandır bir tmâb 

7. Lutf-ı Mevlâdır ki ey Mir Nigârî yohsa kim 
Gayr-i mümkindir sana bulmak kemâl-i âf-tâb 

52 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mübtelâ-yı firkatem bes çâre ne cân ey tabîb 
Cânıma kâr eylemiş âzâr-ı hicrân ey tabîb 

2. Çâk kılgil sîne-i sûzânım içre bağrıma 

Cem‘ olup gör kim nice cân ey tabîb kan ey tabîb 

3. Dâğ-ı dildendir mücerred âh gönlüm yoksa kim 
Eylemez bî-dâğ-ı dil feryâd u efgân ey tabîb 

4. Var mı tayyiblerde yâ gördün mi hikmet hânede 
Söylemiş mi derd-i ‘aşka çâre Lokmân ey tabîb 

5. Gam bucağında vücûdum pâymâl itmiş firâk 
‘Ârız-ı gül-çehredir define dermân ey tabîb 

6. Çekmegil bî-câ emek bî-hûde efkâr itme kim 
Çâre-i derd-i dilimdir la‘l-i cânân ey tabîb 

7. Eylegil Mîr Nigârî hastenin hâlin suâl 

İntizâr-ı makdemindir dîde-giryân ey tabîb 

53 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Âteş-i hasretle bağrım der kebâb-ender-kebâb 
Merhamet hengâmıdır ey mug kücâ câm-ı şarâb 

2. ‘Arsa-i sevdâda cevlân eyler esb-i himmetim 
İştiyâkım yer-be-yer gerçi tamâm olmuş şebâb 

3. Mest-i bezm-i ‘işretem bî-mey-durur keyfıyyetim 
Hâsılımdır zevk-ı bî-teşvîk u bî-bâng-i rebâb 

4. Anlamaz ehl-i nazar keyfiyyetin ma‘zûrdur 
Sofi zîrâ kâr-ı bî-dâr anı bilmez mest-i hâb 

5. Yaşım artar gam hücûmundan saçar âhım şerer 
Böyledir kim berk-ı lâmi‘ yağmur olmaz bî-sehâb 

6. ‘Ârif olmaz kâr-ı erbâb-ı vera‘dan münfa‘il 
Kim olur ashâb-ı temkin bî-hatar bî-ıztırâb 

7. Âşkârâsm hüveydâ şems tek ammâ sana 
Ey Nigârî güft ü gûy ‘âşıkânendir kıbâb 

54 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Şehd-i ladindir şifâ-ender-şifâ kim ey habîb 
Derd-i sevdâya hemîn sensin tabîb sensin tabîb 

2. Eylesün mevlâ seni fı'l-cümle ‘aşka mübtelâ 
Kurtaranı tâ kim elinden yandı câmm ey rakîb 

3. Hansı bir gül kaydına salmış seni kılmış esîr 
Mübtelâsm ey dil-i sevdâ-zede v’ey çâk-i ceyb 

4. Çâre ne pervâne-i dil-sûzı al gel yanıma 

Derd-i ‘aşkı dem-be-dem yanup dimek ey ‘andelîb 

5. Bâde-i sevdâ-yı câmm öz ayağıylan gelür 
Hamdü li’llâh böyledir kısmet beni arar nasîb 

6. Kılmagil bu bende-i bî-tâ‘atm senden cüdâ 
İltifatın kesme benden ey bana benden karîb 

7. Bulmak istersen eğer mecnûniyetden bir nişân 
Söylegil dil-teşne ey Seyyid Nigârî yâ habîb 


55 . 


Fe‘ilâtün Fe‘ilâtün Fe‘ilâtün Fe‘ilün 

1. Hasretinle sanemâ sineme dâğlar çekilüp 
Yanmışam ağlamışam ‘aynıma ağlar çekilüp 

2. ‘Aşk-ı dildâr-ı ezel bârıdur ey dil eknûn 
Kimse bilmez hele ol bârı ne câğlar çekilüp 

3. Şânelenmiş görünür zülf-i girih-gîr-i nigâr 
Gâlibâ bağlamağa ‘âşıka bağlar çekilüp 

4. Kâr ebrûlara çekmiş yine ol mâh bugün 
Hâzır ol hançere ey dil yine zâğlar çekilüp 

5. Böyle ol bülbül-i şûrîde ki feryâd eyler 
Görünür eyle ki gülzârma zâğlar çekilüp 

6. Zülfe saykal virilüp tâze zerâfşân olmuş 
Meğer ol mürg-ı dili tutmağa ağlar çekilüp 

7. Kûy-ı dildâreye ‘azm eylemiş erbâb-ı gönül 
Rişte-i cânlar ile yüklere bağlar çekilüp 

8. Hasret-i yâr ile ey Mir Nigârî heme dem 
Yanmışam sineme eyvâh ne dâğlar çekilüp 


56 . 


Fâ‘ilâtün Fâ‘ilâtün Fâ‘ilâtün Fâ‘ilün 

1. Kanı bir küstâh-ı sevdâ söyleye kim ey habîb 
Var mı ‘âlemde sen tek bir güzel bir dil-firîb 

2. Gülşen-i kûyunda feryâdımladır lezzet bana 
O sebebdendir ki bî-feryâd olmaz ‘andelîb 


3. Zulmet-i gamda firâkm kan içirmişdir bana 

Hamdü li'l-Mevlâ ki aldım bahr-i cândan bir nasîb 

4. Böyle kim hicrân odı sîne-i sûzânımda var 
Ni ‘aceb yanmış karârım târ-mâr olmuş şekîb 

5. Derdim ifrât eylemiş her dem ki efgân eylerem 
İhtiyârımla degül âh ey tabîb vâh ey tabîb 

6. Gör nice bî-‘akldır bilmez ki düşvâr olduğm 
Dil-rübâlardan beni döndürmek istermiş rakîb 

7. Sabr kıl âteş kim firkat hücûm itmiş yakar 
Perde-i dîdârı ey Seyyid Nigârî ‘an karîb 

57 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Devr kılgil dem-be-dem ey mug şarâb-ender-şarâb 
Lutf kıl zîrâ ki bağrımdır kebâb-ender-kebâb 

2. ‘Âşık-ı dil-teşne[y]em yandım ki biryân ‘aşkına 
Sun bir Allâh ‘aşkına ey büt şarâb-ender-şarâb 

3. Teşne-gân-ı Kerbelâ ‘aşkına bir devr it tamâm 
Kâse-i ser-şârıla ger cânm ister bin sevâb 

4. Çekmegil bî-câ emek ey dil hüveydâdur bu kim 
Sâf olmaz kalb bî-peymâne vü bî-bâde-nâb 

5. Sohbet-i agyârlar ‘âşıklara düşvârdır 
Eylesem ma‘zûram er ehl-i vera‘dan ictinâb 

6. Rind ü rüsvâlıkla olmaz ehl-i sevdâ muztarib 
Eylemez bed-nâmlıkdan ‘âşık-ı Leylâ hicâb 

7. Hüsn-i hâlindir di di ey nîk-baht ol vakt kim 
Tîg-i ‘aşkınla suâl itdim şehîdem me'l-cevâb 

8. Seyr kıl Mir Nigârî bî-tereddüd dem-be-dem 
Şîr-i sevdâ yâverindir sanma kendin bî-sıhâb 

58 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Âh kim şeydâ olup bir gül-‘izâr itdim taleb 

Yandı câmm cânıma gûyâ ki nâr itdim taleb 

2. Hân-mânım yandurup virdim yile ol vakt kim 
Cân yakan evler yıkan bir fitne-kâr itdim taleb 

3. Târ-mâr itdim kamu yağmaya virdim varımı 
Vakt kim tutdum hevâ bir zülf-i mâr itdim taleb 

4. Terk ü tecrîd eyleyüp kıldım beyâbân seyrini 
Leyli-âsâ tâ ki bir nevres-nigâr itdim taleb 

5. Gardır ser-menzilim kûh u beyâbândır yerim 
Tâ ki bir âhû-reviş ‘anber-nisâr itdim taleb 

6. Bulmadım râh-güzârm u görmedim âsârmı 
Gerçi kim ol ııâzenîni bî-karâr itdim taleb 

7. Seyr kıldım sordum ey Mir Nigârî bir haber 
Ayldım bir yerde gerçi bî-şümâr itdim taleb 

59 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Vâ‘iz-i bî-mihre yüz dutdum didim ey bî-hicâb 
Bî-habersin mushaf-ı ‘uşşâkdan ey bî-kitâb 

2. Uğradın erbâb-ı dil hışmına kim dâim sözün 
Dahidir mahzâ yerindir nâr u kârındır ‘azâb 

3. Nâzır-ı dîdârlardır tâlib-i ruhsârlar 
Dâhil-i ravza-i rü’yetdir o kavm-i bî-hisâb 

4. Geçmezem râh-ı tecerrüdden Mesîhâ meşrebem 
Tâ ki varam çekmezem câm-ı ta‘allukdan şarâb 

5. Meskenim Elburz temkinim hevâdan geçmişem 
Devr getür sahbânı ey ârâm-ı câmm bî-habâb 

6. Ey müşevvik târ-mâr it bâ‘is-i teşvik kim 
Kâmil-i ‘aşkam ne lâzım çeng ü âheng ü rebâb 

7. Uymazam zâhidlere zîrâ ki rind meşrebem 
Varmazam vâ‘izlere zîrâ ki söyler bî-savâb 

8. Ey Nigârî bahş-ı mevlâdır sana mahzâ ki sen 
Eyledin her bir ‘amelden kâr-ı ‘aşkı intihâb 

Fâ‘ilâtün Fâ‘ilâtün Fâ‘ilün 

1. Âteşîn ruhsârsm ey gonçe-leb 
Dâğ-ı ‘âlem sûzuma oldur sebeb 

2. Bâ‘isü'l-cem‘ mecma‘u'l-bahreyndir 
Hâl-i rahsârm hayâli rûz u şeb 

3. Dûzahu'l-‘uşşâk fırkat-hânede 
Fikr-i vaslmla gönül eyler tarab 

4. Öz lebinden lehce-i güftârım 
Cânım ister hâtırım eyler taleb 

5. Ey nigârım sana cân virdim bana 
Bâ‘is oldur kim Nigârîdir lakab 

6. Yârsız nûş itmezem bir dem beli 
Kârım olmaz ‘âlem içre bî-Çalab 

7. Zâhidân içre bu gün gördüm seni 
Ey Nigârî bu reviş senden ‘aceb 

8. Rind-i rüsvâlıkladır şöhret sana 

Lev haşe'llâh müntehabsm müntehab 

61 . 

Mef ûlü Mefâ‘îlün Mef ûlü Mefâ‘îlün 

1. Çekdim yine bir bâde mestem gelin ey ashâb 
Mestâne habîbâne kılmış beni bu işrâb 

2. Bir bâdedir ol bâde keyfiyyet ile memlû 
Bî-leb içilür sâde bî-sâgar u bî-esbâb 

3. A‘zâlarıma geçmiş bâde-i mahabbet kim 
Dildâr ile oynar dil ger olsa gözüm der-hâb 

4. İşrâb-ı müdâmımdan ihlâs-ı gönül hâsıl 
İhlâs-ı cenânımdan her lahza açık bin bâb 

5. Müstagrak-ı deryâ-yı eltâf-ı kerem-kârım 

Ger nâz iderem her dem bir nâz idemez bevvâb 

6. Bir kelbin ayağından öpdüm didiler kim bu 
Kelbân-ı ser-i kûy-ı dildâr iledir ahbâb 

7. Ey Mir Nigârî ol bâde-i mahabbetden 
Cân cezbededir dâim ten-lerzededir bî-tâb 


62 . 


Mef ûlü Mefâ‘îlün Mef ûlü Mefâ‘îlün 

1. Ehl-i dili zemm eyler ol vâ‘iz-i bed-meşreb 
Bed-nâm-ı cihân olsun lâl eyle dilin yâ Rab 

2. Bezminde bulunmaz bin söyler yine bir tâib 
Bî-fâidedir zîrâ bir söz ki ola bî-teb 

3. Erbâb-ı gönül tutmaz râh-ı vera‘ ey vâ‘iz 
Dîndârlıg eyler mi fikr eyle ki bî-mezheb 

4. Yorma özün ey zâhid mahsûsdur ‘uşşâka 
Kim tayy-ı tarîk itmek bî-meşyet ü bî-eşheb 

5. Ey sâkî Mesîh-âsâ sun bâde-i rûh-efzâ 
Kim tıfılam nâ-bâliğ bî-üm dahi bî-eb 

6. Meyhâne-i ma‘nâda bâ-cân u dil-i sâde 
Ger nûş iderüz bâde bî-câm iderüz bî-leb 

7. Peymâne-şikestem men müstagrak u mestem men 
Bilmem ne perestem men ‘irfâniyetim agleb 

8. Çekdim feleğe zârı gördüm meh-i ruhsârı 
Hem-râz-ı günem imdi bî-dâr-dilem bî-şeb 

9. Ey Mir Nigârî men âvâze-i lebbeyki 

Dergûş iderem her şeb söylersin yâ Rab yâ Rab 

10. Bî-gâile-i ‘âlem ahrâriyem ey hemdem 
Ez-silsile-i ma‘sûm der-bend-i şeh-i Yesrib 


11. Der-dâire-i mînâ ‘ilmin ki ne ‘âlimsin 

Olmaz mı ‘alâmet kim bî-kütüb ü bî-mekteb 

Müfte‘ilün Müfte‘ilün Fâ‘ilün 

1. Ey meh-i ruhsâr-ı seher al nikâh 
Cân vire dîdârma tâ âf-tâb 

2. Câm-ı lebinden iderem ârzû 
Şerbet-i güftâr u şarâb-ı hıtâb 

3. Sünbül-i ser-geşteni gönlüm gibi 
Zülf-i girih-gîrin idüp tâb tâb 

4. Hâne-harâb eyledin ey meh beni 
Derbeder itdiıı gezerem bâb bâb 

5. Şâm u seher mest çıkup her yana 
Kılma nazar olmaya ‘âlem harâb 

6. Râh-ı mahabbetde vefadır cefâ 
Eyle cefâ eyle vefâ kıl sevâb 

7. ‘Aks olup âyîne-i tab‘ıma 
Mushaf-ı rûyun ki cem‘ itdim kitâb 

8. Eylemezem Mîr Nigârî suâl 
Çekmeye la‘l-i lebi renc-i cevâb 


64 . 


Müfte‘ilün Müfteilün Fâ‘ilün 

1. ‘Âşık-ı muhriklere yokdur ‘azâb 
Kâbil-i nîrân degül ehl-i sevâb 

2. Vesvese-i zâhid-i huşk-dehen 
Hâtır-ı mey-hârıma nakş-ı ber-âb 

3. N’ ey ley em ey sâkî ki nef eylemez 
Âteş-i dil-sûzuma gayr-ı şarâb 

4. Gel dolanam başına ayağına 
Destüne al kâse-i bâde-i nâb 

5. Kılma gel erbâb-ı dili bî-sürûr 
Koyma gel ashâb-ı gamı bî-şarâb 

6. Çâresidir dâğ-ı ciger-sûzumun 
Cür‘a-i peymâne-i la‘l-i mezâk 

7. Eylegil ey Mir Nigârî sürür 
Duhter-i engûr gezer bî-nikâb 

65 . 

Müfte‘ilün Müftehlün Fâ‘ilün 

1. Külbe-i ahzânıma gel ey habîb 
Gör ne belâlar çekerim ey tabîb 

2. Âteş-i firkat ne sitem-kâr imiş 
Veh ne cefâ âh çekermiş garîb 

3. Dûzah-ı hasretdir âzârım benim 
Nabzıma el vurma yanar ey tabîb 

4. Cânma rahm eyle benim kanıma 
Girme girer kanuna yâr ey rakîb 

5. Gûşe-i gülzârda çekmiş şarâb 
Vasfını mestâne okur ‘andelîb 

6. Sen gibi güftâr-ı şirin görmedim 
Bir sözün aldı beni ey dil-firîb 

7. Sâye-i mihrinde Nigârî yakın 
Devlet-i karnını bulur ‘an karîb 

66 . 

Fe‘ilâtün Fe‘ilâtün Fe‘ilün 

1. Yandım Allâhı sever kanı şarâb 
Meded ey merd-i Hudâ ehl-i sevâb 

2. Bahş ider bezm şarâb-hârlara 
Oda yanmış ciğerim bûy-ı kebâb 

3. Gül-heves bâde-perestdir gönlüm 
Ki virür neş’e-i mey ‘ıtr-ı gülâb 

4. Şîr-i âhû iledir perverişim 
Nefesimden saçılur nâfe-i nâb 

5. Ni ‘aceb söylerem eş‘âr ile kim 
Açılur perde-i dil bâb-ı hicâb 

6. İçübem bâde-i sahbâ-yı cünûn 
Kılubam mey-kede-i ‘aklı harâb 

7. Ey Nigârî ne ‘aceb bülbül-i dil 
Bu gice uymadı ol görmedi hâb 


67. 


Fâ‘ilâtün Fâ‘ilâtün Fâ‘ilün 

1. Sen tek ey vâ‘iz şarâb içmez kilâb 
Ca‘le virmez nef‘ nefha-i kilâb 

2. Tûtî söyler [çünki] isti‘dâdı var 
Sohbet-i inşânı fehm itmez gurâb 

3. Derd-i ser çekdiıı velî bî-fâide 
Söyledin bî-had velî çekdin ‘azâb 

4. Yok-durur aslâ ki tahkik itmişiz 
Mest-i mihre rûz-ı mahşer ihtisâb 

5. Dâmen-i pîr-i mugândan üzme el 
Cânm isterse muhalled ger sevâb 

6. ‘Aşk zevkin bilmez ‘âşık olmayan 
İçmeyen bilmez nedir keyf-i şarâb 

7. Seyr kıl gülzâra gör bülbül nice 
Takrir eyler ders-i ‘aşkı bî-kitâb 

8. ‘Aşk-ı Sîmurgı tarîk-ı vuslatı 
Hüdhüd-ı ‘Attâr'ı söyler bâb bâb 

9. Sayd-gâh-ı ‘aşkda sen tek esir 
Bî-had ey Mir Nigârî bî-hisâb 

10. ‘Âşıkane güft ü gû eyler gönül 
Perde atmış tab‘ söyler bî-hicâb 



52 NİGÂRÎ 

68 . 

Mef ûlü Mefâ‘îlü Mefâ‘îlü Fe‘ûlün 

1. Cânânımı vir ya al cânımı yâ Rab 
Öldür beni ya lutf eyle dermânı yâ Rab 

2. Koyma beni bu hıdmet ü lezzetde kerem kıl 
Âzâd eyle vir destime fermânımı yâ Rab 

3. İrsâl eyledim Ka‘be-i ‘aşkına revânım 
Luft-âne kabûl eyle bu kurbânımı yâ Rab 

4. Hicrân odı yandurdı beni âh ki tebdil 
Kıl vuslata bu âteş-i hicrânımı yâ Rab 

5. Sûzâne-i hırmân eyleme râh-ı talebde 
Dîdâr ile teskin eyle sûzânımı yâ Rab 

6. Gül-geşt-i revânımdan ırağ itme şarâbı 
Şâd-âb eyle sahrâ-yı gülistânımı yâ Rab 

7. Nev-reste bu güldestemi her yerde ‘azız it 
Şâyeste-i dergâh eyle dîvânımı yâ Rab 

8. Erzâkımı ihsân eyle bî-minnet-i mahlûk 
Feyzâne kerem eyle ‘azız nâmını yâ Rab 

9. Sâbit-kadem it kûh-ı tevellâda revânım 
Hıfz eyle benim hûrşîd-i îmânımı yâ Rab 

10. Maksûdma yol virmegil agyârı zebûn it 
‘Afv it beni mağmûm eyle şeytânımı yâ Rab 

11. Magfûr eyle bu Mir Nigârî kulum hem 
Gör lutfum görme benim ‘isyânımı yâ Rab 

69 . 

Fe‘ilâtün Fe‘ilâtün Fe‘ilün 

1. Çıkmadı sâhib-i da‘vâ ne ‘aceb 
Açmadı bayrak-ı bâlâ ne ‘aceb 

2. Çıkdı çün fırka-i Deccâl velî 
Çıkmadı Mehdi Mesîhâ ne ‘aceb 

3. Atdı âteşlere Nemrûd bizi 
Gelmedi bir Halîl-âsâ ne ‘aceb 

4. İrdi Fir‘avn bizim dâdımıza 
İrmedi bir yed-i beyzâ ne ‘aceb 

5. Dîvler aldı bütün etrafımızı 
Kılmadı bir isr-i esmâ ne ‘aceb 

6. Olmadı millet-i İslâma kömek 
İrmedi bir meded âyâ ne ‘aceb 

7. Olmadı dîn-i mübîn nakdi revâc 
Kalmadı revnak-ı garrâ ne ‘aceb 

8. Bulmadık bir zafer âyâ ne içün 
İrmedi nusret-i Mevlâ ne ‘aceb 

9. Ey Nigârî kadir-i mirim içün 
Tevbe kıl söyleme hâşâ ne ‘aceb 


70 . 


Fe‘ilâtün Fe‘ilâtün Fe‘ilâtün Fe‘ilün 

1. Aldı müştâkları hayret ü mât ey sâkî 
Bes lebinden kerem it âb-ı hayât ey sâkî 

2. Bâde-i nâbdan özge bize teskin virmez 
Yaramaz kârımıza âb-ı Fırât ey sâkî 


71 . 


Fe‘ilâtün Fe‘ilâtün Fe‘ilâtün Fe‘ilün 

1. Sâye-i âb-ı lebindendi hayât ey sâkî 
İltifât-ı nazarmdandı necât ey sâkî 

2. Nola ol sâyen ile gönlümü teskin idesin 
Viresin ez pey-i Hak bâde-i zât ey sâkî 

HARFÜ't-TÂ’ 

72 . 

Fe‘ilâtün Fe‘ilâtün Fe‘ilâtün Fe‘ilün 

1. Ey şeh-i ‘âlem-i nûr ey meh-i hûrşîd-sıfât 
Sen gibi ‘âlem-i dâreynde yokdur bir zât 

2. Sana mânend bulunmaz sana yokdur hem-tâ 
Sana benzer kim olur yok sana benzer heyhât 

3. Başka meddâha ne hâcet sıfat-ı zâtına kim 
Vâsıfın Mushaf u İncil u Zebûr u Tevrât 

4. Özge i‘câz ne lâzım sanemâ te’yîd içün 
Yeter ikrârma Kur’ân-ı hüveydâ isbât 

5. İhtifâ eylemek olmaz ki hüveydâdır bu 
Hûrşîd-i âlemsin gayr-ı vücûdun zerrât 

6. Berk-efşânlık ider her tarafın şu‘le virür 
Bir çerâğm ki alur feyz-i ziyâsm cehât 

7. Kametin serv-i dil-ârâ vü yedin berg-i semen 
Çeşmin âhû-yı Hoten kâkülün ey gül-nefehât 

8. Ne kadar var dü âlem ü ne kadar var felek 
Gül-i ruhsârma her lahza virürem salavât 

9. Ne gam eyler sanemâ var penâhı sen tek 
Nâil-i rütbe olur sâye-i lutfunda ‘usât 

10. Mahzen-i dilde bulunmazdı bu nazımla güher 
Virmeseydi nazarın ger ana feyz-i berekât 

11. Kılmagil Mir Nigârîyi keremden mahrûm 
Ey vücûdı heme rahmet heme güftârı berât 

73 . 

Feİlâtün Fe‘ilâtün Fe‘ilâtün Fe‘ilün 

1. Bundan artuk ne olur şükr ile ey dil ‘izzet 
Eyledin sıdkıla kim pîr-i mugâna hizmet 

2. Uymayup zâhide erbâb-ı riyâdan geçdin 
Dâmen-i sâkiye el urdun ey ‘âlî himmet 

3. Rütbe-i ‘abdiyete rütbe-i şâhî yetmez 
Sana mahsûs bu rütbe sanadır bu devlet 

4. Çekme ferdâ gamın Allâh'a havâle eyle 
Gir harâbâta bugün eyle müdâmî işret 

5. Dişleyüp hayret elin olmadın ey dil nâdim 
Der-i meyhâneye düş eyleme fevt-i fırsat 

6. Nîk yâ bed ne ise kendine bir ad it kim 
Gün gibi âdeme ‘âlemde gerekdir şöhret 

7. Kılma mey-hâreleri kapundan mahrûm 
Ey vücûdı heme rahmet heme kârı ni‘met 

8. Sâkî dâire-yi mihrine devrân itdi 
Kesmede devre[y] i ol irdi bana kim nevbet 

9. Heme dem cilve-i sâkî heme dem devre-i câm 
Kıldı ey Mir Nigârî beni her dem hoş vakt 

74 . 

Mef ûlü Mefâ‘îlün Mef ûlü Mefâ‘îlün 

1. Çık gûşe-i ‘uzletten ey zâhid-i bî-‘işret 
‘İşret-kede[y]i seyr it reşk-âverdir cennet 

2. Şâhin-şeh-i meyhâne ser-mest salâ eyler 
Meyhâneye düş gûş it fevt eyleme gel fırsat 

3. Gör sâkî-i devrânı ser halka-i rindânı 
Gir dâireye devr it çek bâde-i bî-minnet 

4. Ravza-i behişt içre olsan yine ey zâhid 
Çıkdın ki bu ‘âlemden bî-mey sana yok vuslat 

5. Rindân-ı taleb-kâra zindân-ı belâdır ol 
Lezzet-kede[y]i cennet-i bî-işret ü bî-rü’yet 

6. Ey ‘âlim-i hey’et-gû ders-hânede yokdur bu 
O zevk ki bahş eyler meyhânedeki hikmet 

7. Meyhâne-i ‘âlemde bir bahş-ı Hudâdır bu 
Ey Mîr Nigârî yok mey-hârlığa ‘illet 


75 . 


Mef ûlü Mefâ‘îlün Mef ûlü Mefâ‘îlün 

2. Kim virdi haber âyâ kim gördi bu ‘âlemde 
Mi‘râc-geh-i yâri bî-rehber ü bî-himmet 

3. Almadı serâ-perde ol gonçe-i pür perde 
Göstermedi ruhsârm yakdı beni bu hasret 

4. Peymâne-i çeşminde gördüm ki mey-i ânı 
Mestânelik el virdi aldı beni bir hayret 

5. Pâ-bûs-ı dil-ârâsı bin câna değer ammâ 
Bir cânıla yok bende hayfâ ki ana tâkat 


76 . 


Fe‘ilâtün Fe‘ilâtün Fe‘ilâtün Fe‘ilün 

1. Bu ‘amel-hâne-i âlemde ki tâ var hayât 
Bir ‘amel kıl ki ola bârı bâdî-i necât 

2. Eyle rindâne ‘amel zünd ü riyâyı terk it 
Kalmaya sinede aslâ eser-i Fât [u] Menât 

3. Ne kadar var beden içre dilâ cünbiş-i cân 
‘Aşkıla muzdarib ol eyleme gayr-ı harekât 

4. Ayağ al mey-kede-i temkine düş şâm [u] seher 
Koyma elden yere peymâne-i bâde-i sebât 

5. Sâkin-i bâr-geh-i pîr-i mugân ol heme dem 
Çünki ol yerde olur bâde-i feyz ü berekât 

6. Bahş-i cân eyledin ey Mîr Nigârî câma 

Ne gamın kim yeter ‘âlemde sana bu hasenât 


77 . 


Mefâ‘îlün Mefâ‘îlün Mefâ‘îlün Mefâ‘îlün 

1. Dilâ kıssa-i Ferhâd ile Mecnûnı güzel yâd it 

Gezerken kûh u sahrâ dâmenin dut âh u feryâd it 

2. Cihan-sûz eyle bir feryâd kıl kim yansun ‘âlemler 
Yakılsun mülk-i mihnet külbe-i hicrânı berbâd it 

3. Meğer yok ey büt insâfın ki bir dem dimezsin kim 
Felekde incidir âhm mesîhânı yeter dâd it 

4. Ser-i kûyunda sor üftâdeler hâlin ki ey zâlim 
Yeter bîdârlık bunca gel imdi terk-i bî-dâd it 

5. Harâb-ı çeşm-i humârım nazar kıl ey gözüm bir dem 
Serâ-yı gönlümü berbâd kılmış firkat âbâd it 

6. Kılup terk-i vera‘ rüsvâ-yı ‘âlem ol ki ‘âlemde 
Garaz bir ad imiş Mir Nigârî sen de bir ad it 

7. Tutup dâmân-ı rüsvânı çeküp bâde-i sevdânı 
Düşüp meyhâne küncünde harâbât ehlin irşâd it 

8. Salup raht-ı ikâmet hâb-gâh-ı Rûmda eğlenme 
Kemâlât ehli yok bu yerde ‘azm-i hâk-i Bağdâd it 

9. Beni mahrûm idüp mağmûm kılma bir kerîmâne 
İlâhî gonçe-i ümmîdimi keşf eyle dilşâd it 

78 . 

Mefâ‘îlün Mefâ‘îlün Mefâ‘îlün Mefâ‘îlün 

1. Güzergâhmdadır gülzâr-ı kûy-i gül-‘izâr elbet 
Sabâ benden niyâz it öp ayağın sad hezâr elbet 

2. Reh-i sevdâdan ey dil geçme gel zîrâ ki bir vakti 
Kılar cevlân nazar-gâhmda ol gülgûn-süvâr elbet 

3. Eğer bezm içre yokdur sûziş-i mey-hârlar ammâ 
Ne gam zîrâ gelür bir vakt nigâr-ı tâb-dâr elbet 

4. Murâdın hâsıl ey dil ni‘met-i uzmâlara nâil 
Olursun kim irer bir peyk ü mürg-i tâc-dâr elbet 

5. Nidâ eylerse erbâb-ı gönül bir dem hulûsâne 
Gelür cânib-i dilberden sadâ-yı sad hezâr elbet 

6. Tahammül bâyed ey dil sûre-i Yûsuf sana kâfi 
Ümidin kesmegil Hak'tan olursun kâm-kâr elbet 

7. Ger ey Mîr Nigârî gam yedinse şâdımân ol kim 
Gelür sayyâd-ı ikbâlin elinde bir şikâr elbet 


79 . 


Mefâ‘îlün Mefâ‘îlün Mefâ‘îlün Mefâ‘îlün 

1. Gel ey serv-i revânnn dilberâne eyle reftâr it 
Güzel reftârma kebk-i hırâmâm giriftâr it 

2. Giriş bahs-i kelâma vir nizâm elfâz nûşma 
Şirîn-gû tûtiyi ol dem esîr-i kand-i güftâr it 

3. Tutuşmuş âteş-i hicrânıla dil hastedir imdi 
Şarâb-ı nâb-ı la Tinle devâ-yı derd-i bîmâr it 

4. Leb-i la Tin temennâsıyla kanlar ferş idüb ey dil 
Döküp yaşlar dem-â-dem yeryüzün lü’lü’-i şehvâr it 

5. Dem-â-dem bâd gül-ruhsâr-ıla ey merdüm-i çeşmim 
İzâr-ı kûh u sâhrâyı döküb hûnâb-ı gülzâr it 

6. Esirin câna gelmiş ey sabâ feryâd-ile her dem 
Ola rahm eyle ‘arz eyle bu güftârı tekrâr it 

7. Geçüp âlâm-ı ‘âlemden düşüp meyhâne küncünde 
Dilâ fıkr eyle dildârı dem-â-dem şevk-i dîdâr it 

8. Kalem al destine ey tab‘-ı şîrînim habîbâne 
Yazup esrârı eş‘âr-ı ciger-sûz-ıla iş‘âr it 

9. Gezer Mîr Nigârî vahşiyâne ey çep-endâzım 
Urup bir tîr-i merdâne esîr-i zülf-i serdâr it 

10. Habîbin hürmetiyçün vir murâdım her dü ‘âlemde 
Beni bî-çâre-i me’yûs kılma lııtfun izhâr it 


80 . 


Mef ûlü MefâTlü MefâTlü Fe‘ûlün 

1. Bî-çârelerin derdine bir çâre kıl ey dost 
Ok-ıla cigerin[i] sad pâre kıl ey dost 

2. Besdir bu çekdüğümüz ‘akıl cefâsın 
Algil bizi sahrâ-nişîn âvâre kıl ey dost 

3. Al cânımızı söylerüz ammâ dimeyüz biz 
Ruhsârmı gizle günümüz kara kıl ey dost 

4. Sûzânedir ol âteş-i hicranına yanmış 
Dîdârıla bir lutf dil-i zâre kıl ey dost 

5. Dîdârma müştâkdır ‘aynım nigerândır 
Bir nîm nazar âşık-ı dîdâra kıl ey dost 

6. Müştâk-ı cemâlin seni ister bir inâyet 
01 tâlib-i dîdâr-ı vefâdâra kıl ey dost 

7. Al cânımı bir cilve ile bile bir ikrâm 
Bu Mîr Nigârîyi taleb-kâre kıl ey dost 

81 . 

Mefâ‘îlün Mefâ‘îlün Mefâ‘îlün Mefâdlün 

1. Kerem kıl ‘âşık-ı dîdâra bir lahza yeter nâz it 
Niyazdârâna ihsân eylegil bezminde dem-sâz it 

2. Eğer düşvârdır terk ey sanem-sîmâ habîbâna 
Yine rahm eylegil ger nâz idersen bârı birâz it 

3. Beni rüsvây-ı ‘âlem kılgil söylesün her kim 
Budur dîvâne-i bî-tâ cünûnân içre mümtâz it 

4. Diler gönlüm dem-â-dem isterem kim güller açılsun 
Sinemde ‘aks-i rûyundan nikâbm bir nefes bâz it 

5. Mey-i ladin temennâsmdadır her dem temennâsm 
Kerem kıl söylesün şîrin açılsun tab‘ dil-bâz it 

6. Müheyyâ eylegil bezmi ki ehl-i dil müheyyâdır 
Ayağ al tîz getür âhengi çengi mutribâ sâz it 

7. Sükân-ı kûyun içre ey habîbim lutf kıl bir yer 
Nigârî bî-nevânı ‘âşıkân içre ser-efrâz it 

8. Ser-i kûyunda dildârın düşüp şâm u seher ey dil 
Enîsin mûnisin yârın nigârm şâh-ı tannâz it 

9. Gönül vir turre-i tarrâr kıl gel bir hevâ peydâ 
Alup bir şeh-per-i pervâ pey-â-pey tîz pervâz it 

10. Eğer takrîr-i dil mümkin degül ahvâlini takdim 
Ola rahm eyleye ol serv-i nâzındır demi bâz it 

11. Dilâ eş‘âr üslûbunda sa‘y it ol kadar tâ kim 
Pesendîde-i ashâb-ı safâ ehl-i Şîrâzî it 

82 . 

Mef ûlü Mefâdlü Mefâ‘îlü Fe‘ûlün 

1. Şehdâb-ı leb-i ladini ihsân eyle ey dost 
Müştâk-ı ciger-sûzımı reyyân eyle ey dost 

2. Keşf eyle ruhun ‘âşık-ı dîdârı söndür 

Bu ni‘met-i uzmâ ile mihmân eyle ey dost 

3. Ser-çeşme-i ladinle ciger-gâhımı kandır 
Al cânımı dök kanımı kurbân eyle ey dost 

4. Dâg-ı dil-i mecrûhuma şehdâb-ı lebinden 
Bir katre-i cân-bahş ile dermân eyle ey dost 

5. Bir kâse-i ser-şâr ile mest eylegil âhir 
Öldür beni dîdâr ile handân eyle ey dost 

6. Sâbit-kadem it şâm u seher bâğ-ı kûyunda 
Şerh eyle dili bülbül-i hoş-hân eyle ey dost 

7. Her şâm u seher vasf-ı dil-âvîz-i lebinle 
Bu Mir Nigârîyi dür-efşân eyle ey dost 

83 . 

Mef ûlü Mefâdlün Mef ûlü Mefâdlün 

1. Ben ‘âşık-ı şeydâyam şeydâlığıma rahm it 
Bî-mûnis-i tenhâyam tenhâlığıma rahm it 

2. Lutf eylegil ey cânân al gel elimi bir an 
Üftâde vü bî-pâyam bî-pâlığıma rahm it 

3. Gönlüm ser-i kûyunda bir zerre makâm ister 
İkrâm eyle bî-câyem bî-câlığıma rahm it 

4. Mihnet-zede-em ey cân yokdur bana bir dermân 
Şâd eyle beni bir ân gam-hâlığıma rahm it 

5. Ser-geşte-i sevdâyam âvâre-i sahrâyam 
Hercâ-yı sabâ-sâyam hercâlığıma rahm it 

6. Dîvâne-i bî-âram Ferhâd-ı Şirîn-kâram 
Ser-mest-i kadeh-hâram rüsvâlığıma rahm it 

7. Üftâde vü bî-hâlem bî-şeh-per-i bî-bâlem 
Lâlâ-yı kuhen-sâ[l]am lâlâlığıma rahm it 

8. Ey hûrşîd-i rahşânım ey şem‘-i şebistânım 
Pervâne-i pervâyam pervâlığıma rahm it 

9. Ey Mir Nigârî di ol serv-i gül-endâma 
Men ‘âşık-ı şeydâyam şeydâlığıma rahm it 


84 . 


Fe‘ilâtün Fe‘ilâtün Fe‘ilâtün Fe‘ilün 

1. Ol gice kim ser-i zülfünle geçürdüm evkât 
Leyle-i kadr imiş ol virdi bana tâze berât 

2. Müşk-efşânlık ider bâd-ı seher ey gül-ter 
Gâlibâ ‘anber-i kâkülden alupdur nefehât 

3. Koyma ey pâdişehim dâire-i hayretde 
Kılmagil gönlümü bî-çâre ser-â-sîme vü mât 

4. Miskînem hâcetim ol gayete yanmışdır kim 
Ne olur hâlim eğer virmeye hüsnün sadakât 

5. Muztarib olmaz idim bâdiye-i sevdâda 
Virmeseydi eğer ey mâh tecellin harekât 

6. Ey demi nefs-i Mesîhâya viren kuvvet-i rûh 
Cür‘a-i câm-ı lebinden dilerim tâze hayât 

7. ‘Aks-i rahsârmı gösterdi ‘ızâr-ı dildâr 
Sana yüz açdı bugün Mir Nigârî mir’ât 


85 . 


Mef ûlü Mefâ‘îlü Mefâ‘îlü Fe‘ûlün 


1. Cennetde olursam eğer ey hûrî-kıyâfet 
Billâh ki sensiz yine sönmez bu harârât 



62 NİGÂRÎ 

2. Bir cünbiş ile yakdı evim eyledi berbâd 
Âyâ bu ne kamet ne kıyâmet ne kıyâfet 

3. Agyâr gözün remzini fehm eylemez itme 
Mey-hâr degül anlamaz ol bilmez işârât 

4. Her şey’ ki bî-mevzi‘dir ‘ayn-ı hatâdır 
Zühhâda kaş oynatma degül ârif-i hikmet 

5. Berbâd eyle variyyetini ben gibi yandır 
Pervâne kıl agyârları ey gözü âfet 

6. Düşnâm-ıla güftârmı almış yine cânân 
Besdir bize ey Mir Nigârî bu şerâfet 

86 . 

Mef ûlü Mefâ‘îlü Mefâ‘îlü Fe‘ûlün 

1. Ey şûh-ı sitem-pîşe nedir bunca ihânet 
Yok sizde meğer mihr-i vefâ eyleme âdet 

2. Ben ‘âşık-ı sûzânı da bir su ile kandır 
Ahbâbma eyler lebin ey şûh ziyâfet 

3. Ter ter ne ki deryâ-yı fırâvân eser itmez 
Sinemdeki âyâ bu harâret ne harâret 

4. Güftârma dil-dâde idim lîk şirîn-ter 
Reftâr-ı kadin aldı karârım ne kıyâmet 

5. İtdin beni peymâne-perest ey büt-i nev-res 
Kıldın beni rüsvâ-yı melâmet ne kerâmet 

6. Bî-gâyedir efsânemiz ey mâh dükenmez 
Tâ kim ne kadar var bu ‘âlem bu hikâyet 

7. Ey Mir Nigârî yere koy aşk u yâ in 
Terk eyle nedir ‘arşa irişmiş bu şikâyet 

87 . 

Mef ûlü Mefâ‘îlü Mefâ‘îlü Fe‘ûlün 

1. Yâ Rab ne ‘aceb kûy-ı nigârımda selâmet 
Seg-nâm ola peyveste kuram taht-ı ikâmet 

2. Vahşâne gezer silsile-i zülf ile bend it 
Şeydâ dili tâ çekmeyelim kayd-ı melâmet 

3. At perde-i rahsârmı ref eyle hicâbı 
Ref‘ eyle şeb-i fırkat[ı] ey mâh-ı melâhet 

4. Peymâne-i ser-şâr nisâr eyle pey-â-pey 
Bî-misldir ‘âlemdeki bâde-i sehâvet 

5. Oldum düşüp erbâb-ı garaz kırdı ayağın 
Erbâb-ı harâbât ile kim kıldı ‘adâvet 

6. Meyhâneler içre heme dem pîr-i mugânın 
Öpdüm ayağın sundu bana dest-i icâbet 

7. Bî-bâde geçinmekden ibâ eyledi gönlüm 
Tâ âmir-i meyhâneye kim kıldım inâbet 

8. Ol gördü ki peymâne-keş-i bâde-i ânem 
Çâkerliğe sundu bana ser-hatt-ı icâzet 

9. Ne câm u ne Cem bil yok idi günbed-i mînâ 
Ol vakt ki peymâneye kılmışdım irâdet 

10. Ey nâhî ne mümkin bana bî-bâde geçinmek 
El çekmezem ol kârdan er kopsa kıyâmet 

11. Ey Mir Nigârî meye teslim eyledim cân 
Besdir bana dâreynde mahzâ bu kerâmet 

88 . 

Fe‘ilâtün Fe‘ilâtün Fe‘ilâtün Fe‘ilün 

1. Tûtiyî-tab‘ meğer nûş kılup âb-ı nebât 
Şekker-efşânlık ider böyle bu şîrîn kelimât 

2. Her zaman ‘arş ile oynar yere düşmez nazarın 
Ne yüce rütbedir ey ‘âşık-ı ‘âlî-tabakât 

3. Yeter ey vâ‘iz-ı ahmak bize mi‘râc-ı vüsûl 
Sizin olsun elem-i firkat ü zevk-i derecât 

4. Nezr ü yâ hums vü yâ înki zekât her ne ise 
Bî-nevâyam bana bahş eyle nigârım sadakât 

5. Aç der-i hüsnünü ihsânım şâyân eyle 
Bahş kıl ‘âşık-ı miskinine feyz-i hasenât 

6. Koymadı sabr u sükûn aldı karârım ne ‘aceb 
Bu ne cilve bu ne işve bu ne şîrîn harekât 

7. Gevher-efşânlık ider Mir Nigârî meğer ol 
Kân-ı deryâ-yı kerâmetden alupdur kelimât 

89 . 

Mef ûlü Mefâ‘îlü Mefâ‘îlü Fe‘ûlün 

1. ‘Uşşâk ile [ey] vâ‘iz-i bed-gû ne ‘adâvet 
Oydun yine şeytâna şerâret ne şerâret 

2. Bî-câ yere erbâb-ı dilin gönlünü yıkdm 
Ka‘beye taş atdm bu şekâvet ne şekâvet 

3. Ehl-i hakka nâ-hak yere bed-gûluk idersin 
Geçmiş meğer ol gerdânma tavk-ı dalâlet 

4. Azdın ne ‘aceb fikr-i enâniyyete düşdün 
Vesvâslık itdin bu sefâhet ne sefâhet 

5. Güftâr ile bir yer yine dûzahta kazandın 
Ey muğrik-ı deryâ-yı dalâlet ne kabâhet 

6. Ey tâli‘i bed ü cîfe-hâr ey cehl-i mürekkeb 
‘Uşşâk ile uğraşmadır elbette gavâyet 

7. N’oldu ‘acabâ böyle ki hezyâna girişdin 
Yetmez mi ki ey bîhude-gû bunca betâlet 

8. Tut dâmen-i ehl-i dili tevbe-i nasûh it 
İhlâs ile tâ çekmeyesin dâg-ı nedâmet 

9. Ey Mir Nigârî yine şeytâna taş atdm 
Dökdün gözünü gör bu sa‘âdet ne sa‘âdet 

90 . 

Müfte‘ilün Müfte‘ilün Fâ‘ilün 

1. Olmadı hicrân bize maslahat 

Gelmedi cânân idin meşveret 




2. Def-i gam-ı hicre n’olur bâdeyi 
Sâkî-i meyhâne ide merhamet 


DÎVÂN 


65 


3. Müfti-i meyhâneye kılgil suâl 
İçkiye fetvâ yaza yüz mes’elet 

4. ‘Aşk-durur sürmesi çeşm-i dilin 
Şevk mili hüsn-durur mükhulet 

5. ‘Aşk ile pâ-tahtı Nigârî kurup 
‘Abd-i hüsündür sever ol saltanat 


Rubâî 


91 . 


Fe‘ilâtün Fe‘ilâtün Fe‘ilâtün Fe‘ilün 

1. Sandılar ehl-i dilin zârm ‘abes ey sâkî 
Kâr-ı peymâne-i ser-şârm abes ey sâkî 

2. Kadeh-endâzlar içre eyle devrân eyle 
Bilsün erbâb-ı vera‘ kârın ‘abes ey sâkî 


Rubâî 


92 . 


Fe‘ilâtün Fe‘ilâtün Fe‘ilâtün Fe‘ilün 

1. Eylegil mey lebinden bize bahs ey sâkî 
Yaramaz özgeden itmek size bahs ey sâkî 

2. Kıl atâ şehd-i lebinle mezeyi cânımıza 
Eylegil şâm u seher yüzyüze bahs ey sâkî 


HARFÜ's-SÂ’ 


93 . 


Fe‘ilâtün Fe‘ilâtün Fe‘ilâtün Fe‘ilün 

1. Uyma ey dil yile kılma til-i berbâd ile bahs 
‘Ukalâ eylemez elbette perî-zâd ile bahs 

2. Hazer it çeşm-i çep-endâz ile kec söylemegil 
Kıymagil cânma gel eyleme cellâd ile bahs 

3. Her ne söyler sana mug söyle beli yok dime kim 
Kılmaz erbâb-ı hired sâhib-i irşâd ile bahs 

4. Kadh-i erbâb-ı kadehden hazer eyle zîrâ 
Deşt-i hırmâna düşer eyleyen evtâd ile bahs 

5. Gamzeye kem bakanın çeşmine ağlar gelür 
Eyleyen pâ-zede-i kahr olur üstâd ile bahs 

6. Şems rûyunla hüsün bahsine girmez ne ‘aceb 
Ağzına sığmaz anun Hudâ-dâd ile bahs 

7. Var sünbülde eğer bûy-ı dil-âvîz ammâ 
Başına düşmez anun kâkül-i gülzâr ile bahs 

8. Şevk-i şîrîn-leb ile ağlayarak olmaz ‘aceb 
Duta dağlar eteğin dil ide Ferhâd ile bahs 

9. Kanı ey Mir Nigârî kadeh-endâz-ı elest 
Taraf-ı ‘aşk tutup ey leye zühhâd ile bahs 

94 . 

Mef ûlü Mefâ‘îlü Mefâ‘îlü Fe‘ûlün 

1. Olmadı bugün teskîn-i hicrânıma bâ‘is 
Dildâr ile dün eylediğim zevk-i ehâdîs 

2. Biz nâz u niyâz ile geçendik gice ammâ 
Söylendi seher bir niçe bîhûde havâdis 

3. Bahs eyledi şeb-tâ-seher uşşâk-ı sühan-sâz 
Ammâ yine kaldı ser-i zülfünde mebâhis 

4. Erbâb-ı vera‘ virdi keder bezm-i safâya 
Bilmem nereden geldi o mâye-i habâ’is 

5. Bâ‘is nigeh-i şûrişin ey âfet-i devrân 
Her fitne cihân içre ki el-hak ola hâdis 

6. Ferhâd ile Mecnûn rakamın çekdi ki üstâd 
Yazdı beni ser defter-i ‘uşşâkda sâlis 



DÎVÂN 

7. Ferhâd gidüp geldi bana nevbet-i Feryâd 
İmdi benim ey Mir Nigârî ana vâris 


95 . 


Fâ‘ilâtün Fâ‘ilâtün Fâ‘ilün 

1. Gamzen oynar imdi kıykac el-gıyâs 
Remy eyler tîr-târâc el-gıyâs 

2. Çeşm-i şûrun ey gözüm eyler hisâb 
Dem-be-dem bin câm bir bâc el-gıyâs 

3. Der kemend-i kâkülündür fevc fevc 
Zümre-i sultân-ı zi't-tâc el-gıyâs 

4. İştiyâkm kâ‘besinde sûz-nâk 
Söyler ey meh şâh-ı bî-tâc el-gıyâs 

5. Ni‘met-i dîdârdan ister nevâ 
‘Âşık u müştâk-ı muhtâc el-gıyâs 

6. Veh ne istignâdır imdâd itmedin 
Pârelendi cism-i Hallâc el-gıyâs 

7. El-meded ey sârbân ey reh-nümûn 
El-meded ey merd-i minhâc el-gıyâs 

8. Garka-i deryâ-yı isyânam henüz 
El-gıyâs ey mîr-i mi‘râc el-gıyâs 

9. El-meded Seyyid Nigârîdir zebûn 
Yâ Alî yâ şîr-i kallâc el-gıyâs 


96 . 


Mefâ‘îlün Mefâ‘îlün Mefâ‘îlün Mefâ‘îlün 

1. Cilâ-yı kalb-i rindâne meh-i peymânedir bâ‘is 
Zıyâ-yı bezm-i mestâne mey-i tâbânedir bâ‘is 

2. Seg-âsâ bî-nevâlık subh u şâm meyhâne küncinde 
Güşâd-ı bâb-ı feyz [e] sâkî-i devrânedir bâ‘is 

3. Niyâz eyle dem-â-dem ey gönül kim nâz-ı mey-hârân 
Der-i meyhâneden bi'l-külliye hicrânedir bâ‘is 

4. Harâbât ehlin inkâr itmek olmaz çünki bu kirdâr 
Harîm-i Ahmed-i Muhtârdan hırmânedir bâ‘is 

5. Ser-â-perde-i ihfâdm tulû‘-ı mihr-i maksûde 
Giceler subha dek pervâne tek sûzânedir bâ‘is 

6. Kılup sîr-âb hûnâb-ı ciğerle eylemiş teskin 
Nazar-bâzânı peykânm güzel ihsânedir bâ‘is 

7. Yazup esrâr-ı sevdânı rumûz-ı çeşm-i leylânı 
Nigârî Mecnûn-âsâ tâze bir dîvânedir bâ‘is 

Rubâî 

97 . 

FeTlâtün FeTlâtün FeTlâtün Fe‘ilün 

1. Câm-ı serşârmı kıl başıma tâc ey sâkî 
Şâh-ı Cemden ki alam bir nice bâc ey sâkî 

2. Cür‘a-i câmm ile tabTmı sultân eyle 
Virsün erbâb-ı sühan cümle harâc ey sâkî 

Rubâî 

98 . 

FeTlâtün FeTlâtün FeTlâtün FeTlün 

1. Çeng ü âheng ile vir bezme revâc ey sâkî 
Tâ ola bâde-i meyhâne revâc ey sâkî 

2. Kâr idüp cânıma gam laT-i lebinden aynı 
Eylegil derdime la Tinle ilâç ey sâkî 

HARFÜ'1-CÎM 


99 . 


Fe‘ilâtün Fe‘ilâtün Fe‘ilâtün Fe‘ilün 

1. Ey kamer-tal‘at ey rütbe-i peşi mi‘râc 

Nüh felek beste meğer hâs kulundur muhtâc 

2. Hûrşîd ü mâh-ı cihân-tâb şâhân-ı feleki 
Bendegân-ı ser-i kûyundı seher ü şâm bî-tâc 

3. Pey-revin şâm u seher fırka-i ervâh beli 
Çâkerin zümre-i nûrânî tarîkin minhâc 

4. Mâye-i pertev sâye-i cihan-tâbmdır 
Çünki sen ‘âlem-i kevneyne sirâc-ı vehhâc 

5. Hansı rûhânîdir ol kim sana gerden eğmez 
Hansı nûrânîdir ol kim sana virmez ol bâc 

6. Deşt-i sevdânı gezer ‘âşık-ı şeydâ doğru 
Eylesen bir nazar ey kân-ı kerâmet kıykac 

7. Hamd-i Mevlâ ki nazar-bâzlığım kâr itdi 
Bağrına basdı gözüm hâk-i tarîkin bulkaç 

8. Hâk-pây-ı seg-i ser-geşte-i kûyun ey mâh 
Âh heyhâ çekerim âh olaydım ben kâc 

9. Lutfuna nisbet ey kân-ı atâyâ deryâ 
Görünür katre-i nâ-çîz ü nokta emvâc 

10. Mahz bir ben degülüm tâlib-i ikrâm-ı derin 
Sâil-i bârgehindir heme merdân u ezvâc 

11. Merhamet tâcı diler Mir Nigârî ey şâh 
Merhamet eyle ki miskîn-i yetimdir bî-tâc 

100 . 

Feİlâtün Fe‘ilâtün Fe‘ilâtün Fe‘ilün 

1. Sana hem-çeşm görünmez sana kimdir hem-tâc 

Sana mânend bulunmaz sana ‘âlem muhtâc 

2. Ey meh-i mâye-i mâhiyyet-i Âdem ‘âlem 
Olmasaydın ebed olmazdı ‘ademden ihrâc 

3. Bâ‘is-i ferş ü ey ‘arş-i mu‘allâ sebebi 
Pestdir mertebe-i şâmna nisbet mi‘râc 

4. Şeb-i mi‘râc ki berk urdu Burâkm na‘li 
Mâh yandırdı meşâ‘îl ki virüp çerha revâc 

5. Kıble-i ‘âlem-i kudsî ser-i kûyundur kim 
Zâyiri zümre-i ervâh Cibril mîr-i hâc 

6. Nazar-ı Ka‘be vü takbîl-i Hacerle bulmaz 
Kâm eğer hâk-ı ser-i kûyunu öpmez hicâb 

7. Bir suâldir sebeb el-hâsıl senden yohsa 
Gayr-ı güftâr degül bâ‘is-i dâr-ı Hallâc 

8. İltifât-ı nigehin ‘ayn-ı inâyetdir kim 
İstikâmet sunar ol her kime bahsa kıykac 

9. Tâlib-i tâc gubâr-ı kademindir ihsân 
Eylegil Mir Nigârî başı açık muhtâc 

101 . 

Müfte‘ilün Müfte‘ilün Fâ‘ilün 

1. Gonçe emîrâne koyup başa tâc 
Bağçe serâlardan alupdur harâc 

2. Câme-i sûrâne giyüp tâze gül 
Bâğa ‘arûsâne virüpdür revâc 

3. Seyr-i surûrâne kılur andelîb 
Gonçe ‘arûsâne kılur ibtihâc 

4. ‘Âşık u ma‘şûk çemen ü gonçe gül 
Bülbül-i şûrîde kılup imtizâc 

5. Ey büt ayağ al ki hırâmânma 
Tâ ki nisâr ey leye gülzâr bâc 

6. Hüsn-i hüveydâna gerekmez delil 
Şemse kıyâsâ ne gerek ihtiyâç 



7. Tab‘-ı şirîn şi‘r-i şeker-bâr ile 
Eyledi ‘arz-ı garaz ihtiyâç 

8. Kıldı lebin vasfını manzûm-hûb 
Mir Nigârîyi belâgat-mizâc 


102 . 

Mef ûlü Mefâ‘îlü Mefâfilü Fe‘ûlün 

1. Eller cem‘ olur hâl-i perîşânımı görgeç 
Dağlar dağılur tîşe-i efgânımı görgeç 

2. Güller saçılur la‘l-i lebinden gelerek tâ 
Her şâm u seher çeşm-i dür-efşânımı görgeç 

3. Bakdıkça bana gamzelerin kanıma kaynar 
Çeşmin susuyor bağr-ı pür-alkanımı görgeç 

4. Bîmâr gözün derdini tâlibleri gördüm 
Terk etti benim âteş-i hicrânımı görgeç 

5. Havf eyleyen ol âteş-i niyrân eleminden 
Nîrâne sığındı dil-i sûzânımı görgeç 

6. Hüsnâlık ile hûrşîd-i rahşânı kıl yâd 
Olmaz mı hacel ‘ârız-ı cânânımı görgeç 

7. Yer ehli bilürdi beni gök ehli Nigârî 
Bildi kamu ‘arşı yakan efgânımı görgeç 

103 . 

Fâdlâtün Fâ‘ilâtün Fâ‘ilâtün Fâ‘ilün 

1. Gâlib olmuş derd-i sevdâ muhtelif olmuş mizâc 
Ey habîbim şerbet-i şehdâb-ı ladindir ‘ilâç 

2. Nükte-i Kur’ânı idrâk eylemez bilmez fakîh 
Zümre-i ‘uşşâk-ıla kılmaz anun-çün imtizâc 

3. Bâr-ı hüccetden ımTarrâdır kadeh-hârân-ı ‘aşk 
Mezheb-i rindânîde burhâna yokdur ihtiyâç 

4. Gayr güftâra ne hâcet kâfidir harf-i sükût 
Vâ‘izin iskânına çün nef‘ virmez ihticâc 

Zülf tek pâ-mâl olaydım subh u şâm âyine tek 
Bir göreydim cân vireydim ‘ârızm ey mâh-kâc 

Zühre ey meh müşteridir gevher-i eş‘ârıma 
Mihr-i ladinden bulup tâ zerre-i tab‘ım revâc 

Sanma ey Seyyid Nigârî gördüğün gül-gûn külâh 
Şu‘le-i âhımdır ol dilden çıkup başımda tâc 

104 . 

Mefâ‘îlün Mefâ‘îlün Mefâdlün Mefâdlün 

1. Sadâ eyler kûyun kelbi ki ben tek bî-nevâ görgeç 
Kılurlar âşinâlar bir birine merhabâ görgeç 

2. Seg-i kûyunla seyr eyler gönül şâm u seher zîrâ 
Tarîk ehline âdetdir uyarlar reh-nümâ görgeç 

3. Gönül âh eyledikçe her taraf cevlân ider başım 
Temevvüc eyler elbet bahr şiddetlü hevâ görgeç 

4. Gubâr-ı makdemin yâd eyledikçe çeşm olur nem-nâk 
BTaynih eyle kim gözler yaşanır tûtiyâ görgeç 

5. Cefâ mudâdı gönlüm ey gözüm bir hâle yetmiş kim 
Sürür eyler dem-â-dem leşker-i derd ü belâ görgeç 

6. Biter yerden nebât-ı gam yağar gökden belâ her dem 
Ki ben tek yeryüzünde her zaman bir mübtelâ görgeç 

7. Nigârî dem-be-dem ağlar gözüm her dem yanar câmm 
Dem-â-dem cûş ider kanım zemîn-i Kerbelâ görgeç 

105 . 

Fâdlâtün Fâdlâtün Fâdlâtün Fâdlün 

1. Câna geldim neyleyem kim çâre yok olaydı kâc 
Ey ımTâlic ‘âlem içre derd-i ‘aşka bir ‘ilâç 

2. Sıhhat ümidin götür benden ki müşkildir bana 
İstikâmetden ki düşmüş münharif olmuş mizâc 

3. Meclis-i agyârdan geçdim ki bildim nekbetin 
Sohbet-i hârâya zâhirdir ki tâb itmez zücâc 

5. 

6 . 

7. 

4. Ey fakîh-i medrese matlab hüveydâdır bana 
Neylerem ‘illet gezüp kim ana yokdur ihticâc 

5. Bir perî-peyker melek-ruhsâr sevdâsmda cân 
Teslim itdim yerde gökde buldu sermâyem revâc 

6. Hıdmet itdim bir cünûn-ı ‘aşka buldum bir makâm 
Sıdkıla kıldım itâ‘at gayrden aldım harâc 

7. Ey Nigârî dâg-ı sevdâ içre evvel bend bend 
Yandım alışdım dutuşdum âhir itdim imtizâc 

106 . 

Mefâ‘îlün Mefâ‘îlün Mefâ‘îlün Mefâ‘îlün 

1. Düşer toprağa dil zülfün serinde bir hevâ görgeç 
Te‘alluk eylemek resm-i segândır bir nevâ görgeç 

2. Görüp kanlu sirişkim yögrüşüp itler mezâk eyler 
Ki zühd ehline adetdir sevinmek şorba görgeç 

3. Öper hâk-i peyin fı'l-hâl gönlüm dürd-nûşânm 
Ki ashâb-ı hulûs eyler sücûd ehl-i Hudâ görgeç 

4. Dem-â-dem ger niyâz itsem yine ol serv nâz eyler 
Ki nâz eyler beli erbâb-ı devlet bî-nevâ görgeç 

5. Cemâlin pertevi kanda olursa segridir câmm 
Gidüp pervâne çâbük-ter ne yerde bir ziyâ görgeç 

6. Görem hıfzeylesün Mevlâ ne çâbükdür gözün zîrâ 
Dil-i vahşânemi sayd eyledi ol ibtidâ görgeç 

7. Nigârî cevr-i gamzenden şikâyet eylemez ammâ 
Kılur izhâr-ı ahvâlin gedâlar pâdişâh görgeç 

107 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Kıl siyâset nefse kılsun tâ‘at ey erbâb-ı tâc 
Bende kim havf eylemezse şâhma virmez harâc 

2. Âteş oldum bend bend yandım ki yakdım ‘âlemi 
Yanmadın pervânesin elbette yandırmaz sirâc 

3. Pâk kıl şîşe-i kalbi menzil-i rindâne gel 
Bâde koymazlar ana kim sâf dil olmaz zücâc 

4. Ey viren sevdâya dil pâk eyle dil pâk eyle dil 
‘Aşk bâzârmda olmaz sâf kim bulmaz revâc 

5. Ol reh-i ‘anber-feşân kim reh-güzârmdır senin 
Raht-hâb itdim has ü hârm gubârm başa tâc 

6. Ey ki her dem ‘âşıkane ben senin kurbân mam 
Âteş-i hicrânıma şehd-âb-ı ladindir ilâç 

7. Bâğ-ı sevdânm Nigârî bülbül-i şeydâsıyam 
Bağr-ı pür hûnum gülümdür âh-ı gül-gûnum ağaç 

108 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey felek ben tek giriftâr-ı belâ gördün mü hiç 
Derd-keş-i mihnet-zede bir mübtelâ gördün mi hiç 

2. Var mı gam-hâne-i ‘âlemde âyâ ben gibi 
Mübtelâ gayr ez Hüseyn-i Kerbelâ gördün mi hiç 

3. Var seyrin bunca kim ‘âlemde devrân eyledin 
Kec gidiş kendin gibi bir bî-vefâ gördün mi hiç 

4. Ey gönül gamlar çeküp hâlin perîşân itme kim 
Bî-elem bir şâhı yâ in bir gedâ gördün mi hiç 

5. Öyle sanam yokdur ammâ var ise bir söyle kim 
Bir güli bî-hâr u bâli bî-belâ gördün mi hiç 

6. Ey dil-i şûrîde-i şehr-i cünûn kendin gibi 
Kişver-i ‘âlemde rüsvây-ı hevâ gördün mi hiç 

7. Dil tek ey Seyyid Nigârî bunca kim ‘âlemde sen 
Dem-be-dem yildin yügürdün bir belâ gördün mi hiç 

Rubâî 

109 . 

Fe‘ilâtün Fe‘ilâtün Fe‘ilâtün Fe‘ilün 

1. Subha dek yandı gönül kanı sabûh ey sâkî 
Kanı ol kût-ı gönül kuvvet-i rûh ey sâkî 

2. Ladine leyte vü le‘al söziıı alma zîrâ 
Bizde yok ‘ömr-i Hızır müddet-i Nûh ey sâkî 


Rubâî 

110 . 

Fe‘ilâtün Fe‘ilâtün Fe‘ilâtün Fe‘ilün 

1. Sofi bilmez mey-i sâfânı salâh ey sâkî 
Açmayup rûyine yüz reng-i felâh ey sâkî 

2. Mey-i sâfınla sen ashâb-ı safâ gönlünü gör 
Göresin hayr du‘â şâm u sabâh ey sâkî 


HARFÜ’l-HÂ 


111 . 

Fe‘ilâtün Fe‘ilâtün Fe‘ilâtün Fe‘ilün 

1. Sâkî kim elde ayağ oynadı atdı ekdâh 
Sundu mey-hârlara zevk-i safâ-yı ervâh 

2. Şâm ervâh-ı mey-âşâmîler şâd kılup 
Câm-ı rûhânîlere dökdi şerâb-ı efrâh 

3. ‘Âkıbet câm-ı Cemi kırdı benim başımda 
Ol kadar öpdüm ayaklarını kıldım ilhâh 

4. Hatarât-ı emevî vesvese-i şeytânî 
Nâ-pedîd oldu hurûc itdiği mey ke's-sifâh 

5. Kâşifâne bugün ol pîr-i ma‘ârif söyler 
Muglakâtı der-i meyhânede eyler îzâh 

6. Erinî erinî diyeriz tâlib-i dîdârlarız 
Feth kıl perde-i maksûdumuzu yâ Fettâh 

7. Ayağ ey bâde-peres al ki der-i mistabede 
Muntazır Mir Nigârînin elinde miftâh 

112 . 

Feİlâtün Fe‘ilâtün Fe‘ilâtün Fe‘ilün 

1. Dolanam başına ey sâkî-i ser-şâr kadeh 
Pây-mâl eyledi gam lutf eyle tekrâr kadeh 

2. Mest-i lâ-ya‘kıl peymâne-i çeşmin ister 
Nigehi cilve-i sermest ü ser-şâr kadeh 

3. Çeşm-i humârma benzer diyü ey mâye-i cân 
Kılmış ol ‘âşık-ı şeydâları mey-hâr kadeh 

4. Eyledin kim bizi bî-‘akl u ser-â-sîme didim 
Ne olur meskenimiz söyledi kuh-sâr kadeh 

5. Ne kadar var felek gerdiş-i devrân itsin 
Degmesün dest-i elem görmesün âzâr kadeh 

6. Ne revâdur gele meyhâneye erbâb-ı vera‘ 

Ne münâsib ola agyâr sezâvâr-ı kadeh 

7. Ne bilür câm nedür bâde-i gül-fâm nedür 
Olmayan bâde-peres bilmeyen esrâr-ı kadeh 

8. Dâhil-i zümre-i lâ-havfün ‘aleyhimden olur 
Lâübâlî dolanur haşr fedâkâr kadeh 

9. Koyma elden yere ey Mir Nigârî nûş it 
Ne kadar var dü ‘âlem ne kadar var kadeh 

113 . 

Feİlâtün Fe‘ilâtün Fe‘ilâtün Fe‘ilün 

1. Açar ol perde-i ruhsâre-i dildâr sabâh 

Ki doğar şems düşer ‘âleme envâr sabâh 

2. Ref‘ olur leyle-i hicrân açılur ârız-ı yâr 
Ki atar bâd-ı kerem perde-i dîdâr sabâh 

3. Bâd-ı ruhsâr-ı güle bülbül-i dil âh eyler 
Âhı gülzâre salur mürg-i çemen-zâr sabâh 

4. Fikr-i dîdârmla ‘ukde-i tab‘ım açılur 
Açılur ey büt-i nev-gonçe-i gülzâr sabâh 

5. Ayılur ‘ârızm er kim göre çeşmin mesti 
Olur elbet gice sarhoşları hüş-yâr sabâh 

6. Şeb-i hicrân elemi saldı ayaklara beni 
Elim al tiz yetür ey kâse-i ser-şâr sabâh 

7. Getür ey sâkî sabûhı nice hâb eyleyelim 
Okuyor mürg-i seher lâle kadeh-dâr sabâh 

8. Cem‘ olub gülşene hengâm-ı seher nûş idelim 
Hoş olur bâde-i mül seyr-i semen-zâr sabâh 

9. Subh tekrâr-be-tekrâr Nigârî söyler 
Gâlibâ kim kılur ol virdini tekrâr sabâh 

114 . 

Feİlâtün Fe‘ilâtün Fe‘ilâtün Fe‘ilün 

1. Vâ‘iz-i laklaka-gû kılmadı ikrâr kadeh 
Bilmedi kârını kim eyledi i nk âr kadeh 

2. Sûfî bende-i mug u meye giriftâr eyler 
Kılsa ger mest kerâmâtım izhâr kadeh 

3. Dolanam başına ey mug bizi mahzûn itme 
Zâhidiıı ragmına ihsân eyle ser-şâr kadeh 

4. Hâce meyhâneme gel ‘ilmine magrûr olma 
Ki ide cehl-i mürekkebliğin izhâr kadeh 

5. Keşf olur ‘ukde-i esrâr-ı mu‘ammâ açılur 
Âşkârâ ider elbette ne kim var kadeh 

6. Bulmazam kendimi ammâ buluram tâze revân 
Vakt kim gösterür ol ‘ârız-ı dildâr kadeh 

7. Gezme bî-câ yere ey Mîr Nigârî zîrâ 
Bendedir feth-i tılısmât u esrâr-ı kadeh 

115 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Olmasaydı mihr bir mâh ile elbet zâr sııbh 
Ben gibi çekmezdi her bir lahza bin âzâr subh 

2. Kayd-ı sevdâsm çeker bir meh-veşin ‘âlemde kim 
Zâhir eyler sinede bin dâg-ı mihr-vâr subh 

3. Derd-mend-i hasret-i dîdârdır kim her seher 
Hâr-ı hicrân-ıla gül tek yakasın yırtar subh 

4. Gün gibi güller açılmış bu ne gafletdir diyü 
Âh-ı gayretle kılur bülbülleri bîdâr subh 

5. ‘Âşık-ı ser-bâzdır hûrşîde cân teslim ider 
Muhlisâne eyler ol sâdıklığm izhâr subh 

6. Muntazır olmaz tulû‘-ı şemse manzûr eyleyen 
Pertev-i mihr-i cemâlin Ahmed-i Muhtâr subh 

7. Sen de bir hûrşîde ey dil cân virürsün ‘âkıbet 
Her seher kanlar döküp ölsen eğer hem-kâr subh 

8. Devlet ey Seyyid Nigârî bulmuş ol kim derd-nâk 
Fikr-i dil-dâr ile oynar şâm tâ dîdâr subh 

116 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mushaf-ı ruhsârı eyler tab‘-ı hoş-güftâr şerh 
Tercemân-ı elf-yâdur kim eyler esrâr şerh 

2. Vâkıf-ı esrârdır kim gûşe-i meyhânede 
Tâlib-i ruhsâre eyler âyet-i dîdâr şerh 

3. Müşkilât-ı ‘aşkı idrâk eylemek mümkin değil 
Remziyâne kılmasa ger gamze-i dil-dâr şerh 

4. Şerh-i şehdâb-ı lebin kand-i mükerrerdir meğer 
Fârig olmaz dil dem-â-dem kim kılur tekrâr şerh 



DÎVÂN 79 

5. Sâye-i sevdâda ey Seyyid Nigârî her ne var 
Hamdü li'llâh eyledik esrâr-ı Mecnûn-dâr şerh 

117 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mâh mı görmüş meğer kim böyle olmuş zâr subh 
Hûrşîdin çıkmış yere kim kılmış andan âr subh 

2. Târ-mâr eyler evin hûrşîdin ol meh bir nefes 
Çıksa ger bî-perde izhâr eylese ruhsâr subh 

3. Veh ne hoş demdir o dem ol mehveşin bezminde ben 
Mest düşem tâ şeb çeküp peymâne-i ser-şâr subh 

4. Öyle bir medhûş olam variyetimden bî-haber 
Bilmeyeni şeb kendimi hem olmayam huş-yâr subh 

5. N’ola bir fırsat bulaydım dâg-ender-dâgımı 
Şerh edeydim mâhıma şeb derdimi izhâr subh 

6. Uymazam zîrâ gice gündüz beraberdir bana 
Ey müezzin eylesen gafilleri bîdâr subh 

7. Şâm-ı firkat zahmeti meydâna gelmez lutf idüp 
‘Arz-ı ‘ârız eylese gün tek eğer dil-dâr subh 

8. Başka bir devletdir ol kim cân virem hande-leb 
Gün gibi dil-dâr izhâr eyleye ruhsâr subh 

9. Şâm ey Mir Nigârî ol kadar âh eyledim 
Hamdü li'llâh perde-i dîdârı atdı yâr subh 

118 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey gönül miftâh-ı mihr-ile olur esrâr feth 
Bâb-ı muglâkâtı eyler kâse-i ser-şâr feth 

2. Derd-i hicrân emr-i müşkildir meğer lutf eyleyüp 
Perde-i dîdârı bir gün eyleye dildâr feth 

3. Eyleriz ferdâ kıyâmet perde-i dîdârmı 
İtmese dildâr şîrîn kılmasa dîdâr feth 

4. Menzil-i dildâre irmek hayli müşkildir beli 
Kılmasa der bend-i râhı râhı Mecnûn-vâr feth 

5. Hergiz ey Mir Nigârî rü’yet-i dildârı ben 
Anlamazdım kılmasaydı âyet-i dîdâr feth 


Rubâî 

119 . 

Fe‘ilâtün Fe‘ilâtün Fe‘ilâtün Fe‘ilün 

1. Vâlih-i dîde-i mestânma bak ey sâkî 
Sûziş-i hasret-i pervânene bak ey sâkî 

2. İltifât eyle nazar-bâzmı mahrûm itme 
‘Âşık-ı teşne-i peymânma bak ey sâkî 


Rubâî 

120 . 

Feİlâtün Fe‘ilâtün Fe‘ilâtün Fe‘ilün 

1. Yanmışım nâr-ı fırâkm ile çok ey sâkî 
Bana göster yüzüni söyleme yok ey sâkî 

2. Seyr-i dîdârm ile çeşmimi sîr-âb eyle 
Bakmaya gayra gözüm kim ola tok ey sâkî 


HARFÜ’l-HÂ 


121 . 

Müfteİlün Fâ‘ilün Müfte‘ilün Fâ‘ilün 

1. Bâde-i cândır güzel neş’e-i dîdâr şûh 
Sâkî dürer-i bî-bedel dîde-i humâr şûh 


2. Gamze-i hûn-rîzdir çeşme-i hayvân dahi 
Şâfı-i emrâzdır dîde-i bîmâr şûh 

3. Çâresidir yârımın hançer-i bürrânesi 
Mâyesidir çâremin tîr-i sitem-kâr şûh 

4. Gam yemezem ey gönül gerçi sitemgerdir ol 
Lîk revân-bahşdır dîde-i hûn-hâr şûh 

5. Olmadı Âdem o kim olmadı rüsvây-ı ‘aşk 
Bulmadı sıhhat o kim çekmedi âzâr şûh 

6. ‘Aklım alup gönlümü atdı cenûb dağına 
Kıldı beni kûh-ken-i ‘aşk-ı Şirîn-kâr şûh 

7. Mir Nigârî bugün bayram-ı ‘uşşâkdır 
Al giyüp gezdürür kâse-i ser-şâr şûh 

122 . 

Müfte‘ilün Fâ‘ilün Müfte‘ilün Fâ‘ilün 

1. Tir ü kemânıyla yâr eylediği bâza bah 
Bâzî-i ebrûyı gör çeşm-i çep-endâza bah 

2. ‘İşve-i cânâneye cilve-i peymâneye 
Gamze-i şâhâneye dîde-i şehbâza bah 

3. Bî-ser ü pâ pey-revân fırka-i cânbâzı gör 
Câna heves eylemez zümre-i serbâza bah 

4. Meclis-i hûbâna var seyr eyle gör kim ne var 
Âh ne nazlar satar dilber-i tannâza bah 

5. Mey-kede-i mihrde ‘âşık-ı küstâhlar 
Şâm ü seher nev-be-nev eylediği nâza bah 

6. Sayha-i sâzendeye levha-i hânendeye 
Seyr eyle hûy hâyı gör pâ-yı ser-endâza bah 

7. Hey hey-i ehl-i safây vey vey-i ehl-i semâ‘ 

Âh-ı ciger-hârı gör güm güm-i âvâza bah 

8. Kulkul-i peymâneye gulgul-i mestâneye 
Sûziş-i sâzendeye zemzeme-i sâza bah 


9. Lehçe-i güftâr-ı yâr bâde-i laT-i nigâr 
Nutkm açup söylüyor ‘âşık-ı dilbâza bah 

10. Güfte-i erbâb-ı dil çokdu velî nükte-i 
Mîr Nigârîyi gör Hâfız-ı Şîrâza bah 

123 . 

Müfteİlün Fâ‘ilün Müfte‘ilün Fâ‘ilün 

1. Sâkî-i gül-renge bak elde gezer câm-ı sürh 
‘Ârız-ı gül la‘li mül bâde-i hoş-nâm-ı sürh 

2. Âteş urup cânıma sîneme dağlar çeken 
‘Aks-i ruhi lâle-veş eylemiş ihrâm sürh 

3. Bağrımı hûn eylemiş eşkimi gül-gûn dahi 
Hasret-i la‘l-i leb ü çehre-i gül-fâm sürh 

4. Bayram-ı udhiyye mi ‘âşık-ı serbâzmı 
Kati kılupdur meğer hançer ü samsâm sürh 

5. Mest çıkup her yana cilveli cevlân ider 
Al binüp al ruh câme-i bayram sürh 

6. Bâde-i gül-fâmdır mâh-ı gül-endâmdır 
Yâr bana tâli‘im eylemiş ikrâm sürh 

7. Mîr Nigârî kalem aldım ele subh-dem 
Âh gözüm dökdi nem eyledi bî-fâm sürh 

124 . 

Müfteİlün Fâ‘ilün Müfte‘ilün Fâülün 

1. Çehre-i cânânı gör keyfıyet-i âna bah 
Eylediği cilve[y]e itdügi cevlâna bah 

2. Mey-kede-i mihre var bâde-i gülgûn ‘ızâr 
Gör ki ne hâlet virür şûriş-i rindâna bah 

3. ‘Âlem-i esrâr imiş cilve-geh-i yâr imiş 
Mug-beçe-i mey-furûş sâkî-yi devrâna bah 

4. Külbe-i ahzânıma rahm eyle bir sâye sal 
Seyr eyle sûzânıma âteş-i hicrâna bah 

5. Dâg-ı derûnum benim şi‘r-i şerer-bâriden 
Zâhir olur tabhmın yazduğı dîvâna bah 

6. Ey dil-i mücrim elem çekme kerem-kâra var 
Mevce-i gufranı gör lücce-i ihsâna bah 

7. Mir Nigârî nazar eyleme bed-kârıma 
Âyet-i lâ taknetû müjde-i Kur’âna bah 

8. Gark-ı günâham diyü eylemegil serzeniş 
Gör ne ider mağfiret rahmet-i Rahmân'a bah 

125 . 

Müfteİlün Fâ‘ilün Müfteİlün Fâ‘ilün 

1. Bağrımı pür-hûn idüp saldı beni kana ruh 
Yakdı ciger-gâhımı lâle gibi yana ruh 

2. Şehd-i lebin sâyesi çeşme-i cân-bahş hem 
Tâb virür şems tek la‘l-i bedahşâne ruh 

3. Subh dem-i feyzdir mihr tek ey dil uyan 
Vakt-i seher fer virür hûrşîd-i rahşâna ruh 

4. ‘Âşık-ı mestâneyem vâlih-i peymâneyem 
Tâ ki çalup ‘aklımı bahş kılup âna ruh 

5. Âyine-i ândır âyet-i bî-fânîdir 
Safha-i Kur’ândır dîde-i mestâna ruh 

6. Eyle salâ ey gönül ‘âşık-ı dîdâreye 
Bahş-ı ferâvan ider yüz açup ihsâna ruh 

7. Yakmış idi gönlümü Mir Nigârî ezel 
İmdi yanup yandurur kasd kılup câna ruh 

8. Reşk-dih-i aydır hûrşîd-i bî-tâydır 
Nûr-ı dil-ârâydır server-i hûbâna ruh 

126 . 

MüfteTlün Fâ‘ilün Müfte‘ilün Fâ‘ilün 

1. Gerçi sen tek gözüm gamzesi hûn-hâre yoh 
Ben gibi ‘âlemde bir bağrı bütün pâre yoh 

2. Dökdü benim başıma leşkerini gam kamu 
‘Arsa-i ‘âlemde bir ben gibi gam-hâre yoh 

3. ‘Arsa-i ‘âlemde yok söylemezem ehl-i derd 
Var velî ben gibi hiç güni kara yoh 

4. Firkat odundan yaman derd beterdir bana 
Mahrem ola söyleye derd-i dili yâre yoh 

5. Görmedim ‘âlemde bir hâzik-i emrâz-ı dil 
Sabr idelim neyleyem derdimize çâre yoh 

6. Pertev-i ruhsârma tâb getürmez baka 
Dîde-i bîçârede tâkat-ı nezzâre yoh 

7. Âhım odı âheni Mir Nigârî yakar 
Vechi nedir bilmezem te’sîri dildâre yoh 

127 . 

Müfte‘ilün Fâ‘ilün Müfte‘ilün Fâ‘ilün 

1. Sende eğer gamze var bende gözüm yâre çoh 
Sende eğer nîze var bende ciger-pâre çoh 

2. Sen gibi yokdur bana Hind-i ciger-hâreler 
‘Arsa-i ‘âlemde ger Hind-i ciger-hâre çoh 

3. Ben gibi rüsvây-ı ‘aşk yokdu velâkin eğer 
Bâdiye-i mihrde Kays tek âvâre çoh 

4. Bî-ser ü pâ çerh-zen ben gibi yokdur velî 
Dâire-i çerhde gerçi ki devvâre çoh 

5. Ah şifâ-hâne-i hikmete vardım tabîb 
Söyledi yokdur sana çâre eğer çâre çoh 

6. Nâz yeter intizâr virme nikâb at yüzün 
Keşf kıl ey mâh-ı men seyrine nezzâre çoh 

7. Sâye-i zülfünde yok Mir Nigârî gibi 
Kara güni gerçi var anda güni kara çoh 

128 . 

Mefâ‘îlün Mefâ‘îlün Mefâ‘îlün Mefâ‘îlün 

1. Mukayyed olmazam nâsıh sözünle ihtiyârım yoh 

Karâr elden gidüp elde ki ziilf-i zer-nigârım yoh 

2. Degül bîhûde efgânım ki artmış derd-i hicrânım 
Harâb olmuş gülistânım yanımda gül-‘ızârım yoh 

3. Ne gam gamdan eğer gam-hârem olsaydı velî müşkil 
Budur kim var bî-had gam velâkin gam-güsârım yoh 

4. Yerimdir kûh u sahrâ söylemek dîvânedir zîrâ 
Müdârâdır garaz günler geçirdim bir medârım yoh 

5. Nigârî firkat içre dil çeker hasret yanar câmm 
Ciğer kanlar döker ağlar gözüm bir gayrı kârım yoh 

129 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Bir nazar kıl ey sanem gözden akan deryâya bah 
Gök yüzin tutmuş dem-â-dem âhiş-i bî-pâye bah 

2. Tutma avratlar tarîkin ey gönül merdâne gel 
‘Arsa-i sevdâya gir erler tutan gavgâya bah 

3. Subh u şâm eyler nidâ-yı men yezîd dellâl-ı ‘aşk 
Al hevâ-yı zülfi cânmla şirin sevdâya bah 

4. ‘Aşk bâzârmda nâmûs âr kâr itmez beli 
Perde-i ‘ısmetden el çek dâmen-i rüsvâya bah 

5. Zeyd-âsâ ‘aşk-ı Zeynebden dem urma kûyda 
Kıl beyâbân seyrini Mecnûn gibi sahrâya bah 

6. Çeşme noksandır kevâkib seyri ey dil subh u şâm 
Arturur göz nûrmı hûrşîd-i ruhsâr-âya bah 

7. Virme ey Seyyid Nigârî gayra göz hergiz velî 
Dâmen-i sevdâya el ur Hazret-i Mevlâya bah 

Rubâî 

130 

Mef‘ûlü Mefâ‘îlü Mefâ‘îlün Fâ‘ 

Fe‘ilâtün Fe‘ilâtün Fe‘ilâtün Fe‘ilün 

1. Yakdı beni ‘aşk âteşi dâd ey sâkî 
Al câm ile kıl gönlümü şâd ey sâkî 

2. Ser-i kûyunda karâr eylemek ister gönlüm 
Bundan özge ne diyem yokdı murâd ey sâkî 

131 . 

Fe‘ilâtün Fe‘ilâtün Fe‘ilâtün Fe‘ilün 

1. Koyma teşne dili kılmaya dâd ey sâkî 
Ki mey-i kâm seng-i dâd u sitâd ey sâkî 

2. Ne revâdır ben dil-teşne[y]i nâ-kâm idesin 
Yandırup virmeyesin mey-i murâd ey sâkî 

HARFÜ’d-DÂL 

132 . 

Mef ûlü Mefâ‘îlü Mefâ‘îlü Fe‘ûlün 

1. Sînemdedir ol dâg-ı temennâ-yı Muhammed 
Gönlümdedir ol nâr-ı tevellâ-yı Muhammed 

2. Agyâr elemi kalmadı aslâ ki dilimde 

Her lahza gezer fikr-i dil-ârâ-yı Muhammed 

3. Her lahza kılur gönlümü reşk-âver-i ‘anber 
Efkâr-ı dü gîsû-yı semensâ-yı Muhammed 

4. Eltâf-ı Hudâdır virür îmân-ı hakîkî 
Dil-dâdelere zülf-i çelîpâ-yı Muhammed 

5. İsrâda salup velvele mülk-i melekûta 
Reftâr-ı şirin kâmet-i bâlâ-yı Muhammed 

6. Eyyâm u leyâlî heme ser-geşte vü hayrân 
Reşk-zede-i leyle-i İsrâ-yı Muhammed 

7. Tâ rûz-ı ezel gönlümü şeydâlığa salmış 
Güldeste-i ruhsâre-i hamrâ-yı Muhammed 

8. Birdir gice gündüz bana zîrâ ki serimde 
Oynar heme dem berk-ı tecellâ-yı Muhammed 

9. El-minnetü li'llâh menem rûz-ı ezelden 
Pervâne-i esmâ-yı müsemmâ-yı Muhammed 

10. Ser-halka-i rüsvây ü ser-hayl-i cünûnem 

Tâ kim olubam ‘âşık-ı şeydâ-yı Muhammed 

11. Ey Mîr Nigârî bana mahsûs u müsellem 
Ser-hıdmet-i meyhâne-i sevdâ-yı Muhammed 

12. Açmış ki şirin tabTmı tûtî gibi söyler 
Evsâf-ı leb-i la‘l-i şeker-hâ-yı Muhammed 

133 . 

Mef ûlü Mefâ‘îlü Mefâ‘îlü Fe‘ûlün 

1. Merdânedir ol ki çeke peymâne-i Ahmed 
Ferzânedir ol ki ola mestâne-i Ahmed 

2. Ferhâd ü Mecnûn heme erbâb-ı cünûna 
Sultanlık ider ‘âşık-ı dîvâne-i Ahmed 

3. Tâvus-ı behiştdir yeridir huld-i muhalled 
Her kim ola pervâne-i sûzâne-i Ahmed 

4. İkbâli yeğidir kim ola kâle-i meh-veş 
İkbâl-i bed oldur ola bîgâne-i Ahmed 

5. Nesh oldu kamu nakl-i hikâyât-ı lezize 
Bozdı revişin lezzet-i efsâne-i Ahmed 

6. Ben bilmezem evsâfını Mevlâ bilür ammâ 
Hûrşîde virür şa‘şa‘a gülhâne-i Ahmed 

7. Ferdâ ‘arasât içre Nigârî ne gam eyler 
Kim olsa bugün sûzıla pervâne-i Ahmed 

134 . 

Fâ‘ilâtün Fâİlâtün Fâ‘ilün 

1. Bî-karâr olmuş vücûdum hem-çü bîd 
Tâ gözümden servin olmuş nâ-pedîd 

2. Bir güzelsin kim sana yokdur bedel 
Çünki sen tek dîde-i ‘âlem ne-dîd 

3. Dil-rübâ vü cân-fezâsm hoş-likâ 
Mâşaallâh âferîn hub âferîd 

4. Ni‘met-i vasim temennâdır bana 
Eyleme mahrûm u kılma nâ-ümîd 

5. Bülbül-i dil gülşen-i kûymda mı 
Görmezem çokdan ki olmuş nâ-pedîd 

6. Hâzıram savt-ı salâya muntazır 

Beyle kim hel min şehîd hel min şehîd 

7. ‘Âlem-i sevdâm gezdim görmedim 
Sen tek ey Mir Nigârî ey ferîd 

8. Bî-elem gezdin fezâ-yı vahşeti 
Ey emir ey şîr-i hûrşîd ey reşîd 

135 . 

Fâ‘ilâtün Fâ‘ilâtün Fâ‘ilün 

1. Dâd kılam ey sanem tâ çend çend 
Çend çend yanam yakılam bend bend 

2. Bend bend a‘zâlarım tutmuş hevâ 
Ney gibi feryâd kılam derd-mend 

3. Derd-mend-i ladinem kim subh u şâm 
İsterem şehdâb-ı la‘lin şevk-mend 

4. Şevk-mend-i ladinem kim dem-be-dem 
Tûtî-i tab‘em saçar şehdâb u kand 

5. Kand-ı ladinden gönül ister devâ 
Başka dermân istemez ol müstemend 

6. Müstemend-i kâkülün tutmuş hevâ 
Kayda çek ey zülf-i Feylâ bend bend 

7. Bende düşdün ey Nigârî çekme gam 
Hail eyler bendi Şâh Nakşibend 

136 . 

Feİlâtün Fe‘ilâtün Fe‘ilâtün Fe‘ilün 

1. Derde saldın beni ey dîde-i bîmâr çi bûd 
Bir ‘ilâç eylemedin ey leb-i gülnâr çi bûd 

2. Va‘de virdin size gelem deyu ey mâh niçün 
Gelmedin bir gice vü yâ bir seher ey yâr çi bûd 

3. Ne içün söylemezem mihr-i vefâ eylemedin 
Lîk bir söyle sana fâide dildâr çi bûd 

4. Eyledin ‘âşık-ı şeydâları zünnâr-perest 
Beyle kirdârdan ey dilber-i hoş-kâr çi bûd 

5. Sormadın bir gice ey mâh niçün hâlimizi 

Bir seher gelmedin ey mihr-i pür-envâr çi bûd 

6. Almadın perdeni ‘âşıkları mahzûn eyledin 
Cümle mahrûm eyledin tâlib-i ruhsârı çi bûd 

7. Görmedi Mir Nigârî yüzün âyâ ne içün 
Beyle mehcûr eyledin ‘âşık-ı dîdârı çi bûd 

8. Fâ’iden şâm u seher yanmadı ammâ söyle 
Beyle güftârdan ey tab‘-ı şekker bâr çi bûd 

9. ‘Âşık-ı sâdık-ı şeydâsan eğer eyleme lâf 
Hazer it söyleme dildârıla güftâr çi bûd 

137 . 

Mefâ‘îlün Mefâ‘îlün Mefâ‘îlün Mefâ‘îlün 

1. Benem Mecnûn-ı bî-pervâ benem Ferhâd-ı bî-imdâd 
Benem binâ-yı bî-âlet benem üstâd-ı bî erkâd 

2. İşim düşvârdır zîrâ ki sevdâ Bîsütûnumdur 
Meded ey şâh-ı Şîrîn el-meded ey Hüsrev-i evtâd 

3. Ayakdaşam ser-i zülfünle tâ âşüfte ser-geşte 
Beyâbân-gerd ü peymâ-yı tarîkam meskenim berbâd 

4. Gözün Feylâ ‘ızâr u mehveşin ‘Azrâ lebin Şîrîn 
Dilim Mecnûn feryâd u figânım Vâmık u Ferhâd 

5. Tutup dâmân-ı gamzen hıdmet eyler merdüm-i çeşmim 
Tamâm olmak diler kim kâmil olmaz merd-i bî-üstâd 

6. Hadengin almasın pîr-i mugânm çekmesin yayın 
Kûy-ı dildâra bulmazsın tarîk ey tâlibü'l-irşâd 

7. Gezer Mîr Nigârî hayret-efzâ kûh u sahrânı 
Meded ey Şâh-ı evtâd el-meded ey Seyyidü'l-efrâd 

138 . 


Mefâ‘îlün Mefâ‘îlün Mefâ‘îlün Mefâ‘îlün 

1. Açılmış bahs-i demsâzım ki doğmuş hûrşîd-i maksûd 
Bi-hamdi'llâh sa‘îdem tâ ezel kim tâli‘im mes‘ûd 

2. Yanar âteş dem-â-dem nâ-pedîd olmaz minâremde 
Ki biz kâlû belâdan beril ocağız olmayız bî-od 

3. Leb-i ladin görüp tâ göz ciger-gâhımda oynar göz 
Derûnumdan çıkup âteş serimden baş virüpdür dûd 

4. Getürmüş var yokdan rağbetim ağzın temennâsı 
Görünmez ‘aynıma birdir yanımda bûd yâ nâ-bûd 

5. Gubâr-ı reh-güzârm üzre cân nakdin nisâr itdim 
Budur sarf eyledim varım ki el-cûdu mine'l-mevcûd 

6. Kemend-i zülfin ey büt olmayan her dem giriftârı 
Le fî husrin diyârmda gezer hasret-zede nâ-sûd 

7. Meğer nûş eylemiş Mir Nigârî kim özün bilmez 
Düşüpdür bârgâhmda yatur şâm u seher bî-hûd 

139 . 

Mefâdlün Mefâdlün Mefâdlün Mefâdlün 

1. Bulunmaz ger gözün tek dilrübâ gamzen gibi üstâd 
Yine ‘âşıklığa elbet gerek tâlibde isti‘dâd 

2. Mücerred muktezâyı kâbiliyyetdir kılup tecrîd 
Tutup sahrâyı Mecnûn kûhı mesken eylemiş Ferhâd 

3. Sürür eyler gönül pâ-mâl kıl pâ-mâl kıldıkça 
Safâsmdan dimez âyâ bu ne zulüm bu ne bî-dâd 

4. Açılmış gonçe-i bahtım ki zevk-ıla geçer vaktim 
Benim gülzârı şâdâb ey leb-i şîrîn benim dil-şâd 

5. Hücûm-ı seg rakîblerden ne gam zîrâ penâhımdır 
Seg-i ser-menzil-i Leylâ beni sanman ki bî-üstâd 

6. Leb-i şîrîn temennâsmda varım târ-mâr olmuş 
Zebûn-ender-zebûnem el-meded ey Hüsrev-i evtâd 

7. Nigârî öyle bir şeydâ-yı ‘âlem ol ki ‘âlemde 

Senin vasfınla demsâz olsun âdem ile bir hoş ad 

140 . 

1. Hâk-ı derin ey hasûdı Cemşîd 
Reşk-âver-i şeh-nişîn-i Hûrşîd 

2. Derd-keşi hâk-ı makdeminden 
Ey server-i nâziş itme nevmîd 

3. Mâide-i ma‘nîden habersiz 

Ey zâhid-i hoş yem ey ‘alef-çîd 

4. Evhâm u kemâlâta müntesibsin 
Ey bî-haber ey esîr-i taklîd 

5. Nakş-i kadehim ve in yekâd devâ 
Ey bed-nazar ey hasûd-ı bed-dîd 

6. Mecnûn-ı şehinşeh-i cünûna 
Ta‘lîm iderem rüsûm-ı tecrîd 

7. Eş‘ârım ile bu şâm-ı felek 
Raks eyledi çaldı çeng ü nâhîd 

8. Cilve-i nigâr-ı nâzenînem 
İş‘âr ider nevây-ı ümîd 

9. Kûyunda makam kıl muhalled 
Ey Mir Nigârî mihri câvîd 

141 . 

Mef ûlü Mefâdlün Mef ûlü Mefâdlün 

1. Eflâke düşer lerze o vakt kim ey hoş-hand 
Câmm yanar evsâfın söyler dilim âteş-mend 

2. Eflâkden evveldir bu mihr-i ciger-sûzum 
Ol var idi ammâ yok bu dâire-i pür-fend 

3. Sevdâ-yı ser-i zülfün zencîr-i cenânımdır 
Zîrâ ki cünûndur ol mecnûna gerekdir bend 

4. Ma‘zûrdur ol zâhid çekmedi eğer bâde 
Yok ‘aşka isti‘dâdı teklif eyledim her çend 

5. Bî-dâg-ı lebindir kim vâ‘izde harâret yok 
Bezm ehline virmez teb her çend ki eyler pend 

6. Ol vakt ki ayıldım açdım gözümü gördüm 
Gönlüm teline bağlu çeşmim kaşına pey-vend 

7. Müştâk-ı cemâlindir bu Mir Nigârîye 
Dîdârım ‘arz eyle ey dilber-i bî-mânend 

142 . 

Mef ûlü Mefâ‘îlün Mef ûlü Mefâ‘îlün 

1. Âlûde-i sevdâyam isrâyı gör ey zâhid 
Âşûbe-i Leylâyam huşyârı gör ey zâhid 

2. Ser-defter-i bî-‘âram dîvâne-i kühsâram 
Mecnûn-ı cünûn-kâram sâlârı gör ey zâhid 

3. Ser-nâme-i rindânam pervâne-i hûbânam 
İnkâr ile uğraşma în-kârı gör ey zâhid 

4. Ser-halka-i rindânm düş pâyine vir cânm 
Her ne dilesen iste bâzârı gör ey zâhid 

5. Dahi itme kadeh-hâre gel tavr-ı taleb-kâre 
Seyr eyle nazar-dâre envârı gör ey zâhid 

6. Meyhâne-i ma‘nâda bel bağlamış irşâda 
Destinde gezer bâde devvârı gör ey zâhid 

7. Kırmış kadeh-i nâmı mestâne çeker câmı 
Gel Mir Nigârîyi bî-‘ârı gör ey zâhid 

143 . 

Fâ‘ilâtün Fâ‘ilâtün Fâ‘ilün 

1. Cennet-i yaslından olmaz nâ-ümîd 
Tîr-i gamzenle olur her kim şehîd 

2. Tîr-i gamzenden şikâyet eyleyen 
‘İşve-i eltâf-ı çeşminden ba‘îd 

3. Câna aldım derd-i çeşmin vakt kim 
Söyledi dellâl-ı ‘aşkın men yezîd 

4. Âteş-i ‘aşkın ziyâd oldukça ben 
Söylerem hel min mezîd hel min mezîd 

5. Şem‘-veş pervâne-i gönlüm yanar 
Tâ ki olmuş pertev-i mihrin pedîd 

6. Sana bir te’sîr kılmaz yohsa kim 
Nâr-ı tizimden hazer eyler hadîd 

7. Müjde ey Mir Nigârî kim haber 
Virdi Selmâdan sabâ-yı hoş-nüvîd 

144 . 

Fâ‘ilâtün Fâ‘ilâtün Fâ‘ilün 

1. Geç sanemden söyle ey dil yâ Samed 
Tâ diye lebbeyk lebbeyk-i Ehad 

2. Kıl ikâmet taht-gâh-ı fakrda 
Ba‘d ezin semmûrmı yâ in nemed 

3. Terk ü tecrîd iledür fakr ü fenâ 
Gör nedir ‘âşıklık ey ehl-i hired 

4. ‘Aşk sahrâsmda birdir merd ü zen 
Farksızdır anda rûbâh u esed 

5. Keyf kem kemdür te ‘ allük nâ-pedîd 
Ol yire telvîn sığmaz hem ‘aded 

6. Terk ü tecrîd ü fenâdandır bana 
Devlet-i fakr u beka mülk-i ebed 

7. Ey Nigârî tâ yetince ol yere 
Eyledim kül cismimi yandırdım kebed 

8. Menzilim dür u tarîkim hevl-nâk 
Yâ Hızır yâ râhber sizden meded 

145 . 

Fâ‘ilâtün Fâ‘ilâtün Fâ‘ilün 

1. Tâ ki dil virdim sana ey nûş-hand 

Ney tek alışdım tutuşdum bend bend 

2. Âteş-i hasret dükenmez mi ‘aceb 
Tâ yanar câmm nigârâ çend çend 

3. Âh-ı cân-sûzumdan ikrâh itmedin 
Dimedin bir dem yeter ey derd-mend 

4. Benden el çekmiş gönül kim dem-be-dem 
Eylemiş gîsûlarm zencîr-bend 

5. Mâh-tâb-âsâ dil-i ser-geştemi 
Hâle-i mihrindedir oldur kemend 

6. Eyle bed hâlem ki bed hâlim gören 
Terk-i sevdâ eyleyüp almaz bülend 

7. Tutmayan dâmân-ı zülf-i zer nigâr 
Mekteb-i sevdâda olmaz Nakşibend 

8. El-meded üftâde[y]em yâ dest-gîr 

Yâ Muhammed Yâ ‘Alî yâ Nakşibend 

9. Nî-‘aceb salmış cihâna velvele 
Ey Nigârî nâle-i nâyem bend 

10. Şehd-i sevdâdan meğer almış mezâk 
Tab‘ tâ efşâr ider şehdâb kand 

11. Âferîn söyler hadîs-i tabTma 
Hâfız-ı hoş-lehce Hâcû-yı Hocend 

12. İrmez el rütbe-i tabTm ‘âlîdir 
Çekmegil bî-câ emek ey hod-pesend 

146 . 

FâTlâtün FâTlâtün Fâ‘ilün 

1. Firkat-ı la Tinle ey ruhsârı verd 
‘Âşık-ı hasret-keşin ruhsârı zerd 

2. Sormadın bî-çâreler hâlin ne sûd 
Bilmedin mi ne çeker ashâb-ı derd 

3. Teskin itmez âteş-i sûzânımı 
Şerbet-i nâr âb-ı sabr mâ-ı berd 



4. İmdi ey müşkil-güşâ gül vaktidir 
Şeş-der-i hayretdir erbâb-ı nerd 

5. Bâde-i gülgûn yerine kan virür 
‘Âşık-ı sevdâya çerh-i lâciverd 

6. Tâlib-i Leylâ belâ-ber-dûş olur 

Kûh u vâdîden yemez gam reh-neverd 

7. Lâ übâlî bî-hatar şâm u seher 
‘Âşık-ı Leylâ gezer ser-mest ü mürd 

8. Vâ‘izâ mey-hâre düşme kim düşer 
Eyleyenler dâsıtâmyla neberd 

9. Ey Nigârî fâtih-i dîdârdır 
Âteş-i dil âb-ı sabr âh-ı serd 


Rubâî 

147 

Fe‘ilâtün Fe‘ilâtün Fe‘ilâtün Fe‘ilün 

1. Hâtıra geldi yine câm-ı leziz ey sâkî 
Kanı peymâne-i gül-fâm-ı leziz ey sâkî 

2. Bir ayağ-ıla beni server-i mestân eyle 
Dolanam başına ey nâm-ı leziz ey sâkî 


Rubâî 

148 . 

Feİlâtün Fe‘ilâtün Fe‘ilâtün Fe‘ilün 

1. Güft ü gûyundı heme cândan elezz ey sâkî 
Neş’e-i bâde-i mestâneden elezz ey sâkî 

2. Seg-i dergâhın ile zâviye-i kûyunda 
Gezdiğim saltanat şânden elezz ey sâkî 

HARFÜ'z-ZÂL 

149 . 

Mefâ‘îlün Mefâ‘îlün Mefâ‘îlün Mefâ‘îlün 

1. Yanar câmm bu gün kim gelmedi dildârdan kâğız 
Yarar bağrım eğer gelmezse yarın yârdan kâğız 

2. Külüng-i âh ile kûh-ı vücûdum târ-mâr eyler 
Gönül ger gelmese dildâr-ı şîrîn-kârdan kâğız 

3. Nesîm-i hoş-nefes benden güzâr eyler hicâbâne 
Cevâbâne meğer yok zülf-i ‘anber-bârdan kâğız 

4. Yazup şerh-i dili bin dâğdır dâğ eyledim izhâr 
Velî gelmez yine bir lâle-i ruhsârdan kâğız 

5. Cevâbııâme yazamaz bilmezem bâ‘is nedir gerçi 
Dem-â-dem eylerem irsâl âh u zârdan kâğız 

6. Virüp tâb-ı harâret sîne-i sûzâne iletdim 
Meğer te’sîr ide feryâd-ı âteş-bârdan kâğız 

7. Huzûr-ı şâhbâz-ı Kâf-ı istiğnâya gönderdim 
Nigârî tab‘-zâde-tûtî-i eş‘ârdan kâğız 

150 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey sanem şehdâbe-i la‘l-i şeker-bârm leziz 
Zehr-i düşnâmm şirin telh-âb-ı güftârm leziz 

2. Cilve-gâhmdır nazar-gâhım ki cân tek ‘aynıma 
Şîve-i nahl-i hırâmm kebk-reftârm leziz 

3. Güft-gûyun âb-ı hayvândır ki bahş eyler hayât 
Cân virür kandâbe-i la‘l-i revân-vârm leziz 

4. Yâd-ı adın zevk-efzâdır velâkin bî-bedel 
Sohbetin kand-i mükerrer câna tekrârm leziz 

5. Ey kılan mahrûm ey bîmâr-ı hicrân eyleyen 
Mübtelâ-yı firkate efkâr-ı dîdârın leziz 

6. Hoş gelür dildâra ey dil âhm âh it kim müdâm 
Ol gül-i ruhsâre feryâd-ı şerer-bârm leziz 

7. Meclis-i ‘uşşâka bahş eyler safâ-ender-safâ 
Nazm-ı şîrînin Nigârî şehd-i eş‘ârm leziz 

8. Tûtî-âsâ söyle ey tab‘-ı Hudâ-dâdım kim ol 
Medh-i dildârmda evsâf-ı şeker-bârm leziz 


Rubâî 

151 . 

Fe‘ilâtün Fe‘ilâtün Fe‘ilâtün Fe‘ilün 

1. Ne idem çâre nedür ‘ârız-ı yâr ey sâkî 
Saldı peyveste dil-i zârıma nâr ey sâkî 

2. Görmedim mahrem-i esrâr-ı sabâdan bir eser 
Ne ‘aceb gelmedi ol peyk-i nigâr ey sâkî 

152 . 

Fe‘ilâtün Fe‘ilâtün Fe‘ilâtün Fe‘ilün 

1. Dem-i ‘işretdi bu eyyâm-ı bahâr ey sâkî 
Gel meyhâneyi al eyle nisâr ey sâkî 

2. Mey ü mahbûb ile bu faslı müzeyyen eyle 
Kim budur eşref-i mevsim-i çehâr ey sâkî 

HARFÜ'r-RÂ 

153 . 

Fâ‘ilâtün Fâ‘ilâtün Fâ‘ilün 

1. Geldi yine hâtırıma bir eser 
Toldı mezâk ile gönül ser-be-ser 

2 . İnne mine'ş-şi‘ri le-hikmetden 

Söyleme hezyâne ki ey bî-haber 

3. Bil ki kulûbü'ş-şu‘arâdur Hudâ 
Mahzen-i esrâr ne sîm ü ne zer 

4. Ehl-i dile serzenişin eylemez 
Fâide sana ki sanadır zarar 

5. Ka‘beye her kim ki atar fi'l-mesel 
Seng urur gendine kûh-ı keder 

6. Söyle gel ey tab‘ bu güftârdan 
Kâşif-i esrârsm ey pür-hüner 

7. Şehd-i leb-i rûh-fezâdan meğer 
Nûş kılup sen ki saçarsın şeker 

8. Eyleme gam kim yeter imdâdma 
Ey dil-i mihnet-zede hayrü'l-beşer 

9. Mîr Nigârî ne elem kim sana 
Lutf-ı kerem-kâr kılupdur nazar 

154 . 

Mefâ‘îlün Mefâ‘îlün Mefâ‘îlün Mefâ‘îlün 

1. Felek ser-geşte-i zülf-i mutarrâ-yı Muhammeddir 
Kamer, hûrşîd-i Mecnûndur ü Leylâ-yı Muhammeddir 

2. Sehî-serv-i sanevber kâmet-i şimşâd hem ‘ar‘ar 
Kadi tûbâ esîr-i nahl-i bâlâ-yı Muhammeddir 

3. Mukayyed Yûsufun olmaz tel-i tarrârma hem kim 
Esîr-i turra-i tarrâr sevdâ-yı Muhammeddir 

4. Melâhat mülkünün şehbâz u şâhı Yûsuf-ı zîbâ 
Şikâr u çâker-i hüsn-i dil-ârâ-yı Muhammeddir 

5. Sürer zevk u safâsm ‘âlemin ol rind kim ser-hoş 
Der-i meyhânede meşşâk-ı tuğrâ-yı Muhammeddir 

6. Bulupdur devleti el-hâsıl ol merd-i mücerred kim 
Habîb ü ‘âşık-ı ism ü müsemmâ-yı Muhammeddir 

7. Teberrâ itdim ‘âlemden hevâdan câna pervâdan 
Temennâm ey Nigârî bir tevellâ-yı Muhammeddir 

155 . 

Mefâ‘îlün Mefâ‘îlün Mefâ‘îlün Mefâ‘îlün 

1. Nazar kıl ey gazâlim ‘âşıkm gör kim ne meftûndur 

Tutupdur kûh u sahrânı gezer âvâre mecnûndur 

2. Dem-â-dem âh ider câmm döker kan çeşm-i giryânım 
Leb-i ladin temennâsıyla çün-kim bağrı pür-hûndur 

3. Sorup hâl-i perîşânım nigârım bir dem ihsân it 
Şarâb-ı şehd-i ladinden şifâ kim derdim efzûndur 

4. Giriftârem esîrem mübtelâyem zâr-ı meftûnem 

Ki zülfün dâmdır u gamzen belâdır çeşmin efsûndur 

5. Uzaldım gayrlardan hamdü li'llâh rağbetim kesdim 
Hayâl-ender-hayâlin tâ derûn-ı dilde mahzûndur 

6. Şarâb-ı feyz-i ladinden süzülmüş şi‘r-i şîrînim 
Hevâ-yı serv-i mevzûnunla tabdm bile mevzûndur 

7. Kiçek çûn u çerâdan söylemen meh-pâreler adın 
Beni rüsvây-ı ‘âlem eyleyen bir mâh-ı bî-çûndur 

8. Ne anlar çekmeyen mey olmayan sevdâ giriftârı 
Nigârîyi ki ol kenz-i hafidir dürr-i meknûndur 

156 . 

Mefiûlü Mefâdlün Mefiûlü Mefâdlün 

1. Men ‘âşık-ı sevdâyam gönlüm ne şarâb ister 
Ne zemzeme-i mutrib ne çeng ü rebâb ister 

2. Leb-teşne-i sevdâyam sönmez ‘ataşam her dem 
Deryâlar içersem ger câmm yine âb ister 

3. Dâğ-ı dil ile her ân olmış bedenim biryân 
Benden dilesün her kim zevkâne kebâb ister 

4. Gülbâng ile ey mutrib şâdâne salâ eyle 
Meyhâneme cân virsün kim mey-i nâb ister 

5. Sahbâm ile mestâne meyhâne bucağında 
Şevkâne düşer oynar her kim ki sevâb ister 

6. Meyhâneme kim gelmez çekmez mey-i nâbımdan 
İnkâr kılur bâdem bî-şübhe ‘azâb ister 

7. Eltâf-ı İlâhîdir her kim leb-i dilberden 
Her lahza niyâz eyler bî-harf hitâb ister 

8. Ey dîde nazar kıl bir gör kim nice bin tâlib 
Erinî anı söyler hep keşf-i kıbâb ister 

9. Mikdârım sevdâ ger dilber ne suâl eyler 
Hüsnine kıyâs itsün benden ne hisâb ister 

10. Teslim iledir kârı dildâr ne eylerse 
Hergiz ne suâl eyler ‘âşık ne cevâb ister 

11. Ey Mir Nigârî ger pîrâne serem ammâ 
Her yerde içer gönlüm her yerde şarâb ister 

12. Hâl ü hatt-ı dildârân manzûr-ı gözümdür kim 
Fermân-ıla ne oynar ne nakş-ı kitâb ister 

157 . 

Mef ûlü Mefâ‘îlü Mefâ‘îlü Fe‘ûlün 

1. Sevdâ-zede olmuş dil-i süzün elemi var 
Ne sohbeti ne sâzı ne şâd-âne demi var 

2. Ne sâkî-i dil-hâhı ne nây u ne nevâsı 
Ne bâde-i dil-şâdı vü ne câm-ı Cemi var 

3. Firkat-zede olmuş yine çerhun siteminden 
Ya‘k,b-ı dilin hüzn-ile vîrân haremi var 

4. Bir dâğ-ı ciğer eyledi Mevlâ bize ihsân 
Hakkın yine erbâb-ı dilâna keremi var 

5. Eyvâh ne sabr eyleyem âh eylemeyem kim 
Bağrımdaki bir Yûsuf-ı hüsnün veremi var 

6. Büt-hâne-i mihnetde gezer hâli perîşân 
Bî-çâre dilin firkat-i zîbâ sanemi var 

7. Bir dem güzer it Mir Nigârîye nazar kıl 
Teftiş eyle ey nûr gözüm gör ne gamı var 

158 . 

Mef ûlü Mefâ‘îlü Mefâ‘îlü Fe‘ûlün 

1. Bî-çâre gönül hâsıl-ı câh eylemedim dir 
Tahsîl-i rızâ-yı dil-i şâh eylemedim dir 

2. Derdâ ki niçün turmadım ol yâr işiginde 
Serv-i keremin âh penâh eylemedim dir 

3. Heyhâ ne ‘aceb hâl-i dil-ârâsmı yârin 
Manzûr kılup rûyı siyâh eylemedim dir 

4. Hayfâ ki peyini tutmadım ol mihr-‘izârın 
Ser-menzilimi hâle-i mâh eylemedim dir 

5. Cürm ile seher ü şâmı geçer nefs-i habisin 
‘Ömrümde ki bir zerre günâh eylemedim dir 

6. Nezzâre-i ruhsâr ile kan akdi gözümden 
Bir kerre dahi âh-ı nigâh eylemedim dir 

7. Feryâd ile oynar dil-i Ferhâd-ı şirîn-kâr 
Müştâk-ı figândır yine âh eylemedim dir 

8. Yakdı kamu berbâd eyledi koymadı varım 
Dilber hele bir zerre tebâh eylemedim dir 

9. Cân çıkdı talebde yine ey Mir Nigârî 
Kurbiyyet-i dergâh-ı İlâh eylemedim dir 

159 . 

Fe‘ilâtün Fe‘ilâtün Fe‘ilâtün Fe‘ilün 

1. Âh u âlâm yeridir bu cihân kayguludur 
İ‘tibâr itme ki ol hâne iki kapuludur 

2. Bağrımız kan-ıla gözyaşıla dil âhiş ile 

B âğımız meyvelidir yahşi havâlı suludur 

3. Mûr u mûş oynağıdır zâviyen ey zâhid-i şehr 
Biz cünûnız yerimiz âhûludur yâ Hûludur 

4. Sâye-i lutf-ı cihânsûz yerimdir ne elem 
Ki hücûm eylese gam çünki penâhım olur 

5. Yokdur erbâb-ı vera‘ ger ne elem şâm u seher 
Boş degül mey-kedemiz mugbeçelerle doludur 

6. Mesken-i âhû-yı dildir didiler tâ ki didim 
Ne semen-sâdı bu sahrâ ne güzel kokuludur 

7. ‘Arsa-i ‘aşk dükenmez ana gayet ne didim 
Nice tahmin ideyim bu ânîdir bu toludur 

8. îrişür ‘âlem-i tecride Mesîhâya yiter 

Her kimün hâk-i pey-i mihr-i Muhammed yoludur 

9. Bana ‘arz eyleme Yûsuf sözin ey râvî ki men 
Kurbânam ol kese kim Mir Nigârî kuludur 

160 . 

Mef ûlü Mefâ‘îlü Mefâ‘îlü Fe‘ûlün 

1. Ol bârı ki bizler çekerüz kâr-ı kaderdir 
Biz bilmezüz Allâh bilür bu ne kaderdir 

2. Lâle gibi dağlandı ciger-gâhımız ammâ 
Odlara salan cânımızı bir gül-i terdir 

3. Gül gonçemizi açmadı bâde-i şebâne 
İmdâd ile ey sâkî ki hengâm-ı seherdir 

4. Müşkil degül ‘ukbâda nazar-bâzlık ammâ 
Dünyâda nazar ‘ârız-ı dildâra hünerdir 

5. Geh mey-kede ey hâce vü geh tekye-nişînem 
Dahi eyleme etvârım ahvâl-i beşerdir 

6. ‘Akim revişin bozdı yine pîr-i harâbât 
Âyâ bu ne hâlet bu ne cezbe ne eserdir 

7. Hıfz eylegil ihlâs ile ol pîr-i harâbm 
Hâk-bîn ey dîde ki envâr-ı basardır 

8. Ey dil yine hûy hâ görünür yâr işiginde 
Bir gez ayag al gör ki ne gavgâ ne haberdir 

9. ‘Azm itdi gönül kûy-ı nigâra didim ey cân 
Bir başka ziyâret bu sefer özge seferdir 

10. El üzme dilâ ‘âşık-ı şeydâ eteğinden 
Hıfz eyle bu güftârımı kim pend-i pederdir 

11. İhlâs ile hıdmet eyle ey Mir Nigârî 
Bir ‘âşık-ı şeydâya ki erbâb-ı nazardır 

161 . 

Fe‘ilâtün Fe‘ilâtün Fe‘ilâtün Fe‘ilün 

1. Sanmanuz lâle gülistânlu vü yâ bâğludur 
Tanıruz biz bu kızılbaşı Karadağludur 

2. Ağlar ‘âşık sinede gül açılur lâle biter 
Ne güzel bahtlıdur bâğlu vü ırmâğludur 

3. Fâriğ itmek dil-i şeydânı belâdan müşkil 
Mübtelâdır ki tel-i mihnet ile bâğludur 

4. ‘Aksdir hâl ü ruhun kim gözüm ablak görünür 
Sanma kim ba‘zı karalu ba‘zı ağludur 

5. Kılmış ‘Anka seferin Hüdhüd-i gönlüm bî-bâk 
Ne elem eyler o kim tuğlu vü bayrağludur 

6. ‘Arsa-i mihrde bî-bâk ü dilîr-âne gezer 
Her kimin zülf-i nigâr ile bili bâğludur 

7. Biz bu dîvâne[y]i âvâreyi şeydâ sıfatı 
Bilirüz Mir Nigâriydi Karabağludur 

162 . 

Mef ûlü Mefâ‘îlü Mefâ‘îlü Fe‘ûlün 

1. Mest eyleyen ‘âşıkları sahbâ-yı ezeldir 
Zînet viren ‘işretine dildâr-ı güzeldir 

2. Ferhâd sözin söyleme sûzişle ki ey dil 
Dâğlar çekilür sîneme yaramı tezeldir 

3. Her yerde makâmâtı beyân eylemek olmaz 
Sığmaz bu makama bu makam özge mahaldir 

4. Dil-teşne[y]em ol bâde-i âlâm-ı nigâra 
Âlâm ne her cür‘ası bin câna bedeldir 

5. Kim gördi elim bâdesiz âyâ bu ne bâde 
Âyâ ne dükenmez ne usanmaz bu ne eldir 

6. Vâ‘iz sözni fehm itmedügin sen de bilürsin 
Nâdân ile ey dil bu ne bahs ü ne cedeldir 

7. Agyâr sözin söylemen Allâh'ı seversez 
Baş ağrısıdır meclis-i rindâna haleldir 

8. Dîvânelerin mecma‘ı sahrâ-yı tevellâ 
Hem-demleri nây ile gazâlâne gazeldir 

9. Bir lahza ırağ olmadın ey Mîr Nigârî 
Sahrâ-yı talebden bu ne himmet ne ‘ameldir 

163 . 

Mef ûlü Mefâ‘îlü Mefâ‘îlü Fe‘ûlün 

1 . el-Minnetü li'llâh evimiz av yeridir 
Avları güzel âhûları hûrî peridir 

2. Ser-menzilimiz nefha-i ‘anberle melâdır 
Zîrâ yerimiz âhûlarm reh-güzeridir 

3. Zülfün hevesi ‘âşıka bâde-i şebâne 
Mihr-i lebin ey mâh sabûhî seheridir 

4. Erbâb-ı nazar hâline dahi eyledi vâ‘iz 
Memnû‘dur anun sözi zîrâ nazarîdir 

5. Pervânede bülbülde bu hâlât ü harâret 
Mecnûn da bilür bâde-i ‘aşkın eseridir 

6. 01 neş’e-i hâlât ü bu rütbe-i makâmât 
Her şâm u seher şecre-i sabrın eseridir 

7. ‘Âkil özin ‘aşka düşürüp âteşe yahmaz 
Bu iş bana ey Mîr Nigârî kaderidir 

164 . 

Mef ûlü Mefâ‘îlün Mef ûlü Mefâ‘îlün 

1. Meyhâne-i gaybetden yüz nâz ile bir dildâr 
Bî-perde zuhûr itdi keşf eyledi bin esrâr 

2. Evsâf-ı dehânmdan ‘uşşâk-ı nazar-bâza 
Sordum didiler müşkil lâ tüdrikühü'l-ebsâr 

3. Şehd-âbe-i ladinden sormuş sanemâ tab‘ım 
Gelmiş yine güftâra bu tûtî-i şekker-bâr 

4. Âyât-ı şifâdır mey zîrâ dil-i bîmârım 
Her şâm u seher eyler evsâf-ı lebin tekrâr 

5. Ger haste-i sevdâyam bîmâr-ı tevellâyam 
Lâkin ne elem zîrâ dildâr kılur tîmâr 

6. Kelb-i kûy-ı dildâra ihlâs ile kıl hıdmet 
Tâ kim bulasın ‘izzet ey vâ‘iz-i bî-mikdâr 

7 Ey Mîr Nigârî gel feryâd ile uğraşma 
Kelb-i kûy-ı dildârı tâ kılmayasın bîdâr 

165 . 

1. Vâ‘izün kürsîde kil ü kâli var 
Celb-i dünyâ içün bin makâli var 

2. Çeri vü meri yok mı az u mazdan 
Ağlıyor mağlıyor bin melâli var 

3. Vâ‘iz ü mâTzin akçe makçesi 
Fikri ehl-i dilin bir hayâli var 

4. Nâsih u mâsihin kör olsun gözi 
Görmesün dilberin rûy-i ah var 

5. Tab ‘ -ı gazelhânm tûtî-zebânm 
Bir şirin makâli bir gazâli var 

6. Gönül şâm u seher hevâ-dârdır 
Bir kuşdur yorulmaz per ü bâli var 

7. Ne gamam himmet-i pîr-i mugânam 
Serimde sâye-i Agabâlı var 

8. İmdi fehm eylemez erbâbü'l-kulûb 
Seyyid Nigârînin başka hâli var 

166 . 

Mef ûlü Mefâ‘îlün Mef ûlü Mefâ‘îlün 

1. Zikr-i leb-i la Tinle bir özge mezâkım var 
Kand-i mükerrerdir her dem kıluram tekrâr 

2. Müştâk-ı cemâlindir bir zerre n’ola kılsan 
Hûrşîd-i ‘izâr[m]dan Mûsâ-yı dile izhâr 

3. Ol demlere kurbânam kim sâkî gezer elde 
Peymâne okur mutrib mestâne döner mey-hâr 

4. Alışmış ayağımdan başımda yanar âteş 

Ey sâkî benem yanmış peymâne gerek ser-şâr 

5. Şehd-âbe-i ladinle cem‘ it mey-i sahbâyı 
Nûş eyleyelim şîrîn ser-mest okuyam eş‘âr 

6. Peymânemi ey vâ‘iz kırma kırılırsın kim 
Âzürde beni kılsa elbette çeker âzâr 

7. Nağme-i ferah-rîzin ehl-i dili şâd eyler 
Ey Mîr Nigârî ey hânende-i hoş-güftâr 

167 . 

Mef ûlü Mefâdlün Mef ûlü Mefâdlün 

1. Şeydâlığıma bâds bir kâkül-i ‘anberdir 
Bir kadd-i sanevberdir bir lad-i şirîn-terdir 

2. Geh mest kılur ladin geh zevk virür câna 
Zîrâ mey-i ahmerdir kand-âb-ı mükerrerdir 

3. Hâk-i kademin ey cân sermâye-i dzzetdir 
İksirdir ol cevher ol kibrît-i ahmerdir 

4. Her harf-i sözün el-hak bin câna değer ammâ 
Şehd-âb-ı leb-i ladin reşk-âver-i kevserdir 

5. Meyi eylemez evrâda ezkârıla uğraşmaz 
Tâ mushaf-ı ruhsârm tıfl-ı dile ezberdir 

6. Her niyyet içün andım fı'l-hâl zuhûr itdi 
Bu ism ne a‘zamdır ol nâm ne ekberdir 

7. Ol vâdz-i erkamdan ey dil ne elem nûş it 
Çün câm-ı zümürrüddür mînâ dahi ahdardır 

8. Her şâm u seher sûzân bî-mecma‘a bî-divân 
Eş‘âr okur tabdm zîrâ sine defterdir 

9. Ey Mîr Nigârî ger bî-sîm ü zerem ammâ 
Gencîne-i esrâram dil mahzen-i gevherdir 

168 . 

Mef ûlü Mefâ‘îlün Mef ûlü Mefâ‘îlün 

1. Ser-menzil-i dilberden geldi yine bir server 
Bir kerre hücûm itdi feth eyledi bin Hayber 

2. Zencîr-i mücevherdir gör kim neye müncerdir 
Silsile-i ekberdir silsile-i Mîr Hayder 

3. Ol çeşm-i karadan bu sevdâ başıma geçmiş 
Salmış beni sahrâya ol âhû-yı müşgîn-ter 

4. Bu zülf-i semensânı ol kâkül-i reyhânı 
Gülzâr-ı tevellâda andukça yağar ‘anber 

5. Takrir iderem her dem evsâf-ı dil-ârâdan 
Bin zevk bulur câmm itdükce dilim ezber 

6. Ol laT-i dil-ârâmm ol ‘ârız-ı gül-fâmm 

Ol dem ki düşer yâda çeşminden akar ter ter 

7. Esrâr hücûm itdi aldı ele bir nâme 

Bu tab‘-ı şirîn-hâme yazdı yine bir defter 

8. Bir tûtî-i şekker-hâ yok mı ‘acabâ imdi 
Zevk eyleye şîrîn-ter efşâr iderem şekker 

9. Ey Mîr Nigârî bu esrâr-ı İlâhîdir 

Nazm eyleyelim cenT it olmaz beyle bir gevher 

169 . 

Mef ûlü Mefâ‘îlün Mef ûlü Mefâ‘îlün 

1. Bir hâline yetdim kim ‘aynım ne nazar ister 
Ne zevk diler gönlüm aslâ ne keder ister 

2. Meyhâne-i vahdetde bir kâr iledir hergiz 
Ne geşt ü güzâr eyler ne seyr ü sefer ister 

3. Dîvâne-i sevdâdır bî-‘âr-ı tevellâdır 
Leylâsm arar her dem her lahza haber ister 

4. Ser-geşte-i Leylâdır Mecnûn-ı hüveydâdır 
Her cây gezer hergiz ne kûy ne şeher ister 

5. Vallâh bilür Allâh dîdâr-ı dil-ârâyı 
Gönlüm nice hâhiş-ger cânım ne kadar ister 

6. Her şâm u seher çeşmim ey serv-i hırâmânım 
Râh-ı güzerin gözler senden bir eser gözler 

7. Gamzen nice pür-fendir ey dîde-i dildârm 
Merdân-ı cihân cümle her lahza hüner ister 

8. Feyz-i nazarındır kim bî-âlet ü bî-esbâb 
Hasmânı atar gönlüm ne tir ne teber ister 

9. Bî-dağdağa-i nâmûs ‘arsa-i melâmetde 
Serbâzlarm görsün her kimse ki er ister 

10. İkrâm ideriz her dem envâr-ı kerâmâtı 
Âteş-gehimizden kim feyzâne şerer ister 

11. Ey Mir Nigârî ol bâde-i melâmâtı 

Ben istemezem bi'llâh Sultân-ı kader ister 

12. Manzûr-ı gözümdür tâ bir dilber-i bî-hemtâ 
Ne seyr diler gönlüm ‘aynım ne nazar ister 

170 . 

Mef ûlü Mefâ‘îlün Mef ûlü Mefâ‘îlün 

1. Meyhânede ey vâ‘iz yer yok size kim füccâr 
Cennetde bulunmaz çün ol yerde olur ebrâr 

2. Bir yâr içün ey yârân cennetden ayağ çekdim 
Zîrâ dilemez dârı ‘uşşâk diler deyyâr 

3. Bir bû ile ey kâkül bend eyledin ‘uşşâkı 
Bildin mi neler itdin miskinlere ey tarrâr 

4. N’itdimse yine aldım bir bûse ayağından 
Zîrâ ki bilür vechin ahz eylemeğin cerrâr 

5. Hıfz-ı rumûzâtı rahm it özüne ey dil 
İzhâr-ı hatâdandır keşf eyleme gel esrâr 

6. Terk itdiler izmârı keşf itdiler esrârı 
Nâ-hak degül olması Hallâclarm ber-dâr 

7. Bu tab‘-ı şirînkârı gitdi yine cevlâna 

Bir yâr-ı şirîn-güftâr bir dilber-i hoş-reftâr 

8. Bu mest-i şarâb-hârm eş‘ârım der-gûş it 
Zîrâ ki geliir Hakdan tab‘-ı velîye güftâr 

9. Kur’ân-ı mahabbetden bir âyet-i İhlâsı 
Ey Mir Nigârî kıl her şâm u seher tekrâr 

171 . 

FeTlâtün Fe‘ilâtün Fe‘ilâtün Fe‘ilün 

1. Bezm-i ‘uşşâka ki ol yâr-ı cefâ-cûy gelür 
Şehr-i Bağdâda sanasın ki Hülâgûy gelür 

2. Her taraf müşk saçup gâliye-efşân iderek 
Döküp ol âhû-veşem gerdene gîsûy gelür 

3. Galiye müşk-feşândır bu gün âhû-yı sabâ 
Gâlibâ dilber-i gül-bûy u semen-rûy gelür 

4. Rûşen olsun gözün ey dil ki bu şeb halvetine 
Reşk-i hûrşîd-i felek mâh-ı melek-hûy gelür 

5. Meğer ol kâkül-i sâye-i sabâ-yı seheri 
Uğramış bile ki dil-cûy u semen-bûy gelür 

6. Dil-i şeydâ yine hûy hâya düşüpdür bu gün 
Meğer ol ‘ârız-ı gül kâkül-i gül-bûy gelür 

7. Şekker-efşânlık ider Mir Nigârî imdi 
Hâmûş ol meclise ey tûtî şirîn-gûy gelür 

172 . 

Mef ûlü Mefâ‘îlün Mef ûlü MefâTlün 

1. Gördüm ser-i kûyunda agyâr gezer ey yâr 
Fi'l-hâl didim elbet gülzâr degül bî-hâr 

2. Vasim taleb itdükce bir mâni‘ zuhûr eyler 
‘Add eylemezem eb‘âd gencine degül bîmâr 

3. Görgeç ruhum gönlüm tersâlığa yüz tutdı 
Cân virdi habîbâne büthânede bî-inkâr 

4. ‘Aşk âteşine teskin bir yerde bulunmaz çün 
Cennetde makam itse ‘uşşâk degül bî-nâr 

5. Serv-kaddine yârin meyi eylemedin düşdün 
Ey zâhid-i pest-himmet ey söfî-i bî-mikdâr 

6. Serdâr-ı harâbâtam kim çekse ayağımdan 
Sermest-i dilberâne eyler hünerim ikrâr 

7. Şehdâb-ı ma‘ârifle serşâr gezer câmm 
Ey Mir Nigârî ey hoş lehçe şirin güftâr 

173 . 

Mefâ‘îlün Mefâ‘îlün Mefâ‘îlün Mefâ‘îlün 

1. Fakîhler ders-i ‘aşkı mushaf-ı ruhsârı bilmezler 
Sefihler kenz-i mahfî gevher-i esrârı bilmezler 

2. Fünûn-ı ‘aşkı ger zâhir-perestler bilmez ‘ayb olmaz 
Harîdârân-ı har-mühre dür-i şehvârı bilmezler 

3. Katı ma‘zûrdur müştâk-ı cennet hem-çü zâhid çün 
Bilürler dârı ahmaklar velî diyâr bilmezler 

4. Severler bir bölük yem-hâr isterler ‘alef-zârı 
Şikem kaydın çekenler neş’e-i dîdârı bilmezler 

5. Habîbân anlamaz agyârı bilmez gayr-ı dildârı 
Bilenler yârı tahkîkâne gayr-i yârı bilmezler 

6. Kadeh-hârân-ı sevdâ mest-i ma‘nâ anlamaz âyin 
Taleb-kârân-ı bî-mezheb dîn ü dindârı bilmezler 

7. Degül vâkıf özinden bî-haberdir câm-ı mahviyyet 
Çekenler mest-i lâ-ya‘kıl olanlar varı bilmezler 

8. Nazar kılmaz talebkârân bakmaz sünbülistâna 
Esîr-i turra-i tarrârlar şeh-mârı bilmezler 

9. Gezer Mir Nigârî lâübâlî nâmdan geçmiş 
Cünûn-ı dîde-i Leylâ olanlar ‘ân bilmezler 

174 . 

Mef ûlü Mefâ‘îlün Mef ûlü Mefâ‘îlün 

1. Destinde gezer sâgar mey-hâr mül ile oynar 
Hayret-zede raks eyler dil kulkul ile oynar 

2. Uğraşmagil ey dil çün zülf ile oyun olmaz 
Sergeşte gezer zîrâ her kim tel ile oynar 

3. Bilmem ki ne ‘âlemdir ‘aşk ‘âlemi kim her dem 
Bir zevk bulupdur kim Mahmûd kul ile oynar 

4. Ey kâkül-i tarrârım sevdâda budur kârım 
Hasretle yanar câmm dâğ dil ile oynar 

5. Eyle sanuram ey cân dîde-i belâ-bînem 
Müjgânma benzetmiş her dem mül ile oynar 

6. Bir lahza degül her ân sinemde kılur cevlân 
Peykân-ı gözün zîrâ cîrân çul ile oynar 

7. Ey Mir Nigârî hiç bir yerde karâr itmez 
Sâlâr mahabbetdir dil menzil ile oynar 

175 . 

Mefâ‘îlün Mefâ‘îlün Mefâ‘îlün Mefâ‘îlün 

1. Âbâd olsun o yer zîrâ ki handân oldığım yerdir 
Heves-nâk-ı mey-i gülgûn-ı cânân oldığım yerdir 

2. Âbâd olsun Karabağ içre ol yer çünki cânânm 
Habîbâne Karakaşma kurbân oldığım yerdir 

3. Âbâd olsun ki bende var haki gâh u bî-gâhî 
Nigâr-ı nâzenîne mest-i mihmân oldığım yerdir 

4. Âbâd olsun dem-â-dem görmesün berbâdlık bir dem 
Ki mest-âbâd-ı çeşm-i yâre hayrân oldığım yerdir 

5. Âbâd olsun ki rûy-ı dil-rübâda şems-i mutlakdan 
Görüp nûrun ‘alâ nûrin müselmân oldığım yerdir 

6. Âbâd olsun gözüm zîrâ ki bir dest-i dil-ârâdan 
Çeküp bâde-i vahdet kâmil oldığım yerdir 

7. Âbâd olsun görem ey tab‘ kim ol şâh-ı hûbânm 
Hayâlâtıla sûzâne gazel-hân oldığım yerdir 

8. Âbâd olsun ki ey Mir Nigârî çeşm-i dilberden 
Alup ders-i cünûnı ehl-i ‘irfân oldığım yerdir 

176 . 

Mef ûlü Mefâ‘îlü Mefâ‘îlü Fe‘ûlün 

1. el-Minnetü li'llâh ki ‘aşk-ı ezelim var 
Dildâr-ı dil-ârâm tek ey dil güzelim var 

2. Ey dil ne elem varmadım ol kûy-ı nigâra 
Zîrâ ki revân im gibi ni‘me'l-bedelim var 

3. ‘Âşkında seher ü şâm geh ol turfe gazâlm 
Turre-i semen-sâ gibi çîn çîn gazelim var 

4. Vâ‘iz degülem bâde-keşem gûşe-nişînem 
Ne kimse ile güft ü şenîd ü cedelim var 

5. el-Minnetü li'llâh ki tâ rûz-ı ezelden 
Sen tek sanemâ la‘l-i şirinim müzilim var 

6. Bir görmek ile ‘ârız-ı gülgûnum handân 
Cân virmege ey yâr-ı ‘azizim emelim var 

7. Ey Mir Nigârî benem ol baht-ı hümâyûn 
Kim yâr huzûrunda güzel bir mahalim var 

8. Dâreynde bir lutf-ı İlâhiydi penâhım 
Cürmîdir işim yohsa ne sâlih ‘amelim var 

177 . 

Mefâ‘îlün Mefâ‘îlün Mefâ‘îlün Mefâ‘îlün 

1. Yâdımdan çıkmaz ol âhû-veşim ra‘nâ gezen yerler 
Gelüp kaş oynadup rengin gözin gökçek süzen yerler 

2. Gülistân bûstâna benzemez Mevlâ bilür başka 
Güzel bir hoş mekândır nâzenînim hûb gezen yerler 

3. Güzel râhat-fezâ mahsûd-ı gül-geşt-i musallâdır 
Nigârım al ruhsârma güldeste dizen yerler 

4. Gözüm kanlar döker yâd eyledikçe cân yanar her dem 
Dem-â-dem ‘âşık-ı şeydâ senin bağrın ezen yerler 

5. Âbâd olsun görem ‘uşşâk-ı ser-bâzânıla her dem 
Gazâl-i nâzenînim nâzılan câmm üzen yerler 

6. Dem-â-dem arturar idrâkimi zihnim ziyâd eyler 
Gönül fikrinle ey mâhım kemâlâtm sezen yerler 

7. Ne hoş nakş-i nigârişdir ki bir dem sineden gitmez 
Nigârî bî-kalem bî-levh tasvirin yazan yerler 

178 . 

1. Gülzâr-ı melâhatda dil kâkül ile oynar 
‘Attâr dükkân açmış darçm höl ile oynar 

2. Gîsû ile uğraşdım aldım haber-i çünîn 
Ahbâra olur vâkıf her kim tel ile oynar 

3. Bî-hûde degül kim ol zülf ile yeler gönlüm 
Kânûn-ı ezeldir bu yel sünbül ile oynar 

4. Deyyârı diler ‘âşık erbâb-ı vera‘ dârı 
Gül-çîn güli gül-hânçı ister gül ile oynar 

5. Dildâr ile oynar dil her şâm u seher zîrâ 
Her şâm u seher bülbül söyler gül ile oynar 

6. Mestâne gelür söyler her lahza habîbâne 
Dildâr-ı şirîn-kârım gül bülbül ile oynar 

7. Şevk-ı leb ile oynar ey Mir Nigârî dil 
Zîrâ ki kadeh-hârân zevk-ı mül ile oynar 

179 . 

Mefâ‘îlün Mefâ‘îlün Mefâ‘îlün Mefâ‘îlün 

1. Bir âteşdir bana yâd eyledikçe gezdiğin yerler 
Ciğer biryân ider andukca bağrım ezdiğin yerler 

2. Mezâk-ender-mezâkam arturar ‘ömrüm ziyâd eyler 
Tilin tek rişte-i câmm elinde gezdiğin yerler 


3. Hayâl itdikce mest eyler dil-i müştâk-ı sahbânm 
Ne yerlerdir gözüm ey nâzenînim sezdiğin yerler 

4. Safâlar arturur her lahza ‘uşşâka virür lezzet 
Çeküp sîne-i sûzânıma dâğlar dizdiğin yerler 

5. Kılur töhmet rehâya deşt-i Çine serzeniş eyler 
Gazâl-i nâzenîn-âsâ gezüp hûb süzdüğün yerler 

6. Gönül yâd eyledikçe lahte lahte kan döker çeşmim 
Gezüp avlağlarm avların ey büt süzdüğün yerler 

7. Çıkar cân dem-be-dem berbâd olur ten yâd kıldıkça 
Elin Mîr Nigârînin elinden üzdüğün yerler 

180 . 

Feİlâtün Fe‘ilâtün Fe‘ilâtün Fe‘ilün 

1. Bezm-i rindânımıza geldi ki oldum hammâr 
Mey için söyledi hem eyledi câmı serşâr 

2. Kandı ashâb-ı safâ her biri bir câm ile ben 
Kanmadım kâse-i serşârı ki çekdim sad bâr 

3. Gördi idmânımı îkânımı tahkik itdi 
Didi bilmedim senin ihlâsmı ey şirînkâr 

4. Var bir başka delilim diyem ey ehl-i hulûs 
Kılgil ihlâs ile tasdik bum âyet-vâr 

5. Sofi Tebbet okudı meclis-i Kur’ânîde ben 
Kul hüva'llâhı mükerrer bütün ihlâsı mı var 

6. Kürsîden indi ‘alef pâresi ihsân itdim 
Hoşlanup vâ‘iz-i har kıldı kemâlin izhâr 

7. Kaynar ey Mîr Nigârî deheninden kand-i âb 
Eylesen şi‘r-i şeker-bârımı tekrâr tekrâr 

181 . 

Fâ‘ilâtün Fâ‘ilâtün Fâ‘ilün 

1. Bî-nevâyam miskînem yek-dem nazar 
Eylegil ey mâye-i asl-ı hüner 

2. Mestem er ma‘zûram ey ehl-i vera‘ 

Çâre ne kim beyle geçmişdir kader 

3. Tağyîr[i] kabil degül takdîr-i Hak 
İ‘tikâdm yok mıdur ey bî-haber 

4. Erganûn esrâr söyler bî-hisâb 
Hızr-ı deryâ-yı ledünnîdir meğer 

5. Ke'l-Felâtûn takrir eyler bend bend 
Nây-ı hikmetden neler söyler neler 

6. Mest-i bî-pervâ surâhî-i Nedim 
Söyler esrâr-ı hakîkatdan haber 

7. Söyler ey sermest-i sevdâ kıl şitâb 
Gir tarîk-ı mihre seyr it bî-hatar 

8. Sarf kıl nakd-ı revânm hâsıl it 
Hâk-i pây-i mihrden kühlü'l-basar 

9. Tâc-ı tecrîd taht-ı sevdâ mülk-i gam 
Hakk-ı mevrûsumdı mahsûs ez peder 

10. Pîşrevlik lutf-ı Mevlâdır bana 
Hâsıl olmaz kim bu reftâr ez hüner 

11. Bir nazardandur mücerred kim çenîn 
Şi‘r-i şekker nazm-ı ter şîrîn eser 

12. Yâ ‘Azîme'l-hulk ü yâ Hayre'l-beşer 
Kesmegil Mir Nigârîden nazar 

182 . 

Mef ûlü Mefâhlün Fe‘ûlün 

1. Olmaz mı bana hasûs ey yâr 
Her Ahmede bir Ebû Cehil var 

2. Mevlâ bizi eylemiş ser-efrâz 
Ey vâ‘iz-i pest ü ey bed-efkâr 

3. Meyhâne-güzîn [ü] hoş-nişînem 
Ey zâhid-i mescid ü riyâkâr 

4. Beyle görünür ki var da‘vet 
Bî-gam görünürsün ey ‘alef-hâr 

5. Ey sâkî getür bi-hakk-ı bâde 
Âyîne-i ruh-nümâ-yı dildâr 

6. Bî-perde gezer ey dil-ârâ 
Yok mı ‘acabâ ki bir taleb-kâr 

7. Bâzârıdır imdi mey-fürûşun 
Ey bâde-perest ü ey harîdâr 

8. Ey dil beni imdi bin belâya 
Saldın yine söyledin ki esrâr 

9. Esrâr-ı mahabbeti beyân it 
Ey tab‘-ı şirin ü ey şeker-bâr 

10. Nazm eyleyelim rumûz-ı ‘aşkı 
Kalsun bu sefine bizden âsâr 

11. Dildâr dimekden el getürmez 
Ger Mir Nigârî ola berdâr 

183 . 

Mefiûlü Mefâfilü Mefâfilü Fe‘ûlün 

1. Bir dâğ-ı ciger-sûz ile bu sine kebâbdır 
Bes çekdigimiz anun-içün bâde-i nâbdır 

2. Bir bâdedir ol kim anı idrâk eylemez göz 
Bî-câm içilür içdügümüz başka şarâbdır 

3. Gördün mi ki uyumak ile kim irdi murâda 
Fikr eyle dilâ bî-hude bes bu nice hâbdır 

4. Teşrif eyle ey sâkî harâbâta nazar kıl 
Gör kim nice bin ‘âşık-ı dil-haste harâbdır 

5. Dergâhına vardım cenT olup ol kadar ‘âşık 
Heyhâ didim âyâ bu ne şehdir bu ne bâbdır 

6. Her şâm u seher Mir Nigârî yakılur cân 
‘Aşk âteşine söyleme âyâ bu ne tâbdır 

184 . 

1. Gezerem bî-hatar kılmazam hazer 

Kim reh-nümûnumdur Sıddîk-ı Ekber 



DÎVÂN 


117 


2. Hâtırıma gelmez fıkr-i müşkilât 
Zîrâ zahirimdir Fâtih-i Hayber 

3. Gulâm-ı şîrîn-ter Şîr-i Hudâya 
Selmân-ı Fârisî benimle Kamber 

4. Her ne ister isen iste bî-‘aded 
Ashâb-ı keremdir sâkî-i Kevser 

5. Hâtırımda karâr eylemez agyâr 
Mahz-ı ber-nâmdır dilimde ezber 

6. Gör ne güzel söyler tab‘-ı dil-âvîz 

Fe-sübhâne'llâhi Allâhü ekber 

7. Sahâyif-i kesir çâr kütübden 
Muhlise bir Kul hüva'llâhü yeter 

8. Mellâh-ı sevdâya cân virdim âhir 
Deryâ-yı heftden aldım bir gevher 

9. Meşhûr-ı ‘âlem ey Seyyid Nigârî 
Hûrşîd-i felekden ey nâmı azhâr 

10. Hırz-ı revân eyle nâm-ı Ahmedi 
Şâm u seher söyle yâ Hayra'l-beşer 

11. Câm-ı serşârdan çekmegil ayâğ 
Düşmesün lebinden bâde-i ahmer 

185 . 

1. Dil-i dîvânemiz sahrânı gezer 
Leylâsmı arar ister bir haber 

2. Bâde-i adının mestâneleri 
Şâm u seher şirin nigârâ dir 

3. Gidüp gelen yokdur imdi ey sabâ 
Kûy-ı nigârımdan var mı bir haber 

4. Lezzet-i‘aşkdan bî-nasîbsin 

Ey zâhid-i beter ey kemter ez har 

5. Söylediğim dîvân ‘aşk-ı âyetdir 
Mushaf-ı sevdâdır olmaz mı ezber 

6. Çokdur eğer ammâ yokdur bir cünûn 
Dil-i dîvâneme olsun berâber 

7. Gönlüme titretme cânıma lerze 
Düşdi hâtırıma geldi bir dilber 

8. Veh nice dilber kim teslim eylemiş 
Kaşına cân mihrâb kaddine minber 

9. Seyyid Nigârîden kesme iltifât 

Ey Deryâ-yı kerem ey Hayre'l-beşer 

186 . 

Mefâ‘îlün Mefâ‘îlün Fe‘ûlün 

1. Yüzün ey ay-veş göz âyesidir 
Hatm levha-i dil-pîrâyesidir 

2. Sözün ser-ceşme-i deryâ-yı hayvân 
Lebin şehd-âbesi cân mâyesidir 

3. Çeker erbâb-ı dil çeşmin belâsın 
Ki ol derd ehlinin sermâyesidir 

4. Ser-i kûyunda mesken eylemiş dil 
Zehî mesken ki miskin dâyesidir 

5. Dilâ hûrşîd-veş baht-ı bülendin 
Meğer bir meh-veşin hem-sâyesidir 

6. Açık bî-tâcdır başım serimde 
Olan bir serv-kaddin sâyesidir 

7. Tevellüd eylemiş tâ ki hüsünden 
Nigârî tıfl-ı ‘aşkın dâyesidir 

187 . 

1. Arturur zevkimi bir nâm-ı dilber 
Anun-çün dem-be-dem eylerem ezber 

2. Alsalar ne kadar nâr-gâhımdan 
Kotarmaz âteşim dükenmez ahker 

3. Ele saldım yine bâde-i nâbı 
Aldım engûrden tâze bir duhter 

4. Nâ-fehimdir bilmez bâde-i nâbı 
Zâhid-i bed-gevher nühûset-ahter 

5. Pertev-i mihirden feyiz-yâbdır 
Kamer şâm u seher şems münevver 

6. Her bir güftârı bin halâvet virür 
Tûtî-i tabTmın binâsı şekker 

7. Şehd-âbm açılsa nutkı söylese 
Söyleyemez yine böyle şîrin-ter 

8. İfrât-ı mahabbet güftâr-ı melih 
Mülk-i mevrûsumdur ez Hayrü'l-beşer 

9. Himmet-i pirdir bahş-ı Hudâdır 
Hâsıl-ı ‘aşkdır bu şirin defter 

10. Ey Seyyid Nigârî görmedim sen tek 
Seyr itdim ‘âlemi dîvâne bir er 

188 . 

Fe‘ilâtün Fe‘ilâtün Fe‘ilâtün Fe‘ilün 

1. Habbezâ kametine beyle ki ol nâz eyler 
Ger niyâz ey leşe cân ‘ömr-i ebed âz eyler 

2. Târ-ı tarrârma eyvâh sabâ degdigce 
Tutuşup nây-i gönül târa vü sâz eyler 

3. Yâd kıldıkça ruhun dîde-i ter kan ağlar 
Eylemem fâş gamın lîk bu gammâz eyler 

4. Tâlibân içre beni kıldı esîr-i gamzen 
Âferîn bâz-ı gözün saydım mümtâz eyler 

5. Eylemez zülf-i zerefşâna heves sofi beli 
Eylemez sâr-ı heves tâvusa şehbâz olur 

6. Bitmez iş lâf u güzâf ile gerek mahv-ı vücûd 
Eylemez kimse bum ‘âşık-ı ser-bâz eyler 

7. Hâce-i mekteb-i ‘uşşâkdır ol kim evvel 
Ders-i ‘uşşâk hevesi leylden âgâz eyler 

8. Ey Nigârî çıkar ol dâire-i ‘âlemden 
Beyle kim bâz gönül ‘aşkıla pervâz eyler 

9. Tıfl-ı zâyende-i tab‘ım eyle şirindir kim 
Görse ger dâyeliğin Hâfız-ı Şîrâz eyler 

189 . 

Mef ûlü Mefâ‘îlü Mefâ‘îlü Fe‘ûlün 

1. Yar sinemi ‘aşkında ki gör kim nelerim var 
Bin dâğ-ı dilim âteş-i câmm ciğerim var 

2. Sanma beni peymâye ki râh-ı hevesinde 
Sarf itmeğe câmm gibi ebhâ güherim var 

3. Vehm eylemezem ‘arsa-i hayretde ki vâkıf 
Meyhânede sâkî gibi sâhib-nazarım var 

4. Ey tûtî senin var mezâkm benim ammâ 

Ne zevkde[y]em gör ne tükenmez şekerim var 

5. el-Minnetü li'llâhi ki der-bâg-ı melâhat 
Bir lebleri mül ‘ârız-ı gül sîm-berim var 

6. Ey hâce sükût eyle ki berât-ıla gör kim 
İsbât-ı Hudâ itmede hayli hünerim var 

7. Sanma beni bî-fâide-i mihr-i melâhat 
Hâfız gibi ey Mir Nigârî eserim var 

190 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey hoş ol günler çıkup ‘arz-ı cemâl eylerdi yâr 
Terledüp ruhsâr-ı al eylerdi âl eylerdi yâr 

2. Âh ol demler ne demler kim gazel gevher bana 
Kâkül-efşân bû-feşân reml-i gazâl eyledi yâr 

3. Hayretim zûr eyledikçe vahş-gâh-ı mihrde 
Ünsiyet eylerdi gönlüm gûş-mâl eylerdi yâr 

4. Ey hoş ol günler ne hoş günler ki bî-harf ü makâl 
Nîm-tebessüm nîm-nigeh hâlim suâl eylerdi yâr 

5. Bâde-i dildârlığla ‘âşıkm mest eyleyüp 
Başka hâlet gösterürdi başka hâl eylerdi yâr 

6. Ey hoş ol sâ‘at ne sâ‘at ey hoş ol hâlet ne hâl 
Dilberâne güft ü gû şîrîn makâl eylerdi yâr 

7. N’oldı ey Seyyid Nigârî ol zamân kim sûz-nâk 
Eyledikçe ben niyâz ‘arz-ı cemâl eylerdi yâr 

191 . 

Feİlâtün Fe‘ilâtün Fe‘ilâtün Fe‘ilün 

1. Veh ki zâyende-i tab‘ım yine hublâ görünür 
Müjde ey dil bize ferzend-i dil-ârâ görünür 

2. Gâlibâ gâliye-i zülf-i semen-sâya döküp 
Ki bugün kilk-i terim ‘anber-i sârâ görünür 

3. Cânda ladin hevesi dîde-i pür-hûnumdur 
Ârzû-yı nazarı yâr-ı temennâ görünür 

4. Nefes-i yâr mı yâ hemdem-i dildâr mı yâ 
Her dem ‘aşk ki sad nefes Mesîhâ görünür 

5. Kıssa-i Hazret-i Mûsâya haberdâr bilür 
Şeb-i târikde sefer eyleme a‘lâ görünür 

6. Kesilür vesvese-i râh bulur vehm zevâl 
Vakt kim şa‘şa‘a-i nûr-ı tecellâ görünür 

7. Seyr kıl bî-elem ey dil yime gam âhir kâr 
Dökünür bir yere kim dilber-i hercâ görünür 

8. Terk-i variyyet ile söylesin erini erini 
Len terânî dimez ol yâr-ı hüveydâ görünür 

9. Tâlib ol Mir Nigârî ki talebkârlara 
Yâri bî-perde seher şâm temâşâ görünür 

10. Dil-i dîvâne gezer kûh u beyâbân eteğin 
Bî-ser ü pâ yine bir ‘âşık-ı şeydâ görünür 

192 . 


Fe‘ilâtün Fe‘ilâtün Fe‘ilâtün Fe‘ilün 

1. Yâd-ı ruhsârm ile dîde-i ter kan ağlar 
Fikr-i dîdârm ile ‘âşık-ı sûzân ağlar 

2. Bezm-i rindâne düşer şûriş ü gavgâ gulgul 
Vakt kim vasfın ile mutrib-i hoş-hân ağlar 

3. Saçılur hûn-ı ciğer dîde-i giryânımdan 
Hasret-i la‘lin-ile kim dil-i biryân ağlar 

4. Şevk-ı ruhsârm ile âteşe yanmış gönlüm 
Tutuşup dâğ-ı ciger-sûzıla her ân ağlar 

5. Yol itirmiş meğer ol kâfıle-i menzil-i yâr 
Nâliş eyler ki derâ kafile sârbân ağlar 

6. Bî-habersin niçün üftâdelerin hâlinden 
Yetür ey Rüstem-i kîndâr ki bî-cân ağlar 

7. Virmedi bu meğer ol zülf-i girih-ger-i nigâr 
Tutuşup Mir Nigârîyi gazel-hân ağlar 

8. Kerbelâ âteşi eyvâh ciger-gâhımdan 
Baş virüp dil yakılur sine yanar cân ağlar 


FeTlâtün Fe‘ilâtün Fe‘ilâtün Fe‘ilün 

1. Bülbülem gulgul-ı dil nâr-ı gülistânımdır 
Dâğ-ı dil ü hûn-i ciğer zînet-i bûstânımdır 

2. Gamze-i mugbeçe vü cür‘a-i câm-ı sevdâ 
Sebeb-i ma‘rifetim bâ‘is-i îmânımdır 

3. Zâir-i hâk-peyem kâse-i serşâr çeker 
Kimse görmez tehî hum nice ki devrânımdır 

4. Terk-i şirk eyledi görgeç beni tevhîd okudı 
Zâhid-i iskterin tâze müselmânımdır 

5. Güft ü gûyum virür erbâb-ı dile âb-ı hayât 
Tâ mesîhâ-yı heves hem-nefes-i cânımdır 

6. Tâlib-i gamzede-i gamze-i Leylâyam lîk 
Fenn-i sevdâ sebakım gar debistânımdır 

7. ‘Aşkı ey Mîr Nigârî nice terk eyleyelim 
Bâ‘is-i şöhret-i nâmım sebeb-i şe’nimdir 

194 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Nâle-i Ferhâd u Mecnûn kûh-ı sahrâdan gelür 
Savt-ı lebin şehr-i şîrîn kûy-ı Leylâdan gelür 

2. Nâle-i nây âh-ı def âvâze-i âheng ü çeng 
Şûr-i bülbül sûziş-i pervâne pervâdan gelür 

3. Telh-i güftârm şirindir yahşıdan gelmez yaman 
Ey gözüm ra‘nâ olur her şey ki ra‘nâdan gelür 

4. Mest oynar gözlerin kızmış meğer ‘âşıkların 
‘Arsa-i sevdâsma çıkmış temâşâdan gelür 

5. Güft ü gûy-ı ehl-i dil hoşdur ne hâsıl va‘zdan 
Nutkdan gelmez hakikat ol ki ma‘nâdan gelür 

6. Dest-efşân pâ-feşânam vakt kim âvâz-ı Hak 
Erre-i neccârdan u zeng-i kilîsâdan gelür 

7. Gûş-ı câna dem-be-dem âvâze-i lâ taknatû 
Lâ tahaf nûş eyle nûş it câm-ı sahbâdan gelür 

8. Hûblar ey Seyyid Nigârî şâhid eş‘ârma 

Cân virürler n’ola kim ol ‘aşk-ı zîbâdan gelür 

9. Nazm-ı zîbâ rûh-efzâ meclis-ârâ bezm-sâz 
Dil-rübâ güftâr-ı şirin âl-ı Zehrâdan gelür 

195 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey gözüm seyr eyle bir gör kim ne âl eyler nigâr 
Nîm-nigehle bin dili şûrîde hâl eyler nigâr 

2. Hâl ü rûy u la‘l ü kâkül ser ü kamet gamzeden 
Hâzır ol kim şeş der-i hayret hayâl eyler nigâr 

3. Şâhîn-âsâ gönlümi çalmak diler kim zer-nisâr 
Kâkülin tâvus-per ü rengin ü âl eyler nigâr 

4. Hayret-efzâ-yı tekellüm ‘âlem-i güftârda 
Erinîden ben len terânîden makâl eyler nigâr 

5. ‘Âlem-i dîdârlıkda özge ‘âlemdir bu kim 
Der pes-i perde tecellî fı'l-cibâl eyler nigâr 

6. Rütbe-i kurbm görüp havf-ı celâl itdikce ben 
Gösterüp lutf u cemâlin lâ übâl’ eyler nigâr 

7. Ey Nigârî şaşmışam kim hayret-efzâdır kerem 
Eyledikçe nûş ben ‘afv-ı vebâl eyler nigâr 

196 . 

Fe‘ilâtün Fe‘ilâtün Fe‘ilâtün Fe‘ilün 

1. Hüsn bâğmda sana gonçe-i handân didiler 
Bana hem ey gül-i ter bülbül-i hoş-hân didiler 

2. Tûtiyâ-yı kademin ‘aynıma ikrâm eyle kim 
Sebeb-i kurbiyet-i rahmeti ihsân didiler 

3. Bilmezem söyledim ol ‘ârız-ı gülden soruşun 
Neden olmuş sana bu âh u bu efgân didiler 

4. Çâre-i dâğ-ı ciger-sûz nedir âh didim 
Sabr kıl ‘âşık-ı sâdıksan eğer yan didiler 

5. Mâil-i gamze idim şâm u seher hûn-efşân 
Rahm kıl cânma kim kan bu ‘amel kan didiler 

6. Bî-devâdır dimiş el-hâsıl[ı] tahkik itdim 
Dehen-i dilberi kim derdime dermân didiler 

7. Didim âyâ ne olur kıymet-i hâk-i derin 
Mülk-i dâreyni ana fıet-i erzân didiler 

8. Mâ hazar eyledim oldum ciğerim pâreleyüp 
Kelb-i cânânı bu gün kim sana mihmân didiler 

9. Didim âyâ ne olur ‘âkıbet-i seyr ü sülük 
İtmi’nân-ı ebedî devlet-i ebkân didiler 

10. Şevk-ıla varı mı virdim yile berbâd itdim 
Sanenâ gönlüme kim câmmı kurbân didiler 

11. Tâze cân bııldı gönül Mir Nigârî oldum 
Gûşuma değdi sadâ böyle ki cânân didiler 

12. Dil haris oldı meye vakt ki Rahmâmmızm 
Kahrını katre-i kem lutfum ‘ummân didiler 

13. Ne gam ey dil geçer evkâtımız ‘isyân ile kim 
Bâri Settârü'l-‘uyûb vasfını gufrân didiler 

197 . 

Mef ûlü Mefâ‘îlü Mefâ‘îlü Fe‘ûlün 

1. Nâk,s-ı dilin sûzişiyle hüsn sesi var 
Zevk eylesün ol kafile beyle ceresi var 

2. Sabr eylemez âh eylemeden bülbül-i şeydâ 
Firkatde eğer gülbün-i güldân kafesi var 

3. Agyâr dil-âzârsız olmaz kûy-ı cânân 
Zîrâ tikeni bâğ-ı gülün hâr u hasi var 

4. Değmiş yine ol kâkül-i gülbûy nigâra 

Kim peyk-i sabânın bu gün ‘anber nefesi var 

5. Sûzişle bu mazmûn oku ey mutrib-i hoş-hân 
Meyhâneme gelsün kimin ‘aşka hevesi var 

6. Sûzân ider ‘aşk âteşine tâlib-i yâri 
Dilber ocağından kimin ey dil kabesi var 

7. Vehm eylemez erbâb-ı gönül leşker-i gamdan 
Zîrâ ki anun mıstabada dâd-resi var 

8. Zâhid gibi erbâb-ı gönül huşk-leb olmaz 
Ceyhûm anun Nîli Fırâtı Arası var 

9. ‘Ariflerin ey dil yed-i şeh-bâz ile oynar 
Zâhidlerin aldanma elinde megesi var 

10. Bî-şibh yiter matlaba dildâr işiginde 
Her tâlib-i şeydânm eğer mest keşi var 

11. Nâz eylesün ol kimse ki meyhânede her dem 
Bu Mir Nigârî gibi bir büt-peresi var 

12. Çekmez elem-i rûz-ı cezâ ehl-i cezâyam 
Zîrâ sanemâ sen gibi feryâd-resi var 

13. Gümnâm ola ser-defter-i ‘uşşâkdan ey cân 
Terk eylese dil ‘aşkını tâ kim nefesi var 

198 . 

FeTlâtün Fe‘ilâtün Fe‘ilâtün Fe‘ilün 

1. Şâm-ı kevkeb şerer-i nâle-i ger-i çâtımdır 
Subh-ı hûrşîd eser-i şuTe-i heyhâtımdır 

2. Felek-i mihride bir şems-i mudıyyâyam kim 
Zümre-i meh-perestân kevkeb-i zerrâtımdır 

3. Ne kadar yelse bana bâd ilişmez neşe kim 
Ser-i mi‘râc-ı hevâ pây-ı makâmâtımdır 

4. Eylemez kimse heves mesned-i mevrûsuma kim 
‘Aşk serverligi mülk-i neseb-i zâtımdır 

5. Himmet-i pîr-i mugân‘aşk-ı Hudâ-dâdım ile 
Sinn-i çihl sâlde hoş tab‘ kerâmâtımdır 

6. N'ola Eflâtun Aristoya diyem şâkirdim 
Fikr-i cümle hukemâ hâl-i hayâlâtımdır 

7. Ne kadar var letâfet ne kadar var nükât 
Dâhil-i gûşe-i ber-nokta-i ebyâtımdır 

8. Câmi‘uT-kelim lebin sâyesidir kim ey cân 
Cem‘-i dîvân-ı eser feyz-i makâlâtımdır 

9. Var gayr-ı hünerim ehl-i makâmât bilür 
Feyz-i eş‘âr-i şirin ba‘z-ı kemâlâtımdır 

10. Câzib ey Mir Nigârî dil-i mahbûbları 
Reviş-i âhû-yı hüsn-i gazaliyyâtımdır 

199 . 

Fe‘ilâtün Fe‘ilâtün Fâ‘ilâtün Fe‘ilün 

1. Zâhidin dilde bizim gibi temennâsı mı var 
Mülk-i dâreynde bir dilber-i zîbâsı mı var 

2. Mâh-ı büthânesi mi hûrşîd-i meyhânesi mi 
Pâk-i peymânesi mi bâde-i sahbâsı mı var 

3. Bâde-i hâsı mı yâ bâdiye-peymâsı mı yâ 
Dil-i şeydâsı mı yâ dilber-i hercâsı mı var 

4. Tabl-ı âsâyişi mi dilber-i dil-hâhişi mi 
Hemdem-i tâyı mi yâ kulkul-i mînâsı mı var 

5. Gül-i ruhsârı mı yâ kâkül-i dildârı mı yâ 
Seyr-i dîdârı mı yâ zevk-ı temâşâsı mı var 

6. Himmet-i piri mi yâ ‘aşk-ı cihângîri mi yâ 
Feth-i feryâdı mı yâ nusret-i Mevlâsı mı var 

7. Dürr-i güftârı mı yâ nazm-ı güher-bârı mı yâ 
Tûtî-i tab‘ı mı yâ la‘l-i şeker-hâsı mı var 

8. Hiç dîvâne dimez ol hare Leylâ sözini 

Gül anun başına Mecnûn gibi sevdâsı mı var 

9. Dil-i mey-hâr tek ey Mîr Nigârî o harın 
Başda sevdâsı temennâsı tevellâsı mı var 

200 . 

Feİlâtün Fe‘ilâtün Fe‘ilâtün Fe‘ilün 

1. Yine dilber dudağından gül-i handân dökülür 
Dili şâd eyleyecek müjde-i ihsân dökülür 

2. Uğrayup kûy-ı nigâra yine o berbâd olmış 
Nefes-i peyk-i sabâdan bûy-ı reyhân dökülür 

3. Şevk-ıla dîde-i ter la‘l ü dür-efşân eyler 
Vakt kim ‘ârıza bu zülf-i zer-efşân dökülür 

4. Dilberâne yine bir kâküli efşân eyle 

Her yana ey gül-i ter gör nice bin cân dökülür 

5. Teşrif it hâne-i bîmârlara bir nazar it 

Gör nice makdemine ‘âşık-ı bîcân dökülür 

6. Ele al âyine ey câmm alup kanım içen 
Gamzene bir nazar it gör ki nice kan dökülür 

7. Korkaram ‘arşına âteş düşe tâ kim kapuna 
Beyle kim şâm u seher ‘âşık-ı sûzân dökülür 

8. Beyle kalmaz sanuram ‘âkıbeti bahr-ı muhit 
Gide seylâb gözümden eyle tûfân dökülür 

9. Mey-kede içre Nigârî dil-i mey-hârlara 
Hum-ı gönlümden âhir bâde-i cânân dökülür 

201 . 

FeTlâtün Fe‘ilâtün Fe‘ilâtün Fe‘ilün 

1. Zülf ile kim tutuşa çâh-ı zenahdâna düşer 
‘Âsilık eyleyen elbet şehe zindâna düşer 

2. Git gele saldı beni turra-i tarrâr beli 
Beyledir her kimin elbet işi dîvâna düşer 

3. Ne kemendârdır ol çeşm-i çep-endâz kim ol 
Ata ger gamze okun bağrı yarar câna düşer 

4. Yakdı bir cilve ile hâne-i ‘akl u dilimi 
Eylese bürde eğer rahne dîn îmâna düşer 

5. Cân eğer çıksa tenimden harem-i yâra konar 
Habsden bülbül uça bâg-ı gülistâna düşer 

6. Hâr u hâşâke rehinde meded ister gönlüm 
Yapuşur çör çöpe her kimse ki ‘ummâna düşer 

7. Yâd kıldıkça seninle olan ahvâlimizi 
Kelb-âsâ dil-i ser-geştemiz efgâna düşer 

8. Küşte-i gamzelerin şâm u seher kan ağlar 
Teşne-i şehd-i lebin bağrın ezer kana düşer 

9. Yine sayd eylemen ey turfe gazâlim söz ilen 
Seni bu Mir Nigârî-yi gazel-hâna düşer 

10. Merd-i merdâne o kaplan-sıfat Moskof ilen 
Eylemek ceng ü cidâl şîr-i Dağıstâna düşer 

202 . 

Fe‘ilâtün Fe‘ilâtün Fe‘ilâtün Fe‘ilün 

1. Didim âyâ bu gelen kimdir o cândır didiler 
‘Âşık-ı haste-dile özge revândır didiler 

2. Didim âyâ ki bu kim ‘aynıma ra‘nâ görünür 
Bâğçe-i hüsnde bir serv-i revândır didiler 

3. Neden olmış didim âyâ ki bu mestiyyet-i dil 
‘Âlem-i ‘aşkda peyveste-i ândır didiler 

4. Vâ‘iz adam degül mi didim ol bî-hûde-gû 
Bağırur nâhik-i bed na‘re-zenândır didiler 

5. Bülbülün şâm u seher âhı nedendir ki didim 
Âh-ı dil-sûzma bak âteş-i cândır didiler 

6. Bî-karâr eyleyen ‘uşşâkı nedir âh didim 
Âh gîsû-yı girih-gîr-i bütândır didiler 

7. Nâle-i sûz-ı ciğer ‘aşkı isbât itdi 
Çekdiler sineme bir dâğ nişâdır didiler 

8. Bilmezem ‘arz eyledim müddetin Allâh bilür 
Vakt kim âteş-i cânm ne zamândır didiler 

9. Yok mı yâ muhtefî mi yâr görünmez ki didim 
Âşikârâdı velî çeşme nihândır didiler 

10. Cânımızla çekeriz ‘aşkı kim arz u semâ 
Ana yok tâkatımız bâr-ı girândır didiler 

11. Ne disen mecma‘a-i Mir Nigârîye didim 
Bir cihângîrdir ol şâh-ı dîvândır didiler 

203 . 

Fe‘ilâtün Fe‘ilâtün Fe‘ilâtün Fe‘ilün 

1. Gâlibâ müşg dimiş bâd-ı sabâ ey gül-i ter 
Zülfüne kim gezer ol bî-ser ü pâ şâm u seher 




130 NİGÂRÎ 

2. Sâfdır âyinesi çeşm-i nazar-bâzımızm 
Pâk-dâmen gözedir şâm u seher ey gül-i ter 

3. Tolaşur şâm u seher bâd beyâbân eteğin 
Var başında hevâ zülfden almış bir eser 

4. Gayra arz eyle cemâlin yüri dünyâ güzeli 
Virmez ednâya dil agyâra göz erbâb-ı nazar 

5. Seyr kıl ey dil-i dîvâne-i Leylâ-yı ezel 
Bî-hatar sâye-i Mevlâda ki yoh râh-ı hatar 

6. Cevr-i agyârdan ikrâh eylemez tâlib-i yâr 
Kayd-ı mâr eylemez ol kimse ki gencine sever 

7. Yelme ey bâd ele gelmez kûh u sahrâ eteğin 
Kim bilür Mir Nigârîyi ne vâdîde gezer 

8. Bunca kim la‘l ü güher tab‘-ter efşân eyler 
Kim bilür şâm u seher ol nice deryâdan üzer 

204 . 

Mefâ‘îlün Mefâ‘îlün Mefâülün Mefâ‘îlün 

1. Benim bu ser-bülend olmaklığım ol hâk-i pâdandır 
Gedânı ser-firâz eyler kerem kim pâdişâdandır 

2. Dem-â-dem pertev-i ruhsâr-ı m âbım artar eksilmez 
Ki noksân olmaz ol hûrşîd kim ‘ayn-ı zıyâdandır 

3. Der-i agyâra varmam tâ ki varam kim bu istiğnâ 
Mücerred sâye-i lutf-ı Hudâ-yı zi'l-‘atâdandır 

4. Sürûr-ı hâtırım şâm u seher keyfıyyet-i câmm 
Mezâk-ender-mezâkım devlet-i âl-i ‘abâdandır 

5. Açılmışdır sinem meşrûhdur gönlüm bi-hamdi'llâh 
Güşâyışlık derûnumda beli Hayber-güşâdandır 

6. ‘Alem kaldırdığım ‘âlemde at oynatdığım beydâk 
Sürüp mât itdigim akrânı imdâd-ı Bahâdandır 

7. Safâ-ender-safâ bahş eyler eş‘âr-ı sûzum zîrâ 
Şarâb-ı vâridâtım himmet-i ehl-i safâdandır 

8. Dilâ güftârma mağrûr olma kim lezzet-efzâ 
Mezâk-ı güft ü gûyun şehd-i la‘l-i dil-rübâdandır 

9. Degül bî-câ Nigârî [ger] ser-efrâz olsa Dîvânın 
Ki ol hâk-i pey-i feyz-i Habîb-i Kibriyâdandır 

205 . 

Mefâ‘îlün Mefâ‘îlün Mefâ‘îlün Mefâ‘îlün 

1. Şifâdır derdime ol ra‘şe kim zülf-i dü-tâdandır 
Safâdır gülşene ol lerze kim bâd-ı sabâdandır 

2. Cefâ agyârdandır söylemek bî-hûdedir ammâ 
Şikâyet eylemek dildârdan ‘ayn-ı hatâdandır 

3. Belâlansun gam-ı dilberle dil zîrâ ki ‘âlemde 
Belâlar çekdigim mahzâ benim ol mübtelâdandır 

4. Elem ne intihâdan hergiz ey dil kim benem ancak 
Gam-ender-gam melâl-ender-melâlım ibtidâdandır 

5. Te‘alluk dâmma girmez gönül itmez hevâsmda 
Ki ol bir mürg-ı zîrekdir velî ‘âlî yuvadandır 

6. Hazer kıl mest-i gönlümden ki ey vâ‘iz ne söylersin 
Hadengi tizdir zîrâ ki ol ehl-i du‘âdandır 

7. Ne hâsıl güft ü gûdan özge bir söyle medârisde 
Husûl-ı matlab ey tâlib mücerred reh-nümâdandır 

8. Elin tut öp ayağın himmet al bir serv-kâmetden 

Ki yerde kalmaz ol himmet ki bir kadd-i bâlâdandır 

9. Nigârî geçmezem meyhâneden zîrâ ki ol menzil 
Mahall-i feyzdir pîr-i mugân ehl-i Hudâdandır 

206 . 

Mefâ‘îlün Mefâ‘îlün Mefâ‘îlün Mefâ‘îlün 

1. Habîbâ kametin gördüm yakın itdim kıyâmet var 
Kıyâmetden ziyâde kametinde çok ‘alâmet var 

2. ‘Alâmât-ı kadiıı kâtiblerin gördüm meded ister 
Utâridden ki serv-i kametinde çok kerâmet var 

3. Meğer ser-geşte-i nahl-i kadündür tûbâ ey servim 
Anun-çün ser-nigûn olmuş başında çok melâmet var 

4. Ser-i kûyunda kim erbâb-ı dil cemhyyetin gördüm 
Kıyâmet mi didim hey hey didiler serv-kâmet var 

5. Sefer yok mı didim âyâ bu yerden didiler yok yok 
Bizim içün tâ kıyâmet bu makam içre ikâmet var 

6. Çeküp el servden kumrı ser-i kûyun makam itmiş 
Ki görmüş kametinde özge bâbet istikâmet var 

7. Penâh it sâye-i serv-i kadin kurtar melâmetden 
Nigârî sâye-i servinde ol yârin selâmet var 

207 . 

Mefâülün Mefâ‘îlün Mefâ‘îlün Mefâülün 

1. Dil-i ‘uşşâk tek oynar telin sanma sabâdandır 
Nevây-ı nây-ı dilden hâsıl olmuş bir hevâdandır 

2. Gönül koymuşlar adm bir belânın bana virmişler 
Belâlar çekdigim her dem benim ol mübtelâdandır 

3. Mezâkım dem-be-dem artar hadengin câna değdikçe 
Meğer kim tîr-i dil-dûzun kamu zevk u safâdandır 

4. Dem-â-dem hiddet-i ‘aynım pey-â-pey rehgüzârmdan 
Gözümde ey habîbim hâsıl olmış tûtiyâdandır 

5. Seher şâm oynasun gezsün ser-i kûyunda bir yer vir 
Safâlar eylesün kelbinle gönlüm âşinâdandır 

6. Yazup hûn-ı ciğerle ser-güzeştin hâk-i dergâha 
Gözüm gör kim bu ol mâbeynimizde mâ cerâdandır 

7. Virür lezzet dem-â-dem arturur zevkim ziyâd eyler 
Ol eş‘âr-ı şirîn-ter kim Nigârî bî-nevâdandır 

8. Şehîd-i nâvek-i dil-dûz olursam n'ola zîrâ kim 
Bana bu irs ol şâh-ı şehîd-i Kerbelâdandır 

208 . 

Mefâ‘îlün Mefâ‘îlün Mefâ‘îlün Mefâ‘îlün 

1. Mezâkım arturur mâni‘- meye meylim ziyâd eyler 
Dem-â-dem şevkimi ta‘n-ı hasûdân izdiyâd eyler 

2. Cem‘ olmış bir yere mey-hârlar bir bir habîbâne 
Ayağın bâde-i nâbm öper gönlini şâd eyler 

3. Şarâb-ı nâbm evsâfın dimez vâ‘iz hüveydâdır 
Geçüp dîn-i mübînden kim yalan söyler ‘inâd eyler 

4. Nisâr eyler gönül varıyyetin sevdâya kim ol dem 
Hevâ-yı zülf-i Leylânı ki Mecnûnlar müzâd eyler 

5. Hayâlâtıyla gülgeşt-i Karabağı gezer gönlüm 
Gelür kim kûy-ı dildâra kalur zevk-ı murâd eyler 

6. Temennâdan geçüp dünyâ ve mâ fîhâya meyi itmez 
Ser-i kûyunda kelbinle gönül dâd u sitâd eyler 

7. Ümidim iltifâtmdan budur seyr-i cemâlinle 
Virür cân ‘âkıbet Mir Nigârî gökçek ad eyler 

209 . 

Mefâ‘îlün Mefâ‘îlün Mefâ‘îlün Mefâ‘îlün 

1. Bi-hamdi'llâh gönül âl-i Muhammed nesl-i ‘âlîdir 
Hüseynî Hayderî evlâd-ı seyyid Agabalıdır 

2. Degül mecmû‘a-ı kâkül meğer gülgûn yanağ üzre 
Cem‘ olmuş ‘âşıkm çîn çîn hayâl-ender-hayâlidir 

3. Gönül âteşlenüp cân dâğ-dâr olmaz mı cânânm 
Gözümden lâle-i ruhsârı müşgîn hâli hâlidir 

4. Degül bî-hûde erbâb-ı gönül sahrâ-yı hicrânı 
Gezer zîrâ hatâ kılmış hevâda gûşmâlıdır 

5. Ser-i kûyunda dildârm yine sît-ı sadâlar var 
Meğer ashâb-ı sevdânm til üzre kil ü kaildir 

6. Haber virmiş meğer bâd-ı sabâ imdi ümîdâne 
Ki dil mesrûr dâim ü revânım lâ-übâlîdir 

7. Zebânım kumrı gûyâsıdır gülzâr-ı sevdânm 
Figânım bülbüli vird ü ünim müşgîn-gazâlıdır 

8. Gönül pervâz ider şâm u seher itmez hevâsmdan 
Hevâdan inmez ol şâhin ki sevdâ şâhbâlıdır 

9. Nigârâ serbülendâne pey-â-pey iftihâr eyler 
Ki ol vaktden ser-i zülfün Nigârî pâymâlıdır 

10. Çeküp şehvâr-ı vasfın tab‘-ı nâzım târ-ı ‘irfâna 
Hamâyıl eylesün erbâb-ı dil ııazmü'l-leâlîdir 

11. Hakikat vâ‘iz-i bî-hûde tek urdı vü savurdı 
Kim hardan çıkan bâdın acâib hasb-i hâlidir 

210 . 

Mefâülün Mefâ‘îlün Mefâ‘îlün Mefâülün 

1. Nigâr-ı nâzenînimden güzel bir nâme gelmişdir 
Esîr-i turre-i tarrârma şehnâme gelmişdir 

2. Leb-i la‘lim temennâsıyla cân virdin diyü yazmış 
Bu mazmûn ile ol şehnâme bu hoş-kâme gelmişdir 

3. Meğer der-hâtır itmiş ol güzel şâhı kılup tahrîr 
Nevâziş-nâme ile bendesin ikrâma gelmişdir 

4. Dil-i sad-pâre her pâre-i harfinden bulur lezzet 
Sanasın şehd-i la‘l-i şâhımm in‘âma gelmişdir 

5. Gül-i ra‘nâ disem bî-câ degül nâme-i dildâra 
Ruh-ı gülfâmdan zîrâ ki zerd-fâma gelmişdir 

6. Gulâm-ı kemterînimdir diyü hatm-i peyâm itmiş 
Beşâret-nâme-i dilber bum Flâma gelmişdir 

7. Hümâyûn bir hümâdır kim habîbâne kılup pervâz 
Yed-i şehbâzdan Mir Nigârî nâme gelmişdir 

211 . 

Mefâ‘îlün Mefâ‘îlün Mefâülün Mefâülün 

1. Çıkup cevlâna her vakit ki ol gülgûn yanağ oynar 

Beden titrer yanar cân [u] döner baş el ayağ oynar 

2. Meğer ‘azm-i gülistân eylemiş kim ol bu gün bülbül 
Kılur gulgul gülin gülbin nisâr eyler butağ oynar 

3. Nesîm-i zülfe benzetmiş sürür eyler habîbâne 
Degül bî-hûde [ger] bâd-ı sabâ geldikçe bâğ oynar 

4. Ne hoş hâletdir ol hâlet çıkup bî-perde ‘uşşâkm 
Nazar-gâhmda cevlân eyler ol ser-hoş dimâğ oynar 

5. Nisâr eyler serin mey-hâr meyhâne sahnmda 

O dem kim dilberin gül-gûn elinde el ayağ oynar 

6. Nice tâb eyler ‘uşşâkm tecellî-i cemâlinden 

Nazar kıl ey gözüm tâb eylemez her lahza dağ oynar 

7. Eğer ‘arz-ı ‘izâr eylersen ey meh zerre tek hûrşîd 
Nigârî Daşbulağ Günbed Kızıldağ Âbağ oynar 

212 . 

Mefâ‘îlün Mefâ‘îlün Mefâülün Mefâ‘îlün 

1. Lebin ey şûh-ı gül-fâmım gül-i handâna mâlikdir 
‘Abîr-i kâkülün âhû-yı müşg-efşâna mâlikdir 

2. Şemîm-i gülfemin reşk-âver-i müşk-i Hıtâdır hem 
Tilin bûy-ı benefşe sünbül ü reyhâna mâlikdir 

3. Mezâk-ı la‘l-i cân-bahşm hayât-efzâ-durur ammâ 
Dem-i yuhyi'l-‘ızâmm dem-be-dem sad câna mâlikdir 

4. Safâ-yı neş’e-i cân güft ü gûyundan olur hâsıl 
Lu‘âb-ı la‘l-i nâbm çeşme-i hayvâna mâlikdir 

5. Düketmek olmaz evsâf-ı ‘izâr-ı mehveşin zîrâ 
Melâhat ‘âleminde hüsn-i bî-pâyâne mâlikdir 

6. N’ola eş‘ârımı tahsîn ider her bir gören hüsnün 
Gönül perverdesidir kim tab‘-ı Hassâna mâlikdir 


7. Nigârî gevher-i vasf-ı ruhun her dem nisâr eyler 
Ki ol feyzi lebinden bir tükenmez kâna mâlikdir 

213 . 

Mefâ‘îlün Mefâ‘îlün Mefâ‘îlün Mefâ‘îlün 

1. Perîşân eylemez gamze dili zülf-i sevâd eyler 
Zemine seyf-i sârim eylemez te’sîr bâd eyler 

2. Döker kamn[ı] engûr dil-ârânm nedir cürmi 
Didim öldür didi sâkî-yi hoş-dil gönül şâd eyler 

3. Saçup hûn-ı ciğer tahrîr ider evrâk-ı gül üzre 
Mahabbet bahsini gülşende bülbül ictihâd eyler 

4. Tarîk-ı mihrde feyz-i tevekküldür gören kârı 
İrişmez feyz-i feyyâza ki her kim fikr-i zâd eyler 

5. Cenâb-ı Kâbız-ı ervâhdan vehm eylemez gönlüm 
Leb-i cânânıla câmm eğer kim ittihâd eyler 

6. Gezer çarh-ı mu‘allâ üzre âhım vakt kim yanmış 
Revân im kâmet-i serv-i dil-ârâmı ki yâd eyler 

7. Sana te’sîr kılmaz tîr-i âhım yohsa ey mâhım 
Felekler titreşür ağlar melekler zehre dâd eyler 

8. Hevâ-yı zülfüne virmiş revân kâr eylemiş gönlüm 
Ki ol erbâb-ı sevdâdır ki hoş dâd u sitâd eyler 

9. Gözün kurbânıyam kim dem-be-dem mestâneler içre 
Nigârî bî-nevânı iltifatın ber-murâd eyler 

214 . 

Fâ‘ilâtün Fâ‘ilâtün Fâ‘ilâtün Fa‘ilün 

1. Söylemek kim derd-i cânân ‘âşıka dermân olur 
Belki ayrılmaz beden cândan bir özge cân olur 

2. Ol zamândan kim esîr-i derd-i yârim bir nefes 
Aynı olmaz kim benimle her zamân her ân olur 

3. Zevk ider gönlüm dem-â-dem şâd olur câmm müdâm 
Va‘de-i dîdâr ile kim vaslma fermân olur 

4. Feyz-i gamzendir tükenmez cem‘ olup tâ haşre dek 
Kazsalar kabrim pey-â-pey hep çıkan peykân olur 

5. Nev-nihâl-i kametindir mesken-i gönlüm müdâm 
Kande kim gülbîn olursa bülbül-i hoş-hân olur 

6. Kâkülün Leylâ vü göz âfet midir bir söyle kim 
Her gören mecnûn her bir işiden hayrân olur 

7. Kimseden gelmez bu bir mahsûs ihsândır bana 
Dem-be-dem gönlüm ki ey câmm sana kurbân olur 

8. Târ-âsâ müfredâtım cem‘ olunca bir yere 
Zülf-i çîn çinin tek ey büt bir büyük dîvân olur 

9. Hergiz ey Mir Nigârî çekmegil cân kaydını 
Çünki ol yerde olur kim menzil-i cânân olur 

215 . 

Mefâ‘îlün Mefâ‘îlün Mefâdlün Mefâdlün 

1. Gönül gülzâr-ı cennet mürgidür zîrâ ki ey gülter 
Ser-i kûyun behişt ü kametin tûbâ lebin kevser 

2. Leb-i ladin temennâsıyla yanmış bağrı pür-hûnam 
Şarâb-ı nâb-ı ladinden kerem kıl yandım ey dilber 

3. Lü‘âb-ı lad-i nâbm lutf kıl deryâ-yı şûr-engîz 
Melâhatdan dem ursun ey lebi nûş ey sözi şekker 

4. Temâşâ eylesün gerdûn hırâmân ol ki ey servim 
Kadün tek görmeyüpdür çeşm-i ‘âlem nahl-i hoş-manzar 

5. Müşerref oldı mescid sâye-i bâlâ-bülendinden 
Kanâdil buldı senden nûr u kamet revnakın minber 

6. Cemâlin mushafmdan her gürûh bir hizb ider tekrâr 
Biri İdrîs cennetde dersin eyliyor ezber 

7. Nigârî gamze-i hûn-hâra söyle çoh niyâz eyler 
Şehîd-i ‘aşk hem-nâm-ı şehîd-i ‘amm-i Peygamber 

216 . 

Fâdlâtün Fâdlâtün Fâdlâtün Fâdlün 


1. Her gevende nâvekin her lahza bin câmm çıkar 
Ün virür gönlüm sinemden ‘arşa peykânım çıkar 

2. Seyl-i eşkim yerde kalmaz beyle kim tuğyân idüp 
Mevc urur şâm u seher gerdûna tûfâmm çıkar 

3. Mihr ile hem-hândır ey mâh âhım giceler 
Yerde kalmaz subha dek eflâke efgâmm çıkar 

4. Rahm kılgil bir müselmânam ki ey tersâ-beçe 
Küfr-i zülfün çekmegil göksümden îmânım çıkar 

5. Bir sevâbım yok meğer mahşer güni ladinle ben 
İtdigim subh-ı ezel ger çıksa peymânım çıkar 

6. Tâ‘in-i bî-çâreler bilmez mi halvet-hâneden 
Ellerin doğrar eğer serv-i hırâmânım çıkar 

7. Bir nigâh-ı bî-nazarım var manzûrum kamu 
‘Ayn-ı dildârım olur her nesne cânânım çıkar 

8. Sabr lâzımdır ki ey dil beyle kalmaz ‘âkıbet 
Şâm-ı hicrânım gider hûrşîd-i rahşânım çıkar 

9. Sanma ‘aşkım bî-sened kim hâkiyem takdirden 
İste defter-hânesinden gör ne fermânım çıkar 

10. Tay olur Ferhâd u Mecnûn Varka Vâmıknâmesi 
Ger kitâb-ı sergüzeştim defter-i şâmm çıkar 

11. Eyler ey Seyyid Nigârî sen tek ikrâr kamu 
Vakt kim cevlân idüp meydâna dîvânım çıkar 

217 . 

Mefâdlün Mefâdlün Mefâdlün Mefâdlün 

1. Temennâ eylemez tûbâ temennâ eylemez kevser 
Sevenler serv-i mevzûnun soranlar ladin ey dilber 

2. Sehî-serv-i sanavber nahl ‘ar‘ar-ı tûbâ söylenmez 
Sana kim bâğ-ı zîbâda nihâi tek sen ey gül-ter 

3. Dimek mülk-i melâhat içre bî-mânendsin vâcib 
Ki yokdur ‘âlem-i dâreynde hergiz sana benzer 

4. Dem-â-dem feyz-yâb olmak dilerler hâk-i pâyinden 
Ki tutmuş dâmenin çok mâh-veşler çok perî-peyker 

5. Zıyâ-efşân ider zerre-i nûrun subh u şâm kem fer 
Kamer hûrşîde bahş eyler çerâğm ey bülend-ahter 

6. Geçer şehbâz-ı gönlüm lâne-gâhı tâir-i kudsî 

Ki pervâz eyler ol mihrinle beyle kim çalar şeh-per 

7. Şarâb-ı feyz-i ladindir dem-â-dem böyle kim ibhâ 
Saçar Mir Nigârî ‘âlem-i eş‘ârda gevher 

218 . 

Fâdlâtün Fâdlâtün Fâdlâtün Fâdlün 

1. Sende Yûsufdan füzûn-ter hûbluğun ihlâsı var 
Bir şirinsin sen mücerred Yûsufun da‘vâsı var 

2. İftihâr itmezmiyem kim var sen tek mehveşi 
Gerçi Ferhâdm Şirin ü Mecnunun Leylâsı var 

3. Söylenüp dillerde meşhûr-ı cihân olmaz mısın 
Düşmüş iller ağzına ben tek kimin rüsvâsı var 

4. Âh ider her dem yanar gönlüm ruhin şevkinde kim 
Bülbül-i pervâneden bî-had anun pervâsı var 

5. Ben niyâz itdikce nâz itdin beli ey serv-nâz 
Beyledir şâhm gedâdan elbet istignâsı var 

6. Kayd-ı ‘âlemden Mesîhâ-yı mücerred tek çıkar 
Târ-ı zülfinden kimin başında bir sevdâsı var 

7. Seyr-i sahrâ eylemez Seyyid Nigârî bî-nevâ 
Hâne-i gönlünde tâ kim bir büt-i zîbâsı var 

219 . 

Mefâdlün Mefâdlün Mefâdlün Mefâdlün 

1. İner gökden yere her gün cemâlin âf-tâb ister 
Gezer her şâm ser-geşte habîbin mâh-tâb ister 

2. Görüp i‘câz-ı ladin yok dehânın her seher hûrşîd 
Nüzûl eyler yere serin suâl eyler cevâb ister 

3. Ser-i kûyun gezer bâd-ı sabâ ol pây-mâl olmuş 
Gubâr-ı makdeminden ey gazâlım müşk-nâb ister 

4. Meğer kim ‘ârızm görmek diler gönlüm tutup muhkem 
Tmâb-ı haymegâhmdan ki ol keşf-i kıbâb ister 

5. Diler zencîr-bend olmak dem-â-dem haymegâhmda 
Til-i Leylâ-veşinden kim cünûnun bir tmâb ister 

6. Ham-ender-ham olup gönlüm hayâl-ender-hayâl eyler 
Meğer dîvânedir zîrâ ki zülf-i pîç-i tâb ister 

7. Cünûn ‘ilminde şöhret bulmuşam cem‘ itmişem dîvân 
Gelür dîvâneler benden okur Mecnûn kitâb ister 

8. Ser-i kûyunda cem‘ olmuş sadâlar eyler ‘uşşâkın 
Ki yanmışlar firâkmla dü ladinden şarâb ister 

9. Salup nîrân-ı hicrâna talebkârân-ı dîdârm 
Niçün yandırdın ey dilber meğer cânm kebâb ister 

10. Kanâ‘at eylemez peygâma bulmaz peykden teskin 
Nigârî ârzûmendin lebinden bir hıtâb ister 

220 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ben ki Mecnûndan füzûnem kim bunun mînâsı var 
Kim cünûn-efzâ kimin sen tek güzel Leylâsı var 

2. Nâr-ı şevkinle yanar pervâne-i sûzâne tek 
Tâ cemâlin şenTine kim cânımm pervâsı var 

3. Sim sine sâf dil olmak nazardandır bana 

Bes diler gönlüm nigâhm kim anun kîmyâsı var 

4. Kavl-i vâİzden ne hâsıl bî-haberdir ‘aşkdan 
Güft ü gû eyler ‘abes bîhûde bir gavgâsı var 

5. Söylemez bî-câ gönül bîhûde bir kâr eylemez 
Her sözün bir menşei her bir işin mebnâsı var 

6. Her gülün bir bülbülü her dilberin bir bî-dili 
Her gözün bir mâili her bir dilin dil-hâsı var 

7. Bir yere yetmiş makâmât-ı Nigârî kim biliir 
Bilmez ammâ söylenür başında bir sevdâsı var 

221 . 

Mef ûlü Mefâ‘îlü Mefâ‘îlü Fe‘ûlün 

1. Dildârdan elbette bir imdâd olacakdır 
Âlâ-yı elem gam heme ber-bâd olacakdır 

2. Dergâh-ı dil-ârâsma ‘uşşâk cem‘ olmuş 
Mahşer günü tek çıkmasa feryâd olacakdır 

3. Dil nakş u nigâriş ile bir nakşa girişmiş 
Hayretzede-i Mâni ü Bihzâd olacakdır 

4. Bir hâl ile gördüm onu mey-hâreler içre 
Ol hâl ile rindâna bu üstâd olacakdır 

5. Mesrûr idi güftâr-ı leb-i yâr ile câmm 
Âhir yine dîdâr ile dil-şâd olacakdır 

6. Ey Mir Nigârî leb-i cânân-ile câmm 
Zannım bu ki Şîrîn-ile Ferhâd olacakdır 

222 . 

Mef ûlü Mefâ‘îlü Mefâ‘îlü Fe‘ûlün 

1. Ey ‘âşık meded eyle ki bir hoş gidişim var 
Dilber kûyuna çünki habîbâne işim var 

2. Ey sâkî aman kâse-i ser-sârı müheyyâ 
Kılgil ki vücûdumda ser-â-pâ süzüşüm var 

3. Bakdıkca düşer hayrete mey-hâr ‘aceb eyler 
Ser-şâr sürâhî ile bir hoş gülüşüm var 

4. Ey vâ‘iz-i bed-gû seni mât eylerem elbet 
Çün ‘arsa-i sevdâda eyle bir döğüşüm var 

5. Agyâr hücûmu bana neyler ne gamam çün 
Sâye-i sürâhimde ki bin câm-keşim var 

6. Göz virmezem agyâra ki zîrâ nazarımda 
Bir dilber-i âhû gibi şîrîn bakışım var 

7. Gamzâne rumûzâne nigârım ile ey dil 

El değmez ayâğ değmez eyle bir şûrişim var 

8. el-Minnetü li'llâh ki ey Mir Nigârî 
Dildâr pesend eyler öyle bir gidişim var 

9. Hoş tab‘ yine yazdı gazâlâne gazel hem 
Gösterdi görün kim nice bir hoş-revişim var 

223 . 

Mef ûlü Mefâ‘îlü Mefâ‘îlü Fe‘ûlün 

1. Ol Yûsuf-ı kânım beni ber-bâd idecekdir 
Vîrâne-i ahzânımı âbâd idecekdir 

2. Âlûde-i âlâm ile koymaz bizi elbet 
Peymâne-i dîdâr ile dil-şâd idecekdir 

3. Geçmez günümüz beyle ki bu firkati cânân 
Elbet dağıdup ol bize imdâd idecekdir 

4. Âşüfte kılup turre-i tarrârmı ol şûh 
Cem‘iyyet-i agyârmı ber-bâd idecekdir 

5. Feryâd ki râh-ı dilimiz dağa dayanmış 
Ferhâd-veş ol pâre-i evtâd idecekdir 

6. Bir kâr iledir dâg-ı cünûn üzre ki gönlüm 
Âhir özünü mahsed-i Ferhâd idecekdir 

7. Bir hâl ile gördüm yine bed-nâmlık içre 
Ol Mir Nigârî ki bir ad idecekdir 


224 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Bâğçe-i ‘âlemde ey dil her kuşun bir dili var 
Her gülün bir bülbülü her bülbülün bir güli var 

2. Var nutkı her kuşun dildârm evrâd itmeğe 
Kumrmın gû-gûları bülbüllerin gulgulı var 

3. Anlayanlar kuş dilin anlar ki bir Sî-mürg içün 
Hüdhüdün hûhûları sa‘velerin cülcüli var 

4. Var her bir dilberin ânı ki cezb eyler dili 
Meyl-i dildâr itmeğe her bî-dilin bir dili var 

5. Ger emîrem hâdim-i sevdâ-yı Leylâyam belî 
Her kesin bir seyyidi her bir kesin bir kulı var 

6. Dil surâhîden mezâk almış meğer sûzâne-veş 
Öyle bir âvâz-ı hoş-ter öyle bir kulkulı var 

7. Beyle kim efşân ider nazmı Nigârî mest mest 
Şübhesiz kâse-i tabdnda tükenmez müli var 

225 . 

Fâdlâtün Fâdlâtün Fâdlâtün Fâ‘ilün 

1. Şem‘-i ruhsârmla oynar dem-be-dem pervâneler 
Şevk-i ladinle döner şâm u seher peymâneler 

2. Geh der ü dîvâra yüz sürter gehî eyler sücûd 
Başka hâle girmiş imdi başkadır mestâneler 

3. Kıl temâşâ-yı kemâlin seyr kılgil sııbh u şâm 
Gör ne hâl-ile sever ister seni dîvâneler 

4. Ser-hoş olmuş bâde-i ladinle çalmış daşlara 
Tîşeler ‘aşkın yolunda cân viren merdâneler 

5. Var bî-had yaralar bağrımda feryâd eylerem 
Sancılup her bir telinden dem-be-dem sad şâneler 

6. Eyle hoşhâlem ki hâlimden bulup keyfiyyetin 
Bâdeden geçmiş kamu kim boş kalup meyhâneler 

7. Târîh-i kişverdir yazdığım defter velî 
Ânsız olmaz heft kişver ânsız olmaz hâneler 

8. Hâhişin mikdârı ey erbâb-ı dil cem‘ eyle kim 
Ma‘den-i esrârdır tabdm saçar dür-dâneler 

9. Şensin ey Seyyid Nigârî şehre-i şehr-i cünûn 
Rû-yı ‘âlemde ki senden başka bu efsâneler 

226 . 

Mef ûlü Mefâdlün Mef ûlü Mefâdlün 

1. Âvâre gezer gönlüm gönlüme ne çârem var 

Bağrımı ezer gönlüm gönlüme ne çârem var 

2. Ârâm eylemez bir dem âşüfte gezer her dem 
Câmmı üzer gönlüm gönlüme ne çârem var 

3. ‘Aşka girişüp dâim her şâm u seher kâim 
Derdimi yazar gönlüm gönlüme ne çârem var 

4. Sahrâya atup rahtm deryâya kurup tahtın 
Her lahza üzer gönlüm gönlüme ne çârem var 

5. Bakmaz sözüme bir dem her dem sinemi bî-gam 
Bî-kilk yazar gönlüm gönlüme ne çârem var 

6. Sevdâya düşüp her dem odlara yanar dem-dem 
İster ola zer gönlüm gönlüme ne çârem var 

7. Ey Mir Nigârî ger pinhân iderem ammâ 
Dildârı sezer gönlüm gönlüme ne çârem var 

227 . 

Mefâ‘îlün Mefâ‘îlün MefâTlün Mefâ‘îlün 

1. Hakikat güft ü gûyın mahrem-i esrârlardan sor 
Ene'l-Hak bahisin Hakkım diyen ber-dârlardan sor 

2. Sadâ sahrâ virir mi virmez elbet bilmek istersen 
Neler Ferhâdlar çekdiklerin küh-sârlardan sor 

3. Perîşân olduğm bâd-ı sabânın ehl-i sevdânm 
Tutup dâmân-ı zülfı turra-i tarrârlardan sor 

4. Kadeh-hâr olmayan bilmez meyin keyfiyyetin vâ‘iz 
Ne anlar içmeyüp ma‘zûrdur mey-hârlardan sor 

5. Soruşma bî-haberdir zâhid-i gulyabânîden 
Cünûn-ı zülf-i Leylânı perî-ruhsârlardan sor 

6. Cünûniyyet meyin nûş itmeyen esrâr-ı sevdâya 
Degül vâkıf bum dîvâne-i bî-‘ârlardan sor 

7. Nigârî ger bugün Leylâ görünmez görünür ferdâ 
İnanmazsın bana ger âyet-i dîdârlardan sor 

8. Hüseynin ser-güzeştin ehl-i mâtem söyler âşüfte 
Bu zulm-i bî-nazîri leşker-i gaddârlardan sor 

228 . 

Mefâ‘îlün Mefâ‘îlün Mefâ‘îlün Mefâ‘îlün 

1. Sirişkimle hayâl-i hâlin ey meh âb u dânemdir 
Ham-ı turra-i tarrârm şehâne âşıyânemdir 

2. Nazar agyâra hergiz virmezem tâ kim kemân-ebrûn 
Nigâhım tîrine peyveste her lahza nişânımdır 

3. Serîr-i saltanat sultanlığa meyi itmezem hergiz 
Ki tâ sekbânmam şâm u seher kûyunda hânımdır 

4. Kevâkib sanmanız zîrâ ki âteşgâh-ı gönlümden 
Çıkup gerdûna her şeb ol dağılmış hep zebânımdır 

5. Dime bârân u berk u bâd kim sevdâ-yı zülfünle 
Kamu gördüklerin âsâr-ı âh-ı âsımâmmdır 

6. Tokunma el-emânet kılmagil âşüfte-i zahmet 
Ki ey ber-bâd evvel turra-i tarrâr lânemdir 

7. Hüveydâ-yı cihânam şöhre-i âfâk-ı sevdâyam 
Bahâne ey Nigârî mahz-ı kâr-ı ‘âşıkânemdir 

229 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ünim bî-câ degül ‘aşkında zîrâ bu husûlümdür 
Dem-â-dem nây feryâd âh kânûnum usûlümdür 

2. Pey-â-pey âh feryâd u figânımdan olur hâsıl 
Murâdım kim kûy-ı dildâra esbâb-ı vüsûlümdür 

3. Dem-i germ âh-ı serd ruhsâr-ı zerdim eşk-i gülgûnum 
Vücûdum ‘âleminde il-be-il çâr fusûlümdür 

4. Tabîbâ girmegil efkâra düşme başka teşvişe 
Ser-â-pâ cismimi tahrik iden derd-i şumûlümdür 

5. Hadeng-i mihnet ü seyf-i sitemden ihtirâzım yok 
Habîbimden gelen her ne olur cân tek kabûlümdür 

6. Bisât-ı fakrda var bir sürürüm gûyiyâ şâhân 
Serîr-i saltanatda bir kemine emr kulumdur 

7. Eğer hadden füzûn Seyyid Nigârî söylerem bî-câ 
Degül kim söyleden ‘aşk-ı füzûn tab‘-ı fuzûlümdür 


230 . 

Mefâ‘îlün Mefâ‘îlün Mefâ‘îlün Mefâ‘îlün 

1. Tutup dâmân-ı tecridi gönül her dem Hudâ söyler 
Mesîhâ-yı mücerred tek kamu varın fedâ söyler 

2. Belâlar kim gelür şâm [u] seher dildâr kûymdan 
Habîbâna varup handâne her dem merhabâ söyler 

3. Kamu bî-ma‘nîdir eylesen eşkbârı ey ‘ârif 

Nice ‘âşıkdır ol kim emr-i ma‘şûktan cüdâ söyler 

4. Dil-i nâlânm ahvâlin haber virmiş mu‘âlicler 
Dimişler var[dır] elbette serinde bir hevâ söyler 

5. Degül bîhûde ben tek bir leb-i şekker hevâsmda 
Tutuşmuş bend bend âh vâye düşmüş ney nevâ söyler 

6. Meğer aks-i ruhin bülbül görübdür gül yanağında 
Figân eyler dem-â-dem gülşen içre bî-nevâ söyler 

7. Irag olmuş meğer Mir Nigârî mehlikâsmdan 
Döner kûy-ı felek tek bî-ser u pâ mehlikâ söyler 

8. Dem-â-dem cân yanar ağlar gözüm gönlüm kılur efgân 
Belâ-keşler ki ol dem sergüzeşt-i Kerbelâ söyler 

231 . 

Fe‘ilâtün Fe‘ilâtün Fe‘ilâtün Fe‘ilün 

1. Her zaman ‘aynıma kim menzil-i cânân görünür 
San Cemem kim gözüme mülk-i Süleymân görünür 

2. Öyledir seyl-i sirişkim göze kulzümü gelür 
Bahri seylâba virür katresi tûfân görünür 

3. Alışup nâr-ı derûnum tutuşup nây-ı dilim 
Şereri çerha çıkup kevkeb-i rahşân görünür 


4. Bilmezem kim ne ‘alâmet ne kerâmetdir kim 
Ey gözüm her nazarın cevher-i bin cân görünür 

5. Veh ne tersâ-beçesin gamze ile bir kez sanemâ 
Bahduğun kimsede ne küfr ü ne îmân görünür 

6. Sihr mi fitne mi yâ mu‘cize mi başka mı yâ 
Kesdiğin kimsede ne yâre ne bir kan görünür 

7. Reh-i sevdâda meğer Mîr Nigârî bana 

Cân virüpdür sanemâ beyle ki handân görünür 

232 . 

Fe‘ilâtün Fe‘ilâtün Fe‘ilâtün Fe‘ilün 

1. Cân alan ‘akl çalan dilber ü tannâzımdır 
Gönlümü derde salan çeşm-i nazar-bâzımdır 

2. Cilveli ‘işveli reftâr-ı hırâmı bes kim 
Nigeh-i hûbı gazâlım gözü şeh-bâzımdır 

3. Zehr-i tiryâk revânımdı cefâsı şehd hem 
Derdi vü âlâ-yı gamı câm-ı ferah-sâzımdır 

4. Neş’e-i la‘l-i lebi kand-ı mükerrer ammâ 
Güft ü gûyu heme tûtî-i şeker-bâzımdır 

5. Dem-be-dem âteşimi şi‘r-i ciger-sûzumdan 
Soruşun çünkü bilür hemdem ü hem-râzımdır 

6. Kâmil-i ‘aşkam zîrâ ki cünûnân imdi 
Kamu peymâne-keşimdir kadeh-endâzımdır 

7. ‘Arsa-i ‘aşkda ey Mîr Nigârî mahzâ 
‘Âr u varımı alan Leyli-i dem-sâzımdır 

233 . 

Mefâ‘îlün Mefâ‘îlün Mefâ‘îlün Mefâ‘îlün 

1. Nigârâ ben gibi hûy hâya düşmüş bâğda bülbüller 
‘Izârm tek açılmış eyle sanam kim kızıl güller 

2. Serinde var bir sevdâ anm-çün bülbül-i şeydâ 
Terennüm-sâzdır salmış gülistân içre gulguller 

3. Şiyâk-ı al ruhsârmla her lahza derûnumdan 
Çıkar âteş yanar câmm dü çeşmimden akar seller 

4. Ne mümkin gayr manzûr eylemek zîrâ ki çeşmimden 
Degül bir dem döner oynar müjemden her zaman müller 

5. Kadeh-hârânı bî-hod eylemiş meyhâne sahnmda 
Mînâ-yı gerdenimden hoş gelen âvâz-ı kulkuller 

6. Yanar câmm dem-â-dem cûş ider bakar [sana] hayrân 
Gözüm oynar billûr içre ki rûh tek bâde-i muller 

7. Ne hâcet söylemek eş‘âr-ı sûzân eylemek izhâr 
Senin derdin Nigârî âş-kârâdır bilür iller 

234 . 

Mefâ‘îlün Mefâ‘îlün Mefâ‘îlün Mefâ‘îlün 

1. ‘Aceb hâtır-nişân olmaz mı dem-sâz olduğum günler 
Ser-i kûyunda gülbangıla hem-râz olduğum günler 

2. Dem-â-dem mest-i lâ yu‘kal derinde sad niyâzâne 
Ne hoş günler imiş ey mug ser-endâz olduğum günler 

3. Gider mi hâtırımdan bir nefes tâ bin kez didim bir 
Kemân tek kaşına bir yâ kalem-bâz olduğum günler 

4. Ne hoş eyyâm imiş bezm-i habîbân içre her lahza 
Çeküp kâse-i serşârm ferah-sâz olduğum günler 

5. Yanar cân dem-be-dem kanlar döker göz yâda geldikçe 
Segânm içre tahsillinle mümtâz olduğum günler 

6. Serimde oldu peydâ bir hevâ cânımda bir cünbiş 
Esîr-i turra-i tarrâr yel-bâz olduğum günler 

7. Nigârî ni‘met-i ‘uzmâ imiş kim şükr ider gönlüm 
Giriftâr ü şikâr-ı çeşm-i şeh-bâz olduğum günler 

235 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Âfıtâb ey meh kevâkib sâbite seyyâreler 
Seyrine çıkmış gice gündüz kamu nezzâreler 

2. Âfıtâb-ı ‘âlem-ârâ senden olmuş feyz-yâb 
Senden almış hûbı hûblar pertevi meh-pâreler 

3. Bârgâhm dâmenin tutmuş niyâz-dârân-ı ‘aşk 
Hâk-pâymdan meded ister bütün bî-çâreler 

4. Âsitânmda cem‘ olmuş ehl-i fakr ender sücûd 
Rûy-ı hâk üzre düşen başlar sana yalvaralar 

5. Nice ârâm eyleyem feryâd u efgân itmeyem 
Hançer-i müjgân-ıla yâr bağır yarım yaralar 

6. Bî-karâr olmuş gönül kim tîşe-i ‘aşkınla ol 
‘Âşık-ı şîrîn-lebindir dâğ-ı gönlüm paralar 

7. Dağ-ı sahrâlar tutup Mecnûn Nigârî kûh-ken 
‘Âşık-ı dîvâneler bu bir bölük âvâreler 

236 . 

Fe‘ilâtün Fe‘ilâtün Fe‘ilâtün Fe‘ilün 

1. Dergeh-i mey-kede-i mihre ne mâhlar gelür 
Bûs-ı bâb eylemeğe zümre-i şâhlar gelür 

2. Görünür cümle münevver hele nûş eylemeden 
Vakt kim mey-kedeye rûy-ı siyâhlar gelür 

3. Meykede içre bugün hâlet-i ‘uzmâ görünür 
Beyle kim gûşıma cânlar yakan âhlar gelür 

4. Öyle bir cilve-i cezzâbesi var mug-beçenin 
Hâhiş eylerse eğer kûyuna kûhlar gelür 

5. ‘Aşk-ı dildâr ile ey yüri bî-gam ne elem 
Ger çetin şâm u seher karşına râhlar gelür 

6. Hâs-ı ihlâsıma ey mâh-ı dil-ârâ her dem 
Dûd-ı dil seyl-i yaşım gör ne güvâhlar gelür 

7. Hâne-i mihrine ey Mir Nigârî sabr it 
İrüşür vakti görürsün nice mâhlar gelür 

237 . 

Fe‘ilâtün Fe‘ilâtün Fe‘ilâtün Fe‘ilün 


1. Tab‘ -ı Kameyn hükümdâr-ı Hudâ-dâdımdır 
Şâ‘ir-i meşrik u magrib ki bana hâdimdir 

2. Vardır tûl-ı yedim bâde-i peymâlıkda 
Bâd u peymâne enîsim heves imdâdımdır 

3. Tutup erbâb-ı vera‘ râhını meftûn olmam 
‘Âlem-i fitnede ol gamze ki üstâdımdır 

4. Tâlib-i cilvenem ey mâh murâdım ammâ 
Meskenim Tûr-ı tevellâ erinî avrâdımdır 

5. Âl-i aTâ nesebem rindi-i şeydâ hasebem 
Bende-i âl-i ‘abâ Mir Hamza adımdır 

6. Yok işim şâm u seher bir nice dîvâneleri 
Kûy-ı Leylâya Nigârî işim irşâdımdır 

238 . 

Mef ûlü Mefâ‘îlü MefâTlü Fe‘ûlün 

1. Çok istediğim cânımı cânânım içündür 
Cânânımı çok istediğim câmm içündür 

2. Âh eylediğim âhunun ‘anber nefesinden 
La Tin sıfatı ağladığım kanım içündür 

3. Hûnîn-cigerem gamze-i burrânm elinden 
Şûrîde gözün dîde-i giryânım içündür 

4. Hun-hâr gözün nîze-i müjgânı cem‘ itdi 
Bildim bu tedârük dil-i vîrânım içündür 

5. Feryâd-ı seher nâle-i şâm âh-ı ciger-sûz 
Kan ağladığım bir gül-i handânım içündür 

6. Câmm yakılur âteş-i hicrân-ıla ammâ 
Hasret odı bu külbe-i ahzânım içündür 

7. Cem‘ oldı temâşâya Nigârî kamu ‘âlem 
Gördüm ki benim nâle-i sûzânım içündür 

239 . 

FeTlâtün FeTlâtün FeTlâtün Fe‘ilün 

1. Hâne-i firkat eğer mihneti çok çâhımdır 

Düşmüşem gam yemezem kim sebeb-i çâhımdır 

2. Her ne eyler ise bana yâr heves-nâkem kim 
Nîk yâ bed ne ise merhamet-i şâhımdır 

3. Eyle bir gûşe-nişîn ‘âşık-ı tenhâyem kim 
Soruşun bâd-ı sabâ bir beni bir âhımdır 

4. Git gele salma beni zâr u perîşân itme 
Değme ey bâd-ı sabâ zülfe karargâhımdır 

5. Hayfâ sad hayfâ ki bir görmedim ol hâk-i derin 
Değmedi ‘aynıma ol sürme ki dil-hâhımdır 

6. Küfri vîrân eyledim hâne-i îmânı harâb 
Sâye-i mihrde bir bulduğum Allâhımdır 

7. Vâkıf-ı kenzim[e] ey Mir Nigârî bâ‘is 
Meded-i lutf-ı Hudâ dilber-i âgâhımdır 

8. Pertev-endâzlık eyler yine eş‘âr-ı terim 

Fer viren tab‘ıma kim mihr-i sıfat-mâhımdır 

240 . 

Mef ûlü Mefâ‘îlün Mef ûlü Mefâ‘îlün 

1. ‘Âlemde bana akrab câmm gibi cânândır 
Ammâ ki gözüm görmez gûyâ ki bana cândır 

2. Erbâb-ı vera‘ bilmez güftâr-ı güher-bârm 
La‘lin ne bilür kadrin ol kimse ki nâdândır 

3. Zülfüne sabâ söyler ‘anber ki hatâdır bu 
Berbâd eyle vir bâde zîrâ ki bu söz kandır 

4. Cândır lebin ammâ cân bahş itmeyen ey cânân 
Kanmaz bu sözü gûyâ kati eyle anı kandır 

5. Ol kim sana dil virmiş olmuş ki heves-nâkm 
Ferhâd-veş ammâ cân virmezse peşîmândır 

6. Ol mushaf-ı ruhsârm şîrâzesidir kâkül 
Hat cetvelidir ebrû cetvel-keş-i Kur’ândır 

7. Ey Mir Nigârî ben efşân iderem her dem 
Eş‘âr-ı güher-âsâ deryâ-yı dilim kândır 



152 NİGÂRÎ 

241 . 

Mef ûlü Mefâ‘îlün Mef ûlü Mefâ‘îlün 

1. 01 la‘l-i dür-efşânm sermâye-i cânımdır 
Bu serv-i hırâmânm neş’e-i cinânımdır 

2. Vasf eylemeyem ağzın yokdur diyem ammâ 
Evsâf-ı sözün cânâ takrîr-i zebânımdır 

3. Ve'ş-şemsim ‘ızârmdır ve'l-leylim târmdır 
Ammâ ki siyeh-hâlin sûre-i Duhânımdır 

4. Sorma sebeb-i derdim ey ‘âlic-i pür-fen kim 
izhârına yok tâkat kim bâ‘is-i kanimdir 

5. Görsem leb-i cânânı bahş eylesem câm 
Bâzâr-ı hakikatte sevdâda ziyânımdır 

6. Serdâr-ı fedâkârm imdi menem ey hâsid 
Sinem üzere dâgım şâhâne nişânımdır 

7. Devrânı olur her vakt bir ‘âşık-ı şeydânm 
İmdi benem ey yârân bî-şübhe zam ânı m dır 

8. Terk eylemezem bir dem şeydâlığa cân virirem 
Zîrâ ki Nigârî bu sermâye-i şânımdır 

242 . 

MüfteTlün Müfteilün Fâ‘ilün 

1. Eylemegil târını ‘anber-nisâr 
Kılmagil âşüfte-i zülfünü zâr 

2. Turra-i tarrâr-ı dil-âvîzin er 
Kılmasa ârâm dil itmez karâr 

3. Şükr iderem başıma toprağ saçar 
01 ser-i kûyundan esen rüzgâr 

4. Reşk-i behişt ya‘nî Karabağda 
Âteşe yakdın beni ey gül Nigâr 

5. Lehce-i güftârma virmiş revân 
Şârib-i şehdâb-ı lebin tûtî-vâr 

6. Var mı âyâ dil-i mestâne tek 
Çâker-i meyhâne tamâm el-‘ıyâr 

7. ‘Asrımızın mest ü meczûbuyam 
İmdi benem külhane-i lây-hâr 

8. Bes elim öp sâgarım al ey hakim 
Var ise ‘akim eğer ey nâm-dâr 

9. Yazdı yine bir gazel-i nâzenîn 
Mir Nigârî nezâket-şi‘âr 


243 . 

Fe‘ilâtün Fe‘ilâtün Fe‘ilâtün Fe‘ilün 

1. Meyi sâkî-i ezel kâse-i Leylâya döker 
Sonra ‘aklı dağıtup dâmen-i sahrâya döker 

2. Eyle dürdî-keşi var dâire-i mihrde kim 
Cür‘asm çerh çeker câm-ı Mesîhâya döker 

3. Beyledir kâ‘ide-i sâkî-i çerh-i ezelî 
Mey-i hûrşîd-veşi hâle-i berâya döker 

4. Eyleme nâz niyâz eyle pey-â-pey ki murâd 
Katresin ebr-i kerem câm-ı temennâya döker 

5. Bâde-i mâh-veşi Mîr Nigârî her gün 
Sâkî-i rûz-ı ezel câm-ı dil-ârâya döker 

244 . 

Mefâ‘îlün Mefâ‘îlün Mefâ‘îlün Mefâ‘îlün 

1. Habîbâ zülf-i reyhânm sabâ-yı müşk-bârımdır 
Velî vasfınla kilkim âhûy-ı ‘anber-nisânmdır 

2. Dem-â-dem vasf-ı şehdâb-ı lebinle ey şeker-efşân 
Pey-â-pey tûtî-i tab‘ım şirîn-ter kand-hânmdır 

3. Hayâl-ı hâl u zülfün ey gazâl-i ‘anber-efşânım 
Dem-â-dem tâvusum kebkim tezervim zer-nigârımdır 

4. Sözündür neş’e-i câmm ser-i kûyun gülistânım 
Kadin servim lebin gonçem ‘ızârm lâle-zârımdır 

5. Eğer kim sim ü zersiz ‘âşık-ı bî-çâreyem ammâ 
Bihamdi'llâh ki cân tek ey ‘azizim nakd-ı varımdır 

6. Dolanam hâlin etrâfm pey-â-pey çerh-âsâ tâ 
Ölünce dönmezem zîrâ ki ol merkez mezârımdır 

7. Ham-ı turra-i tarrârm yerimdir tâ ki var câmm 
Velâkin ‘âkıbet çâh-ı zinehdânm mezârımdır 

8. Yire temkin viren Elburz mihrim Kâf ‘aşkımdır 
Pey-â-pey döndüren çerhi dem-â-dem âh u zânmdır 

9. Nigârî bâğ-ı sevdâ içre ol gîsû-yı zer-efşân 
‘Abîrim gâliyem müşkim gazâlim gül-nisârımdır 

245 . 

Mefâ‘îlün Mefâ‘îlün Fe‘ûlün 

1. Gel ey sâkî ki eyyâm-ı hameldir 
Safâ hengâmı gülşen hoş mahaldir 

2. Safâ te’hîri bî-câdır ki âhır 
Degül ma‘lûm âfet muhtemeldir 

3. Dem-i hoşdur ki fevk-ı bî-telâfe 
Ki eyyâm-ı safâdır bî-bedeldir 

4. Yakındır mahmel-i Leylâ nazar kıl 
Gelür sıyt-ı sadâhâ-yı cemeldür 

5. Sebeb fevt-i visâle ey ‘azizim 
Kaderdir sanma hicrândır eceldir 

6. Makâmât-ı dili izhâr iderdim 
Degül mümkin ki zîrâ bî-mahaldir 

7. Zer-i ‘irfânı sarf itmek ne mümkin 
Ki zâhid kalbazan vâ‘iz dagaldır 

8. Sana ben neyledim zâhid yakıldın 
Danışdm bî-hûde bu bed-‘ameldir 

9. Size takvâ bize ey vâ‘iz-ı şehr 
Şarâb-ı ‘aşk maksûm-ı ezeldir 

10. Çalışman Kâf-ı ‘aşkı yahmak olmaz 
Binâ-yı asidir muhkem temeldir 

11. Hudâ senden diler Mir Nigârî 
Temennâsm kerem kıl bir güzeldir 

246 . 

Mef ûlü Mefâ‘îlü Mefâ‘îlü Fe‘ûlün 

1. Ser-menzilimiz hâk-ı pey-i merd-i Hudâdır 
Ashâbımız erbâb-ı vefâ ehl-i safâdır 

2. Ey sofi safâ ehline töhmet ne münâsib 
Bed-gûyluk erbâb-ı vefâya ne revâdır 

3. Ey zâhid-i hod-bîn hele meyhâneye bir gel 
Al câm ele gör bu ne gözgü ne nümâdır 

4. Ger mu‘tekif-i dergeh-i meyhâneyiz ammâ 
Secde-gehimiz dâhil-i Ka‘be-i rızâdır 

5. Ger dervîş-i peşmîne-külâhız velî şâhız 
Mevlâ kuluyuz menzilimiz milk-i bekadır 

6. Güftârımı şâ‘ir sühanı sanma usanma 
Zîrâ ki heme güft u gûyum râh-nümâdır 

7. Gördim zurafâ içre Nigârî-yi nedimi 
Bir rindî-i dil-bâz sözi pâkîze edâdır 

8. Bir ‘âşık-ı şeydâ dili deryâ sözü bî-pâ 
Bir mest-i Hudâ sohbet-i şîrîn-şifâdır 

9. Ol ‘âşık-ı şeydâya itâ‘at size vâcib 

K’ey ehl-i vera‘ mücrim ise şâh-ı şumâdır 

247 . 

Mefâ‘îlün Mefâülün Fe‘ûlün 

1. Gazâlım bâğ-ı mihrinde gazeldir 
Gazâl-ı nâzenînim hep güzeldir 

2. Gözündendir ebed mestiyyetim tâ 
Kadîmdir ol piyâle-i ezeldir 

3. Makâl-ı vâ‘ize dil virmek olmaz 
Ki da‘vâsı yalandır bî-‘ileldir 

4. Ayağın çiz ashâb-ı safânm 
Tepük ister ki maksûdı cedeldir 

5. Safâ hengâmı bî-câdır nasihat 
Ki ‘işret vakti tevbe bî-mahaldir 

6. Fedâkâr Şirinin ser-güzeştin 
Dimen câmm yanar dâgım tezeldir 

7. Lebin reşk-âver-i cândır velâkin 
Sözün töhmet-zen-i kand u ‘aseldir 

8. Nazîr-i lehce-i la‘lin bulunmaz 
Nigârâ güft u gûyun bî-bedeldir 

9. Ne kim manzûr ider Seyyid Nigârî 
Güzel vasfm-ladır gökçek gazeldir 

248 . 

Müfte‘ilün MüfteTlün Fâ‘ilün 

1. Rahş ile meydâna gel ey şehsüvâr 
Cân vire bî-kânma İsfendiyâr 

2. Kâkül-i şeh-mâr ile meydâna gel 
Tahtını Dahhâkm eyle târ-mâr 

3. Zülf-i rmTallâya kızıl arslan 
Cân vire al perdeni ey şeh-nigâr 

4. Eyle sehâvet ile ‘uşşâka kim 
Tay’ ola mâtem adı ey nâm-dâr 

5. Eyle şirin söyle ki ehl-i dilân 
Cân vire güftârma Ferhâd-vâr 

6. Tâ ki heves-nâkmam ey tâze gül 
Külbe-i sinemde fütârım yanar 

7. Mir Nigârîye nazar eyle bir 
Aç sinesin bağrını ey yâr yar 

249 . 

Müfte‘ilün Müfte‘ilün Fâ‘ilün 

1. Neş’e-i dildâr yanağmdadır 
Bâde-i gülnâr dudağmdadır 

2. Çeşmi tutup Hind ü Habeş şâhını 
Mâçin ü Çîn kâküli bağmdadır 

3. Nüh feleke pertevi efşân ider 
Şu‘le-i hûrşîd çerâğmdadır 

4. Gûşe-nigâram uca dûr eyle kim 
Küngüre-i ‘arş ayağmdadır 

5. Nakş-ı nigâr-hâne-i hakân-ı Çîn 
01 sanemin künc-i otağmdadır 

6. Âb-ı Hızır çeşme-i kevser dahi 
Heşt-behişt gûşe-i bâğmdadır 

7. Zevk-i Nigârî yitişüp ‘arşa tâ 
Bâde çeküp keyfi damağmdadır 


250 . 

Mef ûlü Mefâ‘ilün Fe‘ûlün 

1. Mutrib çeker âh âh söyler 
Ser-mest olur gâh gâh söyler 

2. Derd ehli bilür ki bend bendini 
Berdâr-ı dilâver âh söyler 

3. ‘Aşk âteşine yanar müşevvik 
Sûz-ı dil ile âle söyler 

4. Gör kim ne güzeldir ‘aşk-ı yârı 
Derviş ü gulâm ü şâh söyler 

5. Sevdâ-zedegân-ı çeşm-i Leylâ 
Geh ağ u geh siyâh söyler 

6. Mâ-beyn-i dü ebruvân-ı ‘ârif 
Çeşm-i dile kıblegâh söyler 

7. Mest-i mey-i mihrdir Nigârî 
Ser-mest Allâh Allâh söyler 

251 . 

Fe‘ilâtün Fe‘ilâtün Fe‘ilâtün Fe‘ilün 

1. Her kimin çeşmi dür ü peymâne Leylâya düşer 
Kûhı ser-geşte gezer yâdıma peymâne düşer 

2. Mey-i peymâne-i Leylâdan içen bâde-perest 
‘Aklını bâda virür câdde-i rüsvâye düşer 

3. Meyl-i dâr eylemez ol mâil-i peymâne-i ‘aşk 
Bâde-i Türkî çeküp bâdiye peymâne düşer 

4. Kâmil-i mihr olur elbette bulur feyz-i cemâl 
‘Âlem-i ‘aşkda kim hâle-i bir âya düşer 

5. Teni peykân evidir ben kibi kimin sinesin 
Dü kemen-dâr ü dü sad tir iki yaya düşer 

6. Bahma hây hûyma miskinlere zahmet virenin 
Uma göz nazar it gör ki ne hûy hâya düşer 

7. Aferin mu‘cize-i laT-i dil-ârâsma kim 
Söyleye bir kez eğer nükteli bin âye düşer 

8. Bahmaz üftâde-i nâzına yine nâz eyler 
‘Acabâ vechi ne kim beyle istignâya düşer 

9. Arturur zevkimi ey Mir Nigârî her gün 
Beni gördükde ki ol şûh sitihzâye düşer 

252 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Var bir hâlim ki ruhsârım gören mecnûn olur 
Böyledir kim il-be-il iller bana meftûn olur 

2. Var bir hâlet gözümde bahş-ı Mevlâdır kime 
Bahsam o şeydâ bana ‘aynım ana efsûn olur 

3. Var bir dâgım dem-â-dem lezzet-efzâdır bana 
Yâdigâr-i laT-i Şirindir ki cân memnûn olur 

4. Bahs-i bâ‘is eylemen çün ü çerâdan geçmişem 
Beyledir kim ‘âşık-ı bî-çün olan bî-çün olur 

5. Cilve-gâh-ı dil-rübâlardır serây-ı halvetim 
Bir güzel yerdir kim ol hûblar ile meşhûn olur 

6. Dâg-ı dildendir mücerred âl-ı ruhsâr olduğum 
Sanmanız kim bî-elem-i lebin ruhun gülgûn olur 

7. Âteşim artar dem-â-dem mahv olur variyyetim 
Beyle kim hüsn-i nigârım gün-be-gün efzûn olur 

8. Şevkim artdıkca dem-â-dem âh artar âteşim 
Âteşim artdıkca gönlüm dilbere makrûn olur 

9. Dil virüp ol kâmet-i mevzûne kim eyler heves 
Tab‘ı ey Seyyid Nigârî hûb-ter mevzûn olur 

253 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Âlem-i dâreynde gönlüm gözün hayranıdır 
Gerçi kim her bir zamân bir ‘âşıkm devrânıdır 

2. İttifâk dağ-ı hüsnün ü âteş-i mihrin müdâm 
Sine üzre iltifatın lutfudur ihsânıdır 

3. Safha-i rûym nazar-gâhımdır ammâ bî-nazîr 
Ol degül bî-vech zîrâ ‘aynımın Kur’ânıdır 

4. G, lı sız bir yerdir ey dil kim fezâ-yı ‘aşkda 
Her tarîk-ıla gidersen ol tarîk rahmânıdır 

5. Hâk-i pâyındır dem-â-dem secdegâh-ı gönlümüz 
Tâ ki ol serdâr-ı zülfün bende-i fermânıdır 

6. Bî-nevâdır iltifat eyyâmıdır ey nâzenîn 

Bir nazar miskîn-revânem kim gözün kurbânıdır 

7. Gelmesün ‘arsa-i sevdâya seven cân isteyen 
Fitilgâh-ı ‘aşkdır ser-bâzlar meydânıdır 

8. ‘Arsa-i sevdâya gel serbâzlığ resmin gözet 
Seyr kıl Seyyid Nigârînin bugün cevlânıdır 

254 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Sînemiz çâk ey nigârım gönlümüz pür-hûn olur 
Vakt kim fıkr-i müjenle giceler şeb-hûn olur 

2. Fikr kıldıkça ‘ızârm âteşim tugyân ider 
Efzûn oldukça hayâlin âteşim efzûn olur 

3. ‘Ârızm yâd eyledikçe ey gözüm bî-ihtiyâr 

Kan döker çeşmim dem-â-dem hâtırım mahzûn olur 

4. Beyle kim hûn-âbe-i gönlüm iki gözden geçer 
Geçmek olmaz kim biri Seyhun biri Ceyhun olur 

5. Sen gibi Leylâ-veşin bir ben tek ser-geştesi 
Reh-neverd ü kûh-gerd âvâre-i hâmûn olur 

6. Kat‘-ı ümmîd olma ey dil kim olur hâsıl murâd 
Sabr kıl zîrâ ki her şey vaktine merhûn olur 

7. Hamdü li'llâh mazhar-ı lutfam ki ruhsârım gören 
Görmez ol dûzeh yüzün kim havfden bîrûn olur 

8. Sanma meyden gâzeden yâ başka şeyden belki bu 
‘Aks-i ruhsâr-ı nigârımla ruhum gülgûn olur 

9. Sabr kıl Seyyid Nigârî çekme gam kim ‘âkıbet 
Hût-ı Lâhût lokmasıdır gönlümüz Zi'n-nûn olur 

255 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Nefs-i nâ-fermânıla uğraşma yâr elden gider 
Kelb-i ten-perver hevâsıyla şikâr elden gider 

2. Meyl-i dünyâ-yı denîdendir mezellet hâsılı 
İtmegil Kâf-ı kanâ‘atdan vakar elden gider 

3. Hâne-i dil olmasa manzûr olur elbet harâb 
Kim görüpdür bî-hırâset bâğçe bâr elden gider 

Tıflken kılgil ziyâret Ka‘be-i ‘uşşâkı kim 
İhtiyâr oldukda elbet ihtiyâr elden gider 


4 . 

5. Sıdkıla hıdmet gerek meyhâneye kim bî-hulûs 
Kâr-ger olmaz ecir-i bî-şümâr elden gider 

6. Tevbeden geçmek hatâdır gerçi ammâ neyleyem 
Gerdiş-i peymâneden kavi u karâr elden gider 

7. Yârı ey Seyyid Nigârî terk-i sevdâ istemez 
Terk-i sevdâ kılma kim manzûr-ı yâr elden gider 

8. Seyyidü'l-ahkâmdır sulh[a] gerekdir inkıyâd 
Bir karış toprağdan ötri bir diyâr elden gider 

256 . 

Feİlâtün Fe‘ilâtün Fe‘ilâtün Fe‘ilün 

1. Kûyun etrâfım ser-geşte gezer dil dolanur 
Nice kim bâğ-ı güli şevk-ıla bülbül dolanur 

2. Bilmezem kendimi zencîrlü Mecnûn olııbam 
Vakt kim gerdenine ey peri kâkül dolanur 

3. Görmek ister seni her lahza temennâ eyler 
Gözün aç gör niçe bin kûyunı bî-dil dolanur 

4. Ey gözüm ‘aynıma bir başka gülistân görünür 
Hâtırım kim anı gül gibi mahâil dolanur 

5. ‘Aceb olmaz dolanur gerden-i mînâ-veşini 
Gönlümüz gerden-i şâhâna hamâil dolanur 

6. Tâif-i kûy-ı nigâram beni miskin ne ‘aceb 
Bârgâh-ı Haremi devleti sâil dolanur 

7. Fikr-i yâr ile geçer ‘ömr-i ‘azizim ammâ 
Sanma ey Mir Nigârî beni gafil dolanur 

257 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. O gözüm gör kim dil-i miskin çi-sân olmak diler 
Ya‘ni kelbinle dem-â-dem hem‘inân olmak diler 

2. İmdi bir göz görmeyen dildâra meyi itmiş gönül 
Mahv olup ‘âlemde gûyâ bî-nişân olmak diler 

3. Eyle bir zâr u nizâr olmuş vücûdum zülf tek 
Rişte-i câmm gibi gözden nihân olmak diler 

4. Bî-vücûd olmuş gönül düşmüş ‘adem sevdâsma 
Gâlibâ kim nâ-pedîd hem-çün dehân olmak diler 

5. Çeşm-i Leylâ beyle kim çep-bâzlığ eyler meğer 
Kays-âsâ gönlümü ser-mest-i ân olmak diler 

6. Kanımı dökmek dem-â-dem cânımı almak müdâm 
Kasdma germiş hadengin bî-emân olmak diler 

7. Heft kişver gamze-i tizinden eyler ictinâb 
Zabt kılmış ‘âlemi şâh-ı cihân olmak diler 

8. Vasf-ı ladin tûti-i tab‘ım feşân eyler feşân 
Söyler ol şîrîn şîrîn şekker-zebân olmak diler 

9. Mey içer Seyyid Nigârî tâze bir dilber sever 
Sinn-i çil sâlinde gûyâ nev-cüvân olmak diler 

258 . 

Mef ûlü Mefâdlün Mef ûlü Mefâdlün 

1. Gör tab‘-ı şirîn-kârı çekmiş yine bir sâgar 
Almış ele bir hâme yazmış yeni bir defter 

2. Âlâm fırâr itmiş gör câm-ı ferah-sâzı 
Almış beni bu gamdan tutmuş elimi sâgar 

3. Ben söylemezem hâlim bilür sâkî ahvâlim 
Çalmış beni al bâde almış beni bu defter 

4. Bir yâr-ı dil-ârâdan bir sâgar-ı sevdâdan 
Bir gûşe-i tenhâdan başka ne olur hoş-ter 

5. Peymânem eyle çekdim peymâne-i ser-şârı 
İhlâsım ile buldum maksûdumu çün Kanber 

6. Gönlüm nice kâr itmiş zülfünde karâr itmiş 
Tutmuş reh-i Kerrârı almış yine bir Hayber 

7. Bâde-i ‘ızârmdan geldi bana bir kuvvet 
Kırdım ayağın çerhin kıldım belini çenber 

8. Bir hâlete yetmiş kim kuşlar kılur istigrâb 
Şevkinle uçar gönlüm her şâm ü seher bî-per 

9. Her şâm ü seher gönlüm dergâhına yüz tutmuş 
Bir kelb-i kemînindir lutf eylegil ey dilber 

10. Bahtım ne güzeldir kim hûrşîd-i felek müştâk 
İkbâl-i yeğinimden mâil bana bu ahter 

11. Ey Mir Nigârî sen manzûr-ı Hudâsm kim 
Eltâf-ı kerem-kârm ikrâmma sen mazhar 

259 . 

Feİlâtün Fe‘ilâtün Fe‘ilâtün Fe‘ilün 

1. Nev-heves dürd-i mey-i sâfı habîbâne içer 
Bilmez ol kim ne içer eyle harîfâne içer 

2. Mey içer kim gele meyhâneye ammâ ki harîk 
Gelse ol hâke düşer bâdeyi sûzâne içer 

3. İçki Allah içün olmazsa ‘abesdir ne diyem 
Kim ki yâr ‘aşkına içmez mey-i meccâne içer 

4. Vakt kim sâkî-yi sevdâ dir Allah Allah 
Bâde-hârân-ı İlâhî mey-i handâne içer 

5. Ey Nigârî ne ‘aceb ke's-i memât içmeye dil 
Çünki ol bâde-i dildârı dilîrâne içer 

260 . 

Fe‘ilâtün Fe‘ilâtün Fe‘ilâtün Fe‘ilün 

1. Gâh ser-mest ü geh hüşyâr ü geh şûr eyler 
Eyler ‘ıyâr-ı gözün her ne ki manzûr eyler 

2. Ne güzel nâvek imiş nâvek-i dil-dûzlarm 
Dâğdur istediğin ‘aşkıla ma‘mûr eyler 

3. İhtiyârımla degüldür kadeh-endâzlığım 
Mest-i çeşmin beni ol hıdmete mecbûr eyler 

4. Ne güzel hâsıyeti var kadeh-bâzlarm 
Âşikâr eylemez ol hıdmeti mestûr eyler 

5. Kâfidir zâhide bu nâr yarın rindlerin 
Cürmünü ‘afv Hudâ kendini magfûr eyler 

6. Koyma elden yere ey dil ne ‘aceb bâde imiş 
Bâde-i ‘aşk ki her kim içe meşhûr eyler 

7. Meğer ey Mir Nigârî seni dildâr sever 
Salup iller diline kim seni mezkûr eyler 

261 . 

Fefilâtün Fe‘ilâtün Fe‘ilâtün Fefilün 

1. Ân ruhsâre-i dildârı nazar-dâr bilür 
Bilmez erbâb-ı vera‘ keyfi şarab-hâr bilür 

2. Kûy-ı dildâriye ben sizin tenhâ gönlüm 
Gider ‘aşka girişen gölgesin agyâr bilür 

3. Hâce-i medrese fehm eylemez esrâr-ı dili 
‘Âşık-ı gûşe-nişîn mahrem-i dildâr bilür 

4. Bilmez agyârlar ahvâl-i sürûrânemizi 
Neş’e-i ‘aşkımızı ‘aşka giriftâr bilür 

5. Kârın ey Mir Nigârî dil-i sevdâ-zedenin 
Anlamaz kimse bunu tâlib-i dîdâr bilür 

262 . 

Fe‘ilâtün Fe‘ilâtün Fe‘ilâtün Fe‘ilün 

1. Sergüzeştimi dilâ başdan aşan gamdan sor 
Mâcerâmı görüş ol dîde-i pür-nemden sor 

2. Ehl-i sevdâ niçün ağlar ü ne çün kara giyer 
Haber al Ka‘beden esrârmı zemzemden sor 

3. Kerbelâdan haber al ehl-i belâ çekdiğini 
Ne cefâ eylediler mâh-ı Muharremden sor 

4. Cennet ehli ne bilür hâlini Mervânîlerin 
Sen Mu‘âvîleri şeytân-ı cehennemden sor 

5. Ehl-i dilden haber al ‘aşkı ne anlar vâ‘iz 
Ne bilür har haber-i cenneti Âdemden sor 

6. Feyz-i Rûhu'l-kudüsün mâ hüve keyfin ey cân 
Nefes-i nefs-i Mesîhâ leb-i Meryemden sor 

7. Ey Nigârî Harem-i Kâ‘be-i ‘uşşâka yüri 
Ehl-i dilden haber al dilber-i mahremden sor 

263 . 

Feİlâtün Fe‘ilâtün Fe‘ilâtün Fe‘ilün 

1. Gam-ı zülfün dil-i ‘âşıkları her dem zedeler 
Kûyuna geldi bugün çâre ne erkam-zedeler 

2. Tîr-i erbâb-ı nazar gönlümü mesrûr eyler 
Sayılur safha-i dilde ne ki var gam-zedeler 

3. Bahma ey dil nazar it nâvek-i dil-dûzlara 
Öldürür her neye değse nîze-i sem-zedeler 

4. Eylegil şîr-i lebinden dil-i mecrûha devâ 
Bî tekellüf onarur yâre [y] i merhem-zedeler 

5. Bûse-i terden olur hayli tarâvet yüzüne 
Hoş olur ‘ârız-ı gül vakti ki şebnem-zedeler 

6. Perde-endâzlık it her yana cevlân eyle 

Şâd kıl gönlünü gelmiş kûyuna hem-zedeler 

7. Ey Nigârî ne elem kim sana kin eyleyenin 
Koymaz elbette gözin nîze-i Mir Ham-zedeler 

264 . 

Fe‘ilâtün Fe‘ilâtün Fe‘ilâtün Fe‘ilün 

1. ‘Âşık öldürmeğe peykânı zarîfâne yapar 

Ne yapar gamze-i pür-fenn-i hakîmâne yapar 

2. Serzeniş eylemek olmaz kadeh-endâzlara 
Bî-riyâ eyler ‘amel her işi rindâne yapar 

3. Zevk eyler çeke peymâneyi her kim ammâ 
Sanma kim sâkî olur her biri meyhâne yapar 

4. Var hûblar cihân içre velî söyleme kim 
Her biri dîde-i Leylâ gibi dîvâne yapar 

5. Cümle ‘âşık yanar ‘aşk âteşine yâr odma 
Zâhir egerçi bunu şevk-ıla pervâne yapar 

6. Bir hayâl ile gönül hâne-i sultân gibi 
Zer nigâr olmasa âkil yine bir hâne yapar 

7. Günde bir hâl ile bî-çâre Nigârî geçinür 
Bin hayâl ile bugün bir büte büthâne yapar 

265 . 

Fe‘ilâtün Fe‘ilâtün Fe‘ilâtün Fe‘ilün 

1. Ne elem ey dil-i miskin sana kim kin eyler 
Yakar îmân onu kendini bî-dîn eyler 

2. Var ne mâl ü menâlı ne zevâl-ı mülki 
Bî-elem zevk u safâ ‘âşık-ı miskin eyler 

3. Hâzır ol ey dil-i şeydâ ki görürsün dilber 
Yine sayd eyleyecek kâkül-i çîn çîn eyler 

4. Sâkî-i sâ‘id-i beyzânm elinde sâgar 
Gezdürür şâm ü seher bâdeni rengin eyler 

5. Sunmaz ol dâg-ı ciğer ey dil-i sûzân ammâ 
Meğer ol yâr suna bâdeni teskin eyler 

6. Vâ‘iz erbâb-ı dilâna yine çoh daş atmış 
Böyle kâr-ı bedi bî-dîn dil-i sengîn eyler 

7. Kendi kirdârma bak kendini eyler berbâd 
Elbet ey Mîr Nigârî sana kim kîn eyler 

266 . 

Fe‘iilâtün Fe‘ilâtün Fe‘ilâtün Fe‘ilün 

1. Cür‘a-i âb-ı lebi teşne-i bî-pâya yeter 
Zerre-i ‘ârız-ı bî-had dil-i şeydâya yeter 

2. Eyle şeydâları var gûşe-i vîrânede kim 
Kırklara rûh virür feyzi Mesîhâya yeter 

3. Tehî kalmaz eli sevdâya giriftâr olanın 
‘Âkıbet bir gün olur zülf-i semensâya yeter 

4. Kul hüva'llâhu ehad söyle dem-â-dem ey dil 
Bin sene ‘ömrü ola ‘ârife bir âye yeter 

5. ‘Âlem-i kudse düşer Mir Nigârî gulgul 
Vakt ki nâliş-i dil ‘arş-ı mu‘allâya yeter 

267 . 

Mef ûlü Mefâ‘îlün Mef ûlü Mefâ‘îlün 

1. Ey gül dime kûyumda âyâ bu ne gulguldür 
Zîrâ ki o gülşendir gönlüm kuşu bülbüldür 

2. Ey ‘âşık-ı şeydâlar ezhâr-ı dil-ârâlar 
Çokdur velî maksûdum dâreynde bir güldür 

3. Ey bî-dil-i dil-haste noksân mı olur derdin 
Tâ külbe-i sinende bu dil ne kadar dildir 

4. Ey dil gidelim imdi meyhâne açılmış kim 
Mesmû‘um olur âvâz âvâze-i kulkuldür 

5. Ey sâkî-i şevk-efzâ ben nev-hevesem ammâ 
Öğret bana sen resmin ‘aşkın ne ise bildir 

6. İnsâf eyle ey sâkî bin derd-ile ağlatdm 
Kulkul-i sürahinle bâri bizi bir güldür 

7. Ey sâkî-i mey-efşân başımda kılur cevlân 
‘Aşk âteşi var imdi peymâneleri toldur 

8. Gönlüm ser-i kûyundan geçmez sanemâ zîrâ 
Âzâd kabûl itmez kapunda kemîn kuldur 

9. Ey Mîr Nigârî gör gülzâr-ı mahabbetde 
Bülbül gibi evrâdım tekrâr eyle gül güldür 

268 . 


1. Kirdârımız ‘aşkın ziyâretidir 
Bu kârımız Hakkın ‘inâyetidir 

2. Sabır kıl ey gönül derd ü mihnetin 
Dükenmiş âhiri nihâyetidir 


3. Ashâb-ı safânm hâne-i dilde 
Bâde-i mahabbet hidâyetidir 

4. Biz de ehl-i safâdanız sevilmek 
Zümre-i zâhidin sefâhatidir 

5. Bî-ma‘nîdir sözü ehl-i hâl ile 
Uğraşmak vâ‘izin kabâhatidir 

6. Âl-i Muhammede bugz-ı ‘adâvet 
Evlâd-ı Süfyâmn şekâvetidir 

7. Nesl-i Muhammedi sevmek istemek 
Hakkın bize başka kerametidir 

8. Sülâle-i tâhireye cân virmek 
Mir Nigârînin siyâdetidir 


269 . 

Fe‘ilâtün Fe‘ilâtün Fe‘ilâtün Fe‘ilün 

1. Senden ey hâm-tama‘ sîne-i sim isterler 
Puhte-dil kâse-i zer mihr-i mukîm isterler 

2. Derd-mendân-ı İlâhî heme dem na‘re-zenân 
Bir gönül pâre ciğer bağr-ı dü-nîm isterler 

3. Mey-feşân-ı haremi dâhiyetü'l-kübrâlar 
Sarf-ı cân itmeğe çoh derd-i ‘azîm isterler 

4. Derd-i sevdâya düşenler dilemezler dermân 
Ne şifâ hâhiş iderler ne hekîm isterler 

5. Tâlib-i bâde-i engûr degüldür Hakdan 
Teşnegân-ı ezelî mey-i kadîm isterler 

6. Bezm-i rûhânîde ashâb-ı nefesler var ki 
Bahş-ı cân eylemeğe ‘azm-ı remîm isterler 

7. Mısr-ı sevdâda kulun her biri olmaz sultân 
Her bir ahras varımaz Tûra Kelîm isterler 

8. Münkir-i ‘aşk-ı hüveydâ ki tarîk-ı Hakdan 
Rûy-gerdânlık idüp nâr-ı elîm isterler 


9. Hâzır ol şevkıla ey Mîr Nigârî sarf it 
Mahremân-ı harem-i yâra ne kim isterler 

270 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ciğer dâğ oldığm feryâd-ı âteş-bârlardan sor 
Sinem nâr oldığm yanmış yanık eş‘ârlardan sor 

2. Gönül sermest-i sevdâ-yı ezeldir mâcerâlardan 
Haberdâr olmak istersen görüş seyyârlardan sor 

3. Karadır sensiz ey mâhım günüm ger i‘tibârm yoh 
Güni karam bana hem-derd olan şeb-târlardan sor 

4. Geçen gün bâğa vardım yâd-ı rahsârmla gülşende 
Gözümden seller akdi bülbülân gülzârlardan sor 

5. Lebinden bî-haberler hiç ciğer kan oldığm bilmez 
Ciğer kan oldığm hasret-zede hun-bârlardan sor 

6. Cünûn-ı Bîsütûnun dâğ-ı ‘âlem-sûzişin ey cân 
Hevâdârân-ı sevdâ sâkin-i kühsârlardan sor 

7. Soruşma keyf-i sevdânı hevâdâr olmayanlardan 
Şarâbın neş'esin sermest olan mey-hârelerden sor 

8. Gözüm meyi eylemez agyâre kim bir yâre mâildir 
Özünden bî-haberdir bilmez ol hüşyârlardan sor 

9. Nigârî mezheb-i rindânı idrâk eylemez vâ‘iz 
Hakikat anlamaz bî-dîn dîni dindârlardan sor 

271 . 

1. Cünûniyyet ‘aşkın hidâyetidir 
Beka ba‘de'l-fenâ nihâyetidir 

2. Her ne gelse dildârlardan icâbet 
Eylemek ihlâsm ‘alâmetidir 

3. Şâm u seher bârgâh-ı dilberde 
Şarâb içmek dilin şerâfetidir 

4. Hakikat sözdür bu mecmû‘amız 
Nebinin ü velînin rivâyetidir 

5. Kıssa-i Kelîle vü Dimne degül 
‘Âşık u ma‘şûkun hikây etidir 

6. Sahrâ-yı cünûnu gezmek bî-elem 
Dil-i dîvânemin dirayetidir 

7. Eş‘âr-ı şeker-sâ nazm-ı dil-ârâ 
Tûtî-i tab‘ımm kerâmetidir 

8. Kelb-i dildârıla sürmek safâlar 
Dil-i nîk-bahtm sa‘âdetidir 

9. Üzülmek rişte-i ‘âr u vardan 
Mir Nigârînin selâmetidir 


272 . 

Mefâ‘îlün Mefâ‘îlün Mefâ‘îlün Mefâ‘îlün 

1. O mug meyhânede her mü'mini kim hem-nişîn eyler 
Kılur bir ânıla sûret-perest ol terk-i dîn eyler 

2. Ne eyler ân ider hâl itmez engüşt-i Süleymânı 
Ne eyler ânıla eyler velî sanman nigîn eyler 

3. Degül bî-kayd-ı gam vâsıl yine dildâr kûyunda 
Hayâl-ı hicr-i dilber ‘âşık-ı endûhgîn eyler 

4. Talebkâr eyler agyârı kılur âşüfte-i sevdâ 

Bu gün ‘anber-feşânlık ile kim ol zülf-i çîn eyler 

5. Şikâr eyler kimi manzûr iderse çeşm-i çep-endâz 
Meğer sehhârdır kim böyle ol sihr-i mübîn eyler 

6. Du‘âlar eyledikçe ol melek-sîmâya sad âmîn 
Yemîn-i ‘arşdan ihlâs ile Rûhu'l-emîn eyler 

7. Tasarruf eylemiş Rûmu îrâm şi‘r-ile imdi 
Nigârî ‘azmi teshîr-i sevâd-ı Hind ü Çîn eyler 

8. Eşedd-i fırka-i füccârdır rûz-ı kıyâmetde 

O kim âl-i Habîb-i kibriyâya kasd-ı kin eyler 

273 . 

Mef ûlü Mefâ‘îlün Mef ûlü Mefâ‘îlün 

1. İmdâd eyle ey Leylâ ifrât-ı cünûnumdur 

Zîrâ ki dükenmez bu sevdâ-yı füzûnumdur 

2. Bir merd-i cünûnem kim ‘arsa-i tevellâda 
Mecnûn esîrimdir Ferhâd zebûnumdur 

3. Zûr eyledi kim sevdâ-bahş eyledi ol bî-pâ 
Esrâr ki Eflâtûn meftûn-ı fünûnumdur 

4. Ne lâledi ne güldür dağlarda vü bâğlarda 
Hep gördüğünüz hasret dökdükleri hûnumdur 

5. Ey mâh-ı melek-manzar lutfunla benim hem-ser 
Bu devletime bâ‘is ihlâs-ı derûnumdur 

6. Ne târik-i nâyem ne târik-i nevâyem kim 
O hem-dem-i şîrînem bu râh-nümûnumdur 

7. Ey Mir Nigârî gam çekme ki nigâhımdan 
Olmaz mı cihân-ârâ sevdâ ki fusûnumdur 

274 . 

Mef ûlü Mefâ‘îlün Mef ûlü Mefâ‘îlün 

1. Hicrân-ı ruhun ey büt gör kim nice kahr eyler 
Ol kahr kim ol eyler ne çerh ü ne dehr eyler 

2. Tiryâkı kabûl itmez hicrân-ı lebin zehri 
Şehdâbe-i rûhânı içsem yine zehr eyler 

3. Bir zehr içermiş kim zülfün gamı terk olmaz 
Her vakt ki der-hâtır kılsam yine gür eyler 

4. Zülfün hevesi eyler ser-geşte-i sahrây 
Çeşmin hevesi ammâ âşüfte-i şehr eyler 

5. Geçmiş serime imdi ol turre-i tarrârm 
Kullâblık eyler ol bir gör ki ne tavr eyler 

6. Sâkî dolanur sağı nevbet bana geldükde 
Bilmem ki nedir hikmet sâkî sola devr eyler 

7. Cânân kılur câna ol kâr ki dostâne 

Dost eylemez ol kârı eyler velî gayr eyler 

8. Bir gayete yetmiş kim dîvâneliğim hayrân 
Olmuş kamu cem‘ olmuş iller bana seyr eyler 

9. Ey Mîr Nigârî yâr ister seni elbet kim 
‘Aşk âteşine yakmış sanma sana cevr eyler 

10. Dildâr-ı gönül-kârm her kârı güzeldir kim 
Hayru'l-‘amel olsa kim elbette ki hayr eyler 

Rûbâî 

275 . 

Fe‘ilâtün Fe‘ilâtün Fe‘ilâtün Fe‘ilün 

1. Rahm kılgil bize çoh eyleme nâz ey sâkî 
Çeng ü âheng ile kıl bezmini sâz ey sâkî 

2. Kadeh-endâzları mest ü mey-i nâb eyle 
Geçirin ‘ömri ‘azîzâne bu yaz ey sâkî 

Rûbâî 

276 . 

Fe‘ilâtün Fe‘ilâtün Fe‘ilâtün Fe‘ilün 

1. Yandırdı bizi âteş ey tiz ey sâkî 
Ayağ al câm getür bâde be-rîz ey sâkî 

2. Sâz-ı nâ-sâzım sâz eyle ey bâ râh-ı segâh 
İçelim oynayalım siz ile biz ey sâkî 

HARFÜ'Z-ZÂ 

277 . 

Mefâ‘îlün Mefâ‘îlün Mefâ‘îlün Mefâ‘îlün 

1. Peleng-i ‘aşk u şîr-i hûrşîd-i mihr ü hevâyız biz 
Ki Kıtmîr-i Hudâ kelb-i Habîb-i Kibriyâyız biz 

2. Dalâletden halâs ashâb-ı ihlâs ehl-i tevhidiz 
Gürûhu'n-nâci[y]iz kim peyreviy-yi Mustafâyız biz 

3. ‘Adâvetden giç ey erbâb-ı kin kurtar nedâmetden ki 
Ki peykân-ı Habîb-i kibriyâ seyf-i Hudâyız biz 

4. Ger ey İsfend kin almak dilersen merdiz ilden 
Hadengi bizden al kim pehlivân-ı kaş [u] yayız biz 

5. Semend-i nüh felekden sebkat itmiş şehsüvârız kim 
Habîb-i çâr yârız bende-i âl-i abâyız biz 

6. Tasarruf eylemiş Tîmûr tek âvâze-i ‘aşkım 
Cihâm ser-be-ser kim bende-i Şâh-ı Bahâyız biz 

7. Katâr-ı deşt-i sevdamızdan ey dîvâne-i Leylâ 
Ayağ çekme ki kûy-ı mehlikâya rehnümâyız biz 

8. Hatar deştindeyiz ger gamzeden ammâ gazâlâne 
Nigâh-ı lutf-ı bûdan sâkin-i ümîd serâyız biz 

9. Kesâfetden mu‘arrâ ey Nigârî câm-ı Cem-âsâ 
Mücellâ vü latif âyîne-i ‘âlem-nümâyız biz 

10. Katârm sevk it ey mutrib diyâr-ı gayra zîrâ kim 
Belâ deştinde mâtem-dâr-ı Şâh-ı Kerbelâyız biz 

278 . 

Mefâ‘îlün Mefâ‘îlün Mefâ‘îlün Mefâ‘îlün 

1. Şarâb-hâne-i ‘âlemde sîne-sâfız dili pâkız 
Müberrâyız havâtırdan halâs-ı kayd-ı işrâkiz 

2. Tecerrüd ‘âleminde bî-ser ü pâ zerre varız kim 
Ta‘allukdan mu‘arrâ ‘ârdan ‘uryân-ı bî-bâkiz 

3. Mürîd-i kâse-i sevdâ şarab-hâr-ı elestiz biz 

Velî sanman şarab-hâr-ı mey-i nahl u mey-i tâkiz 

4. Basiretle geçer evkâtımız meyhâne küncinde 
Açılmış dîde-i dil dûr-bîniz ‘ayn-ı idrâkiz 

5. Hadenk-i reşk ü zehr-âb-ı garazdan gam ne kim ey dil 
Ser ü pâ sîm-endâmız ser ü pâ mahz-ı tiryâkiz 

6. Giriftâr-ı ser-i zülfüz velâkin olmadın ‘âlem 
Ezelden sayd-ı pâ-bend ü esîr-i kayd-ı fitrâkiz 

7. Nigârî gerçi kim müstagrak-ı deryâ-yı ‘irfânız 
Velâkin dem-be-dem teşne-i şehd-i mâ ‘arafnâkiz 

8. Şehîd-i Kerbelânm ser-güzeştin kılma ey râvî 
Ki biz ol mâcerâdan dîde-nemnâkiz sîne-çâkız 



174 NİGÂRÎ 

279 . 

Mefâ‘îlün Mefâ‘îlün Mefâ‘îlün Mefâ‘îlün 

1. Mukayyed olmak ey bî-derdler kim zehr-kârız biz 
Esîr-i kayd-ı sevdâ mübtelâ-yı zülf-i mârız biz 

2. Giriftâr-ı hevâyız pây-bend-i zülf-i sevdâyız 
Cünûn-ı çeşm-i Leylâyız velâkin hüşyârız biz 

3. Nazargâh-ı İlâhî mazhar-ı lûtf-ı Hudâyız kim 
Şehîd-i ‘aşk-ı ebrûyuz katîl-i Zi'l-fikârız biz 

4. Bülend-ahter yigin bahtız ki meyhâne-i ‘âlemde 
Şarâb-hârân-ı sevdâyız şirîn-kirdâr u kârız biz 

5. Talebkâr-ı Hudâyız sâkin-i gülzâr-ı sevdâyız 
Terennüm-sâz-ı mestiz bâde-hâr-ı gül-‘izârız biz 

6. Degüldür lâf iller hakkımızda mest söylerler 

Ki ser-mest-i elest-i çeşm-i sermest-i nigârız biz 

7. Ne gam kim bizi fehm eylemez zâhid ki mâder-zâd 
‘Amâ fehm eylemez şemsi Nigârî âş-kârız biz 

8. Rivâyet teşnegân-ı Kerbelâdan kılma ey râvî 
Yanarız âteş-i hasretle zîrâ dâg-dârız biz 

280 . 

Mefâ‘îlün Mefâ‘îlün Mefâ‘îlün Mefâ‘îlün 

1. İcâzet olmasa hergiz cihân içre belâ gezmez 

Ki ruhsat virmese pîr-i mugân câm-ı melâ gezmez 

2. Hüseynin ser-güzeşti gerdiş-i kilk-i kazâdandır 
Ki yohsa terk idüp Bathâyı Kerbelâ gezmez 

3. Kazâ fermânıdır mahzâ ki bir güftâr-ıla yohsa 
Giçüp cândan serdâr Hüseyn-i mübtelâ gezmez 

4. Meğer bâd-ı sabâ ben tek giriftâr-ı belâdır kim 
Gezer âşüfte ser-geşte pey-â-pey bî-belâ gezmez 

5. Gezer şeydâ gönül pervâne bülbül bî-karâr ammâ 
Nigârî gerden-i mînâ kad-i serv-i bâlâ gezmez 

281 . 

Mefâ‘îlün Mefâ‘îlün Mefâ‘îlün Mefâ‘îlün 

1. Nüzûl eyler benim-çün yohsa kim hergiz belâ gelmez 
Cihân içre ki ben[im] tek habîbim mübtelâ gelmez 

2. Giriftâr-ı belâyam mübtelâyam beyle kim hergiz 
Benim-çün görmezem bir dem belâya es-salâ gelmez 

3. Cem‘ olmuş ol kadar çevremde bî-had mübtelâlar kim 
Selâmet ehline yer yok anun-çün bî-belâ gelmez 

4. Bana hemdem olan bî-derdler mihnet yükün yükler 
Gider derdimle bir ammâ bana bir kes melâ gelmez 

5. Nigârî eyle sermestem bugün vahdet şarâbından 
Unutdum nefy ü isbâtı dile illâ vü lâ gelmez 

282 . 

Mefâ‘îlün Mefâ‘îlün Mefârîlün Mefârîlün 

1. Ser-i mü farkımız yoh zülf ile kim hem-‘inânız biz 
Kara gün hâne-ber-dûşuz perîşân rüzgârız biz 

2. Gül-i reyhâna mâil olmayız bir lahza biz tâ kim 
Enîs-i gül-‘izârız hemdem-i zülf-i nigârız biz 

3. Sefer esbâbmı yağmaya virdik târ-mâr itdik 
Ser-i kûyunda dildârm mukîmiz pâydârız biz 

4. Tutup rüsvâ yolm bed-nâmlığıla hayli ad itdik 
Ki Mecnûndan şehiriz ‘âlem içre nâmdârız biz 

5. Gönül bir mâha virmiş mâiliz ‘arş-ı ımTallâ tek 
Anun-çün bî-gûnuz çerh-âsâ bî-karârız biz 

6. Eğer sahrâ-neverdiz ü kûh-gerdiz dem-be-dem ammâ 
Talebkârân-ı dildârız dimen bîhûde-kârız biz 

7. Geçer evkâtımız rindâne zîrâ merd-i Mevlâyız 
Hoş ikbâliz bi-hamdi'llâh Nigârî baht-ı yârız biz 

283 . 

Mef ûlü Mefâ‘îlün Mef ûlü Mefâ‘îlün 

1. Peymâne-i ‘uşşâkı sanma leb-rîz itmez 
Sâkî ki degül mecnûn bâzârmı tiz itmez 

2. Mevlâ seni ey vâ‘iz hor eyledi gûşundan 
Tâ zenbine dek ‘âlem zer itse ‘aziz itmez 

3. Tahkik ile bilmiş kim dildâra kılur te’sîr 
Bes âh-ı ciger-sûz-ı dil fâidesiz itmez 

4. Gerd-i reh-i cânâne cân ile karışmış kim 
Bir zerre kadar farkın bin ‘akl temiz itmez 

5. Hel min mezîd ey sâkî dil eyle yakılmış kim 
Her lahza be-rîz söyler güftâr-ı me-rîz itmez 

6. Zûr eylemese ‘aşkın gönlüm ne figân eyler 
Cân yanmasa bir katre-i çeşmim hûn-rîz itmez 

7. Ey Mir Nigârî ol sahrâ-yı tevellâda 
Evhâm ile uğraşmaz ‘uşşâk gürîz itmez 

284 . 

Mef ûlü Mefâ‘îlü Mefâ‘îlü Fe‘ûlün 

1. Kirdâr-ı hafi rindî-i bî-‘âra yakışmaz 
Bî-bâdelik ‘uşşâk-ı şarab-hâra yakışmaz 

2. Kurbân olam ey sâkî beni câna götürme 
Te’hîr-i sehâ tab‘-ı keremkâra yakışmaz 

3. Alma dile firkat sözin ey dilber-i dil-cû 
Güftâr-ı acı laT-i şeker-hâra yakışmaz 

4. Dün ‘ahd-i vefâ eyledik ‘uşşâk ile ammâ 
Dönmek bugün ol itdiğin ikrâra yakışmaz 

5. Ey mâh nazar-bâzlara virme tereddüd 
Al perdeni ruhsâr-ı pür-envâra yakışmaz 

6. Bî-sa‘y tecellâ-yı ruh-ı yâr ele gelmez 
Te’hîr taleb-i ‘âşık-ı dîdâra yakışmaz 

7. Ey Mîr Nigârî bu ne râhat meğer ‘ârm 
Yokdur mu ki ârâm taleb-kâra yakışmaz 

285 . 

Mef ûlü Mefâ‘îlü Mefâ‘îlü Fe‘ûlün 

1. Sâkî-i ezel sîne-i pür-kîneye bakmaz 
Ammâ dimezem sâf-terîn sineye bakmaz 

2. Sâf it dili zîrâ ki nazar-gâh-ı Hudâdır 
Kalbe bahar ol kisve-i peşmîneye bakmaz 

3. Meyi eyledi merdâne gönül eski şarâbı 
Âdem mi o kim hem-dem-i dîrîneye bakmaz 

4. Eyvâh didi kıldı ferâmûş seni kâsıd 
Didim meğer ol ây-veş âyineye bakmaz 

5. Sinemde görüp âteşi vehm eyledi zâhid 
Cân-kayd çeken cânib-i gencîneye bakmaz 

6. Keyf-i meyedir meyl-i cenânım ne de olsa 
Keyfe bakar ol kâse-i sîmîneye bakmaz 

7. Keyfıyyetime ey Mîr Nigârî nazar it kim 
Mey-hâre şirin tâze meye köhneye bakmaz 

286 . 

1. Eksilmez dükenmez mey-i nâbımız 
Deryâ-yı ‘aşkdır çün şarâbımız 

2. Derd-i şarâbımız envâru'l-‘uyûn 
Müşkdür gelmez ü gül turâbımız 

3. Dâr-ı temkinimiz Kâf tek karâr 
Eylemişiz yokdur ıztırâbımız 

4. Mahabbetin çekdik germ ü serdini 
Issıya soyuka var tâbımız 

5. Meftûhdur izine yokdur ihtiyâç 
Meyhânemiz bağlu degül vü bâbımız 

6. Ma‘dûmdur mâni‘-i inkisâfdır 
Mu‘arrâdır bezm-i mâh-tâbımız 

7. Ey Mîr Nigârî hûrşîd-cemâl 
Nazargâhımızdır yokdur hâbımız 

8. Enâniyyet degül güft u gûyumuz 
Tahdîs-i ni‘metdir hep hıtâbımız 

287 . 

Mef ûlü Mefâ‘îlü Mefâ‘îlü Fe‘ûlün 

1. Mest-i ebediz rindî-i meyhâne-güzîniz 
Tenbel degülüz hâdim-i mey şâh-nişîniz 

2. Bir yâr ile düşmüş işimiz hâtıra gelmez 
Agyâr ki biz merd-i Hudâ tâlib-i iniz 

3. Dildâr iledir şâm u seher gönlümüz ammâ 
Zâhirde ırağız velî ma‘nâda karini z 

4. Biz vahdetiz mezhebimiz râh-ı Hudâdır 
Hoş râh-reviz sâf diliz pâkîze dîniz 

5. Mey-hâr iledir kârımız ashâb-ı safâyız 
Hûblar ile oynar dilimiz hûbterîniz 

6. Biz yâr u ser-menzil-i yâr isteriz ammâ 
Ne tâlib-i hûrız ü ne Firdevs-i beriniz 

7. Görmez gözümüz karana müstağrak-i nûruz 
Tâ çâker-i hûrşîd-ruh u mâh-cebîniz 

8. Nâfe-i Hıtâ vü müşk-i Hoten hâtıra gelmez 
Tâ hemdem-i ‘anber-nefes ü kâkül-i çîniz 

9. Bilmez degülüz kâr-ı kerâmâtı velâkin 
Gencîne-i esrâr-ı harâbâta emiriz 

10. Pâk nazarız ‘ayn-ı ‘inâyet bize mahsûs 
Zâde-i melihiz ki nazar-bâz-ı şiriniz 

11. Agyâr ider ey Mîr Nigârî bizi i nk âr 
Vechi bu ki ol şebpere biz mihr-i münîriz 

12. Vâ‘izle bizim nisbetimiz yokdu ki bî-şek 
Şekkâkdır ammâ ki biziz ehl-i yakîniz 

288 . 


1. Zâhidi mest itmiş mey-i nâbımız 
Ey dil bize yeter bu sevâbımız 

2. Âteş-i hasretle kebâbız kebâb 
Kam şarâbımız yokdur tâbımız 

3. Hüsndür gülümüz ü cân bülbülümüz 
Mihr ocağımız ü dil kebâbımız 

4. Evsâf-ı yârdır güft ü gûyumuz 
Güftâr-ı ‘aşkdır hep hıtâbımız 

5. Seng bâlişimiz ü ferşimiz türâb 
‘Âşıkız böyledir raht-ı hâbımız 

6. Mest-i mahabbetiz ki rûz-ı mahşer 
Yokdur suâlimiz yok hesâbımız 

7. Yâr suâl itse nedir hâliniz 
Ey Mir Nigârî ne cevâbımız 

289 . 

Mefâ‘îlün Mefâ‘îlün Mefâ‘îlün Mefâ‘îlün 

1. Girip meyhâneye pîr-i mugandan kim şarâb almaz 
Muzaffer olmaz ol iklîm-i zevke feth-i bâb almaz 

2. Niçün gelmez mey içmez ‘âşık olmaz bî-nevâ zâhid 
Elin tutmaz mugun bir tevbe itmez bin sevâb almaz 

3. Elim çekmez gönül mestâneler mahşer hesâbmdan 
Ki hiç ‘âkil gelüp ser-mest olanlardan hesâb almaz 

4. Gel ey sâkî ki erbâb-ı gönül dîndârlık bilmez 
Dime kim bir hüner eyler elimden mey-i nâb almaz 

5. Ser-i kûyunda dildârm karâr itmez niçün dermân 
Zevâl emrâzma âyâ nedendir âf-tâb almaz 

6. Tutup dâmânm erbâb-ı niyâz ahvâlin ‘arz eyler 
Ne istignâdır ey dilber lebinden bir cevâb almaz 

7. Nigârî neylesün ehl-i vera‘ zîrâ degül kımset 
Ki içmez bâde-i bî-had sevâb-ı bî-hesâb almaz 

290 . 

Mefâ‘îlün Mefâ‘îlün Mefâ‘îlün Mefâ‘îlün 

1. Görenler çeşm-i bîmârm selâmetden nişân görmez 
Sevenler nâvek-i gamzen hatardan emn-i cân görmez 

2. Nazar-bâzân-ı çeşmin câna gelmiş tîr-i gamzenden 
Göz açmaz bir dakika turfetü'l-‘ayn-i zamân görmez 

3. Keremler gösterüp câmm ki aldın hayli hoşnûdım 
Kotardın dest-i mihnetden ki ceng-i cân-sitân görmez 

4. Dil-i ‘uşşâkdan kat‘ itmiş agyârı lebin zikri 

Ki ol bir zevk bahş eyler dile şâh-ı cihân görmez 

5. Nigârî kande olsam sanma tenhâyam bi-hamdi'llâh 
Ki bî-dil kande olsa hâli dilberden mekân görmez 

291 . 

Mefâ‘îlün Mefâ‘îlün Mefâ‘îlün Mefâ‘îlün 

1. Bugün bâd-ı sabâ zülf-i semensâdan nişân görmez 
Getürmez bir haber âyâ niçün ‘uşşâka cân virmez 

2. Terennüm eylemez bülbül kesilmiş bâğçeden gulgul 
Meğer gülzâra cân virmiş ki feryâd u figân virmez 

3. Gözüm görmek diler gülgûn-‘izârm dem-be-dem ammâ 
Deler tîr-i müjen bağrım döker kanım emân virmez 

4. Murâdm hâsıl olmak ger dilersen dem-be-dem ey cân 
Yakıl zîrâ harâret olmayınca laTi kân virmez 

5. Hayâl-i hâl ile Seyyid Nigârî öyle zevkim var 

Ne gam min ba‘d ger peymâneyi pîr-i mugân virmez 

292 . 

Mefâ‘îlün Mefâ‘îlün Mefâ‘îlün Mefâ‘îlün 

1. Kadin tek elf ü turran tek nigârâ tarz-ı lâm olmaz 
Ruhun tek mushaf-ı zîbâ sözün tek hûb kelâm olmaz 

2. Selâm it ya‘nî kim düşnâm ilet her dem sabâlardan 
Ki şetm-i dilrübâ tek ‘âşıka gökçek selâm olmaz 

3. Meğer şâm u seher zülf ü ruh-ı dildârdır yohsa 
Hakîkat bârgâh-ı dilrübâda subh u şâm olmaz 

4. Ne hoşdur bâde-i sevdâ ki olmaz zahmet-i mînâ 
Kadehsiz nûş ider meyhârlar peymâne câm olmaz 

5. Tamâm olmak dilersin câma cân bahş-ı habîbâne 
Ki cân bahş eyleyenler câm-ı ‘aşka nâ-tamâm olmaz 

6. Ne hâsıl bî-müdâm ehl-i vera‘ bezminden ‘uşşâkm 
Hudâ hıfz eylesün bezm-i safâsm bî-müdâm olmaz 

7. Tahammül kılgil ey Seyyid Nigârî beklegil ııevbet 
Ki sâkî-i ezel bezm-i hakîkat bî-nizâm olmaz 

293 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ezel meyhârıyam kim bilmezem âyâ nedir perhiz 
Ki bî-peymâne-i ser-şâr u bî-nûş olmazam hergiz 

2. Beden lerzişde dil gerdişde cân nâlişde hayrânam 
Ki deryâ-yı mahabbet muztaribdir ‘aşk şûr-engîz 

3. Meded hengâmıdır ey sâkî var cânımda bir şûriş 
Kerem kıl âh kim yandım yakıldım âteşimdir tiz 

4. Ciger-gâhımda cevlân eyler âteş ile gül devrân 
Dolandır câm-ı serşârı kerem kıl kâse-i lebrîz 

5. Git câm-ı gülgûnı yürüt bezm-i habîbâne 
Getür meydâna cevlân eylesün peymâne-i şebdîz 

6. Safâ hengâmı zevk eyyâmıdır kim kumrular gûyân 
‘Anâdil na‘rezen fasl-i rebî‘ bâd safâ-engiz 

7. Mukîm olmak diler kelbin tek ey sâkî nedir fermân 
Derinde bî-nevâ Seyyid Nigârî ‘âşık-ı bî-çîz 

8. Meded ey mey-i ahrâr el-meded ey sâkî-i ‘attâr 
Meded ey hünkâr el-meded ey sâkî-i Tebriz 

294 . 

Mefâ‘îlün Mefâ‘îlün Mefâ‘îlün Mefâ‘îlün 

1. Gönül ruhsârdan özge habîbânem hayâl itmez 
Hayâl eyler hemîn anı hayâl-i zülf ü hâl itmez 

2. Ruhin pinhân ider ammâ degül bî-câ ki bî-ma‘nâ 
Gül-i ruhsâra kâküller dolup setr-i cemâl itmez 

3. Ser-i kûyunda dildârm düşüp cân virmeden özge 
Sorun kim n’eyledim hâlim sorup bir dem suâl itmez 

4. Kırılsun çerhı gerdûnun ki mihr ü mâh tek bir gün 
Terahhum eyleyüp yârı habîbi ittisâl itmez 

5. Hakikat güft ü gûymdan mu‘arrâdır neçün vâ‘iz 
Çeküp meyhâne küncinde müdâm kesb-i kemâl itmez 

6. Neçün ol bülbül-i şeydâ terennüm-sâzdır âyâ 
Düşüp pervâne tek kale yanup terk-i makâl itmez 

7. Bugün hayret-zede gördüm yine dildâr kûymda 
Meğer mest-i visâl olmuş Nigârî kil ü kal itmez 

295 . 

Mefâ‘îlün Mefâ‘îlün Mefâülün Mefâ‘îlün 

1. Cihân bâğmda ey bülbül Nigârî gibi yâr olmaz 
Benim tek sinesi gül gül bulunmaz dâğdâr itmez 

2. Yakılmış âteşe varım alışmış sinede nârım 
Yanar câmm bu odlara disem dûzahda var olmaz 

3. Degül bî-hûde kim bülbül yanar elbet kılur gulgul 
Velâkin ben kibi ey dil bulunmaz bir yanar olmaz 

4. Yakılmış odlara varım dağılmış çöllere nârım 
Görenler beyle odlarım diyer bir böyle nâr olmaz 

5. Alupdur cânımı gamze düşüpdür gönlüme lerze 

Her bir ‘âşık Seyyid Hamza her bir dilber nigâr olmaz 

296 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Tâ ki sermest-i şarâb-ı dîde-i mestâneyiz 
Bülbül-i çehçeh-zenân gülşen-i meyhâneyiz 

2. Güft ü gûmuz ‘âşık u ma‘şûkdandır subh u şâm 
Söylerüz Yûsuf Zelîhâdan güzel efsâneyiz 

3. Nergis-i mestin dem-â-dem eyle bir hayrâniyiz 
Bilmeyiz sûret mi yâ ‘âkil mı yâ dîvâneyiz 

4. Tâ çeküp çeşmin şarâbın dîde-i nezzâremiz 
Gayr kâra meylimiz yok mâil-i peymâneyiz 

5. Sâkıt-ı teklifiz ey vâ‘iz özün incitme kim 
Zümre-i dîvâneyiz biz ‘akldan bigâneyiz 

6. Ey gönül gam çekme zîrâ görmeyüz dûzah yüzin 
İmdi şems-i ‘aşka kim pervâneyiz sûzâneyiz 

7. Gün-be-gün artar bahâmız dem-be-dem efzûn olur 
Tâ talebkâr-ı Nigârî gevher-i yekdâneyiz 

8. Gelmegil meydâna ey hâsid haberdâr ol ki biz 
Ceng-âver âl-i gâlib galibiz merdâneyiz 

297 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Serv serkeşlik ider kumrı gûyâ eylemez 
Dilrübâ eyler beli ‘âşık sitiğnâ eylemez 

2. Her ne eylerse degül bî-câ yeridid çün-kim ol 
Kâr perdâz-ı hakikat kâr-ı bî-câ eylemez 

3. Hâle bakmaz mâzîden geçmiş dil-i müştâkımız 
în ü ândan el çeküpdür fıkr-i ferdâ eylemez 

4. Seyr-i sahrâ eylemez gülzâra bakmaz ehl-i dil 
Mâil-i ruhsârlar meyl-i temâşâ eylemez 

5. Eylemiş tâ kim ser-i kûyunda menzil gönlümüz 
Ârzûlardan geçüp meyl-i temennâ eylemez 

6. Feyz-i Rûhu'l-kuds ey âsâr-ı la‘lin sâyesi 
İzn virmezse lebin ihyâ Mesîhâ eylemez 

7. Almasa Seyyid Nigârî feyz-i ladinden mezâk 
Söylemez eş‘âr-ı ter bir harf inşâ eylemez 

298 . 

Fâdlâtün Fâdlâtün Fâdlâtün Fâdlün 

1. Söyler ahvâl-i dili mestânlar ‘âkil dimez 
Eyler esrârı hüveydâ nev-heves kâmil dimez 

2. Ehl-i sevdâ olsa ger ber-dâr aslâ nâ-savâb 
Söylemez illâ ene'l-hak dir ene'l-bâtıl dimez 

3. Reh-revân eyler temennâ ârzû kaydın çeker 
Ârzû güftârmı ser-menzile vâsıl dimez 

4. Sâkin-i dergâh-ı şâhenşâhız ammâ bir nefes 
Söylemez sormaz ki bir derdin ne ey sâil dimez 

5. Seyr-i sahrâdan ayağ çekmez o kim mâil degül 
Ey sanem ruhsârma sahrâ sözin mâil dimez 

6. Cevrden kılmam şikâyet kim şikâyet sözlerin 
Âl-i İbrâhîm Halil evlâd-ı İsmâîl dimez 

7. Zülf-i ham-ender-hamm Seyyid Nigârî mihnetin 
Kayd-ı sevdâdan olan hâriç diyor dâhil dimez 

299 . 

Mef ûlü Mefâdlü Mefâdlü Fe‘ûlün 

1. Gün ister ise nûr yüzünden ‘aceb olmaz 
Deryûzelerin âyinidir bî-taleb olmaz 

2. Gam görmezem aslâ ser-i kûyunda ki ey cân 
Kelbinle gezen bî-gam olur bî-tarab olmaz 

3. Ashâb-ı safâ vasf-ı lebinle geçinür çün 
Âdet budur erbâb-ı sühan beste-leb olmaz 

4. Âyâ ne fesâhat ne belâgat bu ki sen tek 
Güftâr-ı şirîn-ter ne ‘Acem ne ‘Arab olmaz 

5. ‘Âlemde bulunmaz leb-i ladine berâber 
Der keyf ki ne beng ü ne bintü'l-‘ineb olmaz 

6. Büt-hâne vü yâ Ka‘bede olsam yine sensin 
Fikrimde ki merdân-ı Hudâ bî-Çalab olmaz 

7. Bîvâr sefer eylegil ey Mir Nigârî 

Kim vasl-ı nigâra budur özge sebeb olmaz 

300 . 

Mef ûlü Mefâdlün Mef ûlü Mefâdlün 

1. Bülbül gül ü gülşenden elbette firâr itmez 
Habs olmasa bir yerde bir lahza karâr itmez 

2. Her şâm u seher bülbül gülzârı güli ey dil 
Fikr eylemese yanmaz beyle âh u zâr itmez 

3. Agyâr-ile dildârm seyr itmesine ‘âşık 
Sabr eylemez neyler ger terk-i diyâr itmez 

4. Zor eylemese ‘aşkı dildâr-ı şirîn-kârm 
Salmaz dağa ‘uşşâkı süknâsmı gar itmez 

5. Bî-mihrlik olmazsa meh-veşlere hû zülfı 
Dökmez yüze nezzâre şeb tek güni târ itmez 

6. Gerd-i reh-i Leylâyı ol kuhl-ı mücellâyı 
Görmez idi ol kim sevdâda karâr itmez 

7. Âyâ nedir inkârı dildâr-ı şirînkârı 
Yazmaz sinede zâhid pür-nakş u nigâr itmez 

8. Nef-i tel-i tarrârı bilmez vera‘ erbâbı 
Bâzâr-ı hakîkatde sevdâda bu kâr itmez 

9. Görmez ruh-ı dilbemi söyler-se abdârmı 
Ey Mir Nigârî kim mahviyyet[i] var itmez 

301 . 

Fâdlâtün Fâdlâtün Fâdlâtün Fâdlün 

1. Tâlib-i elfız ki dâim istikâmet bekleriz 
İstikâmet kametin biz tâ kıyâmet bekleriz 

2. Virmeyiz ednâya dil zîrâ ki ‘âlî himmetiz 
Sâkin-i gülzâr-ı mihriz serv-kâmet bekleriz 

3. Bilmeyiz dünyâ ve mâ fîhâ nedir kim bî-elem 
Bir niçe rüsvâllarız mülk-i melâmet bekleriz 

4. Kûy-ı dilberdir makâm-ı gönlümüz kim subh u şâm 
Pâs-bân-ı cennetiz dârü's-selâmet bekleriz 

5. Leşger-i agyârdan endîşemiz yokdur beli 
Merd-i meydânız ki Rüstem tek şecâ‘at bekleriz 

6. Târik-i meyhâne-i kâmız talebden bî-haber 
Vâlih-i peymâne-i ‘aynız ‘inâyet bekleriz 

7. Mazhar-ı lutfuz ki dâim ‘afvdur manzûrumuz 
Mücrimiz ‘ayn-ı ‘inâyetden şefâ‘at bekleriz 

8. Bülbül-i gülzâr-ı hüsnüz tâ kıyâmet nâle-zen 
Zâde-i âl-i melihiz kim melâhat bekleriz 

9. Dîde-i hûnhâra yitdik târ-mâr itdik dili 
Câna kasd itdik beli bir çeşm-i âfet bekleriz 

10. ‘Arsa-i sevdâda bir dil bir Nigârî bir de ben 
Bir bölük câhidleriz vakt-i şahâdet bekleriz 

302 . 

Fedlâtün Fedlâtün Fedlâtün Fedlün 

1. Kaşını besmele rahsârmı Kur’ân okuruz 
Hikmetü'l-‘ayn gözün ladini Tibyân okuruz 

2. Sûret-i zülf-i ruhun sîneye terkîm ideriz 
Bilmeyiz subh u mesâ hâl-i perîşân okuruz 

3. Dîde-bânız giceler haste-i dîdârlara 
Sohbet-i dîde-i bîmârmı dermân okuruz 

4. Eyleriz yâd-ı şirin ladini feryâd-künân 
Nâme-i kûh-keni derdile giryân okuruz 

5. Dem-be-dem turra-i tarrâra giriftârlara 
Defter-i Leylâ vü Mecnûnı firâvân okuruz 

6. Bülbülün hâlin ögüp şevkıla efgân ideriz 
Gîceler sohbet-i pervâneyi sûzân okuruz 

7. Bilmeyiz müftî müderris sözini dinlemeyiz 
Uymayız anlara biz anları nâdân okuruz 

8. Vaktimiz yok görüşek zâhid-i vakt-encüme kim 
Mekteb-i mıstabada mushaf-ı hûbân okuruz 

9. Gîceler Mir Nigârî cem‘ olur ehl-i cünûn 
Tâ seher çerh-zenân ‘aşkıla dîvân okuruz 

303 . 

Mef ûlü Mefâ‘îlü Mefâ‘îlü Fe‘ûlün 

1. ‘Âlemde eğer sen gibi zîbâ ele gelmez 
Ammâ ki sana ben gibi şeydâ ele gelmez 

2. Ger câlib-i dil olmasa gîsû-yı semen-sâ 
Her şâm u seher bûy-ı semen-sâ ele gelmez 

3. Âh eylemesem gonçe-i maksûdım açılmaz 
Yaş dökmesem er hande-i mînâ ele gelmez 

4. Toprağ-ıla daş başına Ferhâd-ıla Mecnûn 
Oymağ-ıla Şîrîn ile Leylâ ele gelmez 

5. Ger çâre-i dildir dehen ammâ ne diyem âh 
Hiç söylemek olmaz bu mu‘ammâ ele gelmez 

6. Sa‘y itme sen ter olmaz lebin ey dil eğer olsan 
Zulmetde kalup çeşme-i Hadrâ ele gelmez 

7. Müstağrak-ı deryâ-yı fenâ olmasan ey cân 
LüTü’-i beka gevher-i yektâ ele gelmez 

8. ‘Uşşâka gerek râbıta-i metn ki yohsa 
Esmâya devâm ile müsemmâ ele gelmez 

9. Silsile-i ‘aşk ile durur kâr-ı hakikat 
Bî-silsile-i ‘aşk dil-ârâ ele gelmez 

10. Güftârıla iş mi biter ey ‘âşık-ı şeydâ 
Bî-himmet ü bî-sa‘y temennâ ele gelmez 

11. Izhâr-ı kemâl itme gel ey Mir Nigârî 
Elfâz-ı ‘ibârâtıla ma‘nâ ele gelmez 

304 . 

Fe‘ilâtün Fe‘ilâtün Fe‘ilâtün Fe‘ilün 

1. Gar bir gailedir ey perî-sîmâ sensiz 
Vahşet-efzâdı beli ‘âşıka tenhâ sensiz 

2. Seyrden hâsıl olur zevk velâkin ey cân 
Derddir mahz bana seyr ü temâşâ sensiz 

3. Gerçi ki [ben] der-i meyhâneye düşdüm içdim 
Ref-i gam eylemedi bâdeye sahbâ sensiz 

4. Hân-mânım dağıdııp varımı vîrân eyler 
Bir nefes olsam eğer âteş-i heyhâ sensiz 

5. Seyr kılmaz dimesem kafile Selmâ Selmâ 
Reh-revâne güç olur bâde-i peymâ sensiz 

6. Yine sen söyle nedir hecre müdâvâ itsün 
Neylesün çâre nedir ‘âşık-ı şeydâ sensiz 

7. Nice feryâd Nigârî nice âh eylemesün 
Tengdir başına kim ‘âlem-i dünyâ sensiz 

8. Gözüme ‘âlem-i envâr görünmez zîrâ 
Târdır ‘aynıma hûrşîd-i pür-edvâ sensiz 

305 . 

Fe‘ilâtün Fe‘ilâtün Fe‘ilâtün Fe‘ilün 

1. Tâlibe gûşe-i vahdet gibi mekteb olmaz 
Perveriş eylemeğe ‘aşk gibi âb olmaz 

2. Kevkeb-i hâtıra terkîb-i ‘anâsırdandır 
Sâdedir atlas-ı dil ‘arşa mükevkeb olmaz 

3. Kılma ta‘dâd-ı mezâhib bize kim vahdetiz 
‘Âlem-i ‘aşkda ey hâce dü mezheb olmaz 

4. Hâce kim keyfıyet-i ‘aşkdan âgâh degül 
Nefy-i sevdâda nice cehl-i mürekkeb olmaz 

5. Böyledir kâ‘ide-i hâce-i Leylâ-yı cünûn 
Fenn-i sevdâ okıyan tâlibe matlab olmaz 

6. Feth kılmaz der-i meyhâne-yi bevvâb-ı ezel 
Tâ ebed ol ki kadeh-hâr-ı seher şeb olmaz 

7. Emrdir sâkîyi meyhâneye te’kîd eyle kim 
Gelse ihlâs ile fermâyiş-i izheb olmaz 

8. Gezme sahrâ-yı hevâyı dime yâ Hû yâ Hû 
‘Âşık-ı sâdıka ma‘şûkdan akreb olmaz 

9. Tayy-i Leylâ yolm ey Mir Nigârî her dem 
Eyler erbâb-ı cünûn ‘aşk ile eşheb olmaz 

306 . 

FâTlâtün Fâ‘ilâtün Fâ‘ilün 

1. Âh meğer irmedi yâra henüz 
Gelmedi bu zâr hezâra henüz 

2. Kalmadı mahv oldı gözüm karası 
Gelmedi ol râh-güzâra henüz 

3. Hancer-i hicrânıla sad-pâre dil 
Yitmedi sad-pâre di yâra henüz 

4. Görmedi peykân-ı gözün çâresin 
Bulmadı bu bağr-ı sî-pâre henüz 

5. Âteş-i dil dâğ-ı ciger-gâhıma 
Olmadı bir çâre ne çâre henüz 

6. Bî-ser ü pâ yil gibi yeldim velî 
Uğramadım kûy-i nigâra henüz 

7. Görmedi hûrşîd mudıyyâsmı 
Mir Nigârî güni kara henüz 

8. Külbe-i firkatde yanar âh-ı dil 
Odlara âteşlere nâra henüz 

307 . 

Fâ‘ilâtün Fâ‘ilâtün Fâ‘ilün 

1. Her ne kadar eylese dildâr nâz 
‘Âşık-ı müştâklar eyler niyâz 

2. Pây-ı Şirîn ile ser-i kûhken 
‘Arız-ı Mahmûd ile pây-ı Ayâz 

3. Pâ-zede-i mihnet-i hicrânmam 
Al elim üftâdenem ey serv-i nâz 

4. Nâz-ı istignâdan üzüldüm âmân 
Rahm eyle bî-çârene ey çâre-sâz 

5. Tayy-i mekân itdi gönül hâdî kim 
Tutdı makâmât-ı ‘Irâk u Hicâz 

6. Âteş-i bî-pervâdan etek çekmezem 
Şem‘ tek olsa heme ‘ömrüm güdâz 

7. Mir Nigârî gide başım eğer 
Eylemezem şem‘ tek ifşâ-yı râz 

308 . 

Fâ‘ilâtün Fâ‘ilâtün Fâ‘ilün 

1. Var bir derdim ki dermân istemez 
Var bir dâğım ki pâyân istemez 

2. Derd-i ladindir temennâmız beli 
Ey ‘azizim kim şirin cân istemez 

3. Her kim eyler küfr-i zülfünden hazer 
Gâlibâ tersâdır îmân istemez 

4. Ol ki rahsârm temennâ eylemez 
Nâ-müselmândır ki Kur’ân istemez 

5. Mihnetinden ictinâb eyler kim ol 
Er degül zendir ki mihmân istemez 

6. Şehd-i zehrâbm diler gönlüm müdâm 
Sanma ey cân kim bu ihsân istemez 

7. Ey Nigârî cân müheyyâdır velî 
Neyleyem kim anı cânân istemez 


309 . 

Mef ûlü Mefâ‘îlü Mefâ‘îlü Fe‘ûlün 

1. Biz bâde-keş-i kâse-i mâh-ı ezeliz 
Peymâne-zen ü mest-i müdâm-ı güzeliz 

2. Sanma bizi peymâne-keş-i bâde-i tâkiz 
Sermest-i ezel bâde-keş-i Lem-yezeliz 

3. Hemdemlerimiz sâz u sâzende-i dil-sûz 
Mînâ çekeniz nây çalanız ü mezeliz 

4. Evsâf-ı dil-ârâsım bir turfe gazâlin 
Nazm eyleriz eş‘âr-feşânız ü gazeliz 

5. ‘Âlî-nesebiz Hâşimiyiz Mir Nigârî 
Sanma bizi ez tâife-i kân-ı hüneriz 

310 . 


1. Hıtâb-ı dil-rübâ bî-‘itâb olmaz 
Mezâk-ı mey zîrâ bî-kebâb olmaz 

2. Müşgildir anlamak erbâb-ı dili 
Mestûrdur ‘âşık-ı bî-kıbâb olmaz 

3. Bâde-i sevdâya kılmayan heves 
Feyz-i feyyâzdan behre-yâb olmaz 

4. Rahmet-i nîsândır mâye-i güher 
Bârân-ı hazândan dürr-i nâb olmaz 

5. Şemşîr-i Ahmedi dest-i Şîr-i Hak 
Görün her seyf ilen feth-i bâb olmaz 

6. ‘Ulyâya süflâya eylemez nazar 
Erbâb-ı temkinde inkılâb olmaz 

7. Gayr-ı yâri ey dil sineden çıkar 
Temyiz eylen zîrâ o harâb olmaz 

8. İhlâs ile nûş it mey-i nâbı kim 
Muhlisâne ‘amel bî-sevâb olmaz 

9. Seyr-i dîdârdan bî-behredir kim 
Kâkül-i dilber tek tâb tâb olmaz 

10. Sinemiz defterdir dersimiz ezber 
Sanmanuz okumak bî-kitâb olmaz 

11. Eltâf-ı ezeldir bahş-ı gözeldir 
Gülhanım gülşenim bî-şarâb olmaz 

12. Kande olsam berk-ı ülfetim oynar 
Şems kande olsa bî-şihâb olmaz 

13. Bend bend alışmış kırmızı yanmış 
Seyyid Nigârî tek âfıtâb olmaz 


311 . 

Mef ûlü Mefâ‘îlü Mefâ‘îlü Fe‘ûlün 

1. Gülzâr-ı ezel bülbül-i nâlendesiyiz biz 
Kandâb-ı gazel tûtîsi hânendesiyiz biz 

2. Eş‘âr-ı terimden saçılur bâl-i belâgat 
Gül-kand-i lebin tâ ki şeker handesiyiz biz 

3. Her şâm u seher şevkıle bî-çeng ü bî-âheng 
Bezm-i tarabm mutrib ü sâzendesiyiz biz 

4. Tâ ser-zede-i hâk-i pey-i pîr-i mugânız 
Meyhâne-i ma‘nâ mey-i nûşendesiyiz biz 

5. Mey-hânesi ârâste vü peymânesi memlû 
Erbâb-ı dilin bâde-i cûşendesiyiz biz 

6. Başka işimiz yohdı ki bir şenT-i cemâlin 
Pervânesi âşüftesi sûzendesiyiz biz 

7. Zann itme ki erbâb-ı gümânız ki ezelden 
Bî-şübhe yakın bendesi şâyendesiyiz biz 

8. Peyveste-i ser silsile-i şâh-ı bahâyız 
Ahrâr-ı cihânız ki Hudâ bendesiyiz biz 


9. Cân-dâde-i segbân-ı ser-i kûy-ı nigârız 
Gülzâr-ı İrem sâkin ü pâbendesiyiz biz 

10. Tâ hemdem-i peymâneyiz ey Mîr Nigârî 
Esrâr-ı meyin ‘ârif ü dânendesiyiz biz 

312 . 

Mef ûlü Mefâ‘îlün Mef ûlü Mefâ‘îlün 

1. Şemşîr-i cefâlardan güftâr-ı emân olmaz 

‘ Arsa-i mahabbet bu kayd-ı ser ü cân olmaz 

2. Zehr-âb-ı cefâlardan agyâr kılur nefret 
‘Uşşâk-ı şirîn-kâra hoşdur bu yaman olmaz 

3. Der-zâviye-i hicrân der-hasret-i bî-pâyân 
Ahvâl-i perîşânım bir kerre soran olmaz 

4. Ma‘mûr degül gönlüm zîrâ ki figânımdan 
Berbâd-ı tamâm olmuş kim beyle vîrân olmaz 

5. Fehm eylemez ‘uşşâkı erbâb-ı vera‘ ma‘zûr 
‘Ayb eylemezem zîrâ ‘âşıkda nişân olmaz 

6. Cânân iledir câm var ‘âşıkm ikanı 

Ol kârı kılur i nk âr vâ‘izde îmân olmaz 

7. Rindân-ı Hudâ gûyâ çekmez elem-i burhân 
Erbâb-ı hakîkatdır ‘ârifde gümân olmaz 

8. Cennet dilemez geçmez ‘uşşâk kûyundan kim 
Ol yerde mezâk-efzâ bir beyle mekân olmaz 

9. ‘Ahd eyledim ey cânân kûymda olam kurbân 
Peymân-ı ezeldir bu ol yerde yalan olmaz 

10. Dildâr hüveydâdır zâhir nazar a‘mâdır 
Pinhândır agyâra ‘uşşâka nihân olmaz 

11. Ey Mîr Nigârî gel meyhâneme nûş eyle 
Peymâne-i serşârı bir beyle zamân olmaz 

12. Agyâr diler içmek kûymda tütün ammâ 

Kavdım didim ey mel‘ûn cennetde duhân olmaz 

313 . 

Mef ûlü Mefâ‘îlü Mefâ‘îlü Fe‘ûlün 

1. Dildâr gelür ‘işveli bâ-gamze-i hûnrîz 
Cân vir ana kurtar özün ey ‘âşık-ı bî-çîz 

2. Mürg-i gönül ol turra-i tarrâra dolaşmış 
Yâ Rab ne belâdır bana bu zülf-i dil-âvîz 

3. Âyâ nice meydir mey-i sevdâ ki yanar cân 
İçdikce olur âteş-i dil dâğ-ı ciğer tiz 

4. Sönmez ol dâğ-ı derûnum ki dem-â-dem 
Serşâr-ı sebû olmasa peymâne-i lebrîz 

5. Dâğ-ı dili Ferhâd çeküpdür soruşun ol 
Söyler ne bilür kâr-ı habîbâneyi Pervîz 

6. Ey nûr-ı gözüm âyine-i kalbine bahsan 
Vallâhi bilürsin ki gönül olmadı sensiz 

7. Ahşâm u seher vakt-i icâbetdi niyâz it 
Ey şeb-nişîn ey Mir Nigârî-yi seher-hîz 

8. Zannım bu ki ey tab‘-ter ü ey la‘l ü güher-bâr 
Sen tek hele bir nükte-feşân olmadı hergiz 

314 . 

Fe‘ilâtün Fe‘ilâtün Fe‘ilâtün Fe‘ilün 

1. Bizi ol yâr hevâdâr bilüpdür bilürüz 
Dâm-ı gîsûya giriftâr bilüpdür bilürüz 

2. Bize i‘lâm ne madûmdur ahvâlimizi 
Nîk yâ bed heme dildâr bilüpdür bilürüz 

3. Derd-i pinhân u hüveydâmızı ya‘nî ey dil 
Dâğ u feryâdımızı yâr bilüpdür bilürüz 


4. Hamdü li'llâh ki ey dil bize mahsûs mahsûs 
Bu kim ‘âlem bizi bî-‘âr bilüpdür bilürüz 

5. Gerçi şevkâne bahup itmedi tîmârımızı 
Ne gam ol kim bizi bîmâr bilüpdür bilürüz 

6. ‘Arz-ı hâcet ne revâ mugbeçe-i bâde-fürûş 
Her ne kim hâcetimiz var bilüpdür bilürüz 

7. Gam lebi Mir Nigârî ki fedâkârları 
Cümle dildâr-ı şirînkâr bilüpdür bilürüz 

315 . 

Mefâ‘îlün Mefâ‘îlün Mefâfilün Mefâfilün 

1. Mezâk-ı ân-ı Leylâyı giriftâr olmayan bilmez 
Şarâbın neş’esin zîrâ şarâb-hâr olmayan bilmez 

2. Sevenler nâm u nâmûsı mey-i sevdâya cân virmez 
Cünûnluk ‘âlemin ‘âlemde bî-‘âr olmayan bilmez 

3. Degül vâkıf rumûza görmeyenler nergis-i mestin 
Rumûz-ı nergis-i mestin nazar-dâr olmayan bilmez 

4. Ne devlet olduğun vuslat ne bilsün çekmeyen firkat 
Selâmet ni‘metin derde giriftâr olmayan bilmez 

5. Hevâ-yı zülfdendir ‘âşık-ı şeydâya cem‘iyyet 

Bu kârı zülf ile hem-reng hem-kâr olmayan bilmez 

6. Bir esrâr-ı hafidir anlamaz hakikatin vâ‘iz 
Ene'l-Hak sırrını zîrâ ki ber-dâr olmayan bilmez 

7. Neler Seyyid Nigârî çekdigin Ferhâd-ı şeydâ tek 
Tutup dâmân-ı kûhı sâkin-i gar olmayan bilmez 

Rubâî 

316 . 

Fe‘ilâtün Fe‘ilâtün Fe‘ilâtün Fe‘ilün 

1. Cem‘ olup ehl-i safâ kanı esâs ey sâkî 
Şems-i mey kanı dahi şemme-i tâs ey sâkî 

2. Ka‘be-i rûyunı keşf eyle ki kurbân olsun 
Zümre-i cin heme vü fırka-i nâs ey sâkî 

Rubâî 

317 . 

Fedlâtün Fedlâtün Fedlâtün Fedlün 

1. Âh kim eyledi feryâd ceres ey sâkî 
Aldı etrâfıma deryâ-yı heves ey sâkî 

2. Kûy-ı dildâra sefer eylemişiz bir ayağ al 
İçelim câmı getür çend nefes ey sâkî 

HARFÜ's-SÎN 

318 . 

Fâdlâtün Fâdlâtün Fâdlün 

1. Çek der-i meyhânede serşâr tâs 
Secde-i şükr eyle vü kılgil sipâs 

2. Öp ayağın server-i meyhânenin 
Hıdmet-i peymâneyi kıl iltimâs 

3. Câma irâdet getür ihlâs ile 

Sâf ola tâ kalmaya kalbinde pâs 

4. Rindî-yi bî-kayd-ı cihânam ki tâ 
Câm çeküp başıma çekdim palâs 

5. Ehl-i dilin Ka‘be-i dil-hâsıyam 
İmdi benem ma‘nîde kıbla-i nâs 

6. Mürde-dilâna virür ey büt hayât 
Ladine cândır dimezem bî-kıyâs 

7. Feyz-i lebin sâyesidir ‘âşıkm 
Beyle kim eş‘âra virüpdür esâs 

8. Gâh gazel ü gâh güzel mesnevi 
Gâh mu‘aşşer ü gehi söyler cinâs 

9. Ladine bî-tâ-yı revândır dimiş 
Mir Nigârî-yi cevâhir-şinâs 

10. Görse bu dîvânı yazar sineye 
Bezm-i selâtinde ohur Bû Nüvâs 

319 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Bâde-i ladin harâm olsun bana ey hem-nefes 
Tâ ki uram sensiz er ‘ömrümde alsam bir nefes 

2. Ol gül-i ruh sârini yâd eylemiş kim bî-karâr 

Subh u şâm eyler terennüm mürg-ı dil ender-heves 

3. Câna değdikçe hadengin çenk tek eyler nevâ 
Zahme târe degse elbette virür âvâz u ses 

4. Kûh-ı sahrâ dâmenin tutmuş gezer ser-geşte hâl 
Hasretinle dem-be-dem bin göz açup ağlar Araş 

5. Virmedi bir nef munca âh u feryâd itdigim 
Âh kim ‘ömrümde bir dem olmadı feryâd-res 

6. Rahm kılgil hâl-i zârımdan haberdâr eylegil 
Mahmil-i dildâra feryâd eyle söyle ey ceres 

7. Ey Nigârî ‘âlem-i sevdâda bin kâr eyledin 
Cân virüp dildâra aldın bir nefes âhir nefes 

320 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Subh u şâm eyler temennâ başına çekmiş palâs 
Ârzû-mend-i cemâlin vasim eyler iltimâs 

2. Tasdik eyler kavl-i Hallâcı haberdârân-ı ‘aşk 
Doğrudur kim söylemez güftâr-ı bâtıl Hak-şinâs 

3. Kılmagil inkâr ey esrâr-ı Hakdan bî-haber 
Çünki ser-mestân-ı Hakkın kârına irmez kıyâs 

4. Seng-i töhmetle sarây-ı gönlüme gelmez halel 
‘Aşkdır zîrâ temel sanma binâdır bî-esâs 

5. Çekmedim dünyâ gamın aldım felekden intikam 
Koymadım elden yere serşâr çekdim tâs tâs 

6. Olmaya tâ mâni‘-i seyrim tecerrüd eyledim 
Bî-ser ü pâ ‘aşk sahrâsmı gezdim bî-libâs 

7. Hamd li'l-Mevlâ ki ey Seyyid Nigârî bî-fütûr 
Seyr kıldım ‘âlem-i sevdânı bî-had bî-kıyâs 

321 

Fâ‘ilâtün Fâ‘ilâtün Fâ‘ilâtün Fâ‘ilün 

1. Menzil-i dildârı bûs itdikde ‘arz it ey Araş 
Böyle kim odlar saçar sensiz habîbin her nefes 

2. Âşiyân-ı bülbül-i dil turra-i tarrârdır 
Sâkin-i kayd-ı belâ bir mürgdur ol bü'l-heves 

3. Ün virür ney tek vücûdum târ tek eyler nevâ 
Vakt kim nâ-çâr söyler câmm ey feryâd-res 

4. Kârvân-ı râh-ı Leylâ dem-be-dem eyler sadâ 
Söyledikçe zâr zâr ahvâl-i Mecnûndan ceres 

5. Bî-ser ü pâ seyr ider Edhem temennâ eylemez 
Tayy-ı râh eyler dem-â-dem ehl-i sevdâ bî-feres 

6. Düşmüş iller ağzına güftâra gelmiş ‘âşıkm 
Böyle kim ol sana cân virmiş bu şöhret bana bes 

7. Sâlik-i sahrâ neverd ü vâdî-i eymen-nişîn 
Eyle bir şâham Nigârî benden ahz eyler kabes 

322 . 

Feİlâtün Fe‘ilâtün Fe‘ilâtün Fe‘ilün 

1. Âh-ı cân-sûzum ile âh bu yaş ey sâkî 
Kamu esrarımızı eyledi fâş ey sâkî 

2. Hiç bir derd ü belâ yokdı ki manzûr itmezem 
İştiyâkmda bu göz âh u bu yaş ey sâkî 

323 . 

Feİlâtün Fe‘ilâtün Fe‘ilâtün Fe‘ilün 

1. Neyleyem başıma düşdi ki bir iş ey sâkî 
Emr kılgil ide peymâne yürüş ey sâkî 

2. Ayağın nâz u nezâketle benim başıma çık 
Ben öpem hûb gidişdi bu gidiş ey sâkî 

HARFÜ'ş-ŞÎN 

324 . 

Mefâ‘îlün Mefâ‘îlün Mefâ‘îlün Mefâ‘îlün 

1. Gönül bâd-ı sabâdan kim nesîm-i zülf-i çîn almış 
Sanasın feth kılmış şehr-i Hindî mülk-i Çîn almış 

2. Gezerken hüsn bâzârm bugün dellâl-ı sevdâdan 
Virüp cân ‘aşk dirler bir belâyı bî-karîn almış 

3. Esef eyler melek ü reşk felek kerrûblar heyhât 
‘İnân-ı zü'l-cenâhm vakt kim Rûhu'l-emîn almış 

4. Gelür feryâd kûyundan meğer ey nâzenîn görmüş 
Ruhun cân virmiş erbâb-ı gönül âh u enin almış 

5. Bugün bir zâhidi gördüm çıkup câmı atup nâmı 
Girüp meyhânede pîr-i mugândan ders-i dîn almış 

6. Tutup dâmân-ı tecridi vü çeküp bâde-i tevhîd 
Virüp sevdâya ol varın tamâmen bir yakîn almış 

7. Kadem koymazdan evvel ‘arsa-i sevdâya cân virmiş 
Nigârî lev-haşe'llâh âferîn sad âferîn almış 

325 . 

Mefâ‘îlün Mefâ‘îlün Mefâ‘îlün Mefâ‘îlün 

1. Nigâr-ı nâzenînim ferş-i bezm-ârâya göndermiş 
Nigâriş eylemiş reng-i terin şeydâya göndermiş 

2. Revâc olsun dem-â-dem hüsni bâzâr-ı melâhatda 
Ki rengin ‘âşık-ı şeydâsma sermâye göndermiş 

3. Revân-efzâ gözün bir ferş-i ra‘nâdır ki rengâne 
Nigâriş eylemiş şûrîde-i sevdâya göndermiş 

4. Güzel ııakş u nigâriş eylemiş zîbâ-terin yazmış 
Müzeyyen mushaf-ı ruhsârdan bir âya göndermiş 

5. Meğer şûrîdesin yâd eylemiş kim şeh-nigârım tek 
Ferah-efzâ dil-ârâ tuhfe-i ra‘nâya göndermiş 

6. Degül bî-ma‘nâ bu ikrâm-ı zîbâ ol sanem-sîmâ 
Emîr-i Hamzaya elbette bir ma‘nâya göndermiş 

7. Gözüm pür-nûr olur bakdıkca gönlüm açılur gûyâ 
Hediyye pertev-i şems-i ruhundan aya göndermiş 

8. Ziyâd olsun dem-â-dem iltifâtı ol güzel nâmın 
Nigârım tek kerem deryâsmı bî-gâye göndermiş 

9. Kerem deryâsıdır bir devlet-i bî-pâye mâlikdir 
Ser ü pâ lutfdur kim tuhfe-i bî-pâye göndermiş 

10. ‘Aceb hoşnûd olur mı iltifâtımdan diyü somat 
Kerem kılmış nigârâne ben-i rüsvâya göndermiş 

11. Yine sevdâya düşmüş ‘âşıkane bir gazel yazmış 
Nigârî bir gazâlâne büt-i zîbâya göndermiş 

326 . 

Fâ‘ilâtün Fâ‘ilâtün Fâ‘ilün 

1. Ol sanemin kâküli Feylâ imiş 
Şâne-keşi ‘âşık-ı şeydâ imiş 

2. Kâkül-i Feylâ dime kim cânıma 
Derd-i özin bir kara sevdâ imiş 

3. Cevrden ikrâh eylemez gönlümüz 
Kâmil imiş ‘âşık-ı bî-tâ imiş 

4. Hıdmet imiş devlet-i erbâb-ı dil 
‘Âkil imiş kâmil-i ma‘nâ imiş 

5. Cenneti ashâb-ı safânm müdâm 
Yâr ile bir gûşe-i tenhâ imiş 

6. Bezm-i harîfâne salan velvele 
Hey hey-i sûzâne imiş nây imiş 

7. Fezzet-i rûhânîden ol bî-haber 
Söyledi ne hûy u bû ne hây imiş 

8. Cünbüş-i ebrû dahi süzgin bahış 
‘Âşıkı oynatmağa imâ imiş 

9. Şâm u seher gezdiğimiz câ-be-câ 
Bir meh imiş hûrşîd-i hercâyimiş 

10. Kim sana şeydâ didim ol hande-leb 
Söyledi bir seyyid-i rüsvâyimiş 

11. Mir Nigârî ser-i bed-nâmdır 
‘İlm-i cünûn içre ne dânâyimiş 

327 . 

Feİlâtün Fe‘ilâtün Fe‘ilâtün Fe‘ilün 

1. Sofi tutmuş mug elin imdi peşîmân olmuş 
Küfr ü kin terkin idüp mazhar-ı îmân olmuş 

2. Ol ki eylerdi hakikat ezelî tersâlığı 
İmdi îmâna gelüp tâze müselmân olmuş 

3. Varı vîrân eylemiş kâr-ı riyâdan geçmiş 
Terk idüp zühdüni ser-halka-i rindân olmuş 

4. Zâhid âgâh degül âh-ı dil-i zârımdan 
Ne bilür olmayan ‘âşık nice sûzân olmuş 

5. Fâriğ olmaz gîceler subha dek efgân eyler 
Başım ağrıtdı benim ol ciğeri kan olmuş 

6. Dün esir itmiş idi turra-i tarrâr velî 
Bugün ol kayd-ı belâ silsile-i cân olmuş 

7. Nice âh eylemeyem âh ki cân bâda gider 
Çünki ser-menzil[i] ol zülf-i perîşân olmuş 

8. Hâric-i zâviyedir Mîr Nigârî imdi 
Dâhil-i mecma‘a-i zümre-i rindân olmuş 

9. Koymaz elden yere peymâneyi devrân eyler 
Dâir-i dâire-i mey-kede-i ân olmuş 

328 . 

MüfteTlün Müfte‘ilün Fâ‘ilün 

1. Ol sanemin hüsni hüveydâyimiş 

Görmeyen a‘dâyimiş a‘mâyimiş 

2. Bâ‘is-i kevneyn o şâhen-şehin 
Gönün açan hüsn-i humeyrâyimiş 

3. Kâkül imiş derde salan gönlünü 
Cânım alan çeşm-i ciger-hâyimiş 

4. Silsile-i gerden-i erbâb-ı dil 
Kâkül-i gül zülf-i semen-sâyimiş 

5. Eyleyen ‘uşşâkı esîr-i belâ 
Bir büt-i zîbâ kadi bâlâyimiş 

6. Kamet ü kâkül didügümdür hatâ 
Mahz-ı revân u ‘anber-i sârâyimiş 

7. Şâm u seher âşık-ı âhû-veşin 
Vahşî imiş yerleri sahrâyimiş 

8. Mey-kede-i mihrde Leylâ-veşin 
Bâde-keşi bâdiye-peymâyimiş 

9. Cür‘a-i peymânesine muntazır 
Yerde Hırz u gökde Mesîhâyimiş 

10. Eyleyen ey Mir Nigârî cünûn 
Gönlümi ol kâkül-i Leylâyimiş 


329 . 

Fe‘ilâtün Fe‘ilâtün Fe‘ilâtün Fe‘ilün 

1. Şâhid-i ‘âlem-i kevneyn melek-manzar imiş 
Ger şîr-zâde imiş lîk perî-peyker imiş 

2. Mülk-i dâreynde mahzâ ki melâhat güzeli 
Bâ‘is-i her dü cihân iki ne bir server imiş 

3. Lebi ser-çeşme-i cân ‘ayn-ı Mesîhâ nefesi 
Kameti mahz-ı revân dilber-i zîbâ-ter imiş 

4. Hâfızâ gel gidelim medrese-i kûymda 
Mushaf-ı ‘ârızı müştâklara ezber imiş 


5. Yeteriz ‘ilmile ser-menzil-i dildâre didim 
Galat itdim sebeb-i vuslat[a] bir rehber imiş 

6. Ehl-i ‘ilmin garazı şöhret imiş ‘âlemde 
Zâhidiıı maksadı cem‘iyyet-i sim ü zer imiş 

7. Mahz ey Mir Nigârî sebeb-i vuslat-ı yâr 
Çekme ser kaydını terk eyle ki terk-i ser imiş 

8. ‘Âlem-i haşri sürûrâne dilîrâne gezer 
Sâye-i âl-i ‘abâ her kime kim yâver imiş 

330 . 

Müfte‘ilün Müfte‘ilün Fâ‘ilün 

1. Hest isim nîst müsemmâyimiş 

Fikr eyle gör kim ne mu‘ammâyimiş 

2. Ağzın imiş söyledim ey nâzenîn 
Var imiş ismi özi ‘Ankâyimiş 

3. Câmm alan ‘aklımı başdan çalan 
Bir gözi âhû saçı Feylâyimiş 

4. Şâm-ı kamer mihr-i mudıyyâ-ı seher 
Bende-i bir dilber-i zîbâyimiş 

5. Hayrete salmış heme ‘âşıkları 
Âh dükenmez bu ne sahrâyimiş 

6. Ol nice sahrâdı baş olmaz didim 
Söylediler deşt-i tevellâyimiş 

7. Zülf üzere âh dükenmez bu ne 
Âhiri yok veh bu ne gavgâyimiş 

8. Tavr-ı temennâda seher şâm âh 
Hasret-i dîdârıla heyhâyimiş 

9. Nefy-i vücûd ile nazar it hemân 
Gör ki dil-ârâ ne hüveydâyimiş 

10. Vâ ‘ izin inkârına yer yok dimek 
Âgeh imiş câhil-i ma‘nâyimiş 

11. Zümre-i rindânm ülü'l-emrdir 
Mir Nigârî ne şehenşâyimiş 

331 . 

Mef ûlü Mefâ‘ilün Fe‘ûlün 

1. Kim rûz-ı elest câm tutmuş 
Cezbe-i elesti tâm tutmuş 

2. Ammâ ebedî gamın çeker mi 
Kim rûz-ı elest câm tutmuş 

3. Şâm-ı ezelî çeken kuyûdı 
Rûz-ı ebedî be-kâm tutmuş 

4. Bî-kayd-ı elemdir ol ki dâim 
Her şâm u seher müdâm tutmuş 

5. Sermest-i müdâm câm-ı sevdâ 
Neş'eyi ‘ale'd-devâm tutmuş 

6. Silsile-i zümre-i Melâmî 
Peymâneden intizâm tutmuş 

7. Erbâb-ı melâmet ey Nigârî 
Sanma ki mey-i harâm tutmuş 

8. Hâl ü ruhun ey sanem hayâli 
Peymâne-i subh u şâm tutmuş 

9. Erbâb-ı vera‘ diler visâlin 
Bî-bâde hayâl-i hâm tutmuş 

10. Agyârdan almış intikamı 
Sâyende ki dil makam tutmuş 

11. Serşâr kadehdir ol ki dâim 
Peymâne ki bî-merâm tutmuş 

12. Bî-kayd-i cihân u bî-murâdam 
Gamzen beni tâ gulâm tutmuş 

13. Meyhâr-ı ‘ale'd-devammam kim 
Çeşmin kadeh-i müdâm tutmuş 

332 . 

Mef ûlü Mefâ‘îlü Mefâ‘îlü Fe‘ûlün 

1. ‘Uşşâka nazar eylemez ol bağrı daş olmuş 
Agyârıla hoş yânla gavgâ savaş olmuş 

2. Kılmaz nazar ol serv bu ser-geşte vü zâra 
Lutf eylemez erbâb-ı dile gönü daş olmuş 

3. Pinhân eyledim cân gibi mihr-i dili ammâ 
Bu âh-ı felek-sûzıla ke'ş-şems fâş olmuş 

4. Erbâb-ı garaz ‘ârız-ı dildâra mukabil 
Koymaz göz açam ol gözi kör ‘ayn şaş olmuş 

5. Gördüm dil-i mey-hâre[y]i mey-hârlar içre 
Ser-halkalik eyler ki virüp ‘aklı baş olmuş 

6. Sevdâya düşüp gevher-i tecrîdile oynar 
Yağmaya virüp var ne kim şâr u şebaş olmuş 

7. Olma yakın ey Mîr Nigârî dutuşup dil 
Hasretle yanar yandurur âteş ma‘âş olmuş 

333 . 

Mef ûlü Mefâ‘îlü Mefâ‘îlü Fe‘ûlün 

1. Sergeşte gezer başına gönlün hevâ çıkmış 
Âvârlık eyler söze bakmaz yava çıkmış 

2. Sevdâdan etıbbâ di di kurtarasın olsun 
Bahtım bu ki mevtim marazıma devâ çıkmış 

3. Geh türş bakar gâh şirîn-terin ol şûh 
Cevr ü kerem acızıyla gûyâ kava çıkmış 

4. Hiddetle nazar itdigin[i] sanman ‘adâvet 
Bu resmile agyârı başından sava çıkmış 

5. Pervâlı gezer çerh tek ol çâpük çâlâk 
Kebk-i dili sayd eyleyecekdir ava çıkmış 

6. Tâ menzil-i dil-hâne-i dildâr-ı dil-ârâ 
Olmuş heme agyâr u heme mâ sivâ çıkmış 

7. Görgeç beni yandurdı oda dilber-i dil-sûz 
Gûyâ ki o dem sengden âteş kava çıkmış 

8. Ey dil ümidim yok iken itmiş yine ceryân 
Nehrimden aşup imdi su gelmiş nâva çıkmış 

9. Lutf eylegil ey mâh kadeh-hârlar içre 
Kim Mir Nigârî kulunuz bî-nevâ çıkmış 

10. Sultânımızın sözleri bir akçeye değmez 
Bir akçeye değmez nice şeh revâ çıkmış 

334 . 

Feİlâtün Fe‘ilâtün Fe‘ilâtün Fe‘ilün 

1. Dil-i sevdâ-peresem galiye ‘anber-dem imiş 
Zülf-i müşgîn ile kim şâm u seher hem-dem imiş 

2. Bakmadım silsile-i derheme peyvend oldum 
Ne bilem zülf-i girih-gîr ham-ender-ham imiş 

3. Benzemez ‘âlem-i kevneyne melâmet şehri 
Sığmaz evsâfı dile ol ne büyük ‘âlem imiş 

4. Tutmayan ‘âşık olup dest-i Melâmîlerden 
Zâhid olsa yine hardır dimeyin âdem imiş 

5. Öp ayağın tut elin koyma yere câm eteğin 
Kim ferah-sâz imiş ol her kim içe bî-gam imiş 

6. Ceme töhmet-zen imiş sâkî-i meyhâne-i ‘aşk 
Dil-i dildâr-nümâ muhsid-i câm-ı Cem imiş 

7. Mihr-i dîdâr-ı dil-ârâ bizi irşâd itdi 
Harem-i yâra Nigârî ne güzel mahrem imiş 

335 . 

Mefâ‘îlün Mefâ‘îlün Mefâ‘îlün Mefâ‘îlün 

1. Elinden ey sanem-sîmâ gönül kim bir ayağ çekmiş 
Olup ser-mest ü sahrâyî özin ilden ırağ çekmiş 

2. Kılup şâm u seher gûşîş hilâlin mâh-tâb ey gün 
Kaşın tuğrâsma benzetmiş [ü] göksine dâğ çekmiş 

3. Musavver sûretin nakşına girmiş bağlamış ol 
Ayağdan kim görüp rengin bu sevdâdan ayağ çekmiş 

4. ‘Aceb sayyâd imiş bî-tâ gözün ey âfet-i cânhâ 
Döküp ruhsâra kâküller cihâna cümle ağ çekmiş 

5. N'ola şehd-âb-ı ladinden revânım kâm-yâb olsa 
Ki yanmış âteş-i hicrânma bî-had ferâğ çekmiş 

6. Çerâğ it kim ser-i kûyunda bir yer vir makam itsün 
Güniil ey meh yakup meş‘al yolunda çoh çerâğ çekmiş 

7. Makâm-ı dâğ-ı ‘aşkındır Nigârî o zamândan kim 
Şayak-ı kâkülün ey gül dil-i şeydâya ağ çekmiş 

336 . 

Mefâdlün Mefâdlün Mefâdlün Mefâdlün 

1. Ham-ender-ham telinde ey sanem câmm mekân tutmuş 
Ki ol bir mürg-ı zîrekdir ki mahfî âşiyân tutmuş 

2. Ser-i kûyunda ey servim ikâmet-sâzdır gönlüm 
Makâm-ı emndir zîrâ ki ol dârü'l-emân tutmuş 

3. Çeküpdür câmı Cem-âsâ dimâğmda gezer sevdâ 
Süleymân olmuş ol gûyâ ki iklîm-i cihân tutmuş 

4. Şarâb-ı ‘aşkdan medhûşdur ol meyhâne küncinde 
Mürîd-i câm-ı meydir dergeh-i pîr-i mugân tutmuş 

5. Meğer kırmış bugün dökmüş yine peymâneler kanın 
Ki bed-mest gezer gör âteşe düşmüş o kan tutmuş 

6. İrüp ol gayete rüsvâlığım kim geçmiş ‘âlemden 
Degül kim şöhretim mahzâ zemin ü âsumân tutmuş 

7. Ezel hengâmı her bir ferd bir dâmen ki tutmuşlar 
Nigârî dâmen-i Şehenşeh-i âhir zamân tutmuş 

337 . 

Mefâdlün Mefâdlün Mefâdlün Mefâdlün 

1. Nigârî nâzenînim perçemin yakmış yakışdırmış 
Dil-i sad-pâremi cem‘ eylemiş sakmış sakışdırmış 

2. Meğer kan dökmek ister kim bugün cevlâna çıkmış ol 
Giyinmiş âlet-i harbiyyesin takmış takışdırmış 

3. Degül vâkıf özinden bî-haberdir gezdiğin bilmez 
Gelür meyhâneden mestâne göz çakmış çakışdırmış 

4. Şikâr itmek diler ol şâh-bâzım beyle kim zînet 
Virüp tâvûs-i hüsne hûb güzel yakmış yakışdırmış 

5. Nigârî sayd görmüşdür ki ol çalmaz müje hergiz 
Bahar hayrân vâlihân avı göz akmış akışdırmış 

338 . 

Mefâ‘îlün Mefâ‘îlün MefâTlün MefâTlün 

1. Nikâb atmış seher hûrşîd-veş ruhsâr göstermiş 
Sanasın tâli 4 olmuş gün saçar envâr göstermiş 

2. Bed efâlimle bed hâl oldığımdan lâ tehaf gûyân 
Tutup lâ teknetû destim kerem kirdâr göstermiş 

3. İkâmet-sâz-ı tecrîdem geçüp dâreynden gönlüm 
Bana vahdet makamın ta ki bir diyâr göstermiş 

4. Tutup râh-ı nümûnum destimi te’kîdile muhkem 
Melâmîler yolm meyhâne-i ahrâr göstermiş 

5. Hakikat gevheri bâzâr bulmuş kim nisâr eyler 
Döküp meydâna dil kim lü’lü’-i şehvâr göstermiş 

6. Mudıyyâdan serây-ı halvetem tâ hûrşîd-bahtam 
Dü gîsû-yı Muhammedden bana bir târ göstermiş 

7. Terennüm-sâz ey Seyyid Nigârî tâ ki ruhsârm 
Melâhat bâğçesinde Ahmed-i Muhtâr göstermiş 

8. Giçüp da‘vâdan erbâb-ı garaz kim merd-i merdâne 
Çıkup meydâna tabTm savlet-i Kerrâr göstermiş 

339 . 

Mefâ‘îlün Mefâ‘îlün MefâTlün MefâTlün 

1. Meğer ey nâzenînim beyle kim nehy-i müdâm olmuş 

Dem urmuş reng-i la Tinden anun-çün ol harâm olmuş 

2. Güzellik ey sanem-sîmâ müsellemdir sana zîrâ 
Cem‘ olmuş zînet-i zîbâ kamu sende tamâm olmuş 

3. Nice kati itdin ‘uşşâkı yine lutf eyle ihyâ it 
Tekellüm eyle cân virsün lebin yuhyi'l-‘izâm olmuş 

4. Hayâl ü hâl-i ruhsârmla ‘uşşâk-ı ciğer süzün 
Seher ahşâma dek ağlar esîr-i subh u şâm olmuş 

5. Bugün gördüm harâbât ehlin inkâr eyleyen vâ‘iz 
Düşüp meyhâne küncinde mürîd-i hâs-ı câm olmuş 

6. Kerâmât ehlidir peymâne kim zâhid atup nâmı 
Çeküp ser-mest düşüp geçmiş riyâdan nîk-nâm olmuş 

7. Makâmât-ı riyâlardan geçüp Seyyid Nigârî kim 
Serip seccâdesin meyhâneler içre imâm olmuş 

340 . 

Mefâ‘îlün Mefâ‘îlün Mefâ‘îlün Mefâ‘îlün 

1. Temennâ eyleyüp erbâb-ı dil dildâr istermiş 
Sevüp dildâr erbâb-ı dili bisyâr istermiş 

2. Taleb-kâr olmadan evvel dili dildâra tabşurdum 
Ki bildim benden efzûn-ter anı dildâr istermiş 

3. Diler gönlüm ruh-ı dildârı her dem ârzû eyler 
Olan zulmetde zîrâ mihr-i pür-envâr istermiş 

4. Ser-i kûyunda dildârm dilermiş ehl-i dil bir yer 
Severmiş cenneti bî-şübhe kim ebrâr istermiş 

5. Geçüp ‘âlemden agyâra nazar-dâr olmayan ‘âşık 
Bulur dîdâr ol ferdâ ki ol dîdâr istermiş 

6. Nigâr-ı nâzenînin ol kerem-âmîz çevrinden 
Yakın itdim hakikat bendesin hünkâr istermiş 

7. Düşüp mey-hârlar içre çeküp peymândan bildim 
Ezel bilmez idim mey neş’esin mey-hâr istermiş 

8. Tarîk-i mihrde ey dil bulunmaz hûb âsâyiş 
Ki dildâr ‘âşıkm şeb-tâ-seher bîdâr istermiş 

9. Müheyyâ eyle ey sâzende kim bezm-i semâ‘ içre 
Terennüm-sâzimiş Seyyid Nigârî târ istermiş 

341 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ham-ı turra-i tarrârm şeb-i bî-pâ sığışdırmış 
‘İzârm zerresi şems-i cihân-ârâ sığışdırmış 

2. Leb-i laT-i dür-efşânmdan ey büt nokta-i vâhid 
CenT itmiş sad suhuf dört mushaf-i zîbâ sığışdırmış 

3. Fünûn-ı bî-şümâra gamze-i ‘ayyâr mâlik mi 

Ki ‘ilm-i hikmet-i dünyâ ve mâ fîhâ sığışdırmış 

4. Ne mümkin mushaf-ı ruhsârdan bahs hayret-efzâdır 
Ki her bir harfi bî-hadd kişver-i ma‘nâ sığışdırmış 

5. Benim sevdâ-zede gönlüm senin hûrşîd-i ruhsârm 
Güzeldir hüsn-i bî-pâ ülfet-i bî-tâ sığışdırmış 

6. Haber virmek ne mümkin ‘aşkdan zîrâ ki ol bî-tâ 
Dükenmez bir kazâdır bî-‘aded sahrâ sığışdırmış 

7. Nigârî hayret-efzâdır meğer kim lutf-ı Mevlâdır 
Ki her bir güft ü gûyun nükte-i bî-pâ sığışdırmış 

342 . 

Mef ûlü Mefâ‘îlü Mefâ‘îlü Fe‘ûlün 

1. ‘ Azm-i sefer itmiş yola dil ki ava çıkmış 
Av itmeğe bir âhû-veşi ol kova çıkmış 

2. Gül ister iken hâra yetişdim güzel âhû 
Hâhiş-ger iken uğruma çirkin deve çıkmış 

3. Geh ağladur ol güldürür ol gâh sitihzâ 
Eyler beni bu resmile yârim seve çıkmış 

4. Mülk âb ü cedd hâne-i mâderine gurbet 
Dil menzil-i dildârma çıkmış eve çıkmış 

5. Ey Mir Nigârî eyle sanam seni ol şûh 
Sayd eyleyecek ‘işve ile ava çıkmış 

343 . 

Fe‘ilâtün Fe‘ilâtün Fe‘ilâtün Fe‘ilün 

1. Varı vîrâneye itdim seri peymâneye bahş 
‘Ârı büthâneye kârı der-i meyhâneye bahş 

2. Dil-i dildâr-ı peres bâde-i dil-hâhı fedâ 
Cân-ı cânâne heves lebleri handâneye bahş 

3. Hâsıl-ı savm ü salâ zühd ü vera‘-kârlığım 
Cür‘a-ı câm-ı ferah-dâde-i cânâneye bahş 

4. Bir peri ‘aşkına düşdüm dağıdup ‘aklım evin 
Çeküp ol zencîrimi eyledi vîrâneye bahş 

5. Âh yandurdı beni bülbül-i şeydâya kılan 
Şûr-ı şâmı vü seher sûsiz-i pervâneye bahş 

6. Cevr-i dildâr cefâdır dimek olmaz zîrâ 
Âşinâ eylemez ikrâmmı bî-gâneye bahş 

7. Mecnûn ol Mir Nigârîne kılur şâm [u] seher 
Mey-i Leylâ-yı ezel kâse-i dîvâneye bahş 

344 . 

Mefâ‘îlün Mefâ‘îlün Fe‘ûlün 

1. Benem meyhâne-i mihrinde medhûş 
Ki ‘âr u varımı kıldım ferâmûş 

2. Nigârâ bir benem bir kâkülündür 
Siyeh baht u perîşân hâne-berdûş 

3. Dem-â-dem ‘ömrüm artar eyledikçe 
Ser-i zülf-i siyeh-pûşun der-âg,ş 

4. Nazar-gâh-ı Hudâvend-i kerem-kâr 
Birüz bir yerde Ka‘be-i siyeh-pûş 

5. Lebin sermâye-i çeşme-i hayvân 
Dehânın cân-ı şîrîn sözlerin nûş 

6. Gel ey mutrib terennümsâz imşeb 
Be-âvâze-i hey[i] nûş idün nûş 

7. Virüp meyhâne-i sevdâya revnak 
Urak ‘işret şarâbın mest ü bî-hûş 

8. Çeküp kâse-i serşârı be-hey hey 
Olak sermest çün hum cûş-der-cûş 

9. Nigârî söyle ders-i makâmât 
Ma‘ârif kesb idek biz mest-i medhûş 

10. Tutup pîr-i mugânm dâmenin hem 
Öpek rengin ayağın cümle ser-hûş 

11. Durup her şâm u subh karşusmda 
Şarâb-hârân ser-hûş dûş-ber-dûş 

12. Surâhî elde sâkî-i kadeh-bâz 
Duta hem gûş-vâre dürr-i binâgûş 

13. ‘ İlâve bu ‘ amelden ey ‘ azîzân 

Ne kim var eyleyin cümle ferâmûş 

14. Şarâb-ı cürmden mestâne tevbe 
İdün ‘afv ey leye lutf-ı hatâ-pûş 


345 . 

FâTlâtün Fâ‘ilâtün Fâ‘ilün 

1. Zülf ile gönlümi ber-dâr eylemiş 
‘Aynıma ‘âlemleri târ eylemiş 

2. Bilmezem hâlim nedir meyhânede 
Nîm-nigehle öyle bir kâr eylemiş 

3. Turra-i tarrâra bakdım bî-‘aded 
Gördüm ‘uşşâkı giriftâr eylemiş 

4. Nefy idermiş vâ‘iz ‘aşkı gâlibâ 
Kör imiş ki şemsi inkâr eylemiş 

5. İhtiyâr ile degüldür âş-kâr 
Dil ferâğ-ı yârı nâ-çâr eylemiş 

6. Gâlibâ mest-i tamâm olmuş bugün 
Ki Nigârî keşf-i esrâr eylemiş 

346 . 


Dîde-i şehbâzım oynağa çıkmış 
Avın taleb eyler avlağa çıkmış 

Ün virür dem-â-dem Ferhâd-ı gönlüm 
Arayor Şîrînin ser-dağa çıkmış 

Yâr kûyundadır gönlümüz zîrâ 
Tebdîl-i hevâya yaylağa çıkmış 

Sîb-i zenahdânm iştiyâkma 
Düşmüş revânımız almağa çıkmış 

Ashâb-ı yemînim baht-ı bülendim 
Kur‘a-i ezelem çün sağa çıkmış 

Ey Mîr Nigârî dağ-ı talebde 
‘Akıbet bulunmaz bir bâğa çıkmış 

Rubâî 

347 . 

Fe‘ilâtün Fe‘ilâtün Fe‘ilâtün Fe‘ilün 

1. Eyle kurbânın olam meclis-i hâs ey sâkî 
Hecrden eyle kadeh-hârı halâs ey sâkî 

2. Bir nazarla dil-i nâ-sâfımızı sâf eyle 
Var âyîne-i çeşminde havâs ey sâkî 

Rubâî 

348 . 

Fe‘ilâtün Fe‘ilâtün Fe‘ilâtün Fe‘ilün 

1. Pâk-i peymânmadır bende hulûs ey sâkî 
Sen bilürsin dime bes kande hulûs ey sâkî 

2. Ben niyâzâne ayağın öpeyim cân vireyim 
Bilesin bende nedir sende hulûs ey sâkî 


1. 

2 . 

3. 

4. 

5. 

6 . 

HARFÜ's-SÂD 

349 . 

Fe‘ilâtün FeTlâtün FeTlâtün FeTlün 

1. Tâ talebkâr-ı leb-i laTinem ey gevher-i hâs 
Lücce-i ‘aşkınadır cân-ı şirînim gavvâs 

2. Tâ hulûsâne ki peymâne-keşindir gönlüm 
Zâir-i mey-kede-nem şâm u seher bi'l-ihlâs 

3. Bağçe-i kûyuna gönlüm kuşu salmış gulgul 
Tâ heves-nâk-ı ruh-ı âlinem ey hâsu'l-hâs 

4. Bî-haberdir sıfatından n'ola i nk âr itse 
Vâ‘iz-i laklaka-gû bed-sıfat ol bî-ihlâs 

5. Çeng ü nây ile degül ey büt-i zîbâ zîbâ 
Târ-ı ihlâsm ile Mir Nigârî rakkas 

350 . 

Mef ûlü Mefâ‘îlü Mefâ‘îlü Fe‘ûlün 

1. Şeydâlığım ol gonçe-i handânma mahsûs 
Rüsvâlığım ol şûriş-i mestânma mahsûs 

2. Dîvâneliğim zülf-i zer-efşândan ammâ 
Pervâneliğim rûy-i nûr-efşânma mahsûs 

3. Kebkâne yürüş âhû gidiş nâz u nezâket 
Hûbâne reviş serv-i hırâmânma mahsûs 

4. Kullâblığ ol turra-i tarrâra yaraşmış 
‘Ayyârlığ ol dîde-i fettânma mahsûs 

5. Cân-dâdeler ey âhû-nigeh çeşmine her dem 
Peymâne-keş-i mâil-i hayrânma mahsûs 

6. Bî-‘arz edâ hâcet-i erbâb-ı niyâzı 

Ey şûh-şirîn zât-ı kerem-kârma mahsûs 

7. Bî-bâde bî-âheng bu cezebât bu hâlât 
Ey Mir Nigârî şeref-i şâmna mahsûs 

8. Der-dest-kadeh gerdiş-nâzâne dil-âvîz 
Şîrîn-cer ki cilve-i cevlânma mahsûs 

9. Elfâz-ı dil-âvîz ü rumûzât-ı güher-rîz 
Lü’lü’-i suhan tab‘-ı dür-efşânma mahsûs 


Rubâî 

351 . 

FeÛlâtün Fe‘ilâtün Feİlâtün Fe‘ilün 

1. Cür‘a-i câmı getür artdı maraz ey sâkî 
Âh te’hîre nedir söyle garaz ey sâkî 

2. Mey-i sevdâ çekelim mahv-i vücûd eyleyelim 
Eyleye fark dahi cevher ‘araz ey sâkî 


Rubâî 

352 . 

Feİlâtün Fe‘ilâtün Fe‘ilâtün Fe‘ilün 

1. Var cânımda benim hayl-i maraz ey sâkî 
Derd-i sevdâdı degül derd-i garaz ey sâkî 

2. ‘Âşık-ı ‘ârızma ‘arz-ı ‘izâr it sana cân 
Yüz-be-yüz virmedi yoh özge garaz ey sâkî 

HARFÜ'z-ZÂD 

353 . 

Fâ‘îlütün Fâ‘ilâtün Fâhlâtün Fâ‘ilün 

1. ‘Âlem-i dâreynden bir yâr-ı zîbâdır garaz 
Hilkat-i kevneynden ancak bu ma‘nâdır garaz 

2. Tâc-ı terk ü câme-i tecrîd ü halvet-hâneden 
Bir Mesîhü'l-vakt ü bir zülf-i çelîpâdır garaz 

3. Dem-be-dem bî-hâr u bî-hâb âh u feryâdım benim 
Sanmayın bî-hûde izhâr-ı tevellâdır garaz 

4. Nâliş-i bülbülden ancak vuslat-ı güldür murâd 
Zikr-i esmâdan hemîn zevk-i müsemmâdır garaz 

5. Rabbi erinîden garaz dîdâr-ı dilberdir hemîn 
Yohsa kim tâliblere sanman tecellâdır garaz 

6. İstemez erbâb-ı dil cennet temennâ eylemez 
‘Âşıka cennet degül dîdâr bî-tâdır garaz 

7. Gûşe-i halvet-serâda ser-be-zânû subh u şâm 
Tâlibe ancak tekellümsiz temennâdır garaz 

8. Yoh dehânmdan haber virmek ‘ayn-i düşvârdır 
Söylemek mümkin degül müşkil mu‘ammâdır garaz 

9. Cân virüp Seyyid Nigârî yâra irmekdir murâd 
Âlem-i mihr ü melâhatdan bu sevdâdır garaz 

354 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Eyledimse derdimi sultân-ı istiğnâya ‘arz 
Kılmadı bir çâre gerçi eyledim bî-gâye ‘arz 

2. Yazmadı bir nüsha-i dîvâne gerçi dem-be-dem 
Derd-i mecnûniyyetim kıldım perî-sîmâye ‘arz 

3. Gelmez ol bir dilberâne vir bana virmez neşât 
Hüznümi gerçi kılur âhım ferah peymâye ‘arz 

4. Eylegil ‘azm-i sefer ey peyk-i âhım nice kim 
Gördün Allâhı sever kıl derdimi Leylâye ‘arz 

5. Yâd-ı ebrû vü hûrşîd-i rûyunla her şeb tâ seher 
Leylî-âsâ eylerem derdimi ebr u âye ‘arz 

6. İştiyâkm te’sîr itmişdir ki tâ bî-gâh gâh 
Hâh u nâ-hâh eylerem ahvâlimi âh vâye ‘arz 

7. Yohdur ey Seyyid Nigârî mezheb-i ‘uşşâkda 
İştikâ bes kılma hâlin âye vâye nâye ‘arz 


Rubâî 

355 . 

Fe‘ilâtün Fe‘ilâtün Fe‘ilâtün Fe‘ilün 


1. Hayli hâsıldı ‘izârmda neşât ey sâkî 
Söyle hâsıldı neden bu inbisât ey sâkî 

2. ‘Acebâ kâle-i sevdânı mı satmak diledin 
Yine açdm ne güzel tâze ribât ey sâkî 

Rubâî 

356 . 

Fe‘ilâtün Fe‘ilâtün Fe‘ilâtün Fe‘ilün 

1. N'ola kim eyleyesin bast-ı bisât ey sâkî 
Tâ vire gönlümüze tâze neşât ey sâkî 

2. CenT olup dergeh-i meyhânene mağmûmlarm 
Şâd kıl bir nefes it bir ihtilât ey sâkî 

357 . 

Müfte‘ilün Müfte‘ilün Fâ‘ilün 

1. Söylegil ey dilber-i hoş ihtilât 
Bahş ele erbâb-ı dile inbisât 

2. Bezm-i harîfâne getür bî-‘ilel 
‘İşret-i âbâde gerekdir simât 

3. ‘İşret-i âbâdı ferah-sâz kıl 
Çünki beşâşet iledir bu ribât 

4. Kâle-i dil hâlidir agyârdan 
Nakş-ı nigâr ile durur bu bisât 

5. Ta‘ne-i agyâr-ı dil-âzârdan 
Eylemez erbâb-ı gönül ihtiyât 

6. Yâr ileyüz vakt ki nûş eyledik 
Mest ü hevesnâk-i mey[i] irtibât 

7. Tâ ki mey-i laTine virmiş revân 
Mîr Nigârîyi alupdur neşât 

Rubâî 

358 . 

Fe‘ilâtün FeTlâtün FeTlâtün FeTlün 

1. Eyle mestânelerin kârım va‘z ey sâkî 
İftirâkm elem-i nâzını va‘z ey sâkî 

2. Tâ karâr eyleyelim eylegil ol mâh-veşin 
Neş’e-i ravza-i dîdârım va‘z ey sâkî 

Rubâî 

359 

FeTlâtün FeTlâtün FeTlâtün FeTlün 

1. Eylesün bâd-ı fenâdan seni hıfz ey sâkî 
Eylesün derd ü belâdan seni hıfz ey sâkî 

2. Ya‘nî ol hâfız-ı bî-tâ ki bize sen sultân 
Eylesün cümle belâdan seni hıfz ey sâkî 

360 . 

MüfteTlün MüfteTlün Fâ‘ilün 

1. Yoh dehenin veh ne ‘aceb var lafz 
‘Ayn-ı mu‘ammâdı bu esrâr lafz 

2. Kadrini bilmez sözüni mahfı dut 
Eylegil agyârdan izmâr lafz 

3. Bir sözde gönlümi aldın yine 
Kılgilen al cânımı tekrâr lafz 

4. Söylegil ârâm ile ey nâzenîn 
Virmeye tâ la Tine âzâr lafz 

5. Nutk-ı şeker-bârma müştâkdır 
Ehl-i safâ eylegil izhâr lafz 

6. Eyle şirin söyle ki ey nâzenîn 
Cân vire bîmârma güftâr lafz 

7. ‘Ârız-ı gül gonçe-dehen sohbetin 
Söyle Nigârî ola gülzâr lafz 


361 . 

Mef ûlü Mefâ‘îlün Mef ûlü Mefâ‘îlün 

1. Söylersen eğer söyle bürhânıla ey vâ‘iz 
Te’yîd ele güftârm Kur’ânıla ey vâ‘iz 

2. Va‘z eyleme söylenmez ‘irfânıla ammâ kim 
Erbâb-ı dile değme hezyânıla ey vâ‘iz 

3. Bî-ma‘nîdir akvâlin zîrâ ki nedir kâlin 
Öz hâli ile meşg,l rindâmla ey vâ‘iz 

4. Al dâmen-i sevdânı terk eyle bu hezyânı 
Tâ gönlün ola memlû imâmla ey vâ‘iz 

5. Sûzâne-i sevdâyam vehm eylemezem söyle 
Neyler bana kârım ne nîrânıla ey vâ‘iz 

6. Çoh söyleme kim geçmez çün mühr-i müsellemdir 
Bu Mir Nigârîye fermânıla ey vâ‘iz 


Rubâî 

362 . 

FeTlâtün Fe‘ilâtün Fe‘ilâtün Fe‘ilün 

1. Mey-i sahbâyı getür artdı sadâ‘ ey sâkî 
Derd-i ser eyleye tâ cümle vedâ‘ ey sâkî 

2. Zulmet-i hicrânı harâbât perîşân eyler 
Câm eğer salmasa bu bezme şu‘â‘ ey sâkî 


Rubâî 


363 . 

FeTlâtün Fe‘ilâtün Fe‘ilâtün Fe‘ilün 

1. Muntazırdır sana erbâb-ı semâ‘ ey sâkî 
Yaramaz nâz u nezâketle vedâ‘ ey sâkî 

2. Derd-i ser oldı bize firkat-i dîdâr yitür 
Tâ ola ref-i vücûdunla sadâ‘ ey sâkî 

HARFÜ’1-‘AYN 

364 . 

Mef ûlü Mefâ‘îlü Mefâ‘îlü Fe‘ûlün 

1. Hak söyle dilâ olma sözün sağma mâni‘ 

Söyle kim olur hak sözün iblâğına mani‘ 

2. Yandı ciğerim âteş-i hicrânıla ammâ 
Olmadı sirişkim ciğerin dâğma mâni‘ 

3. Bend oldı gönül turra-i tarrârma yârin 
Feryâd u figân olmadı bir ağma mâni‘ 

4. Erbâb-ı garaz olmadı cem‘ itdi ‘avâyik 
Ser-çeşme-i tab‘m şirin ırmağına mâni‘ 

5. Bî-vehm Nigârî ser-i kûyunda makam it 
Kimdir ola ebrâr-ı İrem bâğma mâni‘ 

365 . 

Mef ûlü Mefâ‘îlü Mefâ‘îlü Fe‘ûlün 

1. Ger olsa rakîb râh-güzârmda ne mâni‘ 

Gülzârm olur hârma hârmda ne mâni‘ 

2. Ser-şâr getür kâseni çoh itme bahâne 
Peymânenin ey büt ser-i şârmda ne mâni‘ 

3. Erbâb-ı dil ey vâ‘iz eğer var ise şerh it 
Levha-i dile nakş-ı nigârmda ne mâni‘ 

4. Âvâze vü gurr velvele bâzârlar içre 
Erbâb-ı safânm hafî-kârmda ne mâni‘ 

5. Ey Mir Nigârî bu ki aslî vatanimdir 
Ger sâkin olam yâr diyârmda ne mâni‘ 

Rubâî 


366 . 

Fe‘ilâtün Fe‘ilâtün Fe‘ilâtün Fe‘ilün 

1. Bezm-i ‘uşşâka nisâr eyle ayağ ey sâkî 
Oynaya dilde gazel başda dimâğ ey sâkî 

2. Menzil-i hâk-i peyin dîde-i müştâkımız it 
Çekmegil sinemize dâğ-ı ferâğ ey sâkî 


221 


Rubâî 

367 . 

Fe‘ilâtün Fe‘ilâtün Fe‘ilâtün Fe‘ilün 

1. Bir belâdır bize bu dâğ-ı ferâğ ey sâkî 
Bî-tu müşkil görünür def-i bu dâğ ey sâkî 

2. Ne revâdır günümüz eyleyesin târ çü şeb 
Yahmayasm bize vaslmla çerâğ ey sâkî 

HARFÜ’l-GAYN 

368 . 

Mef ûlü Mefâ‘îlü Mefâ‘îlü Fe‘ûlün 

1. Ey lâle-ruhun sîneme çekmiş nice bin dâğ 
Çalmış dil-i Ferhâd-ı cünûnum nice bin dâğ 

2. Tâ rûyuna bir benzer olur mı gül-i hamrâ 
Gezmiş dil-i şeydâ-yı hevânı nice bin bâğ 

3. Bî-çâre gönül zülf-i girih-gîrine girmiş 
Kurtarmış ol gerçi ki açmış nice bin bâğ 

4. Agyârı ki görmüş ser-i kûyunda cenânım 
Eyvâh dimiş bülbüli birdir nice bin zâğ 

5. Gönlüm kuşı tâ turra-i tarrâra dolaşmış 
Çıkmaz çıkamaz çünki dolaşmış nice bin ağ 

6. Bir ‘ârız-ı gül lebleri gülnâzdan ayru 
Ser-menzil-i çeşmimde konağdır nice bin ağ 

7. Bir kâra giriftâr olubam kimse inanmaz 

Bir derdim içün derde düşüpdür nice bin sağ 

8. Tâ rûz-ı ezel ‘aşk-ı ebed cânıma geçmiş 
Ol yârı çeker bu dil-i zârım nice bin çağ 

9. Tahmin idemem Mir Nigârî kadar ammâ 
Çekmiş sineme ol ruh-ı lâle nice bin dâğ 

369 . 

Fe‘ilâtün Fe‘ilâtün Fe‘ilâtün Fe‘ilün 

1. Almadı perde-i ruhsârmı ol lâle yanağ 
Bir degül sîne-i sûzânıma çekdi bin dâğ 

2. Sönmedi âteş-i dil eşk-i fırâvâmm ile 

N’ideyim neyleyelim gitmedi bu dâğ-ı fırâğ 

3. Seg rakîbsiz kûy-i dildâr bulunmaz zîrâ 
Bâğ-ı bî-hâr u çemenzâr bulunmaz bî-zâğ 

4. Dil-i şeydâ ser-i kûyunda olursa n’ola kim 
Bâğ bî-bülbül yâ bülbül olur mı bî-bâğ 

5. Sorsa âyâ ne olur hâl-i perîşânımızı 

Şâh kim bendesini ‘ayb degüldür sormağ 

6. Âteş-i mihr-i ebed sineden eksik olmaz 
Çün-ki fermân-ı İlâhî ile yanmış bu ocağ 

7. Sönmesün nâr-ı derûnum ne kadar variyetim 
Ciğerim olmasun ey Mir Nigârî bî-dâğ 

370 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Şendedir dildârlığ tannâzlığ mahbûbluğ 
Bendedir âşüftelik ser-geştelik meczûbluğ 

2. Hûrşîd-i rûyunı tâ görmüş dil-i meczûbumuz 
Zerrelik âyâ nedir bildün nedir mahbûbluğ 

3. Sâkî-i mey-i cünûnam kim müsellemdir bana 
Câm-ı gerdân-hevâlığ Leylilik âşûbluğ 

4. Külbe-i ahzânıma rahm eyleyüp ender-firâk 
Bir güzer kıl ey ‘azizim gör nedir Ya‘k,bluğ 

5. Vasf-ı ni‘me'l-‘abdi bulmaz olmayan sâbir beli 
Derd-i sevdâ çekmeyen bilmez nedir Eyyûbluğ 

6. Terk-i matlab eyleyüp gönlüm fenâ kaydmdadır 
Kişver-i ‘aşka sığışmaz varlığ u matlûbluğ 

7. Bilmez ey Seyyid Nigârî kendini ber-dâr olan 
‘Âlem-i sevdâya girmez zahmet-i maslûbluğ 

371 . 

Fâ‘ilâtün Fâ‘ilâtün Fâ‘ilün 

1. Açmadı ruhsârı cânân ey diriğ 
Görmedim bî-perde bir an ey diriğ 

2. Dil-rübâlarda bulunmazmış vefâ 
Cevrimiş kirdâr-ı hûbân ey diriğ 

3. Âh sad âh ki zülf-i zer-nigâr 
Değmedi ‘aynıma âsân ey diriğ 

4. Zülf sevdâsmda berbâd eyledim 
Gitdi nâmûs kalmadı şân ey diriğ 

5. Almadım bu zülf-i ‘anber yârdan 
Gezdim er her dem perîşân ey diriğ 

6. Nice efgân itmeyem ol gonçe gül 
Görmedim kim oldı pinhân ey diriğ 

7. Ey Nigârî turre-i tarrârdan 
İrmedi destime fermân ey derîg 

372 . 

Fâ‘ilâtün Fâ‘ilâtün Fâ‘ilün 

1. Yâd-ı ruhsârmla kim çekdim ayâğ 
Didim ey gam el-ferâğ ey el-ferâğ 

2. Dil terennüm-sâzdır şevkmla tâ 
Kâkülünden bûy-ı gül almış dimâğ 

3. Pertev-i hûrşîd-i rûyundan müdâm 
Halvetimdir der çerâg-ender-çerâğ 

4. Hasret-i la‘l-i lebinle dem-be-dem 
Der ocağım der ocağım der ocağ 

5. Yâdigâr-ı mühr-i hâlindir deyû 
Cândan artukdur ciger-gâhımda dâğ 

6. Cân nisâr eyler gönül kahkah-zenân 
Kebk-reftârmdan alsa bir sorağ 

7. Ey Nigârî ger murâdmdır sevâb 
Bezm-i vâ‘izden ayağ çek çek ayağ 

373 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Âlem-i dîdârlığda hergiz olmaz varlığ 
Özge bir ‘âlemdir ey dil ‘âlem-i dîdârlığ 

2. ‘Akl çalmaz her perî-peyker gönül almaz beli 
Dil-rübâlığ özge işdir başkadır dîdârlığ 

3. Vâlih oldum bir perî ruhsâra virdim gönlümü 
‘Akldan geçdim ki bildim bu imiş huşyârlığ 

4. Neyleyem kim câmm aldın bir yüzün göstermedin 
Belde-i sevdâda âyâ beyle mi bâzârlığ 

5. Hûrşîd-i ruhsârm er manzûrum olsaydı müdâm 
Kâr u kirdârım olurdu ey sanem bîdârlığ 

6. Hoş gidişdir kebk ü âhûlik ey serv-i revân 
Hoş-hırâmlığ sana mahsûs nâzenîn reftârlığ 

7. Yâr eyler derdime tîmâr sıhhat bulmayam 
Bir nefes zîrâ kerâmetdir bana bîmârlığ 

8. Hamdü li'llâh yârı gördüm el çeküp agyârdan 
Yarlığ eyler bana vü eyler ana agyârlığ 

9. Ey Nigârî çekmişem el kayd-ı ‘âlemden yana 
Tâ ki eyler bahtiyârım mihr-i yârım yârlığ 



DÎVÂN 


225 


374 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Kara bağrım çeşme-i hûn her dü çeşmim daşbulağ 
Merhemimdir dem-be-dem dâğ-ı ferâğ-ı âb-ı ağ 

2. Gâib olmuş gönlümü ser-menzil-i dildârda 
İtleri içre gezermiş imdi aldım bir sorağ 

3. Âh bir ser-hoş nigârm zülfı sevdâsmdayam 
El-ferâğ ey âşinâ ey yâr u agyâr el-ferâğ 

4. Yandım ey ser-mest yârım külbe-i sûzânıma 
Bir kadem bas nâzişâne lutf kılgil bir ayağ 

5. Şerha şerha sinemi seyr eyle kim şerh eylesün 
Her ne var sûzâne gönlüm pâre pâre dâğ dâğ 

6. Seyr-i gülzâr itmezem kim devletinden sinede 
Zevk-efzâ var bir dâğım ki reşk-i heşt bâğ 

7. Bahş kıl şehdâb-ı ladin yohsa kim peygâm ile 
Olmaz ey şîrîn-dehen Seyyid Nigârî ter-dimâğ 

375 . 

Fâ‘ilâtün Fâİlâtün Fâ‘ilün 

1. Tâ ki baş virmiş bu ‘isyân ey diriğ 
Benden el çekmez o bir an ey diriğ 

2. Neyleyem kim bir tarafdan nefs-i bed 
Bir tarafdan zûr-ı şeytân ey diriğ 

3. Geçdi evkâtım hevây-ı nefs ile 
Dutmadım fermân-ı Kur’ân ey diriğ 

4. Geçmedi bir lahza ‘ömrüm bî-günâh 
Olmadım bir dem peşîmân ey derîğ 

5. Lutf-ı Hakka istinâd itdim velî 
İtmedim kahrından âmân ey diriğ 

6. Vâ bana ger dâdıma yevmü'l-hisâb 
Yitmese mahbûb-ı Rahmân ey diriğ 

7. Ey Nigârî âh eğer kim ol zamân 
Olmasam gark-âb-ı gufrân ey dirîğ 


Rubâî 

376 . 

Fe‘ilâtün Fe‘ilâtün Fe‘ilâtün Fe‘ilün 

1. Sanma güftârımı bî-fâide lâf ey sâkî 
Mezheb-i ‘aşkda yoh lâf u güzâf ey sâkî 

2. Câm-ı elmâs-ı meyin zihnimi keskin itmiş 
Ki kılur bir kılı bin kerre şikâf ey sâkî 


Rubâî 

377 . 

Feİlâtün Fe‘ilâtün Fe‘ilâtün Fe‘ilün 

1. Bârgâhmdı bize tâ ki metâf ey sâkî 
Eyleriz pâk [u] hulûsâne tavâf ey sâkî 

2. N’ola makbûlün olak bârgehin kurbânı 
Cümlemiz bir nazar it söz bu di sâf ey sâkî 

HARFÜ'1-FÂ 

378 . 

Mef ûlü Mefâ‘îlün Mef ûlü Mefâ‘îlün 

1. Ben söylemezem bir lâf ey vâ‘iz-i bî-insâf 
Ol sîne-i nâ-sâfm ger olmaya tâ kim sâf 

2. Gel bezm-i habîbâna ey sâkî-i beyzâ-yed 
Futf eyle meyiçün hor bâ câm çü meh şeffâf 

3. Fâne-i revân im dır Elburz-ı beka zîrâ 
Ke'ş-şems hüveydâdır Sîmurg olur der Kâf 

4. ‘Âşık mı olur vâ‘iz ger söyleye bin âyet 
Bülbül mü olur dâim Kur’ân okusa huttâf 

5. Sorman ne bilür zâhid nakkaşlık ‘ilmin çün 
Nî san‘atını anlar bilmez zer işin nî bâf 

6. Sofi tanımaz sâfı ashâb-ı safâdan sor 
Çün âheni âhenger altunu tanur sarrâf 

7. Ey Mîr Nigârî ger vâ‘iz bana söylerse 
Mey-hâr o şerâre ben söylemezem bir lâf 

8. Eyle sanuram açdır söyler boğunuk çâpük 
Vâ‘iz-i ‘alef-hâra bir yem getür ey ‘allâf 

379 . 

Mef ûlü Mefâ‘îlün Mef ûlü Mefâ‘îlün 

1. Gel bezm-i habîbâna ey söfî-i bî-masraf 
Memlû ola peymânen ‘irfân ile ey ecvef 

2. Müstagrak-ı deryâ-yı ‘irfâna temâşâ kıl 
Gör kim nice sûzâne söyler yine mâ a‘raf 

3. Ben ‘âşık-ı dil sâde koyma beni bî-bâde 
Ey mesned-i a‘lâda pâ-mâl-i ser-i refref 

4. Dîdâr-ı dil-ârâya ey dîde nazar kıl kim 
‘Âlemde bulunmaz hoş bundan göze bir eşref 

5. Ey zâhid-i a‘mâ gör sâkim nice devr eyler 
Dâire-i sevdâda serşâr kadeh der kef 

6. Meyhâne-i sevdâda ol hâlete irdim kim 
Bî-bâde olur zevkim oynar bedenim beydak 

7. Ey Mîr Nigârî gör bu dâ’iredir memlû 
Peymâne sebû sâgar serşâr-kadeh saf saf 

380 . 

Fâ‘ilâtün Fâ‘ilâtün Fâ‘ilün 

1. Kâr-ı müştâk ile zâhid der hilâf 
Kâr-ı bülbül zâg olur mu bî-hilâf 

2. Virmezem bî-bâde bî-ney bir nefes 
Almazam güftârıma bîhûde lâf 

3. Cây-ı emn-i gûşe-i meyhânedir 
Kim makâm-ı keyfdir gamdan mu‘âf 

4. Câm-hârm cem‘dür engür tek 
Müttehiddir sözleri bî-ihtilâf 

5. Sâkî câm endâz mutrıb nây zen 
Bâde ender cûş sohbet bî-güzâf 

6. Sâgar u sahbâ surâhî câm-ı Cem 
Bâde-hârân hâzırend ü sine sâf 

7. Kıl ikâmet gülşen-i meyhânede 
Ka‘betü'l-‘uşşâkdır bu i‘tikâf 

8. Ey Nigârî bu binâ-yı mey-kede 
Gerdiş-i sâgar kadîm ez nûn u kâf 

381 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Urmadım ey dil hünerden nâ-halefsin nâ-halef 
Olmasın mecnûn-ı şeydâ dutmasm râh-ı selef 

2. Sâkıyâ mey sun dem-â-dem mutrıbâ çengâne çal 
Çengi dil mest oynasun feryâd kılsun hemçü def 

3. Muntazırdır kâse-i ser-şârma ey nâzenîn 
Dûş-ber-dûş halka-zendir ehl-i sevdâ saf-be-saf 

4. Tâ ki var meyhâne-i sevdâ şarab-hârân-ı ‘aşk 
Durmasun devr eylesün peymânen ey mug kef-be-kef 

5. Ey habîbim ‘ârif olmaklık ne mümkindir bana 
Eyle kim mahbûb-ı Mevlâ söyler el-hak mâ ‘araf 

6. Tâ ki çekmiş bâde-i sevdâ dil açmışdır gönül 
Takrir eyler ders-i ‘aşkın nokta nokta harf harf 

7. Yâr ey Seyyid Nigârî sana kim kelbim dimiş 
‘Âlem-i dâreynde yetmez mi âyâ bu şeref 

382 . 

Mef ûlü Mefâ‘îlü Mefâ‘îlü Fe‘ûlün 

1. Güftârlığım laT-i dür-efşâna tevakkuf 
Mey-hârlığım dîde-i mestâna tevakkuf 

2. Remz itmese dildâr dil ‘arz-ı hüner itmez 
Mûrîçe sözü izn-i Süleymân[a] tevakkuf 

3. Takbîl sözin söylemek olmaz leb-i yâre 
Bûs-ı dehen-i dilberin ihsâna tevakkuf 

4. Büt sevmek olur âyin-i ‘uşşâkda vâcib 
Ey dil ne durursun nedir îmâna tevakkuf 

5. Ey dîde bugün yâr çıkup ‘arz-ı ‘ızâra 
Durma yüri seyreyle ne meccâne tevakkuf 

6. Kurbiyyetin ey bü'l-heves ol şem‘-i cemâle 
Pervâne gibi varını sûzâna tevakkuf 

7. Cân virmek o büt-nevrese ey Mîr Nigârî 
Bir sen gibi dildâde müselmâna tevakkuf 

383 . 

Mef ûlü Mefâ‘îlü Mefâ‘îlü Fe‘ûlün 

1. Ta‘n eylemez oldu benim âzârıma vâkıf 
Âzârıma yandı giceler zârıma vâkıf 

2. Mecnûn eserin dinlemedi ‘ârif kıssam 
Leylâ haberin söylemedi yârıma vâkıf 

3. Ser-geşte gezer serv-i hırâmâmma âgâh 
Âşüfte gezer turra-i tarrârıma vâkıf 

4. Tâ câm-keşim gûşe-i meyhânede söyler 
Evsâf-ı cemîlim güzel etvârıma vâkıf 

5. Güftâr-ı dil-âvîzde bildim hünerim var 
Tarz-ı reviş ü şûriş-i eş‘ârıma vâkıf 

6. Bahşiş-i Hudâdır didi bu tab‘-ı şeker-bâr 
Şîrîn sühanım lehce-i güftârıma vâkıf 

7. Fehm eyledi fi'l-hâl ki dîdâr-perestim 
Ey Mîr Nigârî dil-i bîdârıma vâkıf 

384 . 

Mef ûlü Mefâ‘îlü Mefâ‘îlü Fe‘ûlün 

1. ‘Uşşâka cefâ itmede âyâ ne tevakkuf 
Ey yâr-ı cefâ-pîşe nedir munca tekellüf 

2. Sen kalma safâdan ne cefâ var edâ it 
Benden sanemâ şâh-ı vefâyım ne tehallüf 

3. Bir ni‘met-i ‘uzmâdı ki mahfûz ola gözden 
Ey şâh-ı nezâket bu ‘ıtâbâta telattuf 

4. Olmaz mı ‘aceb şâhid-i cem‘iyyet-i hâlim 
Cem‘ eylediğim mecma‘a güftâr-ı tasavvuf 

5. Ye ’ sâne geçinme açılur gonçe-i ümîd 
Ey Mir Nigârî yakın it itme teessüf 

385 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Sâkıyâ mey vir dem-â-dem bâ nevâ-yı nâl u def 
Lutf-ı Mevlâdan gelür zîrâ sadâ-yı lâ tehaf 

2. Bes tevakkufdan ne hâsıldır kerem kıl dem-be-dem 
Kim şarab-hârân-ı sevdâ hâzırend saf-be-saf 

3. Gönlüm ister tîr-i gamzen bir nazar kıl bî-nazîr 
Bir nişân aldır habîbim sine germişdir hedef 

4. Kâkülinden kâm-yâb olmak ne mümkindir bana 
Belde-i sevdâya girmiş bir gulâmam bî-kelef 

5. Oldum âbâd oldı gönlüm kim reh-i sevdâda ben 
Hânumânım târ-mâr itdim kamu kıldım telef 

6. Vâmık u Ferhâd u Mecnûndur dimen kim her biri 
Nâr-ı ‘aşkımdır dağılmış pâre pâre her taraf 

7. Yâdigârımdır benim Seyyid Nigârî her ne var 
Yazdığım zîrâ ki olmaz merd-i Mevlâ bî-halef 

Rubâî 

386 . 

Fe‘ilâtün Fe‘ilâtün Fe‘ilâtün Fe‘ilün 

1. Bezm-i ‘uşşâka virür çenk mezâk ey sâkî 
Def olur nâle-i çenk ile merâk ey sâkî 

2. Bâde-i yaslımla sen de bizi şâd eyle 
Kalmasun bezmde âlâm-ı firâk ey sâkî 


Rubâî 

387 . 

Fe‘ilâtün Fe‘ilâtün Fe‘ilâtün Fe‘ilün 

1. Bendedir derd-i belâ derd-i firâk ey sâkî 
Leb-i ladin iledir def-i firâk ey sâkî 

2. İltifât eyle ki tâ kalmaya bu derd-i firâk 
Çalalım nây içelim mey-i mezâk ey sâkî 

HARFÜ’l-KŞF 

388 . 

Fâdlâtün Fâİlâtün Fâ‘ilün 

1. Yandı gönlüm câna düşdi ihtirâk 
Dâd elinden el-hazer ey iftirâk 

2. Yandırup evrâk-ı varım cüz-be-cüz 
Bâda virdin âh sad âh ey firâk 

3. el-Meded ey şehsüvâr-ı sâlikân 
Bend-i pâdır kâr-bân-ı iştiyâk 

4. Mihr ü mehdir kâkülin ser-geştesi 
Nüh felekdir firkatinle tâk tâk 

5. İştiyâkmla dil-i ‘uşşâk tek 
Bî-ser ü pâ raks eyler ne revâk 

6. Fikr-i dîdârmla hâzırdır sürür 
Zikr-i evsâfınla dil ender mezâk 

7. Tâ hevâ-yı kâkülün cânımdadır 
Dest ü pâ âvîz beden bi'l-ittifâk 

8. Târ-ı zülfünle mukayyed gönlümüz 
‘Âlem-i dâreyne virmişdir talâk 

9. Tîg-ı mihrinle bu şeb mehtâb-ı dil 
Bulmuş ol evc-i kemâl-i inşikâk 

10. Ey gözüm seyr eylegil zîrâ göze 
Mezheb-i ‘uşşâkda yokdur yasak 

11. Bâde-hârân ey Nigârî müttefik 
Mî-şevend engûr-âsâ bî-nifâk 

12. Mey gerek lâzım degül zerrin kadeh 
Teşneye zîrâ ne vâcib tumturâk 

389 . 

Mef ûlü Mefâ‘îlün Mef ûlü Mefâ‘îlün 

1. Ey sofi nedir gavgâ mey-hâr ile ey ahmak 
Şerm eyle Hudâdan bir ceng eylemegil nâ-hak 

2. Benzer dil-i mey-hârm hûrşîd-i cihân-tâba 
Bu şems-i hüveydâdır inkâr ne ey ahmak 

3. Ey yâr taleb-kârm müştâk-ı nazar-dârm 
Matlûbunu kıl manzûr ruhsârma bir dem bak 

4. Yer vir ser-i kûyunda üftâdelere zîrâ 
Bir vakt gelür kâre ey pâdişehim beydak 

5. Al perde-i dîdârı keşf it gül-i ruhsârı 

Ey pâdişehim seyre tâ kim açalım bayrak 

6. Yâ derdime bir dermân yâ katlime bir fermân 
Ey şefkati bî-pâyân ey pâdişeh-i mutlak 

7. Deryâ-yı tahayyürde ser-geşte gezer gönlüm 
İmdâd eyle ey sâkim gark olmaya bu zevrak 

8. Ey Mîr Nigârî çok yanmış kerem it imdâd 
Ser-kâse-i serşârı sûzânma kıl mülhak 

390 . 

Fe‘ilâtün Fe‘ilâtün Fe‘ilâtün Fe‘ilün 

1. Tâ ki evsâf-ı nigâra dilim olmuş şâyik 
Söylerem nazm-ı dil-âvîz ki tabTm fâik 

2. Sanmayın cân u gönüldür ana mahzâ müştâk 
Her ne var variyetim cümle ser u pâ şâyik 

3. ‘Ârızm kim göre ol serv-i dil-ârâ kademin 
Bûs ider veh ne güzel kâr-ı kerâmet hârik 

4. Neş'e-i ‘aşkdan ey dil haber alman zâhid 
Bî-haberdir ne bilür neş'esin anlar zâ’ik 

5. Vâ‘iz-i bed-dilin akvâline bakman zîrâ 
Münkir-i ‘aşk-ı Hudânm sözü olmaz sâdık 

6. Nigeh-i dîde-i dildâr dururken aramaz 
Derd-i sevdâya giriftâr tabîb-i hâzık 

7. Nâr-ı sevdâya girişmezden ezel bilmez idim 
İmdi bildim ne imiş âteş-i Varka Vâmık 

8. Bilmezem neş’e-i vaslı elem-i hicrânı 
Mest-i ‘aşk olmaz imiş yahşi yamanı fârik 

9. Hicr-i dîdâr Nigârî başa gelmez tâ kim 
Olmasa ‘âşık-ı ma‘şûk u ma‘şûk-ı ‘âşık 

391 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Tâ ruhundan âsımân-ı dilde hâsıldır şafak 
Fırkasız zîrâ beraberdir bana şâm u kalak 

2. Tâb-ı rûyun revnak-ı hûrşîde virmişdir zevâl 
Gâlibâ kim reşk-i ruhsârmladır hem-çün varak 

3. Şevk-i dîdârmla her gün mihr-i ‘âlem-tâbdan 
Zer nisâr eyler felek kim başına almış tabak 

4. Mushaf-ı dîdârdan bin âyet irsâl eyle kim 
Safha-i ruhsâr-ı müştâklarmdır zer-varak 

5. Âh bu ‘ayyârlıkdan kimden öğrendin ‘aceb 
Âh bu dildârlıkdan kim sana virmiş sebak 

6. Gamze-i lutfunla sadrım şerh kılgil bi't-temâm 
Söyleyem evsâf-ı ladin bî-tekellüf bî-galak 

7. Sinen üzre tîrlerdir der nizâm-ender-nizâm 
Âferîn Seyyid Nigârî hoş nesakdır bu nesak 

392 . 

Mefâdlün Mefâdlün Mefâdlün Mefâdlün 

1. Şehîd-i nâvek-i dil-dûz-ı dilber dil-fikâr ‘âşık 
Esîr-i kayd-ı fitrâk ü ser-i zülf-i nigâr ‘âşık 

2. Ne anlar kâr-ı kirdârm ne dinler yâr agyârm 
Karâr itmez gezer gözler pey-â-pey rehgüzâr ‘âşık 

3. Kemân-ı dilrübâdan her belâ kim kasd-ı cân eyler 
Cem‘ eyler sîne-i sûzâna olmaz bî-şikâr ‘âşık 

4. Dimen dünyâya meyi itmez meğer terk-i diyâr eyler 
Ne kim terk-i diyâr eyler ki eyler terk-i var ‘âşık 

5. Geh âgeh ez semâ geh gafil ez hod bî-haber ez pâ 
Gehî hüşyâr geh dîvâne reng-âmîz-i kâr ‘âşık 

6. Ser-i kûyunda dildârm çeker âzârm agyârm 
Velî kılmaz şikâyet ger çekerse gam hezâr ‘âşık 

7. Gezer şâm u seher bâd-ı sabâ tek bir karâr itmez 
Arar bir mâhı yandırmış gönülde sad fenâr ‘âşık 

8. Ne şûr-engîz ne câdû vü ne bâz-ı bî-emandır bu 
Gözün av eyler ey âhû pey-â-pey bî-şumâr ‘âşık 

9. Eğer kim çokdur ‘uşşâk-ı derin ammâ bulunmaz bir 
Ser-i kûyunda bu Seyyid Nigârî tek yanar ‘âşık 

393 . 

Fe‘ilâtün Fe‘ilâtün Fe‘ilâtün Fe‘ilün 

1. Bâde-i pâk ile kıl gönlümü pâk ey sâkî 
Tâ ki pâkîze olak mest-i fedâk ey sâkî 

2. Rindler güfte-i vâ‘izleri der-gûş itmez 
Kâr-ı meyhânene bak eyleme bâk ey sâkî 

Rubâî 

394 . 

FeTlâtün Fe‘ilâtün Fe‘ilâtün Fe‘ilün 

1. Eylemiş âteş-i dil sînemi çâk ey sâkî 
Câm-ı serşâr ile kıl def-i helâk ey sâkî 

2. Benem âlûdesi ol pâdişeh-i keyfiyetin 
‘Âleme bî-bâk salup sâye-i tâk ey sâkî 

HARFÜ'l-KÂf 

395 . 

Mef ûlü Mefâ‘îlün Mef ûlü Mefâ‘îlün 

1. Ey mâhîçe-i ‘âlem ve’y mmtaka-i levlâk 
Âsâr-ı vücûdundur bu tantana-i eflâk 

2. Ezkâr-ı şeker-bârm şehdâbe-i cân ammâ 
Efkâr-ı güher-bârm zehr-âb-ı gama tiryâk 

3. Hallâldır ezkârm ü keşşâfdır efkârın 
Bî-‘ukde zebânımdır bî-perde sînemdir çâk 

4. Fikr eylese ruhsârm anlardı nedir âyet 
Ol vâ‘iz-i bî-ma‘nî ol zâhid-i bî-idrâk 

5. Esrâr-ı hüveydâdır ağzın ne mu‘ammâdır 
Derk eyleyemez ‘âkil fehm eyleyemez derrâk 

6. Ey serv-i hırâmânım feyz-i kademindir bu 
Sahrâ-yı tevellâda ‘uşşâk gezer bî-bâk 

7. Her lahza Nigârî bin eylerse güneh ammâ 
Sâyende olur ey cân bî-şâibe-i işrâk 

396 . 

Fe‘ilâtün Fe‘ilâtün Fe‘ilâtün Fe‘ilün 

1. Eylemiş târ dünüm tek günümü târ gözün 
Târ-mâr eylemiş îmânımı tatar gözün 

2. Kesilüp sabr u karârım gidüp ârâm-ı dilim 
Muztarib eylemiş ey şûh talebkâr gözün 

3. Kasd kılmış kanım ol gamze-i vahşin ‘acabâ 
Gamze kılmış mı ana Hinde ciger-hâr gözün 

4. Beyle hun-hâr degüldür sanemâ gamzelerin 
Ögretdi mi ana hûn-hârlık ‘ayyâr gözün 

5. İbn-i Mansûr ene'l-Hak didi Mûsâ erinî 
Söyledin beyle bunu şûriş-i sehhâr gözün 

6. Hâb-âlûde idi tâlib-i dîdârların 
İtmeseydi nigeh er bî-sîne bîdâr gözün 

7. Geçüp efkâr-ı verâdan virüp agyâre talâk 
Eylemiş tâ ki Nigârîyi kadeh-hâr gözün 

397 . 

Feİlâtün Fe‘ilâtün Fe‘ilâtün Fe‘ilün 

1. Görünür ‘âlem-i sevdâda ser-i da‘vânm 
Zülf-i tarrâr ucı mînâsı-durur gavgânm 

2. Kayd-ı ‘âlemden üzüp gendiııe ilhâk itmiş 
Dolanam başına ol kâkül-i ser-gerdânm 

3. Şekker-efşânlık ider tûti-i tab‘ım tâ kim 
Nazm-ı evsâfına girmiş leb-i şehd-efşânm 

4. İntizâr kaydı çeken gönlümü âzâd itdi 
Haberin virdi kim ol bâd-ı sabâ Süleymânm 

5. İmdi odlara düşüp şâm u seher kan ağlar 
Dağların câna çeküp Ya‘kûb-ı dil cânânm 

6. Hoş-durur ‘aynıma ruhsâre-i kara giceler 
Hayme-i leylime benzer ki ruh-ı şebhânm 

7. Resmdir ‘âşık-ı şeydâlara bir ben degülüm 
Çevrini ‘âlem-i sevdâda çeker hûbânm 

8. Hıfz-ı cân eyle bana vesvese virmen zîrâ 
Kaydını ‘âşık-ı serbâz çeker mi cânm 

9. Âl-i İsmâ‘îl ü evlâd-ı Halliden ey cân 
Var bu Mir Nigârî gibi bin kurbânın 

398 . 

Fe‘ilâtün Fe‘ilâtün Fe‘ilâtün Fe‘ilün 

1. Ey cefâ-pîşe nedir munca sitemkârlığm 
Yokdur ‘âlemde meğer mihr-i vefâdârlığm 

2. Doludur ‘âşık-ı şeydâ ile bâzârlarm 
Belde-i hüsnde hoşdur haberdârlığm 

3. Virdi mestânelik aldı nigehin variyetim 
Cândan artukdı bana imdi bu bâzârlığm 

4. ‘Acabâ sihr ya mahzâ kerâmetdir mi 
Aldı vahşâneliğim beyle bu dildârlığm 

5. Hayrete saldı beni dîde-i mestâne gibi 
Beyle bî-sihr u bî-efsûn bu sehhârlığm 

6. Pîşe-i cürm ü tarîka-i günehkârlığa 
Heves itdirdi bana vasf-ı keremkârlığm 

7. Ey Nigârî ki bu gün mâni‘-i cânân olmuş 
Târ-mâr olsa vücûdun n’ola bu varlığın 

8. Fikr-i variyyet ü endîşe-i cân eyleme kim 
‘Âkıbet kâra gelür imdi fedâkârlığın 

9. Nûş kılgil ne kadar mey-kede mey var dime 
Yeter iller dimeye bu mı şarâbhârlığm 

399. 

Fe‘ilâtün Fe‘ilâtün Fe‘ilâtün Fe‘ilün 

1. Bükdü kaddin hevesi kametini Tûbânm 
Ravzadan kesdi kûyun rağbetini rıdvânm 

2. Benzemez kûyuna cennet özüne kimse dahi 
Ne peridir sanemâ hûrî peri gılmânm 

3. Meh-likâlar kamu deryûze-i dergâhındır 
Hûb-rûlar dolanur hûşe-çîn-i hırmânm 

4. ‘Âlem içre bulunur sânisi her bir güzelin 
Ne güzelsin ki cihân içre bulunmaz sânin 

5. Dehenin sandı şifâ derdine bîmârlarm 
Göz degüp ağzına gör haste-i bî-dermânm 

6. Nedir emrin buyur ‘uşşâk-ı fedâkârlara 
Muntazır hükmüne fermân senin fermânm 

7. Gam yemez Mir Nigârî elem-i dûzehden 
Çünki olmaz zararı ‘âşıkma nîrânm 

400. 

Feİlâtün Fe‘ilâtün Fe‘ilâtün Fe‘ilün 

1. Ne güzeldir sanemâ nâz ile reftârların 
Muntazır serv-i hırâmânma nazzârlarm 

2. Koymadı sabr u sükûn aldı karârım ne ki var 
Git gele saldı beni turra-i tarrârlarm 

3. Yitmedi dâdıma ger âh-ı fırâvân itdim 
Cevrimiş kârı meğer ‘âşıka dildârlarm 

4. Ne kadar şâm u seher söylesün erinî erinî 
Talıb-ı Tur-nışm aşık-ı dıdarlarm 

5. Katlimi habsimi yâ afvımı fermân eyle 
Muntazır hükmüne emrine günehkârlarm 

6. Fer virüp tab‘ıma işmâr ile söyletdi beni 
Kadd-ı şîrîn-hareke la‘l-i şeker-bârlarm 

7. Meğer âteş midir ey Mir Nigârî tab‘m 
Yakdı yandırdı beni sûziş-i eş‘ârlarm 

8. Saldı hayrânlığa erbâb-ı dilânı ne ki var 
Vahy mi mu‘cize mi sihr mi güftârlarm 

401 . 

Feİlâtün Fe‘ilâtün Fe‘ilâtün Fe‘ilün 

1. Hoş gelür gûşuma bâng-ı ceres-i kârvânm 
Bahş ider zevk u safâ câna sesi sarvânm 

2. Eyle âşüfte gerek bâdiye-peymâlıkda 
Bilmeye kendini peymâne-keş-i Leylânm 

3. Düşme evhâma yüri ey dil-i şeydâ şeydâ 
Kim yiter dâdma fıkr itme şeh-i merdânm 

4. Eyle âh eyle ki yansun dil-i hem-râhlarm 
Eyle zâr it işide kâfıle-dâr efgânm 

5. Giceler âh-ı ciger-sûz gerekdir tâ kim 
Açıla vakt-i seherlerde gül-i handânm 

6. Gözlerinden dökülen dürr-i girânmâye olur 
Sanma kim zâyi‘ olur katresi bu ‘ummânın 

7. Hem-çü pervâne eğer ‘âşık-ı sûzân olasın 
Şem‘-âsâ yüzin açmaz mı sana cânânm 

8. Teslim it şevk ile cânânma tâ kim dimesün 
Ta‘n ile kıymadı bir câna bütün akrânm 

9. Ey Nigârî olubem server-i mestâne ‘aceb 
Çâkir-i kemteriyem çünki şeh-i Şirvânm 

10. Beyle eltâf ile ger kim irişe pâyâne 
Okunur dilde şirin başda gezer Dîvânın 

402 . 

Mef ûlü Mefâ‘îlün Mef ûlü Mefâ‘îlün 

1. Sevdâya kadem koyduh agyârları ütdük 

Bülbül gibi zîrâ kim her şâm u seher ötdük 

2. El çekmezem âh ıırıdır zîrâ ki enîsimdir 
Ser-menzil-i dildâra ol mûnis ile gittik 

3. Bin tâ‘at ile zâhid irdiği makâmâtm 
Menzillerini bir dem biz ‘aşk ile tay itdik 

4. Her lâhza cefâ eyler ‘uşşâk-ı talebkâra 
Cân virmeden ol yâra başka biz ana yitdik 

5. Ger ister isen ânı terk eyle şirin câm 
Ey Mir Nigârî biz terk itdik ana yitdik 

403 . 

Mef ûlü Mefâ‘îlün Mef ûlü Mefâ‘îlün 

1. ‘Ârız degül ey sâkî mey-hârlığım hâşâk 
Bintü'l-‘mebe meylim tâ gösterüp ‘ârız tâk 

2. Ey dilber-i bî-hemtâ çîn eyle telin zîrâ 
Arkanca gezer gönlüm bî-kayd ü bî-fıtrâk 

3. İdrâk eylemez sofi keyfıyyet-i sevdânı 
Ashâb-ı safâ anlar kim bâde çeker bî-bâk 

4. Sahbâm ile uğraşmaz almaz ele peymânem 
Islâh eylemez nefsin kırsun dişini misvâk 

5. Mey-hâr gerek kâbil-i te’sîr eylesin bâde 
Âhende yok isti‘dâd sak sengde degül nem-nâk 

6. Bî-nef‘ degül bârân yerde gerek isti‘dâd 
Bî-şübhe biter gül-ter ger kabil olursa hâk 

7. Âb-ı leb-i dilberden dil-dâde bulur sıhhat 
Mey gam giderir elbet zehri götürür tiryâk 

8. Erbâb-ı talebden sor öğren sefer üslûbm 
Zîrâ ki keser menzil bî-sâye vü bî-eşrâk 

9. Ey Mir Nigârî ger mey-hârlarm hâlin 
Erbâb-ı garaz bilse bî-şübhe olur dil-çâk 

404 . 

Fe‘ilâtün Fe‘ilâtün Fe‘ilâtün Fe‘ilün 

1. N’ola bir hûrşîd-i rahsâr-ıla hemsâye düşek 
İşleye kevkebimiz hâle-i bir âya düşek 

2. Açıla bahtımız âyâ n’ola engûr gibi 

Cem‘ olup bir yere sevdâ-yı dil-ârâya düşek 

3. Doğrayup ‘ismet elin parçalayup ‘âr eteğin 
Mısr-ı ma‘nâda Züleyhâ gibi sevdâya düşek 

4. Çeküp ol bir nice hemdemle cünûn bâdesini 
Kûh-ı sahrâ dolaşup menzil-i Leylâya düşek 

5. Sende ey Mir Nigârî hevesin var ise gel 
Sayd-ı her cây içün bâdiye-peymâya düşek 

405 . 

Fe‘ilâtün Fe‘ilâtün Fe‘ilâtün Fe‘ilün 

1. İbn Mansûr ene'l-Hak dimedi tenhâ vü tek 
Rabbi erinî sözüni söylemedi Mûsâ tek 

2. İğnesin rişte-i Meryemden üzenler çokdur 
Girmedi ‘âlem-i tecride hemîn ‘îsâ tek 

3. ‘Aşk sahrâsmı her lahza Hümây-ı gönlüm 
Tek ü tenhâ dolanur sanma gezer ‘Anka tek 

4. Çeşmi şûrîde olan ‘âşıkı şeydâ eyler 
Eylemez ‘âlem-i sevdâda bum Leylâ tek 

5. Virür erbâb-ı dile ânı dü peymâne-i yâr 
Keyfıyet-bahşdır ol itmez anı sahbâ tek 

6. LaT-i hûbân revân-bahş hayât-efzâdır 
Sanma kim laT-i Mesîhâdır iden ihyâ tek 

7. Yâri ey Mir Nigârî güzel isbât eyle 
Ser-i merdân-ı Hudâ itmez anı illâ tek 

406 . 

Fe‘ilâtün Fe‘ilâtün Fe‘ilâtün Fe‘ilün 

1. Ey habîbim v’ey sebeb ne beni yâd eylemedin 
Anmadın adımı düşnâm ile şâd eylemedin 

2. Giceler tâ be-seher munca ki feryâd itdim 
Almadın perdeni ruhsârı güşâd eylemedin 

3. Kasd-ı cân eylemedin yohsa kusûr itmez idim 
Ne hatâ eyledi kim anı murâd eylemedin 

4. Bilmem ey dil ne içün dııtmadm ol câm eteğin 
Cür‘a cür‘a mey içüp ‘aşk ziyâd eylemedin 

5. Çalmadın başına bir tîşe-i Ferhâd gibi 
Cân virüp dilber-i Şîrîne bir ad eylemedin 

6. Kays-âsâ ‘acebâ bârgeh-i Leylâ-veşin 
Sâyesinde oturup rûy-ı sevâd eylemedin 

7. Âh ey Mir Nigârî ne içün yâr işigin 
Bekleyüp şâm u seher ‘aşk ile dâd eylemedin 

407 . 

Fe‘ilâtün Fe‘ilâtün Fe‘ilâtün Fe‘ilün 

1. Cilveli ‘işveli her bir yana cevlân iderek 
Eyle gez gamzeli agyârı peşîmân iderek 

2. Geh dura geh yürüye nâz-furûş cilve-künân 
Şâh-bâzım bize gel kebk-i hırâmân iderek 

3. Devr kıl çâr yana cilveli ahsen harekât 
Kasd kıl kanımızı ‘azm-i şirîn-cân iderek 

4. Cevr yâ lutf ne olsa beni mahrûm eyleme 
İltifât eyle şehâ bendene ihsân iderek 

5. Şâh-ı hûbâna sadâkatle gönül hıdmet eyle 
Bende-perverlik ider ‘abdini sultân iderek 

6. Beyt-i dîvâne çıkup şi‘r-feşân nazm-zebân 
Yâr Nigârîni gazel-hânma dîvân iderek 

408 . 

Fe‘ilâtün Fe‘ilâtün Fe‘ilâtün Fe‘ilün 

1. Ey mezâk-ı leb-i şirîn beni Ferhâd itdin 
Ne ‘aceb kâr-ı mübârek ne güzel ad itdin 

2. Bağrımı deldi müjen ü kanımı dökdü gamzen 
Bana ol zâlimi yağı bum cellâd itdin 

3. Eyledin gamzene kan dökmeği kânun ne ‘aceb 
‘Âşık öldürmeğe ol yağını mu‘tâd itdin 

4. Söyledin kim dutaram hâtır-ı gamgînde mekân 
Hâtır-ı gam-gîn iken bu söz ile şâd itdin 

5. Târ-mâr eyledin ey zülf heme variyetim 
Beyle virdin evimi tahtımı berbâd itdin 

6. Bend bend şevkimi ey cür‘a-i câm arturdun 
Dem-be-dem kûy-ı nigâra beni irşâd itdin 

7. Gûş-dâr oldu mı ey Mir Nigârî giceler 
Subha dek ol meh-i nev munca ki feryâd itdin 

8. Ey gönül tab‘-ı Fuzûlî ile hem-kâr oldun 
Karabağ kıt‘asını hıtta-i Bağdâd itdin 

409 . 

Fe‘ilâtün Fe‘ilâtün Fe‘ilâtün Fe‘ilün 

1. Ey gönül ‘aşk ile bir dilberi yâd itseydin 
Cân fedâ eyleyüp ‘âlemde bir ad itseydin 

2. İ‘tibâr eylemek olmaz tel-i kullâblara 
Eğridir anımla ‘ahdi sedâd itseydin 

3. Vâh kim kılmaz idim âh u figân itmez idim 
Rûy-ı gülgûnum ger bâri güşâd itseydin 

4. Ne olur gerçi vefâ itmedin ‘âşıklarına 
Bâri anm yerine çevri ziyâd itseydin 

5. Az u çok masraf iderdim ne ki var variyetim 
Ben olurdum ser-i mü zülfi mezâd itseydin 

6. Ser-i kûyunda diler cân vire müştâklarm 
Ne olur kâmını ey mâh murâd itseydin 

7. Sende ey Mîr Nigârî leb-i handâna şirin 
Cân virüp hâtır-ı nâ-şâdmı şâd itseydin 

410 . 

Mef ûlü Mefâ‘îlün Mef ûlü Mefâ‘îlün 

1. Al perdeni ey sâkî eyyâmdı nevrûzun 
Göster bugün ‘uşşâka ruhsâre-i fîrûzun 

2. Hengâm-ı safâdır bu cem‘ eylegil uşşâkı 
Devr eylesün emriyle ol câm-ı dil-efrûzun 

3. Handâne gez ey sâkî mestâne bak ey Leylâ 
Şâd eylesün ahbâbı çeşm-i ferah-âmûzun 

4. Gönlüm diler ey cânân gamzen okum her ân 
Zîrâ ki şirin cândır peykân-ı ciger-dûzun 

5. Bir âh eyledin ey dil yahdm ciğerim ammâ 
Reşk-âver-i cân oldı ol âh-ı ciger-sûzun 

6. Sîlâb-ı gözün âhm hûnâb-ı ciger-gâhm 
Takdîr-i ezeldendir kısmet bu imiş rûzun 

7. Her şâm u seher bî-âh görmem seni ben ey mâh 
Ey Mîr Nigârî âh birdir mi şeb ü rûzun 

411 . 

1. ‘Âşık-ı Ferhâdıyam ol sanemin dâğınm 
Bülbül-i şeydâsıyam şâm u seher bâğınm 

2. Hâk-ı reh-i makdemi cevher-i cândır dahi 
Tozı göze tûtyâdır [derjgehi toprağının 

3. Çavuşı Cemşîd ü Cem ü hâdimi hâkân hem 
Rûm u îrân serveri çâker-i bayrağının 

4. ‘Âlem-i hejdeh hezâr ‘öşri ne yüzden biri 
‘Ad ola olmaz yine kıymet-i dimağının 

5. Çeşmi kıya kıymazam görmeye kim bed-nazar 
Yohsa ki kurbânı bin bir kıya bakmağının 



DÎVÂN 245 

6. Var mı bir mahremi ol yüzi gülden sora 
Vechi nedür ‘ârızm beyle yaşarmağının 

7. ‘Aklımı nâlân iden söylüyor evvel bundan 
Vechi nedir bir sorun beyle bu sormağının 

8. Dîde-i mey-hâresi turra-i tarrâresi 
Bâdsidir gönlümün ‘aklı şaşırmağının 

9. Silsile-i zülfe ben ger düşeyim gam yimem 
Şâh[ı] çeker kaydını esîr-i tutsağının 

10. Bahşîş-i lutf-ı ezel âhiri yok bî-bedel 
Menba‘-ı deryâ-yı dil gözde yaş ırmağının 

11. Dâg-ı elemler dilin künd kılup kalmayup 
Zerre kadar tâkati tîşe-i dimağının 

12. Hasret-ile yanma cân söner âteş-i hicrân 
Hâsıl-ı dîdârdır gâyet-i iffâgmm 

13. Nâr-ı nigâra eğer beyle Nigârî yanar 
Yakar ‘arşı ferşi hep âteşi yanmağının 

412 . 

Mefâ‘îlün Mefâ‘îlün Mefâ‘îlün Mefâ‘îlün 

1. Geçüp kayd-ı dü ‘âlemden ne hoşdur mürg-i ‘Anka tek 
Dem-â-dem Kâf-ı ‘aşk üzre tek ü tenhâ karâr itmek 

2. Ne hoşdur gülşen-i sevdâya girmek bir leb-i gülgûn 
Şarâbın dem-be-dem içmek kûyunda subh u şâm ötmek 

3. Şarâbın çekmeyen ladin revân-bahş olduğm bilmez 
Ne hâlet virdüğünden bî-haberdir içmeyen bî-şek 

4. Bana gösterme ey nâsıh merâtib resmin[i] zîrâ 
Şehenşâh olmadan yeğdir kûy-ı dilberde olmak seg 

5. Ser-i kûyunda dildârın gönül hâşâ ki cem‘ eyler 
Bu bir mahbûb ‘âdetdir gezen gülzârı gül dermek 


6. Karâr itmek ne hoşdur gülşen-i meyhânede her dem 
Öpüp gülgûn ayakların cânânm câm-ı Cem çekmek 

7. Neden hâsıldır ey Seyyid Nigârî âh-ı cân-sûzun 
Eğer cân virmedin bir gül-‘izâra mürg-i şeydâ tek 

413 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ruhun devrinde âşüfte gezer turra-i tarrârm 
Bu devrânda perîşândır dil-i ‘uşşâk-ı gam-hârm 

2. Ne kamet ne kıyâmet ne ‘alâmet ne gidişdir bu 
Ki salmış gerdişe gerdûnı ol şîve-i reftârm 

3. Salup tâ kim cihâna velvele âvâze-i hüsnün 
Gelür her bir tarafdan ey büt-i zîbâ harîdârm 

4. Mezâk-ı şehd ü şeker güft u gûyundan olur hâsıl 
Virüpdür tabTma tâ kim halâvet kand-ı güftârm 

5. Okur sâzendeler bezm içre zevk eyler semâ‘ ehli 
Nigârî ‘aşk-bâz erine virmiş revnak eş‘ârm 

6. Dem-â-dem turra-i tarrârıla ger gezmek istersen 
Geçüp târ-ı te‘allukdan kamu terk eylegil varın 

414 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ne hoşdur ‘âşık olmak bâde çekmek mest cân virmek 
Tutup dâmân-ı dildârı görüp rûym revân virmek 

2. Ne hoş hâletdir ol hâlet açup ruhsâr-ı gül-gûm 
Alup peymâne-i cânân handân ân ân virmek 

3. Ne hoş gündür ki ol gün kim güzeller şâhı gül-gûna 
Süvâr olmak yed-i müştâk-ı dîdâra ‘mân virmek 

4. Didim âyâ ne hoşdur ‘âlem içre hublar şâhı 
Didi rahsârı göstermek dil-i ‘uşşâka ân virmek 

5. ‘Aceb kim gamze-i hun-hârdan mühlet diler câmm 
Ecelden hiç bir fikr ile kim görmüş emân virmek 

6. Sinemden küfr-i zülfün almak isterler velî ey büt 
Ne mümkindür ki ‘âşık dest-i şeytâna îmân virmek 

7. Ne hoş sâ‘atdir ol sâ‘at nazar-gâhmda dildârm 
Çeküp Seyyid Nigârî mey düşüp handâne cân virmek 

8. Degül bî-ma‘nî kim ra‘nâlık eyler kürsîde vâ‘iz 
Bu âdetdir ki nâdân gendine bîhûde şân virmek 

415 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Âsumâna ser-furû itmez türâb-ı makdemin 
Tevsen-i gerdûna göz virmez gubâr-ı Edhemin 

2. Girdbâd-ı zü'l-cenâhm hûrşîde virmez güzer 
Sad Mesîhâ âş-kâr eyler dem-â-dem her demin 

3. Zâhir eyler bî-tekellüf dem-be-dem eyler edâ 
Nîm-nigâhm sad kerâmâtm Mesih ü Meryemin 

4. Mâh u hûrşîd pâs-bân-ı dergehindir subh u şâm 
Hemdemin rûhânîler nûrânîlerdir mahremin 

5. ‘Âlem sehhârlıkda gör ne efsûn eylemiş 
Mâr-ı ‘arşı piç piç itmiş hevây-ı perçemin 

6. Rahm kıl ey nâzenînim hâtırm şâd eylegil 
Nâlesinden ihtirâz it ‘âşık-ı ender gamın 

7. Hâne-i sevdâda senden özge bir kes görmezem 
Kimdir ey Seyyid Nigârî gayr-ı Mevlâ hemdemin 

8. Çekme zahmet sinem üzre göz göz olmuş yâreler 
Kim onarmaz eyleme zâyi‘ tabîbâ merhemin 

416 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Dûdmânı çerha çıkmaz mı dil-i sûzânımm 
Görmedim kim gün yüzin bir gün meh-i tâbânımm 

2. Ger cefâ eylerse ol nâ-mihribân zâlim dimen 
Adidir çün ‘âşıka zulm-i şeh-i hûbânımm 


3. Kande bir mazlûmı görsem hâlimi şerh eylerem 
Yohsa çevrinden şikâyet itmezem cânânımm 

4. Zülfe saykal vir günüm tâ kim bula revnak dînim 
Küfr-i zülfündür benim kim zînet-i îmânımın 

5. Olsalar dîvâne-i eş‘âr iller nola kim 
Noktasıdır hâl-i leylim merkez-i dîvânımın 

6. Şükrü li'llâh eyle bir sâlâr-ı sevdâyam ki ben 
Muttasıldır kim görünmez âhiri kârvânımm 

7. Terki müşkil ney ley em kim kâtib-i takdirden 
‘Aşkdır Seyyid Nigârî ser-hat-ı Fermânımm 

417 . 

1. Sâkî benim oduma şarâb-hâne gerek 
Gark ola bahr-i meye dil içe kana gerek 

2. Âteşimi söndürmez piyâle zâviyede 

Bahr-i bâde mevc-i mey sahn-ı meyhâne gerek 

3. Ayağ al bezm-i gama getür ‘özür istemez 
Cânımdır telâfesi dime bahâne gerek 

4. Mey-i sabûh benim mey-i sabâhım içün 
‘İşret-i ahşamıma mey-i şebâne gerek 

5. Uğramasun yanıma görmeyenler gam odın 
Hem-nişîni ‘âşıkm ahşa yana gerek 

6. Esef odı bir bana Züleyhâya bir de bir 
Hasret-ile ağlama pîr-i Ken‘âna gerek 

7. Şâd olurum gürlerim Nigârî yârim eğer 
Ağlada güle diye beyle dîvâne gerek 

Rubâî 

418 . 

FeTlâtün Fe‘ilâtün Fe‘ilâtün Fe‘ilün 

1. Ayağ al başın içün gönlümü al ey sâkî 
Lâle tek bâdeni peymâneme sal ey sâkî 

2. Dutuşup âteş-i dil sineme dağlar çekilüp 
Ne revâ virmeyesin bâde-i âl ey sâkî 

Rubâî 

419 . 

Fe‘ilâtün Fe‘ilâtün Fe‘ilâtün Fe‘ilün 

1. Görmesün neş'emizi ‘ayn-ı kemâl ey sâkî 
Bozmasun keyfimizi bâd-ı zevâl ey sâkî 

2. Kam ol bâde-i gülgûn ki bâ nâm-ı nigâr 
İçelim içmeyelim mey-i melâl ey sâkî 

HARFÜ'L-LÂM 

420 . 

Müfte‘ilün Müfte‘ilün Fâ‘ilün 

1. Eylegil ey sâkî şarâbı sebil 
Beyle kim seylâba gide selsebîl 

2. Câm-ı mey-i bâde-i hûr-fâm ile 
Eylegil irşâd bizi çün Halil 

3. Mevce gelüp bahr-i tarab mutribâ 
Söyleme kûteh oku bahr-i tavîl 

4. Eyle terennüm ile ey çenk-zen 
Oynaya Zühre el ura Cebrâîl 

5. Kûy-ı nigâra bizi irşâd eyle 
El-amân ey sâkî meded ey delil 

6. Âteş-i hasret sitem-i iştiyâk 
Sineme çekmiş nice damgâ-yı nîl 

7. Özge işim yokdur elem-hânede 
Söylerem Allâhu fe-sabrun cemîl 

8. Zîver-i ezkârım zebânım dürer 

Hasbî Keremkâr ve ni‘me'l-vekîl 

9. Mir Nigârî eyle cevlân ider 
Kimseye eş‘ârda virmez sebil 

421 . 

Müfte‘ilün MüfteMlün Fâ‘ilün 

1. Kaşı kemânım ele peykânı al 
Dök yere kanım sana kanım helâl 

2. Perdeni ref it dil-i sûzânıma 
Rahm eyle yandırmaya şevk-i cemâl 

3. Gel yine peymâne-i ser-şâr ile 
Başına üftâdelerin sâye sal 

4. Kıl deverân nâz u nezâketle gez 
Bahş eyle rindâna mey-i Lâ-yezâl 

5. Hil‘at-i nâzın ‘acabâ yok mıdur 
HaPine ey pâdişehim ihtimâl 

6. Mest ü gazzâlâne gözün şûrişi 
Eylemiş ‘âşıkları şûrîde hâl 

7. Sahlasun Allâh seni ey gözüm 
Görmesün aslâ yüzün ‘ayn-ı kemâl 

8. Söylese dildâr nedir matlabm 
Mir Nigârî ne idersin suâl 


422 . 

Mef ûlü Mefâ‘îlün Mef ûlü Mefâ‘îlün 

1. Ruhsârım göstermez yârim bu da bir müşkil 
Te'sîr eylemez hergiz zârım bu da bir müşkil 

2. Cân nakdine virmez bir hâk-i peyin ey yârân 
Bir zerreye almaz ol varım bu da bir müşkil 

3. Efgân iderim yüz gez görmem yüzini bir gez 
Feryâd ile açılmaz kârım bu da bir müşkil 

4. Sormaz beni ol m âbım gerçi işidir âhım 
İmdâdıma gelmez bir cârim bu da bir müşkil 


5. Seylâb-ı sirişkim nüh deryâ-yı muhit olsa 

Cânımda yanar sönmez nârım bu da bir müşkil 

6. Gönlüm ne döner meyden sâkim ne vefâ eyler 
Yok zerrece nâmûsum ârım bu da bir müşkil 

7. ‘Ankâ-yı kazâ Kâf-ı ‘aşkı bana yükletmiş 

Tâb eylemeyen gerdûn-ı bârım bu da bir müşkil 

8. Her şâm u seher şirin şirin diyenim artar 
Şeydâları sığdırmaz garım bu da bir müşkil 

9. Ey Mir Nigârî gör efgânım[ı] okutmuş 
Zenbûr evine benzer dârım bu da bir müşkil 

423 . 


1. Her kim ki tâlib-i mestâne degül 
‘Arsa-i sevdâda merdâne degül 

2. Bâdiye peymâlık resmin bilemez 
Zâhid ki enîs-i peymâne degül 

3. Şarâb-ı tahûrdan bî-nasîbdir 
Sofi ki sâkin-i meyhâne degül 

4. Kerîhü'l-‘ilimdir müftî-i bed-baht 
Zîrâ ki kirdârı hûbâne degül 

5. Bîhûde söylemez erbâbü'l-kulûb 
Vâ‘iz gibi sözi meccâne degül 

6. Gezmeyen deryâ-yı hefti subh u şâm 
Vâsıl-ı gevher-i yekdâne degül 

7. Seninledir gönlüm her yana gidesin 
Giriftârmdır ol dîvâne degül 

8. Yakılsun gül gibi yansun lâle tek 
Her kim ‘ârızma pervâne degül 

9. Gizleyüp ‘ârızm düşme gümâna 
Seyyid Nigârîdir bigâne degül 


10. Söz çokdur‘âlemde velâkin ey dil 
Güftârm tek şirin şâhâne degül 

424 . 

Mefâ‘îlün Mefâ‘îlün Fe‘ûlün 

1. Gel ey sâkî açılmışdır kızıl gül 
Terennüm eyle ey mutrib çü bülbül 

2. Okur bülbül Gülistân içre bî-gam 
Çeküp sarhoş salup gülzâr gulgul 

3. Kılak bezm-i sürün ‘âşıkane 
Surâhi söylesün mestâne kulkul 

4. Künûn-ı vakt güzeldir fevt-i fırsat 
Nedâmetdir ki ey sâkî-yi hoş-dil 

5. Ciğer yanmış dem-i ikrâmdır gel 
Yürüt ser-şârı câmı bî-te‘allül 

6. Bu hicrân ateşi bir özge âteş 

Ne tâb eyler gönül ne cân tahammül 

7. Nigârî gel gidek sahrâya zîrâ 
Güzeldir bâğçe-i gül bâde-i mül 

8. Güzel söyler dil-i gevher-feşânım 
Ve lâkin gûş-dâr ol bî-tegâfül 

9. Gönül bir mürg-i zîrekdir hevâyî 
Semâvîdir yere kılmaz tenezzül 

10. Hevâ-yı turra-i tarrârdandır 
Gönülde geh tekâsüf geh tehallül 

11. Makâm-ı temkinin tahtmdadır hep 
Ne kim var ey dil-i şeydâ tebeddül 

425 . 

Mefâ‘îlün Mefâ‘îlün Fe‘ûlün 

1. Hudâyî olmayan dilden ne hâsıl 
Fedâyî olmayan kuldan ne hâsıl 

2. Terennüm-sâz olunca mürg-i bustân 
Bû-efşân olmayan gülden ne hâsıl 

3. Gerekdir müşk-efşân bûy-ı yârân 
‘Itırsız târma kilden ne hâsıl 

4. Harâretdir kemâl-i ‘aşk zîrâ 
Harâretsiz mey-i mülden ne hâsıl 

5. Sadâ yakmak gerek bezm-i semâ‘ı 
Ki bî-sûz âh u gulgulden ne hâsıl 

6. Mücerred nâle virmez nef‘ bî-sûz 
Nevâ-yı savt-ı bülbülden ne hâsıl 

7. ‘Abesdir kavl-i vâ‘iz bî-hakîkat 
Hakikatsiz celâcilden ne hâsıl 

8. Nedâmet tûşesi firkatden özge 
Hemîn ey dil tegâfülden ne hâsıl 

9. Nigârî ma‘nîdâr olmak gerek söz 
Hevâyî söyleyen dilden ne hâsıl 


426 . 

1. Bâde çekmez vâ‘iz müyesser degül 
Ele gelmez ol kim mukadder degül 

2. Bâde söylediğim feyz-i câridir 
Dehen-le yenilen mâ hazar degül 

3. Nice bâde-keşem müşkil-güşâyam 
Mu‘înim Fâtih ger Hayber degül 

4. İhlâs ile öpen kâm-yâb olur 
Hâk-i dergâhımız bî-eser degül 

5. Hâsıl-ı âhımız şîve-i vuslat 
Nahl-i feryâdımız bî-semer degül 

6. Sâye-i mihirde başka bir nazar 
Bulupdur gönlümüz bî-basar degül 

7. Âşüftelikden söyleyebilmez 
Dilimiz kâkülden bî-haber degül 

8. Nazarından düşsün kör olsun gözün 
Söyleyen ‘ârızm münevver degül 

9. Nâr-ı derûnumdan lâle-‘ızârım 
İnkâr olmaz derdim ki asgar degül 

10. ‘Âşık güler yüzlü vü vâ‘iz turş-ruh 
Cennetle cehennem berâber degül 

11. ‘Özr ile getür Mir Nigârî 

Zevk virür bâde ger ahmer degül 

12. Mahsûsdur sana şarâb-ı kesgin 
‘Âlemde kimseye müyesser degül 

13. ‘Aşk güftârma yokdur intihâ 
Neyleyem dükenmez muhtasar degül 

14. Ey tûtî-i tab‘ım bî-riyâ diyem 
Güftârm tek kand-i mükerrer degül 

15. Hardır âb-ı hayât neş’esin bilmez 
Eş‘ârma diyen pür-şeker degül 


427 . 

Mefâ‘îlün Mefâ‘îlün Fe‘ûlün 

1. Ser-i kûyunda bir yer ey güzel gül 
Temennâ eylerem ammâ ki müşkil 

2. Güzelsün ey habîbim bu güzellik 
Ne reng-i gâze ister ne tecemmül 

3. Degül hâl-i serinde var sevdâ 
Degül bîhûde bu feryâd-ı bülbül 

4. Nice feryâd kılmaz seher u şâm 
Derûnmdaki hâsıl-ı sûziş-i dil 

5. Kılur izhâr-ı ihlâs âşıkane 
Salur gülzâre ol bî-çâre gulgul 

6. Ne mümkindir meded ger bûy-ı gülden 
İrişmezse ki bir lahza tahammül 

7. Gel ey sâkî diyin ser-mest Hak Hak 
Surâhî söylesün mestâne gulgul 

8. Dükenmez vasfın zülf-i târdan gic 
Nigârî bulmaz âhir bu teselsül 


428 . 

Mefâ‘îlün Mefâ‘îlün Fe‘ûlün 

1. Habîbâ kûyuna dil oldı nâzil 
Ki oldur ‘âşıka hayrü'l-menâzil 

2. Hevây-ı zülf ile oynar hayâlim 
Gerekdir kûyuna elbet vesâil 

3. Şarâb içmez gönül meyhâne bilmez 
Ve lâkin ey sanem çeşmine mâil 

4. Gören serv-i kadin söyler ki âyâ 
Ne kamet ne kıyâmet ne temâil 

5. Medârımdır hayâl-i hâl ü la‘lin 
Ki zevkim arturur şehd-i mehâil 

6. Nigârî kimseden yohdur gamım tâ 
Hamâildir bana vasf-ı şemâil 


429 . 


1. Kim sever zâhidi ki dilber degül 
Kim dutar tarîkin ki rehber degül 

2. Farkı çokdur namâz ile niyâzm 
Tebbet kul hüve'llâh berâber degül 

3. Bî-sûzdur vâ‘iz bî-şu‘ûrdur 
Zîrâ bâde ile muhammer degül 

4. Söyledür bülbüli şûriş-i sevdâ 
Çekmeyen bâdeni dil-âver degül 

5. Bedbaht-ı ezeldir deryâ-yı meyden 
Dimâgı kurudur kimin ter degül 

6. Şûr kılup şeydâ eylemez ol kim 
‘Izârı kırmızı şirîn-ter degül 

7. Elbet haleli var cân-ı dimâgm 

Her kim ki dir kâkül mu‘anber degül 

8. Ey mehim pertevin kim inkâr ider 
Söylenür mi hûrşîd münevver degül 

9. Yaslanup yatmakdır âsitânmda 
Muradımız yohsa bezm-i cer degül 

10. Garaz bir du‘âdır senden yohsa kim 
Derdi Nigârînin sim ü zer degül 

430 . 

Mef ûlü Mefâ‘îlün Mef ûlü Mefâ‘îlün 

1. Ey dîde açılmış gül gülzâra temâşâ kıl 
Seyr eyle çemenzârı ezhâra temâşâ kıl 

2. Şâhâne bezenmiş gül gülzâra yüri ey dil 
Şehnâme okur bülbül güftâra temâşâ kıl 

3. Serv-i sehî dildârı manzûr-ı nigâh eyle 
Seyr eyle hırâmâne reftâra temâşâ kıl 

4. Gel mey-kede-i mihre gör ehl-i harâbâtı 
Ser-mest kadeh-bâza meyhâra temâşâ kıl 

5. Meyi eyleme dünyâya virme nazar ednâya 
Bak dilber-i zîbâya ruhsâra temâşâ kıl 

6. Ey dil bugün ol ‘âşık ferdâ-yi behişt içre 
Dildâr-ı dil-ârâya dîdâra temâşâ kıl 

7. Sahrâ-yı tevellâda gör Mir Nigârîni 
Rüsvâ-yı cünûn-kâra bî‘âra temâşâ kıl 

431 . 

Fe‘ilâtün Fe‘ilâtün Fe‘ilâtün Fe‘ilün 

1. Vâ‘iz-ı kürsî-nişîn vâkıf-ı esrâr degül 
Çünki ol mushaf-ı ruhsâre nazar-dâr degül 

2. Bî-haberdir lebin esrâr-ı makâlâtmdan 
Hâce-i medrese ki tâlib-i esrâr degül 

3. Hâkim-i şehre ne fetvâdı virür kanımıza 
Ol ki esrâr-ı ene'l-Hakka haberdâr degül 

4. Bâde keyfiyyetin anlamasa var yeri 
Zâhid-i gûşe-nişîn çünkü şarab-hâr degül 

5. Ne bilür yâr nedir ‘aşk-ı şirîn-kâr nedir 
Söfî-i bî-meze zîrâ ki talebkâr degül 

6. Dolanur dâire-i mihri talebkâr beli 
Gelmeyen ol yere bes kimdi ki agyâr degül 

7. N’ola erbâb-ı vera‘ göstere inkâr yüzin 
Ol ki mey-hâr degül vâkıf-ı in kâr degül 

8. Tâlib-i ‘ârız-ı dildâra harâm oldı yuku 
Dimesün ‘âşıkım ol merd ki bîdâr degül 

9. Girse de cennete dîdâr ile mesrûr olmaz 
Kim ki bu neş'ede ol tâlib-i dîdâr degül 

10. Ne revâdır dimek ey sâkî bî-ikrâr bana 
Çekerem câmmı bes ol nedir ikrâr degül 

11. Bahr-i eş‘ârıla ey Mir Nigârî dil zâr 
Söndürür âteşini ma‘rifet izhâr degül 

12. Dil-i şûrîde gibi ‘andelîb efgân itmez 
Tab‘-ı cûşîde gibi tûtî şeker-hâr degül 

432 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Lutf-ı Mevlâdan dem-â-dem çok sevâb ister gönül 
İstemez ma‘dûd bî-had bî-hesâb ister gönül 

2. Yânla olmah diler agyâr görmek istemez 
Seyr-i dildâr ister ammâ bî-nikâb ister gönül 

3. Sahn-ı cennet içre ser-mest-i şarâb-ı vasi iken 
Söyleşüp dildârıla şîrîn hitâb ister gönül 

4. Dem urup dildârıla güftârlıkdan dem-be-dem 
Nâzikâne güft ü gû nâzik cevâb ister gönül 


5. Gerden-i câna hamâyil ya‘nî zencîr-i cünûn 
Turra-i tarrârlardan bir tmâb ister gönül 

6. Sâkî-yi güftârı şîrîn mutrib-ı hoş-hân-ile 
Mey-i gülgûn bâng-i âheng ü rebâb ister gönül 

7. Dem-be-dem Seyyid Nigârî mest manzûr itmeğe 
Safha-i ruhsârdan gökçek kitâb ister gönül 

433 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Derd-mend-i firkatem ahvâlimi eyler suâl 

Geh nesîm-i subh u şâm geh bâd-ı kıble geh şimâl 

2. Bir bölük âşüfteyiz kim cem‘iyetden bî-haber 
Zülf tek ser-geştelikden söylerüz şûrîde hâl 

3. Dem-be-dem sergeşt-i serv-i hırâmânız ki biz 
Bî-karârız çerh-teg ârâmlık ender muhâl 

4. Mihrim artar dem-be-dem zevkim olur gün gün ziyâd 
Yâdigâr-ı hüsndür zîrâ ki artar bî-zevâl 

5. Hâl u ruhsârm hayâli dem-be-dem cevlân ider 
Sîne-i sûzânım içre ‘âşık olmaz bî-hayâl 

6. Cân virüp gönlüm dem-â-dem ‘ârızm görmek diler 
Bu-durur va'llâhü a‘lem yokdur özge ihtimâl 

7. Ey Nigârî vakf imiş meyhâneye variyyetin 
Mey-i sevdâ şîr-i mâder tek sana olsun helâl 

434 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Öyle müstesnâ habîbem kim bana yokdur bedel 
Benden ey dil munkatT olmuş kamu illâ güzel 

2. Öyle bir zârem nizârem zülf-i sevdâsmda kim 
Bir belâ ol hâl ile bulmaz beni kılmaz mahal 

3. Tâ leb-i dildâra cân virmiş dil-i sûzânemiz 
Sûzişim artar dem-â-dem âteşim bulmaz halel 

4. Kavs-ı gerdûndan atıldıkça belâ bî-iştibâh 
Köydürür âhım odı kül eyler ânı al-be-al 

5. Yârlık kılmaz bana gönlüm nidem ma‘zûrdur 
Bir güzel sevdâsma düşmüş ki tâ rûz-ı ezel 

6. Benzemez mey-hâre zâhid bülbüle benzer mi hâr 
Başkadır kirdâr-ı Edhem başkadır kâr-ı bagal 

7. Öyle var cânımda bir âteş ki ‘âlem havf ider 
01 sebebdendir ki bu etrâfıma gelmez ecel 

8. Âteş-i sûzân-ı tab‘ınidan haberdâr olmayan 
Okusun Dîvân-ı dil-sûzumdan alsun bir gazel 

9. Ey Nigârî ben melâmet mülkünün sultânıyam 
Beyle ki Mansûrdur bayrak-ı ‘aşkım bî-cedel 

435 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Zerre-i hûrşîd hüsnündür cemâl-ender-cemâl 
Lem‘a-i mihr-i cemâlindir kemâl-ender-kemâl 

2. Neş’e-i şehdâb ladindir nebât-ender-nebât 
Cür‘a-i câm-ı dehânındır zülâl-ender-zülâl 

3. Kân-ı peykândır hayâl eyler görenler ol kadar 
Cem‘ olup cismimde gamzenden nisâl-ender-nisâl 

4. Gerden-i cânımdadır kim piç piç itmiş beni 
Tâb-ı zülfünden halâsımdır muhâl-ender-muhâl 

5. Fikr-i târm târ-mâr itmiş dil-i sad pâremi 
Hâl-ı ladin başıma salmış hayâl-ender-hayâl 

6. Kayd-ı zülfün bend bend üzmüş ta‘allukdan beni 
Devletinden mihnetim bulmuş zevâl-ender-zevâl 

7. İzn yok yohsa Nigârî nâz ender nâzına 

Ey sanem hâzırlayup dilde suâl-ender-suâl 

436 . 

Fâdlâtün Fâdlâtün Fâdlâtün Fâdlün 


1. Kıssa-i bî-‘asldır güftâr-ı vâ‘iz fı'l-mesel 

Tahtayı yakdm kurulmuş bir binâdır bî-temel 

2. Dem-be-dem zevk arturur erbâb-ı dil vâ‘iz keder 
Kâr-ı şekkerdir şirin lîk acılık kâr-ı basal 

3. Vâlih-i ruhsâr-ı gülgûndur gözüm kim hayrete 
Öyle bir düşmüş ki gayra bakmağa bulmaz mahal 

4. Bakmayız dünyâya kim ednâ degül matlûbumuz 
Kim ‘ulüv-i himmetiz manzûrumuzdur bir güzel 

5. Hâk-i pâyinden getürmez ‘âşık-ı şeydâları 

Baş ayağ çekmez yolundan dâmeninden üzmez el 

6. [M]enzil-i Selmâ göründükde yetür evvel selâm 
Sonra ahvâl-i cünûnumdan haber vir ey cemel 

7. ‘Arsa-i sevdâda ey Seyyid Nigârî bî-‘aded 
At oynatdım fil öldürdüm ad aldım bî-bedel 

437 . 

Mefâülün Mefâ‘îlün Mefâülün Mefâ‘îlün 

1. Sana meyi eyledim saçdı bana seng-i nedâmet il 
Niçün bî-mihre dil virdin diyü eyler melâmet il 

2. Hudâ hıfz eylesün nahl-i hırâmânm ki söylerler 
Cihân bağında yokdur beyle serv ü beyle kamet il 

3. Eğer kim kametin ferdâ gözüm görmezse vâveylâ 
Temâşâ eylesen görsen ne gavgâ ne kıyâmet il 

4. Makâm-ı turra-i tarrârdır tâ kim hayâtım var 
Ki dirler mülk-i sevdâda gerekdir istikâmet il 

5. Kılan izhâr-ı derdim ey sanem ruhsâr-ı zerdimdir 
Bilürler derd ü sevdâya budur ‘illet ü ‘alâmet il 

6. Bana rahm eyleyüp ahvâlime yanmaz mı gördükçe 
Başımda şûr sinemde alev dilde harâret il 

7. Yanar cân od düşer bezm-i harîfân içre ol dem kim 
Bilürler mâcerâ-yı ‘aşk-ı bî-haddim rivâyet il 

8. Degüldür mahz bir bâzârlar meyhâneler içre 
Ki her yerde okur efsânemi eyler hikâyet il 

9. Bulur neş'e-i cân erbâb-ı dil kesb-i mezâk eyler 
Alur güftâr-ı tab‘ımdan şeker-âsâ halâvet il 

10. Ne hoşdur ‘âşık olmak cem‘-i dîvân eylemek dirler 
Ki eş‘âr-ı ciger-sûzumdan itdikçe tilâvet il 

11. Ne hâcet başka güftâra bilürler güft u gûymdan 
Nigârî mushaf-ı ruhsârdan almış bir âyet il 

438 . 

Mefâ‘îlün Mefâ‘îlün Mefâ‘îlün Mefâ‘îlün 

1. Kadin tek ey sanem görmez gülistân içre kamet gül 
Anun-çün her seher yırtar tonm eyler kıyâmet gül 

2. Niçün cevlân idüp bir sâye salmazsm gülistâna 
Ki bağda kametin görmek diler eyler ikâmet gül 

3. Terennüm-sâzdır bülbül çeküp gulgul firâkmia 
Yanup odlara sensiz gör nice bulmuş sekâmet gül 

4. Gülistân içre bülbüller niçün feryâd-ı yâdınla 
Anup ruhsârm itmez kim kılur her dem melâmet gül 

5. Okur dersin gülistân içre bülbül iştigâl eyler 
Cemâlin mushafmdan gösterüp tâ kim bir âyet gül 

6. Çeküp derd-i firâkm hasretinle kana gark olmuş 
Tamâmen pârelenmiş şevkıla bulmuş şehâdet gül 

7. Nigârî kıl ziyâret Kerbelâ-âsâ gülistânı 

Ki ‘aşk içre şehîd olmuş giyüp ton-ı imâmet gül 

8. Gelüp devrâne çâpük gitmesinden fehm ider ‘ârif 
Budur hikmet cihân bağında görmez istikâmet gül 

9. Salup gülzâra gulgul dem-be-dem bülbül sürûrâne 
Terennüm-sâzdır zîrâ açup rûy-ı melâhat gül 


10. Dutup dâmân-ı sevdâsm dem-â-dem sad niyâz ile 
Sana bülbül tek ey dil tâ kıla rûym kerâmet gül 

439. 

Mefâ‘îlün Mefâ‘îlün Mefâ‘îlün Mefâ‘îlün 

1. Çeküp ‘aşkın şarâbın subh-dem ol bî-nevâ bülbül 
Anmçün bend bend eyler dem-â-dem bin nevâ bülbül 

2. Gülistân içre bî-pervâ salupdur şûriş-i gavgâ 
Elinde kâse-i sevdâ serinde yüz hevâ bülbül 

3. Temâşâ-gâh-ı cânânı hayâl itmiş gülistânı 
Tutuşmuş nâr-ı hicrânı ki eyler sad sadâ bülbül 

4. Usanmaz bir utanmaz bir yorulmaz mübtelâdır kim 
Hevâdan çekmez el ger kim çeker bî-had belâ bülbül 

5. Seg ü seg-bân-ı cânânı has u hâr-ı gülistânı 
Sever cândan şirîn-ter ol belâ-keş mübtelâ bülbül 

6. Pey-â-pey ol belâlar kim gelür dildâr kûyundan 
Sürûrâne sever söyler dem-â-dem merhabâ bülbül 

7. Egerçi vardır ezhâr-ı be-hadd-i gülsitân içre 
Degül manzûrı gülden özge bilmez mâ-‘adâ bülbül 

8. Yazar evrâk-ı gül üzre gice vasf-ı ruhun ammâ 
Seher takrir ider hüsnün kitâbm hoş edâ bülbül 

9. Degül gülzârlar içre terennüm-sâzdır mahzâ 
Okur vasfın ki her yerde olursa câ-be-câ bülbül 

10. Alışmış nâr-ı hicrânm tutuşmuş âteş-i hâlin 
Melâmet âşiyânlu ey melâhat âşinâ bülbül 

11. Eğer esrârı pinhân eylerem iller bana söyler 
Gülistân ‘aşk u gül dilber Nigârî bî-nevâ bülbül 

440. 

Mefâ‘îlün Mefâ‘îlün Mefâ‘îlün Mefâ‘îlün 

1. Dimen dîvânedir yâ derde düşmüş mübtelâdır dil 
Ki ol gökden yere inmiş benim-çün bin belâdır dil 

2. Geçüp dünyâ ve mâ-fîhâdan el çekmiş müheyyâdır 
Nidâ it ey ‘azizim intizâr-ı es-salâdır dil 

3. Şarâb-ı ‘aşk-ılan medhûşdur bilmez özin hergiz 
Fenâ-ender-fenâdır târik-i illâ vü lâdır dil 

4. Havâtırdan mu‘arrâ pîç-ender-pîçdir zîrâ 
Hayâl-ender-hayâl ile melâ-ender-melâdır dil 

5. Öp ey vâ‘iz ayağın kesb-i hâl it terk-i kal eyle 
Ki peymâne-keş-i rûz-ı elest kâlû belâdır dil 

6. Gedâ sûret gezer ammâ hakikat mülk-i ma‘nâda 
Şeh-i şevket-nişîndir bende-i şâh-ı velâdır dil 

7. Nola kim seyyid-i iklîm-i gam mîr-i elem olsa 
Hüseynîdir Nigârî âl-i Şâh-ı Kerbelâdır dil 

Rubâî 

441. 

Fe‘ilâtün Fe‘ilâtün Fe‘ilâtün Fe‘ilün 

1. Çekelim âh nolur bir dolu câm ey sâkî 
İdelim kâr-ı harâbâtı tamâm ey sâkî 

2. İçelim bâde-i sevdâ virelim şâm u seher 
‘Aşk iklimine bir tâze nizâm ey sâkî 

Rubâî 

442. 

Fe‘ilâtün Fe‘ilâtün Fe‘ilâtün Fe‘ilün 

1. Bana bir nâm ile vir bir tolu câm ey sâkî 
Ki olam mest o nâm ile müdâm ey sâkî 

2. Rindî-i dürd-keşe bâdeni ol nâm-ile vir 
Ki odur nâm-ı güzel nâm-ı hümâm ey sâkî 

HARFÜ'1-MÎM 

443. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hiç bir yer yok hayâlinle dil âbâd itmeyem 

İhtiyârımla degül bir yerde kim yâd itmeyem 

2. Cür‘a-i câmm harâm olsun bana ger kûyuna 
Muhlis-i peymâneni şevkinle irşâd itmeyem 

3. Olmayam dîvâne kânından eğer mihrinle ben 
Terk-i nâmûs eyleyüp bed nâmlık ad itmeyem 

4. Âsîlik eyler dil-i şeydâ mutî‘ olmaz bana 

Ney ley em kim hayrı yok kûyunda âzâd itmeyem 

5. Efsûn öğretmiş bana gamzen ana virdim revân 
Çâre ne söylen edâ-yı hakk-ı üstâd itmeyem 

6. Kâkülünden bir haber virmez sabâ bu zulmden 
Dutmayam dâmânm ey gül bes nice dâd itmeyem 

7. Kerbelâ görsem yolunda çün şehîd-i Kerbelâ 
‘Ahd kıldım özgeden bir dem sitem-dâd itmeyem 

8. Kem degül Ferhâd ü Mecnûndan mey-i mestiyyetim 
Bes düşüp deşt-i cünûna nice feryâd itmeyem 

9. Cân telef kaydında ey Seyyid Nigârî neyleyem 
El çalup ü câm oynadıp gamgîn dili şâd itmeyem 

444. 

Mef ûlü Mefâ‘îlü Mefâ‘îlü Fe‘ûlün 

1. Bahtım bana yüz virdi şarâb-dâra yetişdim 
Öpdüm ayağın kâse-i ser-şâra yetişdim 

2. Her şâm u seher kâse-i ser-şâr-ile ‘ömrüm 
Ser-mest geçüp bâde-i esrâra yetişdim 

3. Nakkâş-i ezel çekdi benim nakşımı ‘âşık 
Bu rütbe-i Hak-dâd ile dîdâra yetişdim 

4. Bahş eyledi ol sırr-ı hat meşkim bana bir hâl 
Pergâre ne hâcet öyle bir kâra yetişdim 

5. Her şâm u seher seyr ü sülük eyledim âhir 
Hâk-i kadem-i Ahmed-i Muhtâra yetişdim 

6. El-minnetü li'llâh ki ey Mir Nigârî 
Kâmım bana yüz açdı kerem-kâra yetişdim 



DÎVÂN 


265 


445. 

Fe‘ilâtün Fe‘ilâtün Fe‘ilâtün Fe‘ilün 

1. Lâübâlî gezerem def-i übâl eylemişem 
Sâye-i mug-beçede ref-i melâl eylemişem 

2. Var sandım dehen-i yâr temennâ itdim 

Yok imiş bilmemişem fıkr-i muhâl eylemişem 

3. Dem-be-dem pârelesin bağrımı efşân itsin 
Kanımı gamze-i dildâra helâl eylemişem 

4. Varmazam medreseye tutmazam akvâl eteğin 
Sâkin-i mey-kede[y]em terk-i cidâl eylemişem 

5. Çekdi peymânemi vâ‘iz didi Allâh Allâh 
Cehlden kürsîde bî-ma‘nî makâl eylemişem 

6. Câm-ı ser-şârım ile düşdi ayağdan ser-mest 
Hâce-i medreseye gör ki ne hâl eylemişem 

7. Tutmuşam şâm u seher kâse-i ser-şâr eteğin 
Girmişem mey-kedeye kesb u kemâl eylemişem 

8. Kanı erbâb-ı sa‘âdet kanı ashâb-ı safâ 
Virmişem câma cilâ mey-i zülâl eylemişem 

9. Ey Nigârî benem ol ııakş-ı dil-ârâsı güzel 
Mekteb-i ‘aşkda çün meşk-i cemâl eylemişem 

446. 

Feİlâtün Fe‘ilâtün Fe‘ilâtün Fe‘ilün 

1. Âh sad âh iderem seyrine hâzır degülem 
Rûyuna şâm u seher yüz yüze nâzır degülem 

2. Cilve-i ‘ârızm ircâhna versin aluram 

Sanma kim almağa cân virmege kadir degülem 

3. Dem-be-dem yâd-ı şeker-bârm ile zevk iderem 
Dime ey mâh-ı dilârâm ki zâkir degülem 

4. Tûtiyâ-yı kademindir heme dem secde-gehim 
Dem-be-dem şükr-güzârım dime şâkir degülem 



266 NİGÂRÎ 

5. Vâ‘izâ söylegil âdem gibi yoksa ki çü har 
Nice bir bağırsın beyle ki sağır degülem 

6. Gerçi mey-hâr-ı müdâmam velî âgâh-ı dilem 
Söfî-i bî-meze tek gâfil-i hâtır degülem 

7. Mü’min-i ‘aşkam ey Mir Nigârî hergiz 
Münkir-i mihr-i dil-ârâ gibi kâfir degülem 


447. 

Fâ‘ilâtün Fâ‘ilâtün Fâ‘ilün 

1. Kûyuna ey meh güzâr itmez miyem 
Kadir olsam cân nisâr itmez miyem 

2. Yâd-ı feryâdımla ey gül dem-be-dem 
İznin ola hân hâr itmez miyem 

3. İzn yokdur yohsa kim bir âh ilen 
Seg-rakîbi târ-mâr itmez miyem 

4. Beyle kim yanam ki âhir yandurup 
Perdeni seyr-i ‘izâr itmez miyem 

5. Âl-i Ahmed oldığum-çün sad belâ 
Yüz virür ben iftihâr itmez miyem 

6. Müşk-ter âhû-yı eş‘ârım saçar 
Böyle kim şi‘ri şi‘âr itmez miyem 

7. Bâ‘is-i kâmımdır ol bu vechden 
Terk ü tecrîd ihtiyâr itmez miyem 

8. Hûb-ter zîver virür güftârıma 
Dem-be-dem zikr-i nigâr itmez miyem 

9. Zevkim ey Seyyid Nigârî arturur 

Bes dem-â-dem zikr-i yâr itmez miyem 

448. 

Mefâ‘îlün Mefâ‘îlün Mefâ‘îlün Mefâ‘îlün 


1. Firâkm çekmeseydim hergiz ey büt âhı bilmezdim 
Ne görmüşdür ne çekmiş bülbül-i gül-hârı bilmezdim 

2. Cemâlin seyrine yol bulmak isterdim meğer mihrin 
Nigârâ müstakim şeh-râh imiş şeh-râhı bilmezdim 

3. Diridim ben sana mihr-i mudıyyâ mâh-tâb ammâ 
Kemine kullarınmış âf-tâbı mâhı bilmezdim 

4. Giriftâr-ı tel-i tarrârm olkaç anladım şâmn 
Giriftâr olmasaydım ben gedâsm şâhı bilmezdim 

5. ‘Aceb rütbe-i bî-mânend imiş çâh-ı zenahdânm 
Eğer kim ey ‘azizim düşmeseydim çâhı bilmezdim 

6. Sen öz hâlinle reftâr eyle ben hâlimle ey vâ‘iz 

Ki mey-hâr olmasaydım sen gibi Allâhı bilmezdim 

7. Şarâbı câmı ey Seyyid Nigârî gayrlardan ben 
Dilerdim ol benimle hem-demi hem-râhı bilmezdim 

449. 

Mefâ‘îlün Mefâ‘îlün Mefâ‘îlün Mefâdlün 

1. Derinde gün tek ey meh subh tâ şâm olmak isterdim 
Çeküp bâde-i gülfâmmı gülfâm olmak isterdim 

2. Gün [ü] gün tek ki dergâhına yüz sürmek dilerdim hem 
Çerâğm tek yanup karşında ahşam olmak isterdim 

3. Ne çâre neyleyem gelmez elimden yohsa kim ey cân 
Eğer gelseydi gülbânmla hem câm olmak isterdim 

4. Elimden ger geleydi ey şirinim şehd-i ladinden 
İçerdim dem-be-dem zîrâ ki hoş-kâm olmak isterdim 

5. Bi-hamdi'llâh müyesser oldı matlûbum ki ‘âlemde 
Bulup şöhret şiyâkmla ki bed-nâm olmak isterdim 

6. Müsâ‘id oldı ikbâlim ki ey gül iştiyâkmla 
Dutuşdum cüz-be-cüz yandım ki bî-hâm olmak isterdim 

7. Murâdım ‘aksine devr itdigiçün çerh kâmımdan 
Ayağ çekdim Nigârî çünki bâ-kâm olmak isterdim 

450. 

Mefâ‘îlün Mefâ‘îlün Mefâ‘îlün Mefâ‘îlün 

1. Leb-i la‘lin görüp ey büt şarâb-ı nâbdan geçdim 
Senin-çün hamdü li'llâh çok güzel ahbâbdan geçdim 

2. Hevâ-yı zülfüne bel bağladım geçdim ‘alâyıkdan 
Lebin feyz-âbma virdim revân şehd-âbdan geçdim 

3. Hayâlim hâl ü ruhsârmladır özge hayâlim yok 
Gice gündüz hayâlinle şirîn-ter hâbdan geçdim 

4. Cünûn-ı çeşm-i Leylânam ‘aceb hâlim nedir bilmem 
Nedir kirdâr-ı kârım sohbet-i ashâbdan geçdim 

5. Şarâb-ı nâb-ı ladin mestiyem ahvâl-i ‘âlemden 
Ne söylersin nemek nân u şirîn-ter âbdan geçdim 

6. Gözümde hûrşîd ü mehtâb yer bulmuş idi ammâ 
Ruhun görgeç gözümden çıka hür mehtâbdan geçdim 

7. Nigârî ders okurdum bâb-ı ‘aşk-ı yârdan ammâ 
İrüp faslü'l-visâle dersimiz ol bâbdan geçdim 

451. 

Mef ûlü Mefâdlü Mefâdlü Fe‘ûlün 

1. Müşk-âver imiş zülfüni reyhân sanurdum 
İş başka imiş ben anı tuman sanurdum 

2. Bir âteş-i cân-sûzmuş eyvâh ciğerde 
Ladin hevesin derdime dermân sanurdum 

3. Hâk-i kademin gördi gönül düşdi ayağa 
Hâlis kul imiş ben anı sultân sanurdum 

4. Leylâ-yı hayâlinle gezermiş deli gönlüm 
Kâmil imiş ol râhda noksân sanurdum 

5. Yüz fikr-i dil-âvîz-ile buldum kadd-i yâri 
Bir sır imiş ol serv-i hırâmân sanurdum 


6. Ser-menzil-i efkârımı reşk-âver-i cennet 
Buldum anı bir gûşe-i zindân sanurdum 

7. Kelbân-ı ser-i kûy-ı nigârımla berâber 
Cevlânımı her lahzada bin cân sanurdum 

8. Ey Mîr Nigârî hele zannım gibi buldum 
01 tab‘-ı güher-bârını ‘ummân sanurdum 

452. 

Mef ûlü Mefâ‘îlü Mefâ‘îlü Fe‘îlün 

1. Ey dil ne revâdır hele olmak beyle magmûm 
Elbette yeter dâdıııa çâr deh ma‘sûm 

2. İhlâs ile kim hâdim olursa o şehâna 
Bî-şübhedir ol ‘âlem-i dâreynde mahdûm 

3. Peymâne-i ihlâs virür kâm ki hergiz 
Bî-kâm bulunmaz diyeler ki budı mahrûm 

4. Câmm yakan âteşlere manzûr gözümdür 
Burhana ne hâcet buna ol mes’ele meczûm 

5. Katlim diler ol hâhişi gör kim ola hâsıl 
Bu bâbda sanman anı zâlim beni mazlûm 

6. Sormag[a] ne hâcet kime bahş eylemişem cân 
Ki dâğ-ı sinemden olur erbâbıııa ma‘lûm 

7. Gam çekmezem ey dil buluram ‘ömr-i muhalled 
Ger bir dem ölem zehr-i nigârım ile mesmûm 

8. 01 hüsn-i dil-âvîz anundur bu ciger-sûz 
‘Âşk odı benen beyle imiş çâre ne merk,m 

9. Mümtâzdır ey Mîr Nigârî ne sorarsın 
Ân mâh ki ol hüsn ü ân eyledi mevsûm 

10. Bir turfe gazel yazdı yine tab‘-ı dil-âvîz 
Gönderdi gazâlânesine tuhfe-i manzûm 

453. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey dil-i şeydâ meğer dildârımı bilmez miyem 

Cân alan dildâr-ı şirînkârımı bilmez miyem 

2. Bunca cevr eyler sana terkin revâ görmezsin 
Söylemen zîrâ kerem-kirdârımı bilmez miyem 

3. Lehce-i güftârma yârın revân virdim şirin 
Ben şirîn-kâram şirin güftârımı bilmez miyem 

4. Zülf sevdâsmda ger kim ‘ömri berbâd eyledim 
Yoh-durur karın dimen ben kârımı bilmez miyem 

5. Mihr bâzârmda sanman müflisem câmm gibi 
Hamdü li'llâh var varım varımı bilmez miyem 

6. Eksigem Ferhâd ü Mecnûndan eğer kim terk-vâr 
Kılmasam ‘aşkın yolunda ‘ârımı bilmez miyem 

7. Perdeli söyler suâl eyler Nigârî gönlümün 

Var ‘aceb hâli meğer kim yârımı bilmez miyem 

454. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Kâr-ger olsaydı âhım âhı kâr itmez midim 

Ney tek ün virmez midim feryâd u zâr itmez midim 

2. ‘Ârızm görseydim ol zülf-i perîşânm gibi 
Varımı virmez midim hep târ u mâr itmez midim 

3. Turra-i tarrârm ârâm eylemez itseydi ben 
Başına dönmez midim bir dem karâr itmez midim 

4. Teşrif itseydin eğer kim karşuna varmaz midim 
Yüz yire sürmez midim gevher-nisâr itmez midim 

5. Eyleseydin bir nevâziş ya‘nî kelbimdir diyü 
Beklemez midim kapunda iftihâr itmez midim 

6. Ger tamâm olmaz-ısa bir nim-ruhsânn görüp 
Şâd-merg olmaz midim şükr-i hezâr itmez midim 

7. Ger göreydim çeşm-i humârm ki ey büt dem-be-dem 
Bâdeni çekmez midim ref-i humâr itmez midim 

8. Cânıma geçmiş hadengin yok mecâl âh itmeğe 
Yohsa kim kılmaz midim âh âş-kâr itmez midim 

9. Tâkatım yok görmege yohsa nazar kılmaz midim 
Dem-be-dem bahmaz midim seyr-i ‘izâr itmez midim 

10. İhtiyâr olsaydı âyâ bu belâ-keş gönlümi 
Dilbere virmez midim bir kâm-kâr itmez midim 

11. Olmasaydı müşkil ey Seyyid Nigârî görme kim 
Kûyma varmaz midim seyr-i nigâr itmez midim 

455. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ey habîbim bâde-i derdin ki âşâm itmişem 
Mihnetinle zevk idüp şevkmla ahşam itmişem 

2. Dem-be-dem peymâne-i hecrinden ey büt bî-‘aded 
Zehr içüp şirin şirin zevkmla çok şâm itmişem 

3. Çâresizlikden düşüp meyhâneler küncünde ben 
Hem-demim nây dem-â-dem mûnisim câm itmişem 

4. Reng-i zerdim görmesün agyâr derdim bilmesün 
Bâde-i hamrâ çeküp ruhsârı gül-fâm itmişem 

5. Kılmışam bî-hâb u hor hâsıl gönül dersin tamâm 
‘İlm-i erbâb-ı dili bi'l-cümle itmâm itmişem 

6. Yanmışam pervâne tek kim kılmışam mahv-ı vücûd 
Ey nigâr-ı nâzenînim adını nâm itmişem 

7. Kılmazam Seyyid Nigârî ravza-i rıdvâna meyi 
Tâ ser-i kûyunda dildârm ki ârâm itmişem 

456. 

Mefâ‘îlün Mefâ‘îlün MefâTlün Mefâ‘îlün 

1. Hayâl-i ‘ârızmla tâ ki seyr-i gülsitân itdim 
Yanup gülzârı yakdım lâleni dâğ-ı nişân itdim 

2. Yakıldım hasretinle öyle bir feryâd kıldım kim 
Dâğıtdım gülşeni gül gonçe tek bağrımı kan itdim 

3. Gözim merdümlerin agyâr sandım tâ ki çeşmimden 
Hayâl-i ‘ârızm aldım revânımda nihân itdim 

4. Hevâdan geldiğin görgeç didim câm-ı şirindir bu 
Hadeng-i gamzene yer eyledim bağrımda cân itdim 

5. Sakındım kâkülün agyârdan kim kıldım istikbâl 
Beli ber-bâd kıldım öyle bir âh u figân itdim 

6. Virüp nakd-i revânım kâkülünden mü kadar bir bû 
Sabâdan aldım ey câmm didi bunda ziyân itdim 

7. Revân virmek dilerdi kûyun içre kim revân ey cân 
Habîbin bî-nevâ Seyyid Nigârîyi revân itdim 

8. Bana nâz itme ey tûtî-i tab‘ım kim seni çün men 
Havâle kıldım evsâf-ı lebe şekker-feşân itdim 

457. 

FâTlâtün FâTlâtün FâTlâtün Fâ‘ilün 

1. Geçmezem dîdârdan kim ni‘metim oldur benim 
Çâker-i mihr ü vefâyam hıdmetim oldur benim 

2. Terk ü tecrîd eyleyüp kıldım beka mülkin vatan 
Sâye-i fakr u fenâda devletim oldur benim 

3. Mâil-i ruhsâr-ı zîbâdır gözüm kim çû güneh 
Bakmazam bir dem ki zîrâ ‘âdetim oldur benim 

4. Bâde-i sahbâ enîsim câm-ı Cemdir hem-demim 
Rindî-i mest-i müdâmam ‘izzetim oldur benim 

5. İrtifâ‘-ı kadrimi rüsvâlığımdan kıl kıyâs 
‘Âlem-i bed-nâmlıkda şevketim oldur benim 

6. Rind-i rüsvâlıkdan el çekmek degül mümkin bana 
Kılmak olmaz terk zîrâ şöhretim oldur benim 

7. Nakş-ı hâl ü rûyun eyler levha-i sinemde dil 
Başka kârım yok nigârâ san‘atım oldur benim 

8. Dâğ dâğ olmuş vücûdum hasret-i la Tinle hep 
Yanmışam gülgûn serâpâ niyyetim oldur benim 

9. Sâye-i zülfünle buldum tefrika ammâ hoşam 
Kâm-yâbam bâis-i cem‘iyyetim oldur benim 

10. Yok enîsim nâm-ı dildârmdan özge subh u şâm 
Hâblık u bîdârlıkda sohbetim oldur benim 

11. Fikr-i dîdârmladır subh u mesâ keyfiyyetim 
Kande olsam dem-be-dem kim ‘işretim oldur benim 

12. Ben gedâ-yı bî-nevâyam şâh-ı şâhânest yâr 
Başka yok Seyyid Nigârî nisbetim oldur benim 

458. 

FâTlâtün FâTlâtün FâTlâtün Fâ‘ilün 

1. Mazhar-ı lutf-ı Hudâyam zü'l-‘atâ manzûruyam 
Kim gelür bî-cüst ü cû rızkım Hudâ manzûruyam 

2. Sa‘y ile yetmek ne mümkin bahş-ı Mevlâdır bana 
Dem-be-dem kim hâk-i pây-i Mustafâ manzûruyam 

3. Saltanat zevkinden artukdur bana kim subh u şâm 
Zübde-i âl-i Muhammed şeh-nisâ manzûruyam 

4. Açılur gönlüm dem-â-dem hal olur müşkil tamâm 
Tâ vasıyy-i Mustafâ Hayber-güşâ manzûruyam 

5. Hüsn ile oynar dilim artar mezâkım subh u şâm 
Güft ü gûyumdur hüsün kim müctebâ manzûruyam 

6. N'ola kim makbûl-i dergâh-ı Hudâvendem ki men 
Mübtelâyam kim Hüseyn-i mübtelâ manzûruyam 

7. Simdir sinem güherdir güft ü gûyumdur tılâ 
Genc-i penc-i Mâlikem âl-i ‘abâ manzûruyam 

8. Mahzen-i gencîne-i esrârdır gönlüm ki tâ 
İltifât-ı çeşm-i iksîr-i bahâ manzûruyam 

9. Râh-ı sevdâ hayret-efzâdır velâkin bî-elem 
Tay Nigârî eylerem kim reh-nümâ manzûruyam 

10. Dem-be-dem sâyende ey tab‘-ı Hudâ-dâdım ki men 
Âferîn sad âferîn-i habbezâ manzûruyam 

459. 

Mefâ‘îlün Mefâ‘îlün Mefâ‘îlün Mefâ‘îlün 

1. Çıkupdur beyza-i nâsûtîden pervâzdır gönlüm 
Tezerv-i lâhûta eyler heves şehbâzdır gönlüm 

2. Irağ olsun yaman gözden ki bî-âlât bî-lenger 
Hevâda zülf tek oynar güzel cânbâzdır gönlüm 

3. Çeküpdür bâde-i sevdâ düşüpdür mest-i bî-pervâ 
Mezâk-ender-mezâk-ı dilber-i tannâzdır gönlüm 

4. Leb-i gülbâr-ı dilberden meğer bâde-i şûr-âver 
Çeküpdür mürg-ı şeydâ tek terennüm-sâzdır gönlüm 

5. Hevâ-yı tarra-i turrâr virmiş kârıma revnak 
Açılmış tûti-i tab‘ım şirin dilbâzdır gönlüm 

6. Şarâb-hâne-i sevdâ bâde-i ezvâkdır zîrâ 
Mürîd-i câm-ı tab‘-ı Hâfız-ı Şîrâzdır gönlüm 

7. Meğer Seyyid Nigârî bâde-i gülfâm çekmiş kim 
Gezer meyhâneler içre künûn dem-sâzdır gönlüm 

460. 

Mefâülün Mefâ‘îlün Mefâülün Mefâ‘îlün 

1. Düşüp ser-menzil-i dildâra dergâhını makam itdim 
Bi-hamdi'llâh mekânım ‘âkıbet dârü's-selâm itdim 

2. Halâs itdim dil-i ser-geşteni kayd-ı ‘alâyıkdan 
Dutup destin hulûsâne mürîd-i hâs-ı câm itdim 

3. Dutup dâmânı sevdânı gezüp kûh u beyâbânı 
Olup âvâre-i Leylâ cünûn resmin tamâm itdim 

4. Kadeh-hâr olmadın meyhâne-i sevdâya virdim cân 
Geçüp variyyetimden sonra bu emre kıyâm itdim 

5. Bu kâr-hâne-i ‘âlemde eğer kim itmedim bir kâr 
Velâkin hıdmet-i pîr-i mugânı ber-devâm itdim 

6. Nigârî kılmadımsa bir ‘amel şâyeste-i dergâh 
Velî meyhâne küncinde niyâzı iltizâm itdim 

461. 

Mefâ‘îlün Mefâ‘îlün Mefâ‘îlün Mefâ‘îlün 

1. Şehîd-i nâvek-i müjgân u kurbân-ı kaşı tâkım 
Mezâdım ‘âlî ilinin ma‘lûm olsun şâh-ı ‘uşşâkım 

2. Murâdım ravza-i rıdvân degül bi'z-zât istersem 
Mücerred rü’yet içündür çünki müştâkım 

3. Ne gelmiş başıma ey serv-kâmet kâkülündendir 
Giriftâryam u pâmâl-ı oyam u tâ ki bî-tâkım 

4. Sorup şehd-âb-ı ladin dem-be-dem tebdîl-i zât itdim 
Şarâb-ı ‘aşk-ı bî-pâyam dükenmez bahr-i ezvâkım 

5. Dimen Ferhâd u Mecnûn varkadır ‘aşkım kitâbmdan 
Dağıtmış bâd-ı âhım kûh u sahrâ üzre evrâkım 

6. Yakînim beyle koymaz ‘âkıbet berbâd-vâr eyler 
Ki eyle baş virüp sîne-i sûzânımda ihrâkım 

7. Nigârî bî-nevâyam sâlik-i râh-ı rızâyam ki 
Gelür şâm u seher bî-cüst ü cû feyzâne erzâkım 

462. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Bir dili sad pâre[y]em bir dil-rübâ manzûruyam 
Tâlib-i hûrşîd-i ruhsâram ziyâ manzûruyam 

2. Bî-karâram sanmayın bî-hûde zîrâ kim müdâm 
Pây-bend-i zülf-i yelbâzam hevâ manzûruyam 

3. Kılma ey vâ‘iz bana töhmet ki ‘âşıksın diyü 
Söyleme bî-hûde kim lutf-ı Hudâ manzûruyam 

4. Vehm kıl tîre-i âhım tizdir zîrâ ki men 

Sâkin-i meyhâne[y]em hayrü'l-verâ manzûruyam 

5. Mey-i sahbâdır enîsim câm-ı Cemdir mûnisim 
Sâfdır sinem ki ashâb-ı safâ manzûruyam 

6. Gerçi hayretle gezer gönlüm halel virmez bana 
Dem-be-dem zîrâ bu yolda reh-nümâ manzûruyam 

7. Matlabım hâsıldı zîrâ menzilimdir kûy-ı dost 
Her ne istersem olur ehl-i du‘â manzûruyam 

8. Ger cefâ görsem dem-â-dem çekmezem bir dem kadem 
Bârgâh-ı dil-rübâdan kim vefâ manzûruyam 

9. Der-niyâz-ender-niyâzam dem-be-dem kim subh u şâm 
Der-nazar-gâham Nigârî pâdişâ manzûruyam 

463 . 

Mef ûlü Mefâ‘îlü MefâTlü Fe‘ûlün 

1. Devr itdi kim ol mugbeçe-i hoş deverânım 
Cân oynadı sandım yetişüp vakt-kırânım 

2. Yâd eyledi kim ‘ârız-ı gülnâr-ı nigârî 
Kan dökdi o dem âh dü çeşm-i nigerânım 

3. Tâ firkate düşdüm saçılur dîdelerimden 
Her şâm u seher lücce-i hûn-ı cigerânım 

4. Ol zülf-i siy eh ‘ârız-ı pür-nûrdan aynı 
Birdür bana ey mâh-ı şebânım seherânım 

5. Ahvâlimi feryâdım ile bâd-ı sabâdan 
Bir başka kim yokıdı rahîmâne soranım 

6. el-Minnetü li'llâh ki müstağrak-ı zevkam 
Kelbân-ı derinle geçinür hoş güzerânım 

7. Ögretdi bana şîve-i güftâr Nigârî 
Efkâr-ı leb-i laT ü dehân-ı şekerânım 

464 . 

FeTlâtün FeTlâtün FeTlâtün Fe‘ilün 

1. Yâd-ı ruhsârm-ıla ol kadar efgân itdim 
Güli âşüfte kılup bülbüli giryân itdim 

2. Tutuşup âh-ı ciger-sûzıla yandım sensiz 
Bâd-ı feryâdım ile varımı vîrân itdim 

3. Âh u efgânıla göz yaşını dökdüm her sû 
Sönmedi her ne kadar çâre-i sûzân itdim 

4. Seyr idüp yâdın ile râh-ı güzer-gâhmda 
Bâğçe bâğçe kan eküp gülsitân itdim 

5. Âh kim yâd kılup al ruhun şâm u seher 
Gönlümi bülbül-i şeb mürg-i seher-hân itdim 

6. Dolanup dâire-i mey-kede-i kûyunda 
Katre katre mey içüp bahr-ı fırâvân itdim 

7. Kati kıldım gözüne karşu nazar-gâhmda 
Dil-i dîvâneme gör kim nice dîvân itdim 

8. Gözüme değdi gözün bağrımı deldi gamzen 
Oka benzettim anı sehv ile san kan itdim 

9. Hamdü li'llâh ki ey Mir Nigârî eknûn 
Câm cânâna vü dili dilbere kurbân itdim 

465 . 

Mef ûlü Mefâ‘îlü Mefâ‘îlü Fe‘ûlün 

1. Mest olmasam esrârı harîf-âne dimezdim 
Dilber haberin beyle dilîr-âne dimezdim 

2. Bahş itmese keyfiyyeti bî-tâmî-i sevdâ 
Dildâr sözin raks ile mestâne dimezdim 

3. Ger kudretim olsaydı nihân itmeğe bir dem 
Cihâna lebin esrârmı bel câna dimezdim 

4. Söndürmese âteş-i cân-sûzımı ey gül 
Evsâf-ı lebin sâz ile sûzâna dimezdim 

5. Mest-i nigehin bâde-i cândır bu şarâbı 
Hayret-zedelik olmasa rindâna dimezdim 

6. Sergeşteligim turra-i tarrârm ucundan 

Bu kayd-ı cünûn olmasa efsâne dimezdim 

7. Mecnûniyetim olmasa ey Mir Nigârî 
Leylâ sözini kûh u beyâbâna dimezdim 

466 . 

Fe‘ilâtün Fe‘ilâtün Fe‘ilâtün Fe‘ilün 

1. Reh-i sevdâda niyâz ehline çok nâz itdim 
Eyledim nâz velî yâr ile dem-sâz itdim 

2. Nazarım tîrine tâb itmedi erbâb-ı hüner 
Düşdi hâk üzre ki bir gez nigeh-endâz itdim 

3. Tarfetü'l-‘aynda bu çeşm-i Hudâ-dâdım ile 
Gürbeyi şîr-i dilîr sa‘veyi şeh-bâz itdim 

4. Pâs-bân-ı ser-i kûyum olan üftâdeleri 
‘Arsa-i ‘aşkda Behrâm-ı kemân-bâz itdim 

5. Sâye-i server-i ‘uşşâkda serdârlığım 
Urdı şöhret kılıçm çokları serbâz itdim 

6. Kâmil-i ‘ilm-i cünûn ‘ârif-i Leylâyam tâ 
Şevk ile ders-i dili Leyliden âgâz itdim 

7. Açdı ey Mir Nigârî bana Sîmurg cemâl 
Ol kadar şâm u seher ‘aşk ile pervâz itdim 

467 . 

Fe‘ilâtün Fe‘ilâtün Fe‘ilâtün Fe‘ilün 

1. Yüzünü görseyidim kanı şarâb itmez idim 
Ciğeri yahmaz idim bağrı kebâb itmez idim 

2. Gam odm çekmez idim dâğa dûçâr olmaz idim 
Âteşe girmez idim cismi türâb itmez idim 

3. Bilseyidim ki lebin âteş-i sûzâne imiş 
Odlara yanmaz idim nâra şitâb itmez idim 

4. Anlasaydım harem-i mey-kededir dâr-ı sevâb 
Tekyeler gezmez idim câna ‘azâb itmez idim 

5. Zülf-i tarrâr ham-ender-ham imiş bilseydim 
Derd-i ser çekmez idim hâne harâb itmez idim 

6. İtmeseydi leb-i dildâr Nigârî bana kâr 
Cânımı yakmaz idim cem‘-i kitâb itmez idim 

468 . 

Mef ûlü Mefâ‘îlü Mefâ‘îlü Fe‘ûlün 

1. Bî-şöhretem ez tâife-i güm-şüdegânem 
el-Minnetü li'llâh ki bî-nâm u nişânem 

2. Erbâb-ı salâ ehl-i riyâdan haberim yok 
Tâ mest-i kadeh-lîsem ez derd-keşânem 

3. Tâ subh-ı ezel Cemşîd [ü] Hûrşîd-şarâbem 
Tâ şâm-ı ebed câm-keş-i mâh-veşânem 

4. Ger hâce-i dersim beni anmaz ne elem kim 
Peymâne-keşem der-nazar-ı pîr-i mugânem 

5. Ger tekyede yokdur yerim el-minnetü li'llâh 
Der-mey-kede mînâ-şikenem bâde-feşânem 

6. Bilmem ‘acabâ bu nice mey bu nice mînâ 
Kim şifte-i înem ü âşüfte-i ânem 

7. Başka hünerimle degül ey Mir Nigârî 
Bed-nâmlığımdan bu ki meşhûr-i cihânem 

469 . 

Müfte‘ilün MüfteTlün Fâ‘ilün 

1. ‘ Aşk-durur mâye-i zâtım benim 
Zevk-durur cümle sıfâtım benim 

2. Çekmezem el dâmen-i peymâneden 
Her ne kadar var hayâtım benim 

3. Mihr-ile şeb‘ân-ı ezel hâkimi 
Mührlemiş mihr-i berâtım benim 

4. Bâde-i ülfet mey-i hâlet virür 
Ehl-i dilâne harekâtım benim 

5. Cümle kemâlât-ı cünûn-kârlar 
Sâye-i ‘aşkımda zekâtım benim 

6. Dâire-i mihrde Elburz tek 
Gün gibi zâhirdi sebâtım benim 

7. Hıdmet-i meyhâne-i dildir müdâm 
Mir Nigârî hasenâtım benim 


470 . 


1. Sâkî-i elestin şarâb-hârıyam 
Bilin kim ben kimin taleb-kârıyam 

2. Dîde-i humârm lâle-‘izârm 
Mest-i peymâne-i serşârıyam 

3. N’ ey ley em ‘acabâ kime söyleyem 
Ki men bir gamzenin dil-fikârıyam 

4. Haldir müşkülüm âsândır işim 
Tâ kâkül-i târm giriftârıyam 

5. Zehr-âbm içersem buluram hayât 
Eyle bir nigârm fedâkârıyam 

6. Ol mülk-i melâhat pâdişâhı ben 
Deşt-i melâmetin hükümdârıyam 

7. Kamer-bî-gûyâyem mürg-ı şeydâyam 
Gülistân-ı vasfın hoş güftârıyam 

8. Tûtî-eş‘âram u şirîn-güftâram 
Ney-istân-ı nazmın şeker-hârıyam 

9. Perverde-i ‘aşkam kadrimdir füzûn 
Bir kulum bir şehin yâdigârıyam 

10. Çâker-i dildâram hâdim-i yâram 
Tâlib-i dîdâram Şeh Nigârıyam 


471 . 

MüfteTlün Müfteilün Fâ‘ilün 

1. Sâye-i sâgarda necâtım benim 
Hâsıl olur bu kerâmâtım benim 

2. Güft ü gûy-ı yâr-ı şirinim şirin 
Vasf-ı lebi âb-ı hayâtım benim 


3. ‘Âşık-ı şeydâlara lezzet virür 
Şi‘r-i terim şâh bayatım benim 

4. Şi‘r-i terimden alur erbâb-ı dil 
Lezzeti şîrîndi Fırâtım benim 

5. Mahfî degül sormağa hâcet mi var 
Gün gibidir şöhret-i zâtım benim 

6. Şâm u seher bâde-i gülfâmlar 
Derd-künâna sadakatim benim 

7. Mir Nigârî olur el-hâsılı 
Bâde-i dilden derecâtım benim 

472 . 

1. Kim görmüş ‘âlemde bir keşi bî-gam 
Gam ile yoğrulmuş bu bir bâde hem 

2. Bal olmaz bî-belâ safâ bî-cefâ 
Ki böyle kurulmuş binâ-yı ‘âlem 

3. Dağılmış başımdan kalmamış bir kes 
Dâğ-ı derûn âh-ı dilimdir hem-dem 

4. Derd-i sevdâmızı yazsa dükenmez 
Dem-be-dem ‘Utârid-vâr bâbü'l-kalem 

5. Vehm eyledim gamdan didi lâ tahaf 
Feryâdıma irdi yine câm-ı Cem 

6. Kul olmaz bî-hatâ Hudâ bî-‘atâ 
Delîl-i celidir kıssa-i Âdem 

7. Çok tâlibler geçmiş taht u tâcdan 
Birisi İbrâhîm ferzend-i Edhem 

8. Hüdhüd-i cân kılmış ‘Anka seferin 
Bayrak açmış yine kaldırmış ‘alem 

9. Âlâm-ı agyârı terk eyle yüri 
Harâbât-ı ‘aşka otur bî-enâm 

10. Üzülmüş gayırdan rağbetim tamâm 
Tâ ‘aklımı serden çalmış bir sanem 

11. Dut dâmen-i yârı çek mey-i sân 
Ey Seyyid Nigârî olmaz böyle dem 

473 . 

Mef ûlü Mefâ‘îlün Mef ûlü Mefâ‘îlün 

1. ‘Aşk âteşine girdi alışdı per [ü] bâlim 
Hicrân odıııa yandım sormaz mısın ahvâlim 

2. Ey büt yüzüne bakdım gamzen gözüme değdi 
Bildim ki şehîd olam hoş geldi bana fâlim 

3. Müşkil görünür zâhir dîdâr velî çeşmin 
Virmiş bana bir ümîd hâsıl olur âmâlim 

4. Sahrâ-yı tevellâyı seyr eyler iken gördüm 
Leylî-yi dil-ârâyı hoşdur benim ikbâlim 

5. Rindî-yi şarâb-hâram sermest-i kadir-kâram 
Oldur sebeb-i rütbem oldur güzel ef âlim 

6. Vasf-ı leb-i dilberdir eş‘âr-ı şeker-bârım 
‘Uşşâk-ı safâ-kâra şirindir akvâlim 

7. Ey Mir Nigârî bu dâire-i ‘âlemde 
Dildâr iledir kârım dildâr iledir kâlim 

474 

Mef ûlü Mefâ‘îlün Mef ûlü Mefâ‘îlün 

1. Bâde-i mahabbet bir meydir ki degül gülfâm 
Bir şürb-i şirindir kim bî-leb içilür bî-cam 

2. Peymâne-i Leylâdan bir cür‘a çeküp câmm 
Rüsvâlık ile imdi kâr eylemişem bir nâm 

3. Tasdik eyle ey zâhid güftâr-ı dil-âvîzim 
Zîrâ ne dişe hakdır peymâne degül evhâm 

4. Peymâneden almış kâm ashâb-ı safâ imdi 
Bes koymayalım elden tâ kim alalım bir kâm 

5. Öpdüm ayağın her dem tâ kim leb-i dilberden 
el-Minnetü li'l-Mevlâ aldım yine bir düşnâm 

6. Bir ben degülem tenhâ âşüfte-i kâkül-hâ 
Şâdam ki dimiş iller il ile kara gün bayram 

7. Ahbâr-ı ‘acîbâne kıssa-i garîbâne 

Söyler hemedem Cemden ey Mîr Nigârî câm 

475 . 

Fe‘ilâtün Fe‘ilâtün Fe‘ilâtün Fe‘ilün 

1. Kaşların tâkm egüp ey meh-nev âh itdim 
Eyle bir âh ki ser-menzilini mâh itdim 

2. Mâhı yakdım gîceler âhiş-i dil-sûzım ile 
Kaddin eğdin feleğin âh-ı seher-gâh itdim 

3. Seyr-i gülzâr u temâşâ-yı cihândan geçdim 
Tâ ki ser-menzilin ey mâh nazar-gâh itdim 

4. Gönlümi tâ ki vefâ resmin[i] öğretmek içün 
Ser-i kûyunda gezen itlere hem-râh itdim 

5. Tûtiyâ-i kademin kim dile virdim ey cân 
‘Âlemi sundum ana sanki şehen-şâh itdim 

6. Dem-be-dem fıkr-i dil-ârâmma virdim gönlüm 
Senden ol gafil idi kim sana âgâh itdim 

7. Ey Nigârî der-i meyhâne-i âgâhlara 
Eyledim vakf seni vâkıf-ı Allâh itdim 

476 . 

FeTlâtün Fe‘ilâtün Fe‘ilâtün Fe‘ilün 

1. Ne gamım var cihân içre benim yâr benim 
Neyim eksikdi benim yâr benim var benim 

2. Sâye-i âl-i ‘abâ bâde-i ashâb-ı safâ 
Hırmen-i feyz-i bahâ vü cezbe-i ahrâr benim 

3. Sâz u sâzende gazel cûş u hurûş-ı sevdâ 
Hûb u şîrîn hargeh-i tab‘-ı şeker-hâr benim 

4. Az u çok her ne ki var bezm-i harîfân içre 
Mâlikânem hemedem kâse-i devvâr benim 

5. Her yana bâde-feşân kâse[y]i irsâl itdim 
Bezmlerde çekilen sâgar-ı serşâr benim 



284 NİGÂRÎ 

6. Bilmedim kim nice kârım nice kirdârım içün 
Kırdı başımda bütün beydayı dildâr benim 

7. Şükr ey Mir Nigârî ki harâbât içre 

Ceng ü âheng ü kadeh şi‘r-i şeker-bâr benim 

477 . 

Feİlâtün Fe‘ilâtün Fe‘ilâtün Fe‘ilün 

1. Ey ruhi lâle-i hamrâ bedeni yâsemenim 
Bülbül-i şîfteem kûy-ı mahabbet çemenim 

2. Eyle âteşlenüp ol sîne-i sûzânım kim 
Diri oldukça libâsım yanar ölsem kefenim 

3. Câm cânân dilimiz bes ne nizâ‘ eyle[ye]yim 
Ne senin var günâhın dil-i şeydâ vü ne benim 

4. Kimse idrâk eylemez mûy-ı miyânm hakkı 
Derd-i sevdâda benim öyle za‘îfdir bedenim 

5. Büt-perestler cem‘ olup kırdı kamu Mitlerini 
Gelgeç ol mâh-veşem ‘arsaya ol büt-şikenim 

6. Galiye müşk saçar bâd-ı seher sahrâya 
Gâlibâ seyre çıkup âhû-yı ra‘nâ Hotenim 

7. İntizâram meded ey bâd-ı sabâ yâr evine 
Gidenim yok kesilüp hayli zamândır gelenim 

8. Kûy-ı dildâr hayâli bana te’sîr eylemiş 
Ağlasam olmaz ‘aceb yâda düşüpdür vatanım 

9. Ey Nigârî nice sabr eyleyem âh eylemeyem 
Bülbüli hüsnüm ü gülzâr-ı te‘aşşuk sekenim 

478 . 

Fe‘ilâtün Fe‘ilâtün Fe‘ilâtün Fe‘ilün 

1. Ser-i kûyunda nigârm ne kadar dâd itdim 
Kâr ger olmadı hîç munca ki feryâd itdim 

2. Gül-i ruhsârmı görmezden ezel lâle-veşin 
Dâğ-ı şevkin sînede şevk ile bünyâd itdim 

3. Ser-i kûyunda gezen bâd-ı sabâdan soruşun 
Yile virdim evimi tahtımı berbâd itdim 

4. Eyle sandım usanup sîne-i sûzânmdan 
Kûy-ı dildâra uçurdum dili âzâd itdim 

5. Harem-i yâra Nigârî dil-i sevdâ-zedeni 
Nice dîvâne ile dün gice irşâd itdim 

479 . 

Feİlâtün Fe‘ilâtün Fe‘ilâtün Fe‘ilün 

1. Tîg-i hicrânm ile çâk-i girîbân ideyim 
Dağıdup itlerine bağrımı ihsân ideyim 

2. Ben ki sensiz içerem hûn-i ciğer kan yerine 
Yine biryân yerine bağrımı biryân ideyim 

3. Dâğ-ı hicrânma tâb eylemezem teskin içün 
N’ola bir iznin ola nâle vü efgân ideyim 

4. Gözlemekden gam-ı dildârı helâk oldı gönül 
Gelin ey ehl-i melâmet anı şâyân ideyim 

5. ‘Arzım bildir ey Mir Nigârî ki bu gün 
Büt-i zîbâ-terime cânımı kurbân ideyim 

480 . 

Fe‘ilâtün Fe‘ilâtün Fe‘ilâtün Fe‘ilün 

1. İsterem ey gül bugün kûyuna medhûş gidem 
Getürüp mey-kedeni şevk-ıla berdûş gidem 

2. Dem-be-dem nâle-künân bülbül-i şûrîde gibi 
Gülşen-i kûyuna sermest ü pür-cûş gidem 

3. Bilmeyem gendimi tâ bâde-i mihrinle müdâm 
Mest-i pâmâl ser-i kûyuna ser-höş gidem 

4. Eyle sermest ü serâsîme olam şevkmla 
Eyleyem ağrıları cümle ferâmûş gidem 

5. Penbe-i dâğ-ı cünûnı hemedem tâ dem-i sûr 
Eyleyüp ser-bekad ü cismime serpûş gidem 

6. ‘Arzımdır hum-ı ser-şârı vü âlât-ı mey 
Cem‘ idüp menzil-i ‘ukbâya der-âg,ş gidem 

7. Dem-i âhirde Nigârî ‘arazım hande-zenân 
Eylesem nûş-ı leb-i dilberi medhûş gidem 

481 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ser-i kûyunda ey dildâr sekbân olmak isterdim 
Vefâlu kelbler tek bend-i fermân olmak isterdim 

2. Geçüp bî-hûde gavgâlardan el-hâsıl kılup tecrîd 
Derinde kelb olup her lahza nâlân olmak isterdim 

3. Kılııp tâ zevk-ı dil hâsıl çeküp mihrin şarâbından 
Segân-ı kûyuna her lahza mihmân olmak isterdim 

4. Deh ân m dan umardım çâre lâkin cehlden nâşî 

Ki yokdan derd-i nâçârıma dermân olmak isterdim 

5. Derûnum dâğını şerh itdi bir bir tab‘-ı sûzânım 
Dehânın tek ben ol esrâr-ı pinhân olmak isterdim 

6. Çeküp ladin şarâbın ey sanem sermest-i şirîn-cân 
Surâhî tek virüp karşında handân olmak isterdim 

7. Nigârî söylegil benden yana dildâra yalvara 
Müyesser olmadı kûyunda kurbân olmak isterdim 

482 . 

Mefâdlün Mefâdlün Mefâdlün Mefâdlün 

1. Habersiz ‘aşkdan agyâra kim dildârı gösterdim 
Tutuşdı bend bend gûyâ ki neydir nârı gösterdim 

2. Ne âteşler yanar bilün ciger-gâhımda ol m âh ıırı 
Derûnum dâğını şerh eyleyen eş‘ân gösterdim 

3. Görüp hâl-i perîşânım nedendir di di cânânım 
Öpüp dâmân-ı zülfin turra-i tarrârı gösterdim 

4. Çalan halka-i pâyım kimdir âyâ söyleşürken yâr 
Didim kim bî-nevâdır ol dil-i cerrârı gösterdim 

5. Didi âyândır derdin didim hicrandır ammâ 
‘İâcım ey sanem-sîmâ budur dîdârı gösterdim 

6. Didi kârın nedir söyle didim el-hamdü li'l-Mevlâ 
Mey içmek çeng çalmakdır bu hoş etvârı gösterdim 

7. Kimin rüsvâsıdır Seyyid Nigârî söyleşürken il 
Didim bu âfetindir ol perî-ruhsârı gösterdim 

483 . 

Feİlâtün Fe‘ilâtün Fe‘ilâtün Fe‘ilün 

1. Sâlik-i mey-kedeem ‘aşk-ı Hudâ minhâcım 
Câm-ı Cem bendesiyem ‘arş-ı hevâ mi‘râcım 

2. Derd-i iflâsımı şerh eyleyelim bir şemme 
Ne kadar yâr ganîdir o kadar muhtâcım 

3. Şîşe-i gönlümi cem‘ eyle didim pâreledi 
Veh ne girdâr didim böyle didi zeccâcım 

4. Ser-i bed-nâm-ı cihânam ki seher ü şâm künûn 
Sâkin-i mey-kede[y]em câm kıran kallâcım 

5. Mıstaba içre ezelden saf-ı na‘lidi yerim 
Âhiri sadr-ı nişîn başa urulmuş tâcım 

6. Kırılur âyine-i câm gam-ender-gam olur 
Ey Nigârî kıra kim câm-ı dil-i behhâcım 

484 . 

Mef ûlü Mefâ‘îlün Mef ûlü Mefâ‘îlün 

1. Ben tek kanı meyhâre ben rindî-i kallâşım 
Meyhânede ser-mestim ser-halka-i ‘ayyâşım 

2. La‘l-i leb[i]dir dilde vü reng-i ruh[u]dur mülde 
Oynar kadehim elde rindâne ayağ başım 

3. Sevdim tel-i sevdânı içdim mey-i Leylânı 
Tutdum reh-i sahrânı Mecnûna ayakdaşım 

4. ‘Âşıkları dağlatma ruh sârini bağlatma 
Gel tıflını ağlatma dökme sanemâ yaşım 

5. Ey sâkî beni sanma meyden usanam kanma 
Pîrâne serim ammâ ‘aşkımda henüz yaşım 

6. Lutf it mey-i müştâkı olsun kadehin bâkî 
Zâhidlerin ey sâkî düşmüş başına daşım 

7. Ey Mir Nigârî gör meyhâne-i sevdâda 
el-Minnetü li'l-Mevlâ ayak degülem başım 

485 . 

Feİlâtün Fe‘ilâtün Fe‘ilâtün Fe‘ilün 

1. Gül-i maksûdum açılmaz gice zâr eylemesem 
Subh bülbül gibi feryâd-ı hezâr eylemesem 

2. Görmezem hacle-i Leylâdan eser şâm u seher 
Bî-ser ü pâ dolaşup geşt ü güzâr eylemesem 

3. Bulmazam râhat u ârâm u karâr eylemezem 
Âhû-yı kasdımı tâ sayd u şikâr eylemesem 

4. Ne karâr eylerem eyvâh u ne râhat buluram 
Tâ ham u zülf-i nigârımda karâr eylemesem 

5. Olmasam lâle-‘izâr eylemezem ‘âşıkı zâr 
Yakmazam ehl-i dili gönli menâr eylemesem 

6. Bende-i sâf olayım ol söfî-i sâf gibi 
Varımı cür‘a-i sahbâya nisâr eylemesem 

7. Ey Nigârî harâm olsun bana mestâneliğim 
Hıdmet-i pîr-i mugânı ser-i kâr eylemesem 

486 . 

Mef ûlü Mefâilün Mef ûlü Mefâ‘îlün 

1. Ser-halka-i rindânam ayak degülem başam 
Ahbâba gülistânam a‘dâlara ataşam 

2. Ey vâ‘iz-i pür-fen ben virdim meye cân u ten 
Ta‘n itme bana gel sen gör kim nice kallâşam 

3. Gül-gûn geyünüpdür yâr sermest çıkup oynar 
N'eyler benim ‘özrüm var oynarsa eğer kaşım 

4. Kıldım sanemi ezber ben tek kanı sûret-ger 
Büt n'eylerem ey Âzer ben kim beyle nakkâşam 

5. La‘lin sanemâ soram cân vahdetine virem 
Ger birsin iki gözüm ‘ayb eyleme kim şaşam 

6. Sanma beni kim hâmam puhte bütün endâmım 
Hem şevk-ıla hem-nâmam hem zevk ile adaşam 

7. Ey Mir Nigârî sen anla sözümi rûşen 

Hem zâde-i hüsnem ben hem ‘aşk-ıla kardaşam 

487 . 

Mef ûlü Mefâdlü Mefâdlü Fe‘ûlün 

1. Eyvâh ser-i zülf-i girih-gîr-i ııigârım 
Berbâd eyledi varımı hep aldı karârım 

2. Değmez gözüme kâkül-i ruhsârdan ayru 
Zîrâ ki olur cem‘ benim leyi ü nehârım 

3. Gulgul düşer eflâke melekler ider efgân 
Vaktâ ki değer ‘arşa o benim nîze-i zârım 

4. Benden alur erbâb-ı taleb âteş-i câm 
Zîrâ ki yanar şâm u seher nâr-ı menârım 

5. Bilmem nice esrârdır ey Mir Nigârî 
Sıhhat buluram ‘aşkda artukca azârım 

488 . 

Fedlâtün Fedlâtün Fedlâtün Fedlün 

1. Nâsıhâ söyleme kim ‘aklı şi‘âr eylemezem 
Dutmazam râh-ı vera‘ nâmûs u ‘âr eylemezem 

2. Sanma bî-fâidedir geşt ü güzâr eylediğim 
Gezerem kûh u beyâbânı şikâr eylemezem 

3. Hırz-i cân u hâfız-ı ten k,t-ı rûhânımdır 
Nice terk eylerem efkâr-ı ııigâr eylemezem 

4. Hâle-i mihrine ey mâh giriftâr olalı 
Merkez-i dâirenin geşt ü güzâr eylemezem 

5. Mürg-i pervâne tek ey Mîr Nigârî heme-dem 
Yanaram ‘aşk odma âh u zâr eylemezem 

489 . 

Feİlâtün Fe‘ilâtün Fe‘ilâtün Fe‘ilün 

1. Mecnûna keyf viren Leylide ândır didigim 
Bilür erbâb-ı gönül sırr-ı nihândır didigim 

2. Sözime bakmadın ey dil ki perîşân oldun 
Nâra meyi itme sana hayli zamândır didigim 

3. Söylerem şâm u seher secdegehimdir ammâ 
Anlamaz ehl-i garaz şâh-ı bütândır didigim 

4. Söyledim kametine serv ü peşîmân oldum 
Sevhdir söylediğim rûh-ı revândır didigim 

5. Yârdan özge görünmez gözime bes ne diyem 
Dimezem var disem var yalandır didigim 

6. Dimezem ladini bûs eyle vü yâ eyleme kim 
Söylesem söylemesem her biri kandır didigim 

7. Ey Nigârî gözüme çeşme-i hayvân görünür 
Leb-i dildârma bî-hûde mi cândır didigim 

490 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Dergeh-i pîr-i mugân ümmîd-gâhımdır benim 
Hak bilür kim çâkerim ol pâdişâhımdır benim 

2. Âsitân-ı hûb-rûlar hûb musallâdır bana 
Hâk-pây-ı dilrübâlar secdegâhımdır benim 

3. Mescidim meyhâne peymâne imâmım penc gâh 
Tâk-ı ebrû-yı nigârım secde-gâhımdır benim 

4. Şâm-ı yeldâ bir nümâyişdir tel-i tarrârdan 
Pertev-i ruhsâr-ı hûrşîd ‘aks-i mâhımdır benim 

Pâdişâhım eşk-i çeşmim berk-ı âhım sîm ü zer 
Fakr tâcım mülk-i mihnet tahtgâhımdır benim 


5 . 

6. Gerdiş-i gerdûn sadâsıdır dimen kim subh u şâm 
Çerhı kırmış ün virür ‘arş üzre âhımdır benim 

7. Sanma kim bî-hûdedir feryâd ü efgân itdigim 
Âh u zârım ey Nigârî dâd-hâhımdır benim 

491 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Dîde-bânam reh-güzâr-ı şâhı gözler gözlerim 
Bakmazam gayrı yola şeh-râhı gözler gözlerim 

2. Seyr kılam kû-be-kû âvâz virem bâb bâb 
Bârgâhı beklerem dergâhı gözler gözlerim 

3. Vâkıf-ı yâram velâkin bî-haber agyârdan 
Gafile göz virmezem âgâhı gözler gözlerim 

4. Zerre manzûrum degül dünyâ ve mâ fîhâ velî 
Âlem-i dâreynde bir mâhı gözler gözlerim 

5. Söyleme ser-beste ey Seyyid Nigârî âş-kâr 
Söylese kim bir kere Allâhı gözler gözlerim 

492 . 

Mef ûlü Mefâ‘îlü Mefâdlü Fe‘ûlün 

1. Ser-tâ be-kadem bâde-i sevdan ile doldum 
Geçdim ser-i matlûbdan ey büt seni buldum 

2. Cân bahş eyledim ladine tâ gördüm ‘izârm 
Mestânm olup şevk-ıla mînâ gibi geldim 

3. Bir tâze cüvân ‘ârız-ı gülgûn idim ammâ 
Firkatle sarıldım gül-i hamrâ gibi soldum 

4. Bî-zevk ne eylerse vera‘ ehli hatâdır 
Geçdim bu hatâdan mey-i nâbmla ki oldum 

5. Sanma tehî bî-bâde[y]em ey Mir Nigârî 
Serşâr-ı hum[em] bâde-i sevdâ ile doldum 

493 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Şâhid-i ‘aşkımdır ol rüsvâ-yı devrân oldığım 
Bâ‘is-i rüsvâlığımdır ‘aşkı tuğyân oldığım 

2. İştiyâkım bî-nihâyet dâğ-ı sînem bî-hisâb 

Ol sebebdendir ki her bir lahza nâlân oldığım 

3. Zâyi‘ itdin pendin ey Leylâ-veşimden bî-haber 
Bilmedin mi kim cünûn-ı çeşm-i hayrân oldığım 

4. Kasd-ı kan itmiş bugün seyrâna çıkmış bî-nikâb 
İştiyâkmda ki her bir lahza kurbân oldığım 

5. Nâle-i dil-sûzdandır inşirâhı sadrımın 
Mey-i sahbâdandır ol hâlis müselmân oldığım 

6. Safvet-i peymânedendir gönlümün sâfiyyeti 
Bâde-i ihlâsdandır sâf îmân oldığım 

7. Nâtık-ı dîdârdır ol vechden kim subh u şâm 
Ravza-i meyhânede meşg,l-ı Ku’rân oldığım 

8. Rindler eyler dehâlet bâdegâhımdır penâh 
İltifatın ‘aksidir dergâh-ı emân oldığım 

9. Ey Nigârî feyz-i na‘l-i dil-rübâdandır hemîn 
Câmi‘u'l-kelim letâfet-bahş-ı dîvân oldığım 

494 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ferîd-i kâr-zâram ey mübâriz merd-i meydânam 
Ki cârûb-keş-i kemter gulâm-ı şâh-ı merdânam 

2. Muhibb-i çâr-yâram ka‘be-i ihlâsam ey hâsid 
Zarar virmez külüng zîrâ haşindir çâr erkânam 

3. Emîrem seyyidem şîr ibn-i şîrem âl-i Zehrâyam 
Habîb-i âl-i Hâşim düşmen-i evlâd-ı Süfyânam 


4. Yerimdir gülşen-i meyhâne sâgar-hem-nişînemdir 
Enîsimdir surâhî dem-be-dem kim mest-i handânam 

5. Ney-âsâ pür-hevâyam pây-bend-i zülf-i sevdâyam 
Serâsîme-i Leylâyam cünûn-ı çeşm-i hayrânam 

6. Eğer sermest-i mey-hâram velî hüşyâr-ı dildâram 
Mürîd-i câm-ı serşâram enîs-i bâde-i ânam 

7. Mübâhât eylerem her dem Nigârî iftihârımdır 
Bu kim hâk-i pey-i kelb-i gedâ-yı kûy-ı cânânam 

495 . 

Mefâ‘îlün Mefâ‘îlün Mefâ‘îlün Mefâ‘îlün 

1. Hamide kametimle kavs-i ‘arşa tîr-endâzam 
‘Ulüvv-i himmetem kimdir nîm-kâr-pervâzam 

2. Tezerv-i hüsni tâlib bir hevâlı şâhbâzam kim 
Yorulmaz ger uçam şâm u seher şehbâl-i pervâzam 

3. Terennümsâzdır gönlüm gülistân-ı mezâk içre 
He vâ-ender-he vâ-nâyam ne vâ-ender-ne vâ- sâzam 

4. Harâbât içredir kârım budur ‘âlemde kirdârım 

Ki dem-sâzam mey-endâzam dem-â-dem hoş kadeh-bâzam 

5. Sirişkim yüzine ceryân ider ter ser gibi zîrâ 
Hevâ-yı ber-güşâd-ıla sîne-çâkem dilâ-bâzam 

6. Dem ursam ger n'ola eş‘âr-ı ter şîrîn ma‘ârifdir 
Ki peymâne-keş-i meyhâne-i rindân-ı Şîrâzam 

7. Degül bî-hûde feryâdım ki feryâdımla dildârm 
Ser-i kûyunda meşhûram Nigârî kelb-i mümtâzam 

496 . 

Mefâ‘îlün Mefâ‘îlün Mefâ‘îlün Mefâ‘îlün 

1. Hevâ-yı târî ey ‘arsa-i sevdâ içre zencîrim 
Şikârımdır peleng arslan nedir sâyende nahcîrim 

2. Kemânım dem-be-dem oynar elimde merd-i meydânam 
Hadengin sâyesinde her yana cevlân ider nîrim 


3. Dutup dâmân-ı mihrin dem-be-dem cân virmeden özge 
Sana ben ne’yledim ey pâdişâhım söyle taksirim 

4. ‘Alem kaldırdığım her yana at oynatdığım Hakdan 
Keremindir yoksa kim yokdur benim ‘aşk içre tedbîrim 

5. Ümidim böyledir zâyi‘ olmaz munca efgânım 
Meded-kârım olur feryâd-ı subhum âh-ı şebgîrim 

6. Tarab-esbâbı âlât-ı mezâka ihtiyâcım yok 
Nevâm ‘âlîdir neyden vü meye gâlibdi teşvîrim 

7. Visâl-i yâre ey Seyyid Nigârî ‘aşkdır kâfi 

Ki bundan gayrı yok bâ‘is güzel hıfz eyle takririm 

497 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Arşa çıkmış derdin ânım kâr-ı âhımdır benim 
Târ-ı zulmet sâye-i cürm-i siyâhımdır benim 

2. Nüh felek dünyâ ve mâ fîhâ ser-â-pâ küllühâ 
Her ne var mikdâr yek zerre günâhımdır benim 

3. Munca ‘isyânımla rahmmdan ümidim kesmezem 
Lütfün ey sâhib-kerem ümmîd-gâhımdır benim 

4. Rahm kıl ‘isyân-ı tugyânımdan ikrâh itme kim 
Senden özge pâdişâhım kim İlâhımdır benim 

5. Gerçi bed-kâram ki ey Mir Nigârî bî-hisâb 
Çekmezem gam lutf-ı Mevlâ dest-gâhımdır benim 

498 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Âkıbet gün tek çıkar bî-perde cânân çekme gam 
Şâd olursun ey dil-i gam-dîde ol ân çekme gam 

2. Der nikâb-ender-nikâb olmuş velâkin bî-nikâb 
Gösterür bî-şebh yüz ol şâh-ı hûbân çekme gam 

3. Ey dil-i şûrîde ey esrâr-ı Hakdan bî-haber 
Vardır dildârlıkda sırr-ı pinhân çekme gam 

4. Derd-i ‘aşka yok devâ sanma ki zîrâ bî-devâ 

Hiç derd olmaz olur her derde dermân çekme gam 

5. Çend nevbet ger safıyyen kuvvet olmuşdur velî [?] 

Bî-hisâb eyler edâ peymâne gerdân çekme gam 

6. Sabr kıl zîrâ beşîr-i hoş-haber güm-geşteden 
Hoş haber söyler sana ey pîr-i Ken‘ân çekme gam 

7. Cân yakup ey bülbül-i şeydâ ciğer kan itme kim 
Beyle geçmez kim geçer âhir zemistân çekme gam 

8. Matlab-ı dîdârlıkdan kesme kim vakkit olur 
Len terânî söylemez cânân ey cân çekme gam 

9. Âhir ey Seyyid Nigârî vasidir bî-iştibâh 
Pâre pâre itse imdi hâr-ı hicrân çekme gam 

10. Mustafâ Reşîd Haydar fedâ eyler meded eyler 
Pâdişâh-ı Kerbelâ Şâh-ı Horasan çekme gam 

499 . 

Mef ûlü Mefâ‘îlün Mef ûlü Mefâ‘îlün 

1. Âşüfte-i sevdâyam mecnûn-ı diger-gûnam 
Bilmem ki ne âşûbam bilmem ki ne meftûnam 

2. Âvâre-i sahrâyam bî-‘âr-ı tevellâyam 
Dîvâne-i Leylâyam Mecnûn-ı ciger-hûnam 

3. Deryâ-yı havâtırdan bir katre sığışmaz kim 
Agyâra bulunmaz yer dildâr ile meşhûnam 

4. Bî-kâr degül kûşiş kim kûşiş ile âhir 
Ol turra-i tarrâra kâr eyledi efsûnum 

5. Bî-şübhedir efkârım gafletle nedir kârım 
Ben çûn ü çerâ bilmem kim nâzır-ı bî-çûnam 

6. Sevdâ ile pâ-bestem mînâ ile hem-destem 

Her şâm u seher mestem bilmem ki neyem çûnam 

7. Dervîş-i nemed-pûşem mihrine der-âg,şem 
Sâyende kadeh-nûşem ikbâl-i hümâyûnam 

8. Kûyunda ki mûr-âsâ buldum sanemâ süknâ 
Gûyâ ki Süleymânam şâhen-şeh-i meskûnam 

9. Ey Mîr Nigârî ol deryâ-yı maârifden 

Bir güher-i nâ-yâbam bir lüTü’-i meknûnam 

500 . 

Mef ûlü Mefâ‘îlün Mef ûlü Mefâ‘îlün 

1. Leb-teşne-i sevdâyım sûzâne kadeh-nûşum 
Peymâne sebû mînâ serşârdır âg,şum 

2. Elde kadehim oynar bî-gâye mezâkım var 
Mînâ gibi handâne sahbâ gibidir cûşum 

3. Ne bâde imiş şevkin mestânesiyem öyle 

Tâ rûz-ı kıyâmet hem gelmez başıma hûşum 

4. Ahvâl-i melâmâtım u efsânemi söyler il 
Âheng ü rebâb ile her ân işidir gûşum 

5. Bilmez degülem vâ‘iz kirdâr-ı bediıı ammâ 
Fâş eylemezem ‘aybm zîrâ ki hatâ-pûşum 

6. ‘Azm eyledi cânânım ifşân eyledi kanım 
Bî-cürm ü hatâ-gûyâ hem-baht-ı Siyâvûşum 

7. Ey Mîr Nigârî ol kâkül gibi ser-geşte 
V'âşüfte siyeh bahtam hem hânesi berdûşum 

501 . 

Fe‘ilâtün Fe‘ilâtün Fe‘ilâtün Fe‘ilün 

1. Çâre ey ‘âşık-ı şeydâya viren derd-i ‘azîm 
Kârger olmadı emrâzıma eczâ-yı hakim 

2. Gam hücûm eylemiş etrâfımı almış mededi 
Yetür ey sâkî-i dem-sâz u ey yâr-ı nedim 

3. Kalmayup tâb u tüvânım meded ey bâd-ı sabâ 
Bir haber var mı söyle emân ey peyk-i nesim 

4. Âh kim şâm u seher hecre giriftâr olalı 
Anladım kim ne imiş âteş-i mîzân-ı elim 

5. Râh ger dür u hatar-nâkdır ey dil menzil 
Bî-elem gir yola bî-gam yüri Allâh kerîm 

6. Mâ sivâdan sînesi sâfdır ashâb-ı dilin 
Özge bir lutfdur ‘âşıklara bu kalb-i selim 

7. Kılma bî-gâne sanup Mir Nigârîye cefâ 
Âşinâ-yı ezelindir senin ey yâr-ı kadîm 

502 . 

Fe‘ilâtün Fe‘ilâtün Fe‘ilâtün Fe‘ilün 

1. Söyle tedbîr ne ey sâkî sahbâ-yı dilim 
ŞuTelenmiş yine bu âteş-i sevdâ-yı dilim 

2. Dutuşur âteş-i sûzân ile câmm yakılur 
Ün virür şâm u seher sûziş ile nây-ı dilim 

3. Kudretim yok diyem ahvâlimi bir nîm-nefes 
Söylesem âh yanar nây tek eczâ-yı dilim 

4. Tâ ki derd-i gam-ı hicrâna giriftâr olubam 
Görmezem hîç bir ân olmaya bî-vây-ı dilim 

5. Bu ne sevdâ bu ne gavgâ bu ne sahbâ çekerim 
Hâsıl olmaz mı ‘aceb kâm-ı şeydâ-yı dilim 

6. Eylemiş mi ‘acabâ yâd şikârgâhmı kim 
Çıkmış oynağa yine ‘aşkıla ‘Ankâ-yı dilim 

7. Geçmiş ey Mir Nigârî heves-i ‘âlemden 
Sâye-i mihrde yok kimseye pervâ-yı dilim 

503 . 

FeTlâtün Fe‘ilâtün Fe‘ilâtün Fe‘ilün 

1. Kime ‘arz eyleyem ahvâlimi nâ-çâr olubam 
Âh kim bu ne belâdır u ne giriftâr olubam 

2. Kim bilür hâlimi yâ in ne belâlar çekerim 
Yâ kimin küştesiyem yâ kime bî-mâr olubam 

3. Sorun âhû nigehin dîde-i Leylâsmdan 
N’içün âvâre-i sahrâ neye bî-‘âr olubam 

4. Cünbüş eyler bedenim rûh-ı revânım oynar 
Zülf-i ser-geşte ile tâ ki hevâdâr olubam 

5. Tâ ki hâl ü ruh-ı dilberle hayâlim oynar 
Uymazam şâm u seher bî-dil [ü] bî-‘âr olubam 

6. Nice dâd eylemeyem bir nefes aldım sensiz 
Nice âh eylemeyem böyle günehkâr olubam 

7. Her ne var varımı virdim yele berbâd itdim 
Ne keremdir bana bu mazhar-ı îsâr olubam 

8. Eyleyüp sarf-ı nazar variyyetimden geçdim 
Rûy-ı manzûr kılup şâgıl-ı dîdâr olubam 

9. Fânî-i mutlakam ey Mir Nigârî hergiz 
Bilmezem gendimi peyveste-i dildâr olubam 

504 . 

Fe‘ilâtün Fe‘ilâtün Fe‘ilâtün Fe‘ilün 

1. Nice vasf eyleyem âyâ nice bir lâf diyem 
‘Acebâ şâmna şâyeste ne evsâf diyem 

2. Yine Sîmurg-ı dile şevk-ıla şehbâl virüp 
Dolanup ‘âlemi evsâfını tâ Kâf diyem 

3. Başda peymâne ayak elde surâhî der-leb 
Fahza lahza mey içüp midhat-ı âlâf diyem 

4. Dürd ü sâf her ne ise ‘âşıkı mesrûr eyler 
Her ne sâgarda olursa ana eltâf diyem 

5. Cân virüp mushaf-ı ruhsârma bir şerh güzel 
Yazayım tesmiye reşk-âver-i Keşşâf diyem 

6. Reşk-i hûrşîd-i felek pertev-i şems-i mutlak 
Sana ey bâ‘is-i cenTiyyet-i nün kâf diyem 

7. Nice bî-hûde yire lâf-ı müşâbih ideyim 
Benzemez kûyuna cennet bu ne insâf diyem 

8. Tizdir nâr-ı firâkm elem-i dûzahdan 
Yiridir hecrine nisbet ana A‘râf diyem 

9. Bu ne evsâf-ı safâ-bahş u bu tab‘-ı selim 
Sana ey Mir Nigârî sinesi sâf diyem 

505 . 

Mefâ‘îlün Mefâ‘îlün Mefâ‘îlün Mefâ‘îlün 

1. Cihân içre bulup rüsvâlığım şöhret ‘aceb merdem 
Simâ‘ eyler kulağım her taraf efsânemi her dem 

2. Sabâ tek her yana cevlân ider gönlüm ki hercâyî 
Gazâl-i nâzenînim-çün ki her câyı cihân-gerdem 

3. Dutardım mahf-i esrârı nihân eylerdim illerden 
Karâr itseydi nâlem olmasaydı ‘ârız-ı zerdem 

4. İrişmiş ol yire kirdâr-ı kârım terk idüp kârın 
Kirâmen kâtibin her dem yazar sûzâne dil-derdem 

5. Bi-hamdillâh te’sîr eylemiş feryâd-ı şebgîrim 
Gelür bûy-ı gülistânım açılmış gonçe-i verdem 

6. Dutup gûşe-i vahdet yüz çevirdim ehl-i ‘âlemden 
Te‘allukdan geçüp Sîmurg tek âzâde[y]em ü ferdem 

7. Eğer Ferhâd-ı şeydâ Vâmık u Mecnûn-ı rüsvâdan 
Nigârî olmasam efzûn reh-i sevdâda nâ-merdem 

506 . 

Mefâ‘îlün Mefâ‘îlün Mefâülün Mefâ‘îlün 

1. Cemâlin mushafımdır ey sanem mahbûbdur dînim 
Güzeldir mezhebim hüsnündür mübtelâ-yı âyinim [?] 

2. Hayâlindir bana hemdem olur yâdınla her bir dem 
Ki takrir eylemiş tâ fezkürûnî ders-i telkinim 

3. Eğer mehcûr-ı dîdâram velî fikrinle bî-dâram 
Ki sensiz olmazam bir lahza ey dildâr-ı şîrînim 

4. Nesîm-i zülf-i müşgüniledir cem‘iyyet-i gönlüm 
Hadîs-i leblerindir bâ‘is-i ârâm [u] teskinim 

5. Netice virdi efkârım ki müstahkemdir ikrârım 
Metindir Kâf-ı îkânım haşindir kûh-ı temkinim 

6. Lebin âsârdır bezm-i harîfân içre ‘uşşâka 
Safâ bahş eyler eş‘âr-ı terim ebyât-ı rengînim 

7. Tezerv-âsâ dil-ârâ vâridâtımdan olur zâhir 
Yeğindir şâhbâzım tizdir şehbâl ü şâhînim 

8. Meğer bu gevher-i nâyâbdır bahr-i hakîkatden 
Gezer ellerde dîvânım olur dillerde tahsînim 

9. Gör ey Seyyid Nigârî zülf-i sevdâsmda ol yârin 
Ne ‘anberler nisâr eyler yine bu kilk-i müşgînim 

507 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. İhtiyâr olsaydı ‘azm-i dâr-ı yâr itmez midim 
Bahtiyâr olsaydı ol yerde karâr itmez midim 

2. Sen tek ey Ferhâd bir görseydim ol şîrîn lebi 
Kayd-ı gamdan kurtarup câmm nisâr etmez midim 

3. Nişe bir yer virmedin ol kelb-i dergâhın gibi 
Ben senin kûyunda feryâd ey Nigârî itmez midim 

4. Hânesin berbâd iderdim zülf içün meşşâtanm 
İznin olsaydı sabânı târ u mâr itmez midim 

5. Çâre bulsaydım eğer kim bu dil-i ser-geşteni 
Eyleyüp hemdem itinle kâm-kâr itmez midim 

6. ‘Âr u nâmûs kaydını çekmek degül âyinimiz 
Mezheb-i ‘uşşâkda olsaydı ‘âr itmez midim 

7. Bir dem ol şem‘-i cemâle hemdem olsaydım yanup 
Sen tek ey pervâne terk-i âh u zâr itmez midim 

8. Ger açaydı lâle-i gül gamdan dutulmuş gönlümi 
Seyr-i gülzâr u safâ-yı lâlezâr itmez midim 

9. Ger kûy-i dilberde olsaydı Nigârî bir yerim 
Pâydâr olmaz midim seyr-i ‘izâr itmez midim 

508 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hamdü lillâh ey ‘azizim kim senin kurbânmam 

Feyz-i kurbet bulmuşam kim küşte-i peykânmam 

2. Ölmeden ‘âlem hadenginden nasîb almış gönül 
Tâ ezelden ben senin perverde-i ihsânmam 

3. Başına dönmek dolanmakdır işim zülfün gibi 
Gör nice ser-geştenim gör kim ne sergerdânmam 

4. Çekmezem gam bilmezem dünyâ ve mâ fîhâ nedir 
Tâ ki sermest-i mey-i laT-i leb-i handânmam 

5. Şems-i ‘âlem-tâba meyi itmez gözüm tâ subh u şâm 
Mâil-i ruhsâr u mest-i dîde-i hayrânmam 

6. Bir karâr itmez gözüm her dem ciğer kanın töker 
Tâ talebkâr-ı leb-i laT-i güher efşânmam 

7. el-Meded ey pâdişâhım kim mürüvvet çağıdır 
Dâhil-i kayd-ı cünûn üfdâde-i zindânmam 

8. Rahm kılgil el-meded la Tinle sîrâb eyle kim 
Kimse bilmez sen bilürsin kim nice sûzânmam 

9. Dem-be-dem serlevha-i sinemde nakş eyler gönül 
Tâka-i ebrûlarm tuğrâkeş-i fermânmam 

10. Nazm-ı evsâfından el çekmek degül mümkin bana 
Vasf-ı hüsnünle geçer ‘ömrüm senin Hassânmam 

11. Ey Nigârî vâcib olmuşdur sana hürmet bana 
Dem-be-dem kim ben senin kurbân-ı bir cânmam 

509. 

Mefâ‘îlün Mefâ‘îlün MefâTlün MefâTlün 

1. Şarâb-ı ‘aşkdan men‘ itme ey nâsih ki ma‘zûram 
Emânet-dâr-ı Kur’ânam ezelden böyle me’mûram 

2. Elimde kâse-i sevdâ dilimde nûrdur peydâ 

Ne bî-fehme enîsem sen gibi ne cehl ile körem 

3. Bulur zevk [u] safâ her kim benimle güft ü gû eyler 
Furât-ı ‘azbim ey hâsid ne âb-ı tire ne şûram 

4. Çeküp mihrin şarâbın dem-be-dem bir dîde peydâ it 
Gözünden zulmet-i hıkdı getür gör kim nice nûram 

5. Şarâb-ı çeşm-i Leylâdan bulup rüsvâlığım şöhret 
Anun-çün kim kamu iller kamu dillerde mezkûram 

6. Ne Ferhâd-ı şirîn-kâram ne Mecnûn-ı hevâ-dâram 
Garaz dîdârdır mahzâ anun-çün sâkin-i Tûram 

7. Ne kirdârım ne kârım ne penâhım destgâhım var 
Nigârî mahz-ı eltâf-ı kerem-kârımla mağrûram 

510. 

1. Kûy-ı ııigârîde durdum oturdum usanmadım 
Şarâb-ı nâbı çekdim harîkâne kanmadım 

2. Yandıkça ‘aşk odına artdıkca halâvetim 
Hel min mezîd dimekden usanmadım 

3. Şarâb-hâne-i mihr-i ııigârım oldı yerim 
Mest ü harâb düşdüm kimseden utanmadım 

4. Tamâm kec ü bed-reviş doğru vü eğri yârdan 
Söyledi yüz bin eğer birine inanmadım 

5. Kâkül-i yelpâzenin şâm u seher bî-karâr 
Râh-ı mihre girişdim durmadım dayanmadım 

6. Tâ ki manzûr-ı lutf-ı Hudâyam şâm u seher 
Hâb-ı gaflet görmezem sanma ki uyanmadım 

7. Her kim ‘âşıkam dir Mir Nigârî bütün 
Yalandır eğer dir alışmadım ü yanmadım 

511. 

MüfteTlün Fâ‘ilün Müfte‘ilün Fâ‘ilün 

1. Tâyir-i biryânmam şenT-i şebistânmam 
ŞenT-i şebistânmam tâyir-i biryânmam 

2. Mâil ü hayrânmam dilber-i Leylâ-veşem 
Dilber-i Leylâ-veşem mâil-i hayrânmam 

3. Küşte-i peykânmam ey sana câmm fedâ 
Ey sana câmm fedâ küşte-i peykânmam 

4. Zerre-i devrânmam perde-i rûyun götür 
Perde-i rûyun götür zerre-i devrânmam 

5. Mest-i mey-i âmnam rûz-ı ezelden beri 
Rûz-ı ezelden beri mest-i mey-i âmnam 

6. Bülbül-i nâlânmam ey gül-i zîbâ-terim 
Ey gül-i zîbâ-terim bülbül-i nâlânmam 

7. Mutrib-i hoş-hânmam eyle safâ ey sanem 
Eyle safâ ey sanem mutrib-i hoş-hânmam 

8. Bende-i fermânmam ey şeh-i hûbân-ı men 
Ey şeh-i hûbân-ı men bende-i fermânmam 

9. Vâle-i cânânmam Mir Nigârî müdâm 
Mir Nigârî müdâm vâle-i cânânmam 


Rubâî 

512. 

Fedlâtün Fedlâtün Fedlâtün Fedlün 

1. Hasret-i la‘l-i lebin aldı revân ey sâkî 
Yardı bağrımı bütün eyledi kan ey sâkî 

2. Cür‘a-i câm-ı lebinle bana imdâd eyle 
Çâredir derdime ol cevher-i cân ey sâkî 


Rubâî 

513. 

Fedlâtün Fedlâtün Fedlâtün Fedlün 

1. Görünür la‘l-i lebin içre revân ey sâkî 
Küşte-i ladine vir çâre-i cân ey sâkî 

2. Âb-ı ladin hevesi âteşte yandırdı beni 
Lutf kıl eyleme nâ-hak yere kan ey sâkî 

HARFÜ'n-NÛN 

514. 

Mef ûlü Mefâdlü Mefâdlü Fe‘ûlün 

1. Çıkmaz bugün âyâ neçün ol yâr içeriden 

Yok mı ‘acebâ vâkıf-ı esrâr içeriden 

2. Cânım çüridi gerçi kim ol yâr eşiğinde 
Değdi hele ‘aynıma envâr içeriden 

3. Virdim yele ol bâbda sermâye-i ‘ömrüm 
Hâlen degülem zerre haberdâr içeriden 

4. Âhir ne olur hâl-i perîşânımız âyâ 
Kılmazsa meded Ahmed-i Muhtâr içeriden 

5. Mahv it özün ey dil ki mana olmaya mâni‘ 

Bî-var yüri al haberi var içeriden 

6. Rahm eyleye dildâr bir âh ile derûm 
Te’sîr ider elbette çıkan zâr içeriden 

7. Feryâd eyle feryâdıma yetmez dime zîrâ 
Dâd eyle yeter dâdma hünkâr içeriden 

8. Düşse yere elbet yakar ‘âlemleri ammâ 
Çerha çekilür vakt çıkar nâr içeriden 

9. Bilmem nereden yandı derûnumda bu âteş 
İmdi gelür eş‘âr-ı şerer-bâr içeriden 

10. Yandırdı yine bezm-i semâT bu nüh ebyât 
Erbâb-ı dili yakdı bu eş‘âr içeriden 

11. Sabr eyle gel ey Mir Nigârî görünür yâr 
Bir vakt çıkar gün gibi dildâr içeriden 

12. Tâ kim düşübem laT-i lebin fikrine ey cân 
Her dem saçılur lü’lü’-i şehvâr içeriden 

515. 

Mef ûlü Mefâ‘îlü Mefâ‘îlü Fe‘ûlün 

1. Her dem saçılur bâde-i sahbâ hevesimden 
Bin ‘âşık-ı şeydâ dökülür her nefesimden 

2. Ferhâdı bana benzeden olmaz mı hacel kim 
Dağlar dökülür gür gür âvâz ü sesimden 

3. ‘Âlem yakılur âteşime eyle bir âteş 

Her dem saçılur nâr-ı cehennem kabesimden 

4. Tâ edhem-i sevdâya süvâram bindim 
Kurtarmadı yel yeldi yügürdi feresimden 

5. Bir gülşen-i sevdâdı vücûdum gül dem-â-dem 
Bin bülbül ider nâle vü ney tâ kafesimden 

6. Sorman ne bilür gafile ahvâl-i dilden 
Başka soruşun her ne ki vardır ceresimden 

7. Feryâdıma irdi yine bir lutf-ı İlâhî 
İmdâd bana oldı ki feryâd-resimden 

8. Hâk-i kademimden alur ashâb-ı safâlar 
Nağme-i safâ gül dökülür hâr [u] hasimden 

9. Ey Mîr Nigârî bana yetmez mi bu kim ol 
Erbâb-ı semâ‘ mesti hüveydâ hevesimden 

516. 

Mef ûlü Mefâ‘îlü Mefâ‘îlü Fe‘ûlün 

1. Sevdâ-zedeler müşg-i Çîn eyler bedenimdem 
Firkat-zedeler bûy alur pîrehenimden 

2. İhlâsıla züvvâr-ı gülistân-ı mezârım 

Her dem direr ol bin gül-i ma‘nâ tikenimden 

3. Feryâdım içün cem‘ olup erbâb-ı temâşâ 
Vehm eylediler âh u enîn hüzünümden 

4. Ey bâd-ı sabâ hâl nedir yâr kûymda 
Söyle ne haber var gelürsin vatanımdan 

5. Ey peyk-i sabâ yâr dimez mi sana âyâ 
Yok mı ‘acebâ bir haberin kûh-kenimden 

6. Firdevsî düşer hayrete Hassân ‘aceb eyler 
Vasfında senin ey perî şi‘r-i hasenimden 

7. Güftârımı ashâb-ı safâlar taleb eyler 
Zîrâ dökülür vasfda şekker sühanımdan 

8. Ney gibi dem urdukca hevâdan tutuşur dil 
Ey Mîr Nigârî saçılur od dehenimden 

517. 

Mef ûlü Mefâ‘îlü Mefâ‘îlü Fe‘ûlün 

1. Ey vâ‘iz-i bed imdi ki rindâne düşersin 
Ferdâ ebedî âteş-i nîrâna düşersin 

2. Erbâb-ı harâbâta nazar eyle derûm 
İnkâr eyleme vâdî-i hırmâna düşersin 

3. Dahi eyleme gel âyet-i ruhsârma yârin 
îmânın uçar vakt ki Kur’âna düşersin 

4. Ey şâhne-i şehr nedir bu nice gavgâ 
Mey-hâr ile kim âhiri zindâna düşersin 

5. MaMûmun olur hâl-i perîşânımız ammâ 
Ol demde ki bu zülf-i perîşâna düşersin 

6. Ruhsâre-i per-tâba nazar eyleme ey dil 
Dâğlar çekilür sinene sûzâna düşersin 

7. ‘Ömrün geçer âh vâh ile kârın olur efgân 
Ger şâm u seher külbe-i hicrâna düşersin 

8. La‘l-i leb-i dildâra heves itme ki zîrâ 
Meyi eylesen er ‘âkıbeti kana düşersin 

9. Ey göz hazer it çıkma nazar-gâhma yârin 
Seyr eylemegil gamzeye peykâna düşersin 

10. İller cem‘ olur seyrine ey Mir Nigârî 
Her şâm u seher vakt ki efgâna düşersin 

518. 

Mef ûlü Mefâ‘îlü Mefâ‘îlü Fe‘ûlün 

1. Pervâne enîs olursan eğer ey uçarsın 
Pervâze-i pertâb ile akrânı geçersin 

2. Bî-tecrübe meyhâne-i ‘uşşâka güzer kıl 
Dahi eyleme erbâb-ı harâbâtı düşersin 

3. Meyden geçüp elden yere koymazsan ayağı 
Ger ‘âşık-ı bî-kayd u eğer ehl-i hünersin 

4. Bî-şübhe saçar nefha-i gonçe-i makâsıd 
Ger şâm u seher şevk-ıla bülbül tek ötersin 

5. Ser-menzil-i âhû-veşe uğrar yolun ammâ 
Sahrâ-yı hevâyı eğer âvâre gezersin 

6. Bir gün görünür hûrşîd-i ruhsâr hüveydâ 
Ger kâim-i şeb fıkr-ile bîdâr-ı sehersin 

7. Ey Mir Nigârî elem-i firkate sabr it 
Ger bend-i kazâ râzî-i ahkâm-ı kadersin 

519. 

Mef ûlü Mefâ‘îlü Mefâ‘îlü Fe‘ûlün 

1. Hûbları cihânm sanemâ bî-bedelisin 
Ma‘lûm-ı Hudâdır ki güzeller güzelisin 

2. Kim sana berâber ola olmaz dü cihânm 
Ey mâh-ı dil-ârâ güzeli bî-bedelisin 

3. Gitdikçe envâr-ı ‘izârm olur efzûn 
Bes belli ki ey şems-i hüveydâ ezelîsin 

4. Çoklar dem-i zîbâlık u ra‘nâlık ururlar 
Ammâ ki sen ey büt bu bâğm başka gülisin 

5. Bir doğrı di ger var ise ‘akim senin ey dil 
Bir Leyliye cân virdin mi böyle delisin 

6. Ol zümre-i lâ havfün ‘aleyhimden olursun 
Meyhâne-i sevdâda eğer mest-i velîsin 

7. Gam çekmegil agyâr hücûmı sana ne eyler 
Çün Kanber eğer muhlis-i dergâh-ı ‘âlîsin 

8. Ey nazm-ı dil-ârâ sana cân virmemek olmaz 
Zîrâ ki güzel Mir Nigârî gazelisin 

520. 

Mef ûlü Mefâ‘îlü Mefâ‘îlü Fe‘ûlün 

1. Ey dil bana dirdin ki sen ol mâhı seversen 

Kim sevmez anı söyle bir Allahı seversen 

2. Feryâd-ı şeb efgân-ı seher-gâhım işitdi 
Ol meh didi ey gam-zede sen âhı seversen 

3. Çâh-ı zekan bulunur câh ki ey dil 

Cân vir ana sen şevk-ıla ger çâhı seversen 

4. Dergâh-ı harâbâta ki vardım didi sâkî 
Çek kâse-i ser-şârı bu dergâhı seversen 

5. Âyine-i ihlâsımı görgeç didi ey cân 
Zâhir ki nigârım gibi dil-hâhı seversen 

6. Görgeç beni ol Mir Nigârî didi yâ Hû 
V'Allah ki bir şâh-ı kerem-kârı seversen 

521. 

Mef ûlü Mefâ‘îlü Mefâ‘îlü Fe‘ûlün 

1. Ey nâme-i hoş-bûy sabâdan mı gelürsen 
Ey âhû-yı dil-cûy rehâdan mı gelürsen 

2. Bir lâhza emân virmedin ey peyker-i dil-dûz 
Yardın sinemi yây-ı kazâdan mı gelürsen 

3. Ey meh nazar it âyineye gör ki yüzünden 
Pertev saçılur dâr-ı zıyâdan mı gelürsen 

4. Ey hâce neden ‘âşık-ı müştâka şekâvet 
Sen mecma‘a-i kâlû belâdan mı gelürsen 

5. Sahrâları almış yine nagme-i dil-âvîz 
Ey bâd-ı sabâ deşt-i Hıtâdan mı gelürsen 

6. Ey dil sana kurbân ola câmm nefesinden 
‘Anber saçılur ziilf-i dü-tâdan mı gelürsen 

7. Her bir nefesinden alur ashâb-ı safâ kâm 
Çâkerkede-i Âl-i abâdan mı gelürsen 

8. Dâmân u girîbânmı çâk itmesin ey gül 
Mâtem-zedesin kerb-i belâdan mı gelürsen 

9. Dil lerzede cân cezbede ey Mir Nigârî 
Meyhâne-i ezkâr-ı Hudâdan mı gelürsen 

522. 

Mef ûlü Mefâ‘îlü Mefâ‘îlü Fe‘ûlün 

1. Mesrûr olubam âhari gam eylediğimden 
Meşhûr olubam âhı ‘alem eylediğimden 

2. Erbâb-ı semâ‘ bezmine düşdi kûre-i nâr 
Bin âh çeker sûz-ile dem eylediğimden 

3. Ashâb-ı safâ meclisine doldı halâvet 
Ben lehce-i güftârımı germ eylediğimden 

4. Cem‘ oldı gönül turra-i tarrâra dolaşdım 
Râst oldı işim kaddimi ham eylediğimden 

5. Bî-şürb görünmez gözime tâlib-i sevdâ 
Her lâhza içüp gönlümü yem eylediğimden 

6. Serverlik işi câh-ı melâmet bana düşdi 
Pîşrevimi kâse-i Cem eylediğimden 

7. Gelmez gözüme ‘ârız-ı dildârdan özge 
Agyârı hayâlimden ‘adem eylediğimden 

8. Gufrân ile oynar dilim ey Mir Nigârî 
Gaffârdan ümîd-i kerem eylediğimden 

9. El virdi bana rütbe-i ‘ıılyâ ki seher şâm 
Süfyâyı süfelâları zemm eylediğimden 

523. 

Mef ûlü Mefâ‘îlün Mefûlü Mefâîlün 

1. Binden biridir Mecnûn şâkird-i fünûnumdan 
Bir dâne nümâyişdir har-vâr cünûnumdan 

2. Tâ zülf-i gireh-gîrin gönlümde karâr itmiş 
Gitmez hele ol ‘ukde çıkmaz bu derûnumdan 

3. Cân virmedigimden ol dildâra peşîmânam 
Şermende-i supâram bu himmet-i dûnumdan 

4. Dîdâra sebeb sordum böyle didi k’ây Mecnûn 
Sermâye-i sevdâdır ol râh-numûnumdan 

5. Ferhâd gibi âyâ sordum seni kim itdi 
Heyhâ didi bu dilber ol gönü zebûnumdan 

6. Erbâb-ı dilin kanın dökmekde nedir kârın 
Sordum didi kim sevmek sûzâne-i hûnumdan 

7. Ey Mir Nigârî hiç bir kimseye virmem bâc 
Bil bağlamışam tâ kim o kaşı dü nûnumdan 

524. 

Mef ûlü Mefâhlü Mefâhlü Fe‘ûlün 

1. Ey mihr-i hümâyûn hevâdan mı gelürsin 
Ey tâyir-i kudsî semâdan mı gelürsin 

2. Eltâf-ı keremkâr-ıla mesrûrsan ey dil 
Deryâ-yı kerem kân-ı ‘atâdan mı gelürsin 

3. Ay tek görünür ‘ârızm Allahı seversen 
Âyîne-i hûrşîd-nümâdan mı gelürsin 

4. Müştâklarm hâlini ey bâd-ı seher-hîz 
Söylersen ‘aceb Merve Safâdan mı gelürsin 

5. Kıldın mı gönül dîde-i bîmârı ziyâret 
Ey ‘âşık-ı dil-haste belâdan mı gelürsin 

6. Bir özge merâtibdesin ey şi‘r-i dil-âvîz 
Gencîne-i esrâr-ı Hudâdan mı gelürsin 

7. Ey Mir Nigârî görünürsün yine bî-cân 
Teslim eyledin kûy-ı rızâdan mı gelürsin 

525. 

Mef ûlü Mefâ‘îlün Mef ûlü Mefâhlün 

1. Ey tâlib-i Leylâ gel kim Zeyd-i sebîlem men 
Ser-menzil-i Leylâya bî-ecr delîlem men 

2. Emrâz-ı dile tîmâr bendendir ey dil 
Tab-hâne-i ma‘nâda Lokmân-ı ‘alîlem men 

3. Benden taleb eyle gel tâ rûz-ı ezel ey dil 
Meyhâne-i ‘uşşâka ser-dâd-ı vekîlem men 

4. Ey pâdişeh-i ‘âlem koyma tehî meyhânem 
Kılma beni şermende rindâna kefîlem men 

5. Ey zâhid-i bed-tıynet benden eser-i tâ‘at 
Görmezsin ebed zîrâ müştâk-ı cemilem men 

6. Ser-menzil-i dildâra sıdk-ıla fedâdır dil 
Ka‘be-geh-i cânâna cân ile dahîlem men 

7. Ey Mir Nigârî giç hâne-i Halîlden 
Tavâf eyle beni zîrâ hâne-i Celîlem men 

526. 

Mef ûlü Mefâ‘îlün Mef ûlü Mefâ‘îlün 

1. Destân-ıla el ursam ol lahza olur bî-cân 
Zîrâ nazarından bin her lahza yağar peykân 

2. Tîr-i nazarın cânâ bağrımda gezer ammâ 
Ne zahm olur peydâ bir zerre ne zâhir kan 

3. La‘l-i lebine mâil sûzâne geçer gönlüm 
Hasretle yanar câmm her lahza gözüm giryân 

4. Ne bâde ne beng eyler ser-mest nazar-bâzı 
Ke'ş-şems hüveydâdır dilberdeki eyler ân 

5. Peymâne-i cânımdan bir cür‘a çeken her dem 
Cânân diyor cânân heyhâya düşer hayrân 

6. Ey dil yeme gam zîrâ bir vakt olur peydâ 
Eltâf-ı cihân-ârâ zevk-ıla geçer devrân 

7. Cânân iledir kârın ey Mir Nigârî bu 
Câmm ola her lahza ol himmetine kurbân 

527. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Urma gel dem'aşkdan ey merd-i meydânam diyen 
‘Âciz olmuş kim bu yerde İbn-i Düşşânam diyen 

2. Söylemez harf-i hünerden ‘arsa-gâh-ı ‘aşkda 
Ses virür hargûş-âsâ şîr-i garrânam diyen 



312 NİGÂRÎ 

3. Câna yetmişdir ki söyler dem-be-dem kûh Rüstemi 
Çâh-ı sevdâ içre eyler âh bî-cânam diyen 

4. Mest-i Şîrîndir bugün peymâne-i ‘uşşâkdan 
Zâhid-i gûşe-nişîn erbâb-ı ‘irfânam diyen 

5. Derd-i bî-dermânımış ‘aşkın ki ‘âcizdir tabîb 
Bulmadı bir çâre derd-i ‘aşka Lokmânam diyen 

6. Hüsn bâzârmda Yûsufdur cemâlin zerresi 
Zülfüne ser-bestedir serdâr-ı hûbânam diyen 

7. Nazm-ı evsâfınla ey servim belâgat nahliyem 
Reşk eyler hüsn-i güftârıma Hassânam diyen 

8. Şehd-i eş‘ârım şirindir kand-ı güftârım leziz 
Tahsin eyler vâridâtım ehl-i dîvânam diyen 

9. Bir sanemden ötri vîrân eyledim îmânımı 
Âferîn sad âferîn söyler müselmânam diyen 

10. Ey Nigârî güft u gûyumdan bulur cânlar mezâk 
Eylemez inkâr-ı ‘aşkım ‘âşık-ı ânam diyen 

528. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hâtırım cem‘ eyle ey zülfin perîşân eyleyen 
Gizleyüp ruhsâr-ı alın bağrımı kan eyleyen 

2. Kayd-ı kâkülden beni kurtar cemâlin ‘aşkına 
Hal kılgil müşkilim düşvârı âsân eyleyen 

3. N'ola ki ma‘dûd kılsan küştegânmdan beni 
‘Âşık-ı dil-hasteni bî-zebh kurbân eyleyen 

4. Bir nefesle içilen gamdan dutulmuş gönlümü 
Ey nesîm-i subh-ıla gonçe[y]i handân eyleyen 

5. Şâd kıl peymâne-i mihrin-ile ol cânımı 
Zâhid-i bî-zevki ey âhir peşîmân eyleyen 

6. Görmedin mi sen mahabbet âyesin kim ‘aşkdan 
Bes niçün bahs itmedin tefsîr-i Kur'ân eyleyen 

7. Söyleme millet sözin zîrâ biz andan geçmişiz 
Gelmegil dâireme ey bahs-i îmân eyleyen 

8. Almasın pîr-i mugândan bir nefes bin bir kıyâs 
Şüpheden kurtarmaz ey tertîb-i bürhân eyleyen 

9. Yok mıdır Seyyid Nigârîye cemâlinden nasîb 
Ey ruh-i şevki devâ-yı derd-i hicrân eyleyen 

529. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Meyl-i cânân itmesün râhât sevüp cân isteyen 
Terk-i cân itmek gerekdir vasl-ı cânân isteyen 

2. Çâresizdir derd-i sevdâ bî-nevâdır derd-i ‘aşk 
Yok mudur ‘akim ki ey bu derde dermân isteyen 

3. Tâlib-i dîdâr-ı dildâram sana yok nisbetim 
Ey temennâ eyleyüp ravza-i rıdvân isteyen 

4. Rind ü rüsvâlıkdır meşhûr-ı devrân olduğum 
Bâde-hâr olmak gerekdir şöhret [ü] şân isteyen 

5. Gel harâbât içre gör berbâd olmuş gönlümü 
Ey kılup ‘azm-i seyâhât şehr-i vîrân isteyen 

6. Meykede ârâste sâkî salâ-ender-salâ 
Bâde-i sahbâ müheyyâdır gey el ân isteyen 

7. Câm der gerdiş ü mey der cûş u mînâ der hurûş 
Yâr ender cilve ey peymâne-gerdân isteyen 

8. Bî-kederdir ehl-i sevdâ bî-elemdir ehl-i dil 
Dilrübâlar cem‘dir ey bezm-i hûbân isteyen 

9. Eylemiş ifrât-ı sevdâ kim nevâsâzım bugün 
Gelsün ey Seyyid Nigârî di gazel-hân isteyen 

530. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Yaz degüldür bülbülün nutkm ruh-ı güldür açan 

Yel degüldür gonçeni feryâd-ı bülbüldür açan 



314 NİGÂRÎ 

2. Sanmayın bâd-ı sabâdandır nikâb-endâzlık 
Başkadan gelmez bu iş kim nâle-i dildir açan 

3. Sormayın ma‘zûrdur zîrâ hakim bilmez ‘ilâç 
‘Ukde-i âlâmı dilden bâde-i müldür açan 

4. Kal‘a-i der-bendi açmaz merd tenhâ kim bunu 
Bâb-ı Hayberden sorun sâhib-i dildir açan 

5. Hikmet-i dünyâ ve mâ fîhâ bilen kâşif degül 
Bildi ey Seyyid Nigârî sâhib-i dildir açan 

531. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hiç kim ser-geşte-i girdâb-ı hicrân olmasun 
Derd-i firkat çekmesün kirdârı efgân olmasun 

2. Ol nefes kim yârsızdır ol harâm olsun bana 
Âteş olsun menzilim gülzâr hırmân olmasun 

3. Mehlikâlar sohbeti dînimden artukdur bana 
Gam değe sinemde dildâr olsun îmân olmasun 

4. Zâhidi gördüm bugün mest-i müdâm-ı ‘aşkdır 
Dün bu mestânelıkdan evvel müselmân olmasun 

5. Bî-haberdir vâ‘iz-i bed-bahtı âgâh eyleyin 
‘Aşkı i nk âr itmesün münkir-i Kur’ân olmasun 

6. Kasd kılmış kanımı dildâr peykân oynadır 

Bu ‘amelden geçmesün yâ Rab peşîmân olmasun 

7. Ân-ı hüsnün ey sanem müdâmı olmasam 
Râhat-ı ârâm-ı dil bir lahza bir ân olmasun 

8. Ebr-i hasret başıma her dem belâlar yağdırır 
Bes nice la‘lin hevâsıyla ciğer kan olmasun 

9. Ol ser-i kûyunda bu üftâde olmuş gönlüme 
Rahm kılgil öz fakirindir perîşân olmasun 

10. Dutmayan zülfın hevâsm dâim olsun muztarib 
Çekmeyen la‘lin belâsın lahza handân olmasun 

11. Her dem ey Seyyid Nigârî kâse-i ser-şâr tek 
Ger tenim cânân ile pür olmasa cân olmasun 

532. 

Fâ‘ilâtün Fâ‘ilâtün Fâ‘ilâtün Fâ‘ilün 

1. Hüsne ger zişt virüp dildâr gelmez gelmesün 
Mest tâvus tek bezenmiş yâr gelmez gelmesün 

2. Al giyüp gülgûn bezenmiş çün tezerv hoş-hırâm 
Gün gibi bî-perde gül-i ruhsâr gelmez gelmesün 

3. Her yana perçem saçup zülfin zer-efşân eylemiş 
Ol gazâl-ı nâz-ı ‘anber-bâr gelmez gelmesün 

4. Mest-i bî-pervâ kadeh-endâz çeşm-i fıtne-sâz 
Tûti-veş Şîrîn-i şeker-güftâr gelmez gelmesün 

5. Ol nigâr-ı nâzenînim âhû-yı mestâne tek 
Hoş-baht şirînî şirînî reftâr gelmez gelmesün 

6. Sayd-gâh-ı ‘aşka gir kim eyleyüp ‘azm-i şikâr 
Cilveli şehbâz ü şâhin-vâr gelmez gelmesün 

7. Elde ey Seyyid Nigârî tir u sinem der nazar 
Kasd-ı kanım eyleyüp hunhâr gelmez gelmesün 

533. 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Aşk bâzârmda kâr itmezsin ey cânm seven 
Sarf-ı cân itmek sever her lahza cânm seven 

2. Kâm-yâb oldum mekânından ki gördüm iltifât 
Bağrımı deldi hadengin ey ciğer kanın seven 

3. Târ-mâr itmek diler îmânım ol kâfır-beçe 

Ey müselmân el-aman ey dîn [ü] îmânın seven 

4. Yok mudur ‘aşk ehline bir çâre yâ in bir meded 
Ey Muhammed ümmeti v’ey Tanrı Kur'ânm seven 

5. Kûh u sahrâ meskenindir vahşilerdir hem-demin 
Ey gazâl-i nâz [senin] tek çeşm-i hayrânm seven 

6. Hâtır-ı âşüfte cem‘iyyetden olsun nâ-ümîd 
Hûblâr mecmû‘asm zülf-i perîşânm seven 

7. Cevrler geldikçe dîdârmdan ikrâh itme kim 
Sâkin-i Firdevsdir bî-şübhe mihmânm seven 

8. İştikâ itmek cefâlardan hilâf-ı ‘aşkdır 
Muhlis-i dildârdır cevr-i firâvânm seven 

9. Sevmek ey Seyyid Nigârî câm vâcibdir bana 
Dâhil-i dergâh-ı kurbetdir ki kurbânın seven 

534. 

Mefâ‘îlün Mefâ‘îlün Mefâ‘îlün Mefâ‘îlün 

1. Yakalım kûh u sahrâda habîbâ iştiyâkımdan 
Mahabbet âteşi kaynar ne yerde olsam ocakımdan 

2. Karâr itmez gönül sensiz dem-â-dem sad sadâ eyler 
Yanar ağlar vücûdum hasretâne iftirâkımdan 

3. Eser kılmaz sana rahm eylemezsin yohsa kim her dem 
Hazer eyler benim hârâ buhâr-ı ihtirâkımdan 

4. Türâb-ı makdeminle bir nefes teskin virmezsin 
Mezâk eyler meğer cânm benim nâr-ı firâkımdan 

5. ‘Arab ağlar u yanar her dem ‘Acem yaş döker sûzân 
Makâmât-ı Hicâzâne nagamât-ı ‘Irâkımdan 

6. Yakıldıkça vücûdum bend bend gönlüm safâ eyler 
Beni döndürmez ey dilber bu âteşler mezâkımdan 

7. Mezâkm arturur ehl-i dilin zevkin ziyâd eyler 
Ki hâsıldır Nigârî güft [ü] gûyum iştiyâkımdan 

535. 

Mefâ‘îlün Mefâ‘îlün Mefâ‘îlün Mefâ‘îlün 

1. Şikâyet eylemezdin incinüp feryâd u zârımdan 
Haber alsaydm ey nâsıh benim müşkil âzârımdan 

2. Bu derd-i bî-devâdan ey halâsım isteyen hâzik 
‘İlâcın sor leb-i la‘l-i şifâ-bahş-i ııigârımdan 

3. Eğer mezkûr olur nâmın revânım sad sadâ eyler 
Düşer eflâka gulgul ııâle-i seng-i mezârımdan 

4. Cünûniyyet fünûnm hıfz ider yanımda her lahza 
Hünerler öğrenir Kayşam diyenler dil-fıkârımdan 

5. Dem-â-dem mihrim artar gün-be-gün efzûn olur şevkim 
Metâ‘-ı bâde-i zevkim kesâd olmaz bâzârımdan 

6. Talebkârân-ı Leylâ teşnegân-ı bâde-i sevdâ 
Bulur kûyumda matlûbm olur teskin pınarımdan 

7. Çeken bâde-i sevdânı gezen deşt-i tevellânı 
Mahabbet büyüm anlar gubâr-ı rehgüzârımdan 

8. Ayak çekmez peyimden var ise her kimde isti‘dâd 
Meşâm-ı câm zevk eyler gubâr-ı müşk-bârımdan 

9. Ser-â-pâ rişte-i câmm üzüldi iğne tek geçdim 
Nigârî ziilfı sevdâsmda yârın cümle varımdan 

536. 

Mefâülün Mefâ‘îlün Mefâ‘îlün Mefâhlün 

1. Terahhum eyleyüp bir dem soruşmazsm firakımdan 
Yakılmazsm habîbim hâsılım ne ihtirâkımdan 

2. Dem-â-dem âh-ı demsâzım sirişk-i mevc-endâzım 
Halâs itmez beni bir lahza bu nâr-ı firakımdan 

3. Ziyâret eyleyüp erbâb-ı dil tahsîn ider her dem 
Yanar câmm dem-â-dem âteş oynar kim ocakımdan 

4. Perîşândır vücûdum hasretinle târ-mâr olmuş 

Ki mahv olmuş tenim câmm üzülmüşdür şiyâkımdan 

5. Felekler titreşür ağlar melekler Zühre dâd eyler 
Dem-â-dem ‘arşa değdikçe ki peykân iftirâkımdan 

6. Degül kabil mezâka zâhid mahmil-nişîn ammâ 
Nazar kıl nâkalar oynar sadâ-yı iştiyâkımdan 

7. Nigârî teşrif it meyhâneme gör kim ne hâlet var 
Ki erbâb-ı gönül cânlar alur şehd-i mezâkımdan 

8. Tutup dâmân-ı hayret câm-ı Cem Cemşîde ta‘n eyler 
‘Acâyib hâl gördükde benim bu tumturâkımdan 

537. 

Mefâ‘îlün Mefâ‘îlün Mefâ‘îlün Mefâ‘îlün 

1. Gözümden nûr oynar dem-be-dem hâl-i siyâhımdan 
Anm-çün yüz çevirdim ‘âlemin hûrşîd [ü] mâhmdan 

2. Gözüm dergâh-ı dildâr-ıladır mahzâ degül mümkin 
Nazar kesmen ki bir dem ‘âşıkane kıblegâhmdan 

3. Teberrâ itdim ey vâ‘iz sözünden söyleme cennet 
Temennâ eyleyüp geçmem cânânm bârgâhmdan 

4. Gubâr-ı reh-güzârmdan ne mümkin çekmek el zîrâ 
Nice mümkindir el çekmek ‘abîr-i ferş-i râhmdan 

5. Mezâk-ender-mezâkam var kim ol fitne-i devrânın 
Bu mihnet-hâneme ey dil güzergâh-ı gâhmdan 

6. Üzülmek mümkin olmaz ‘âlem-ârâdan ki ey nâsıh 
Halâs olmak olur mu bende-i miskin İlâhından 

7. Eser dildâra kılmaz yohsa kim Seyyid Nigârînin 
Felek ser-geştedir dânem dem-â-dem tîr-i âhımdan 

538. 

Mefâ‘îlün Mefâ‘îlün Mefâ‘îlün Mefâ‘îlün 

1. Beni söyletme ey vâ‘iz haberdâram mu‘ammâdan 
Ki içdim mey-i sahbânı surâhî-yi mücellâdan 

2. Görüp peymâne içre ‘ârızm terk-i makâm itdim 
Karâr itdim der-i meyhânede geçdim musallâdan 

3. Dem-â-dem berk oynar başım üzre ‘akl-ı hayrânım 
Ser-â-pâ Tûr-ı sevdâ üzre pür-nûram tecellâdan 

4. Pey-â-pey şîr-i âhım berk tek oynar hevâlarda 
Kırar çerhin ayakların alur hûrşîdi kellâdan 

5. Cihânda kalmayup kirdâr u kârım tîr-i efkârım 
Giçüpdür kavs-ı gerdûnı ötüp ‘arş-ı rmTallâdan 

6. Kılup terk-i metâlib ‘âlem içre mahv-i kâm itdim 
Üzüldüm târ-mârımdan murâd aldım temennâdan 

7. Nigârî mest-i sevdâyam u hâtırdan mu‘arrâyam 
Ki dilde kalmadı agyâr geçdim lâdan ü illâdan 

539. 

Mefâ‘îlün Mefâ‘îlün Mefâülün Mefâ‘îlün 

1. Başımda var bir sevdâ cânânın târ-ı târmdan 
Üzülmüş rişte-i câmm cihânın cümle varından 

2. Dükendi mâye-i varım hevâya gitdi gülzârım 
Hele kurtarmadım ol serv kaddin târ-ı târmdan 

3. Cünûnkârân-ı sevdâ ‘âlem-i dâreynde hergiz 

El üzmez zülf-i Leylâdan nazar kesmez nigârmdan 

4. Ne hâsıldır bu serkeşlikden ol serv-i revân eyler 
Ne istignâdır âyâ ‘andelîb-i gül-‘izârmdan 

5. Nicedir olsa mümkindür kurtarmak ammâ agyârm 
Ne mümkindür halâs olmak zebân-ı ta‘n-dârmdan 

6. Görem odlara yansun seg-rakîbin cân-ı ‘uşşâkm 
Meğer vehm eylemez feryâd-ı vâh bir gubârmdan 

7. Hayâlinle gönül meşgûldür şâm u seher bilmez 
Haberdâr olmaz erbâb-ı cünûn leyi ü nehârmdan 

8. Esîr-i zülfıdir yârın gönül kim iltifât eyler 

Ki sayyâd-ı reh-i sevdâ nazar kesmez şikârından 

9. Ciğer kan eyleyüp cân virmek âsândır velî müşkil 
Ayak çekmekdir ‘uşşâkm üzülmekden katârmdan 

10. Dutup dâmân-ı mihri sa‘y kıl şâm u seher tâ kim 
Yapuş Seyyid Nigârî nâka-i Leylâ mihârmdan 

540. 

Mefâ‘îlün Mefâ‘îlün Mefâ‘îlün Mefâ‘îlün 

1. Ayırma ey felek zulm eyleyüp ‘uşşâkı mâhmdan 

Hazer kıl mazlûmânm ‘arşa değmiş tîr-i âhmdan 

2. Nazar kesmez gözüm dildâr kûyundan ki ‘uşşâka 
Hatâ-ender-hatâdır yüz çevirmek kıblegâhmdan 

3. Gubâr-ı kûyuna ihlâsımız dilber yakın itmiş 
Zarar gelmez bize agyârm ey dil iştibâhmdan 

4. Füzûn olsun bu derd-i bî-devâ zîrâ ki hâsıldır 
Cânânm iltifâtâne dem-â-dem hoş nigâhmdan 

5. Gubâr-ı reh-güzârı iksîr-i sârâdır ammâ kim 
Güzergâh itdigi arzın olur kîmyâ giyâhmdan 

6. Taleb itmez gönül ahrâriyyet hidmetden el çekmez 
Eğer kim bende âzâd olmak ister pâdişâhından 

7. Der-i agyâra varmaz eylemez bir şey taleb zîrâ 
Ne isterse Nigârî hâhiş eyler bir İlâhından 

541. 

Mefâ‘îlün Mefâ‘îlün Mefâ‘îlün Mefâ‘îlün 

1. Nümâyişdir dilâ hûrşîd ol mâhm cebininden 
Sevâd-ı a‘zam-ı Çîndir nümâyiş zülf-i çininden 

2. Revândır ‘âşık-ı ser-bâza peykânı şirin cândan 
Şirin düşnâmı hoşdur özgenin sad âferîninden 

3. Simâk-i rütbe-i ‘uşşâkı zâhid anlamaz hergiz 
Semek çün bî-haberdir âf-tâbııı şeh-nişîninden 

4. Ser-i kûyunda dildârm gör ey vâ‘iz ne hâlet var 
Mezâk al bir dem erbâb-ı dilin huld-i berin in den 

5. Döner mi kelb Leylâsmdan ‘âşık u ne söylersin 
Ki mümkindür mi ayırmak cünûnı hem-nişîninden 

6. Mahabbet izninden vâkıfam mümkin degül men‘im 
Nice dîvânedir kim el çeker zevk-i yakîninden 

7. Nigârî kûh u sahrâyı gezer âvâre hercâyî 
Meğer ayrılmış ol şeydâ gazâl-i nâzenîninden 

542. 

Fe‘ilâtün Fe‘ilâtün Fe‘ilâtün Fe‘ilün 

1. Ey sanem ol gül-i rahsârmı görsem ne zaman 
Niyetim cân virem ‘âlemde alam şöhret [ü] şân 

2. Olam efsâne-i Şîrîn sana cân virmek ile 
Tabl-i şöhret çalam ‘âlemde koyam nâm u şân 

3. Gezdim efsâne yere ‘ömrümü vîrân itdim 
Bulmadım nâm u nişânm hele ey mâye-i cân 

4. Âh soyundurmaz odum âb-ı lebinden başka 
Âb-ı zemzem ola ger ü kevser-i hoş rıdvân 

5. Nice ser-geşte-i devrân nice zâr olmalıyam 
‘Aşk-ı zülfın ki urur başıma her dem çevgân 

6. İhtiyârımla degül âh ki müjgânmdan 
Tîrdir tîr-i diğer sineme her dem her ân 

7. Çâre-i vasidir ol variyetimden geçmek 
Bundan özge degül Mir Nigârî dermân 

543. 

Fe‘ilâtün Fe‘ilâtün Fe‘ilâtün Fe‘ilün 

1. Zâhid oldur ki mücerred ola dünyâsından 
Yoksa ânm ne olur bir kuru da‘vâsmdan 

2. Ne bilür olmayan ‘ârif bizi gayb ‘âleminin 
Çekmişiyiz ‘aynımıza sürme-i ahfâsmdan 

3. Âh bîhûde yere bülbül-i şeydâ ötmez 
Söylemez almasa bir bû gül-i hamrâsmdan 

4. Bir meğer bû alma bâğ-ı hüsnden yoksa 
Bûse alma mı olur gabgabe almasından 

5. Sabrdır çâre mücerred nice kurtarmak olur 
Nâdir-i nâz-keşin tîg-ı sitignâsmdan 

6. Eyliyor kâfile-i Mısra harîdâr-ı sühan 
Yûsuf-tab‘ımızm kâle-i zîbâsmdan 

7. Kamer-tab‘ımm ey Mîr Nigârî her gün 
Pertevi zâhir olur Leyle-i isrâsmdan 

544. 

Fe‘ilâtün Fe‘ilâtün Fe‘ilâtün Fe‘ilün 

1. Neş'eyi gerdiş-i peymândan aldım bir ân 
‘Aşk sahrâsını ol lahzada kıldım seyrân 

2. Bir güzel gördi gözüm hâb u hayâl mi bilmem 
Hür mi yâ peri mi yoksa benem ser-gerdân 

3. Hüsn mü ‘aşk mı yâ söyledim Allâh Allâh 
İltifâtâne nigâh eyledi hayrân hayrân 

4. Didim âyâ kim ider ‘âkili şeydâ şeydâ 
Didi ben eylerem âvâre vü rüsvâ-yı cihân 

5. Eyledim ba‘zmı ser-geşte-i sahrâ-yı cünûn 
Ba‘zmı dağ-ı bülendâna çeküp kûh-kenân 

6. Muhtasar her birini bir işe ta‘yîn itdim 
İmdi nevbet-geh şenindir sinede bâde-fışân 

7. Sana virdim mey-i meyhâne vü âlât-ı mey 
İmdi sen âmir-i ‘uşşâk u şeh-i bâde-keşân 

8. Ey Nigârî bu güzel kâr u bu kirdâr bana 
İrdi ol vakt ki virdim meye meyhâneye cân 

545. 

Fe‘ilâtün Fe‘ilâtün Fe‘ilâtün Fe‘ilün 

1. Yakılur necm-i Süreyyâ giceler âhımdan 
Tutuşur ‘arş-ı berîn âh-ı seher-gâhımdan 

2. Hâne-i hûrşîdi bir âh-ı sehergâhım ile 
Târ-mâr eyler idim olsa izin mâhımdan 

3. Gâne vü bî-gâne yanar hâlime efgân eyler 
Eyle kim od saçılur âh-ı ciger-gâhımdan 

4. ‘Arsa-i mihrde bir nâdir-i devrânam kim 
Fethdir pîş-revim nusret-i Allâhımdan 

5. Ser-i mey-hârde kulkul ki surâhî söyler 
Mest olur bâde-perest hande-i kahkâhımdan 

6. Gerd cünûnam velî gafil degülem nîm-nefes 
Korkaram kim gazab-ı Leylî-i âgâhımdan 

7. Bu ne âşüftelik ey Mir Nigârî haberin 

Yok mudur hiç meğer kim kerem-i şâhımdan 

546. 

Feİlâtün Fe‘ilâtün Fe‘ilâtün Fe‘ilün 

1. ‘ Aşkda bî-meselem vâhid-i bî-tâyem men 
Bana mânend bulunmaz kime hemtâyem men 

2. Vahdete sığmaz ene'l-Hak sözini söylemezem 
Rabbi erinî dimezem matlab-ı Mûsâyam men 

3. İhtiyârımla degül böyle makâlât beli 
Yâr söyler bu sözi şecer-i Sînâyam men 

4. Her ne güftâra gelür ta‘lîm-i dildâr iledir 
‘Ârifem ‘ilm-i ledünnî ile gûyâyam men 

5. Sâye-i mihrde perverde-i şehbâz-ı cemâl 
Kâf-ı ‘aşk üzre karâr eylemiş ‘Ankâyam men 

6. Ne görür zâhid-i a‘mâ ne bilür bî-haberân 
‘Âlem-i gaybdanam hey'et-i Kibriyâyam men 

7. ‘Âşık-ı gûşe-nişînem ne işim vâ‘iz ilen 
Güft ü gû eylemezem enîs-i ma‘nâyam men 

8. Bende-i âl-i ‘âbâ manzar-ı sıdk-ı bahâ 
Mazhar-ı lutf-ı Hudâ sâye-i Mevlâyam men 

9. Hâsid ey Mir Nigârî nice inkâr eyler 
Eyler ikrâr kamu şems-i hüveydâyam men 

547. 

Feİlâtün Fe‘ilâtün Fe‘ilâtün Fe‘ilün 

1. Başına düşdi o gün rindlerin daşı hemân 

Didiler kim görünür bu gice ay-ı Ramazân 

2. Nehy-i nâçâr mey-i nâbdan eyyâm-ı sıyâm 
Kıldı mey-hârları pîr-i mugân âh-zenân 

3. Zâhidiıı toğdı güni ay-ı sıyâm irdi yâ 
Kevkebi işledi yahşi velî encâmı yaman 

4. Gördi erbâb-ı vera‘ bend der-i mey-kedeni 
Kıldı peykân-ı sitihzâya şarab-hârı nişân 

5. Ramazân ayma tâb eylemez âlûde-i mey 
Yok mı bir çâre meded eylegil ey pîr-i mugân 

6. Sen ne etvâr-ı şirinsin ü ne güzel insin 
Sana mahsûsdur ey Mir Nigârî ‘irfân 

548. 

1. Sâkî getür bâdenin câna hoşgüvâresin 
Cem 4 eyle gam-şikeni câm-ı dilin pâresin 

2. İfrât-ı sevdâ ile düşüpdür lerze dile 
Gözet beni görürsen mevtimin emâresin 

3. Ârâm-ı tıfl-ı dile cânâne minnet eyle 
‘Aklı virüp almışam ‘aşkın gâhvâresin 

4. Kâküle dökme hâle dokunma şâne aman 
Kılma gönlüm âşüfte dökme gözüm karasın 

5. Sâgar-ı nûrânîden almadılar feyz kim 
Müneccimler bulmazlar ‘âşıkm sitâresin 

6. Durmaz dil-i âvâre yüz virüpdür firâre 
Zencîr ur bend eyle vakt iken it çâresin 

7. Terk it Seyyid Nigârî dil-i şûrı bî-‘ârı 
Gayr mümkün saklamak cünûnun âvâresin 

549. 

Fâ‘ilâtün Fâ‘ilâtün Fâ‘ilün 

1. Bülbül-i dil olmaya feryâd-zen 
Keşf eyle ruhsârmı ey gül beden 

2. Eyle şîrîn söyle ki ey nûş-hand 
Açmaya tûtî-yi sühanver dehen 

3. Hâr-ı mugaylân-ı rehin neşterin 
Külhan-ı kûyun sanemâ yâsemen 

4. Ger ser-i kûyunda olursam şehîd 
Hâk-ı hûn-âlûdemi kılgil kefen 

5. Söyleme sabr eyle nikâbm getür 
‘Âşıka dîdârsız olmaz seken 

6. Terk-i efgân eylerem ol vakt kim 
Gülşen-i kûyunda dutarsam vatan 

7. Yâd-ı lebinle şeker-efşân ider 
Mir Nigârî şirîn-ter sühan 

550. 

Mefâ‘îlün Mefâdlün Fe‘ûlün 

1. Nigârâ nâr-ı mihrin yârim olsun 
Enîsim mûnisim dilârım olsun 

2. Serim ser-menzil-i sevdâ-yı çeşmin 
Hevâ-yı kâkülün serdârım olsun 

3. Vücûdum bend bend mihrinle memlû 
Dilimde bâde-i efkârın olsun 

4. Yazılsun mushaf-ı hüsnün sinemde 
Dem-â-dem ezberim ezkârım olsun 

5. Hadîs-i leblerin kand-ı mükerrer 
Mükerrer sözlerin tekrârım olsun 

6. Şarâb-ı vasf-ı ladin ey şirinim 
Medâr-ı şi‘r-i şekker-bârım olsun 

7. Nigârî olsa mihrinle memlû 
Harâb-ı âh-ı âteş-bârım olsun 

551. 

Mef ûlü Mefâdlü Mefâdlü Fe‘ûlün 

1. Geç ey dil-i mihnet-zede dut sevdâ eteğinden 

Çek başını bir yana bu gavgâ eteğinden 

2. Ser-menzil-i hûrşîdi Mesîhâ gibi gözle 
Dut hayme-i tecrîd-i mu‘allâ eteğinden 

3. Tâ kim düşübem ravza-i meyhâneler içre 
Güller dererim gülbün-i ma‘nâ eteğinden 

4. El çekmezem ey nâsıh rûz-ı ezelimdir 
Tâ rûz-ı kıyâmet mey ü mînâ eteğinden 

5. Yok âyin-i ‘uşşâkda ‘âr eylemek olmaz 
Erbâb-ı gönül giçmez rüsvâ eteğinden 

6. Dönmez dil-i sevdâ-zede dildâr kûyunda 
Müştâk el üzmez büt-i zîbâ eteğinden 

7. İhlâs ile ey Mir Nigârî öp ayağı 

El çekmegil ol kâse-i sahbâ eteğinden 

552 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mübtelâ-yı firkatem ey büt devâ bilmez misin 
Haste-i hicrâna dermân-ı şifâ bilmez misin 

2. Bu ne istignâ vü bu ne nâz-ı bî-‘adeddir 

Yoh mudur mihrin meğer gayr ez cefâ bilmez misin 

3. ‘Arbede eyler dem-â-dem gamze-i zâlimga di 
Ceng olmaz her yakıt bir dem hevâ bilmez misin 

4. Serv-kadd üzre nedir kec-revlik ey kullâb-ı zülf 
Eğer sen doğrı tarîk-ı istivâ bilmez misin 

5. Egrilikden dönmedin bir dem peşîmân olmadın 
Eylemezsin havf bir emr-i Hudâ bilmez misin 

6. Geçmedin mahbûb u meyden ey Nigârî geçdi ‘ömr 
Millet-i İslâm u dîn-i Mustafâ bilmez misin 

553 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Halka-i rindâna girdim ‘âşık oldum tâzeden 
Devlet-i bî-pâyâ irdim dem-be-dem âgâzeden 

2. Pâdişâhım sanki aldım câm-ı Cemden bir nefes 
Mansab-ı a‘lâya yetdim hamdü lilâh tâzeden 

3. Pertev-i hûrşîd-i hüsnünden ziyâdâr olmasa 
Gökçek olmaz mâh-veşler âl u reng ü gâzeden 

4. Şem‘-i ruhsârmla bahs itmiş kim ol bulmuş belâ 
Kat‘-ı ser olmuş olur maktû‘ çıkan endâzeden 

5. Nûr efşân eyler ol mihr-i ruh u zülfün velî 
Hâsıl olmaz bu hüveydâ mushaf u şîrâzeden 

6. Almasa erbâb-ı hâcet ehl-i devletden nasîb 
Hîç nef itmez ana açmış büyük dervâzeden 

7. Mey-peresdir kim dimişlerdir Nigârî hakkına 
Söylemişler bu sözi Hakdan gelen âvâzeden 

554 . 

Feİlâtün Fe‘ilâtün Fe‘ilâtün Fe‘ilün 

1. Bezm-i meyhâneye düş ki zurefâlar göresin 
Ma‘rifet bâdesin iç ki ‘urefâlar göresin 

2. Gel şarâbhâneye gusl eyle tenin bâde ile 
Sâdelerden nefes al kim hunefâlar göresin 

3. Nezr-i cân eyle dilâ seyyid-i bevvâblara 
Açıla bâb-ı şerâfet şürefâlar göresin 

4. İncinme cevr ü cefâdan ü yeme gam âhir kâr 
Dökünür bir yere kim mihr-i vefâlar göresin 

5. Gezme bî-çâre ey Mîr Nigârî hergiz 
Sâkin ol yâr diyârmda safâlar göresin 

555 . 

Feİlâtün Fe‘ilâtün Fe‘ilâtün Fe‘ilün 

1. N’ola kati eyleyüp ey yâr salâlar idesin 
Mey-peresler cem‘ ola cümle senâlar idesin 

2. Kanımı dök harem-i kûyuna kurbân olayım 
Cân virem ben sana sen zevk ü safâlar idesin 

3. Mürg-i cân u bülbül-i dil şevk-ıle pervâz eyler 
Gülşen-i kûyuna gülbâng-i nidâlar idesin 

4. N’ola da‘vet idesin yâr huzûra âmîn 
Feth-i maksûdum içün hayır du‘âlâr idesin 

5. Câna gelmiş maraz-ı hicr ile bîmârlarm 
Ne olur şürbet-i ladinle devâlar idesin 

6. Ser-i kûyunda ayak çekmez esîr-i zülfün 
Ne kadar şâm u seher cevr ü cefâlar idesin 

7. Ey Nigârî ne güzel yâr taleb eyle cân 
Bâng-i âheng ü rebâb ile fedâlar idesin 

556 . 

Fedlâtün Fedlâtün Fedlâtün Fedlün 

1. Görmesem hâk-i peyin dutmasam ol yâr eteğin 
Yine terk eylemezem dutmazam agyâr eteğin 

2. Çıkar ol mâhm elinden giceler âhım odı 
Yakar eflâki yakar ‘arş-ı pür-envâr eteğin 

3. Eyle âşüfte-i gülzâr-ı cünûndur gönlüm 
Gendini bilmez eğer yırta bütün hâr eteğin 

4. Çekülür zencîre pâ-beste-i ser dâra gider 
Kim ki hıfz eylemeye gayrdan esrâr eteğin 

5. Hasret-i ladin ile bülbül-i dil kan ağlar 
Yâd-ı ruhsârm ile gül gibi yırtar eteğin 

6. Geçin ey Mîr Nigârî elem-i ‘âlemden 
Gezin ol nice mey-hâr ile gülzâr eteğin 

557 . 


1. Bâğ-ı melâhatin gül-dzârısın 
Emîr-i Hamzenin şeh-nigârısm 

2. Gün gibi hüveydâ vü âş-kâr eder 
Seyyid-i şeydânm şirînkârısm 

3. Meydân-ı hüsünde sürmesin semend 
‘Arsa-i zîbânm şehsüvârısm 



4. Yûsuf-ı zîbâ tek kulların çokdur 
Mülk-i melâhatm şehriyârısm 

5. Mülk-i melâhata virmişsin revâc 
İklîm-i zîbânm hükümdârısm 

6. Sâye-i mihrinde hükümdârlık 
Bulmuşam zîrâ kim keremkârısm 

7. Degülem tanımaz bilürem seni 
Seyyid Nigârînin güzel yârısın 


Rubâî 

558 . 

Fe‘ilâtün Fe‘ilâtün Fe‘ilâtün Fe‘ilün 

1. Gül virdi meğer bâğçede bû ey Sâkî 

Ki salup mürg-i seher bâğlara hû ey sâkî 

2. Yâd kılgil beni gülzâr-ı harâbât içre 
Bir dem it hâl-i perîşânıma hû ey sâkî 


Rubâî 

559 . 

Feİlâtün Fe‘ilâtün Fe‘ilâtün Fe‘ilün 

1. Yandırdı bizi âteş-i hû ey sâkî 
İçelüm bes kanı ser-şâr sebû ey sâkî 

2. Eyle ser-mest olalım bilmeyelim om bum 
Gelmeye gönlümüze ne o ne bu ey sâkî 

HARFÜ’l-VÂV 

560 . 

Mef‘ûlü Mefâîlün Mef ûlü Mefâîlün 

1. Ey sâkî gül eyyâmı hengâm-ı hamidir bu 
Te’hîre nedir bâ‘is âyâ ne ‘deldir bu 

2. Terk eyle îni ânı sığmaz bu deme hergiz 
Güftâr-ı çirâ zîrâ tengây mahaldir bu 

3. Tâ rûz-ı ezelden bu cânımda bir âteş var 
Sönmez ebedî âyâ bitmez ne temeldir bu 

4. Ol âteş-i cân-sûzum ol nâr-ı dil-efrûzum 
Eltâf-ı İlâhîdir erzâk-ı ezeldir bu 

5. Ol dâg-ı ciger-sûza her lahza câmm kurbân 
Zîrâ ki degül bir cân bin câna bedeldir bu 

6. Ol dâg-ı revân-ârâ bin câna değer ammâ 
Kadir degülem bulmam matlûba haleldir bu 

7. Meyi eyleyen ey câna meyi itme bu meydâna 
Bu ‘arsa-i sevdâdır sahrâ-yı eceldir bu 

8. Gîsû ile uğraşma zîrâ başa varmazsın 
Bir kâr-ı dükenmezdir bî-bâr emeldir bu 

9. Mey-hâr ile ey vâ‘iz bahs eyleme kim bahsin 
Bî-ma‘nî tekellümdür meccâne cedeldir bu 

10. Ey mutrib-i hoş-güftâr eş‘âr-ı cünûndan geç 
Zîrâ ki yahar câmm yaramı tezeldir bu 

11. Ey tab‘ yeter zîrâ eş‘âr-ı ciger-sûzun 
Yandırdı beni yakdı sûzâne gazeldir bu 

12. Sûzâne gazel-hânı benden sorun ey yârân 
Ol Mir Nigârîdir müştâk-ı güzeldir bu 

561 . 

Mef ûlü Mefâ‘îlün Mef ûlü MefâTlün 

1. Fark eylemezem bir mü fıkr eylerim ol âhû 
Efşân eylemiş kim bû yâ müşk mi yâ gîsû 

2. Peykân mı bu yâ gamze müjgân mı o yâ nîze 
Âfet mi bu yâ dîde o seyf mi yâ ebrû 

3. Gerden mi bu yâ mînâ gabgab mı o yâ elma 
Bûse mi [bu] yâ kâkum o kad mi vü yâ dil-cû 

4. Bu ‘ayn mı hikmet mi yâ ‘ayn-ı kerâmet mi 
Yâ sihr mi yâ fitne câdî mı vü yâ câdû 

5. Bakdı bana ol âfet hayretle didim yâ Rab 
Bu dîde mi ol ebrî vü yaya girüp Hindû 

6. Ahmed mi Mahammed mi yâ şâh-ı melâhat mı 
Sordum didiler vallâh mahbûb-ı Hudâdır bu 

7. Eyle za‘îfem Leylâ sevdân ile kim aslâ 
Zülfünle beni zârm yok fark-ı ser-i yek-mû 

8. Ne müşk-i mu‘attarda ne var meleklerde 
Zülfün gibi ne hoş bû gendin gibi ne hoş hû 

Eş ar-ı dıl-aramız ya Farisi ya Turkı 
Sahbâ-yı belâgat-bahş şirîn-reviş ü nîkû 

10. Hayret-zede[y]em zîrâ bu şâ‘ir-i bî-hemtâ 
Yâ Mir Nigârî yâ Hâfız mı vü yâ Hâcû 

562 . 

Feİlâtün Fe‘ilâtün Fe‘ilâtün Fe‘ilün 

1. Anlagil ‘aşk nedir dinle ne ma‘nâdir bu 
Bâde-i lutf-ı Hudâ bahşiş-i Mevlâdır bu 

2. İçelim şâm u seher içre ve lâkin bî-câm 
Câma hâcet mi olur bâde-i ma‘nâdır bu 

3. Dimezem öyle yâ böyledur[ur] ammâ ki viren 
Derdi dermânı heme ‘âşık-ı sevdâdır bu 

4. Harfsiz ‘âşık-ı şeydâlara ta‘lîm eyler 
Ders-i esrârı ne hoş ders-i dil-ârâdır bu 

5. Mahfîdir ‘aşk-ı hafiyyâtı hüveydâ eyler 
Söylerem böyle velî gör ne mu‘ammâdır bu 

6. Bahş ider keyf ki ol keyf kerâmet görünür 
Ne güzel keyf ü ne hoş bâde-i hüsnâdır bu 

7. Söyleyen ‘âlem-i eş‘ârda şirin şirin 
Mâdih-i ‘aşk-ı Hudâ tab‘-ı şeker-hâdır bu 

8. Ne kadar söylesen ey tab‘ toyulmaz zîrâ 
Sohbet-i ‘aşk-ı şirin şerbet-i ahlâdır bu 

9. Kâsıd ey Mîr Nigârî görünür hande-zenân 
Var bir hayr haber ‘âleme büşrâdır bu 

563 . 

Fe‘ilâtün Fe‘ilâtün Fe‘ilâtün Fe‘ilün 

1. Sabr kıl ey dil-i şûrîde nedir munca gulu 
Bir gün olur açılur yüzümüze bağlu kapu 

2. Nedurur munca elemler yeme gam âhir kâr 
İrişür bir yere sabr eyle ki kalmaz kaygu 

3. Açılur hûrşîd-i ikbâl ü doğar mâh-ı murâd 
Nây tek kılma nevâ çeng tek açma gîsû 

4. Âbrûyum heme dem bâde-i esrâ dökmüş 
Ciğerim şemşîr-i sevdâ ile delmiş ebrû 

5. Yanasın âteşe pervâne gibi âh itme 
Olma bülbül gibi âşüfte vü kılma hây u hû 

6. Derd-i ser istemesen gûşe-i virâne gerek 
Menzilin kim nedi baş ağrısı bilmez bayku 

7. Beyle kim gamze-i mestâne ki kıykaç oynar 
Ne kalur sağ u selâmet ü ne felâket ü sayru 

8. İ‘tibâr-ı ‘âleme bir mûy misâl eyleme kim 
Fikr kıl taht-ı Süleymânı ne bu kaldı ne o 

9. Tâlib-i cilve-i dîdâr gerekdir hayrân 
Erinî erinî diyerek söyleye yâ Hû yâ Hû 

10. Dil-i sevdâ-zede bir serv-i dil-ârâda makam 
Eylemiş kim ne yeter bin sene uçsa yâ Hû 

11. Lâle-ruhsârdan ey dil haber al ‘âlemde 
Var mıdır düzde ben gibi Karadağlu 

12. Tab‘ meydâna çıkup Rûhî-i Bağdâd gibi 
Söylenür dillere düşmüş kim o Karabağlu 

13. Hiç bir ben gibi gördün mü cünûn-ı sevdâ 
Söyle Allâhı sever Mîr Nigârî doğru 




DÎVÂN 


333 


564 . 

Mef ûlü Mefâ‘îlü Mefâ‘îlü Fe‘ûlün 

1. Bî-tâb oluram lem‘a-i dîdârma karşu 
Hayrân oluram dîde-i humârma karşu 

2. Göz pertev-i ruhsârma tâb eylemez ammâ 
Ol hâl ile ister dura dîdârma karşu 

3. Ol dîde-i dîdâr-perestem meze çalmaz 
Ger ‘ömr-i ebed olsa da ruhsârma karşu 

4. Ser-mest-i mey-i tâk degül ‘aynımız ammâ 
Bilmez özin ol çeşm-i şarab-hârma karşu 

5. Efkâr-ıla âşüftelik eylerse de gönlüm 
CemMyyetim artar tel-i tarrârma karşu 

6. Cem‘ olsa eğer bir yere ‘âlem yine ‘âlem 
Aşüfte olur gamze-i hun-hârma karşu 

7. Söyleşmeğe kadir mi olur tûti-yi dil-bâz 
Bir lahza leb-i la‘l-i şeker-bârma karşu 

8. Ey tab‘ ne nazm-ı Derî ne Türkîde bir kes 
Leb depredemez şi‘r-i şeker-bârma karşu 

9. Ey Mîr Nigârî yine bir hâle yetişdim 
Ser-mest görürken seni dildârma karşu 

565 . 

Mef ûlü Mefâ‘îlü Mefâ‘îlü Fe‘ûlün 

1. Kılma bizi yâ Râb dil-âgâhımdan aynı 
İtme saf-ı ashâb-ı Hudâ-hâhımdan aynı 

2. Şeh-râh-ı mahabbetden ırag eyleme her dem 
Seyr itmeyelim bir kadem ol râhdan ayru 

3. Kılma beni rüsvâ der-i agyâra düşürme 
İtme ben muhtâcı[nı] keremgâh[m]dan ayru 

4. Hûblâra nazar eylemezem çünki gözümde 
Şensin ki bakar mihre olur mâhımdan ayru 



334 NİGÂRÎ 

5. El-minnetü lillâh ki merdân-ı Hudâyız 
Zîrâ degülüz bir nefes Allâhdan aynı 

6. Na‘lîn-i dil-ârâsı ki tâ tâc-ı serimdir 

Bir dem degülüm hıdmet-i ol şâhdan ayru 

7. Nâle-i mihir içreyem ey Mir Nigârî 
‘Aynım degül ol mâh nazar-gâhımdan ayru 

566 . 

Mef ûlü Mefâ‘îlü Mefâ‘îlü Fe‘ûlün 

1. Dök kanımı ol hind-i ciger-hârma karşu 
Ya‘ni nigeh-i çeşm-i sitemkârma karşu 

2. Ref‘ eyle nikâbâtı ki ‘uşşâk-ı talebkâr 
Kurbânın ola ka‘be-i dîdârma karşu 

3. Bir bakmak ile söylemedin mi alur cân 
Ey büt ne ‘aceb durmadın ikrârma karşu 

4. Sürme beni dil-hasteni der-kâr-ı nazardan 
Sıhhat buluram dîde-i bîmârma karşu 

5. Al perdeni ey kıble-i müştâk seher-gâh 
Gün eyleye secde meh-i ruhsârma karşu 

6. Ne gördüm izin ne gözime değdi gubârm 
Durdum ne kadar ki reh-i reftârına karşu 

7. Erbâb-ı sühan ‘arsa-i eş‘âra cân atmaz 
Ey Mir Nigârî tab‘-ı kerrârma karşu 

567 . 

Fe‘ilâtün Fe‘ilâtün Fe‘ilâtün Fe‘ilün 

1. Sâkî devr eyle dem-â-dem eyu devrândır bu 
Câmı lutf eyle pey-â-pey güzel ihsândır bu 

2. Dil-i ihlâs-keşe bâdeyi ihsân eyle 
Tasdik it mü'min-i hâlisdi müselmândır bu 

3. CenT olur hüsnün içün kûyuna erbâb-ı dilân 
Ne güzel yer ne güzel ders ü debistândır bu 

4. Zülüfdür mi ‘acabâ ol ki hevâda oynar 
Mürg-i pür-âb mı yâ per mi açup cândır bu 

5. Yâd-ı ruhsârm-ıla yandı yakıldı gönlüm 
Cânıma düşdi yine âh ne sûzândır bu 

6. Görmedim mâh-ruhm âh dükendi ‘ömrüm 
Yok mudur âhiri eyvâh ne hicrandır bu 

7. Ne kadar Mir Nigârîye cefâlar idesin 
Yine terk eylemez ‘aşkın nice insândır bu 

568 . 

Mef ûlü Mefâ‘îlü Mefâ‘îlü Fe‘ûlün 

1. Ey sâkî cem‘ olmuş der-i meyhânene gamlu 
Lutf eyle dem-â-dem yeridir kâse-i memlû 

2. Müştâk-ı cemâlindi meğer ey büt-i zîbâ 
Her dem görünür ‘aynıma câmm gözi nemlü 

3. Agyâra nazar eylemez âşûbe-i çeşmin 
Aşüftelerin sinesi dağlu gözi bağlu 

4. Yâd eylemedin ‘âşık-ı zârm n’edi bâ‘is 
Bir sormadın ahvâlini ey dilber-i dil-cû 

5. Feryâd ile ağardı başın dimedin bir 
Âhm ne içün söyle görem ey dil-i dağlu 

6. Yokdur hevesim bâde-i tab‘ım dükenübdür 
İmdâd eyle ey pîr-i harâbât-ı kerem-hû 

7. Bir dem nazar ey Sa‘dî-i sultân-ı belâgat 

Bir dem meded ey Hâfız-ı hoş-tab‘ u şeker-gû 

8. Eş‘ar-ıla destimde olur mülk firâvân 
Beyle yana açmış ki ‘ilim tâli‘-i nîkû 

9. Ferhâd salup nevbetin ey Mir Nigârî 
İmdi benem âşüfte-i şîrîn Karabağlu 

569 . 

Fe‘ilâtün Fe‘ilâtün Fe‘ilâtün Fe‘ilün 

1. Kurbânam nâvekine ‘ayn-ı inâyetdir bu 
Öldürür ‘âşıkı bî-zahm kerâmetdir bu 

2. Tâk-ı ebruların erbâb-ı dili tâk eyler 
Çekemez kimse kem ân m ne ‘alâmetdir bu 

3. Ayağ al ey kad-i bâlâ bu ne heyhâ heyhâ 
Kûy-ı ‘uşşâka yüri gör ne kıyâmetdir bu 

4. Harem-i dâire-i kûyuna câmm kurbân 

Ne ‘aceb menzil-i dil-keş ü ne vilâyetdir bu 

5. Safha-i rûyunı gördüm didim Allâh Allâh 
Ne güzel mushaf-ı zîbâ vü ne hûb âyetdir bu 

6. Vahşiyetim artar eğer vakt ki sâyen görünür 
Şaşmışam kim ne mehâbet ne karâbetdir bu 

7. Hâzır ol turre-i tarrârma girdin ey dil 
Eyler evhâm hücûm gûşe-i vahdetdir bu 

8. Tutma sahrâ eteğin söyleme Leylâ Leylâ 
Kays tek girme bu sevdâya melâmetdir bu 

9. Vâ‘izâ söyleme bî-câ dime takvâ takvâ 
Mezheb-i ‘aşkda yok din melâmetdir bu 

10. Harf-i şek medrese-i mihrde sığışmaz hergiz 
Mekteb-i kal degül cây-ı hakîkatdir bu 

11. Teslîm-i rûhdur ol kadem-i ‘aşk beli 
Sanma ey Mir Nigârî ki zarâfetdir bu 

570 . 

Fe‘ilâtün Fe‘ilâtün Fe‘ilâtün Fe‘ilün 

1. Dâr-ı firkat çekenin gözleri olur ağlu 
Nân-ı gamdır yediği içdigi şerbet ağlu 

2. Var cenTiyyetiniz ey dil-i rüsvâ ne güzel 
Sen Karabağlusun bülbül-i şeydâ bağlu 

3. İrdi nevrûz bahâr oldı ki bağlar açılur 
Coşub ashâb-ı safâ çaylar olupdur çağlu 

4. Pençe-i ‘aşka giriftâr olubam âh nidem 
Çâre ne cânımı çalmış öyle bir kaynağlu 

5. ‘Ârızın zülfiin-ile hûbter ü a‘lâ görünür 
Hûb ‘alâ görünür bâğ-ı dil-ârâ zağlu 

6. Leb-i ladine berâber dimek olmaz zîrâ 
Hâzin-i gaybdır ol gonçenin ağzı bağlu 

7. Lâle ger ‘ârızma olsa mu‘ârız ne ‘aceb 
Söyler elbette ‘abes her kim olursa dağlu 

8. Kaşına hûb yaraşur kâr velâkin değmez 
Elimiz el mi değer şemşîr olursa zağlu 

9. Dâgım ey Mir Nigârî gör nûr sanma ‘aceb 
Ki dil-i ‘âşık-ı şeydâ olur elbet dağlu 

571 . 

Mefâdlün Mefâdlün Mefâdlün Mefâdlün 

1. Ne hâsıl bî-bekâ ‘âlemden ey dil çekmegil gaygu 
Tutup dâmân-ı ‘uzlet ehl-i ‘âlemden otur aynı 

2. Görüp zîbâ cemâlin fitne-i dünyâya aldanma 
Tegâfül itme mihmân öldüren bir mîz-bândır bu 

3. Ser-i kûyunda dildârm esirim ol zamandan kim 
Kemend-i gerdenimdir turra-i tarrâr-ı ‘anber-bû 

4. Meğer fermân kılmış gamze-i hun-hâr kim böyle 
Çeküp şemşîr ü hançer katlime dü çeşm ü çâr ebrû 

5. Giriftâr-i gazâl-i nâzenîn süzgün nigâham kim 
Yerimdir kûh u sahrâ hemdemim hamâmedür âhû 

6. Dilimde âteş-i firkat yanar câmm çeker hasret 
Makamım gûşe-i vahdet sözümdür dem-be-dem Hû Hû 

7. Giçüp peykân-ı hasret sinesinden câna yetmiş kim 
Yetür Mir Nigârî dil-fıkârm imdi bir pehlû 

Rubâî 


572 . 

Fe‘ilâtün Fe‘ilâtün Fe‘ilâtün Fe‘ilün 

1. Âh yandırdı bizi berk-ı günâh ey sâkî 
Bes nice kılmayalım sûz-ıla âh ey sâkî 

2. Böyle cürm ile bizi kimse tesâhüb itmez 
Eyleye çâre meğer ‘afv-ı İlâh ey sâkî 


Rubâî 

573 . 

Fe‘îlâtün Fe‘ilâtün Fe‘ilâtün Fe‘ilün 

1. Aldı etrafımızı bahr-i günâh ey sâkî 
Kıldı her yerde bizi rûy-ı siyâh ey sâkî 

2. Her ne esbâba yapışdıksa bize virmedi yüz 
Lutfdan özge bize yokdı penâh ey sâkî 

HARFÜ’l-HÂ 

574 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Dûstân-ı Ahmedi sevmek itâ‘atdir bize 
Düşmen-i âl-i ‘abâya ta‘n tâ‘atdir bize 

2. İftihâr itmez miyem her dem ki âle nisbetem 
Var nâz itmez miyem nisbet siyâdetdir bize 

3. Bâ‘is-i serverligim üftâdelikdir dem-be-dem 
Pây-mâl olmak reh-i sevdâda ‘izzetdir bize 

4. Kârımız âgâhlıkdır her nefes dildârdan 
Gâfıl olmak bir nefes bî-had nedâmetdir bize 

5. Çıkmayız aslâ çıkar kim ravza-i rıdvândan 
Gülhan-i kûy-ı nigârım bâğ-ı cennetdir bize 

6. Dâg-ı sîne âh-ı dil eşk-i fırâvân dem-be-dem 
Hûb ‘alâmet hûb ‘âdet hûb kerâmetdir bize 

7. Men‘ müşkildir ki ey Seyyid Nigârî subh u şâm 
Bâde-i sevdâya cân virmeklik ‘âdetdir bize 

575 . 

Mef ûlü Mefâ‘îlü Mefâ‘îlü Fe‘ûlün 

1. Ey dil nazarın ‘ârız-ı dilberden ayırma 
Feyz-geh-i hûrşîd-i münevverden ayırma 

2. Evhâm ile uğraşma düşüp garlar içre 
Efkâr-ı şirinin perî-peykerden ayırma 

3. Âşüfte-i sahrâ-yı hatâ eyleme yâ Rab 
Şehrâh-ı mahabbet reh-i ekberden ayırma 

4. Artur heme dem zevkimi kıl şevkimi efzûn 
İhlâsımı hâk-ı pey-i rehberden ayırma 

5. Leb-teşne-i sahrâ-yı cezâ itme İlâhî 
Kesme ümidim sâkî-i Kevserden ayırma 

6. ‘Uşşâk-ı Muhammed ile kıl haşrimi yâ Rab 
Üzme elimi Âl-i peyemberden ayırma 

7. Evsâf-ı leb-i ladini tekrâr eyle tekrâr 
Ey Mir Nigârî dilin ezberden ayırma 

576 . 

Mef ûlü Mefâdlü Mefâdlü Fe‘ûlün 

1. ‘Uşşâk yeter matlaba lâ-matlab olursa 
‘Âlem cem‘ olur başına mey-meşreb olursa 

2. Peymâneyi kırdı dögünün vâ‘iz-ı hâma 
Şâyeste-i işkencidi yed mürekkeb olursa 

3. Yandırmağa bezm ehlini sûzda gerek âteş 
Bî-şübhe ki te’sîr eylemez bî-teb olursa 

4. Nâmûs ider ashâb-ı safâ koymaz ayağın 
Ol söfî-i bî-bâde eğer merkeb olursa 

5. Zâhid çeker el çekdiği meccâne emekden 
Peymâne-i leb-rîz-ile leb ber leb olursa 




340 NİGÂRÎ 

6. Dîndârma mey-hâr gerek bezm-i semâ‘a 
Kayd eylemezem gerçi ki lâ mezheb olursa 

7. Yeksân dimezem Leyle-i kadre ne münâsib 
Gîsû ile hem-demligim ezber-i şeb olursa 

8. Bir katrece gelmez göze deryâ-yı günâhım 
Er lutf-ı keremkâr-ı Şeh-i Yesrib olursa 

9. Bî-şübhe yeter matlaba ey Mir Nigârî 
Ger fıkr-i gönül şâm u seher yâ Rab olursa 

10. Kayd eylemez kılsa ‘adâvet kamu ‘âlem 
İmdâdım eğerinle zîn-i Merhab olursa 

577 . 

Mef ûlü Mefâ‘îlü Mefâ‘îlü Fe‘ûlün 

1. Yâ Rab beni gîsûy-ı mukattardan ayırma 
Sevdâ-yı fırâvân tili serden ayırma 

2. Üzme elimi kılmagil âşüfte-i kâkül 

Ol mecma‘a-i zülf-i rmkanberden ayırma 

3. Her lahza temâşâ kılam ol serv-i hırâma 
Bir lahza Hudâ kâmet-i ‘akardan ayırma 

4. Hicrân içre telh-i mezâk itme İlâhî 
Güftâr-ı şirîn-lebleri şekkerden ayırma 

5. Meyhâne bucağında mukîm eyle müdâmı 
Mestâneler içre leb-i sâgardan ayırma 

6. Keyfıyyetim efzûn eyle tâ rûz-ı kıyâmet 
‘Işret-gehimi bâde-i ahmerden ayırma 

7. Ger var ise ‘akim senin ey Mir Nigârî 
Ruhsârmı hâk-i pey-i dilberden ayırma 

578 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Cân tek ey dil ‘aşkı hıfz it kim emânetdir bize 

Cânib-i Mevlâdan ol bir başka ni‘metdir bize 

2. Vâ‘izâ inkâra düşdün ‘aşkı bed-kâr eyledin 
Kim mey-i tenzîhdir sâde sa‘âdetdir bize 

3. Sûfiyâ ağzın döner ta‘n itme zîrâ bî-hisâb 
Cürm ile fıkr it kabûl bir kerâmetdir bize 

4. Mihnet-i dildârdan her dem olur hâsıl sürür 
Eylesün her ne diler ‘ayn-ı ‘inâyetdir bize 

5. Olsa da sehven eğer dilber bizi yâd eylesün 
Olsa da şetmen eğer zikrden şerâfetdir bize 

6. Kârger olmaz dilâ nâmûs u nâm ‘âr eylemek 
Âyin-i ‘uşşâkda yok bu kabâhatdir bize 

7. Sanma ey Seyyid Nigârî bî-cemâ‘at kim imâm 
Câm-ı Cemdir âlet-i sahbâ cemâ‘atdir bize 

579 . 

Mef ûlü Mefâ‘îlün Mef ûlü Mefâ‘îlün 

1. Kur'ân-ı mahabbetden aldım göze bir âye 
Gün virmedi ol âye ne hûrşîde ne âye 

2. Meccâne degül munca feryâd kılur sûzân 
Zîrâ dil-i sûzânım bir âteş urup nâye 

3. Sevmez beni dildârım sanman ki budur vechi 
Nâmûs ider ol kim bakmaz beni rüsvâye 

4. Mahşerde harâretden ‘uşşâk ne gam eyler 
Bulmuş sanemâ zîrâ hâk-i kademin sâye 

5. Ey dilber-i bî-hemtâ v’ey la‘l-i revân-efşâ 
Hâk-i kademin feyzi cân virdi Mesîhâya 

6. Ol ziilf-i girih-gîri ister ki kıla âhir 
Girmiş dil-i mecnûnum bî-gâye bu sevdâya 

7. Ey Mir Nigârî bu hûy hâyımı bîhûde 
Sanma beni kim Leylî salmış hûy hâye 

580 . 

Mef ûlü Mefâ‘îlün Mef ûlü Mefâ‘îlün 

1. Aldım ele bir hâme terkîm ideyim nâme 
‘Arz itmek içün hâlim dildâre güzel nâme 

2. Câmm tutuşup ol dem âh eyledi kim bir dem 
Od düşdi kâğız yandı kül oldı bütün hâme 

3. Ey peyk-i sabâ imdi teslim eyledim câmm 
Dildâr-ı şirîn-kâra iş kalmadı bî-fâme 

4. Ahvâl-i dil-i zârım meyhâne bucağında 
Ger bulsa idim bir yer ‘arz eyler idim câme 

5. Peymâne mînâ der cûş erbâb-ı taleb hâzır 
Bâ‘is nedir ey sâkî te’hîr nedir şâma 

6. Ne mâl ü menâlim var ne sabr u karârım var 
Rahm eylegil ey sâkî göz dikmezem ikrâma 

7. Şehbâz-ı hayâlimden yok bende eser zülfün 
Teftiş eyle ey câmm düşmüş meğer ol dâme 

8. Etvârıma ey sofi ta‘n itme kazâdandır 
Ger var ise bir şübhen bak hâne-i aklâma 

9. Şemşîr tamâm itdi Pervîz-i bed-efkârı 
Zulm eyledi kim nâ-hak Ferhâd-ı şirînkâma 

10. Te’hîrde âfet var ey Mir Nigârî sen 
Vaktinde tamâm eyle koyma işin ahşama 

11. İhlâs ile al câmı çek bâde-i gül-fâmı 

Tâ kim bulasın kâmı dalma ‘abes evhâma 

581 . 

Mef ûlü Mefâ‘îlün Mef ûlü Mefâ‘îlün 

1. ‘Aşk âteşine yandım yok mı ana bir çâre 
Ey sâkî-i şirîn-leb bir çâre ana ara 

2. Ma‘zûr tutun zîrâ feryâdımadır bâ‘is 

Bu kim tutuşup varım câmm düşüp odlara 



DÎVÂN 343 

3. Pendin bana kâr itmez ey ehl-i selâmet kim 
Mümkin mi tahammül gör varım tutuşup nâra 

4. Ey sâkî-i mey-efşân mey-hârlarm içre 
Gördün mü hele söyle ben tek güni bir kara 

5. ‘Arz eyleme ey vâ‘iz Firdevsi bana zîrâ 
Dâra ne bakar göz kim tikmiş ola diyâra 

6. Ey dil sana bir çâre eyler yüri bir söyle 
Bu dâg-ı ciger-sûzun ol lebleri gülnâra 

7. Yar sîne-i sûzânm ‘arşa yetür efgânm 
Göster sana rahm eyler yaralarını yâra 

8. Agyâra inanma hiç kâsıdlara aldanma 
Derd-i dilini kendin söyle kamu dildâra 

9. Ey Mir Nigârî git dergâhına dildârm 
Gör derdine bir çâre söyle ana yalvara 

582 . 

1. Hûrşîd-i hüveydâ tek uydum yine bir âya 
Seyr eyle gözüm imdi ol ay-ı hüveydâya 

2. Revnak bula bâzârım teşrif ile bir yârım 
Cân nakdi nisârımdır sanma beni bî-mâye 

3. At perdeni bî-minnet dîdârma kıl da‘vet 
Çekdirme bana hasret salma beni hûy hâya 

4. Gör ‘âşık-ı şeydânı mecnûn-ı hüveydânı 
Tâb itmedi sevdâya düşdi kûh u sahrâya 

5. Çün şems-i hüveydâdır mihrin sanemâ ammâ 
Takrir idemez kimse seyr it bu mu‘ammâya 

6. Mu‘cize-i ihyâyı keyfıyyet-i bî-tâbı 
Cür‘a-i lebin ey cân bahş eyledi ‘îsâya 

7. Göz virmedi a‘dâya ol vakt ki bir mevce 
İ‘câz-ı tilin ‘aksi düşdi yed-i beyzâya 

8. Gördüm tel-i zünnârı terk eyledim i nk ârı 
İkrâr eyledim yâri virdim dili tersâya 

9. 01 Mîr Nigârîyi görmez gözüm ey yârân 

Olmuş meğer ol Mecnûn gitmiş kûy-ı Leylâya 

583 . 

Mef ûlü Mefâ‘îlün Mef ûlü Mefâ‘îlün 

1. Açmaz ruhin ol zülfin atmaz niçün etrâfa 
Hicrân odıııa yandım gelmez niçün insâfa 

2. Kelme-i vefâ virmiş zevk ‘âşık-ı dîdâra 
Güftâr-ıla aldanmış uymuş kuru bir lâfa 

3. Hicrân-ı ruhin ey gül ‘uşşâka cehennemdir 
Bes nice diyem âyâ benzer bum a‘râfa 

4. İmdi degül ey Leylâ ser-geşteligim ammâ 
Çekdi beni bu sevdâ silsile-i nün kâfa 

5. İkrâm-ı nigâhmdır kâm-ı dil-i peymâya 
Bir nîm nazar eyle gark eylegil eltâfa 

6. Zûr u zer ile sevdâ gelmez ele bu zîrâ 
Bahşiş-i İlâhîdir ‘uşşâk-ı sîne-sâfa 

7. Terk eyle ‘abes ‘ân çek kâse-i ser-şârı 
Seyr it ruh-ı dildârı bak şîşe-i şeffâfa 

8. Ey Mîr Nigârî ben meyhânelere câmm 
Vakf eylemişem imdi yaz defter-i evkafa 

9. Eş‘âr-ı terin ey dil yaz levha-i simine 
Kıl zîb-i tılâ tuhfe it Hâfız-ı zer-bâfa 

584 . 

Mef ûlü Mefâ‘îlü Mefâ‘îlü Fe‘ûlün 

1. Ey ‘ârız-ı gülgûn beni heyhâya düşürme 
Şeydâ kılup Allâhı sever vâye düşürme 

2. Zülfün bana râm olmadığın sende bilürsin 
Bîhûde yere gönlümü sevdâya düşürme 

3. Agyâr ile uğraşma beni kılma âvâre 
Bâd-ı seheri zülf-i semen-sâya düşürme 

4. Şehdâb-ı lebinle dil-i sûzânımı kandır 
Sûzâne-i firkatle temennâya düşürme 

5. Rûşen eyle dîdâr-ıla çeşm-i nigerânım 
Keşf eyle ruhin hâcetimi âya düşürme 

6. Sâyende bana lutf eyle bir yer sana kurban 
Sekbânm olam gayr-ıla hemsâye düşürme 

7. Ey bâr-ı Hudâ kılma ki ahvâl-i perîşân 
Âh vâya salup kârımı ednâye düşürme 

8. Merdûd-ı Hudâ kılma derinden güzerânam 
Dergâh-ı gedâ bârgeh-i şâha düşürme 

585 . 

Mef ûlü Mefâ‘îlün Mef ûlü Mefâ‘îlün 

1. Leb beste olur ‘âşık vakti ki humâr olsa 
Tûtî gibi şîrînter söyler mey-hâr olsa 

2. Deryâ-yı belâ neyler ‘uşşâk-ı şirîn-kâra 
Bakmaz yine zevk eyler ger kim yeri nâr olsa 

3. Zindân-ı safâdır mı ol çâh-i zenehdânm 
Kim düşse karâr eyler ger kim yeri dâr olsa 

4. Firkat nice âteşdir ‘uşşâk-ı taleb-kâra 
Bir lahza karâr itmez câyı gülizâr olsa 

5. Agyâr-ıla bir yârı görmek katı müşkildir 
‘Âşıklara ‘ayb olmaz ger terk-i diyâr olsa 

6. ‘Âriflerin ey zâhid kirdârı tamâm olmaz 
Bulsa ebedî ‘ömri efkâr-ı nigâr olsa 

7. Her dem lezetim artar ey Mir Nigârî ger 
Her şâm u seher fikrim zikrim kamu yâr olsa 

586 . 

Mef ûlü Mefâ‘îlü Mefâ‘îlü Fe‘ûlün 

1. Kurmuş yine gül tahtını gülzârlar içre 

Şehnâme okur bülbülân ezhârlar içre 

2. Zincîr-i cünûnum yine ses virdi hayâlât 
Almış bütün etrâfımı efkârlar içre 

3. Tâ kim heves-i gevher-i efkâr ile oynar 
TabTm tolaşur kulzüm-i eş‘ârlar içre 

4. Ey tab‘-ı şirîn-şi‘r bu efkâr-ı güher-bâr 
Müstagrak-ı dür lü’lü-i şehvârlar içre 

5. Mecnûn-ı zamân ‘âşık-ı şeydâ-yı cihânam 
Mezkûr-ı zebânam kamu aktârlar içre 

6. Kânûn ile ey mutrib-i gül-fâm yürüt câm 
Sal velvele âheng ile mey-hârlar içre 

7. Algil ele peymâneyi toldur yüri çâbük 
Ey sâkî yetür muhrik-i nâ-çârlar içre 

8. Al câm ile kıl hûrşîd-i idrâkimi zâil 
Ser-mest okuyam bu sözi hüşyârlar içre 

9. Yok mı ‘acaba ehl-i melâmet bu şehirde 
Zencîr-i cünûnum çeke bâzârlar içre 

10. Keşf eyle cemâlin görem Allâhı seversen 
Kılma beni şermende bu agyârlar içre 

11. Görgeç didim elbette ki bî-kilk çekilmiş 
Tugrâ-yı kaşın nakş-ı kalemkârlar içre 

12. Mey-hâra nazar eyle ki agyâr-ı bed-efkâr 
Görsün keremin bezm-i günehkârlar içre 

13. Şûrîdeligin dün gice vasf eyledi mutrib 
Atdı bugün ol şûrişi sehhârlar içre 

14. Bigâne degül kılma perâkende perîşân 
Gönlüm kuşudur turra-i tarrârlar içre 

15. Teslim eyledim cânımı ey büt sana kurbân 
Şöhret eyledim ben de fedâkârlar içre 

16. Yokdur aradım Mir Nigârî bu şehirde 
Kalmış meğer ol kûy-ı giriftârlar içre 

587 . 

1. Hayrânıyam bir bakma cânâne gerek böyle 
Mestânıyam peymâ peymâne gerek böyle 

2. Efsânemi ey yârdan söylerdi kasas-hânân 
Ben hâb-ı fenâda idim efsâne gerek böyle 

3. Sinemde âhir sahbâ sahbâ-yı ferah-efzâ 
Beyt-i dil memnûndur meyhâne gerek böyle 

4. Sanur beni bigâne ruhsârm ider pinhân 
İncimeye bir yer yok bigâne gerek böyle 

5. Geh ağlaram ey gül-ter gâhî gülerem ser-mest 
Geh devr iderem geh raks dîvâne gerek böyle 

6. Nâ-dîde-i ruhin sevdâ sînemdedir ehl-i peydâ 
Nâ-kâşte üıperdi hub dâne gerek böyle 

7. Ey Mir Nigârî dil şem‘ine sinemde 
Öz âteşine sûzân pervâne gerek böyle 

588 . 

Fe‘ilâtün Fe‘ilâtün Fe‘ilâtün Fe‘ilün 

1. Varmazam gayrı yere girmezem agyâr içine 
Tâ düşüp tâir-i dil turra-i tarrâr içine 

2. Ol kadar nefret[i] bigâneden eyler gönlüm 
İstemez bir nefes ol kim düşe agyâr içine 

3. Bana ta‘n eyleyenin ben gibi câm yansun 
Dâg-ı hicrân ile bilsün düşübem nâr içine 

4. Nîm-nigehle sanemâ ‘aklı perîşân itdin 
Saldı bu fitneliğin velvele bâzâr içine 

5. Kırdı esnâmı şikest eyledi bâzârlarm 
İrdi âvâze-i hüsnün ki harîdâr içine 

6. Kametin şevki hevâ-yı leb-i laTin ne ‘aceb 
Salmış ey serv-i çmârın gülün odlar içine 

7. Söylemez lâleden almaz dile gülnâr sözin 
Tâ düşüp laT-i lebin sohbeti mey-hâr içine 



348 NİGÂRÎ 

8. Mübtelâ dîde-i bîmârma olsun ben tek 
Düşsün agyârlarm âteş-i âzâr içine 

9. Hasret-i ladin ile cânıma dâglar çekilüp 
Aç cigergâhımı ey yâr ki bak yar içine 

10. Dem-be-dem kâfıle-i hayl-harîdâr gelür 
Güher-i vasf-ı lebin tâ düşüp eş‘âr içine 

11. Fikr-i ‘âr eylemez ey yâr Nigârî hergiz 
‘Âr kadrin ne bilür kim düşe bî-‘âr içine 

12. Tab‘-ı ter dürr-i giranmâyeler efşân eyler 
Tâ düşüp vasf-ı leb-i laT-i güher-bâr içine 

589 . 

FeTlâtün FeTlâtün FeTlâtün Fe‘ilün 

1. Deli gönlüm ne ‘aceb düşdi yine sahrâya 
Mecnûn olmuş meğer ol laTi şirin Leylâya 

2. Al eyle al ruhin aldı revânım zülfün 
Başıma saldı hevâ düşdi gönül sevdâya 

3. Yûsuf-ı hüsnüni tâ gördi gözüm hûn-efşân 
Yanaram şâm u seher nâr-ı dil-i Züleyhâya 

4. Vâmık-âsâ deli dil eşk saçar kan ağlar 
Mâil olmuş meğer ol sen gibi bir ‘Azrâya 

5. Lutf it ey bâd-ı sabâ menzil-i dildâra yetiş 
Söyle Allâhı sever hâl-i dilim Selmâya 

6. Rû-be-rû ‘ârız-ı dildâra temâşâda iken 
Ey Nigârî ne ‘aceb düşdi gönül âh vâya 

590 . 

FeTlâtün FeTlâtün FeTlâtün Fe‘ilün 

1. Oynar ashâb-ı safâ bâde-i gülgûnum ile 
Bâng-i âhengim ile nagme-i kânûnum ile 

2. Âfetim ya‘nî ki bir Leyli-i devrânam kim 
Kûh [u] sahrâ toludur şîfte-i Mecnûnum ile 

3. Kâr u kirdâr-ı melâmet bana mahsûs mahsûs 
Dâd-ı Mevlâm ile ikbâl-i hümâyûnum ile 

4. Hâcetim yok şeker ü nukle kebâb istemezem 
Sevmezem özge meze mey içerem hûnum ile 

5. Ne ‘aceb giriftâram ü esîrem ‘âlem 
Bâde-i elem ile vü hâlet-efzûnum ile 

6. Kıldım ârâste meyhâneye virdüm revnak 
Hum-ı ser-şârım ile kâse-i meşhûnum ile 

7. N’ola ey Mir Nigârî gelesen bir görsen 
Ehl-i diller ne ider bâde-i gülgûnum ile 

591 . 

Feİlâtün Fe‘ilâtün Fe‘ilâtün Fe‘ilün 

1. Mushaf dögünmez ana gökçek âye [?] 

Ki Nigârâ senin ol hüsnüne yokdur gaye 

2. Ögrenür mushaf-ı ruhsâr gibi bülbül gülden 
Ezber eyler giceler tâ seher âye âye 

3. Benzedüp kaşını kim kavse görem oklansun 
Ki n’eçün seyf-i İlâhî ohşatmış yaya 

4. Çıkar eflâke tutar âhı Mesîha eteğin 
Cân viren sen tegi bî-rahm güzel tersâya 

5. Genc-i sevdâ-yı leb-i la‘l-i dür-efşânmdan 
Müflis-i vasim olur her kim ola bî-mâye 

6. Mihr-i la‘lin ne imiş âh-ı evel ba‘de'l-fevt 
Yâr u agyâr peşîmâne düşer âh vâya 

7. Seni ol yâr Nigârî dile almaz ne ‘aceb 
Kim görüpdür ki gele sa‘ve leb-i ‘ankâya 

592 . 

Fe‘ilâtün Fe‘ilâtün Fe‘ilâtün Fe‘ilün 

1. Salma gel dağlara bu ‘âşıkı Ferhâd itme 

Ser-i kûyunda yir it sâkin-i evtâd itme 

2. Sürmegil tâlib-i dîdârı nazar-gâhmdan 
Atmagil çöllere pâmâl-i belâ vü bâd itme 

3. Şâd kıl gönlümi bî-perde hırâmân eyle 
Teşrif it haste-i dîdârım nâşâd itme 

4. Bes degül mi bu kadar kim bana bî-dâd itdin 
İtdigin bunca yeter bir dahi bî-dâd itme 

5. Ey sanem söylesen er söyle habîbânmdan 
Alma agyârı dile ecnebini yâd itme 

6. Gerçi pîrâne serem hâli perîşânam lîk 
Hoşnûdam bendeligimden beni âzâd itme 

7. Eylemegil yâr-ıla ey Mir Nigârî ma‘mûr 
Hâne-i hâtırı agyâr ile berbâd itme 

593 . 

FeTlâtün Fe‘ilâtün Fe‘ilâtün Fe‘ilün 

1. Seyr kılmış meğer ol âhû-veşim sahrâya 
Ki bugün bûy-ı ‘abîr galiyedir bî-gâye 

2. Sâye salmış meğer ol serv gülistân içre 
Hâr kılmış güli bülbülleri salmış vâye 

3. Eyler ol bülbüle şeydâlık resmin takrir 
Dil viren beyle güzel mâh-ı ruh-ı hamrâya 

4. Cân virür ehl-i semâ‘ nâle-i sûzânıma tâ 
Bend bend rişte-i câmm dolanupdur nâye 

5. Der-i meyhâneyi görgeç düşerim toprağa 
Baş eğmem ne sözüm var ayağa vü mînâya 

6. El çek ey dil heves-i zülf-i girih-girînden 
Âhiri yok heves itme bu uzun sevdâya 

7. Sun dime yâre Nigârî bana kûyunda makam 
Zerre mümkin mi ola hûrşîd-ile hem-sâye 



DÎVÂN 

594 


351 


Müfte‘ilün Müfte‘ilün Fâ‘ilün 

1. Yâr ile agyârı görüp çekdim âh 
01 gül ile hân görüp çekdim âh 

2. Vâye salup zülf-le ruh-ı gönlümi 
Gene ile şehmârı görüp çekdim âh 

3. ‘Ârız-ı dildâre nazar eyledim 
Gamze-i hun-hârı görüp çekdim âh 

4. Kıssa-i Ferhâda girişdim şirin 
Sohbet-i kûhsârı görüp çekdim âh 

5. İstedim esrârı hüveydâ idem 
Maktel ü serdârı görüp çekdim âh 

6. Ben didim erini didi len mâh-ı men 
Te’hîr-i dîdârı görüp çekdim âh 

7. Yakdı beni Mir Nigârî fırâk 
Nâr-ı şerer-bârı görüp çekdim âh 


595. 

Mef ûlü Mefâ‘îlün Mef ûlü Mefâ‘îlün 

1. Sahrâ-yı dile bir dem teşrif eyle gel ey mâh 
Meydân-ı dü ‘âlemde yokdur beyle seyr-i nigâh 

2. Bir var diyen yokdur kârhâne-i ‘âlemde 
Dil gibi nigârmda sine gibi zînet-gâh 

3. Eyle sanurdum imdi dildâra kılup te’sîr 
01 vakt-i seher kim bir sûzân-ıla kıldım âh 

4. Ser-menzil-i dildâra meyhâne mînâ hakkı 
Yok ‘aşk gibi rehber yok âh gibi hem-râh 

5. Nâgeh görünüp dilber mestâne hurûş itdim 
Hayretle terennüm-sâz Allâh didim Allâh 

6. Zindân-ı zenahdânı kim görse heves eyler 
Firdevs midir âyâ meyhâne midir ol câh 

7. Ey sofi taleb-kârız hem âyin-i mey-hârız 
Sanma bizi ey bî-dîn gendin gibi ey gümrâh 

8. Meyhânelerin kârı mahsûsdur ‘uşşâka 

Hoş rütbedir ol billâh hoş mertebidir va'llâh 

9. Ey Mîr Nigârî ol meyhâne-i ma‘nâda 
Bî-fark gedâ zengin dervişle birdir şâh 

596 . 

1. Li'llâhi der-kâil ahsente bu makale 
Mushaf dimek hatâdır ol safha-i cemâle 

2. Virdi haber hûb-ı ter mushafa kıldım nazar 
Yevme izin nâzırah geldi bu âye fâle 

3. Meclisimizdir güzel görmeye gözden halel 
Sohbetimiz bî-bedel âh virür ehl-i hâle 

4. Tâ ki vire bir haber zülüfden ey dil meğer 
Yalvarırım subh u şâm bâd-ı sabâ şimâle 

5. Turra-i tarrâr içün yasa düşüp yâsemen 
Benefşe mâtem-zede sinesi dağlu lâle 

6. Eylerim ey gül sadâ eyleme töhmet bana 
‘Ayıb degül ‘andelîb eylese âh u nâle 

7. Rüsvâlık ey Nigârî senden kemâle yetmiş 
Görmesün ‘ayn-ı kemâl irişmesün zevâle 

597 . 

1. Söyle benden ey sabâ âhû gözlü nigâre 
Gezer ‘âşık-ı zârm senden aynı âvâre 

2. Şâm u seher bî-karâr sûziş eyle zâr [u] zâr 
Ağlamadan kalmayup dîde-i terde kare 

3. Mushaf-ı dîvânımı eyleyenler el-varak 
Cümle bilür bağrımı hicr-ile pâre pâre 

4. Tîr-i gamın ey sanem sinemi geçmiş bu dem 
Cânıma varmış bütün bağrımı yara yara 

5. Fikr-i dehânın beni beyle komaz ‘âkıbet 
Ya‘nî ki ol yok ider varımı vara vara 

6. Sordum etıbbâ didi fenn-i tabâbetde yok 
Vakti yetüp olmadan derdine özge çâre 

7. Mir Nigârî gam-ı firkati ‘arz eylegil 
Sûziş eyle subh u şâm dergeh-i Kirdigâre 

598 . 

1. Uğramasun ey sanem hüsnün ‘ayn-ı kemâle 
Vech-i vecîhe tahsîn mâ şâallâh cemâle 

2. Yâd kılupdur meğer sayd-ı kihîn kim bugün 
Şâhmı dil[e] fer virüp şevk-ıla şâh-bâle 

3. Dâr-ı fenâ içre dil vasl-ı hayâl itmegil 
Gözet bezm-i bekanı virme fıkr-i muhâle 

4. Esmese bâd-ı seher mihr-i gül itmez tulû‘ 

İrmese şâm-ı bedir mâh yitmez kemâle 

5. Râh-ı zühd ü sofilik dutma düşme ‘azâba 
Terk-i ‘aşk rindlik itme vü girme vebâle 

6. Sâkî getür bâdeni vir o kalb-i sâdeni 
Rindî-i lâ übâlî ‘âşık-ı teşne-hâle 

7. Nâ-halefdir nâ-halef Mir Nigârî eğer 
Almaya hayret-zede sâkî vire piyâle 

599 . 

Fe‘ilâtün Fe‘ilâtün Fe‘ilâtün Fe‘ilün 

1. Düşme ey dil dolaşup zülf-i zenahdân içre 
Çıkmadı kaydıla kim düşdi bu zindân içre 

2. Sensiz ey gonçe-i gül bülbül-i dil kan ağlar 
Ün virür şâm u seher külbe-i ahzân içre 

3. Bana kûyunda yir it vâkıf-ı esrâr eyle 
Salmagil firkate koyma beni hicrân içre 

4. Deste deste cem‘ olup sîne-i sûzâna okun 
Dil-i pür-hûn çıkamaz kalıpdı peykân içre 

5. ‘Andelîbân-ı çemen şevk-ıla evrâd eyler 
Vasf-ı ruhsârım her lahza gülistân içre 

6. Yiridir defterime şâh-ı devâvîn dişeler 
Cem‘dir vasf-ı lebin çünki bu dîvân içre 

7. Terk-i var eyledin ammâ ki bir âh eylemedin 
Âferîn Mir Nigârî sana akrân içre 

600 . 

Mef ûlü Mefâ‘îlü Mefâ‘îlü Fe‘ûlün 

1. Bakdım ruh-ı dildâra nazar itmedim aya 
Olmaz göze bir beyle şirîn-ter güzel âya 

2. Âyîne-i ruhsârı manzûr eyledim tâ 

Bir lahza nazar eylemezem mihr-i semâya 

3. Gam-hâneme ol mâh dem-â-dem nazar eyler 
Kesmez nazar ey dil nazar it mihr ü vefâya 

4. Vâ‘iz ne bilür nükte[y]i zîrâ nazar eyle 
Vâkıf mı olur hergele esrâr-ı hafâya 

5. Gülbân-ı ser-i kûy-ı nigârım bize mihmân 
Ey cân ayağ al gel bakalım zevk u safâya 

6. Bir âfet-i cân şerbetine uğradı gönlüm 
Bes anuniçün düşdi dögünmez bu belâya 

7. Ey Mir Nigârî ne gelür cânib-i Hakdan 
Hoşdur bize teslim olalım emr-i Hudâya 

601 . 

Mef ûlü Mefâ‘îlü Mefâ‘îlü Fe‘ûlün 

1. Yâ Rab işimi hâkim-i tarrâra düşürme 
Kârım ne ise müftî-i mekkâra düşürme 

2. Bilmez iş mey-hârlığımdan hazer eyler 
Çiyner ayağım vâ‘iz-i sansâra düşürme 

3. Külbân-tama‘ u cîfe-taleb mürtekibâne 
Muhtâc eyleme kârımı gaddâra düşürme 

4. Âlüfte-i efkâr-ı hayâl eyleme kârım 
Rahm eyle bana nüsha-ı sehhâra düşürme 

5. Bir lahzada doğrudan ayırma İlâhî 
Kec-kâr eyleme kârımı kec-kâra düşürme 

6. Hayrü'l-beşerin hakkına bir kârımı yâ Rab 
Şerâr u bed-efkâr u garaz-dâra düşürme 

7. Ey Mir Nigârî reh-i sevdâda ‘inânm 
Düzdân-ı tarikat yed-i ‘ayyâra düşürme 

602 . 

Feİlâtün Fe‘ilâtün Fe‘ilâtün Fe‘ilün 

1. Cüst [ü] cû eylerem ol mâhı Karabağ içre 
Mecnûnam kim araram Feylini toprağ içre 

2. Gül yanup şevkin ile bülbülân efgân eyler 
Yakılup lâle şiyâkmla kalup dâğ içre 

3. Sanma efsânedir ol savt u sadâ-yı bülbül 
Mest-i evsâf-ı lebin takrir ider bâğ içre 

4. Çeşme-i eşk fırâkmla firâvân olmış 
Oynuyor dîde-i ter nün tek ırmağ içre 

5. Oynadur ‘aşk-ı ruhun gönlümi çengâlinde 
Rüştedir imdi o bî-çâre bu kaynağ içre 

6. Dil-i sahbâ-peresim terk-i m in âh itdi 
Gördigim ‘aks-i ruhun şîşe-i bardağ içre 

7. Mahz-ı dîdârm içün ravza-i rıdvân ister 
Cânımız yohsa nedir kârımız uçmağ içre 

8. Bâz-ı dil Mir Nigârî ele gelmez hergiz 
Böyle kim sayd içün ol oynuyor avlağ içre 

603 . 

Feİlâtün Fe‘ilâtün Fe‘ilâtün Fe‘ilün 

1. Ey gönül şâm u seher fikr-i leb ü hâl eyle 

Yâd-ı gîsû-yı siy eh şevk-ı ruh-ı al eyle 

2. Ne ilen ey dil-i şûrîde olursa olsun 
Mahremân-ı harem-i dilberi hoş-hâl eyle 

3. Alma güftârı dile söyleme rengin rengin 
Söylemek ister isen yâr-ıla bî-kâl eyle 

4. Derd-i ser bezm-i habîbâne yaraşmazdı dil 
Söyle dilber sözini yoksa dilin lâl eyle 

5. Ey dil-i derd-zede Ka‘be-i kûyma bedel 
Var ‘özrün bu sene cânını irsâl eyle 

6. Bugün ol bâd-ı sabâ galibe efşân eyler 
Gâlibâ yâr gelür ‘azm-i sitikbâl eyle 

7. Ger felâh ister isen Mir Nigârî nâmın 
Sâkî-i meykedenin kaydına idhâl eyle 

604 . 

Fe‘ilâtün Fe‘ilâtün Fe‘ilâtün Fe‘ilün 

1. Tîr-i hasretle yarıp bağrımı pür-hûn itme 
Beni yandurma ‘izârm gibi gülgûn itme 

2. Terledüp rûy-ı nigâh eyleme hayrân hayrân 
Fitnelik eyleyüp ‘âşıkları meftûn itme 

3. Ne devâdır sanemâ kanım içün şâm-ı hücûm 
Çekme zahmet günîz-efşân ile şebhûn itme [?] 

4. Gezüp agyâr-ıla ‘âşıklarına virme ‘azâb 
Dostı mağmûn kılup düşmeni memnûn itme 

5. Ne idersin eyle ‘âşıklara hoşdur ammâ 
Futf kıl mâtem-i hicrân-ıla mahzûn itme 

6. Oynadup kaşı göze virme nigâh-ı şûriş 
Fitnelik eyleyüp ‘âşıkları şaşhun itme 

7. Bağlagil ‘âşıkı zencîrinde kiprik ile 
Kûh-ı sahrâya salup sânî-i Mecnûn itme 

8. Serv-i mevzûnum içün söyle Nigârî yoksa 
Kaddi gûtâhlara tabhnı mevzûn itme 

605 . 

Fe‘ilâtün Fe‘ilâtün Fe‘ilâtün Fe‘ilün 

1. Ey gönül uymagil ol turra-i tarrârlara 
Bendelik itme Mesîhî gibi zünnârlara 

2. Yıkar elbette yıkar âhiri berbâd eyler 
Virsen er menzil-i şâhenşehi agyârlara 

3. Çekelim bâde-i sahbâ dutalum câm eteğin 
Cân fedâ eyleyelim mest-i kadeh-hârlara 

4. Söyle ey peyk-i sabâ hâl-i perîşânımızı 
Ne diyor sultânımız bî-nevâ nâ-çârlara 

5. ‘Acebâ var mı esrâra haberdâr diyin 
Beyle kim çâre olur mı bu giriftârlara 

6. N’içün üftâdelerin hâlini sormaz ne içün 
İltifât eylemez ol haste-i dîdârlara 

7. Nice âh eylemeyem Mir Nigârî gönlüm 
Mübtelâdır leb-i mül ‘ârız-ı gülnârlara 

606 . 

Feİlâtün Fe‘ilâtün Fe‘ilâtün Fe‘ilün 

1. Oynadur imdi felek tir ü teber başımda 
Hiç bir beyle oyun görmemişem yaşımda 

2. Felek-i şu‘bede-bâz oynadı oynatdı oyun 
Beyza-i âlini sındırdı benim başımda 

3. Başıma geldi gözüm gördi ne kim var ey dil 
Ya‘nî her ne yazılup rûz-ı ezel kaşımda 

4. Ağladır âteş-i hicrân-ıla dildâr beni 
Bilmem âyâ ki nedir nef i dür-i yaşımda 

5. Bir hayâl eyle gönül farkı benimle âyâ 
Yâ-ı nisbiyyeden özge nedir addaşımda 

6. Ber-güzer eyle fedâkârlar içre nazar it 
Vardır gör ne hüner bu dil-i kallâşımda 

7. Ne ‘aceb Mîr Nigârî ki dürr-efşân eyler 
Vehbîdir feyz-i kemâlât Benî Hâşımda 

607 . 

Fe‘ilâtün Fe‘ilâtün Fe‘ilâtün Fe‘ilün 

1. Âferîn mertebe-i himmet-i âgâhlara 
Eylemezler nazar ol saltanat-ı şâhlara 

2. Ne güzel kârdır âyâ ki öpen câm eteğin 
Bakmaz ol rütbe-i serdârlara vü câhlara 

3. Mâye-i âb-ı Hızır hâk-i derindir mahzâ 
Lîk kısmet degül ol münkir-i bed-hâhlara 

4. Münkir-i ‘aşkdır ey yâr-ı Hudâyâ mededi 
Merhamet eyleme Allâh bî-Allâhlara 

5. Serv-i kaddin hevesi evc-i mu‘allâdır lîk 
Virmez ol mertebe el himmet-i kûtâhlara 

6. Berk-ı dîdârma tâb eylemek olmaz ey mâh 
Yıkmagil ‘âşık evin çıkma nazar-gâhlara 

7. Bu ne âşüftelik ey zülf-i perîşân olmuş 
Gizleyüp ‘ârızı saldın bizi bu âhlara 

8. ‘Itr-yâb oldı mı nefha-i vefâdan ‘acebâ 
Ol ki dil virdigi bu mihrsiz ol mâhlara 

9. Öp surâhî ayağın gâh mînâb eteğin 
Yalvar ey ‘âşık-ı muhtâc kerem-gâhlara 

10. İstirâhat ‘amel-i kâ‘ide-i ‘aşk degül 
Durma ey Mîr Nigârî nazar it râhlara 

608 . 

Fe‘ilâtün Fe‘ilâtün Fe‘ilâtün Fe‘ilün 

1. Rind-i derd-keşim oynaram öz hâhişim ile 
Elde peymâne kadeh mest-i ayağdaşım ile 

2. Dişeler yâr gelür çeşm-i şarâbdâr gelür 
Oynaram elde surâhî giderem başım ile 

3. Bir gören gönlümi hırın ân ile mağmûm itme 
Koymagil hicride mihnet-zede göz yaşım ile 

4. Eylegil haşr bizi Ahmed-i Muhtâr sever 
Zümre-i âl-i ‘abâ nesl-i Benî Hâşim ile 

5. Âl-i hûn-ı şühedâ şâh-ı belâ hürmetine 
Eyle hemdem beni Firdevsde addaşım ile 

6. Bulmayız gerçi ki dildâr-ıla güftâra mecâl 
Güft ü gû eyleriz ol gamze-y-le ben kaşım ile 

7. Giceler tâ-be-seher mâh-ı dil-ârâ sözini 
Söyleriz Mir Nigârî dil-i kallâşım ile 

609 . 

Feİlâtün Fe‘ilâtün Fe‘ilâtün Fe‘ilün 

1. Ser-hat-ı nakş u nigâriş kamu nakkaşlara 
Virürem sâye-i mihrinde ne kim nâşlara 

2. Sana mecnûn olubam il bana düşmen olmuş 
Gel inanmazsan eğer bak atılan daşlara 

3. İtlerinle kıluram zevk u safâ kûyunda 
Bes nice olmayalım beyle ayakdaşlara 

4. Gözlerin câmm alupdur nigehin variyyetim 
Dahi nem var vireyim ben bu kara kaşlara 

5. Bir senin-çün sanemâ Ka‘be-i dergâhında 
Cân vireyim kurbân olam cümle kara kaşlara 

6. ‘Aşkdan hâsıl olur mertebe-i câh u cemâl 
İrüşür lutf-ı Hudâ ben gibi kallâşlara 

7. San‘at-ı nakşda ey dil ne revâ virmeyelim 
Cân Nigârî gibi şâhenşeh-i nakkaşlara 

610 . 

Fe‘ilâtün Fe‘ilâtün Fe‘ilâtün Fe‘ilün 

1. Sormadı hâlimizi gelmedi bir yanımıza 

İltifât eylemedi hâl-i perîşânımıza 

2. Ne idik çâre nedir âh rızâdan gayrı 
Çekdi tuğrâ-yı kader hicr-ile fermânımıza 

3. Nice âh eylemeyem şâm u seher kim tutuşup 
Cüz-be-cüz hâne-i dil-nâr dolaşup cânımıza 

4. Bilse ger şâm u seher gir ziyâret eyle 
Yandurur cân çeker âteş dil-i sûzânımıza 

5. Âh kıl ey dil-i firkat-zede zîrâ bir gün 
Meded-i yâr gelür gam yime efgânımıza 

6. N’ola bir ehl-i kerâmet kıla izhâr-ı hüner 
‘Arz-ı ahvâlimizi eyleye sultânımıza 

7. Sâkî meyhâne mînâ görmesün âsîb-i zevâl 
Degmesün ‘ayn-ı kemâl neş’e-i devrânımıza 

8. Bahtımız işledi bir yahşi yaman göz yetişüp 
Vuslat el virdi ki ol değdi bu hicranımıza 

9. Müjde ey Mîr Nigârî görünür menzil-i yâr 
Cân nisâr eyleyelim himmet-i sârbânımıza 

611 . 

Fe‘ilâtün Fe‘ilâtün Fe‘ilâtün Fe‘ilün 

1. Âh kim sineme dâğlar çekilüp dâğ üzre 
Tâ düşüp kâkül-i çîn ‘ârız-ı iblâğ üzre 

2. Per-i pervâne-i cânsûzma şenT-i sûzân 
Beyle nakş eylemiş ol dâğ gerek dâğ üzre 

3. Dağılup her birisi tîr-keşimden bir ok 
Ol ki sahrâya düşüp ol ki yatur dağ üzre 

4. Gâh devrân-ıla geh raks ile oynar gönlüm 
Vakt kim elde kadeh sâkî döner sağ üzre 

5. N’ola reşk-âver-i ehl-i dil-i Bağdâd olsam 
Beyle güller ki saçar tab‘-ı Karabağ üzre 

6. Ravza-i kûyuna ey reşk-i melek hâzır olup 
Teklif it bülbül-i dil per açup uşmağ üzre 

7. Ey Nigârî ne ‘aceb yâr bugün lutfa gelüp 
Kati idüp ‘âşıkını salıpdı toprağ üzre 

612 . 

Fe‘ilâtün Fe‘ilâtün Fe‘ilâtün Fe‘ilün 

1. Ger çeküp mey hidâyet gele bir yanımıza 
Cân virür ehl-i garaz hulk-ı rindânımıza 

2. Yanmadan özge nedir fâide-i ehl-i hased 
Tîr-i töhmet ne ider âhı ‘irfânımıza 

3. Çerh-i a‘lâ görünür dâne-i haşhaş gibi 
Düşse ger dâire-i sâhat-ı meydânımıza 

4. Ta‘n-ı erbâb-ı garazdan ne olur seg-beçenin 
Ürmesinden ne zarar nâka-i kârvânımıza 

5. Eseri vardır ey ehl-i hased âhımızm 
Düşmegil cânımıza uğrama peykânımıza 

6. Ne gerek tecribe zîrâ ki hüveydâdır bu 

Kör olur gözleri her kim baka kem nâmmıza 

7. Gâh şemşîr ü geh tir ü teber başımıza 
Yağdırır çerh-i felek kasd kılup cânımıza 

8. Meğer efgâmmızm tîri eser itmedi kim 
Gelmedi yâr bizim bakmadı efgânımıza 

9. Ey Nigârî ne kadar eşki fırâvân itdin 
Kâr-ger olmadı bu âteş tuğyânımıza 

10. Nazar-ı lutf-ı Hudâ bahşiş-i Mevlâdır kim 
‘Akl hayret-zededir nükte-i dîvânımıza 

613 . 

Fe‘ilâtün Fe‘ilâtün Fe‘ilâtün Fe‘ilün 

1. Yakdm îmânım evin sonra çıkardın kasra 
Gönüm almak diledin ba‘de harâb-i Basra 

2. Hasret-i ladin ile câna gelüpdür gönlüm 
Göz tiküpdür sanemâ imdi ölümden nusra 

3. Anladım kim dil-i mey-hâre[y]i meftûn eyler 
Didiler kim yine bir fitne gelüpdür ‘usra 

4. Hamdü lillâh ki var belde-i gönlümde büti 
Büti kim sâyesidir ol ki düşüpdür Mısra 

5. Veh ne hoş bahtsın ey Mir Nigârî hûblar 
Almış etrâf-ı çehârm seni salmış hasra 

614 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. İbtidâ düşdim ayağa intihâ çıkdım başa 
Rütbe-i Ferhâdı buldum tîşemi çaldım taşa 

2. Kıl sadâkat-pîşe kim meyhâra vâcibdir hulûs 
Kâr-ı bî-ihlâs bî-fâidedir gelmez işe 

3. Zâyi‘ itme pendin ey vâ‘iz gönül peymâneden 
Çekmez el geçmez surâhîden bu iş gelmez başa 

4. Çeşm-i humâr-ıla uğraşmak hatâdır n’eyleyem 
Kârımız rûz-ı ezeldendir havâle ser-höşa 

5. Kûşe-i meyhânelerde zevk bulmuşlar meğer 
Ehl-i dil engûr-ı hoş-dil tek virüpdür baş başa 

6. Yâre te’sîr eylemez âhım ki kılmaz merhamet 
Çâre ne peykân-ı tîrim râst gelmişdir taşa 

7. Öldüm ey Seyyid Nigârî oklanup sinem kim ol 
Uğramış peykân-ı gamze kavs-âsâ bir kaşa 

615 . 

Mefâülün Mefâ‘îlün Mefâülün Mefâülün 

1. Hûbluk tahtında şâhım egleşüpdür hoş dimâğ üzre 
Bakar şehbâz-âsâ cilvelenmiş sol u sağ üzre 

2. Perîşânlık ider bülbül gezer gülzârı kesmez dil 
Arayup gül ruhun bulmaz salupdur gavgâ bâğ üzre 

3. Pey-â-pey dil ser-i zülfünde feryâd ü figân eyler 
Sanasın ses virür ferhâd-ı şeydâ Karadağ üzre 

4. Dem-â-dem âh ider cânım degül bî-hûde efgânım 
Ki çekmiş sineme sevdâ-yı hâlin dâğ dâğ üzre 

5. N’ola etrâf-ı kûyun devr idersem mest-i bî-pervâ 
Serâsîme döner pervâneler elbet çerâğ üzre 

6. Tecellî-i cemâlin kande görse dil tavâf eyler 
Döner âteş-perestler görse her yerde ocağ üzre 

7. Meğer perverde-i serv-kaddindir beyle kim bâlâ 
Nigârî tağ-ı ‘âlî tek düşüpdür Karabağ üzre 

616 

Mefâ‘îlün Mefâ‘îlün Mefâ‘îlün Mefâ‘îlün 

1. Zer-efşân zülfün ey dilber gezer hicr-i hevâlarda 
Esir olmış meğer tâvus-ı cân dest-i sabâlarda 

2. Hisâb itmek diler mecnûn gönüm ‘ukde-i zülfün 
Ki kalmış derd-i bî-pâyân başa gelmez belâlarda 

3. Dururlar seg-rakîbler âşinâlar kûyuna varsa 
Niçün zahmet virür söyle işi ne bî-nevâlarda 

4. Perîşân olmuş efkârım dağılmış mâye-i varım 
Cânânımda cânım kalmış dilim de dil-rübâlarda 

5. Ne hâsıl âh u efgânmdan ey dil terk-i feryâd it 
‘Ademdir ‘adl-i dâd itme diyâr-ı pâdişâlarda 

6. Tutuşmuş nâr-ı hasret dâğ-ı firkatle yanar cânım 
Alışmış külbe-i sinem nice âteş sobalarda 

7. Müheyyâdır cefâlar cevrler hâsıldır ammâ kim 
Vefâ ma‘dûmdur u mihr bulunmaz meh-likâlarda 

8. Diyâr-ı gamda ey yârân Nigârî haste-i hicrân 
Unutmuş hâne-i zevkin gezer mihnet-serâlarda 

617 . 

Mefâ‘îlün Mefâ‘îlün Mefâ‘îlün Mefâ‘îlün 

1. Perîşânım sabâ ‘arz eyle hâlim yâra yalvara 

Sakın agyârdan pinhân söyle dildâra yalvara 

2. Sana cân virmek ister ‘âşıkm Ferhâd-ı şeydâ tek 
Nedir emrin niyâz eyle şirin güftâra yalvara 

3. Tamâmen derd-i sevdânı cünûn-ı zülf-i Leylânı 
Düşüp toprağa ‘arz eyle til-i tarrârra yalvara 

4. Bu ahvâl-i diger-gûnumdan Allâhı sever bir bir 
Nice gördünse bir söyle leb-i gülnâra yalvara 

5. Esîr-i der[d]-i hicrânım zebûnum derd-i fırkatden 
Di kim âzâd kılsun ol Kerem-kirdâra yalvara 

6. Eğer berbâd-ı hicrânım esîr-i kayd-ı hırmânım 
Nazardan salmasun söyle gözi bî-mâra yalvara 

7. Sabâ âşüfte söyler ey Nigârî derd-i hicrânı 
Özün var söyle dildâra bütün yalvara yalvara 

618 . 

Mefâ‘îlün Mefâ‘îlün Mefâülün Mefâülün 

1. Berâber eylemiş keyf-i lebin Mecnûn u Ferhâda 
Gönül geh dâmen-i sahrâya düşmüş ü geh evtâda 

2. Sana benzer imiş Şîrîn bana Ferhâdı söylerler 
Bakanlar ey nigârım Nâme-i Şîrîn ü Ferhâda 

3. Cünûnımdır benim ey büt senin ân-ı ‘izânndır 
Fuzûlî her ne yazmış nâme-i Mecnûn u Leylâda 

4. Hayâl-i âl-i ruhsâr lebinle eyle rengîndir 
Gönül ta‘n eyler imdi ey gözüm bâğ-ı gül-âbâda 

5. Hayâl-i zülf-i merg,lun ile cemüyyetim vardır 
Perîşân kılma varım virmegil cemi‘iyyetim bâda 

6. Dökersin kanım ey büt kandan aldın söyle bir fetvâ 
Ki eylersin bir iş kim câyiz olmaz dîn-i ‘îsâda 

7. Emân virmez göz açdırmaz gözün Allâha kalmış iş 
Ki ol ‘ayyâr-ı kâmildir dil-i nezzâreler sâde 

8. Şehinşâh-ı cihâna nâz ider câmm eğer bir gün 
Gelür berbâd hânem eyler ol âbâd şehzâde 

9. Ruh-ı mâhım-la ta‘bîr eyledim ol subh-ı sâdıkda 
Nigârî hoş degül mi gördigim hûrşîd rü’yâda 

619 . 

Mefâ‘îlün Mefâ‘îlün Mefâ‘îlün Mefâ‘îlün 

1. Görüp rahsârm ey büt hamdü lillâh geldim îmâna 
Yakın itdim hemîn bâ‘is odur dîn-i müselmâna 

2. Meğer evsâf-ı ruhsârmladır gönüm ki kûyunda 
Geçüp cândan okur şâm u seher na‘tin habîbâne 

3. Üzülmek kayd-ı zülfünden ne mümkin âh kim muhkem 
Dil-i devvârı bend itmiş dolanmış merkez-i câna 

4. Gözüm kanlar döker efgân ider gönlüm yanar câmm 
Ki değdikçe sabâ zülfe dokundukça tele şâne 

5. Felekler titreşür ağlar melekler Zühre dâd eyler 
Eğildikçe kadim değdikçe âhım ‘arş-ı Rahmâna 

6. N’ola hâl-i perîşânımdan ey peyk-i sabâ bir bir 
Tutup dâmân-ı dildârı disen sûzâne sûzâne 

7. Dolandım her yana her dem dolaşdım kûh-ı sahrânı 
Nigârî görmedim sen tek cünûn deştinde dîvâne 

620 . 

Mefâ‘îlün Mefâ‘îlün Mefâ‘îlün Mefâ‘îlün 

1. Gözünde var bir hâlet ki yok peymâne-i Cemde 
Sürür eyler dem-â-dem mâilin gülzâr-ı bî-gamda 

2. Harâm olsun bana ol bâde-i çeşmin ki derdinle 
Eğer zevk [u] safâlar itmesem bî-gâye her demde 

3. Felek der raks-ı mihrinle her dem ü Zühre der dem-sâz 
Sana kimdir berâber ey habîbim âl-i Âdemde 

4. Müşerref olmasaydı makdeminle şems şevketden 
Eser kalmazdı hergiz ey ‘azizim ‘arş-ı a‘zamda 

5. Bulupdur her biri bir pâyesinden yohsa kim sensiz 
Şerâfet mi olurdı beyt-i a‘zam âb-ı zemzemde 

6. Giçüp dünyâ ve mâ fîhâdan ey iti âh im karâr itmiş 
Dilim nahl-i hırâmânmda câmm zülf-i der-hemde 

7. Meğer kim kâkülünden ey habîbim gül dimâğ olmuş 
Saçar Seyyid Nigârî müşg ü ‘anber bâğ-ı ‘âlemde 

621 . 

Mefâ‘îlün Mefâ‘îlün Mefâ‘îlün Mefâ‘îlün 

1. Ser-i kûyun güzel dârü'l-emândır yâ Resûlallâh 
Medâr-ı mücrimân-ı ins ü cândır yâ Resûlallâh 

2. Sadâ-yı nefsi yâ nefsi gelür etrâf-ı kûyundan 
Meded kıl kim emân-ı müznibândır yâ Resûlallâh 

3. Melâzü'l-müznibîn ümmîd-gâh-ı mücrimânsm kim 
Civâr-ı şefkatinde ‘âsiyândır yâ Resûlallâh 

4. Zünûb erbâbı manzûr-ı ‘uyûn-ı iltifatın kim 
Cerâyim iftihâr-ı mücrimândır yâ Resûlallâh 

5. Kûyundan mürg-ı dil aslâ uçup uçmağa meyi itmez 
Ki evvel ravza-i [dil] reşk-i cândır yâ Resûlallâh 

6. Gözünden bir nümâ nergis ruhundan bir nümâyiş gül 
Benefşe kâkülünden bir nişândır yâ Resûlallâh 

7. Serâb-ı reh-güzârm çeşme-i hayvândan artukdur 
Ki her bir zerresi sihr-i revândır yâ Resûlallâh 

8. Enîs-i bârgâhm u mûnis-i gülbân-ı dergâhın 
Zehî reşk-âver-i sultân u hândır yâ Resûlallâh 

9. Turâb-ı rehgüzârm tûtiyâ-yı çeşmdir ammâ 
Gubâr-ı makdemin sürme-i cândır yâ Resûlallâh 

10. ‘Aceb mi kâbe kavseyni ev ednâ bil ki vahdetde 
Disem câyiz sana ‘ayn-ı cânândır yâ Resûlallâh 

11. N’ola şâyeste-i ihsânm olsa hüsn-i evsâfın 
Nigârî Hassân-âsâ medh-hândır yâ Resûlallâh 

622 . 

1. el-Hâmdü lillâh el-hamdü lillâh 

Söyler vücûdum tamâmen Allâh 

2. Görsem bir belâ zikrim hüveydâ 

el-Hükmü lillâh el-hükmü lillâh 

3. Derdimdir sevdâ söylerim innâ 
Nerci‘u ilallâh neci‘u ilallâh 

4. Söyler vücûdum aldıkça hayret 
el-Emân Allâh el-emân Allâh 

5. Güftâr-ı vâ‘iz-i meccân sözden 

Estağfîrullâh estağfîrullâh 

6. Kirdâr-ı sofi bî-câ ‘amelden 

Tevbeten lillâh tevbeten lillâh 

7. Olmasın câmm olsam her dem 
Fikrinle Allâh zikrinle Allâh 

8. Almayam bir dem olmayam sensiz 
Bir dem söyleyem her nefes Allâh 

9. Hoş gördi kâlim Seyyid Nigârî 
Söyledi hâtif sad lev haşe'llâh 


623 . 

1. Hem-demim her dem dil-dâr-ı dil-hâh 
Dil-hâhım hâzır el-hamdü lillâh 

2. Buldum dil-hâhım ya‘nî Allâhım 

eş-Şükrü lillâh eş-şükrü lillâh 

3. Himmetim yâver ülfetim rehber 
Dilberim ezber gönlümdür âgâh 

4. Bilmez sevdâ çekmez sahbânı 
Vâ‘iz-i bî-râh söfî-i gümrâh 

5. Her ne istersem isterem Hakdan 
Zîrâ ki Hakdır mahz-ı keremgâh 

6. Almazam bir dem Haksız bir nefes 
Alsam bir nefes eylerem bin âh 

7. Bilmezem ayı vü şems-i bî-tâyı 
Fikrim zikrim Hak u şâm [u] seher-gâh 

8. Çekdim piyâle vü gark oldum hâle 
İrdim kemâle sözlerim Allâh 

9. Seyyid Nigârî terk eyle kârı 
Fikr eyle yârı her gâh u bî-gâh 

10. Söylemen bes söyledügün kim 
Tab‘-ı Fuzûlüm söyler mi kûtâh 

624 . 

1. el-Hamdü lillâh fıkrimdir Allâh 
Fikrimdir Allâh el-hamdü lillâh 

2. Gönlümde va’llâh dildâr-ı dil-hâh 
Dildâr-ı dil-hâh gönlümde vallâh 

3. Zikrimdir Allâh her bir mahalde 
Her bir mahalde zikrimdir Allâh 

4. Tevbeten lillâh ‘ucb ü riyâdan 
‘Ucb ü riyâdan tevbeten lillâh 

5. Estağfirullâh bî-râhlıkdan 
Bî-râhlıkdan estağfirullâh 

6. Geçmezem billâh bezm-i semâ‘dan 
Bezm-i semâ‘dan geçmezem billâh 

7. Virdimdir Allâh Seyyid Nigârî 
Seyyid Nigârî virdimdir Allâh 

625 . 

Müfte‘ilün Müfte‘ilün Fâ‘ilün 

1. Yandı felek vakt ki bir subh-gâh 
Yandı câmm çekdi ciğerden bir âh 

2. Âteş-i hicrân ile yanmış gönül 
Tâb-ı fırâkmladır ender tebâh 

3. Bî-haberiz perde-i peykârdan 
Âteş-i ülfetle yanup iştibâh 

4. Nakş u nigâr ile durur kârımız 
Hen ne kadar var bu ne kâr-gâh 

5. Katre-i bârân indürür bahrde 
‘Afv-ı keremkârda bî-had günâh 

6. Ahmed-i Muhtâra bağışla beni 
Eyleme şermende âmân yâ İlâh 

7. Mir Nigârîye kerem eyle kim 
‘Âsî kulundur senin ey Pâdişâh 

626 . 

1. Vâ ‘ iz uğraram uğraram meyhâneye meyhâneye 
Söylerem seni söylerem peymâneye peymâneye 

2. Söylemen bana söylemen zîrâ bilirsiz bilirsiz 
Kalem yohdur kalem yohdur dîvâneye dîvâneye 

3. Gönlüm mecnûndur mecnûn ey nâzenîn ey nâzenîn 
Düşürüp çeşmin düşürüp vîrâneye vîrâneye 

4. Yandı câmm yandı câmm gören bir dem gören bir dem 
Kerem eyle kerem eyle sûzâneye sûzâneye 

5. Döner gönlüm döner gönlüm ser-i kûyunda kûyunda 
Nazar eyle nazar eyle pervâneye pervâneye 

6. Sabr eyle câmm sabr eyle bir gün olur bir gün olur 
Gönderimim gönderimim cânâneye cânâneye 

7. Nigârîyi Nigârîyi eğer ey yârân ey yârân 
Ararsız ararsız varın meyhâneye meyhâneye 

627 . 

1. Arar seni ziyâde kâmın ey dil-i sâde 
İşitmedin mi Şîrîn vardığını Ferhâda 

2. İsbât müdde‘ânm vechidir ammâ bî-tâ 
Eylediği Mecnûnı Leylâ da‘vet sahrâda 

3. Elbetde ister ey dil delil medlûlı zîrâ 
Hâdî mehdini sevmek lâzım-durur irşâda 

4. Yahılsun dilde nârım odlara yansun varım 
Ger yâdı yâd eylersem alsam bir lahza yâda 

5. Ke'ş-şemsdir hüveydâ gönlüm eylemez aslâ 
Senden özge der-hâtır dünyâ vü yâ ‘ukbâda 

6. Zülfün severem ammâ yüzün her lahza yüz kat 
İsterem güli yüz kat benefşeden ziyâde 

7. Yâd eylemiş meğer kim yine Şeh Nigârmı 
Âteşlere yahılmış görün Mir Paşazâde 

8. Derd-i hicrâna didim ey cân ne çâre ne çâre 
Didi ey Hamza Hamza bâdedir bâde bâde 

628 . 

1. Gam çekme bî-elem çek ey dil-i sâde bâde 
Bir gün olur elbetde Mevlâ yeter imdâda 

2. Merdâne gir sevdâya teslim eyle Mevlâya 
Kârın giriş hûy hâya hû hâ yeter imdâda 

3. Derd-i hicrâna çâre yoh mı didim dildâra 
Didi bâdedir bâde ammâ hadden ziyâde 

4. Ger var zerre-i hûş başında olma bî-nûş 
Şâm u seher bâde nûş virme ‘ömrini bâda 

5. Meydân-ı mihre zâhid meyi itmez âş-kâra 
‘Arsa-i süvârîye kadem koymaz piyâde 

6. Kalmadı ‘âr u varım zâyi‘ olmadı kârım 
Bed-nâmlıgla aldım şöhret koydım dünyâda 

7. Açmışdır esrârm saçar dürr-i şehvârm 
Görün neler söylüyor imdi Mir Paşazâde 

8. Âferîn sana sad bâr elinde kâse oynar 

Ey baht-ı hoş ey Hamza her dem çekersin bâde 

Rubâî 

629 . 

Mef ûlü Mefâ‘îlü Mefâ‘îlün Fâ‘ 

1. Devrâna getür câm-ı Cemi ey sâkî 

Def eyle kamu derd [ü] gamı ey sâkî 

2. Peymâne piyâle bize teskin virmez 
İhsân eyle sûzânımı ey sâkî 

Rubâî 

630 . 

Fe‘ilâtün Fe‘ilâtün Fe‘ilâtün Fe‘ilün 

1. Câm-ı serşâr ile sor hâlimizi ey sâkî 
Sonra anla ki nedir kâlimiz ey sâkî 

2. Bâde-i zât ile derdimizin dermânı 
Alayız hep vireyiz mâlımızı ey sâkî 

HARFÜ'1-YÂ 

631 . 

Mef ûlü Mefâ‘îlün Mef ûlü Mefâ‘îlün 

1. Yâr ile harîfâne cevlâna gel ey sâkî 
Peymâne kadeh-endâz meydâna gel ey sâkî 

2. Geh sâgar-ı gülgûnı geh câm-ı ciger-hûm 
Efşân iderek her dem merdâne gel ey sâkî 

3. Al kâse-i serşârı yâd eyle kadeh-hârı 
Kebk-âne hırâm eyle handâne gel ey sâkî 

4. İmdâd eyle sûzâna rahm eyle perîşâna 
Leb-teşne ‘atş gûyâ rindâne gel ey sâkî 

5. Teşne ferah erbâbı gamgîn kadeh ashâbı 
Şâd eylegil ahbâbı mestâne gel ey sâkî 

6. Peymâne mînâ mutrib âheng rebâb ile 
Meyhâne-i ‘uşşâka şâhâne gel ey sâkî 

7. Al Mîr Nigârînin dîvân-ı dil-ârâsm 
Mestâne terennüm-sâz devrâna gel ey sâkî 

632 . 


Mef ûlü Mefâ‘îlün Mef ûlü Mefâ‘îlün 

1. Bezm içre gel ey mutrib çek bâdeyi çal nâyı 
Yâd eyle habîbânı şâd it rûh-ı mollâyı 

2. Yâd eylegil ‘uşşâkı güftâra getür evvel 
Ferhâd ile Mecnûnı Şîrîn ile Leylâyı 

3. Çek bâde-i gül-rengi meydâna getür çengi 
Bahş [eyle] habîbâna teşvîk-i dil-ârâyı 

4. Rûhânîlere mahzâ eltâf-ı İlâhîdir 

Bes koyma yere elden ol sâgar-ı sevdâyı 

5. ‘Âkil odur ‘âlemde deryâ-yı belâ içre 
Gark olsa yine koymaz elden yere mînâyı 

6. Gör bülbül-i gam-hârı hûy hây iledir kârı 
Çekmiş mey-i sevdâyı dutmuş reh-i şeydâyı 

7. Ey Mir Nigârî vir tûtî-i dile pervâz 
Güftâra getür şirin ol mürg-ı şeker-hâyı 

633 . 

Müfte‘ilün Fâ‘ilün Müfte‘ilün Fâ‘ilün 

1. Kurre-i ‘ayn-i Halil manzar-ı hayl-i Nebi 
Dü çeşm-i Âdem ü Havvâ fedâke ümmî ebî 

2. Büt-kede-i ‘âlemin revnakısın ey sanem 
Kârgeh-i kazânm zînetisin ü a‘cebi 

3. Kıldı cihâzm felek kıydı nikâhın melek 
Virdi ki Mevlâ sana ‘Âyişeni Zeynebi 

4. Nâr-ı ‘ulûmun ‘alevlendi hased yahdı ol 
Hâne-i Bü'1-Cehl ol büt-kede-i Bû Lehebi 

5. ‘İlm-i belâgat sana bahşiş ü lutf-ı Hudâ 
Görmedin ‘âlem bilür dersi bahsi mektebi 

6. Nâzil olup yüz suhuf çâr kütüb vasfına 
Kim seni inkâr ide yokdur anun mezhebi 

7. Eyle şehen-şâhsm rütbene kurbda 
Serverân-ı hakikât senden alur mansıbı 

8. ‘Arsa-ı sevdâda kim hâk-i peyin tûtiyâ 
Eylemese görmez ol hâk-i reh-i matlabı 

9. Şâm u seher ey mehim ‘arş-ı tevellâda kim 
Dâmen-i mihrin tutup işleyüpdür kevkebi 

10. Senden ayru ey sanem yok gicemin âhiri 
Mecnûna leyl-i tavîl firkat-i Leylî şebi 

11. Havf ü recâdan geçüp Mir Nigârî kimin 
‘Âlem-i dâreynde var Şeh-i Yesribi 

12. Dâdıma yitsün ‘Alî Şîr-i Hudâ-yı Celi 
Fâtih-i Hayber velî kati iden Merhabı 

634 . 

Mef ûlü Mefâ‘îlü Mefâ‘îlü Fe‘ûlün 

1. Yüz gizleme sen mâh-ı mudıyyâya düşer mi 
‘Âlemde bu iş şems-i hüveydâya düşer mi 

2. Ger geçmese târm hevesi gerden-i câna 
Serbâzlarm ‘arsa-i sevdâya düşer mi 

3. Âşûb-ı gözün fitnesidir yohsa kim ‘âlem 
Bî-hûde yere ‘arbede gavgâya düşer mi 

4. Kâr itmese ger dâğ-ı fırâkm dil-i zâra 
Ferhâdîlerin âteş-i heyhâya düşer mi 

5. Pâmâl-ı ser-i zülfüne meyi eylemedin bir 
Böyle hareke serv-i dil-ârâya düşer mi 

6. Sen istemedin yohsa ki ben yok mı dir idim 
Bir cân elemi ‘âşık-ı şeydâya düşer mi 

7. Âh eyleme dirsin nice âh eylemeyem kim 
Hârm revişi bülbül-i gûyâya düşer mi 

8. Şûrîdeligin olmasa ey fıtne-i ‘âlem 
Bülbül gibi şeydâlarm âh vâya düşer mi 

9. Bî-sâye sefer eylegil ey Mîr Nigârî 
Pâdâş elemi tâlib-i Leylâya düşer mi 

635 . 

Mef ûlü Mefâ‘îlün Mef ûlü Mefâ‘îlün 

1. Sahbâ-yı musaffâyam bağışım eyem imdi 
Her kimse içer içsün deryâ-yı meyem imdi 

2. Mestâne-i mümtâzam u bî-târ u bî-sâzam 
Cemşîd-i kadeh-bâzam Kâvus [u] Keyem imdi 

3. Der dâire-i mînâ neyzen degülem ammâ 
Deryâ-yı tevellâyam sahrâ-yı neyem imdi 

4. Müstagrak-ı sevdâyam sermest-i ser-â-pâyam 
Dîvâne-i Leylâyam âgâh-ı veyem imdi 

5. Her yerde kadeh-endâz imdi benem ey dem-sâz 
Tayyâre-i ma‘nâyam erbâb-ı tayam imdi 

6. Meyhâne-i ma‘nâyam pervâne-i pervâyam 
Matlûb-ı hüveydâyam bil kim ne şeyem imdi 

7. Sermest-i kadeh-hâram câm-zen-i dildâram 
Hüşyâr-ı şarâb-dâram anla ki neyem imdi 

8. Örtdüm seferin bâbm virdim yile esbâbm 
Ser-menzil-i Leylâda maktû‘-ı peyem imdi 

9. Ey Mîr Nigârî ben sahrâ-yı cünûn içre 
Câme-i vücûdumdan ‘uryânam iyem imdi 

636 . 

Mef ûlü Mefâ‘îlü Mefâ‘îlü Fe‘ûlün 

1. Cânân dileyen dağdağa-i câna düşer mi 
Cân isteyen endîşe-i cânâna düşer mi 

2. Girdik reh-i sevdâya cünûnuz bize nâmûs 
Lâzım degül ey dil ki bu iş şâna düşer mi 

3. Âvâre-i Leylâ nazar itmez dü serâya 
Gâile-i agyâr cünûnâne düşer mi 

4. Almaz dile dîn bahsini meyhâre-i sevdâ 
‘Aşka girişen mebhas-i îmâna düşer mi 

5. Ey cân seni cânâna fedâ eyledik evvel 
Âhir ne çekmiş böyle bu kurbâna düşer mi 

6. Çek zahmeti ey dil tel-i tarrâra dolaşdm 
Râhat dileyen zülf-i perîşâna düşer mi 

7. Feryâd-ı hezârım heme dem anun içündür 
Ân olmasa erbâb-ı dil efgâna düşer mi 

8. Bî-perde gözim gördi yüzün eyleme nâziş 
Nâz eylemek ey büt gül-i handâna düşer mi 

9. Ey Mir Nigârî taleb it kâm-ı ‘azizin 
Elbette virir buhl keremkâna düşer mi 

637 . 

Mef ûlü Mefâ‘îlün Mef ûlü Mefâ‘îlün 

1. Ey zâhid-i bî-sevdâ senden karabaş evlâ 
Peymâne-i bî-sahbâ gelmez ise daş evlâ 

2. Bir câm çek ey sofi huşk-âne geçinmekden 
Kurtar kundan zîrâ bî-şübhe ki yaş evlâ 

3. Bî-zevk-ı salâ takvâ gelmez işe ve'l-hâsıl 
Bir kâse-i ser-şâra her lahza şebaş evlâ 

4. Semâme-i bed-nâmam ellerde gezer câmım 
Meşhûr müsellemdir bu mes’ele baş evlâ 

5. Bakmaz ruh-ı gülzâra virmez nazar agyâra 
Nezzâre-i dîdâra gül yüz kara kaş evlâ 

6. Firdevs-i dil-ârâdır gerçi Karabağ ammâ 
Hoşdur Karabağ içre kûy-ı Karakaş evlâ 

7. Ey Mir Nigârî çek peymâne-i hâmûşı 
Endîşe-i ‘âlemden geç terk-i telâş evlâ 

638 . 

Mef ûlü Mefâ‘îlün Mef ûlü Mefâ‘îlün 

1. Zâhid kapudan girdi hayretle dilim doldı 
Hıfz eyle beni yâ Rab şeytân bana yol buldı 

2. Erbâb-ı vera‘ dutmuş râh-ı güzerim eyvâh 
Allâh meded Allâh düşmen yolımı aldı 

3. ‘Aşkı ne revâ inkâr ey vâ‘iz-i bed-güftâr 
Şeh-râh-ı Muhammeddir ashâbı giden yoldı 

4. ‘İsyân eyledi mey-hâr ‘afv itdi suçm Gaffâr 
Yakdı seni bu kirdâr ey sofi sana n'oldı 

5. ‘Aşk âteşi ey sâkî yakdı beni sun râkî 
Sevdâ-zedeler içre n'oldıysa bana oldı 

6. Ey sıhhat-ı âzârım gördi dil-i bîmârım 
Cellâd gözün anı kati eylemeden öldi 

7. Zülfün sıfatın almaz erbâb-ı tevârîhler 
Kim kıssa-i pür-sevdâ âşüfte sözi toldı 

8. Hûb-rûlar-ıla memlû bu büt-kede-i gönüm 
Yâ belde-i Gürcistân yâ şehr-i Stanbuldı 

9. Ol Mir Nigârînin vasfı budur ey yârân 
Ma‘nâda şehen-şâh zâhirde velî kuldı 

639 . 

1. Ey şâhid-i melâhat ey ‘aşkın hidâyeti 
İrmek olmaz künhüne hüsnün yok nihâyeti 

2. Âh ne minhâcdır ‘aşk-ı hüsnün ey sanem 
Yeldi vü yügürdi ‘âşık görünmedi gayeti 

3. Ey nûr-ı dîde-i cân mushaf-ı dîdârmı 
Tefsir eyle ‘âşıka rü’yetin âyeti 

4. Küşte-i melâhatin ‘âşıkı serbâzlar 

Cân virüpdür mihrine bulupdur hidâyeti 

5. Câm-ı enâniyyeti eylemez mi ser-nigûn 
Gamze-i dildâr ile sâkînin ‘inâyeti 

6. Mest kılup gönlümi dîde-i Leylâ gibi 
Mes’ele-i ‘aşkda Mecnûnun dirâyeti 

7. Şirin nâmeni ey dil tay eyle feryâd kim 
Sineme dâğlar çeker Ferhâdm hikâyeti 

8. Ey râvî söylegil ser-güzeşt-i âli kim 
Câmm yakar ü yandırır Kerbelâ rivâyeti 

9. Ünüm gerdûna değer zîrâ ki bülend olur 
‘Arsa-gâh-ı mihrde ‘âşıkm râyeti 

10. Nedir bu nâle-i şâm nedir bu âh-ı seher 
Mir Nigârî ‘âşık eylemez şikâyeti 

640 . 

Feİlâtün Fe‘ilâtün Fe‘ilâtün Fe‘ilün 

1. Dutdım ol dâire-i kûyunı ey reşk-i peri 
Zülf-i ser-geşte gibidir vatan itdim seferi 

2. Kaşların tâkma bahdım didim Allâh Allâh 
Yerde gördüm bugün ol kıble-i şems ü kameri 

3. Dem-be-dem derd-keşin vâdî-i hicrânmda 
Muttasıldır gicesi şâm-ıla birdir seheri 

4. Dâğ-ı dil hûn-ı ciğer bâdesidir ehl-i dilin 
Böyledir n'eyleyelim rûz-ı ezelden kaderi 

5. Eyle bir variyyetim var lebin[in] şevkinde 
Anlamaz kimse dehânın tegi benden eseri 

6. Bundan özge dimez münkir-i sevdâlarma 
Ben gibi âteş-i ladinle yakılsun ciğeri 

7. Gelmesün ehl-i safâ bezmine gamlar getürür 
Zâhidin başına degsün ne ise hayr ü şeri 

8. Olmayan mâil-i çeşmin degül âdem ne bilür 
Ne revâ söyledelim söfî-i har-i bî-haberi 

9. Ân-ı çeşmin hevesi Mîr Nigârîye düşer 
Ki odur merd-i fedâkâr bu meydânın eri 

641 . 


Mef ûlü Mefâ‘îlün Mef ûlü Mefâ‘îlün 

1. ‘Aşk âteşine yandım dilber bana yanmaz mı 
Görmezse inanmazsa bir görse inanmaz mı 

2. Hicrân-ıla yanmış cân ‘arz eyler isem cânân 
Yanmaz mı bana bir ân doğru beni sanmaz mı 

3. Yokdur mı dîn yâra ol lebleri gülnâra 
‘Âlemleri odlara yakmakdan usanmaz mı 

4. Cân virdise cânânım cân virsem ana câmm 
Handâne habîbâne gelmez mi güvenmez mi 

5. Her şâm u seher kûyun gönlüm dolanur ey gül 
Ey gül dolanur bülbül gülzârı dolanmaz mı 

6. Mestâne bakar çeşmin hayrân oluram âyâ 
Bu keyf-i dil-ârâdan ayılmaz uyanmaz mı 

7. ‘Ömrüm uzanur her dem zîrâ ki benem hem-dem 
Zülfünle ki zülfün tek her lahza uzanmaz mı 

8. Ol kes ki kılur da‘vâ ‘âşıklık ile âyâ 
Görgeç beni geçmez mi da‘vâdan utanmaz mı 

9. Ey Mir Nigârî bu âşüfteligim yâre 

Söyle dime kim yanmaz câmm bana yanmaz mı 

642 . 

Mef ûlü Mefâ‘îlün Mef ûlü Mefâ‘îlün 

1. Serdâde-i hüsnâyam hüsnâ beni sevmez mi 
Pâ-beste-i bî-tâyam bî-tâ beni sevmez mi 

2. Şûrîde-i bî-pâyam câm-keş-i rüsvâyam 
Şeydâ-yı dil-ârâyam ârâ beni sevmez mi 

3. Âvâre-i sahrâyam Mecnûn-ı hüveydâyam 
Dîvâne-i Leylâyam Leylâ beni sevmez mi 

4. Âşüfte-i sevdâyam pervâne-i pervâyam 
Sûzâne-i ‘izâram ‘izâr beni sevmez mi 

5. Âlûde-i hûy hâyam şûrîde-i heyhâyam 
Sergeşte-i Selmâyam Selmâ beni sevmez mi 

6. Ey Mir Nigârî ben her şâm u seher der sûz 
Pervâne-i Mevlâyam Mevlâ beni sevmez mi 

643 . 

Feİlâtün Fe‘ilâtün Fe‘ilâtün Fe‘ilün 

1. Tâ telinden alup ey âhû-veşim müşk-teri 
Dil-i sevdâ-zedenin yokdur özünden haberi 

2. Cür‘a-i câm-ı lebin var ki heftâd sene 
Çekmişem lîk henüz var başımda eseri 

3. Cân fedâ itmeden aslâ keder itmez zîrâ 
‘Âşık-ı derd-keşin var bir öyle hüneri 

4. Terk-i cân eyle nidâ eyledi dellâl-ı ezel 
‘Arsa-i ‘aşka kimin var ise gelsün hüneri 

5. Cânımm mahz-ı fedâdır garazı ‘âlemde 
Uğrasa kûy-ı dil-ârâ-yı nigâra güzeri 

6. Degse her kabili nâ-kâbili iksir eyler 
Gözümün mihrîde bir gayete irmiş nazarı 

7. Bezm-i rûhânîlere mâide-i nüzl-i mesîh 
Dil-i sahbâ-keşimin rûh-fezâ mâ hazarı 

8. Meyve-i bâğ-ı İrem gonçe-i gülzâr-ı kerem 
Bağçe-i tabTmm erbâb-ı dile berg ü beri 

9. Vakf kılgil beni meyhâneye me’mûr ile 
Ey Nigârî kamu dîvânelerin tâc-ı seri 

644 . 

Fe‘ilâtün Fe‘ilâtün Fe‘ilâtün Fe‘ilün 

1. Görünür kâkül-i sevdâ gözüme nâme gibi 
Tefsîr eyler dil-i sevdâ-zede ‘allâme gibi 

2. Sâkî lutf eyledi sağdan bana bir câm-ı ferah 
Eyledi şâd ki sağdan virilen nâme gibi 

3. Sîneme hâl ü ruh-ı yâri hayâlim her dem 
Nakşdan kalmadı kudretden olan hâme gibi 

4. Ka‘be-i kûy-ı nigârımda seher ü şâm döner 
Dolanur ‘âşık-ı şeydâları hemâme gibi 

5. Nefha-i zülf-i semensâya hevesnâkem tâ 
Bû virür her nefesim ‘âşıka şemâme gibi 

6. Var sahrâ-yı hevâ içre cünûn-i Leylâ 
Lîk olmaz ne diyem ‘âşık-i bî-câme gibi 

7. Nazm ider ‘âşıkm ey Mir Nigârî hünerin 
Tab‘-ı sevdâ-zede Firdevsî-i Şehnâme gibi 

645 . 

1. İhsân ise bir nîme-i hurmâ kâfi 
Âsâr ise bir mısra‘-ı hüsnâ kâfi 

2. Az yâ çok ne ise gam ne elem çünki elem 
Cüz’ yâ kül ne olursa sana Mevlâ kâfi 

3. İki olsa ne güzel olmasa bî-tâ görünür 
Ruh-ı dildârîde bir hâl-i dil-ârâ kâfi 

4. Dil-nüvâz olmasa da bârı leb-i ladinden 
Şetm-i meyhâr-ı kadehbâza nigârâ kâfi 

5. Nâlezen bir ola kûyunda eğer âz dime kim 
Bâğ-ı gülzârîde bir bülbül-i şeydâ kâfi 

6. Ne kadar içse de nâ-kâbile te’sîr itmez 
Kâbil-i zevka hemîn nefha-i sahbâ kâfi 

7. Sâz u sâzende tarab-zene lâzım zîrâ 
Kâmil-i ‘aşka hemîn kulkul-i mînâ kâfi 

8. ‘Âşıkm çokluk mâni‘ degül ey dil-i bülbül 
Ger hezâr olsa yine bir gül-i hamrâ kâfi 

9. Matlab-ı ey Mir Nigârî ola yâ olmayasın 
Gam yime dergeh-i Mevlâda temennâ kâfi 




DÎVÂN 


381 


646 . 

Fe‘ilâtün Fe‘ilâtün Fe‘ilâtün Fâ‘ilün 

1. Eğleşür kürsîde vâ‘iz kayada bûm gibi 
Söylüyor herze virür bu nefesi sûm gibi 

2. Bir iti gördüm aralıkda gezer zâr u hazin 
Cifeden doymamış ol vâiz-i mağmûm gibi 

3. Nâsıh hanzal mı yemiş beyle kim ol mâr-veşin 
‘Âşık-ı haste dile sözleri zakk,m gibi 

4. Seyr kıl bahtıma bir âhû-nigeh ister iken 
Uğrıma çıkdı rakîb düşen bed-şûm gibi 

5. Nefes-i ‘âşık-ı telbâzlarm şâm u seher 
Gül-i hoş-bû gibi şemâme-i meşmûm gibi 

6. Zerre-i rûyuna nisbet dimek olmaz hûrşîd 
‘Ayn-ı ‘uşşâkda bî-şa‘şa‘a bir mûm gibi 

7. Nisbeti böyledir ey Mir Nigârî ‘arşın 
‘Arifin kalbine bir nokta-i mevhûm gibi 

647 . 

Fe‘ilâtün Fe‘ilâtün Fe‘ilâtün Fe‘ilün 

1. Bildi iller kamu ahvâl-i perîşânımızı 
Açdı mecmû‘amızı gördi ki dîvânımızı 

2. Bağrımız hançer-i hasretle yarup hûn itmiş 
Hecr-i gaddârdan âyâ kim alur kanımızı 

3. Zülf-i cevlâna çıkup kimdi Hudâdan gayrı 
Ala ol kâfir elinden bizim îmânımızı 

4. Evvelin gerçi ki hicrânıla tahrîr itdi 
Vasi ile yazdı kalem âhir fermânımızı 

5. Bu ne bâzârıdır âyâ ki Hakîm-i ezelî 
Almadın cânımızı virmedi dermânımızı 

6. Berk-i ruhsârmı gördüm didim Allâh Allâh 
Görmesün dîde-i bed safha-i Kur’ânımızı 

7. Sâz-ı meclisimiz görmesün erbâb-ı hased 
Bozmasun reşk-i felek neş’e-i devrânımızı 

8. Ka‘be-i kûyma cân nezrdir ey dil imdi 
Vaktidir kim getürün ol yere kurbânımızı 

9. Gelmedi peyk-i sabâ Mir Nigârî bu seher 
Gâlibâ söyleşür ol zülf ile hicranımızı 

648 . 

Feİlâtün Fe‘ilâtün Fe‘ilâtün Fe‘ilün 

1. Sâkî-i sâde benimle ne kadar ‘ayş itdi 
Pâk kıldı kadehi bâdeyi bî-gış itdi 

2. Kesmedi gamze okm âfet-i câmm ne kadar 
Seg-rakîb şâm u seher söyledi bed iş itdi 

3. Geçdim nûş-ı lebinden ne kadar fırkât-i yâr 
Zehr içirdi bana bağrımı yarup rîş itdi 

4. Bulmadı bende cünûnlık san‘atmdan özge 
Âl-i Leylî ne kadar hâlimi teftiş itdi 

5. Bahtım unıtdı atm av sürdi ruhin ikbâlim 
Mâni‘-i kâmıma kim lutf-ı Hudâ-kîş itdi 

6. Serfürû itmedim agyâr-ı bed-efkârlara 
Himmet-i âl-i ‘abâ ki beni derviş itdi 

7. Pes meyhâridi ser-menzilim ikbâl eteğim 
Çekdi ey Mir Nigârî beni der-pîş itdi 

649 . 

Feİlâtün Fe‘ilâtün Fe‘ilâtün Fe‘ilün 

1. Bî-sebeb ehl-i garaz çiynedi dâbânımızı 
Kelbden hıfz Hudâ eyleye bir cânımızı 

2. Tâ‘in-i laklaka-gû anlasa vây vâya düşer 
Bizim ‘isyânımızı rahmet-i rahmânımızı 

3. Dutmadm râh-ı yakın bilmedin ey vâiz-i bed 
‘Aşkdan hâsıl olur devlet-i îkânımızı 

4. Geçmeyiz kâkül-i Leylâdan ‘abes söyleme kim 
Virmeyiz düşmenimiz şeytâna îmânımızı 

5. İşiden ‘âşık olur söfî-i har bilmedi mi 
‘Acabâ mülk-i melâhat şehi cânânımızı 

6. Kimse imdâd eylemez bâd-ı sabâdan gayrı 
Söylemez zülfe bizim hâl-i perîşânımızı 

7. Gelgeç ol peyk-i sabâ yâr kûyundan gönlüm 
Cân nisâr eyledi ağırladı mihmânımızı 

8. Derd-i hicrân yaman dertdi ki müşkil görünür 
İdemez kimse Hudâ eyleye dermânımızı 

9. Vakt peymâne çeküp yârıla peymân itdük 
‘Âciz oldı heme kes kırmada peymânımızı 

10. Kâmil-i mihr-i Hudâsız diyü feryâd eyler 
Okuyup defter iden sineye dîvânımızı 

11. Bakdı dîvânımıza bağrı kızıl kan oldı 
Gördi erbâb-ı garaz ‘aşkda cevlânımızı 

12. Şân olur hâsidin ey Mîr Nigârî bağrı 
İşidir kim bizim ‘unvânımızı şâmmızı 

650 . 

Fe‘ilâtün Fe‘ilâtün Fe‘ilâtün Fe‘ilün 

1. Habbezâ meclis-i rûhânî mezâk-ı cânî 
Merhabâ sâgar-ı mehtâb-ı mey-i nûrânî 

2. Getür ol bâdeni ey sâkî ki bî-câm içilür 
Nûş iderler anı bî-leb ki degül cismânî 

3. Ey muğannî ele al târı terennüm eyle 
Oku ebyât-ı Nüvâsı gazel-i Hassânı 

4. Zevk ider kâfile-i mihr safâlar getürür 
Mutribâ söyle hicâzı yola ur kârvânı 

5. Açmadı tab‘ımı ebyât-ı perâkende-i Rûm 
Kanı eş‘âr-ı ‘Irâkî gazel-i Îrânî 

6. Dağılur ehl-i vera‘ mutrib-i hoş-hân okugec 
Böyledir dîv kaçar kim okusa Kur’ânı 

7. İstese cân virin ey Mir Nigârî ‘arz it 
Çâre ne şâh-ı harâbâta nedir fermânı 

651 . 

Fe‘ilâtün Fe‘ilâtün Fe‘ilâtün Fe‘ilün 

1. Nâr-ı hicrânın ile şehr-i vücûdum yandı 
Gördi her kim didi vîrâne şehr-i külhândı 

2. Ne idek çâre bu nîrân-ı ciger-gâhımıza 
Sönmedi âh bu ne dâğ u bu ne sûzândı 

3. Câna geldik ‘acabâ var mı bir mahrem-i yâr 
‘Arz idin âh bu ne nâz u bu ne hicrândı 

4. Gelmesün yanımıza yanmasun odlarımıza 
Kimse zîrâ tutuşup âteşimiz tuğyândı 

5. Tîr-i gamzenle gören kanlu ciger-pârelerin 
Didi eyvâh bu ne sayd bu ne peykândı 

6. Zelzele arza göge velvele saldı hüsnün 
Didiler âh bu ne mâh u bu ne insândı 

7. ‘Arsa-i hüsnde yokdur sana hemtâ hemtâ 
Sana hem-çeşm bulunmaz sana kim akrândı 

8. ‘Âlem-i vasfda meddâh-ı cemâlin Mevlâ 
Vâsıf-ı hüsn-i kemâlât-ı lebin Kur’ândı 

9. ‘Arsa-i mihrîde ey yâr Nigârî sana cân 
Virdi bitirdi kemân içdi şehâdet kandı 

652 . 

Mef ûlü Mefâ‘îlü Mefâ‘îlü Fe‘ûlün 

1. Ol dem ki sabâ kâkül-i cânânıma değdi 
Gûyâ ki ecel bâdı rîg-ı cânıma değdi 

2. Aşüftelik itdi yine ol çerh-i sitemkâr 
Tepretdi perin hâl-i perîşânıma değdi 

3. Sekbân-ı ser-i kûy idim fahr ile yârin 
Bozdı revişim seg-rakîb ‘unvânıma değdi 

4. Ser-menzil-i dil hâk-i pey-i Âl-i ‘abâdır 
Ol sürme ki tâ dîde-i giryâmma değdi 

5. Bir yahşi yaman göz nereden geldi ki bilmem 
Gördüm ruh-ı dildârımı hicrânıma değdi 

6. Gamlar dağılup meclisimiz oldı ferahnâk 
Hâk-i peyi kim külbe-i ahzânıma değdi 

7. Bahş eyledi fer cânıma ey Mir Nigârî 
Ol tir ki bu çeşm-i hûn-efşânıma değdi 

653 . 

Mef ûlü Mefâ‘îlün Mef ûlü Mefâ‘îlün 

1. Âyâ bir açan var mı müşkil, bu mu‘ammâyı 
Bir kimseye açmaz yüz ol dilber-i hercâyî 

2. Yokdur mı bu ‘âlemde bir ‘ukde-güşâ yâ Rab 
Hal eyleye ‘uşşâka müşkil bu mu‘ammâyı 

3. Tenhâ degülem ben hem hayret-zededir ‘âlem 
Âyâ niçün açmaz yüz ol şems-i hüveydâyı 

4. Al perdeni ey Leylâ Mecnûn ile pür-sahrâ 
Bir nîm nazar eyle gör bâdiye-peymâyı 

5. Tâb itmedim ey m âbım yit di feleğe âhım 
Hicrân elemi yakdı dâmân-ı şekîbâyı 

6. Sergeşte yüri ey bâd âşüfteligim kıl yâd 
Öp zülf-i semensâyı söyle geçen âh vâyı 

7. Âşüfte-i hicrânam ahvâli perîşânam 

Ey kâsıd-ı Leylâyî dâd ez gam-ı tenhâyı 

8. Bang-ı ceresi kârbân âvâz-ı haddi sârbân 
Oyna gelür ey Mecnûn gör hevdec-i Leylâyı 

9. Ey Mir Nigârî bu hûy hâya nazar eyle 
Gör ‘âşık-ı şeydâyı ser-geşte-i sevdâyı 

654 . 

Fe‘ilâtün Fe‘ilâtün Fe‘ilâtün Fe‘ilün 

1. Hîç bir görmedim ol cevr ü cefâ eylemedi 
Bes niçe söyleyem ol mihr ü vefâ eylemedi 

2. Baht-ı şâyeste degül yoksa ki sûzâmmıza 
Hâşâ li'llâh ki diyem la‘li devâ eylemedi 

3. Eyleyen zülf-i perîşân bu âhım yelidir 
Ol güzel başın içün bâd-ı sabâ eylemedi 

4. Cânlarm her ne kadar var giriftârların ne 
Virdiler bir teline cümle bahâ eylemedi 

5. Yandı câmm giceler nâle ile ey yüzi gül 
Oldı gül vakt-i seherlerde sadâ eylemedi 

6. Hîç kes bilmedi ol gonçe-i ağzın sırrın 

Bu mu‘ammâyı ki hal bir hükemâ eylemedi 

7. Kâzib-i mahzdır ey Mir Nigârî her kim 
Cevr-i dildâr-ile ger zevk u safâ eylemedi 

655 . 

1. Ben bilürem Hudâyı hûb bilür Hudâ beni 
Ne bilürem sivâyı ne bilür sivâ beni 

2. Mevlâ murâd itmeyen olmaz başıma degül 
Ben isterem Hudâyı çün ister Hudâ beni 

3. ‘Âlemi rüsvâlığım dutmuş mihrin sâyesi 
Kılmış şehîr-i cihân itmiş hevâ beni 

4. Dâğ-ı ciger-sûzımı şâm u seher bend bend 
Başka bilmez soruşun hûb bilür su bâbını 

5. Devlet-i huzûrdan nîm-nefes cüz-be-cüz 
Pâre pâre kesilmek eylemez cüdâ beni 

6. Muhlis-i câm-ı Cemem sâye-i surâhîde 
Soramaz hâlimi kibr ü tânımaz riyâ beni 

7. Şâm u seher ağlaram kıssa-i Kerbelâyı 
Hâtırıma getürem alupdur nevâ beni 

8. Bâde-i sûzânımı içmiş Nigârî meğer 
Dem urur Hicâzdan yandurur sadâ beni 

656 . 

1. Şâm terennüm eyler ‘andelîb-i ma‘nevî 
Tâ subh gâh söyler gazel ü gâh mesnevi 

2. Ders-i rumûz gice ta Tim eyler tâ seher 
Bülbülân-ı hakikat hâcegân-ı Gonçevî 

3. Ten yakılur cân yanar sûzişile bend bend 
Eyle ki takrir eyler derdi nây-ı Mevlevi 

4. ‘Âşık-ı derd-zede câna gelmiş ey tabîb 
Çâresidir bahş eyle yek-nefes-i ‘İsevî 

5. Tayy-i tarîk-i Leylâ sıdkıladır söylemiş 
Sâlikân-ı tarikat muhlisân-ı reh-revi 

6. Zulm-i rakibe gerek tâkat-ı İsrâilî 
Tâ ki zuhûr ey leye mu‘cize-i Mûsevî 

7. Tecellî-i ımTcize berk urur bu gice 
Tûrdadur subh-dem gelür dest-i beyzavî 

8. Hûrşîd-i mihr-i Hudâ câna tulû‘ itdi tâ 
Doğdı hayâl-hânede âf-tâb-ı ma‘nevî 

9. Gonçe-i ma‘nâ meğer perdesin atmış seher 
Subh terennüm eyler nigâr-ı bî-şeydevî 

10. Nîm-nigeh ü yek-nefes ‘âşık-ı şeydâlara 
Yâ Şâh-ı Nakşibend ü yâ Sultân-ı Kübrevî 

11. Sâlik-i bî-reh-nümûn u ibn sebîlem emân 
Yâ emîr-i tarikat yâ Seyyid-i Fağnevî 

12. Üftâdelik kâr idüp elim al yâ mededî 

Yâ Semiyy-i Hay deri yâ ‘Aliyy-i Dihlevî 

657 . 

1. Câmm laT-i cânânı gönlüm ister kâküli 

Erdebîl bir şehirdir herkesde o özgili 

2. Zâyi‘ itme girdârın bî-vakt eyleme kârın 
Her ne eksen dür biter vaktinde ger ekili 

3. Sevdâ-yı târ-ı târm gerdûn getürse bir dem 
Turra-i tarrârm tek kaddi bütün bükili 

4. Yâd eyledikçe la‘liıı nîze-i hasret ey cân 
Yarar bağrımı yarar yaralarım sögili 

5. Ümidim böyle kim ey Seyyid Nigârî elbet 
Bir vakt olur yıkılmış gönlüm tamâm dikili 

658 . 

Mefâ‘îlün Mefâ‘îlün Fe‘ûlün 

1. Âmân ey sâkî humdan al nikâbı 
Kadeh-hârâna bahş it al sevâbı 

2. Gel ey vâ‘iz eğer var ise müşkil 
Suâl it câm-ı Cemden al cevâbı 

3. Kadeh nûş it surâhî lâ tehafdır 
Söyler [ol] âhm ‘afv-i bî-hisâbı 

4. Mezâkım-çün degül mahzâ elemden 
Girip meyhâneye çaldım rebâbı 

5. Ciğer sûzânedir kim her demimden 
Alup erbâb-ı dil bûy-ı kebâbı 

6. Degül imdi ezel dershânesinde 
Nazargâhım idi hüsnün kitâbı 

7. Dağılmaz zülf te’sîr eylemez âh 
Ne keşf eyler bu yüzden ol sehâbı 

8. Temâşâ itmek ister ‘ârızm göz 
N’ola ruhsârdan alsan nikâbı 

9. Nigârî subh u şâm eyler temennâ 
Ruhundan ey günüm bir zerre tâbi 

659 . 

Mefâ‘îlün Mefâ‘îlün Fe‘ûlün 

1. Çek ey sofi şarâb-ı erba‘îni 
Ki ol sâf eylesün kalbindekini 

2. Kemâlin tasdik it pîr-i mugânın 
Kırılsun şîşe-i şek gör yakîni 

3. Talebkârân-ı âb-ı zindegâne 
Gerek Kameyn-âsâ bir karini 

4. Düşüp meyhâne içre hem-dem eyle 
Leb-i mül kâkül-i çîn ü cebini 

5. Tutup dâmân-ı bir nakkaş nakş it 
Derûnun kıl nigâristân-ı Çini 

6. Münakkaş kâseler gelmez vücûda 
Dilâ hal itmeyince tâ ki tini 

7. Elinden koymaya zülf-i zer-nigârı 
Temennâ itdigin hablüT-metîni 

8. Makam it gülhân-ı kûyunda yârın 
Temennâ eyleme huld-i berini 

9. Ruh-ı dildârı manzûr eyle alma 
Hayâle bir nefes hûrî perini 

10. Temâşâ-gâh kıl ruhsâr-ı yârı 
Nazar-gâh eyle Kur’ân-ı mübîni 

11. Niyâz eyle niyâz eyle niyâz it 
Temennâ kıl Nigârî nâzenîni 

12. Nigârî bir güzel ruhsâra vir cân 
Eğer bilsen bu derkâr-ı şirini 

660 . 

Fe‘ilâtün Fe‘ilâtün Fe‘ilâtün Fe‘ilün 

1. Sana bir söz dimezem luft-ı Hudâdan gayrı 

İtmesen de bana sen cevr ü cefâdan gayrı 

2. Ne cefâlar idesin cânıma minnet bilirim 
Virmez ol kâr bana zevk u safâdan gayrı 

3. Sana bî-mihr-i vefâdır dimezem kim keremin 
İtmez ey nûr-ı gözüm mihr-i vefâdan gayrı 

4. Kılma agyâra cefâ ne idersen bana it 
Kim çeker mihnet-i sultânı gedâdan gayrı 

5. Virmedin bir mahal âyâ ne içün kûyunda 
N’eyledik biz sana ol yerde senâdan gayrı 

6. Hâl ü zülfün diler eyvâh bu ağlar gözüm 
İstemez garka-i girdâb karadan gayrı 

7. Kim bilür derdimizi dâğ-ı ciğerden özge 
Kim sorar hâlimizi bâd-ı belâdan gayrı 

8. Yokdı bir variyetim lâyık-ı dergâh olsun 
Ne ise çâre nedir câm fedâdan gayrı 

9. Câ-be-câ vasf-ı dil-ârâsmı yârin hergiz 
Söylemez tab‘-ı nazar-gâh-ı Hudâdan gayrı 

10. Bezm-i kerrûblara dâire-i mînâda 
Benzemez dâire-i Şâh-ı Bahâdan gayrı 

11. Bezm-i rindâna gel ey Mir Nigârî yokdur 
Cân-fezâ ‘aşk-ı Hudâ vü mihr-i vefâdan gayrı 

661 . 

Feİlâtün Fe‘ilâtün Fe‘ilâtün Fe‘ilün 

1. Sebeb-i târ-ı günüm dîde-i târm oldı 
Bâ‘is-i âh u ünüm mâh-ı ‘izârm oldı 

2. Böyle ser-geşteligim baht-ı karadan mı vü yâ 
Sanemâ bâ‘is ana turra-i târm oldı 

3. Feyz-yâb olmak içün hâk-i peyinden ey cân 
Menzilim subh u mesâ râh-güzârm oldı 

4. Tek ü tenhâ dolaşup çöllere düşdüm ammâ 
Sebeb-i ferdiyetim derd-i hezârm oldı 

5. Ey gönül derdi virenden yüri dermân iste 
Sana bu derdi viren çeşm-i nigârm oldı 

6. Gülşen-i feyz ü gülistân-ı mahabbetdir kim 
Ehl-i dil mecma‘ı ravza-ı mezârm oldı 

7. Âlem-i ‘aşkda bir dâğ-ı ciğerden özge 
Söyle ey Mir Nigârî ki ne kârın oldı 

662 . 

Fe‘ilâtün Fe‘ilâtün Fe‘ilâtün Fe‘ilün 

1. Ne görür ehl-i Hudâ nûr-ı Hudâdan gayrı 
Ne bulur şemse bakan ‘ayn-ı zıyâdan gayrı 

2. İrdi ol gayete âhım beni terk itdi kamu 
İtmedi derdime tîmâr belâdan gayrı 

3. Bîsütûndan haber aldım ne kadar kûh-keni 
Değmedi gûşuma bir âh u sadâdan gayrı 

4. Seyr-i sevdâ hevesin kıldı cünûn-ı Leylâ 
Görmedi bî-ser ü pâ gezdi fezâdan gayrı 

5. Ne girer destine sevdaya heves eyleyenin 
Ne düşer dâmma ser-geşte hevâdan gayrı 

6. Değmedi başımıza tîr-i kazâdan özge 
Almadı cânımızı bir kaşı yâdan gayrı 

7. Virmedi tıfl-i dile kelmeyi Üstâd-ı Ezel 
Evveli harf-i elif âhiri hâdan gayrı 

8. Kılma hemdem özge mıstaba-i ‘âlemde 
Câm-ı Cem bâde-i mül ehl-i safâdan gayrı 

9. Gonçe tek nutkını bülbül gibi erbâb-ı dilin 
Ey Nigârî kim açar mihr-i Hudâdan gayrı 

663 . 

Fe‘ilâtün Fe‘ilâtün Fe‘ilâtün Fe‘ilün 

1. Tâ ser-i zülf-i karasında karârım oldı 
Merkez-i hâl-i ruh-i yâr medârım oldı 

2. Kıldı âşüfte beni her neye ikdâm itdim 
Bâ‘is-i cem‘iyyetim zülf-i nigârım oldı 

3. Her biri gonçelerim kanlu ciğer pâreleri 
Bülbülüm şâm u seher zâr u hezârım oldı 

4. Gördi bî-kesligim ahvâlime rahm eyledi âh 
Hemdemim âh-ı derûn âteş-i zârım oldı 

5. Başıma geldi belâlar kırıldı ayağım 
Mecma‘-ı hûblara bir kere güzârım oldı 

6. Dağıdup itlerine kanlu ciğer pârelerin 
Hâtırm aldım ele hayli şikârım oldı 

7. Kıldı ey Mir Nigârî güzelim ‘arz-ı cemâl 
Seyr-i dîdâr medârım u ser-kârım oldı 

664 . 

Feİlâtün Fe‘ilâtün Fe‘ilâtün Fe‘ilün 

1. Kim yeter dâdımıza ‘afv-ı Hudâdan gayrı 
Kim dutar destimizi lutf u ‘atâdan gayrı 

2. Var mı ‘âlem-i dâreynde bir melceimiz 
Bâ‘is-i ‘âlem-i eflâk ü serâdan gayrı 

3. Kim bakar kârımıza hâl-i perîşânımıza 
Kârı merdâne-zeni şâh u nisâdan gayrı 

4. Dem-i imdâd meded-kârımız âyâ mahşer 
Kim olur Şîr-i Hudâ Şâh-ı velâdan gayrı 

5. Rûz-ı hasret dem-i dermândeni feryâdımıza 
İrişür kim Hasen-i hüsn-likâdan gayrı 

6. Kim yeter âh-ı ciger-sûzumuza âh güni 
Mecma‘-ı derd ü elem şâh-ı belâdan gayrı 

7. Kim dutar destimiz eyvâh bizim haşr güni 
Kim yiter dâdımıza Âl-i ‘abâdan gayrı 

8. Yetiren hâk-i peyi Âl-i ‘abâya âyâ 
Var mı silsile-i Şâh Bahâdan gayrı 

9. Koyma ey Mîr Nigârî yere sevdâ eteğin 
Terk-i râh eyle kamu râh-ı rızâdan gayrı 

10. Düşmen-i Âl-i ‘abâ hakkına lâf eylemezem 
Başka bir söz dimezem la‘n-i Hudâdan gayrı 

665 . 

Fe‘ilâtün Fe‘ilâtün Fe‘ilâtün Fe‘ilün 

1. Her kim ey dilber-i şîrîn sana dil-dâd oldı 
Dutdı dağlar eteğin vâris-i Ferhâd oldı 

2. Sana dil-dâdelıgım gördi özinden evvel 
Hayrete düşdi felek vakt ki bünyâd oldı 

3. Ger harâb olsa felek ey meh-i zîbâ olmaz 
Bir binâ kim mey-i mihrin ile âbâd oldı 

4. Geçdi evvel kadem ol dâm-geh-i ‘âlemden 
Vakt kim kûyuna dil lutf ile irşâd oldı 

5. Cem‘ olup bir yere firkat demi erbâb-ı dilân 
Saldılar ‘âleme şûriş ile feryâd oldı 

6. Tutuşup âteş-i hasret alışup hâne-i dil 
Gördüğün sabr u tahammül heme berbâd oldı 

7. Şâd olup gelmez idi Mîr Nigârî ammâ 
Ey güzel gördi yüzin geldi bugün şâd oldı 

666 . 

Fe‘ilâtün Fe‘ilâtün Fe‘ilâtün Fe‘ilün 

1. Gülşen içre dil-i şûrîde ruhin yâd itdi 
Eyle feryâd eyledi gülleri berbâd itdi 

2. Velvele saldı gönül halka-i rindân içre 
Tutuşup dâg-ı fırâkmla ki feryâd itdi 

3. Dâgdır dâgı gören sîne-i sûzânımda 
Didi âyâ nice zâlim buna bî-dâd itdi 

4. Neler itdiyse bana söyledi feryâd-ıla dâg 
‘Aşk-ı Şîrîndir ol sanma ki Ferhâd itdi 

5. Mihr-i hûblardan olur nâm-ı güzel ‘âlemde 
Kim ki bahş eyledi cân ana güzel ad itdi 

6. Dil-i sevdâ-zedemi vâkıf-ı esrâr-ı mezâk 
Kâse-i rûh-fezâ bâde-i dil-şâd itdi 

7. Leb-i şirine ki cân virdi Nigârî gönlüm 
Çöllere saldı beni sâkin-i evtâd itdi 

667 . 

Müfte‘ilün Fâ‘ilün Müfte‘ilün Fâ‘ilün 

1. Cânıma çekmiş felek bir güşâdm dâgmı 
Sönmez âteşi ursan Hakkâri ırmağını 

2. Odlara yandım aman hasretim pîr-i mugân 
Dâda yitmez piyâle sun meyin ırmağını 

3. Cem‘ olup endûh-ı gam hâlime ağlar ‘âlem 
Ya‘kûb-ı sânı benem gör gözümün ağını 

4. Tâc-ı serim degse ger şemse n’ola ol mehin 
Râhma yüzler sürüp öpmüşem ayağını 

5. Tanrı bilür virmeyiz mülk-i Süleymâna biz 
Dilber-i zîbâmızm zerre-i dimağını 

6. Ey zerger puhte hâm eyleme sâf it tamâm 
Olmaya ki incide hâtemi barmağım 

7. Şems nedir bilmezem çeşm-i nazar-bâzıma 
Tâ idem âf-tâb dergehi toprağını 

8. Gör ne düşüp hâşma yine bülbül başına 
Ağlar saçar savurur gülşenin toprağını 

9. Kan eker odlar döker Mir Nigârî meğer 
Yâd kılupdur yine yâr-ı Karabağım 

668 . 

Fe‘ilâtün Fe‘ilâtün Fe‘ilâtün Fe‘ilün 

1. Görmeyiz hayli zamandır biz o reşk-i meleği 

Gör neler itdi bize çerhi kırılmış feleği 

2. Tutuşup âteş-i dil böyle ki tugyân eyler 
Yakar ol âhari ey mâh-ı simâk-i semegi 

3. Sanma kim âhım odı ter tere te’sîr eylemez 
Karabağ içre düşüp yakmaya nehir Tilegi 

4. Dâg-ı sevdâ-yı ciger-gâhımı i nk âr idenin 
Alışup âteş-i sevdâ ile yansın yüreği 

5. Hâtır-ı ‘âşıkı güftâr-ıla mecrûh eyler 
Düşsün ol vâ‘iz-i bed-gûy kırılsın eneği 

6. Zâhid-i bî-mezenin çeşmine dursun ne ki var 
Bî-kadeh sofra-i iftâriyesinde nemegi 

7. Görmez ol hâl-i dil-ârâmızı inkâr eyler 
Söfî-i sürme-keşin cümle dökülsün bebeği 

8. Anla güftârımı tasadduk eyle ey dil yârın 
Kîmyâdır nazarı seng-i cefâdır mihegi 

9. Ey Nigârî reh-i sevdâda kusûr eyleme kim 
Rindî-i derd-keşin kim boşa gitmez emeği 

669 . 

1. Ey hacı cânımm Mekkesi Medînesi 
Sefîne-i gönlümün lengeri sekmesi 

2. Komaz bahr-i elemde çeker bir kenâreye 
Tâlib-i derd-keşi nazarın sefinesi 

3. Mahz ki feyz-i lebin sâyesidir kim müdâm 
Sarf iderim kurtarmaz tabTmm hazînesi 

4. LaT ü güher sîm ü zer kenzi degül ‘âşıkm 
Âteş-i derûmdır mücerred definesi 

5. Gönül âh ider ağlar gözüm zîrâ ki bular 
Kerbelâ-yı hasretin Zeynebi sekmesi 

6. Hûrşîde gerden eğmez var kimin subh u şâm 
Medîne-i gönlümün sirâc-ı emmesi 

7. Sultân-ı dâreyndir Mîr Nigârî yakîn 
Server-i melâhatin ‘ubeyd-i kemînesi 

670 . 


1. Ey server-i melâhat ‘âşıkm müdâresi 
Lutf eyle bendelerin keremdir idâresi 

2. Bir haberin var mı âh ki şâm u seher 
Gezer ‘âşık-ı zârm olup çöl âvâresi 

3. Âh-ı sabâ ‘arz ideyim zülf-i ııigâra di kim 
Ağlamadan kalmayup gözlerinin karası 

4. Çâre nedir ‘arz eyle ol gül-i ruhsâra di 
Böyle ki ağlar müdâm bülbül-i bî-çâresi 

5. Gam yemezem cevrden mihr toğar ana var 
Sonra giceden günün hûbter işâresi 

6. Zehr-i nigârım şirin ‘âşıkma yârının 
La‘l ü güherden efzûn har-mühresi hâresi 

7. Yüz bin güherden efzûn Mir Nigârî yâre 
‘Âşık-ı derd-keşin âh-ı şerer-bâresi 

671 . 

1. Eyledi şeydâ göz-i Leylâ beni 
Atdı beyâbâna bu sevdâ beni 

2. Anladı dildâr siti‘dâdımı 
Kıldı cünûn içre şehinşâ beni 

3. Söyledi sad âferîn ol nâzenînin 
Gördi ki mecnûn-ı hüveydâ beni 

4. Çekdi ser-â-sîme cünûn dağına 
Ol leb-i şirin dil-ârâ beni 

5. Söylemezem yâr ferâmûş idüp 
Kim dimez agyâr-ıla aslen beni 

6. Sehv degül nükte-i pinhân içün 
La‘line almaz ü dimez ‘amden beni 

7. Tûtî-i güftâr-ı şirînter gibi 
Kıldı leb-i şehd-i şeker-hâ beni 



8. Mîr Nigârî kûh [u] sahrâ-neverd 
Eyledi bir âhû-yı her-câ beni 


DÎVÂN 


397 


672 . 


1. Zâhid neden bilsün kerâmâtımı 
Çekmedi bâde-i melâmâtımı 

2. Bî-haberdir ‘aşka âşinâ degül 
Bî-gânedir bilmez makâmâtımı 

3. Fi'l-cümle hâlimi ehl-i dil bilür 
Harâbâtî anlar güler Lâtımı 

4. Rütbe-i makâlim bilmeyen bilmez 
Müşârün ileyhimi işârâtımı 

5. Bâde-i dil-güşâ açdı makâlim 
Peymâne hal itdi müşkilâtımı 

6. Eğer zemzem içdim eğer mey çekdim 
Söndürmedi biri harârâtımı 

7. Tutup dâmânımı heyhâya düşer 
Gören zemzeme-i harâbâtımı 

8. Vahy-i İlâhîdir ehl-i Hak bilür 
‘Atâ-yı tabTmı sünûhâtımı 

9. Yazup defter itmiş erbâbü'l-cünûn 
Harz-i cân eylemiş makâlâtımı 

10. Table-i müşg tek erbâb-ı safâ 
Gezdürür başında hayâlâtımı 

11. Hüveydâdır kimse eylemez inkâr 
Müşkilât-ı ‘aşka dirâyâtımı 

12. Ey Seyyid Nigârî geçmez sırâtı 
Dutmayan tarîk-i ri‘âyâtımı 


1. Sormaz mübtelâsm bî-nevâsmı 
Ser-efrâz eylemez öz gedâsmı 


673 . 

2. İltifât eylemez nazar-dârma 
Bilmez mi ‘aşk-ı hüveydâsmı 

3. Yâd eylemez derdmend-i la ‘ lini 
Güftârma almaz mübtelâsmı 

4. Çeşm-i hûn-efşâna eylemez nazar 
Sormaz ser-geştin ü mâcerâsmı 

5. Şâm u seher öpdüm ayaklarını 
İşitmedim bir dem merhabâsmı 

6. Bî-garaz degüldür bunca nâzişi 
Bî-ma‘nî görmezem sitignâsmı 

7. Ta‘n eylemez gören âh [u] zârmı 
Seyyid Nigârînin dilrübâsmı 


674 . 


1. Görmeyen ne bilür gül- ‘izârımı 
Âh neler çeker dil-fıkârımı 

2. Anlamazlar neyinin giriftârıyam 
Dutmayanlar zülf-i şeh-nigârımı 

3. Rütbe-i ‘aşka âşinâ degül 
Saymayanlar dâg-ı bî-şumârımı 

4. Nîze-i âh ı m dan eylesün hazer 
Seg-i rakîb kesmesün reh-güzârımı 

5. Bâde-i sevdâya çeşm-i Leylâya 
Bahş eyledim nâmûsumı ‘ârımı 

6. Mey-kedeme gelen dest ü pâ-feşân 
Çeker peymâne-i ser-şârımı 

7. Gören düşer dâire-i hayrete 
Bezm-i dil-ârâmı şarâb-hârımı 

8. Halka-i rindâna bahş eyledim cân 
Vakf itdim semâ‘a cümle varımı 

9. Tarîk-i talebde Seyyid Nigârî 
Teslim itdim yâre ihtiyârımı 

10. Bahr-i ma‘rifetden behre-yâb olur 
Okuyanlar nazm-ı güher-bârımı 

675 . 

1. Gül-i ruhsâr götürdi zâra beni 
Çeşm-i bîmâr saldı âzâre beni 

2. Götürdi neyleyem ol gül-‘izâra 
Şâm u seher zâr u hezâre beni 

3. Güft ü gûyı şirin sözi nâzenîn 
Tûtî tek götürdi güftâre beni 

4. İhtiyârımla degül zülf-i zer-nigâr 
Eyledi pâ-beste ne çâre beni 

5. Zülf-i girih-gîri zencîr-i cünûn 
Giriftâr eyledi şikâre beni 

6. Bilmedim kim ol gazâle neyledim 
Eyledi ser-geşte âvâre beni 

7. Hemdemim ol sabâ subh u şâma dek 
Yetür cilvegeh-i dildâre beni 

8. Bî-mâye degülem nakd-ı cânımı 
Sarf iderek sanma bî-mâye beni 

9. Nefs gargarada cân dudağında 
Nigârî tiz yitür nigâre beni 

676 . 

1. Ayru saldı felek dilrübâmızı 
Eyledi bigâne âşinâmızı 

2. Sadâ eyler dağlar u Kûh-ken ağlar 
İşitdikce bizim sad sadâmızı 

3. Bend bend yanar nây-ı Mevlevi 
Söyledikçe derd-i bî-devâmızı 

4. Dönmez dâire-i bezm-i semâ‘dan 
İstimâ‘ eyleyen hoş-nevâmızı 

5. Belâsın çekmeden geldim emâna 
Derde düşsün dil-i mübtelâmızı 

6. Erbâb-ı dil anlar cân nisâr eyler 
Asl-ı ‘âlimizi baş yuvamızı 

7. Ey Nigârî bâğ-ı ‘aşkdan ayak 
Çekmez gören serv-i dil-ârâmızı 


677 . 

Fâdlâtün Fâdlâtün Fâdlâtün Fâ‘ilün 

1. Mihr-i gün-rahsârm ey m âh im hilâl eyler beni 
Hûrşîd-i ruhsâra bir gün ittisâl eyler beni 

2. Açılur gül tek gönül ruhsârmı yâd eylegeç 
Zikr-i la‘lin tûtî-i şirîn-makâl eyler beni 

3. Şûh çeşmin gamze-i hun-hârm ey büt dem-be-dem 
Lutf ile kahra mahall-i i‘tidâl eyler beni 

4. Çekmezem gam hicr-i dîdârmla zîrâ der-hayâl 
Bâde-i hulyâ-yı vasim lâ-übâl eyler beni 

5. Mü tek inceltmiş beni fıkr-i meyânm ‘âkıbet 
Beyle koymaz kim dehânın tek hayâl eyler beni 

6. Görmezem baht-ı kara yâ çerh-i geç-reftârdan 
Kâkül-i âşüfteler âşüfte-hâl eyler beni 

7. Reh-güzârı hûb-rûlardır Nigârî mesleğim 
Bu tarikat vâsıl-ı sâhib-cemâl eyler beni 

678 . 

Mefâdlün Mefâdlün Mefâdlün Mefâdlün 

1. Sabâ bir dem bana rahm eylemez mi yâr gelmez mi 
Disen hâl-i perîşâmm gül-i ruhsâr gelmez mi 

2. Dimen feryâd u zârm kârger olmaz meğer âhım 
İşidmez mi ‘aceb dildâr-ı şîrîn-kâr gelmez mi 


3. Gönül sahrâ-yı bî-pâdır nazar-gâh-ı dil-ârâdır 
Nazar-gâh-ı dil-ârâya gelür dildâr gelmez mi 

4. Ne mümkin men‘in ey vâ‘iz ki Beytullâhdır gönlüm 
Tavâf itmez mi erbâb-ı taleb ü züvvâr gelmez mi 

5. Ni'çün bevvâb söyler gelmesün erbâb-ı hâcet kim 
Dolanmaz mı ser-i meyhâneye mey-hâr gelmez mi 

6. Dolanur hâlin etrâfm döner gönlüm ‘acebdir mi 
‘Aceb mi nokta üzre devr idüp pergâr gelmez mi 

7. Nigârî hâk-i pâyinden habîbâ bir hırâm ister 
Nazar kılmaz mı âyâ bendeye hünkâr gelmez mi 

679 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Ol ruh-ı gülgûn bir gün mest-i ân eyler seni 
Ey dil-i şûrîde şeydâ-yı cihân eyler seni 

2. Sen gibi rüsvâ-yı ‘âlem yokdur ‘âlem içre kim 
Söylemez Mecnûn sözin il dâsıtân eyler seni 

3. Eyleme bed-nâmlıkdan ‘âr zîrâ ‘an-karîb 
Penbe-i dâg-ı cünûn ilden nihân eyler seni 

4. Böyle koymaz ‘âkıbet kim bâde-i câm-ı cünûn 
Sâkin-i vîrâne-i dîvânegân eyler seni 

5. Hûb-rûlar sohbetinden geçmegil pirim diyü 
Kim bu söz bir bâdedir kim nev-cüvân eyler seni 

6. İştiyâk-ı rûh-efzâ himmet-i pîr-i mugân 
‘Andelîb-i ravza-i rûhâniyân eyler seni 

7. Böyle nâdir tab‘ kim Seyyid Nigârî sende var 
‘Âlem-i eş‘ârda sâhib-kırân eyler seni 

680 . 

Mefâ‘îlün Mefâ‘îlün Mefâ‘îlün Mefâ‘îlün 

1. Dilâ seyr-i çemenzâr it açılmış gülzâr imdi 
Safâ hengâmıdır zîrâ irüp fasl-ı bahâr imdi 

2. Dem-i gülzârdır hâlâ bu gün seyr-i gülistân it 
Olur ki seyr-i gülzâr eylemiş ol gül-‘izâr imdi 

3. Bahâr eyyâmı işret çağıdır gülzârlar içre 

Gel ey mey-hâr hoşdur bâdehâ-yı hoşgüvâr imdi 

4. Mezâk eyyâmı ey sâkî te‘allül fevt-i fırsatdır 
Ayak al kim kadeh-hârân çekerler intizâr imdi 

5. Saçar müşg-i hevâ ‘anber sabâ her dem nisâr eyler 
Açılmış galiba zülf-i girih-gîr-i nigâr imdi 

6. Sabâ bezm-i habîbân içre yokdur germiyet ammâ 
Gelür bir söylesen ol gül-‘izâr-ı tâb-dâr imdi 

7. Gel ey Seyyid Nigârî seyr kılgil gör ki bülbüller 
Gülistân içre salmışlar sadâ-yı sad hezâr imdi 

681 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Sûretin gördükde lâl eyler bütâ hayret beni 
Hayreti hâlim gören eyle sanur sûret beni 

2. Bilmezem kim ben kimem âyâ kimin hayrânıyam 
Öyle bî-hod eylemiş kim bâde-i hasret beni 

3. Uğradım bir hâle kim sâyem virür dehşet bana 
Vâdi-i sevdâda almış beyle bir vahşet beni 

4. Kellimnî yâ selîmî yâ enîs-i kesretim 
Koyma öz hâlimle kim berbâd ider vahdet beni 

5. Bâde-i rüsvâlığım nâmûsuma virmiş halel 
Ay gibi noksâna salmış gün gibi şöhret beni 

6. Dem-be-dem bin bir belâ teslîm-i çemindir bana 
Bir zaman öz hâlime koymaz gözi âfet beni 

7. Bâde-i câm-i dil-ârâ hıdmet-i ehl-i Hudâ 
Eyler ey Seyyid Nigârî dâhil-i cennet beni 

682 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Görmedim hüşyâr bir mestâne olmuş gönlümü 
Vâlih-i ser-geşte-i peymâne olmuş gönlümü 

2. Terk-i ‘işret eylemez zîrâ ki bî-mey görmedim 
Rindlik resminde bu ferzâne olmuş gönlümü 

3. Dem-be-dem câmlar sunup mihrinle âbâd eyledim 
Leşker-i agyâr ile vîrâne olmuş gönlümü 

4. Subh u şâm eyler ziyâret rindler bî-ihtiyâr 
Bâde-i mihrin ile meyhâne olmuş gönlümü 

5. İtlerin içre ser-i kûyunda gördüm lâ-übâl 
Lev haşa'llah ol bana bigâne olmuş gönlümü 

6. Bezmlerden kat‘ idüp Mecnûn-ı rüsvâ sohbetin 
Söylüyor iller kamu efsâne olmuş gönlümü 

7. Gel bugün ey Leylî vü Mecnûnı görmek isteyen 
Gör tel-i dildârımı dîvâne olmuş gönlümü 

8. ‘Aşk u ‘âşıklık isteyen görsün temennâ eyleyen 
Âteş-i sûzânımı pervâne olmuş gönlümü 

9. Her dem ey Seyyid Nigârî ehl-i dil eyler tavâf 
Sûret-i hûblar ile büt-hâne olmuş gönlümü 

683 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Bir gün ey dil mihr-i dilber zerrevâr eyler seni 
Vâsıl-ı hûrşîd-ı ruhsâr-ı ııigâr eyler seni 

2. Eksilür meh tek vücûdm mahv olur mâhiyyetin 
Mihr-i zâtın ‘âkıbet hûrşîdvâr eyler seni 

3. Nâm-ı rüsvâlıkladır Mecnûn gibi şöhret sana 
Gam yeme bed-nâmlıkdan nâm-dâr eyler seni 

4. Fârig olma turra-i tarrârlar bahtın gözet 
Gerçi kim bu güft u gûlar târ-mâr eyler seni 

5. Gezme ey gönlüm kuşı bî-bâk gafletden sakın 
Hâzır ol bâz-ı ecel bir gün şikâr eyler seni 


6. Bî-vefâdır çerh-i dûn aldanma kim bu ser-nigûn 
Serv tek kaddin yıkup bir gün mezâr eyler seni 

7. Dûzeh-i firkatden ey Seyyid Nigârî pür sürür 
Ravza-i dîdâra vâsıl-ı Kirdigâr eyler seni 

684. 

Fâdlâtün Fâdlâtün Fâdlâtün Fâ‘ilün 

1. Var ben tek her kimin ‘âlemde baht-ı es‘adı 
Hemdemi vü gülşen-i meyhânelerdir mesnedi 

2. Meh-likâlardır enîsim hûblardır hemdemim 
Böyledir var kimin ‘âlemde baht-ı erşedi 

3. Bâde-hâr-ı kâse-i dîdâram amma vakt kim 
Çeşm-i ‘âlem görmedin ruhsâr-ı mînâ günbedi 

4. Şükrü lillâh ‘arsa-i sevdâ müsellemdir bana 
Var kim destimde feth-i Afşâr seyf-i Ahmedî 

5. Kâmil-i cünûnam ‘ilm ü hâce-i dîvânegân 
Ey Felâtun gayra ta‘lîm eyle ders-i ebcedi 

6. Bî-nihâyet gezdi Mecnûn gerçi gayet bulmadı 
Bir fezâdır ‘aşk sahrâsı görünmez serhaddi 

7. Hakdan ey Seyyid Nigârî lutf-ı bî-pâdır bana 
Bâde-i sevdâ dem-â-dem keyf-i câm-ı sermedi 

685. 

Mef ûlü Mefâdlü Mefâdlü Fe‘ûlün 

1. Terk eyledi agyârı gönül yâre yetişdi 
Ol vakt ki ser-mest şarâb-dâra yetişdi 

2. Uğradı harâbâta gezerken yolı nâgâh 
Bir mug-beçe bir kâse-i ser-şâra yetişdi 

3. Bahs eylemez erbâb-ı gönül çün ü çirâdan 
Bir câm ile kim nükte-i esrâra yetişdi 

4. Gark-âbe-i girdâb-ı kerâmet nice olmaz 
Ol kim nazar-ı yâr-ı keremkâra yetişdi 

5. Ger vâkıf-ı esrâr ola gönlüm ne ‘aceb kim 
Ol gamze-i dildâr haberdâra yetişdi 



DÎVÂN 405 

6. Rütbe-i şehâdet nice bulmaz dil-i pür-hûn 
Çün kim nazar-ı dîde-i hun-bâra yetişdi 

7. Serşâr mey-i mihrdir ol kâse-i ser kim 
Hâk-i kadem-i Ahmed-i Muhtâra yetişdi 

8. Erbâb-ı hüner ehl-i safâdan ırağ olmaz 
Ol kim nazar-ı Haydar-ı Kerrâra yetişdi 

9. Sâkî-i ezel eyledi peymâneyi ser-şâr 
Nevbet ki Nigârî-i kadeh-hâra yetişdi 

686 . 

Mefâ‘îlün Mefâ‘îlün Mefâ‘îlün Mefâ‘îlün 

1. Habîbâ kan döker gamzen dem-â-dem bir usanmaz mı 
Yarar bağrım içer kanım meğer bir lahza kanmaz mı 

2. ‘Izârm tâb tâb olmuş ki reşk-i âf-tâb olmuş 
Cigergâhım kebâb olmuş dil-i sad pâre yanmaz mı 

3. Hevâ-yı yâr nâz itmez yarılmazsa yara bitmez 
Dimem dârû bana itmez beni bîmâr sanmaz mı 

4. Dil-i ser-geşte-i bî-mâye düşübdür tâ ki sevdâya 
Dem-â-dem kâr-ı bî-gâye kazanur ol kazanmaz mı 

5. Disem kim vardır bî-pâ senin-çün ‘âşık-ı şeydâ 
Bu güftâr ile ol gûyâ gû yanar mı gû yanmaz mı 

6. Hevâ-yı zülfine karşu döner gönlüm dolanur bû 
Sabâ degse eğer gîsû dolanur bes dolanmaz mı 

7. Sana ey nâzenîn Leylâ bana Mecnûn-ı bî-pervâ 
Berâberdir diyen âyâ beni görgeç utanmaz mı 

8. Giçer zülfünle devrânım olur zevk-i firâvânım 
Uzanur ‘ömrüm ey câmm telin tek bu uzanmaz mı 

9. Nigârî mest ü bî-pervâ tutubdur dâmen-i sevdâ 
Usanmaz söylemek âyâ usanur mu usanmaz mı 

687 . 


Mef ûlü Mefâ‘îlün Mef ûlü Mefâ‘îlün 

1. Bezm içre gel ey sâkî al câm-ı dil-i sâfı 
Yanmışlara vir teskin fikr itme Hudâ ‘âfı 

2. Cânân iledir kârı bilmez nedir agyârı 
Dildâr-ı dil-ârâdır erbâb-ı dilin lâfı 

3. Gîsû-yı dil-ârâdır her lahza karâr-gâhı 
Çün Kâf karâbetdir Sîmurg-ı dilin Kâfi 

4. Sabr eylegil ey bîmâr âh eylemegil zinhâr 
Derdin ne revâ izhâr zîrâ ki bilür şâfî 

5. Ey Mir Nigârî geç efkâr-ı ‘alâyıkdan 
Mevlâya müsellem kıl her kâra odur kâfi 

688 . 

Mef ûlü Mefâ‘îlün Mef ûlü MefâTlün 

1. Mestâne terennüm-sâz meydâna gel ey çengi 
‘Uşşâka safâ bahş it sâz eylegil âhengi 

2. Al bâde-i gül-fâmı meydâna getür câmı 
Erbâb-ı dile virme hicrân-ıla dil-tengi 

3. Erbâb-ı semâ‘ eyler idrâk-i Hudâ söyler 
Zemm eylemesün vâ‘iz âhengi vü ney çengi 

4. Bilmez özüni bilmez vâ‘iz sözüni gûyâ 
Bu lâf u güzâfdan esrâra katup bengi 

5. Gör şûriş-i sevdânı İbrâhîm-i Edhem tek 
Şâhin-şehi mest itdi terk eyledi evrengi 

6. Terk eyle ini ânı gör gayret-i Mevlânı 
Bir kerre hücûm itdi terk eyledi efrengi 

7. El-minnetü li'l-Mevlâ eknûn menem mahzâ 
Sevdâya hulûsâne ‘abd-i Habeşî vü zengi 

8. Bî-kayd-ı dü ‘âlemdir bî-tefrikadır gönlüm 
Bî-renglik eyler ol çekmiş mey-i bî-rengi 

9. Dildâr cefâ eyler dil mihr-i vefâ eyler 
‘Uşşâk safâ eyler değdikçe belâ sengi 

10. Rüsvâ-yı cihân olmak sevdâya ‘alâmetdir 
‘Âşıklara töhmetdir terk eylemese nengi 

11. Ey Mîr Nigârî dil her lahza figân eyler 
Zîrâ ki karâr itmez erbâb-ı dilin rengi 

689 . 

Mef ûlü Mefâ‘îlün Mef ûlü Mefâdlün 

1. Hengâm-ı keremdir bu cevlâna getür câmı 
Muhriklere bahş eyle itmâm ile ikrâmı 

2. Saçma dânişver vâ‘iz bilmez ki nedir câyiz 
Çal başına al câmı puhte eyle bu hâmı 

3. Ey söfî-i nefsânî fıkr itme ini ânı 

Çek bâde-i gül-fâmı terk eylegil evhâmı 

4. Nâm ister isen mahzâ bed-nâmlık it zîrâ 
Meşhûr-ı cihân itmiş ol Kays güzel nâmı 

5. Cân virme degül müşkil müştâklara ey dil 
Ger görse idi bir dem dildâr-ı dil-ârâmı 

6. Erbâb-ı dilin hâlin ashâb-ı safâdan sor 

Nûş eylemeyen bilmez zevk-i mey-i gül-fâmı 

7. Şâdâne gezer gönlüm zîrâ tel-i dilberden 
San peyk-i sabâ imdi sunmuş ana peygâmı 

8. Efşân eylemiş zülfin hâk üzre meğer ‘âşık 
İster yine ol dilber kurmuş yine bir dâmı 

9. Şehd-âbe-i ladindir matlûbı yetür kâma 
Bu Mîr Nigârî Ferhâd-ı şirîn-kâmı 

690 . 

Mef ûlü Mefâdlün Mef ûlü Mefâdlün 

1. Efşâr ider her dem tûtî gibi gül-kandı 

Bu tab‘-ı şirîn-kârm dildâr-ı şeker-handı 

2. Ger hâl kadar olsa ruhsârı hayâlimde 

Bahş eylemek ehvendir Hârezmi Semerkandı 

3. Âşüfte-durur kârın ey dil meğer efkârın 
Çalmış yine hûblârm serdâr-ı hünermendi 

4. Bir dem nazar it bâri seyr eyle fedâkârı 
Gör Hâce-i Ahrârı kûh-ken-i Daşkendi 

Ey solı-ı bı-msaf şışe-ı dilimdir safı 
Kâr eylemez ‘uşşâka şeytânîlerin fendi 

6. Mey-hârlarm bakmaz bed-kârma zîrâ kim 
Bî-hadd ‘atâ eyler bî-misl Hudâvendi 

7. Dildâr-ı dil-ârânm tahrik ile oynar 
Sanma ki semâ‘ eyler erbâb-ı dilin kendi 

8. Lâzım görünür sevdâ miftâh gerekdir tâ 
Ser-menzil-i dildârm vardır nice der-bendi 

9. Ey dil ne revâ nefret bir menba‘-ı pür hikmet 
Hep gevher-i zî-kıymet erbâb-ı dilin pendi 

10. Yâ Rab ‘azız olsun her kande ise tab‘m 
Tıfl-ı ferâh-efzâsı bî-misl bu ferzendi 

11. Der dâire-i mînâ bî-tâ görünür zîrâ 

Bu Mîr Nigârînin yohdur beyle mânendi 

691 . 

Mefâ‘îlün Mefâ‘îlün Mefâ‘îlün Mefâ‘îlün 

1. Cihân bâğmda ey bülbül bana ta‘lîm ‘aşk itdi 
Nigâr-ı nâzenîne cânımı teslim ‘aşk itdi 

2. Ruh-ı dildârı her dem sîm-sînem üzre bî-ârâm 
Kerâmâta ne bî-dest ü kalem terkîm ‘aşk itdi 

3. Nazar agyâre meyi o yana gönlüm eylemez tâ kim 
Cünûn-ı çeşm-i Leylâya bum tahrîm ‘aşk itdi 

4. Gönül ahvâlini ‘arz itmeğe nâçârken nâgâh 
Huzûr-ı yâre tuğrâ-yı dili takdim ‘aşk itdi 

5. Nükât-ı ‘âşıkı ma‘şûkı kim dîvân idüp yazdım 
Nigârî itmedim ben her ne var tanzim ‘aşk itdi 

692 . 

Mefâ‘îlün Mefâ‘îlün Mefâ‘îlün Mefâ‘îlün 

1. Dolaşma zülf-i tarrâra dilâ çekme bu gavgânı 
Anınla başa varmazsan götür başdan bu sevdânı 

2. ‘Azîzimdir diyüp bağrıma basdım câna benzetdim 
Der-âgûş eyledim table-i zülf-i ‘anber-efşânı 

3. Durup ruhsârma karşu ne çok kesb-i kemâl itmiş 
Eğer döndürse yüz senden çıkar âyinenin câm 

4. Lebin reşk-âver-i cân oldığm kim eylemiş tahkik 
Götürmüş bu elem yerden göge çekmiş Mesîhânı 

5. Ne teşbih eyleyem kim şevket-i şâhânma nisbet 
Sikender bende-i Rûmî Ferîdûn ‘abd-i îrâm 

6. Seg-i dîrînimizdir kim didin mest-i mezâk itdin 
Ne hoş takrîr-ile ta‘zîm kıldın sen bu ednânı 

7. Cemi berbâd u tahtın çerh vîrân itdigin bildim 
Bana gösterme ey dünyâ-perest mülk-i Süleymânı 

8. Okur sahrâ-nişîn u kûh-nişîn dîvâneler oynar 
Meğer Şîrîn ü Leylâdır Nigârînin bu Dîvânı 

693 . 

Mefâ‘îlün Mefâ‘îlün Mefâ‘îlün Mefâ‘îlün 

1. Durup ruhsârma karşu gönül çeşmine mâil mi 
Nazar kıl bî-nevâdır mı gelüp dergâha sâil mi 

2. Ne zülf-i bû-feşândandır ne bir özge çerâdandır 
Görünmezsin garaz ey gül senin-çün perde hâil mi 

3. ‘Acebdir kârın kirdârm güzeldir cümle etvârm 
Niyâz-dâra idersin nâz bu da gökçek hasâil mi 

4. Dehâna virme göz zîrâ ki ol nîst-nümâdır tâ 
Emek çekme yoha ey dil yoha bir kimse nâil mi 

5. Leb-i la‘l-i dil-ârâdan soruşman kim yanar câmm 
Yanar dil söyleye bilmem danışmak mesâil mi 

6. Makam itmek diler gönlüm tel-i Leylâda ey Mecnûn 
Soruş kim bu ne sevdâdır olubdur ‘aklı zâil mi 

7. Dolanmış gerdenin üzre göründi çeşmime nâgâh 
‘Aceb kâkül mi sevdâ mı selâsil mi hamâil mi 

8. Hayâl itdikce artar hayretim bilmezem ol büt 
Melek mi hür mı gün mi kamer mi yâ mahâil mi 

9. Nigârî bilmez ol kendin meğer peymâne çekmiş yâ 
Cünûn-ı çeşm-i Leylâdır mı yâ mest-i şemâil mi 

694 . 

Mefâ‘îlün Mefâ‘îlün Mefâülün Mefâ‘îlün 

1. Elâ ey merkez-i cân başa devvârm unutdun mu 
Ser-i kûyunda ser-geşte hevâdârm unutdun mu 

2. Nazar müştâkıyam hayli zamandır iltifatın yok 
Kühen-sâl çâker ü eski emekdârm unutdun mu 

3. Ser-i kûyunda sormazsın nedir üftâdeler hâli 

‘ Azîzâ nâz idersin çok niyâz-dârm unutdun mu 

4. Vefâtm nâme-i nâmım ki kıldın tayy ve'l-hâsıl 
Kûyun ser-geştesi kelb-i vefâdârın unutdun mu 

5. Gözün bîmârı şehd-âb-ı lebinden bir şifâ ister 
Kerem kılmazsın ey câmm maraz-dârm unutdun mu 

6. Ser-i kûyunda bulmuş gayrılar matlûb-ı dil hâsıl 
Menem mahrûm-ı dîdârm talebkârm unutdun mu 

7. Nigârî sad sadâ eyler niçün feryâd itmezsin 
Nigârî bülbül-i şeydâ-yı gülzârm unutdun mu 

695 . 

Mefârîlün Mefârîlün Mefârîlün Mefârîlün 

1. Neler itdi bize ey dil ferâğ-ı yâr gördün mi 

İçirdi dem-be-dem kanlar ki bir gam-hâr gördün mi 

2. Seyâhat eyledin gezdin sefer kıldın bu ‘âlemde 
Göz açdm yüzine bahdm bir ân dîdâr gördün mi 

3. Temâşâ eyledin bî-pâ gözüm meh-pâreler ammâ 
Nigâr-ı nâzenîn-âsâ güzel dildâr gördün mi 

4. Gezüp kûh u beyâbânı tarîk-i kûy-ı Leylânı 
Sabâ bir ben gibi dîvâne-i bî‘âr gördün mi 

5. Virüp dil serv-sâra gonçe-i hâra yâr-ı agyâra 
Cihân bâğmda ey bülbül vefâ gülzâr gördün mi 

6. Gülistân içre ey bülbül temâşâ eyledin çok gül 
Ciğer sad pâre kıldın bir güli bî-hâr gördün mi 

7. Nigârî kûhı vü sahrâyı ki gezdin ya‘nî her câyı 
Sen ol mâh-ı dil-ârâyı güzel ruhsâr gördün mi 

696 . 

Mefâ‘îlün Mefâ‘îlün Mefâülün Mefâ‘îlün 

1. Mu‘allim kimdir âyâ fikr iderken ders-i nâdânı 
İşâret gamze-i dildâr kıldı pîr-i sevdânı 

2. Giçüp dâreynden bir harf tâ kim cân virüp aldım 
Karârgâhımdır ol demden beri vahdet debistânı 

3. Dutup dâmân-ı sevdâ terk-i var itdim bi-hamdillâh 
Ki buldum ‘âkıbet vahdet-serâ hoşter musallânı 

4. Ne anlardım safâ vü ne gam bilürdüm âh kim âhir 
Telâtım eyleyüp müstagrak it di ‘aşk tûfânı 

5. Ne çâre n’eyleyem yokdur karârım âteş-i sevdâ 
Ki öz hâlimle koymaz gezdirir kûhı beyâbânı 

6. Şarâb-ı ‘aşkı her kim nûş ider ben tek olur âteş 
Yanar şâm u seher beyle olur her lahza devrânı 

7. Yakıldım dem-be-dem gülzâr-ı sevdâ içre kim âhir 
Tutuşdum bend bend yandurdum evrâk-ı gülistânı 


8. Dükendi kâr u kirdârım hevâya gitdi efkârım 
Tamâmen râh-ı sevdâda ne kim var oldılar fâni 

9. Fenâ-ender-fenâ içre bulup nûş eyledim âhir 
Nigârî bâde-i bâkî şarâb-ı zât-ı cânânı 

10. Delîl-i kûy-ı gülzâr-ı nigârım Bâkîbi'llâh 
Sirâcüddîn Zebîhullâh-ı İsmâ‘îl-i Şirvânî 

697. 

Mefâ‘îlün Mefâ‘îlün Mefâ‘îlün Mefâ‘îlün 

1. Götürmez zülf-i dilberden dil-i dîvâne bî-şânı 
Diler yalvara yalvara dükenmez derde dermânı 

2. Yazarken vasf-ı sevdânı didi hayret ki ey Mecnûn 
Tamâm itmek mi istersin meğer kim magz-ı Kur’ânı 

3. Bu sevdâya düşüp Ferhâd ü Mecnûn buldılar hayret 
Tutup râh-ı cünûnı gezdiler kûhı beyâbânı 

4. Dükenmez âhiri yok bî-nihâyet râkım-ı evvel 
Bu mazmûn ile yazdı nâme-i sevdâya tuğrânı 

5. Ne hâsıl sa‘y-i bî-âhirden ey dil ‘aczin izhâr it 
Ki güftâr-ı mahabbet ‘âciz itmiş hep sühandânı 

6. Hevâ-yı zülf ile uğraşma hergiz düşme teşvişe 
Ki ol bir kıssadır kim bî-nihâyet vasf-ı tûlânî 

7. Tavîlü'z-zeyl bir tûmârdır sevdâ-yı kâkül kim 
Görünmez ser-had-i evvel dükenmez başa pâyânı 

8. Ser-i tûmârma gülden ayak çek başa varmazsın 
Tamâm it defter-i ‘aşkı düketmezsin bu sevdânı 

9. Nigârî tay kıl tûmâr-ı dîvânı velî nazm it 
Ciger-sûz üç gazel dîdâr-ıla hatm eyle dîvânı 

698. 

Mefâ‘îlün Mefâ‘îlün Mefâ‘îlün Mefâ‘îlün 

1. Dutuşdun bend bend ey dil sana bu nâr yetmez mi 
Kül oldun cüz be cüz yandın mezâk-ı yâr yetmez mi 

2. Cünûn bâzârma revnak virüp kim nîk-nâm itdin 
Dü ‘âlemde senin-çün bu güzel kirdâr yetmez mi 

3. Zamân-ı firkat eyyâm-ı seferdir bâğ-ı ‘âlemden 
Hevâ-yı serv-i bâlâ seyr-i hoş-reftâr yetmez mi 

4. Gezer câm-ı ecel la‘1in kenârm veh ne gafilsin 
Çekersin bî-elem peymâne-i ser-şâr yetmez mi 

5. Ne hâcet bâğ-ı kesret bâde-i zevk dü ‘âlemden 
Tecerrüd lezzeti vahdet-i gül gülzâr yetmez mi 

6. Teberrâ kılgil ‘âlemden gözet râh-ı tevellâyı 
Mukayyed olma dâreyne ki bir diyâr yetmez mi 

7. Çeküp endîşe-i ru'yet Nigârî düşme teşvişe 
Sana güftâr-ı yâr va‘de-i dîdâr yetmez mi 

699. 

1. Dilâ sevdâ-yı zülf-i yâr tâ key 
Ağarmış mûy-ı ser-i zünnâr tâ key 

2. Sararmış ‘ârızm yetmez mi zevkin 
Merâg-ı lebin gülnâr tâ key 

3. Dökülmüş peykerin göz hayrelenmiş 
Temâşâ-yı ruh-i gülzâr tâ key 

4. Dükenmez mi şiyâk-ı çeşm yağı 
Esîr-i gamze-i hun-hâr tâ key 

5. Ham olmuş kametin dönmüş kemâna 
Hevâ-yı turra-i tarrâr tâ key 

6. Şarâb-ı sâkî-i gül-çehre tâ çend 
Safâ-yı kâse-i ser-şâr tâ key 

7. Meğer kim gelmedi vakt-i inâbet 
Mezâk-ı nefs-i bed-kirdâr tâ key 

8. Zamân-ı rıhlet eyyâm-ı eceldir 
Semend-i bâd-pâ vü reftâr tâ key 

9. İrişmez mi meğer vakt-i sükûnun 
Dükenmez mi sözün güftâr tâ key 

10. Söylersin nazm u ebyât u kaside 
Okursun şevk-ıla eş‘âr tâ key 



414 


NİGÂRÎ 


11. Nigârî teslîm eyle câm kurtar 
Çekersin fırkat-i dîdâr tâ key 

700 . 

Müfte‘ilün Müftedlün Fâ‘ilün 

1. Eyle dilâ mushaf-ı sevdây tay 
Sohbet-i Yûsuf u Züleyhây tay 

2. Söyleme Ferhâd u Şîrîn sohbetin 
Eyle bu nâme-i şeker-sây tay 

3. Nâme-i ‘uşşâkı yeter eylegil 
Defter-i Mecnûn u Leylây tay 

4. Yakma özün nâr-ı mahabbetle kıl 
Sohbet-i Vâmık u ‘Azrây tay 

5. Alma dile derd-i belâ-keşleri 
Kıl varak-ı Varka vü Gülşây tay 

6. Söyleme bülbül sözüni gül sözin 
Eyle bu güftâr-ı dil-ârây tay 

7. Urma nefes şem‘ u pervâneden 
Yanmagil it sohbet-i pervây tay 

8. ‘Âşık u ma‘şûk sözin kıl tamâm 
Eyle bu güftâr-ı ciger-hây tay 

9. Mâh Muharrem sene halhâl-i yed 
Şehr-i Sitanbûl kıl imlây tay 

10. Eyleme güftârı Nigârî tavîl 
Fikr eyle dîdârı kıl inşây tay 

Rubâî 

701 . 

Fe‘ilâtün Fe‘ilâtün Fe‘ilâtün Fe‘ilün 

1. Himmetin oldı bana yâr müdâm ey sâkî 

Açdı ruhsârmı güldeste merâm ey sâkî 

2. Himmet-i ‘âlin ile oldı dîvânım tekmil 
Şükrü li'llâh merâm oldı tamâm ey sâkî 


Rubâî 

702 . 

Mef ûlü Mefâ‘îlü Mefâ‘îlün Fâ 
Fe‘ilâtün Fe‘ilâtün Fe‘ilâtün Fe‘ilün 

1. Yakdı dilimi nâr-ı firâk ey sâkî 
Bükdi bilimi nâr-ı şiyâk ey sâkî 

2. Oynadup atını hicrân hücûm it di elem 
Kanı ol gerdiş-i dûn-ı mezâk ey sâkî 


Rubâî 

703 . 

Mef ûlü Mefâ‘îlü Mefâ‘îlün Fâ 
Fe‘ilâtün Fe‘ilâtün Fe‘ilâtün Fe‘ilün 

1. Koyma bizi âteş-zede vâh ey sâkî 
Yandırmaya tâ ‘âlemi âh ey sâkî 

2. Rahm idüp ‘âşık-ı dil-teşnelere bir ayağ al 
Tiz yetür meclise ez beher ala ey sâkî 

MUKATTA‘ÂT 

704 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Geldi bir gün gitdi bir gün bir dahi gelmez Resûl 
Nâzil olmaz vahy-i âyet Cebrail itmez nüzûl 

2. Şerbet-i zehrin şarâb-ı rûhîdir ey nûş-hand 
Bâde-i düşnâm ladinden bulur cânlar gönül 

3. Rûy-ı beşşâş leb-i handânım yâd eylegeç 
Zemzeme itdim el oynatdım şirin çaldım tabûl 

4. Sâkin-i ‘isyân-serâyam çekmezem gam kim elem 
Şefkatin yâd eyledikçe hâtıra itmez hulûl 

5. Leşgeri cürm eyledikçe zûr-ı bî-had subh u şâm 
İlticâ itmek bana mahsûs sana senden kabûl 

6. Dest-gîrim hâk-i pâym olsun ey câmm ki ben 
Mücrim-i üftâde gamgînim be-evlâd-ı Betül 

7. Rahm kıl kim ey habîbim yüz sürer dergâhına 
Sâil-i miskin yetîm-i bî-nevâ ‘âsî hacûl 


Kıt‘a 

705. 

Mef ûlü Mefâ‘îlün Mef ûlü Mefâ‘îlün 

1. Ol nâm-ı dil-ârâmm ta‘lîm eylemiş tâ kim 
Üstâd-ı ezel her dem tekrâr iderem tekrâr 

2. El-minnetü li'l-Mevlâ ey dilber-i bî-hemtâ 
Kemter kulunam ammâ bî-kayd benem ahrâr 

3. Müştâk-ı cemâlindir bir cilve-i bî-perde 
Manzûr-ı gözümdür kim her lahzadır ol bîdâr 

4. Bir kâra irişdim kim sâyende alur benden 
Keyfıyyetini bâde mey-hâr tarab-kirdâr 

5. Hayret-zedem zîrâ bîmâr gözün aslâ 
Sıhhat dilemez eyvâ âyâ bu nice bîmâr 

6. Bir cilven ile gönlüm her şâm u seherdir dâg 
Ferhâdlıg eyler hûb ol ‘âşık-ı şîrîn-kâr 

7. ‘Arz eyledim ey Leylâ kim itdi seni rüsvâ 
Hû Hû didi ol ya‘nî bu Hamza-i mecnûn-kâr 

706. 

Mef ûlü Mefâ‘îlün Mef ûlü Mefâ‘îlün 

1. Dîvâneliğim Mecnûn görseydi bu ‘âlemde 
Olsaydı cünûnâne söylerdi budur şeydâ 


2. Behzâd-ı nigâriş-sâz görseydi nük,şâtım 
Hayret-zede söylerdi nakkaş budur bî-pâ 

3. Kelb-i der-i cânâne cân-bahşlığım câmm 
Bileydi ‘acîbâne söylerdi Kerem hâzâ 

4. Ben tek kanı âvâre bir âh ile bin pâre 
Elburzu ide Ferhâd reşkâne diye heyhâ 

5. Tâ hâne-i gönlümde dildâr karâr itdi 
El çekdi mahallinden ser-pençe-i lâ illâ 

6. Sevdâ-yı dü ‘âlemden geçdim ser-i mû tâ kim 
Gîsû-yı semensây saldı başıma sevdâ 

7. Bilmem ki ne ‘âlemden geldi elime sâgar 
Sordum didi sevdâdan Hamza-i mînâ-peymâ 

Kıt‘a 

707. 

Mef ûlü Mefâ‘îlün Mef ûlü Mefâ‘îlün 

1. Tâ pâ-zede-i zülfüm serdâr-ı cihânam men 
Der ‘âlem-i sevdây fermân-revânam men 

2. Tâ ‘aşk-durur Kâfim sîmürg-durur lâfım 
Bed-nâmlığ evsâfım meşhûr-ı cihânam men 

3. Kin eyler ise iller fıkr eyle [bîgânîjler 

Der hâle-i sevdâyam der zıll-ı emânam men 

4. El-minnetü li'l-Mevlâdır kâfile-i sevdâ 
Der pes neşevem aslâ der piş revânam men 

5. Ey ehl-i semâ‘ anla pîrâne serem ammâ 
Câm-keş-i mihrem tâ her lahza cüvânam men 

6. Gelmez gözime kevnin der sâye-i ân zülfin 
Ne tâlib-i înem ne hâhende-i ânam men 

7. Erinî erinî söyler câmm ne cenân ister 
Hâhişger-i cânânem târîk-i cinânam men 

8. Ey hâce-i dîvâne hâcet n’idi bürhâne 
Hestiyyet-i cânâne bî-zan gümânam men 

9. Der ‘âlem-i sevdâyam Hamza-i cünûn-pâyam 
Dîvâne-i Leylâyam mahsûs-ı cânânam men 

Kıt‘a 

708. 

Mef ûlü Mefâ‘îlün Mef ûlü Mefâ‘îlün 

1. Ol çeşm-i çep-endâza teslîm iderem bin cân 
Bir cân idemez özge meydân benim meydân 

2. Ferhâd-ı cebel-endâz Mecnûn-ı mahabbet-bâz 
Yohdur bana mahsûs bu meydân iderem cevlân 

3. Ey tâlib-i dil-teşne devrânıma bahş eyle 
Envâr-ı gözün zîrâ bî-bâde degül devrân 

4. Dünyâ sana ey vâ‘iz ammâ bana bir cilve 
Cennet sana ey zâhid ammâ bana bir cânân 

5. ‘Âşık ile ma‘şûkun beyninde hemîn ey dil 
Yoh özge şeye hâcet peymâne-durur peymân 

6. Ey yâr-ı şeker-hârım der hakk-ı şirinkârım 
Dinsiz dişeler câyiz sensiz dişeler bühtân 

7. Bu ‘âşık-ı şeydâya müştâk-ı hüveydâya 
Bir nîm nazar eyle hayrânma bak hayrân 

8. Ey Seyyid-i şîrînkâr ey Hamza-i şekker-bâr 
Eş‘âr-ı dil-ârâna her lahza olam kurbân 

709. 

Mef ûlü Mefâ‘îlün Mef ûlü Mefâ‘îlün 

1. Ger münkir-i sevdâya zehr-âb-ı cefâyam men 
Ammâ ki kadeh-hâra hûşâb-ı safâyam men 

2. Derdin ne bilir agyâr gel yanıma ey bîmâr 
Kim derde devâyam men şehd-âb-ı şifâyam men 

3. Evsâfımı ger vâ‘iz zemm eyler ise mey-hâr 
Medh eyler ise câyiz zıddına sezâyam men 

4. Kim görse ruh-i zerdim derdimle olur memlû 
Bilmem nice bir derdim bilmem ne belâyam men 

5. Ger cân-ı fedâkârım söylerse ki dildârım 
Hemçün Hüseyin oldum kurbân u fedâyam men 

6. Feryâdımla oynar nâlimle döner mey-hâr 
Çün nây celâlîye pür süz u nevâyam men 

7. Men söylemezem benden ey lutf Hudâ senden 
Der sâye-i sevdâyam der zıll-i Humâyam men 

8. Der nakş-ı dil-ârâyiş üstâd-ı bî-endâzam 
Nakkâş-ı nigârım tâ müştâk-ı Bahâyam men 

9. Mey-hâr-ı cihân-sâzam ‘arşa yetişir nâzım 
Hazma-i kadeh-bâzam müştâk-ı likâyam men 

710. 

Mef ûlü Mefâ‘îlün Mef ûlü Mefâ‘îlün 

1. Her şâm u seher oynar zülfünle gönül ammâ 
Bî-âlet ü bî-lenger olmaz beyle kef-der-bâz 

2. Bir âhım ile bin kûh berbâd olur eknûn 
Reşk-âver-i âhımdır Ferhâd-ı cebel-endâz 

3. Ey tab‘-ı cihân-sûzım ‘âlemleri yandırdı 
Eş‘âr ile yahdm eflâki v’ey âteş-bâz 

4. Dil-teşne-i hicrânam yek-dem nazarî fermâ 
Kandur beni bî-gâye ey sâkî-i sâgar-sâz 

5. Sûzâneligim efzûn ez hadd-i bîrûn eknûn 
Bî-fâidedir Ceyhûn der bahr-i kerem-endâz 

6. Ez nâz bulur câmm şehd-âbe-i zâtiyye 
Ey nâz ne şîrînsin kurbânın olam ey nâz 

7. Der ‘arsa-i sevdây u der kûy-ı tevellây 
Eknûn benem Kanber ey Hamza-i himmet-bâz 

711. 

Fe‘ilâtün Fe‘ilâtün Fe‘ilâtün Fe‘ilün 


1. Tâli‘im doğdı bugün hûrşîd-bahtım uyandı 
Hamdü li'llâh ki sönmüşdi çerâgım yandı 

2. Dil-i sûzâneyi gör âb-ı leb-i dilberden 
İçdiler şâm u seher kanmadı sanma kandı 

3. Gamze-i hûm vü bağrımı kim pâreledi 
Akdi kan içdi revân kim ana dermân kandı 

4. Her biri cevr ü cefâsı bana bin tâze hayât 
Her biri zevk u safâ her birisi bin cândı 

5. Çıkdı bî-perde nigârım didim Allâh Allâh 
Ne güzel lutf-ı Hudâdır ü ne şîrîn cândı 

6. Safha-i rûymı görgeç didim ey cân ey cân 
Nûr-efzây-ı nazar eyle ki hoş Kur’ândı 

7. Kerîmin te’yîd-i güftârı içün söylerse 
Başka yok andı anm Hamza-i şeydâ andı 

712 . 

Mef ûlü Mefâ‘îlü Mefâ‘îlü Fe‘ûlün 

1. Lutf eylegil ey mug-beçe âlâf şenindir 
Yandurmagil ‘uşşâkı ki eltâf şenindir 

2. Mihrin ne ‘aceb bâdedir ey büt ki dükenmez 
Sarf eyle dükenmez ki bu âlâf şenindir 

3. Bî-lutf dilemez sana zîrâ keremin var 
İkrâm-ıla âvâze-i evsâf şenindir 

4. Pür-nûr eyledi gönlümi hûrşîd-cemâlin 
İtmez mi kim ol bâde-i şeffâf şenindir 

5. Cân almağ ile ger ola dîdâr kerem kıl 
Göster yüzün al rahm ile insâf şenindir 

6. Hail eylegil işkâlimi bir dem nazar kıl 
‘Özr eyleme kim dîde-i keşşâf şenindir 

7. ‘Aşkın ki makam eyledi gönüm didim ey cân 
Fikr eyleme Sîmurgsm ol Kâf şenindir 

8. Bu kâr-ı şarâb-dârlığım ey kerem-efzâ 
Benden degül ol kâr ki bî-lâf şenindir 

9. 01 zülf-i zer-efşânm içün nazm-ı dil-âvîz 

Eyler nazar it Hamza-i zer-bâf şenindir 

713. 

Mef ûlü Mefâ‘îlü Mefâ‘îlü Fe‘ûlün 

1. Ehl-i dilin ihlâsıdır ikrârma bâ‘is 
Erbâb-ı kinin kindir i nk ârına bâ‘is 

2. Dâg-ı dil-i sevdâ-zedenin âteş-i tab‘ı 
Eş‘âr-ı ciger-sûz-ı şerer-bârma bâ‘is 

3. Âniyyet-i peymâne-i çeşm-i nazar-endâz 
Cezbe-i şarab-hâre-i dîdârma bâ‘is 

4. İnkâr ne kim ‘aşk-ı Nigârî ezelîdir 
Erini diyen ‘uşşâk-ı talebkârma bâ‘is 

5. Erini erini Hamza-i dîdâr be-tekrâr 
Söyler dime yok var bu tekrârına bâ‘is 

Kıt‘a 

714. 

Mef ûlü Mefâ‘îlü Mefâ‘îlü Fe‘ûlün 

1. Ey tab‘ bu dîvân-ı şeker-bâr şenindir 
Şükr eylegil Allâha bu âsâr şenindir 

2. Her şâm u seher mest şarâb-hârlar içre 
Hamd eyle sefme-i sezâvâr şenindir 

3. Nâz eyle niyâzâne talebkârlar içre 
Her lahza ki sevdâ-yı şirînkâr şenindir 

4. Mahzâ kerem-i lutf-ı İlâhî-i ezeldir 
Meyhâne-i pür bâde şarâb-hâr şenindir 

5. Artar heme dem müşteri beyle ki seher şâm 
Pür-kâle-i sevdâ ki bu bâzâr şenindir 


6. Şükr eyle semen-sâze dem-â-dem ki beher dem 
Pür gonçe-ter ü bâkî bu gülzâr şenindir 

7. Ey dil ne revâ fıkr-i fakiri sana zîrâ 
Hamd eyle ki eltâf-ı keremkâr şenindir 

8. Feryâd-ı ciger-sûz gelür yâr eşiğinden 
Cânlar yahan ol âh-ı şerer-bâr şenindir 

9. Ey yârım kerem eyle ser-â-sîme kûyunda 
Kelbinle gezen Hamza-i bî-âr şenindir 

Kıt‘a 

715. 

Fe‘ilâtün Fe‘ilâtün Fe‘ilâtün Fe‘ilün 

1. ‘Âlem-i mihrde ger şems-i hüveydâyam men 
Anlamaz kimse beni gör ne mu‘ammâyam men 

2. Kimse ahvâlimi bilmez bana âgâh degül 
Tek ü tenhâ gezerem tâlib-i tenhâyam men 

3. Gerçi n'âyed be nazar dilber-i bî-tâ ammâ 
Mahz ez lutf-ı Hudâ ‘âşık-ı bî-tâyam men 

4. İzdiyâd-ı hevesin mestiyem ammâ bilürem 
Gerçi sayd eylemezem sâid-i Ankâyam men 

5. Nice meftûn-ı hevâyam nice Mecnûnam kim 
Yâr-ı hercây içün bâdiye-peymâyam men 

6. Hased-âlûde nazar eyleme ey vâ‘iz-i cer 
Cerciyem sanma ki ez kayd rmTarrâyam men 

7. Bana yetmez nazarın kılma temennâ-yı muhâl 
Ey garaz-dâr ki der cây-ı ımTallâyam men 

Kıt‘a 

716. 

Mef ûlü Mefâ‘îlü Mefâ‘îlü Fe‘ûlün 

1. Feryâd-ı cihân-sûzuma bâ‘isdi günâhım 
Mahşerde yeter dâdıma sûzâne-i âhım 

2. ‘Isyân-ıla olmakdır işim ânın içündür 
Efgân-ıladır gerdişim âhımdı güvâhım 

3. Feryâd-resim lutf-ı Keremkârdır ancak 
Allâh bilür gayr ezîn yokdı penâhım 

4. Bu ‘âsî-i bî-tâga kahır eyleme yâ Rab 
Lutf eyle suçm ‘afv eyle ‘abdindi İlâhım 

5. ‘Isyân-ı siyâhımla karadır yüzüm eyvâ 
Bahşâyiş-i nûrunla sefîd eyle siyâhım 

6. Müstagrak-ı deryâ-yı günâhım ne elem kim 
‘Ummân-ı keremdir nazar-ı nîme-i şâhım 

7. Ger hâric-i mahzûbdur ey Hamza-i nâçiz 
Nâçizdir ender nazar-ı lutf günâhım 

Kıt‘a 

717. 

Mef ûlü Mefâ‘îlü Mefâ‘îlü Fe‘ûlün 

1. Al perdeni teslim ideyim cân-ı safâyı 
Dîdârma gör kârımı ey cân fedâyı 

2. Olmaz hüner ol kâr-ı yalanı ki işitdim 
Ol kâr hünerdir ki ider merd-i Hudâyı 

3. Zîrâ çeker ol bârı habîbâne ki hâşâ 
Eflâk u serâ söyledi gösterdi ibâyı 

4. Âyâ nice meydir mey-i ‘uşşâk ki artar 
İçdikce yine çaldı beni söyledi nâyı 

5. Sâkî getür ol bâde-i İlâhî[y]i gam itme 
Vallâh gam olmaz ola bir iş ki rızâyı 

6. ‘Âkil olan ezvâk-ı şehinşâha değişmez 
‘İşret-kede-i mihr işrâb-ı gedâyı 

7. Ey sâkî-i bâde-i Elestim mey-i nâbı 
Dök sâgara nây-sâz be-zen nây-ı sitâyı 

8. Devrân ile ey sâzî mezâkım ola efzûn 
Çal tabii habîbâne bezen nây-ı nevâyı 

9. Kim görse hemân ‘âlî-neseb oldığm anlar 
Mir Hamza-i dîvâne-zâde pâşâyî 

Kıt‘a 

718. 

Mef ûlü Mefâ‘îlün Mef ûlü Mefâ‘îlün 

1. Agyâr ile kârım ne müştâk-ı ‘ Alîyem men 
Perverde-i Mevlâyam Allâh kulıyam men 

2. Pervâne-i Mevlâyam mestâne-i bî-tâyam 
Kâse-zen-i sevdâyam mey-hâr-ı velîyem men 

3. Ser-mest kadeh-hâram hüşyârlığım efzûn 
Mecnûn-ı hüveydâyam sanma ki deliyem men 

4. Bir görmek ile yâra cân bahş iderem zîrâ 
Der kâr-ı fedâkârî serbâz-ı celîyem men 

5. Sevdâma zarar virmez bâzâr-ı mahabbetde 
Nâle-i dühül zîrâ mest-i ezelîyem men 

6. Nâlemle olur efzûn keyfıyyet-i meyhânem 
Zîrâ ki tecellânm bülbül-i güliyem men 

7. Der bezm-i semâ‘ iller eş‘ârım ile oynar 
Zîrâ ki mezâk-efzâ şîrîn gazeliyem men 

8. Ez gülşen-i zehr-âbî bir sebze-i hoş-bahtam 
Bir baht-ı yigin merdüm-zâde-i ‘Alîyem men 

9. Ey Hamza-i şeydâyî der gülşen-i zîbâyı 
Çeh çeh-zen-i hüsnâyam zîrâ güzeliyem men 

Kıt‘a 

719. 

Mef ûlü Mefâ‘îlü Mefâ‘îlü Fe‘ûlün 

1 . El-Minnetü li'llâh ki Allâh diyenim var 

Bir lahza ne her lahza vü her gâh diyenim var 

2. Dildâr-ı dil-ârâyı seher ü şâm be-her câ 
Tekrâr be-tekrâr ki va'llâh diyenim var 

3. Ez lutf-ı Hudâvend kerîmest ki Allâh 
Her gâh habîbâne ki bi'llâh diyenim var 

4. Ez zümre-i erbâb-ı talebdir ser-i Tûrân 
Erinî erinî gâh u bî-gâh diyenim var 

5. Ez bâde-i hâlâtı vü ez neş’e-i zâtı 
Maglûb-ı seher şâm ki veh veh diyenim var 

6. Ez keyf-i mezâk-ı mey cilve-i dilârâ 
Sübhâneke sübhâneke zih zih diyenim var 

7. Ey Hamza-i İlâhî benem Hâdî-i der-în devr 
Her yerde seher ü şâmgeh vallâh diyenim var 

Kıt‘a 

720. 

1. Allâhı Muhammedi âli seven dostânız 
Ne Sünnîyiz ne Şî‘î bir hâlis müslümânız 

2. Çehâr yârı isteriz zîrâ ki Mustafânm 
Dostma dostuz vallâh hasmânma hasmânız 

3. Süfyânîlerden bî-had Mervânîlerden bî- ‘ ad 
Eyleriz hâşâ zîrâ biz hasm-ı mürtedânız 

4. Muhammedin âlinin hasmma Allâh nefret 
Eyleriz biz de [zîrâ] düşmen-i merdûdânız 

5. Mervânîlerin la‘net hakkı hakkımız rahmet 
Zîrâ anlar şeytânı biz tâbi‘-i Kur’ânız 

6. Mihîn-i Mustafâdır Süfyânîler anun-çün 
Mürteddir anlar hâlis biz mü’min-i hâşânız 

7. Tâbi‘-i Süfyânîler dostân-ı Mervânîler 
Merdûdlardır hüveydâ biz makbûl reh-nümânız 

Kıt‘a 

721. 

Fâ‘ilâtün Fâ‘ilâtün Fâ‘ilâtün Fâ‘ilün 


1. Ey sanem gamzen nice peykân imiş kim peykân 
Sînemi geçmiş ki kılmış bağrımı gark-âb-ı kan 

2. Derdime dermân yâ katlime fermân kim didim 
Didi kadimdir hemîn dermân-ı derdin bî-gümân 

3. Vâridât-ı hûbter gökçek hayâlinden gelür 
Beyledir ey nâzenînim yahşiden gelmez yaman 

4. Gâlib ancak ‘aşkdır agyâra virmez bir mecâl 
Maglûb olmaz bir zaman ancak odur sâhib-kırân 

5. Her taraf meydâna çıkmış ehl-i tugyân el-meded 
Vakt izhâr-ı vücûdundur gel ey sâhib-zamân 

6. N’ola bir cevlân idüp tugyân kılsan bir taraf 

Ey Muhammed âl-i Ahmed ey Ebe'l-Kâsım âmân 

7. Kesmedim âl-i Muhammedden nefes ur dem-be-dem 
Ey cünûn-ı Ahmedî v’ey Hamza-i şeydâ-yı ân 

Kıt‘a 

722 . 

1. Kıl tâc gubâr-ı şâhvârm 

Ey Mir Nigârî v’ey ser-efrâz 

2. Yâr eylese nâz cân nisâr it 
Ey Mir Nigârî v’ey revân-bâz 

3. Bir tâze sefine eyle peydâ 

Ey Mîr Nigârî v’ey kalem-bâz 

4. Meyhâne-i mihre vir nizâmı 
Ey Mîr Nigârî v’ey kadeh-bâz 

5. Mey-hârelere kadeh kadeh sun 
Ey Mîr Nigârî v’ey mey-endâz 

6. Çal perdeyi vir be-Şehnâzı 
Ey Mîr Nigârî v’ey hoş-âvâz 

7. Kıl nîm-nigehle sayd bî-had 
Ey Mîr Nigârî v’ey çep-endâz 

8. Vir nâz nigârma revânm 

Ey Mîr Nigârî v’ey niyâz-bâz 



DÎVÂN 427 

9. Eş‘ârm reşk-i şehd-i kand-âb 
Ey Mîr Nigârî v’ey şeker-sâz 

Kıt‘a 

723 . 

Müfte‘ilün Müfteilün Fâ‘ilün 

E Ref‘-i cünûn eylemedi n’eyleyem 

Kılmadı bir fâide esmâ bana 

2. Gerçi ki esmâya devâm eyledim 
Açmadı ruhsârı müsemmâ bana 

3. Turra-i tarrâr bütün ‘aklımı 
Çaldı neler itdi bu sevdâ bana 

4. Şâm u seher gerçi ki âh eyledim 
Virmedi bir fâide aslâ bana 

5. Yâr hüveydâ velî görmez gözim 
Virmedi yüz keşf-i mu‘ammâ bana 

6. Virmedi bir göz göre dîdârmı 
Yâr-ı hüveydâ dimen a‘mâ bana 

7. Çâre ne ey Hamza-i dîvâne 
Yanmadı bir gelmedi Leylâ bana 

Kıt‘a 

724 . 

Müfte‘ilün Müfteilün Fâ‘ilün 

1. Kaldı gözim görmedi ammâ hayâl 
Kalmadı dildârdan aslâ henüz 

2. Gerçi ki zülfümde karadan nişân 
Kalmadı başımdadı sevdâ henüz 

3. ‘Aklımı berbâd eyledi yaş iken 
Sormadı ahvâlimi Leylâ henüz 

4. Hayli zamândır dil-i dîvânemiz 
‘Akim itirmiş dimez eyvâ henüz 

5. Nâr-ı ezeldir ki dükenmez yanar 
Şâm u seher âteş-i bî-pâ henüz 

6. Nâmı ki ol bahş-ı ezeldir bana 
Cândadır ol nâm hüveydâ henüz 

7. Hamza-i bî-çâreye bir çâreyi 
İtmedi bilmem n’içün âyâ henüz 


Kıt‘a 

725 . 

Mefâ‘îlün Mefâ‘îlün Fe‘ûlün 

1. Penâhimdir benim Allâhu ekber 
Muhammed Fâtıma Sıbteyn Haydar 

2. ‘Adüvvullâhdır âl-i abânm 
Seven düşmenlerin hâce-i ebter 

3. Çerâgımdır yanar der çâr cânib 

Ebû Bekr ü ‘Ömer ‘Osmân [u] Safder 

4. Gönül ender diyâr-ı ‘aşk hâlis 
Virüpdür cân bulup ihlâs-ı Kanber 

5. Meğer cânân ile oynar cenânım 
Ki nazm eyler yine bir tâze defter 

Kıt‘a 

726 . 

Mef ûlü Mefâ‘îlü Mefâ‘îlü Fe‘ûlün 

1. Mahbûb-ı Hudâ ya‘nî Muhammed ki hüveydâ 
Bî-şübhe çü hûrşîd benem ü âli velîmdir 

2. Farzdur ‘Alîni Fâtımanı âlini sevmek 
Allâh ü Nebi sevdiği bürhân-ı celîmdir 

3. Her kim ki mahabbetle gider matlaba vâsıl 
Elbette olur çünki bu şeh-râh-ı selimdir 

4. Güftârıma cânlar virür ashâb-ı hidâyet 
Güftâr-ı sadıkaneme Allâh ‘alimdir 

5. Fir‘avnîler i nk âr iderse n’ola tab‘ım 
El-minnetü li'llâh ki hakkâne kelîmdir 

Kıt‘a 

727 . 

Fe‘ilâtün Fe‘ilâtün Fe‘ilâtün Fe‘ilün 

1. Cem‘-i ezdâd müyesser degül ey vâ‘iz yâ 
At Mu‘âvîleri yâ în ki Muhammedden geç 

2. Yâ Mu‘âvîlere nefrîn eyle ya‘nî la‘net 
Yâ sana rûz-ı cezâ şefkat-ı Ahmedden geç 

3. Dilesen cennet eğer Âl-i ‘abâya hıdmet 
Eyle yâ leşker-i Şâmı dile cennetden geç 

4. Hırz-ı cân eyle bu güftârımı ger ‘âşık isen 
Yoksa kim la‘n sana rahmet-i bî-hadden geç 

Kıt‘a 

728 . 

Mef ûlü Mefâ‘îlü Mefâ‘îlü Fe‘ûlün 

1. Mervânîleri isteyen ey ehl-i dalâlet 
Bî-şübhe ki sizler Yezidî biz ‘Aleviyiz 

2. Sizler gibi erbâb-ı şekâvetden ırağız 
Ehl-i sünnetiz mü’min-i Hak dîn-i celiyiz 

3. Biz Ahmedîyiz hamd Hudâya ki ezelden 
Ashâb-ı yeminiz ki sa‘îd-i ezelîyiz 

4. Mervânîleri isteyen ey nesl-i Yezidî 
Biz hâk-i pey-i âl ü hevâdâr-ı velîyiz 

5. El-minnetü li'llâh ki der-sâye-i Mevlâ 
Doğru diyeriz sanma hevâdâr-ı ‘Alîyiz 

Kıt‘a 

729 . 

Fe‘ilâtün Fe‘ilâtün Fe‘ilâtün Fe‘ilün 

1. Merd-i mürteddi bilâ-şübhe çü hûrşîd-i duhâ 
Eyleyen tarziye Mervânî mürtedlere 

2. La‘net olsun ana kim dîn-i mübînden geçmiş 
Eyler ol tarziye Süfyânî mürtedlere 

3. Eyle ey bâr-ı Hudâ la‘n dem-â-dem ya‘nî 
Düşmen-i âli seven Hârici şeytânîlere 

4. Hârici olduğı ma‘lûm bu da‘vâcilerin 
Âteş-i kahr-ıla la‘n eyle bu Süfyânîlere 

5. Râhat erbâb-ı dile yok bu Yezîdîlerden 
Eyle ey bâr-ı Hudâ kahr bu Mervânîlere 

6. Hâric-i dîn-i mübîndir uyan ol tâifeye 
Hâcelerdir dimek ol münkir-i Kur’ânîlere 

7. Düşmen-i âldir ey bâr-ı Hudâ yâ la‘n it 
Eyleyen tarziye ol kavm-i bî-îmânîlere 

Kıt‘a 

730 . 

1. Ey Mu‘âvîler ümmeti v’ey düşmen-i Muhammedi 
Siz küfrânî biz şükrânî siz bir taraf biz bir taraf 

2. Sizler tuğyânî milleti bizler Muhammed ümmeti 
Siz Mervânî biz Kur’ânî siz bir taraf biz bir taraf 

3. Siz Mervânî cehennemi biz Muhammedi cenneti 
Siz şeytânî biz Rahmânî siz bir taraf biz bir taraf 

4. Siz Mu‘âvîler askeri biz Hayderîler leşkeri 
Siz kahrânî biz lutfânî siz bir taraf biz bir taraf 

5. Siz Yezidî siz pelidi biz Hüseynî biz şehidi 
Siz butlânî biz hakkânî siz bir taraf biz bir taraf 

6. Sizler düşmen-i Mustafâ biz bende-i âl-i ‘abâ 
Siz hasmânî biz rahmânî siz bir taraf biz bir taraf 

7. Siz kâtil-i âl-i Zehrâ biz mâtem-dâr-ı Mustafâ 
Siz Şimrânî biz hüznânî siz bir taraf biz bir taraf 

8. Siz Haccâcî siz leccâcî biz Kanberî Peygamberi 
Siz nefsânî biz rûhânî siz bir taraf biz bir taraf 

9. Siz şeytânı biz rahmânî zıd-ender-zıddız el-hâsıl 
Siz zulmânî biz nûrânî siz bir taraf biz bir taraf 

Kıt‘a 

731 . 

1. Ey mutribân-ı hoş-âvâz çalak sâz okuyak Şehnâz 
Diyin Allâh Allâh dönün siz bir yana biz bir yana 

2. Çalup neyi içüp meyi girip ‘aşkın mezâkma 
Diyin Allâh Allâh dönün siz bir yana biz bir yana 

3. Her lahza şem‘ tek yanın pervâne-i ser-geşte tek 
Diyin Allâh Allâh dönün siz bir yana biz bir yana 

4. Her lahza bülbül tek ötün şîrîn şîrîn kâkül diyin 
Diyin Allâh Allâh dönün siz bir yana biz bir yana 

5. Her lahza söyleyin handân surâhî tek gulgul-zenân 
Diyin Allâh Allâh dönün siz bir yana biz bir yana 

6. Terk idin nâmı nâmûsı çalak peyveste nâk,su 
Diyin Allâh Allâh dönün siz bir yana biz bir yana 

7. Yâd eyleyin sûzâneyi zikr eyleyin pervâneyi 
Diyin Allâh Allâh dönün siz bir yana biz bir yana 

8. Bülbüller gibi şevkâne kumrılar tek habîbâne 
Diyin Allâh Allâh dönün siz bir yana biz bir yana 

9. İçüp ‘aşkın şarâbını açup esrârm bâbını 

Diyin Allâh Allâh dönün siz bir yana biz bir yana 



432 NİGÂRÎ 

Kıt‘a 

732 . 

Mef ûlü Mefâ‘îlün Mef ûlü Mefâ‘îlün 

1. Sâz eylegil ey mutrib sâzm ki yanar câmm 
Oynar bedenim câmm bir özge mezâkım var 

2. Ey sâkî-i meyhâne imdâd eyle sûzâne 
Zîrâ ki yanar câmm bir başka şiyâkım var 

3. Al destine peymâne devr eyle habîbâne 
İkrâm eyle bî-gâye bî-gâye merâkım var 

4. Her çend hücûm eyler firkat elemi ammâ 
Gönlüm ne elem eyler çeşmin gibi sâkim var 

5. Merhem gerek ey hâzik şîr-i leb-i dilberden 
Zîrâ ki sağılmaz bir sinemde şiyâkım var 

Kıt‘a 

733 . 

Mef ûlü Mefâ‘îlün Mef ûlü Mefâ‘îlün 

1. Çal perde-i şehnâzı ey mutrib-i hengâme 
Esb-i tarabım gelmiş imdi yine cevlâna 

2. Seyrime gerek sahrâ ammâ ki ola bî-pâ 
Zîrâ ki sığışdırmaz bu ‘âlem-i tengâna 

3. Yanar bana her kimse sûzânımı ger görse 
Sanma ki yanar kâna yanmaz bana bigâne 

4. Dildâr-ı dil-ârâsız gülhâne olur külhân 
Külhâne olur bî-şek dildâr ile gülhâne 

5. Dîvânelıg eyler dil ister ki meğer ol gül 
‘Azm ide sitihzâya bir dem ola handâne 

Kıt‘a 

734 . 

Mef ûlü Mefâ‘îlün Mef ûlü Mefâ‘îlün 

1. Bülbül gibi ol geldi düşdi yine hûy hâya 
Bî-şübhe düşer bülbül gül gelse eğer vâya 

2. Ey bâd-ı sabâ rahm it ‘arz eyle niyâzâne 
Aşüfteliğim söyle ol zülf-i semensâya 

3. Mecnûn olubam imdi dîvâneligim efzûn 
‘Arz eyle bu ahvâlim ol dîde-i Leylâya 

4. Safha-i ruh-ı m âbı m Kur’ân-ı nazar-gâhım 
Gitmez nazarımdan bir çeşmimdedir ol âya 

5. Dildâr-ıladır gönlüm meh-veşlere yok meylim 
Hûrşîde bakan bir dem virmez nazarın aya 

Kıt‘a 

735 . 

Mef ûlü Mefâ‘îlü Mefâ‘îlü Fe‘ûlün 

1. Ey turra-i tarrâr ne âbâd olacaksın 
Berbâd eyledin ‘aklımı berbâd olacaksın 

2. Ey çerh-i sitemger seni öz hâline koymaz 
Zulmün ebedî sanma ki âbâd olacaksın 

3. Ey dil ki çünîn nakş u nigârişe girişdin 
Elbette ki reşk-âver-i Bihzâd olacaksın 

4. Meyi eyledin ol la‘l-i şirine yüri çâpük 
Dağ çapmağa çal tîşeni Ferhâd olacaksın 

5. Bî-hâb u hor ey tâlib-i dil-teşne girişdin 
Bir kâra ki ol kârda üstâd olacaksın 

Kıt‘a 

736 . 

Mef ûlü Mefâ‘îlü Mefâ‘îlü Fe‘ûlün 

1. Ma‘lûmdur envâr-ı cinânım ki hüveydâ 
Sûzâne dönen başıma pervânelerimden 

2. Dâğ-ı ciğerim sormağa hâcet ne ki ma‘lûm 
Eş‘âr-ı şerer-bâre-i sûzânelerimden 

3. Her katresi bin câna değer belki ziyâde 
Ol âteş-i seyyâle-i peymânelerimden 

4. Ne rütbededir bâde-i ânım ki bilürler 
Sergeşte beyâbândaki dîvânelerimden 

5. Mikdârmı kimdir bilen Allâhdan özge 
Her dem çekilen bâde-i meyhânelerimden 

Kıt‘a 

737 . 

Mef ûlü Mefâ‘îlü Mefâ‘îlü Fe‘ûlün 

1. Ey çerh-i sitemkâr perîşân olacaksın 
Vîrân eyledin varımı vîrân olacaksın 

2. el-Hamd ki meyhânede gördüm seni zâhid 
Şükr eyledim Allâha müselmân olacaksın 

3. Ol şûh-ı dil-ârâm ki görgec didin Allâh 
Ey dil ki yakın mazhar-ı îmân olacaksın 

4. Dil virdin eğer ladine yâ virmedin âhir 
Bu işde yakînim ki peşîmân olacaksın 

5. Sabr eylegil elbette açar gonçe-i kâmın 
Bâd-ı kerem ey gamzede handân olacaksın 

6. Gam çekme gel ey Hamze-i miskin ki nigârm 
Sâye-i hümâsmda Süleymân olacaksın 

Kıt‘a 

738 . 

Mefâ‘îlün Mefâ‘îlün Mefâ‘îlün Mefâ‘îlün 

1. Benim dîvâne gönlüm rütbe-i ‘irfâna mâlikdir 
Bi-hamdi'llâh kemâlât-ı kamu inşâna mâlikdir 

2. Kemâlât-ı cünûnam ‘akl-ı evvel eylemez idrâk 
Anun-çün beyle bîrûn-ı ‘akldan dîvâne mâlikdir 

3. Nigâh-ı çeşm-i Leylâ-yı ezel bî-hûşıdır gönlüm 
Şehen-şâh-ı cünûndur mülk-i bî-pâyâne mâlikdir 

4. Nazar kılmaz gönül meyi eylemez mülk-i Süleymâna 
Nazar eyler mi ol kim mülket-i cânâne mâlikdir 

5. Irag olmak gerek hıfzu'l-beden vâcibdi zîrâ ki 
Yanar gönlüm yakar ‘âlemleri sûzâne mâlikdir 

Kıt‘a 

739 . 

Mefâ‘îlün Mefâ‘îlün MefâTlün MefâTlün 

1. Telinden isterem imdâd zîrâ fülk-i sevdâya 
Ne çâre nâhudâyam nâhudâya bâd lâzımdır 

2. İçüp ‘aşkın şarâbın nâm u nâmûsdan geçüp evvel 
Gezer dîvâne gönlüm ad ister ad lâzımdır 

3. Bugün cevlâna çıkmış ol sitemger dûd-ı feryâdım 
Gezer çerh üzre zîrâ mazlûmâne dâd lâzımdır 

4. Nigâh-ı kec temennâ eylerem çeşm-i siyâhmdan 
Nazar kıl kim tarîkât ehlini irşâd lâzımdır 

5. Leb-i la Tin temennâsmda cân virmek diler gönlüm 
Ki Şîrîndir ki her Şîrîne bir Ferhâd lâzımdır 

Kıt‘a 

740 . 

Mefâ‘îlün Mefâ‘îlün Mefâ‘îlün Mefâ‘îlün 

1. Benim dîvâne gönlüm kişver-i sevdâya mâlikdir 
Cünûn-ı bî-bedeldir mülket-i rüsvâya mâlikdir 

2. Ne takrir eyleyem sığmaz beyâna lîk bir şemme 
Kılam tahrîr ol kim ‘âlem-i bî-pâye mâlikdir 

3. Tekellüm eylemez bir dem gönül elfâza meyi itmez 
Ta‘aşşuk ‘âlemin zabt eylemiş ma‘nâya mâlikdir 

4. Makâmât-ı cünûnı zabt idüp geçmiş ‘alâyıkdan 
Dükenmez kûh-ı bî-had bî-hisâb sahrâya mâlikdir 

5. Ne dünyâ mülkdür ne ‘âlem-i ‘ukbâ-durur ammâ 
‘Akıldan hâriç ol bir kişver-i bî-gâye mâlikdir 

Kıt‘a 

741 . 

Fâ‘ilâtün Fâ‘ilâtün Fâ‘ilâtün Fâ‘ilün 

1. Rütbe-i ‘aşk u cünûnumdan haberdâr olmayan 
Mekteb-i sevdâya var Leylâ-yı dîvânım oku 

2. Ey geçüp cân-ı Şîrînden ‘ârifiyyet isteyen 
Gel der-i meyhâneme dîvân-ı ‘irfanım oku 

3. ‘Âşık olmak isteyen algil ele dîvânımı 
Dem-be-dem sûzâne-dil evsâf-ı cânânım oku 

742 . 

1. Olmaz şifâyâb ey dil derdin ammâ söylersin 
Allâh Allâh sağalmaz bu ne verem veremdir 

2. Görem bugün yâ yarın başa gelmez güftârm 
Usanmazsın söylersin bu ne görem görenidir 

3. Elde şâne müheyyâ dilde gîsû temennâ 
Örem dirsin görmezsin bu ne örem öremdir 

743 . 

Mef ûlü Mefâ‘îlün Mef ûlü Mefâ‘îlün 

1. Bir dem nazar it ey göz yâr eyledügi nâza 
01 kebk-i hırâmâna ol dîde-i şehbâza 

2. Ger var ise fi'l-cümle idrâk-i Hudâ-bahşm 
Cân bahş eyle var ey dil o çeşm-i çep-endâza 

3. Sahbâ-yı mahabbetden ger var ise bir zevkin 
Oyna ki degül muhtâc ashâb-ı safâ sâza 

4. Bî-zevk dime Allâh Allâh mezâkâne 
Söylersin eğer söyle uy mutrib-i dem-sâza 

5. ‘Âşıklık işi güçdür yayın çekmezsin sen 
Ger isterisen râhat uyma tel-i yelbâza 

Kıt‘a 

744 . 

Fe‘ilâtün Fe‘ilâtün Fe‘ilâtün Fe‘ilün 

Bilmezem mülk-i melâhatda ne ‘âlemsin kim 
Kim gulâmmdı senin Yûsuf-ı zerrîn-resen 

Hüsnden neş’et ider böyle ki her şâm u seher 
Âh-zen olduğum ey tab‘ı güzel vechi hasen 

Yokdur özge talebim yâr kûyundan başka 
Bundan özge ne olur kâm taleb-kâr-ı vatan 

Var bir özge lezzet hâr-ı kûyunda ey gül 
Lezzet başka virür zevk gülistân u çemen 

İtmez ârâm ki her lahza temennâ eyler 
Câmm ey bâr-ı Hudâ kâmı kerem eyleyesin 

Kıt‘a 

745 . 

1. Nazarımdan bugün ol serv-i revânım gitdi 

Ne durursun yüri ey dil yüri câmm gitdi 


1. 

2 . 

3. 

4. 

5. 

2. Tâkatım yok ne idem âh ki ma‘zûram tâ 
Çıkdı câmm bedenimden ki cânânım gitdi 

3. Hâk-i pâyı ki ırağ oldı gözümden o gün 
Didim eyvâh gözüm nün vü îmânım gitdi 

4. Ne idem çâre ne ‘azm eyledi ayrılığa 
Ne idem çâre nedir çıkdı revânım gitdi 

5. Bî-kesem yokdı kesim lutf-ı Hûdâdan gayrı 
Kalmadı tâb u tüvânım ki emânım gitdi 

Kıt‘a 

746 . 

Fe‘ilâtün Fe‘ilâtün Fe‘ilün 

1. Dime şâ‘ir sözüdür sanma yalan 
Vâ‘ize yem gerek eşşege palân 

2. Sûfiye lokma gerek zehr ide 
Çerçiye pâra ılançıya ilan 

3. Vasf-ı hâlin ne diyem çerçilerin 
Nesl-i Süfyânî gibi kâr-ı yaman 

Kıt‘a 

747 . 

Feİlâtün Fe‘ilâtün Fe‘ilâtün Fe‘ilün 

1. ‘Aşk zor eylese ey dil sana mağlûb olsan 
Söyleme bâtılam aslâ di ki hakkam hakkam 

2. Bu hakikat yolıdır bunda bulunmaz bâtıl 
Bâtılam söyleme mahzâ di ki hakkam hakkam 

3. Söyleme bâtılam aslâ sana hâmûşlığm 
Hayrdır söylesen ammâ di ki hakkam hakkam 

Kıt‘a 

748 . 

Müfte‘ilün Müfte‘ilün Fâ‘ilün 

1. Atdı beni yâr cünûn dağına 
Geldi bana itdi sitihzâ bugün 

2. Çâre nedir takıla bir dem nazar 
Öpdüm ayaklarını bî-pâ bugün 

3. Âh n’edem zûr kılup iştiyâk 
Zâhir olup dilde temennâ bugün 

4. Çâresidir âb-ı lebin katre[y]i 
Başdan aşup âteş-i sevdâ bugün 

5. Sorma nedir bâ‘is-i giryânımı 
Gör ki nedir sûziş-i heyhâ bugün 

Kıt‘a 

749 . 

Müfte‘ilün Müftehlün Fâ‘ilün 

1. Kalmadı zulmetden eser-i zerre 
Geldiği ol mâh-ı mudıyyâ bu şeb 

2. Rahm idüp ahvâlime ol nâzenîn 
Sordı niyâz-dârmı tenhâ bu şeb 

3. Görmeye agyâr-ı bed-efkârlar 
Geldi cünûn hâneme Leylâ bu şeb 

4. ‘Azm-i ‘urûc eyledi ol mâh-tâb 
Eyledi nâz ‘arş-ı mu‘allâ bu şeb 

5. Pâym öpüp nâz [u] niyâz eyledim 
Buldum ‘aceb rütbe-i bâlâ bu şeb 

Kıt‘a 

750 . 

Fâ‘ilâtün Fâİlâtün Fâ‘ilün 

1. Mahz-ı dîdârmdır ey mâhım murâd 
Ârzûm yok özge matlûbum degül 

2. Bilmezem ‘âlem nedir kim geçmişem 
Mâ sivâlardan ki mahbûbum degül 

3. Rağbetim yokdur temennâ kılmazam 
Senden özge özge merg,bum degül 

4. Dâğ-ender-dâğ sinem bî-şumâr 
Bî-nihâyetdir ki mahsûbum degül 

5. ‘Âlem-i sevdâda kimdir olmayan 
Şîftem kimdir ki meczûbum degül 

751 . 

Fe‘ilâtün Fe‘ilâtün Fe‘ilâtün Fe‘ilün 

1. Nûş kıldım mey-i eş‘âr benâm-ı Mevlâ 
Mest-i hamd eyledim ol zât-ı kerîme bî-pâ 

2. Ne kadar var ise bî-gâye salât ile selâm 
Eyledim bâ‘is-i kevneynin rûhına Hudâ 

752 . 

Fe‘ilâtün Fe‘ilâtün Fe‘ilâtün Fe‘ilün 

1. Mihr-i gîsû-yı kara başıma saldı sevdâ 
Düşdi gerdûn dile gerdiş heyhâ heyhâ 

2. ‘Âşık oldun nîşe-i deryâ-yı belâya düşdün 
Hâtif-i gayb didi vâ sana hayfâ hayfâ 

753 . 

Fe‘ilâtün Fe‘ilâtün Fe‘ilâtün Fe‘ilün 

1. Sana kurbân ola cân-ı ebi ceddi ammâ 

Sana kurbân ola İsmâ‘îl ü Âdem Havvâ 

2. Değmedi âyine-i ‘aynıma hâk-i kademin 
Ne kadar sa‘y eyledim vâ bana ey vây vâ 

754 . 

Fe‘ilâtün Fe‘ilâtün Fe‘ilâtün Fe‘ilün 

1. Bâde-i gam çekerem ey gül-i hamrâ der-teb 
Yanaram yâdıma düşdükce ‘izâr u gabgab 

2. Yâr-ı çeşminle sirişk-i terim efşân iderek 
Sayaram subha dek ey hûrşîd-bahtım kevkeb 

755 . 

Fe‘ilâtün Fe‘ilâtün Fe‘ilâtün Fe‘ilün 

1. Yandım ey sâkî yetür kim ciğerim oldı kebâb 
Sen bilürsin ne idim çâresidir câm-ı şarâb 

2. Eyle efşâr eyle kim cümle vücûdım kansun 
Beni kurtar bu elemden özüne eyle sevâb 

756 . 

Fe‘ilâtün Fe‘ilâtün Fe‘ilâtün Fe‘ilün 

1. Sana ey sâkî sevdâ görem olsun rahmet 
Çekdin ashâb-ı safâ yolunda hayli zahmet 

2. Dem-be-dem rütbe-i erbâb-ı dili arturdun 
Hem-demin yâr-i kadîm menzilin olsun cennet 

757 . 

Feİlâtün Fe‘ilâtün Fe‘ilâtün Fe‘ilün 

1. Lebin ey sâkî gözüm gördi gönül buldı hayât 

‘Âlem-i ‘aşkda zevk eyledi bî-kayd-i memât 


2. Nazarın zümre-i meyhârlara kıldı haber 
Ne elem kim size dâreynde bendendi necât 

758 . 

Fe‘ilâtün Fe‘ilâtün Fe‘ilâtün Fe‘ilün 

1. Nazar-ı rûy-ı nigârımdı sürûra bâ‘is 
Kamer-i taFatıdır hûrşîd ü nûra bâ‘is 

2. Mâ fîh sohbeti sermâye-i cândır ebedî 
Sâye-i kameti ihyâ-yı kubûra bâ‘is 

759 . 

Fe‘ilâtün Fe‘ilâtün Fe‘ilâtün Fe‘ilün 

1. Senden özge ne ki ey mihr-i münevver hâdis 
Varsın ana bâ‘is sana Mevlâ bâ‘is 

2. ‘Âlem-i hüsnde bir dilber-i zîbâsm kim 
Sana yok sânı sana mümkin olur mı sâlis 

760 . 

Feİlâtün Fe‘ilâtün Fe‘ilâtün Fe‘ilün 

1. Sordum Eflâtûn-ı ‘akla ki harâb oldı mizâc 
Ne idem çâre nedir söyledi sahbâdır ‘ilâç 

2. İmdi imdâd demidir meded ey sâkî-i cân 
Perde at kim çıka sîm-âbe-i sahbâ-yı zücâc 

761 . 

Fe‘ilâtün Fe‘ilâtün Fe‘ilâtün Fe‘ilün 

1. Ey kamer-tal‘at ey rütbe-i pestî-mi‘râc 
Ne bilür mertebe-i ‘ulvini ‘akl-ı kıykac 

2. ‘Akl-ı evvel ne bilür mertebe-i bâ‘isini 
Ne bilür câh-ı şehen-şâhı gedâ-yı muhtâc 

762 . 

Fe‘ilâtün Fe‘ilâtün Fe‘ilâtün Fe‘ilün 

1. Vakt-i nevrûzdur ey sâkî hevâdır ıslâh 
Gonçedir nâz-ı hevâ bend-güşâ ilhâh 

2. ‘Andelîbân-ı çemen na‘re-zenândır cünbüş 
Kanı ol bâde-i ân bahş u mezâk-ı ervâh 

763 . 

Fe‘ilâtün Fe‘ilâtün Fe‘ilâtün Fe‘ilün 

1. Kan olupdur ciğerim kandadır ey sâkî sabûh 
Kesilüp tâb-ı tenimden hani ol kuvvet-ı rûh 

2. Farzdır hıfz-ı beden dur getür ol ma‘cûnı 
Eyledim gerçi dün tevbe-i muhkem çü nasûh 

764 . 

Mef ûlü Mefâ‘îlü Mefâ‘îlün Fâ‘ 

Fe‘ilâtün Fe‘ilâtün Fe‘ilâtün Fe‘ilün 

1. Benden sanadır niyâz-ı bî-pâ ey şûh 
Senden banadır nâz-ı serâpâ ey şûh 

2. Bilmezem böyle sitiğnâ ile dergâhında 
Ne olur kâr serencâm temennâ ey şûh 

765 . 

FeÛlâtün Fe‘ilâtün Fe‘ilâtün Fe‘ilün 

1. Vakt-i nevrûzdur ey sâkî hani bâde-i sürh 
Getür Allâhı sever kanı ‘ineb-zâde-i sürh 

2. Nâr-ı firkatle helâk itme getür kim yetişür 
Dâd-ı feryâdımıza rüy-ı ferah-dâde-i sürh 

766 . 

Fe‘ilâtün Fe‘ilâtün Fe‘ilâtün Fe‘ilün 

1. Oldı ey sâkî hamel-i şâh-nişîn hürşîd 

Tâli‘ olmaz ne ‘aceb kevkeb-i câm-ı Cemşîd 


2. Reh-i meyhâneyi bilmen beni irşâd eyle 
Farzdır kim gerek erbâb-ı tarîka mürşîd 

767 . 


Fe‘ilâtün Fe‘ilâtün Fe‘ilâtün Fe‘ilün 

1. Durup ey sâkî derinde yine erbâb-ı nemed 
Var bir kârına söyler meded Allâh meded 

2. Dem-i imdâddır imdi yetür imdâd eyle 
Yandurur câm ciger-gâhı harârât-ı kebed 

768 . 

Fe‘ilâtün Fe‘ilâtün Fe‘ilâtün Fe‘ilün 

1. Yandım ey sâkî getür imdi mey-i nâb-ı leziz 
Teşne-i vâdî-i sevdâya odur âb-ı leziz 

2. Câm yanmış yanubam bâdiye-i ‘aşkında 
Ne revâ la‘l-i lebin virmeye kand-âb-ı leziz 

769 . 

Fe‘ilâtün Fe‘ilâtün Fe‘ilâtün Fe‘ilün 

1. Söyle dildâra yine bizden emân ey kâğız 
Hâlimiz gûşe-i firkatde yaman ey kâğız 

2. Firkat âzârma yok özge devâlardan ‘ilâç 
Cür‘a-i şîr-i lebi çâre-i cân ey kâğız 


770 . 

Fe‘ilâtün Fe‘ilâtün Fe‘ilâtün Fe‘ilün 

1. Sâkıyâ teşneye sahbâ-yı Muhammedden vir 
Sâgara dök mey-i esmâ-yı Muhammedden vir 

2. Ey ley e bend bizi bâdiye-i ‘aşkında 
Bâde-i kâkül-i sevdâ-yı Muhammedden vir 

771 . 

Fe‘ilâtün Fe‘ilâtün Fe‘ilâtün Fe‘ilün 


1. Sâkî ayak al meclise al câmı getür 
Zerd-ruhsârlara bâde-i al-fâmı getür 

2. Bağrımız kan olup ol gönlümüz efgân eyler 
Bezm-i ‘uşşâka o mahbûb-ı gül-endâmı getür 


772 . 

Mef‘ûlü Mefâ‘îlü Mefâ‘îlü Fe‘ûl 

Fe‘ilâtün Fe‘ilâtün Fe‘ilâtün Fe‘ilün 

1. Sâkî bize bu bâde bu gülzâr yiter 
Ya‘nî mey-i gam hûn-ı dil-i zâr yiter 

2. Sayha-i çeng ü def ü nây gerekmez hergiz 
‘Âşıka nâle-i dil âh-ı ciger-hâr yiter 

773 . 

Fe‘ilâtün Fe‘ilâtün Fe‘ilâtün Fe‘ilün 

1. Ayak algil bugün ey sâkî gelüpdür nevrûz 
İrip eyyâm-ı safâ vakt-i safâdır imrûz 

2. Dâğımı bâde-i gülfâm ile teskin eyle 
Okuyor bülbül-i hoş-hân hevâ-yı dil-sûz 

774 . 

Fe‘ilâtün Fe‘ilâtün Fe‘ilâtün Fe‘ilün 

1. Yetür ey sâkî ki yandurdı bizi âteş-nâz 
Yeter it nâzı getür çâre-i sûziş ü güdâz 

2. Bite şîrâze-i dil şi‘r-i ter-i Hâfız eyle 
Oku ey mutrib-i hoş-hân hevâ-yı Şîrâz 

775 . 

Fe‘ilâtün Fe‘ilâtün Fe‘ilâtün Fe‘ilün 

1. Nâr-ı cân-sûzdur ey gonçe bahârım sensiz 
Hâr-ı dil-dûzdur ey gönül gülzârım sensiz 

2. Menzilim hâne-i gam âbhûrum hûn u elem 
Âh u vây ile geçer leyi ü nehârım sensiz 

776 . 


Fe‘ilâtün Fe‘ilâtün Fe‘ilâtün Fe‘ilün 

1. Böyle serkeşlik ile kimse sana yâr olmaz 
Ey dil üftâdelik erbâb-ı dile ‘âr olmaz 

2. Olmaz agyârsız ashâb-ı safâya lezzet 
Bu da bir özge belâdır eğer agyâr olmaz 

777 . 

Fe‘ilâtün Fe‘ilâtün Fe‘ilâtün Fe‘ilün 

1. İhtiyâr ile degül terk-i dîyâr itdigimiz 
Dâr-ı gurbetde serâsîme karâr itdigimiz 

2. Var elbette kazânın bir işi âh çi-sûd 

Der pes-i perde bilinmez ne kâr itdigimiz 

778 . 

Feİlâtün Fe‘ilâtün Fe‘ilâtün Fe‘ilün 

1. Benem âlüfte-i sevdâ benem âlûd-ı heves 
Benem âşüfte-i Leylâ benem âşûb-ı eles 

2. Gelübem şifte meyhânene gel bir ayak al 
Getür ol rûh-ı revân bahşişi ey ‘Îsî-nefes 

779 . 

Fe‘ilâtün Fe‘ilâtün Fe‘ilâtün Fe‘ilün 

1. Ne ötersin uyan ey râh-revân imdi ceres 
Kıldı bir zâr-ı hazin âh-ı ciger-sûz-ıla hases 

2. Ya‘nî uymak ile girmez ele ser-menzil-i yâr 
Bu ne râhat bu ne gaflet bu ne ey tâze heves 

780 . 

Feİlâtün Fe‘ilâtün Fe‘ilâtün Fe‘ilün 

1. Dolanam başına ey sâkî peymâne fürûş 
Hele gel söyleyelim mahfice bir gûş-be-gûş 

2. Muntazırdır hum-ı humhâne-i berdûş ile 
Ki ayak üzre kadeh-hâr durup dûş-be-dûş 

781 . 

Fe‘ilâtün Fe‘ilâtün Fe‘ilâtün Fe‘ilün 

1. Dutuşup âteşim ey mugbeçe ey bâde-fürûş 
Yerde âdem yakılur nârımla gökde sürüş 

2. Ayağ algil ele peymâneyi ser-şâr eyle 
Rahm kılgil bana kim çâkerinem halka be-gûş 

782 . 

Feİlâtün Fe‘ilâtün Fe‘ilâtün Fe‘ilün 

1. Kanı ol bâde-i sahbâ kanı peymâne-i hâs 
Kanı ol nâz-ı dil-ârâ kanı lutfâne-i hâs 

2. Emân ey mug yine bir nâz-ı kerem-âmiz-ile 
Eyle mahmûre-i hicrânmı mestâne-i hâs 

783 . 

Feİlâtün Fe‘ilâtün Fe‘ilâtün Fe‘ilün 

1. Sâkî derd-i dilimi kıldı mu‘âlic teşhis 
Yazdı bir nüsha-i dâr u beni kıldı tahriş 

2. Didi mahsûs budur çâre-i derdin gördüm 
Cür‘a-i câm-ı leb-i ladini itmiş tahsis 

784 . 

Feİlâtün Fe‘ilâtün Fe‘ilâtün Fe‘ilün 

1. Görmedim hâk-i derin itmedim ol şâhıma ‘arz 
Hâl-i zâr-ı dilimi reşk-i mülk-i mâhıma ‘arz 


2. N’ ey ley em eylemedi âh ki efgân itdim 

Hâhiş-i gönlümi ol server-i dil-hâhıma ‘arz 

785 . 

Fe‘ilâtün Fe‘ilâtün Fe‘ilâtün Fe‘ilün 

1. Cevher-i cânıma kâr eyledi ey sâkî maraz 
Eyle bir çâre gerek ayrıla tâ kim bu ‘araz 

2. Şâh-ı dârû ile dermâmna fermân eyle 
Mahv ola tâ ki o ‘illet gele başa bu garaz 

786 . 

Fe‘ilâtün Fe‘ilâtün Fe‘ilâtün Fe‘ilün 

1. Cem‘ olup meclis-i meyhâneye esbâb-ı neşât 
Sâz u sâzende müheyyâ dahi zevkâne simât 

2. Bezm-i rindâne virüp revnak ferrâş-ı ezel 
Tâ ebed ‘ayş ü neşât ile bezenmiş bu bisât 

787 . 

Fe‘ilâtün Fe‘ilâtün Fe‘ilâtün Fe‘ilün 

1. Meded ey pîr-i mugânım bugün erbâb-ı neşât 
Taleb eyler kereminden kanı esbâb-ı neşât 

2. Bağlu olmak ne revâdır dahi fermân ile 
Feth-i meyhâneye tâ açıla ebvâb-ı neşât 

788 . 

Fe‘ilâtün Fe‘ilâtün Fe‘ilâtün Fe‘ilün 

1. Yine erbâb-ı dilâna tutulupdur vâ‘iz 
Hâşâ li'llâh riyâya katılupdur vâ‘iz 

2. Göz göre ehl-i dilin hâlini inkâr eyler 
Söylemez doğru yalana atılupdur vâ‘iz 

789 . 

Fe‘ilâtün Fe‘ilâtün Fe‘ilâtün Fe‘ilün 

1. Konuş erbâb-ı dilân ile bir ân ey vâ‘iz 
Tâ ki maTûmun ola dîn ü îmân ey vâ‘iz 



DÎVÂN 449 

2. Bir güzel ‘aşkına sarf eylediler variyeti 
Anla bir gör ki nedir yahşi yaman ey vâ‘iz 

790 . 

Fe‘ilâtün Fe‘ilâtün Fe‘ilâtün Fe‘ilün 

1. Kılgil ey mugbeçe-i mey-kede-i ehl-i semâ‘ 

Eyle medhûş kılam neş’e-i dünyâya vedâ‘ 

2. Eyle bir câm ile gel meclise kim görmeye göz 
Eyle bir bâde getür virmeye rindâne sadâ‘ 

791 . 

Feİlâtün Fe‘ilâtün Fe‘ilâtün Fe‘ilün 

1. Alışup âteş-i sevdâ tutuşup ehl-i semâ‘ 

Lutf kıl çâr kadeh söyle habîbâne rubâ‘ 

2. Ey gözüm şâm u seherler yoluna bakmakdan 
Kalmadı zerre kadar hâsıl ‘aynımda şu‘â‘ 

792 . 

Fe‘ilâtün Fe‘ilâtün Fe‘ilâtün Fe‘ilün 

1. Tâ görünmez gözüme âh kim ol lâle yanağ 
Yanar eyvâh derûnumda seher ü şâm ocağ 

2. Nâleden kaldı gönül bülbül-i bî-rûh gibi 
Eyle kâr eylemiş ol cânıma bu dâğ-ı ferâğ 

793 . 

Fe‘ilâtün Fe‘ilâtün Fe‘ilâtün Fe‘ilün 

1. Bir sor ahvâlimi gör kim nice ey lâle yanağ 

Çekilüp sîne-i sûzânıma âyâ bu ne dâğ 


2. Çâresi şerbet-i dîdârdır ihsân eyle 

Görüven nûr-ı gözüm ref‘ ola bu dâğ-ı ferâğ 

794 . 

Fe‘ilâtün Fe‘ilâtün Fe‘ilâtün Fe‘ilün 

1. Bu ne bed-nâmlıg ey zâhid-i har ey ecvef 
Sahn-ı meyânede ashâb-ı safâdır saf saf 

2. Sende bir cür‘a mey iç belki bir adam olasın 
Bilisen kim bu ne mey bu ne makâm-ı eşref 

795 . 

Fe‘ilâtün Fe‘ilâtün Fe‘ilâtün Fe‘ilün 

1. Sâz u sâzende getür bâdeni virme bî-def 
Benden ey mug taleb it her ne olursa masraf 

2. Vâ‘izâ sen de bir insâf eyle Kur’ânı sever 
Safha-i ‘ârız-ı dildâr degül mi Mushaf 

796 . 

Fe‘ilâtün Fe‘ilâtün Fe‘ilâtün Fe‘ilün 

1. Dinle güftârımı ey vâ‘iz-i cer ey ahmak 
Terk-i cer eylegil ey cîfe-tama‘ ey laklak 

2. Murg-ı ‘Anka gibi dut Kâf-ı kanâ‘at yolını 
Bu tarîkden taleb it rûz-ı rızâ-yı el-hak 

797 . 

Fe‘ilâtün Fe‘ilâtün Fe‘ilâtün Fe‘ilün 

1. Dolanayım başına ey sâkî ikrâm-ı ahlâk 
Eylegil kâse-i ser-şâra sebûyı ilhâk 

2. Bu ne ‘illet yeridir vakt-i kerâmetdir kim 
Tutuşup âteş-i dil câna salupdur ihrâk 

798 . 

Fe‘ilâtün Fe‘ilâtün Fe‘ilâtün Fe‘ilün 

1. Eylegil bâdeni ey sâkî sahbâ bî-reng 
Tâ şarâb-hâr kıla terk-i hevâ-yı höd-reng 

2. Eyle bir hâl eylegil meclise ey hâne-harâb 
Oynaya gûşe-i destâr u külâh u evreng 

799 . 

Fe‘ilâtün Fe‘ilâtün Fe‘ilâtün Fe‘ilün 

1. Kerem it ol mey ey sâkî ki oldur idrâk 
Görine yâr hüveydâ çıka dilden işrâk 

2. Getür ey nûr-ı gözüm ehl-i vera‘ körlığma 
Çekelim mey-i zıyâ-bahş ki bî-gam u bî-bâk 

800 . 

Feİlâtün Fe‘ilâtün Fe‘ilâtün Fe‘ilün 
Mef ûlü Mefâ‘îlü Mefâ‘îlün Fâ‘ 

1. Gel yanıma bir gör ki ne var ey bülbül 
Sinemde yanar nâr-ı hezâr ey bülbül 

2. Bu ne sünbül bu ne güldür benim ahvâlime yan 
Gîsû-yı nigâr ‘ârız-ı yâr ey bülbül 

801 . 

Fe‘ilâtün Fe‘ilâtün Fe‘ilâtün Fe‘ilün 

1. Olsun er tâlib-i dildâr-ı dil-ârâ ey dil 
Taleb eyler seni ol yâr-ı hüveydâ ey dil 

2. Geçmegil dâmen-i sahrâ-yı talebden hergiz 
Tâ olunca seni matlûb talebkâr ey dil 

802 . 

FeTlâtün Fe‘ilâtün Fe‘ilâtün Fe‘ilün 

1. Görüp ol ‘ârızm ey sâkî yine şâd oldum 
Bâde-i laT-i lebinle ferah-âbâd oldum 


2. El urup dâmenine ehl-i riyâdan geçdim 
Bî-hod ashâb-ı safâ kûyma irşâd oldum 

803 . 


Fe‘ilâtün Fe‘ilâtün Fe‘ilâtün Fe‘ilün 

1. Meded ey yağı-ı gam sâkî-i peymâne-i Cem 
Gam hücûm eylemiş at oynadur endûh u elem 

2. Emr kılgil meye bir lahzada berbâd itsün 
Ey şeh-i milk-i harâbât sevâd-ı a‘zam 

804 . 

Feİlâtün Fe‘ilâtün Fe‘ilâtün Fe‘ilün 

1. Alur ashâb-ı safâ bûy-ı vefâ nâmımdan 
Bulur erbâb-ı vefâ keyf-i safâ câmımdan 

2. ‘Âşıkane ‘amelim hûb-ı zarîfâne işim 
Haber-i hayr virür hüsn-i ser-encâmımdan 

805 . 

Fe‘ilâtün Fe‘ilâtün Fe‘ilâtün Fe‘ilün 

1. Perde-endâzlık eyle n’ola bir ân ey cân 
Cân virem hançer-i müjgânma ol dem ol ân 

2. Kılma endîşe görüp küşteleri kûyunda 
Şâhbâzm sanemâ avlağı olmaz bî-kân 

806 . 

Fe‘ilâtün Fe‘ilâtün Fe‘ilâtün Fe‘ilün 

1. Sâkıyâ bir kerem eyle dem-i sûzândır bu 
Kulzüm-i bâde gerek âteş-i tuğyândır bu 

2. Yağdurur başıma eyvâh belâlar yağmur 
Bu nice zulm-i sarîhdir nice tûfândır bu 

807 . 

Fe‘ilâtün Fe‘ilâtün Fe‘ilâtün Fe‘ilün 

1. Yakdı firkat beni ey yâr ne hicrândır bu 

Tâlibân-ı Harem-i ‘aşka ne hırmândır bu 

2. Dinledin şâm u seher âh [u] vâyım ammâ 
Dimedin başımı ağrıtdı ne efgândır bu 

808 . 

Feİlâtün Fe‘ilâtün Fe‘ilâtün Fe‘ilün 

1. Ey dil erbâb-ı nazar kaydına düşdük nâ-gâh 
Şükr kıl kim sana irdi nazar-ı lııtf-ı İlâh 

2. Tîg-i nusret kemer-i feth bilinde bî-gam 
Yüri fahrâne koyup başına kıykaç külâh 

809 . 

Feİlâtün Fe‘ilâtün Fe‘ilâtün Fe‘ilün 

1. Ka‘be-i kûyuna cânımdı hüdâ ey sâkî 
Cür‘a-i câmma yarımdı fedâ ey sâkî 

2. Ayag al câm-ı Cemi kâse-i ser-şârı getür 
Kârdır hayr kıl ez behr-i Hudâ ey sâkî 

810 . 

Feİlâtün Fe‘ilâtün Fe‘ilâtün Fe‘ilün 

1. Eyle bir bâdeni kıl imdi ‘atâ ey sâkî 
Yetişe dâdımıza rûz-ı cezâ ey sâkî 

2. Ben virem câm sana sen bana şîrîn lebini 
Eyleyin böyle şirin bey‘ ü şirâ ey sâkî 

Sâkînâme 

811 

I 

Müfte‘ilün Müfte‘ilün Fâ‘ilün 

1 . Sâkî geçen geçdi mazâ mâ mazâ 
Kesme arasın meyin eyle kazâ 

2. Merd-i Hudâ ol kese dirler ki mest 
Cân vire cânân diye bu Murtazâ 

3. Sâkî kerem eyle şarâb-ı Hudâ 
Göstere gümrâha tarîk-i hüdâ 

4. Ey ley e agyârları târ-mâr 

Mahv ola dilden ne ki var mâ ‘adâ 

5. Sâkî kerem eyle mey-i Mustafâ 
‘Âşık-ı müştâka bu meydir safâ 

6. ‘Âşık-ı bîmâra devâdır bu mey 
Haste-i hicrâna bu meydir şifâ 

7. Sâkî kerem eyle şarâb-ı hevâ 
Dil yanup âteşlere sînem soba 

8. Mey-i hevâ-yı kerem it kim bulam 
Taht-ı Süleymânı nigâr-ı Sebâ 

9. Sâkî kerem eyle benim-çün senâ 
Eyle ki ülfetle dil olsun fenâ 

10. Olmaya vîrân gönül bî-mezâk 
Çünki mahabbetle tutupdur binâ 

II. 

1. Saki kerem eyle dem-â-dem şarâb 
Âteş-i hasretle kebâbım kebâb 

2. Âb-ı sabır virmedi teskin bana 
Şerbet-i nâr oldı bana âb-ı tâb 

3. Sâkî kerem eyle mey-i müşg-nâb 
Eyle ki olsun bedenim ‘ıtr-yâb 

4. Şevk-ıla devrân eyle ey cân-ı men 
Lutf eyle rindâne mey-i müstetâb 

5. Sâkî kerem eyle nikâb al nikâb 
Eyleye hûrşîd ruhundan hicâb 

6. Pertev-i ruh sân m efşân eyle 
Mahv ola mehtâb ne kim âf-tâb 

7. Sâkî kerem eyle şitâb it şitâb 
Yandı câmm kalmadı gönlümde tâb 

8. 01 mey [i] bahş it ki söne âteşim 
01 mey[i] bahş it ki olam âfitâb 

9. Sâkî kerem eyle benim-çün şarâb 
Eyle ki variyyetim olsun harâb 

10. Mahv ola benden gide benlik kamu 
Ref ola zulmet açıla âf-tâb 

III. 

1. Sâkî idün şâh-ı mugâna salât 
Tâ vire ol feyz-i hüsünden zekât 

2. Bâde-i evsâfı kerem eyleye 
Keşf ide ruhsârı vire mey zât 

3. Sâkî kerem eyle şarâb-ı sıfât 
Göstere dîdârımı pâk-zât 

4. Bâde-i ruhsârı kerem it kerem 
Nefy ola ‘aklım bula ‘aşkım sebât 

5. Sâkî kerem eyle hüsünden zekât 
Vir dil-i muhtâc-ı tere al berât 

6. Eyle kerem bâde-i ruhsârdan 
Mest ola tâ ‘aşk u müştâk-ı zât 

7. Sâkî kerem eyle mey-i pâk-zât 
Ref ola tâ kim mey-i mihr-sıfât 

8. Söyle şirin laT-i şeker sohbetin 
Lutf ile rindâna şarâb-ı sıfât 

9. Sâkî kerem eyle şarâb-ı hayât 

Ref ola dilden gam u derd-i memât 

10. Bâde-i dilşâdı kerem it kerem 
Ref ola gamlar bula câmm necât 

IV. 

1. Sâkî kerem eyle şarâb el-gıyâs 

Virme keder vir mey-i nâb el-gıyâs 

2. Eyle meded câm ile kim bağrımız 
Âteş-i hasretle kebâb el-gıyâs 

3. Sâkî şitâb eyle şitâb el-gıyâs 
Kalmadı gönlümde ki tâb el-gıyâs 

4. Gül-i mey efşân eyle efşân eyle 
Câna yetüp sûziş ü tâb el-gıyâs 

5. Sâkî meded eyle meded el-gıyâs 
Hasret ile yandı kebed el-gıyâs 

6. Bahş eyle bahş eyle mey-Lâ-yezâl 
Âteş-i dil sönmez ebed el-gıyâs 

7. Sâkî meded eyle hezâr el-gıyâs 
Hasretle artar âzâr el-gıyâs 

8. Lutf ile ey sâkî meded it meded 
Âteşe düşmüş dil-i zâr el-gıyâs 

9. Sâkî düşüp hâtıra yâr el-gıyâs 
Dilde yanar âh ki nâr el-gıyâs 

10. Dâdıma bir dem yetiş imdâd ile 
Cânda yanar nâr-ı nigâr el-gıyâs 

V. 

1. Sâkî gelüp teşne-dilân fevc fevc 
Bezme ahit bahr-ı mey[i] mevc mevc 

2. Sanmagilin câm-ı mey [i] ferd ferd 
Devr eyle peymâneyi vir zevç zevç 

3. Sâkî kerem eyle mey çün sirâc 
Dil yana tâ kim olam âteş-mizâc 

4. Şi‘rim odı yandura ‘âşıkları 
Kâle-i tab‘ım bııla tâ kim revâc 

5. Sâkî kerem eyle mey [i] çün zücâc 
Pâk-i mücellâ ola tâ kim mizâc 

6. Eyle kerem la‘l-i müzâbı müdâm 
Hasret-i sûzânıma kılsun ‘ilâç 

7. Sâkî kerem eyle kılup başa tâc 
Câmı yazam kayser ü kisrâya bâc 

8. Bende kılam cümlesin ihlâs ile 
Sultân olam ‘âleme alam harâc 

9. Sâkî idek şevk-ıla her dem hurûc 
Tâ ki idek ‘arş-ı yakîne ‘urûc 

10. Hûrşîd-i sahbâ ile şâm u seher 
Seyr idek eflâki tamâm-ı burûc 

VI. 

1. Sâkî kerem it mey[i] şâm u sabâh 
Açıla gönlüm bula gamdan felâh 

2. Müftî-i meyhâne virüpdür cevâz 
Kâdî-i humhâne diyüpdür mübâh 

3. Sâkî kerem eyle şarâb-ı Mesih 
Açıla tabTm ola nutkum fasih 

4. Vâ‘iz[e] pendim kıla te’sîr-i tâm 
‘Aşk-ı dil-ârâ ile olam nasîh 

5. Sâkî kerem eyle şarâb-ı sabûh 
Sâf ola kalbim duta kâr-ı nasûh 

6. Kesme nazar dem-be-dem ihsân ile 
Göstere yüz tâ bana bî-had fütûh 

7. Sâkî seher kıl der-i cennâtı feth 
Kıl mey-i ef‘âli şüûnâtı feth 

8. Fâtihâyı Sûre-i Fethi oku 

Kıl mey-i evsâfı mey-i zâtı feth 

9. Yâr seni mi sâkî idem varı şerh 
Ya‘nî ki bir hûrşîd-i ruhsârı şerh 

10. Bahmayam agyâra idem ey gözüm 
Bir leb-i gülnârı dü sad bârı şerh 

VII. 

1. Aç gözi hayretle gönül yâra bah 
Oynama dâreynle deyyâra bah 

2. ‘Âlem-i kesretde ene'l-Hak dime 
Söyleme esrârı[nı] serdâra bah 

3. Hayf ola kim ‘âşık-ı dîdâr yoh 
Hâli hayâli ile bîdâr yoh 

4. Her gice bir leyle-i Kadr-i ‘azız 
Hayf ola kim şeblere şebdâr yoh 

5. Bahtı güzeldir kim ala mâh ruh 
Dâire-i şevka sala mâh ruh 

6. Dâire-i şevki muhit eyleye 
Hâle-i mihrinde kala mâh ruh 

7. Yaşı kızıl kim seve ruhsâr-ı sürh 
Kırmızı dil kim seve dildâr-ı sürh 

8. Âteş-i ülfetle yanar lâle tek 
Baş ayag kim seve bir yâr sürh 

9. Şevk-ıla dil oldı talebkâr-ı şûh 
Sandı olur mihr-i vefâdâr şûh 

10. Kanmadı hûnhâr ciger-hârdır 
Sanmadı gaddâr u sitemkâr şûh 

VIII. 

1. Gavvâs odur söyleye sad yâ Samed 
Eyleye deryâda seyâhat ebed 

2. Dutmaya girdâb u talâtîme gûş 
Tâ üze yüz şevk-ıla dürr-i ehad 

3. Gûşe-i halvetde meded yâ meded 
Söyle yeter dâdma bir dem Samed 

4. Söyle yeter dâdma bir dâd-res 
Gûşe-i vahdetde Ehad yâ Ehad 

5. Şevk-ıla kıl dem-be-dem ey dil-sürûd 
‘Aşk ile kıl ııa‘ra-i Hayy [ü] Vedûd 

6. Âteş-i ülfetle yahıl eyle kim 
Mahv ola bi'l-külliyye cüz’-i vücûd 

7. Eyle gönül ney gibi âh-ı bülend 
Nâr-ı hevâ ile tutuş bend bend 

8. Eyle sadâ eyle ki cânân seve 
Eyle figân it ola dilber sened 

9. Çerh tek it al ruhi lâciverd 
Mihr-ile kılgil bedenin zerd zerd 

10. Nâr-ı mahabbetle demi kıl kerem 
‘Arş-ı mu‘allâya yeter âh-ı serd 

IX. 

1. Fark-ı dildârdan it el-‘iyâz 
Sohbet-i agyârdan it el-‘iyâz 

2. Şâm u seher âh-ı felek-sûzıla 
Hasret-i dîdârdan it el-‘iyâz 

3. Dergeh-i yârı gönül eyle ma‘ âz 
Mihr-i ‘izârı gönül eyle ma‘âz 

4. Sâye tek etrâfmı gez hâke düş 
Zıll-ı nigârı gönül eyle ma‘âz 

5. Sâye-i ülfet gibi yokdur ma‘âz 
Künc-i mahabbet gibi yokdur ma‘âz 

6. Virme kulak zâviye-i kesrete 
Gûşe-i vahded gibi yokdur ma‘âz 

7. Zehr-i şirin âb-ı nebâtdan elez 
Şetmi dile âb-ı hayâtdan elez 

8. Âteş-i mihri mehin ‘âşıklara 
Şehd ü şeker âb-ı Fırâtdan elez 

9. Derd-i gamı ‘âşıka cân tek leziz 
Küfr teli dîn ü îmân tek leziz 

10. Hıdmet-i mihri mehin ‘âşıklara 
Saltanat-ı şâh u hân tek leziz 

X. 

1. Yâr gönül yüklese bâr hezâr 
Eyleme feryâd u figân âh u zâr 

2. ‘Aşk ile vir cân-ı şirin yâra yâr 
Râh-güzârmda binâ-yı mezâr 

3. Düş der-i dildâra dil eyle karâr 
Eylemegil cevr ü cefâdan firâr 

4. Cevr ü cefâ mihr [ü] vefâdır kamu 
‘Ayn-ı keremdir heme kâr-ı nigâr 

5. Bâ‘is-i eş‘âr u gazeldir nigâr 
Hüsn ü cemâl ‘ayn-ı güzeldir nigâr 

6. Her şeye var evvel ü âhir velî 
Evvel ü âh irsiz ezeldir nigâr 

7. Lebleri nûşînlere cândır nigâr 
Husrev [ü] Şîrînlere cândır nigâr 

8. Bendesidir ‘âlem-i hejdeh hezâr 
Şâh-ı sanem şâh-ı bütândır nigâr 

9. Söylemez idim sana ey şîr-i ner 
Ben sana Kur’ân dimeseydi beşer 

10. Gerçi beşersin seni derk eylemez 
Eylese diktatle melekler nazar 

XI. 

1. Çıkmadı ol serv-i hırâmân henüz 
Çıkmadı mâye-i şirin cân henüz 

2. Sûziş-i firkatle beden oldı kül 
Sönmedi bu âteş-i hicrân henüz 

3. Dem-be-dem it ülfet-i şâh-ı Hicâz 
Göstere yüz kurbet-i şâh-ı Hicâz 

4. Göstere yüz kurbet-i Perverdigâr 
Dem-be-dem it hıdmet-i şâh-ı Hicâz 

5. Şevk-ıla dut dâmen-i râh-ı Hicâz 
Göstere yüz pertev-i mâh-ı Hicâz 

6. Göstere hûrşîd hakikat ruhin 
Dem-be-dem it ülfet-i şâh-ı Hicâz 

7. Mihr-i dil ile mehe bir nâme yaz 
Bendelik ile şehe bir nâme yaz 

8. Kalb-i mücellâ ile ihlâs ile 
Dâr-ı sa‘âdetgehe bir nâme yaz 

9. Çekme kadem ey leşe dildâr-ı nâz 
Hâke düş eyle dem-â-dem niyâz 

10. Âteş-i ülfetle tutuşup bend bend 
Dem-be-dem it şevk-ıla süz u güdâz 

XII. 

1. Şâm u seher alma Hudâsız nefes 
Ülfeti ey bülbül-i dil kıl kafes 

2. Terk eyle eymende vü şeb-târda 
Haymeyi ahz eyle şecerden kabes 

3. Şuğl içün ey dil sana dildâr bes 
Bülbül içün bil gül-i gülzâr bes 

4. Kılma nazar ‘âlem-i isneyne kim 
‘Âşık-ı haste-dile bir yâr bes 

5. Şehd ü mezâk içre gez ey bü'l-heves 
Nahl gibi olma çü mahrûm meges 

6. Gülşen-i şevkin güli bülbüli ol 
Olma gülistâna dilâ hâr ü has 

7. Kıl meye meyhâneye ey dil heves 
Kıl büte büthâneye ey dil heves 

8. ‘Aklı nisâr it tel-i tarrâra kıl 
Pîşe-i dîvâneye ey dil heves 

9. Râh-ı şayak içre düş ey bü'l-heves 
Şâm u seher eyle sadâ çün ceres 

10. Eyleye bî-hod seni Mecnûn gibi 
Cilve-i şâhen-şehi rûz-ı eles 

XIII. 

1. Bâde-i dîdârı dilâ eyle nûş 

Şâm u seher eyle çü hum cûş cûş 

2. Yârı hayâl eyle müdâm yârı gör 
Vâki‘ada görme dahi gayr düş 

3. Şevk-ıla çek bâdeyi kıl nûş nûş 
Tâ sana bahş eyleye ân mey-fürûş 

4. Eyle terennüm ile kim nüh felek 
Oynaya raks eyleye her dem sürüş 

5. Sohbet-i dildârı dilâ eyle gûş 
Başka söze virme gûş [u] hûş 

6. Bâde-i meyhâneyi çek bi't-tamâm 
Söyleye zih zih sana tâ mey-fürûş 

7. Sohbet-i agyâra dilâ virme gûş 
Söyleme ol har sözini ol hamûş 

8. Çek mey-i sevdâyı niyâz it niyâz 
Tâ ire imdâdma sahbâ-fürûş 

9. Yâra gönül mihr ü vefâ eyle bahş 
Yâr-ı dile cevr ü cefâ eyle bahş 

10. Yâr-ı dil-i mecrûhı sad pâre kıl 
Nâvek-i gamzenle şifâ eyle bahş 

XIV. 

1. Kıl dili inkâr u fikirden halâs 
Kıl lebi ikrâr u zikirden halâs 

2. Eyle müdâm mest-i meyi mahzar ol 
Ol gam-ı îmân [u] küfürden halâs 

3. Eyle nevâ eyle düşe câna raks 
Şâm u seher eyleye mestâne raks 

4. Eyle terennüm ile sûzâne kim 
Eyleye peymâne vü meyhâne raks 

5. Sâkî-i meyhâneye eyle hulûs 
Bâde vü peymâneye eyle hulûs 

6. Sûre-i İhlâs ile hâs it dili 
Şâhid-i büthâneye eyle hulûs 

7. Fikrini agyârdan eyle halâs 
Tâ olasın mazhar-ı eltâf-ı hâs 

8. Şâm u seher gûşe-i meyhânede 
Sûre-i İhlâs ile kıl kalbi hâs 

9. Eyle gönül ülfeti bir mâha hâs 
Kıl gözi bir mihr-i nazar-gâha hâs 

10. ‘Âlem-i isneyni hayâl eyleme 
Kıl dil-i isneyni bir Allâha hâs 

XV. 

1. Hıdmet-i dildârdır ‘uşşâka farz 
Ülfet-i dîdârdır ‘uşşâka farz 

2. Başka degül ‘âlem-i dâreynde 
Matlab-ı deyyârdır ‘uşşâka farz 

3. Hıdmet-i dildârda yokdur garaz 
Ülfet-i ruhsârda yokdur garaz 

4. Bî-garaz erbâb-ı dili yandurur 
‘Aşk yakar nârda yokdur garaz 

5. Hüsn degül ‘ârız-ı yâra ‘arz 
‘Aşk degül ‘ârız-ı yâra ‘arz 

6. Her biri bir cevher-i sûzâneni 
‘Ârız-ı yâra dil-i nâra ‘arz 

7. Eyle gönül firkati cânâne ‘arz 
Bendeye vâcib ide sultâna ‘arz 

8. Mihnet-i buhrânı gam-ı hasreti 
Gam yime it server-i hûbâna ‘arz 

9. Ülfet-i cânâna gönül câna farz 
Bendelerin hıdmeti sultâna farz 

10. ‘Aşk-ı keremkâr-ıla olmak müdâm 
Merd-i Hudâ sâhib-i îmâna farz 

XVI. 

1. Kılmagil agyâr ile dil ihtilât 
Çek mey[i] tâ eyle semâ‘ı simât 

2. Dinleme vâ‘iz sözini kimseden 
‘Âşık isen eylemegil ihtiyât 

3. Eyleme dünyâya gönül irtibât 
Eyleme ‘ukbâya gönül irtibât 

4. Meyl-i cihân itme Cihân-sâza bak 
Eyleme ednâya gönül irtibât 

5. Çek mey [i] hûblar ile kıl ihtilât 
Sohbet-i hûblar iledir inbisât 

6. Olmasa hûblar ile erbâb-ı dil 
Anlamaz ol feyz-i müdâm-ı neşât 

7. Çek mey-i mihr-i ezeli kıl neşât 
Söyle şeker tek gazeli kıl neşât 

8. Gûşe-i meyhânede çek dem-be-dem 
Bâde-i la‘l-i güzeli kıl neşât 

9. Çek mey-i şâmı seheri kıl neşât 
Şürbden algil eseri kıl neşât 

10. Öp kademin bâd-ı sabânın yüri 
Yârdan al bir haberi kıl neşât 

XVII. 

1. Eylegil ey mug büt-i bî-tâyı va‘z 

Mutrib-i hoşgûy u mey ü nâyı va‘z 

2. Söylesen er söyle dil-ârâmdan 
Eylesen ar eyle dil-ârâyı va‘z 

3. Eyleme ey dil elem-i nârı va‘z 
Eyleme firdevsi çemenzârı va‘z 

4. Firkat-ı ruhsâr odma bâde saç 
Ya‘nî ki kıl ııeş’e-i dîdârı va‘z 

5. Eyle bir iş ey leye dildâr haz 
Söyle güzel eyleye hûblar haz 

6. Kûh-ken ol ‘aşk ile Ferhâd-veş 
Eyleye tâ yâr-ı şirîn-kâr haz 

7. Nükte-i güftârı müdâm eyle hıfz 
Gevher-i esrârı müdâm eyle hıfz 

8. Pîşe-i mutribligi terk itmegil 
San‘at-ı eş‘ân müdâm eyle hıfz 

9. Ey dil-i şûr eyleme izmâr-ı lafz 
Söyle şirin eylegil izhâr-ı lafz 

10. Ger dehenin yokdı şirindir sözün 
Tûtî gibi eyle şeker-bâr-ı lafz 


XVIII. 


1. Eyleme ezkârdan ey dil vedâ‘ 
Eyleme efkârdan ey dil vedâ‘ 

2. Nazm kıl esrâr-ı gazel söylegil 
Eyleme eş‘ârdan ey dil vedâ‘ 

3. ‘Âşık-ı dîdâr ile kılgil semâ‘ 

Tâlib-i ruhsâr ile kılgil semâ‘ 

4. Raks eyle meyhânede peymâne çek 
Devr eyle mey-hâr ile kılgil semâ‘ 

5. ‘Âşık-ı sûzâneleri eyle cem‘ 

Bülbül ü pervâneleri eyle cem‘ 

6. Gûşe-i vîrânede şâm u seher 
Başına dîvâneleri eyle cem‘ 

7. Nâr-ı firâkın şebine eyle şem‘ 

Hasret-i dâğm şebine eyle şem‘ 

8. Âteş-i sevdâ ile gündiz yakıl 
Şevk ocağın şebine eyle şem‘ 

9. Mâh-ı mu‘allâ ile her dem tulû‘ 

Mihr-i mücellâ ile her dem tulû‘ 

10. Zıılmet-i hecri getür ey mâh-ı men 
Şems-i mudıyyâ ile bir dem tulû‘ 

XIX. 

1. Kevkeb-i bahtım ile bir dem fürûğ 
Fânûs-ı tahtım ile bir dem fürûğ 

2. Koymagil Eymende vü şeb-târda 
Nâr-ı dırahtım ile bir dem fürûğ 

3. Ur dile tâ âteşi yansun çerâğ 
Kes başını nefsin uyansun çerâğ 

4. Nâr-ı mahabbetle tutuş bend bend 
Eyle görenler seni sansun çerâğ 

5. Eyleme ey gül habîbinden ferâğ 
Ya‘nî ki bu ‘andelîbinden ferâğ 

6. Ey dil-i mecrûh der-i yâra düş 
Eyleme bir dem tabibinden ferâğ 

7. Eyle dilâ mihr-i cihândan ferâğ 
Eyle kamu şöhret ü şândan ferâğ 

8. Bir büte bahş it dil-i sad pâreni 
Eyle bütün dîn ü îmândan ferâğ 

9. Tâlib-i ruhsâr ile bir çek ayağ 
‘Âşık-ı dîdâr ile bir çek ayağ 

10. Gülşen-i meyhânede bülbül gibi 
Söyle şarâb-hâr-ıla bir çek ayağ 

XX. 


1. ‘Aşkın ayağı başıma saldı kâf 
İtdi bu elf-i kadim ol kûh kâf 

2. Mûy-ı meyil bir tele bağlandı kim 
Kırk yara mümkin degül ola şikâf 

3. Mihr-i mehe sehl diyü urma lâf 
Çerhı getürem diyü kılma güzâf 

4. Mûy-ı kadin sırrına irmek eşed 
Eylemeden bir teli kırk kez şikâf 

5. ‘Ömrüni bî-mey gönül itme telef 
Gûşe-i meyhânede bul bir taraf 

6. Mey-peres ol mey-peres ol mey-peres 
Söylemesünler sana tâ nâ-halef 

7. Lutf-ı kerem-kâra dili kıl hedef 
Nûş eyle mey nûş eyle mey lâ-tehaf 

8. Mest-i mey-i ma‘rifet ol subh u şâm 
Açıla perde-i ruh-ı mâ ‘araf 

9. Bâde-i sahbâ ile kıl kalbi sâf 
Açıla ‘ukde ola sadrın şikâf 

10. Her ne ki dil söylerem tasdik it 
Sanma ki söyler sana nâsih hilâf 

XXI. 

1. Başına gülşende gül almış tabak 
Bülbül-i hoş-hâna içirmiş ‘arak 

2. Câm ile ey sâkî gülistâna gel 
‘Âşık-ı şeydâları almış merak 

3. Bâde getür meclise koyma ‘arak 
Söylesün ol fenn-i ferahdan sebak 

4. Aslı helâl sâde zamir pâk zât 
Kim ola bir kimseye virmez merak 

5. Mushaf-ı ruhsârı ‘ayân eyler ‘aşk 
Bâ‘is-i dîdârı beyân eyler ‘aşk 

6. Sarf eyler elfâz u kışırdan nazar 
Himmet-i mağz ‘azm-i ma‘ân eyler ‘aşk 

7. Kaşı ııigârı göze al eyle meşk 
Ey deli dil söyleme lâl eyle meşk 

8. Hâli kitâbm oku ezber eyle 
Yâz hayâle hâtıra sal eyle meşk 

9. Söyle ne söyler sana dildâr hak 
Söylese bâtıl sana di yâr hak 

10. Mest düşe neyhâneye ey dil yine 
Söyle sadâkatle bu kirdâr hak 

XXII. 

1. Nâr-ı mahabbetle tutuş kılma bâk 
Eyleye ger kim seni sûziş helâk 

2. Koyma yere dâmen-i kîmyâgeri 
Tâ ki kılınca seni iksir pâk 

3. Çek tikenin zahmetin er gül gerek 
Öp kademin sâkînin er mül gerek 

4. Çekme kadem gülşen-i meyhâneden 
Mest-i mahabbet sana er dil gerek 

5. Vây sana kim dili hûn itmedin 
Şevk-ı elifle kadi nün itmedin 

6. Virmedin ol kâkül-i Leylâya dil 
Deşte düşüp ‘aklı cünûn itmedin 

7. Âh dem-â-dem dili zâr itmedin 
Şevk-ıla feryâd-ı hezâr itmedin 

8. Eylemedin terk bu gam-hânemi 
Menzili dergâh-ı nigâr itmedin 

9. Eyleme hûbları nigâra şerik 
Eylemegil yokları vara şerik 

10. Benzemez agyârlar ‘âşıklara 
Eylemegil hân hezâra şerîk 

XXIII. 

1. Keşf kıl ey mâh-ı mudıyyâ cemâl 
‘Âşık-ı müştâka kerem it visâl 

2. ‘Âşık-ı dîdâr ile dur yüz-be-yüz 
Bedr-i kemâlin bula tâ kim hilâl 

3. Keşf eyle ey mâh-ı mücellâ cemâl 
Mest ola dîdârm ile ehl-i hâl 

4. Ref‘ eyle firkat elemin ‘âşıka 
Ya‘nî kerem eyle behişt-i visâl 

5. Gûşe-i meyhânede sermest hâl 
Söyle dilâ şevk-ıla ey Zü'l-celâl 

6. Eyle harâretle bum söyle kim 

Cân yana rahm eyleye ey Zü'l-celâl 

7. Kılma hevâ içre dilâ kil ü kal 
Mezheb-i ‘uşşâkda yokdur makâl 

8. Söyleme ‘âşıklara takvâ sözin 
Gülşen-i meyhâneye salma melâl 

9. Söyle dilâ yâr sözin olma lâl 

Çek mey-i peymâneyi çekme melâl 

10. Bâde-i esrâra harâm söyleme 
Kim didi bu mey mugânân helâl 

XXIV. 

1. Şevk-ıla meyhâneye kılgil hırâm 
‘Azm ile mahbûbı meyi ve's-selâm 

2. Çek mey-i gül-fâmı seher şâm kim 
Olmaya nâkıs ola ‘aşkın tamâm 

3. Gülşen-i meyhâneye düş çekme gam 
Çek mey-i gül-çehreyi çekme elem 

4. Söylegil ol gonçe-i hamrâ sözin 
Şevk-ıla nûş eyle mey-i câm-ı Cem 

5. Günbed-i meyhâneyi kılgil harem 
Çek meyi dut dâmen-i şâh-ı kerem 

6. Kıblesidir ehl-i dilin ‘âşıkm 
Ka‘besidir beyt-i sanemdir sanem 

7. Hasretem ey sâkî kerem it kerem 
Bâde-i gülgûnı ki gitsün verem 

8. Eyle bize gülşen ü meyhâneyi 
‘Âşık-ı şeydâ ola bâğ-ı İrem 

9. Bezmde sâkî bize göster makam 
Bâde-i ‘irfânı için subh u şâm 

10. Bâde-i evsâfı mey-i zâtı hem 
Lutf ile ‘uşşâka kerem it müdâm 

XXV. 

1. Ey dil-i bîmâr za‘îfii'l-beden 
Gülşen-i meyhânede kılgil seken 

2. Bahş eyle bir câm o peymâneye 
Kabrini hum eyle meyi kıl kefen 

3. Gûşe-i meyhâneyi kılgil vatan 
‘İlm-i ledünden oku fen fen 

4. Mushaf-ı esrârı beyân eyleye 
Sâkî-i gül-çehre vü vechü'l-hasen 

5. Dâğ-ı hevâ üzre dil-i Kûh-ken 
La‘l-i Şirinden sebak al şîşe-zen 

6. Eyleye Mecnûn gibi ‘ârif seni 
Gamze-i Leylâ şîrîn-ter sühan 

7. Şâm u seher şevk-ıla ey mâh-ı men 
Vasfın ider tûtî-i şekker-şiken 

8. Safha-i gül üzre okur ‘andelîb 
Âye-i ruhsârmı ender çemen 

9. Ey ruhi gül ey bedeni yâsemen 
Cânımı alsan dimezem bir sühan 

10. Yâr seni Yâsîn oku öldür beni 
Defn eyle hûblar ile dut yas-ı men 

XXVI. 

1. Al yanağın iderem ârzû 
La‘l dudağın iderem ârzû 

2. İsterem ey yâr zer-efşân telin 
Sim buhağm iderem ârzû 

3. Turra-i tarrâr iderem ârzû 
Neş’e-i dîdâr iderem ârzû 

4. Söylerem ol bülbül-i şeydâ gibi 
‘Ârız-ı gülnâr iderem ârzû 

5. Mey ile ser-şâr u sürâhî sebû 

Nûş eyle kıl dem-be-dem ey dil gulû 

6. Dergeh-i dildâra düşe zelzele 
Eyle ki tâ açıla bağlu kapu 

7. Şâm u seher söyle serâsîme hû 
Tâ ki vire turra-i tarrâra bû 

8. Dergeh-i dildârda kıl eyle âh 
Açıla kâkül vire bû mû-be-mû 

9. Ey deli dil kumrı gibi söyle kû 
Tâ diyeler kim sana ol serv bu 

10. Şâm u seher devr eyle gerdûn gibi 
Tâ aça ruh sân m ol mâh-rû 

XXVII. 

1. Günbed-i meyhâneyi kılgil penâh 
Çün odur erbâb-ı dile tekye-gâh 

2. Kubbe-i meyhâne-i sevdâya cân 
Vir kim odur Ka‘be-i ehl-i âle 

3. Gûşe-i meyhânede kıl eyle âh 
Mahv ola defter gide cümle günâh 

4. Eyle efgân eyle dem-â-dem hemân 
Eyleye cevlân kerem-i pâdişâh 

5. Eyle figân eyle gice eyle âh 
Subh yite dâdma lutf-ı İlâh 

6. Eyleye irşâd Halil tek seni 

Mahv ola gözden nazar-ı mihr ü mâh 

7. Eyle harâretle müdâm eyle âh 
Eyle ki âteş duta eyvân-ı şâh 

8. Eyle figân eyle düşe velvele 
‘Arşa yite dâdma lutf-ı İlâh 

9. Köşk-i nigârî gönül eyle penâh 
Eyleye hıdmet sana sultân u şâh 

10. ‘Arş-ı nigâra süren ihlâs ile 
Yüz süre dergâhına hûrşîd ü mâh 

XXVIII. 

1. Göz göreli ey gül-i bî-tâ seni 
Bir dem unutmaz dil-i şeydâ seni 

2. ‘Âlem-i dâreyne nazar eylemez 
Göz göreli ey ruh-ı zîbâ seni 

3. Ey meh-i nev cân ile sevdim seni 
Dîn ile îmân ile sevdim seni 

4. Tanrı Muhammed hakkı ey nâzenîn 
‘Aşk ile sûzân ile sevdim seni 

5. İstesen ey dil sanem-i sermedi 
Terk eyleme şâh-reh-i emcedi 

6. Ya‘nî ki terk eyleme sevdâyı dut 
Şâm u seher hâk-i pey-i Ahmedi 

7. Terk eyle ey dil sebak-ı ebcedi 
Çek mey-i sevdâyı âb-ı vecdi 

8. Ya‘nî ki iç şâm u seher şevk-mend 
Bâde-i alı vü mey-i Ahmedi 

9. Mir Nigârî eyle efkârı tay 
Kıl varak-ı defter-i esrârı tay 

10. ‘Ârız-ı dildâra nazar it nazar 
Eyle bu güftârı bu eş‘ân tay 

KASÎDÂT 
Kasîde-i Yâiyye 
812 . 

1. Anlamazam bilmezem vâ‘iz didi sevdâyı 
Dağlarda çokdur ammâ yokdur böyle bir ayı 

2. Söfî-i bî-masraf ol vâ‘iz gibi söyledi 
O da beyle bir ahmak eyle ayının tayı 

3. Müftî-i şehrimizden işitdim beyle bir söz 
Bu da anların tayı kendin çaldı zurnayı 

4. Hâkim-i dehrimizde müftî-i şehrimiz tek 
Söyledi ol dem didim terk idin jâj-hâyı 

5. Neyzen didi yek-nefes ben de eyledim heves 
Bildim nedir sevdâ-yı Ahmedi çaldım nâyı 

6. Beyle ki yoh nizâ‘a bir yer ki âş-kârâ 
Mel‘ûn degül mi ol kim incide Mustafâyı 

7. Bes çîs Şâm-ı şûmun leşkerine Mevlânm 
Nefrîni olsun ya‘nî la‘n-i bî-hadd ü bî-pâyı 

8. Düşmen-i Mustafâyı medh itdi hâce-i kür 
Görün neler söyledi mel‘ûn-ı pür-cefâyı 

9. Düşmen-i Mustafânm düşmeni vallâh Allâh 
Ey merdûd-ı Mevlây vey mürtedin bî-tâyı 

10. Zümre-i Mervânîler ü fırka-i şeytânîler 
Hem-demindir mahşerde ey düşmen-i Mevlâyî 

11. Ey müdde‘î-i ahmak nây söyledi el-hak 
Mahabbet-i hüveydây bî-men‘ müdde‘âyı 

12. Nây-zen Mevlâdır mey-hâr Mustafâdır 
Doğrusı nây doğru söyledi çaldı nâyı 

13. Mihr-i Ahmed-i Muhtâr şükr eyle kim sende var 
Âferîn sana sad bâr ey ‘âşık-ı şeydâyî 

813 . 

Müfte‘ilün Fâ‘ilün Müfte‘ilün Fâilün 

1. Âlûde-i hayretem dîde-i Leylâ gibi 
Âşûbe-i şöhretem Mecnûn-ı rüsvâ gibi 

2. Çâk kıl ey mug-beçe sinemi gör kim nice 
Bülbül-i hûnîn-dilim gonçe-i hamrâ gibi 

3. Gülşen-i meyhânede vasf iderim ‘ârızm 
Nâle ider ‘âşıkân bülbül-i şeydâ gibi 

4. Cilvelen ey şâhbâz nâz-ile pervâz eyle 
Başıma bir sâye sal mürg-i Hümâ-sâ gibi 

5. Meykede-i mihrde gör ki ne var ol mehin 
İsmi virür neş'esi keyf-i müsemmâ gibi 

6. Her nazarı kîmyâ her nefesi rûh-sâ 
Cevher-i cân ma‘deni la‘l-i Mesîhâ gibi 

7. ‘Âlem-i i‘câzda kasd eylemez yohsa kim 
Her demi ihyâ ider mürdeyi ‘îsâ gibi 

8. Mecma‘-i rûhâniyân menzil-i kerrûbiyân 
Bârgeh-i mehlikâ ‘arş-ı mu‘allâ gibi 

9. Şâm u seher bî-karâr tavf ider ‘uşşâk-ı zâr 
Şâh-nişîn-i nigâr Ka‘be-i ‘ulyâ gibi 

10. Turra-i tarrârıdır cûşgeh-i müşg-nâb 
Hâk-ı reh-i makdemi ‘anber-i sârâ gibi 

11. Ol sanem-i gül-‘ızâr reşk-dih-i lâlezâr 
Kâküli ‘anber-nisâr âhûy-ı ra‘nâ gibi 

12. La‘l-i leb-i yâre bak lü’lü-i şehvâre bak 
Lehce-i güftâra bak mürg-i şeker-hâ gibi 

13. Çeşm-i kadeh-hârı gör âhû-yı Tatar[ı] gör 
Şîve-i reftârı gör kebk-i güzel pâ gibi 

14. Sânîsi yok bî-bedel zübde-i lutf-ı ezel 
Nakş u nigârı güzel tâvûs-ı zîbâ gibi 

15. Bütke-i ‘âlemde ol dilber-i tersâ-beçe 
Kıldı beni şifte zülf-i çelîpâ gibi 

16. Belde-i hüsnâda var gerçi güzeller velî 
Lîk melâhatde yok ol perî-sîmâ gibi 

17. Dâire-i çerhde cümle çerâgı anun 
Ahter-i bahtım dahî şems-i pür-edvâ gibi 

18. Zînetidir ‘âlemin revnakıdır Âdemin 
Başına koymuş ‘aceb tâc-ı kerramnâ gibi 

19. Server-i hayl-i ‘Arab şâh-ı ‘Acemdir ‘aceb 
Çâker-i kemterleri kayser ü kisrâ gibi 

20. Veh ne şehinşâhdır bende-i nâ-çîzlere 
Hâdirni Karneyn hem çâkeri Dârâ gibi 

21. Mug-beçe-i mey-fürûş gerdiş-i peymâne hem 
Kıldı beni bî-sükûn bâdiye-peymâ gibi 

22. Elde kadeh cilve-sâz her nigehi çâre-sâz 
Şâd kılur ‘âşıkı bâde-i sahbâ gibi 

23. Gûşe-i meyhânede rindî-i sahbâ-keşin 
Sîne-i bî-kînesi şîşe-i mînâ gibi 

24. Söfî-i bî-masrafm sinesi bî-sâfdır 
Hâtır-ı erbâb-ı dil câm-ı mücellâ gibi 

25. Nefha-i zülfün beni ey gül-i hamrâ ‘aceb 
Eyledi sahrâ-neverd âhû-yı her-câ gibi 

26. Âyine-i ‘ârızm ‘aksi-durar âf-tâb 
Sâye-i zülfündi hem ol şeb-i yeldâ gibi 


27. Mâil-i serv-i kadin nâz eylemez mi anun 
Taht ayağmdadır rütbe-i bâlâ gibi 

28. Dâire-i hayrete salmadı dil-zârıma 
Çekdi ser-i Tûrma sâ‘id-i Beyzâ gibi 

29. ‘Âşık-ı ruhsârenin gûşe-i halvetgehi 
Mazhar-ı envârdır vâdi-i Sînâ gibi 

30. Vâdî-i sevdânı gör tâlib-i dîdâra bak 
Berk değer başına Tûr-ı tecellâ gibi 

31. Tab‘-ı ter mahremân mahzen-i esrârdır 
Mantık-ı dildârdır şecre-i Mûsâ gibi 

32. Eyledi zâhid bugün serzeniş ‘âşıklara 
Söyledi ol bî-kıyâs kâzib-i da‘vâ gibi 

33. Ey dil-i fırkat-zede var güzel mesleğin 
Bâ‘is-i vasl-ı nigâr râh-ı tevellâ gibi 

34. Râh-ı nazar-bâzı gör çünki degül şiveyi 
Tâlib-i dîdârlar zâhid-i a‘mâ gibi 

35. Râgıb-ı uhrâ degül mâ'il-i dîdârlar 
Meyl-i behişt eylemez râgıb-ı ‘ukbâ gibi 

36. Mâl u menâli bugün terk eyle bir yâr içün 
Eyleme rağbet ana tâlib-i dünyâ gibi 

37. Nakışına sîneden gayrı ne mümkin dilâ 
Nef i eğer olmaya bağır bütün lâ gibi 

38. Lâ gerek erbâb-ı dil ‘âlem-i ‘aşk içre kim 
Eyleye isbât ol dilber-i illâ gibi 

39. Âh ne sabr eyleyem safha-i sînemdedir 
Câna eser eylemiş âteş-i heyhâ gibi 

40. Vâdi-i gönlümde ey hâzin-i lazy ‘aceb 
Var benim dûzehim nâr-ı temennâ gibi 

41. Bâd-ı hevâdan bugün lerze düşüp cânıma 
Nâr-ı talâtumdadır mevce-i deryâ gibi 

42. Çâre nedir hâle-i ahter-i bahtımdadır 
Hâl ü hat-ı mehveşân kaşları tugrâ gibi 

43. Gamze-i peykân-ı yâr bağrımı pür-hûn idüp 
Kâmet-i serv-i sehî kıldı kadem yâ gibi 

44. Mushaf-ı ruhsârenin v'eh ne ‘aceb var gör 
Cedvel ü şîrâzesi zülf-i mutallâ gibi 

45. Sohbet-i şirîn-lebân revnak-ı güftârdır 
Güft ü gûy-ı dilberân şehd-i musaffâ gibi 

46. Bezmgeh-i ‘aşkda lebleri ahlâlarm 
İçdi gönül zehrini şerbet-i ahlâ gibi 

47. Muhbir-i esrârdır ‘âlem-i gaybdan ol 
La‘l-i lebi gonçe tek ağzı mu‘ammâ gibi 

48. Hâmile-i gaybdır tab‘ velî bilmezem 
Zâhir olur subh ne leyle-i hublâ gibi 

49. ‘Arşgeh-i yâri var hâhiş-i dildârı var 
Var şebi ‘âşıkm leyle-i İsrâ gibi 

50. Var mı ‘âlemde bir mazhar-ı lutf-ı İlâh 
Gûşe-i vahdetde bir ‘âşık-ı tenhâ gibi 

51. ‘Âşık-ı ruhsârenin matlabı dîdârdır 
Mahfî degül âş-kâr şems-i hüveydâ gibi 

52. Meykede-i mihrîde tâlib-i Mevlâ gerek 
Nûş ide bâde-i himmeti Monlâ gibi 

53. Zemzeme vü gulgul u nâliş-i erbâb-ı dil 
Nâle-i âheng çeng velvele-i nâ gibi 

54. Sît u sadâlar gelür ‘arsa-i ‘uşşâkdan 
Sayha-i serbâz teg şûriş-i gavgâ gibi 

55. ‘Âşıka mahsûsdur mertebe-i kurbiyet 
Neş’e-i dîdâr-ı hub ni‘met-i ‘uzmâ gibi 

56. Tâyir-i kudsem dişe var yeri ‘âşıkm 
Şeh-per-i zîbâsı var şeh-per-i pervâ gibi 

57. Veh ne mu‘ammâ-durur ‘aşk-ı hüveydâ kim ol 
‘Ârifı mestûr ider sürme-i ahfâ gibi 

58. Zâviye-i halveti gûşe-i vîrânesi 
Lâlegeh ü mürgzâr ‘âşıka sahrâ gibi 

59. Tay ider erbâb-ı dil maksad-ı aksâ yolm 
Himmet-i bâlâsı var matlab-ı a Tâ gibi 

60. Hıdmet-i ferzend hem himmet-i bâbâ gerek 
Tâ ki ser-i kûhda egleşe bâbâ gibi 

61. Gam yemezem ey rakîb sâye-i kâkülde kim 
Var penâhım benim pîşe-i sevdâ gibi 

62. Mest-i müdâmam ‘aceb gûşe-i meyhânede 
Âsûde-i ‘ışretem rindî-i garrâ gibi 

63. VâTz-i bî-‘işretin sohbeti kılmaz eser 
Mug-beçe-i mey-fürûş ‘ârif-i ma‘nâ gibi 

64. Gevher-i ma‘nâları tab‘-ter efşân ider 
Hâfız-ı cevher-fürûş şâ‘ir-i bî-tâ gibi 

65. Bahş-i Hudâdır mı yâ irs-i peder mi dilâ 
Feyz-i belâgat sana pîşe-i âbâ gibi 

66. Hâric-i tâkatdır ey tab‘ yeter it yeter 
Âhiri yokdur sözün kâkül-i bî-pâ gibi 

67. ‘Arz-ı ‘ızâr eyledi ol meh-i hûrşîdimiz 
Mir Nigârî bu gün şems-i muzıyyâ gibi 

814 . 

FeTlâtün FeTlâtün FeTlâtün FeTlün 

1. Müjde ey dil ki bugün lebleri gülnâr gelür 
Zülfı sünbül yüzi gül kâkül-i gülbâr gelür 

2. Zulmet-i hicre fırâr it ki bugün hânemize 
Bir büt-i mâh-ı cebin hûrşîd-i ruhsâr gelür 

3. Fikr kıldıkça leb-i laTini dildârlarm 
Mahzen-i fikrimize lü'lü-i şehvâr gelür 

4. Lerziş eyler bedenim rûh-ı revân im oynar 
Vakt kim gûşumuza zemzeme-i târ gelür 

5. Var bir derd-i dili ‘âşık-ı nâçârlarm 
Kim ana eyleye dermân buna âzâr gelür 

6. Derdmendler cem‘ olur gûşe-i meyhânemize 
Çâr-nâ-çâr şifâhâneye bîmâr gelür 

7. Ehl-i hâcet yeridir dâire-i mey-kedemiz 
Kim ki muhtâc ola hâcetine nâçâr gelür 

8. Cem 4 olur şâm u seher ehl-i taleb yanımıza 
Olsa her yerde kerem ol yere cerrâr gelür 

9. Var esrâr bezm-i gûşe-i vîrânede kim 

Mest [ü] medhûş gider kim bize huşyâr gelür 

10. Anlamaz Tanrı Muhammed hakkı Leylâdan eser 
Ta‘n-ı agyârdan ol kimseye kim ‘âr gelür 

11. ‘Arsa-i ‘aşkda serbâz-ı fedâkârlarm 
Dolanur şâm u seher başına serdâr gelür 

12. Sa‘y lâzım görünür çünki hüveydâdır bu 
Feyz-i Feyyâz dil-i sâlike bisyâr gelür 

13. Yüri ey kâfıle-i rûh-ı revân ol yere kim 
Nefes-i kâfıle-i Ahmed-i Muhtâr gelür 

14. Ne revâdır bize ârâm-ı dil ey kâfile-dâr 
Gidin ol menzile kim kâfıle-i yâr gelür 

15. Reh-i sevdâda benim tek ne görür gam ne elem 
Her kime kim meded-i Haydar-ı Kerrâr gelür 

16. Nefes-i silsile-i Şâh-ı Bahâdan her dem 
Bezm-i nâçârlara feyz-i mededkâr gelür 

17. Yüri ey dil gidin erbâb-ı gönül bezmine kim 
Bezm-i erbâb-ı dile table-i ‘Attâr gelür 

18. Dolanur tâlib-i sevdâ-zedeler çerh-zenân 
Bezm-i ‘âşıklara kim cezbe-i Ahrâr gelür 

19. Açılur gül gibi dil bülbül-i tab‘ım söyler 
Nefha-i kâkül-i dilber ki hevâdâr gelür 

20. ‘Âşık-ı sâdıka neyler elem-i fırkat-i yâr 
Sayha-i vasl-ı seher şâm ki tekrâr gelür 

21. Ey delîl-i reh-i Leylâ yüri öz kârına bak 
Cüst ü cû eyleme kim yârı talebkâr gelür 

22. Mey-fürûşa ne revâdır taleb-i bâde-peres 
Mey içün mey-kedeye gitdi şarâb-hâr gelür 

23. Kande olsa taleb eyler meyi mey-hâr beli 
Olsa her yerde metâ‘ hayli harîdâr gelür 

24. Anmaz ahvâlimi sormaz dime ey tâlib-i yâr 
Kûh-ken olmağa bak kim sana dildâr gelür 

25. Dil harâb olmasa dildâr-ıla ma‘mûr olmaz 
Hâne vîrâne olursa ana mi‘mâr gelür 

26. Tâ ezel böyledir ol kâ‘ide-i pîr-i mugân 
Kim harîk olsa ana kâse-i ser-şâr gelür 

27. Dutmaz erbâb-ı vera‘ bâde-i sahbâ eteğin 
Gelmez ol mey-kedeye ben gibi bî-‘âr gelür 

28. Var bir mâhveşi dâire-i mıstabanm 
Seyrine şâm u seher seb‘a-i seyyâr gelür 

29. Başına merkez-i dâire-i erbâb-ı dilin 
Dolanur subh u mesâ günbed-i devvâr gelür 

30. Görünür ehl-i se‘âdet yetür ey sâkî-i cân 
Bâde-i nâyı getür meclise mey-hâr gelür 

31. Heves-i laT-i lebinden sanemâ şâm u seher 
Ma‘den-i tab‘ıma kim gevher-i esrâr gelür 

32. Raht-ı variyetimi kûy-ı harâbâta çekin 
Ki günehkârlara lutf-ı Keremkâr gelür 

33. Ey Nigârî ne gamım var cihân içre benim 
Ne kadar kim nefes-i Ahmed-i Muhtâr gelür 

Kasîde-i Kâfîyye 
815 . 

Mefâ‘îlün Mefâ‘îlün Mefâ‘îlün Mefâ‘îlün 

1. Fedâ eyler dem-â-dem rûhı söyler Hudâ ‘âşık 
Kılur her bir nefes nefsin Hudâ içün fedâ ‘âşık 

2. Ser ü pâ cümle a‘zâsı Hudâ söyler Hudâ söyler 
Kesilse bend bend olmaz Hudâsmdan cüdâ ‘âşık 

3. Gezer şâm u seher tenhâ ki olmaz kimseye mûnis 
Esîr-i ‘aşkdır ü pây-bend-i dil-rübâ ‘âşık 

4. Kılur üftâdelik her dem ayak çekmez bu sevdâdan 
Tevâzu‘ resmini gözler bu kâra âşinâ ‘âşık 

5. Şinâverlik ider deryâ-yı sevdâda sürer zevrak 
Kılur her bir nefes mihr-i Hudâ-yı nâhudâ ‘âşık 

6. Hevâ üzre pey-â-pey seyr ider her dem kılur pervâz 
Ki dâne-i mahabbetle bulup neşv ü nemâ ‘âşık 

7. Olur âteş gibi sûzân kılur pervâne tek devrân 
İder bülbül gibi efgân gelür ki kebk-sâ ‘âşık 

8. Gelür kebk-i gönül her dem safâ eyler safâ eyler 
Reh-i sevdâda kim söyler Muhammed Mustafâ ‘âşık 

9. Gilimden ihtirâz itmez giyinmez şâl-ı Keşmîri 
Giyer tâc-i nemed tutmuş reh-i Âl-i ‘abâ ‘âşık 

10. Dem-â-dem er-refîk sümme't-tarîk cân nisâr eyler 
Tarîk-i mihrde seyr eylemez bî-reh-nümâ ‘âşık 

11. Yazar levha-i dil üzre müdâm nakş u nigâr eyler 
Ve lâkin eylemez nakş u nigâriş bî-bahâ ‘âşık 

12. Mahabbet eylemez dünyâ vemâ fîhâya meyi itmez 
Reh-i sevdâda eyler hest u nişti hep ‘atâ âşık 

13. Ezel varın nisâr eyler tutup dâmân-ı tecridi 
Reh-i ma‘nâda eyler sonra seyri ibtidâ ‘âşık 

14. Tarîk-i deşt-i sevdânı ba‘îdüT-fevr-i deryânı 
Kılur her bir nefes tecrîd-ile tay bî-nevâ ‘âşık 

15. Mu‘arrâdır dü ‘âlemden ki ol zülf-i semensâ tek 
Müberrâdır te‘allukdan ki tutmuş bir hevâ ‘âşık 

16. Unutmuş kâr u kirdârm hevâya virmiş efkârın 
Nisâr itmiş yokm varın fenâ-ender-fenâ ‘âşık 

17. Hevâ-ender-hevâ içre gezer deryâ-yı sevdânı 
Bekâ-ender-bekâ içre düzer dürr-i beka ‘âşık 

18. Çeker bâde-i ma‘nânı gezer kûh u beyâbânı 
Arar bir lâmekânı gice gündüz câ-be-câ ‘âşık 

19. Serinde zülf-i sevdâsı hevâ-yı çeşm-i Leylâsı 
Hemin dilber temennâsı bu derde mübtelâ ‘âşık 

20. Belâ-ender-belâ içre safâ-ender-safâ eyler 
Safâ-ender-safâ içre çeker derd ü belâ ‘âşık 

21. Olur mı nârsız pervâne bülbül âhsız âyâ 
Olur mı ehl-i dil bî-gam olur mı bî-cefâ ‘âşık 

22. Ziyâd oldukça derdi dem-be-dem efzûn olur şevki 
‘İlâç itmez ebed gezmez bu derde bir devâ ‘âşık 

23. Cefâlardan bulur lezzet ki her dem es-salâ söyler 
Çeker her dem belâlardan dem-â-dem sad şifâ ‘âşık 

24. Safâ eyler pey-â-pey her cefâ geldikçe bî-pâyân 
Cefâ oldukça her dem arturur mihr-i vefâ ‘âşık 

25. Çıkar karşuya ta‘zîmen sürûrrâne mezâk eyler 
Gelürse bir belâ söyler dem-â-dem merhabâ ‘âşık 

26. Seg-i dildâr-ıla oynar gezer sermest bî-pervâ 
Sürür eyler habîbâne sürer zevk-i safâ ‘âşık 

27. Virür yağmaya hest ü niştin eyler varını berbâd 
Haber dildâr kûyundan ki virdikce sabâ ‘âşık 

28. Nazar dünyâya virmez hâcet izhâr eylemez aslâ 
Temellük eylemez agyâra kılmaz ilticâ ‘âşık 

29. Olur sahrây ü sevdâyî dutar dâmân-ı rüsvâyı 
Gezer kûh-ı tevellâyı pey-â-pey bî-riyâ ‘âşık 

30. Hatâ itmez reh-i sevdâda vaktinde salâ eyler 
Kazâya koymaz a‘mâliıı kılur bir bir edâ ‘âşık 

31. Dem-â-dem cân-ı şîrînin tutup destin müheyyâdır 
Ki teslim eylesün cânâne bekler es-salâ ‘âşık 

32. Pey-â-pey seyr ider çekmez ayağın râh-ı teslimden 
Eğer tir ü teber oynatsa başında kazâ ‘âşık 

33. Tutup dâmân-ı teskini bulup ârâm u temkini 
Alup meydân-ı teslimi tutup râh-ı rızâ ‘âşık 

34. Der-i agyâra varmaz eylemez bir kimseye ümmîd 
Döner dergâh-ı dildârı müdâm eyler ricâ ‘âşık 

35. Degül kerkes gibi ednâ gözetmez cîfe-i dünyâ 
Merâm u himmeti a Tâ ki bir mürg-i Hümâ ‘âşık 

36. Nüzûl itmez denî dünyâ içün inmez hevâsmdan 
Kanâ‘at Kâfim bekler ki ‘Ankây-ı gmâ ‘âşık 

37. Sürür eyler dem-â-dem eylemez gam bî-nevâlıgdan 
Gedâlarla sürer zevk [u] safâya âşinâ ‘âşık 

38. Gezer sahrâ-yı sevdâyı gezer kûh-ı tevellâyı 
Gedâlarla velî kılmaz enisin kedhudâ ‘âşık 

39. Velâyet mülkini zabt eylemiş zevk u safâ eyler 
Melâmet şâhıdır ammâ ki zâhirde gedâ ‘âşık 

40. Felekler titreşür ağlar melekler Zühre dâd eyler 
Tutup dâmân-ı ‘arşı âh itdikce sadâ ‘âşık 

41. Gelür lebbeyk lebbeyk sadâsı ‘arş-ı aTâdan 
Tutup dâmân-ı Rahmânı ki itdikce nidâ ‘âşık 

42. Emân virmez alur nahcîrin arslanı kelâdan [?] 

Ayaklar şîr-i hûrşîdi dutar mihr-i semâ ‘âşık 

43. Havalanmış gice gündüz gezer gerdûn-ı sevdânı 
Alur nûr-ı Muhammedden virür şemse zıyâ ‘âşık 

44. Hudâ hakkı Hudâ hakkı Muhammed Mustafâ hakkı 
Hudâ Seyyid Nigârî ey Hudâ ‘âşık Hudâ ‘âşık 

Kasîde-i Bâiyye 

816 . 

Fâ‘ilâtün Fâ‘lâtün Fâ‘ilâtün Fâ‘ilün 

1. Teşne-ender-teşne[dir] la‘lin şarâb-ender-şarâb 
İltifât hengâmıdır bağrım kebâb-ender-kebâb 

2. Lîk bâde-i şiyâkm zûr der zûr eylemiş 

Bahr-i kulzum tek atar tab‘ım habâb-ender-habâb 

3. Tab‘-ı bîçârem esîr-i ‘aşkdır bes neylesün 
Kılmasun vasfın ki emr eyler ‘ıtâb-ender-‘ıtâb 

4. ‘Arızın gül kametin Tûbâ ser-i kûyun behişt 
Âb-ı ladin selsebîl ammâ gülâb-ender-gülâb 

5. Müşk ender müşk kâkül nûş-ender-nûş leb 
Nûr-ender-nûr dîde ruh şihâb-ender-şihâb 

6. Rûh-efzâdır ki her dem fânî-ender-fânîye 
Bahş eyler cür‘a-i câmm şebâb-ender-şebâb 

7. Sâye-i zülfünde bir nokta penâh-ender-penâh 
Gûşe-i kûyunda bir zerre meâb-ender-meâb 

8. Kim ki cân virmiş ser-i kûyunda bulmuş bir makam 
Heşt cennet içredir gûyâ mesâb-ender-mesâb 

9. Gûşe-i kûyun safâ-ender-safâdır fı'l-mesel 
Firkatinle Firdevs ‘azâb-ender-‘azâb 

10. Bâde-i seyr-i cemâlin keyf-ender-keyfdir 
Nâr-ı hicirden ‘ızârm sad ‘ıkâb-ender-‘ıkâb 

11. Vehm ender vehme düşmüş tâlibin zîrâ görüp 
Kan döker cellâd-ı çeşmin pür gazâb-ender-gazâb 

12. Akıdır kan yaş düker çeşmim dem-â-dem tâ düşüp 
Kâkülün ruhsârm üzre çün sehâb-ender-sehâb 

13. Kâkülün tek piç piç eyler beni bu ‘ukde kim 
Bilmezem vechi nedir munca hicâb-ender-hicâb 


14. Perde-i dîdâr lâzım gayra ammâ ben gibi 
‘Âşıka âyâ nedir munca kıbâb-ender-kıbâb 

15. Devlet-i vasim ne mümkündür bana kim her zamân 
Ben hicâb ender hicâbam sen nikâb-ender-nikâb 

16. Haste-i hicrânm olmakdan bana yeğdir bu kim 
Cân virüp vaslmla olmak fı't-türâb-ender-türâb 

17. Bâğ-ı hüsnün bülbüli artsun ziyâd olsun güli 
Çünki o bu bî-dili kılmış harâb-ender-harâb 

18. Kûyuna yetmez dil-i bîçâre ger kim subh u şâm 
Sa‘y eyler ol dem-â-dem pür-şitâb-ender-şitâb 

19. Tâlib-i ruhsârmam kim va‘de-i dîdâr bana 
Dikmişem göz kim kelâmındır savâb-ender-savâb 

20. Tâkatım yok bî-nevâlıg hayli kâr itmiş bana 
Hayli ihsân eyle kim hüsnün nisâb-ender-nisâb 

21. ‘Aşkıma bulmaz nihâyet hüsnüne gayet dahi 
Hep mühendis cem‘ olup kılsa hisâb-ender-hisâb 

22. Derdime dermân yohsa katlime fermân kim 
Bî-nihâyet var bu işde sevâb-ender-sevâb 

23. Derd-i sevdâmı düketmez zülf-i pertâbm hakkı 
Dem-be-dem yazsa ‘Utârid sad kitâb-ender-kitâb 

24. Gelse yüz kâbız dem-â-dem bakmazam bir dem ana 
Virmezem cân olmasa senden hitâb-ender-hitâb 

25. Bir suâl eyle Nigârî bî-nevâdan söylesün 
Çün-kim ol hâzırlayup bî-had cevâb-ender-cevâb 

Çâr Pâre 
817 . 

1. Derd-i mihnetin ey sanem sanem 
‘Aşk-ıla çeken bir menem menem 
‘Âr u varını râh-ı mihirde 
Târ-mâr iden bir menem menem 

2. Çekmişem cefâ eyle bir vefâ 
Senden el-‘atâ cân sana fedâ 
Râh-ı mihrde zâr u bî-nevâ 
Târikü'l-vatan bir menem menem 

3. Yâr-ı nâzenîn hüsn-i bî-karîn 
Şâh-râhda intizâr-keş[în] 

Gam çeküp hemîn eyleyen binâ 
Hâne-i hüzün bir menem menem 

4. Eylegil hitâb virmegil ‘azâb 
Yüzden al nikâb eylegil sevâb 
Tohm-ı mihrini reşk-i âf-tâb 
Sineye eken bir menem menem 

5. Mâh-ı bî-karîn mihr-i hoşterîn 
Müşk-i tellerin firkatin çeküp 
Târ-ı ‘anberîn kâkülün gibi 
Za‘îfü'l-beden bir menem menem 

6. Niyyet eyledim kûyuna gidem 
‘Âr u varımı eyledim ‘adem 
Derd-i mihrine cân evvel kadem 
Sarf idüp gelen bir menem menem 

7. Elde câm-ı Cem mest-i ser-zenân 
Dilde nazm-ı hûb zemzeme-künân 
Eyleyüp seni yâd-ı mey müdâm 
‘Aşkına içen bir menem menem 

8. Aldın ‘aklımı ey perî-likâ 
Düşdi ‘âleme bu sît u sadâ 
Nahl-i hayreti serv-i şöhreti 
Bağçene diken bir menem menem 

9. Cismi pür hevâ gönli pür nevâ 
Bâdiye-nişîn ferd bî-nevâ 
Gendi gendine güft ü gû idüp 
Ağlayup gelen bir menem menem 

10. Mihneti füzûn derdi gûne-gûn 
Târik-i fünûn ‘akıldan bîrûn 
‘Aşkı reh-nümûn derd-ile zebûn 
Seyr idüp gezen bir menem menem 

11. Mihre mübtelâ başı pür-belâ 
Derdi mehlikâ çâresi fenâ 
Menzili beka ‘aşk şehidi 
Câmesi kefen bir menem menem 

12. Çekmezem elem gerçi kim Harem 
Irakdır velî şâm u subh-dem 
Sitişmâm iden nesîm-i nefes 
Bûy-ı pîrehen bir menem menem 

13. Dest-efşân çeng ü târsız 
Âh u nâle-zen gül-‘izârsız 
Mest-i sermedi neng ü ‘ârsız 
Rindî-i kühen bir menem menem 

14. Eyledim dilâ eyle bir sadâ 
Kopdı Bîsütûn oldı kim hebâ 
Didi reh-nümâ âferîn bana 
Böyle kûh-ken bir menem menem 

15. ‘Arşa velvele ferşe zelzele 
Saldı sayhayı nây-ı şöhretim 
Bâb-ı ‘aşkda imdi subh u şâm 
Kûs u tabl-zen bir menem menem 

16. Eyledim nidâ virmedi sadâ 
Kimse gelmedi kaçdı Ehrimen 
Kâr-zârîde şîr ü dîv-gîr 

Merd-i fîl-fiken bir menem menem 

17. Ey sitem-zede nefse mübtelâ 
Gel emânıma eyle ilticâ 
Dâr-ı emndir zîr-i dâmenim 
Dâfı‘ü'l-fiten bir menem menem 

18. Ehl-i derde dil bahş ider devâ 
Zîr-i çerhde çünki çâre-sâz 
Hâzik-ı derûn bir ayağ ilen 
Tabîbü'l-mihen bir menem menem 

19. Lafzı cân-fezâ tab‘ı hoş-edâ 
Nazmı dil-rübâ harfi dür-nümâ 
Sözi kîmyâ sim ü zer ü güher 
Dem-be-dem döken bir menem menem 

20. Kavli bî-bedel lehçesi güzel 
Rindî-i ezel nâzenîn gazel 
Söylemez hezel hûb-ı güft ü gû 
Sohbeti hasen bir menem menem 

21. Lem‘a-i huzûr eyledi zuhûr 
Ey nigâr-ı yâr aldı ‘ukdeni 
İmdi hoş-zebân Tûr-ı mihrde 
Kelîm-i sühan bir menem menem 

Terkîb-bend 

818 . 

I 

1. Cevlâna çıkdı bugün çep-endâz şehsüvâr 
Oynatdı atın atdı bana tîr-i bî-şümâr 

2. Ahıtdı dökdi kanım lahte lahte şâr şâr 
Atdı vü dağıtdı ol dem ne kim yoh var var 

3. Bana zulm-i sarîhdir ana kim didim didi 
Yoh yok bahr-i ‘atâ-yı cânânm-durur senin 

II 

1. Bî-perde ya‘nî bir gün seher çıkdı bî-nikâb 
Gûyâ ki tâli 4 oldı âf-tâb-ı bî-sehâb 

2. Yandı yahıldı gördi ki ruhsârm âf-tâb 
Çekdim şarâb-ı la‘lin revân oldı tâb tâb 

3. Âteş midir bu âyâ yâ nedir didim didi 

Nûş eyle kim bu sahbâ-yı cânm-durur senin 

III 

1. Bir gün müyesser oldı vardım vaslı bâğma 
Bülbül gibi ziyâret itdim gül ocağına 

2. Ol lahza kim sataşdı gözüm al yanağına 
Gönlüm kuşı dolaşdı düşüp zülfı ağma 

3. Bu hablü'l-metîn midir yâ nedir didim didi 
Bâğ-ı cünûn-ı cânm cenânm-durur senin 

IV 

1. Ol gün ki gam-serâma teşrif itdi bir kadem 

Doldum ferahla ol dem fırâr eyledi elem 

2. Hamd eyledim Hudâya yüzin görgeçin o dem 
Görgeç beni ki düşdi sitihzâya ol sanem 

3. Gelgeç bana ki ol dem gönlümi didim didi 
Güldür velâkin kili bustânm-durur senin 

V 

1. Çaldı âr u varımı bir nigâr-ı nâzenîn 
Ya‘nî bir belâ-yı dîn bir belâ-yı bî-karîn 

2. Güftâra geldi beyle didi ey cünûn-terin 
Zehrimi nûş eyle nûş cünûnum isen şirin 

3. Ol dem ki nûş eyledim şeker mi didim didi 
Ki ey mübtelâ-yı men revânm-durur senin 

VI 

1. Dün bağa vardı ol mâh açup gül yanağını 
Gösterdi dilberâne gelüp mül dudağını 

2. Dutup dâmen-i zülfın öpüp al yanağını 
Seyr eyledim ki ol dem ruhsâr bâğıııı 

3. Görgeç zülf-i karasın küfr mi didim didi 
Bu ey ‘âşık-ı bî-dîn imânm-durur senin 

VII 

1. Ol dem ki ey Nigârî gözüm gördi yârını 
Sarf itdi ‘âşıkane ne kim var varını 

2. ‘Aklım dolaşdı gördüm zülf-i zer-nigârmı 
Atdı kâkülin ol dem ki gördüm ‘ızârını 

3. Bahdım yüzüne âyâ bu ay mı didim didi 
Manzûr kıl ki zîbâ Kur'ânm-durur senin 

819 . 

Mef ûlü Mefâ‘îlü Mefâ‘îlü Fe‘ûlün 

I 


1. Ey hâce ki biz bende-i merdân-ı Hudâyız 
Ma‘nâda şehiz gerçi ki zâhirde gedâyız 

2. Bî-kayd-ı cihânız bize hükm eylemez âlâm 
Alırârlarız bende-i Sultân-ı Bahâyız 

3. Ser-geşte-i kûhız gehî âvâre-i sahrâ 
Hercâyîleriz çünki talebkâr-ı likayız 

4. Evsâf-ı derûn-ı dili izhâra ne hâcet 
MaTûmdur ahvâlimiz ashâb-ı safâyız 

5. Ser-mest-i müdâmız velî esrâra habîriz 
Tâ zülf-i girih-gîr ile biz ‘ukde-güşâyız 

6. Düşdi yere her kim ki bize kıldı ‘adâvet 
Kim derd-keşiz tîr-i kazâyız fukarâyız 

7. Ruhsâre-i mehveşlere dil virmişiz ammâ 
Zan itme ki müstagrak-ı deryâ-yı hatâyız 

8. Nakşa nigeh ey hâce ki nakkaşa nigehdir 
Sanma ruh-ı zîbâya nigeh ‘ayn-ı günehdir 

II 

1. Çekdik nice gün gûşe-i meyhânede esmâ 
Tâ dilde karâr eyledi bâde-i müsemmâ 

2. Bildin nice bir nokta imiş merkez-i ‘âlem 
Peymâneden oldı bize bu keşf-i mu‘ammâ 

3. Ger var ise ey ehl-i vera‘ sende isti‘dâd 
Vir tâ‘atin al gûşe-i meyhânede bir câ 

4. Âh eyle geçen vakte ki bî-mey geçirilmiş 
‘Ömrün güzerân eylemiş el-hâsıl bî-câ 

5. Bir cür‘a ki merdân-ı Hudâ nâmına çekdik 
Bâtında zuhûr eyledi bin gevher-i ma‘nâ 

6. Zâhirdi bizim kârımız inkârına yer yok 
Huffâşdadır ‘ayb velî şems hüveydâ 

7. İkrâh ider erbâb-ı vera‘ zâhirimizden 
Vâkıf degül esrarımıza münkir-i sevdâ 

8. Peymâne-keşiz mest-i müdâmız dili sâfız 
Halvet-nişîniz muhtefiyiz sâkin-i Kâfız 

1. Düş mey-kede-i mihrime ey hâce karâr it 
Bir cür‘ama vir mâye-i îmânını kâr it 

2. Mey hâne degül menzilimiz bezm-i bekadır 
‘Azm eyle beka bezmine mahviyyet[i] var it 

3. Kıl şâm u seher dergeh-i meyhânede menzil 
Dildârmı sev kendine bir kâr yarar it 

4. Bir câm ile kıl sineni ser-menzil-i tenzih 
Yir virmegil agyâre dilin menzil-i yâr it 

5. Bir âh-ı cihân-sûz-ıla kıl ref‘-i hicâbât 
Bî-perde seher şâm temâşâ-yı ‘ızâr it 

6. Biz vahdetiz ‘âlem-i yek-reng te‘addüd 
Sığmaz hele terk-i sühan-ı mezheb-i çâr it 

7. Dil virmegil âlâmma bîhûde cihânm 
Bî-dagdaga olmak dilesen fıkr-i nigâr it 

8. Bilmem ne-durur mest nigârım gam-ı ‘âlem 
Gelmez gözüme zevk-i dü ‘âlem bilür Âdem 

IV 

1. Tâ kurtarayım mey-kedeye nefsi belâdan 
Vardım alayım bir nefes erbâb-ı du‘âdan 

2. Serdâr-ı harâbât ben âlûdeni görgeç 
Envâr-ı kerâmât-ıla bildi şürefâdan 

3. Ashâb-ı safâya didi böyle bu nemed-pûş 
Bir halkadır ol silsile-i Âl-i ‘abâdan 

4. Bu müjde-i bî-tâ ile mestim hele mestim 
Ayılmazam eyyâm-ı kıyâmet bu safâdan 

5. Şâhâne kabâlar dime ‘ünvânım içündür 
Zîrâ garazım sâde geçinmekdi riyâdan 

6. Ma‘zûrdur etvârıma dahi eylese zâhid 
Kim yok haberi tarz u tarîk-i zürefâdan 

7. Yansun dili mey nefyini kim söyledi vâ‘iz 
Yandım didim ey bî-haber esrâr-ı Hudâdan 

8. Sahbâ-peresem mazharam eltâf-ı Hudâya 
Zâhirdi bu güftâr-ı latifim ‘urafâya 

V 

1. Ey hâce bizim dersimizi câna sanursun 
Tecrîd-i Naşiri ki okursun ne kanursun 

2. Erbâb-ı dilin ders-i dil-ârâsma kim dahl- 
Eylerse‘aceb yahşi yemânı ne tanursun 

3. Bir nân ile bir maşraba su kâfi degül mi 
Bir şorba içün vakf-ı derinde sulanursun 

4. Eyle görünür eylemedin Râzikı tasdik 
Kim şâm u seher cer eşiğinde dolanursun 

5. Ey ehl-i garaz nef‘ ne meccâne dimekden 
Bir gün olur elbette sözünden utanursun 

6. Biz imdi gelin ders-i dil-ârâmıza ey dil 
Odlar saçılur âh deminden ne yanursun 

7. Tövbe-i nasûh ile safâdan didi vâ‘iz 
İtdim didim ey nâsıh eğer kim inanursun 

8. Bu sözde iken geldi surâhî didi sâgar 
Heyhât anun tövbesine eyleme bâver 

VI 

1. Yâr ‘aşkına bir câm çek izhâr-ı hüner kıl 
Dildâr taleb eylemeden ‘azm-i sefer kıl 

2. Hemdem seg-i dildâr-ıla dildâr eşiğinde 
Şeb nâle-i dil-sûz ü feryâd-ı seher kıl 

3. İhlâs ile hâk-i peyin ashâb-ı safânm 
Başında yer it şâm u seher kahl-i basar kıl 

4. Mestânelerin yayında peykâna da mestdir 
Rahm eylesin ey ehl-i garaz câna hazer kıl 

5. Ey bî-haber insâf ile gör kim ne safâ var 
Bir gûşe-i gülzâr-ı harâbâta güzer kıl 

6. Ey peyk-i sabâ bezm-i safâ içre dem-â-dem 
Durma ayağ al zümre-i rindâna haber kıl 

7. Rahm eyleyüp ‘uşşâka temâşâna çıkmış 
Dildâr bugün cilvede ey dîde nazar kıl 

8. Bî-perde gezer gâh ü mestiz bu ne işdir 
Bir başka nümâyişdi bu bir başka gidişdir 

VII 

1. Hayret-zede[y]em ‘aşkda ey sâhib-i kudret 
Ne bârıdır ol Kâf getürmez ana tâkat 

2. Bes neylesün üftâdeler âh eylemesün kim 
Zûr eylese mümkin mi sükût âteş-i hasret 

3. Ey dil geçelim mes’ele-i çün ü çerâdan 
Çün lâzime-i ‘aşk me‘a's-sabr itâ‘at 

4. Yok dahlimiz ey hâce ki ol Kâdir-i mutlak 
Kıldı size takvâ bize peymâneyi kısmet 

5. Devlet dilesen hıdmet-i meyhâne gerekdir 
Zîrâ ki odur mecma‘a-i ehl-i kerâmet 

6. Söyleşse eğer ‘âşık-ı dîdâr ile dildâr 
Güftâr-ı dil-ârâsma cânlar virür elbet 

7. Dildâr ile güftâr şirindir velî ey cân 
Bî-vâsıta müşkil görünür yâr-ıla sohbet 

8. Bes neyleyem ol yâr bugün geldi hitâba 
Yâ Rab kerem it kudret-i güftâr cevâba 

VIII 

1. Serdârlık istersen eğer kaşı kemâna 

Cân vir ki yakîndir bu hüküm girme gümâna 

2. Görmez gözüm ey dil nazar it rûh-ı revânım 
Hemdemidir ol kûy-ı nigârımda segâna 

3. Kadir degül işkâlimizin halline vâ‘iz 
Ey dil yine düşdi işimiz pîr-i mugâna 

4. Şeydâlığım ‘arz eylegil ey bâd-ı seher-hîz 
Gülzâr-ı harâbât içre mug-beçegâna 

5. Bir özge makam el virüp ‘uşşâka gerekdir 
Ey çengi bu dem zemzeme-i çeng ü çegâna 

6. Câ-rûb-keşiz mu‘tekıdiz muhlis-i hâsız 
Meyhâne-güzîn mug-beçe-i kutb-ı zemâna 

7. Sayd eylemek istersen eğer şâhid-i ma‘nâ 
Ey dil heves it şâhini peymâne-i âna 

8. Zâhidlerin aldanma ki destinde yelekdir 
Avladığı yâ mûr u meleh yâ kepenekdir 

IX 


E El-minnetü li'llâh biziz bâ‘is-i eflâk 
Tasdik ile gör kim ne diyor Kâil-i levlâk 

2. Ey pîr-i mugan çünki biziz merkez-i ‘âlem 
Emr eyle ki devr eyleye peymâne-i çâlâk 

3. Sübhânîleriz bâde-i tenzih gerekdir 
Ey sâkî yetür meclis-i rûhânîye bî-bâk 

4. Nûrânîleriz tâife-i ‘arşdanız kim 
Bilmez bizi ol kürsî-nişîn vâ‘iz-i ber-hâk 

5. Ey mug-beçe ol mey-i cihân-sûzı getür kim 
Vehm eyleye agyâr fırâr eyleye eşrâk 

6. Bir merhalede yâr ile agyâr sığışmaz 
Kabil degül ezdâdı ki cem‘ eyleme hâşâk 

7. Fikr eyle ki şeh gûşe-i külhâna gelür mi 
Ser-menzil-i dilber mi olur olmasa dil pâk 

8. Bes kayd-ı cihân ile gönül olsa mükedder 
Bî-fâidedir eldeki tesbîh-i mücevher 

1. Dil bâda gider terk-i şarâb eylemek olmaz 
Bî-câ yere bir mülki harâb eylemek olmaz 

2. Kurtardı gözün zâhidi bâde-i riyâdan 
‘Âlemde ki bir böyle sevâb eylemek olmaz 

3. Çeşmimde karâr eyledi hûrşîd-i hayâlin 
‘Aynımdadır ol şa‘şa‘a hâb eylemek olmaz 

4. Güftâr işârâtıyıla ‘âşıka yoksa 

Cânân ile bir özge hitâb eylemek olmaz 

5. Yandırmagil ‘uşşâkı bir insâf eyle ey mâh 
Zebh eylemeden avı kebâb eylemek olmaz 

6. Ta‘dâd ne mümkin ki özün salma cefâya 
Dâğ-ı dil-i müştâkı hisâb eylemek olmaz 

7. Müşkil görünür dâg-ı ferâg özge elemdir 
Ol özge cefâdır buna tâb eylemek olmaz 

8. Çekdi yine gam üstümüze leşkeri cerrâr 
İmdâd eyle ey sâkî senin kim hünerin var 

XI 

1. Fi'l-hâl zuhûr eyledi ol server-i mîrân 
Bî-tâb karâr eyledi gam leşkeri ol ân 

2. Bir nâziş ile ‘âleme saldı nice şûriş 
Bir şûriş ile kıldı kamu mihneti vîrân 

3. Ey tâlib-i Hak dâire-i sâkîye düş kim 
Düşmez ele bir böyle zamân bir böyle devrân 

4. Ol göz ki beni kılmış idi derde havâle 

Hem derdine hem gendine kurbân ola bin cân 

5. Tahkik eyle ser-nokta-i evrâk-ı cihânı 
Bilmez idim öğretdi bana dîde-i mestân 

6. Kûyunda ki ol perde-i esrâra girişdi 
Oldı ııiçe bin nükte-i esrâr nümâyân 

7. Cânâneye cân vir didi ‘uşşâka ne hoşdur 
Güftâr-ı hakîkânesine cân ola kurbân 

8. El-hak ki hak söyledi gûyende-i hoş-gû 
Cânlar virelüm biz de Hakka söyleyelim Hû 

XII 

1. Hû sâkîye mînâsma meyhânesine Hû 
Hû bâdesine câmına peymânesine Hû 

2. Rakkasına devvârma kavvâlma cümle 
Hûy hâyma Hû meclis-i şâhânesine Hû 

3. Sâzendesine çengine âhengine Hû hem 
Hû zemzeme-i sâzma sûzânesine Hû 

4. Ser-mestine bî-hadd ü şarâb-hârma bî-pâ 
Meczûbuna mecnûnuna ferzânesine Hû 

5. Ol mecma‘-ı nûrânî vü ol meclis-i hâsın 
Hû şem‘-i ciger-sûzma pervânesine Hû 

6. Şîrîn-i şeker-hâsma Leylâsma her dem 
Ferhâdma şeydâsma dîvânesine Hû 

7. Sahbâ-keşine rindi-i bî-‘ârma rahmet 
Mey-hârma hüşyârma mestânesine Hû 

8. Çün oldı helâl ehl-i Hakka bâde-i ma‘nâ 
Ma‘nâ sözini anla nedir eyleme da‘vâ 

XIII 

1. Sahbâyı mahabbetden ırag eyleme yâ Râb 
Ser-sînemi bî-neş’e-i dâg eyleme yâ Râb 

2. Dûr eyleme peymâne-i ser-şârı gözümden 
Ser-menzilimi dâg-ı ferâg eyleme yâ Râb 

3. Envâr-ı harâbât-ıla kıl gönlümü ma‘mûr 
Dil-hânemi bî-nûr u çerâg eyleme yâ Râb 

4. Ser-mest-i müdâm eyle kadeh-hârlar içre 
Zâhid gibi bî-zevk-i dimâg eyleme yâ Râb 

5. Koyma dil-i sûzânımı bî-mey dehenimden 
Al kâseyi bir lahza uzag eyleme yâ Râb 

6. Kılma tehî meyhânemi bî-bâde sabûhı 
‘İşret-gehimi hâl-i ayag eyleme yâ Râb 

7. Dildâr ile kıl gönlümü agyâr-ıla kılma 
Hem-‘işretimi zâg u kelâg eyleme yâ Râb 

8. Üzme elimi halka-i rindân-ı safâdan 
Dür eyleme kurbânın olam ehl-i vefâdan 

XIV 

1. Yâ Rab bizi peymâne-i ser-şâra bağışla 
Ser-mest-i şirînkâr [u] şarâb-hâra bağışla 

2. Ser-gûşe-i Sînâyı harâbâta müdâvim 
Erinî diyen ‘uşşâk-ı talebkâra bağışla 

3. Ol dîde-i mestâne ki ‘âlem ana hayrân 
Hem gerden öpen turra-i tarrâra bağışla 

4. Sâbit-kadem ol dâire-i mihr-i vefâda 
Serbâna revân-bâz-ı fedâkâra bağışla 

5. Mehcûr-ı dü ‘âlem mey-i dîdâr ile hemdem 
Erbâb-ı nazar tâlib-i dîdâra bağışla 

6. Ser-kerde-i meydân-ı gazâ câhid-i ekber 
Ser-pençe-i şîrâne-i Kerrâra bağışla 

7. Velhâsıl şâhin-şeh-i erbâb-ı melâhat 
Hâk-i kadem-i Ahmed-i Muhtâra bağışla 

8. Kılma bizi şermende anm ‘aşkına yâ Râb 
Tâ görmeyeler ‘ayb-ı siyehkârımız il hep 

XV 

1. Gönlümde gezer laT-i güher-bâr-ı Muhammed 
Tâ zâhir olur lüTü-i esrâr-ı Muhammed 

2. Sıhhat bulur ‘uşşâk-ı maraz-dâr lebinden 
Peymâne-i cândır leb-i gülnâr-ı Muhammed 

3. Bir hoş düşün ey tâlib-i ser-çeşme-i Hayvân 
Gör kim ne revân-bahşdır efkâr-ı Muhammed 

4. Azdır dime gencîne-i esrâr-ı Hudâdır 
Ser-tâ-be-kadem turra-i tarrâr-ı Muhammed 

5. Ser-rişte-i tedbîr-i cinânı yere koymuş 
Ser-beste-i ser-kâkül-i serdâr-ı Muhammed 

6. Bakmaz ruh-ı gülzâra degül tâlib-i cennet 
Meyi eylemez agyâre talebkâr-ı Muhammed 

7. Hep ‘âlîden a‘lâdı kamu pest heme pestdir 
Nadîn-i ser-efrâz ü şeref-dâr-ı Muhammed 

8. Başımda karâr itdi kim ol serv-i dil-ârâ 
Dem-â-dem öperse yeridir ‘arş-ı mu‘allâ 

XVI 

1. İnsâf eyle ey hâce degül mi bu hıyânet 
Erbâb-ı cefâya diyeler ehl-i diyânet 

2. Da‘vâ-yı celidir ki nizâ‘ eylemek olmaz 
A‘dâ-yı Muhammed degül ashâb-ı hidâyet 

3. Merdûd-ı Hudâdır ki müselmân dimek olmaz 
Her kim ki Muhammed sözine kılsa ‘adâvet 

4. Bes hâl-i şeririni bilin leşker-i Şâmm 
Ol tâifedir pîş-rev-i ehl-i şekâvet 

5. Medh eyleme ey hâce o kavm-i süfehâyı 
Bu sözleri der-gûş eylemez ehl-i dirâyet 

6. A‘yânma a‘vânma ol kavm-i pelidin 
Âdâsına ednâsma la‘net tâ kıyâmet 

7. Bî-pâ ne kadar var bu ne penc ü çehârm 
Ahbâbma rahmet dahi a‘dâsma la‘net 

8. Biz hâk-i pey-i Âl-i ‘abâ çâker-i çârız 
Yârânma yârız dahi agyârma nârız 

XVII 

1. Ger çerh-i felek atdı seni çâh-ı cefâya 
Sabr eyle dilâ sıdk ile vir câm rızâya 

2. Kim gördi ki peykân-ı felek ağdı hevâya 
Kim oldı siper darbet-i pençe-i kazâya 

3. Eltâf u cefâ her biri bir ni‘met-i ‘uzmâ 
Lâzım görünür şâm u seher hamd Hudâya 

4. Güftâr-ı şikâyet leb-i ‘uşşâka yakışmaz 
Bes şevk-ıla vir câm dili hayr du‘âya 

5. Ey Mir Nigârî ne gelür hayr du‘âdan 
Başka elimizden işimiz düşdi recâya 

6. Dut emn-i zîbâsmı ol sabr-ı cemilin 
Katlan elem-i mihnet [ü] zindân-ı belâya 

7. Ol şâm u seher hazret-i Kur'âna mülâzım 
Tâ kim vire teskin dile ezber eyle âye 

8. Fikr eyle ki yetmez mi sana sûre-i Yûsuf 
Sabr eyle yeter dâdma sabr itme teessüf 

XVIII 

1. ‘Âkil odur ‘âlemde ki peymâne-i ser-şâr 
Mest eyleye tâ kim ebedî olmaya hüşyâr 

2. Bir kâse-i ser-şâr ile ser-höş ola her dem 
Tâ gam nedir ol bilmeye vü agyâr nedir yâr 

3. Ben de bu ferah-bahşdan aldım niçe kısmet 
Bir niçe kadeh kıldı beni tâlib-i dîdâr 

4. Gördi ki revân-bahşdır ashâb-ı safâlar 
Dil mecma‘a-i ‘aşka heves eyledi nâçâr 

5. Baş virdi o dem âteş-i sevdâ ciğerimden 
Tâ ‘arşa çıkar şâm u seher âh-ı şerer-bâr 

6. Bir lahza karâr eylegil Allâhı seversen 

Ey peyk-i sabâ sabr eyle tâ bir haberim var 

7. Ger düşse Karabağa güzârm seni bâri 

Bu nazm-ı ciger-sûzı dem-â-dem eyle tekrâr 

8. Evvel ayağım yanmış idi imdi serimden 
Odlar saçılur âh çıkar kim ciğerimden 

XIX 

1. Eyvâh teng oldı yine başıma ‘âlem 
Çeşmimden ırag oldı ki ol kâkül-i der-hem 

2. Def-i gam içün mey-kede-i mihre girişdim 
Oldum niçe gün kâse-i rûhâniye hemdem 

3. Bir câm-ı revân-bahşa irişdim didim âyâ 
Cândır mı vü yâ in nefes-i zâde-i Meryem 

4. Hayfâ didim ol bâdesiz ‘ömrün güzerân 
Esrâr-ı şarab-hâneye dil oldı ki mahrem 

5. Meyhâne-i rûhânîde bir özge safâ var 

Ne Ka‘be gelür hâtır-ı ‘uşşâka ne zemzem 

6. Tahkik ile ‘ârif hat-ı peymâneden anlar 
Ne nüsha imiş nüsha-i mecmû‘a-i ‘âlem 

7. Der-gûş eyle bu lü'lü-i şehvârımı ey cân 
Tekrâr eyle bu nazm-ı dil-âvîzi dem-â-dem 

8. Ne yâr ü ne agyâra ne de şâhma yalvar 
Bir dâra ki düşdin yüri Allâhma yalvar 

Terci 4 

820 . 

Mef ûlü Mefâ‘îlü Mefâ‘îlü Fe‘ûlün 

I 

1. Ey kaşı kemân kiprigi peykân sana kurbân 
Ey âfet-i cân fitne-i devrân sana kurbân 

2. Ey serv-i revân nahl-i hırâmân sana kurban 
Ey zülfi Süleymân gözi hâkân sana kurbân 

3. Ey rûyı dırahşân gözi rahşân sana kurbân 
Ey derdi firâvân gamı dermân sana kurbân 

4. Ey rûyı gülistân lebi handân sana kurbân 
Ey sâkî-i devrân gözi hayrân sana kurbân 

5. Ey mihr-i nümâyân ruhi pinhân sana kurbân 
Ey hükmi revân v’ey şeh-i hûbân sana kurbân 

II 

1. Ceyş-i ‘Arab u Rûm ‘Acem leşker-i Tatar 
Erbâb-ı cedel ‘arbede-cû leşker-i hûn-hâr 

2. Merdân-ı fîl-efken heme şîrân-ı ciger-hâr 
Ser-bâz-ı kamu şâh-süvâr u leşker-i cerrâr 

3. Cân-bâz u kemân-bâz ü tîr-endâz ü silah-dâr 
Kirdârı heme ceng ü cedel katl-i talebkâr 

4. Erbâb-ı hüner tâlib-i da‘vâ işi peykâr 
İsfend-i hünermend ü beli Rüstem-i kîn-dâr 

5. Gerşâ[s]b u Nerîmân dahi Behrâm-ı kemendâr 
Ey kaşı kemân kiprigi peykân sana kurbân 

III 

1. Ferhâd u Şirin Leylî ü Mecnûn ü Züleyhâ 
Sultân-ı melâhat gül-i ter Yûsuf-ı zîbâ 

2. Ser-halka-i esnâf-ı beşer Âdem ü Havvâ 
Belkîs ü Süleymân-ı cihân Âsiye Sârâ 

3. Hârûn-ı fasih lehçesi hoş mâder-i Mûsâ 
Muhtâr-ı Hudâ Meryem-i zâyende-i ‘îsâ 

4. Ser-nâme-i Ma‘sûm-ı cihân hazreti Yahyâ 
Sehhâr u ‘asâ rmTcize nefs-i Yed-i beyzâ 

5. Fırka-i melek hûri peri rûh-ı Mesîhâ 
Ey âfet-i cân fitne-i devrân sana kurbân 

IV 

1. Ney ü kamet şenT ü kad mînârâ bûy-ı minber 

Enhâr-ı behişt hûrî-i ‘ayn Tûbâ vü Kevser 

2. Eşcâr velî kâmet-i bâlâ kadi hoş-ter 
Mahbûb-ı çemen serv-i sehî kâmet-i dilber 

3. Nahlân dil-ârâ kad şimşâd ü sanavber 
Peykân ü ‘alem kamet sûçe kad ‘ar‘ar 

4. Hûbân-ı cihân kâmet-i bâlâ kamu yek-ser 
Gülzâr-ı dü-‘âlemde heme kâmet-i bihter 

5. Bâğ-ı Nebevi şecre-i silsile-i Hay der 

Ey serv-i revân nahl-i hırâmân sana kurbân 

V 

1. Derviş ü ganî şâh ü gedâ bay ü mesâkîn 
Çengîz-i cihângîr Hülâgû-yı bed-âyin 

2. Bû Râsib ü Cemşîd ü Cem ü câm-ı cihân-bîn 
Dahhâk ü Ferîdûn ü Kubâd-ı sâhib-i temkin 

3. Keykâvus u Keyhusrev ü şâhân u havânîn 
Lehrâsîb ü Geştâsîb ü Ercâsîb-i hod-bîn 

4. Tahmâsîb ü İskender-i sultân-ı selâtîn 
Sîmurg-i şehinşâh-ı tuyûr şâhîn ü laçin 

5. Fagfûr-ı cihân hâkim-i Çin vâlî-i Mâçin 
Ey zülfi Süleymân gözi hâkân sana kurbân 

VI 

1. Envâr u menâr âteş-i Zerdüşt-i bed-efkâr 
Fânûs u eşîf meş‘al ü kandîl-i hevâdâr 

2. Eyyâm u tavâli‘ ü zuhâ berk-ı şerer-bâr 
Mişkât u mesâbîh ü şehib ü meş‘ale-i nâr 

3. Efkâr u metâlT ü burûc necm-i zıyâ-dâr 
Bercîs ü meşârik ü Zuhal Zühre-i hoş-kâr 

4. Behrâm u ‘Utârid ü kamer şems-i pür-envâr 
Şem‘ şu‘le güneş şa‘şa‘a vü seb‘a-i seyyâr 

5. Tâ ferş ile'l-‘arş ne kim nûr u ziyâ var 

Ey rûy-ı dırahşân gözi rahşân sana kurban 

VII 

1. Câmâsb Aristâlis ü Mîlos heme dermân 
Tabhâne-i efrenc ü şifâhâne-i Hindân 

2. Kaytûn dahi Behrâm-ı Hakim Minkebe Mihrân 
Fermos ü Sokrat Hermiş ü Vâlîs tabîbân 

3. Forfur ü Yelînâs-ı hakim Tâlis-i tıb-dân 
Eflâtun Aristo Bokrat hâzik-i Yûnân 

4. Sultân-ı etibbâ-yı cihân Hazret-i Lokmân 
Enfâs-ı Mesih nefs-i Hızr Çeşme-i hayvân 

5. Velhâsılı tabhâne-i ‘âlemde hakim ân 

Ey derdi firâvân gamı dermân sana kurbân 

VIII 

1. Nâfe-i Hıtâ müşk-i Hoten zülf-i semensâ 
Hamâme Hümâ kebg ü geyik mürg-i şeker-hâ 

2. Tâvus u tezerv kaknûs ü kumru-yı gûyâ 
Mürgân-ı heme kâfıye-gû bülbül-i şeydâ 

3. Gülzâr-ı Sebâ mürg-i Sebâ serv-i dil-ârâ 
Bûstân u çemen nergis-i ter zanbak-ı zîbâ 

4. Sultân-ı şükûfe-i dü ‘âlem gül-i hamrâ 
Gülzâr-ı harem gonçe-i ter nefs-i hamîrâ 

5. Ezhâr-ı gül ü gülşen-i zürriyyet-i Zehrâ 
Ey rûyı gülistân lebi handân sana kurbân 

IX 

1. Meyhâne mînâ pîr-i mugân rind ü kalender 
Ser-mest ü kemer-beste kadeh-hâr-ı dil-âver 

2. Ser-şâr u sebû tâlib-i mey şişe vü sâgar 
Peymâne kadeh ke’s-i ayag mıstaba yek-ser 

3. Cilve-i dil-ârâ mey-i sahbâ mül-i ahmer 
Gülzâr u bahâr ‘ayş u safâ zevk-i ser-â-ser 

4. Keyf-i dü-cihân ‘aşk-ı hevâ hüsn-i şirîn-ter 
Vildân ü ebârîk-i behişt sâkî-i kevser 

5. Ser-halka-i rindân-ı cihân ‘amm-i peyember 
Ey sâkî-i devrân gözi hayrân sana kurbân 

X 

1. Ruhsâr-ı perî Kâf-nişîn beççe-i ‘A nk a 
Sahrâ-yı taleb bahr-i ümîd kûh-ı temennâ 

2. Dîdâr-ı melek tâlib-i ruh Tûr-ı tecellâ 
Arslan-ı Hudâ merd-i fedâ Hamza-i bî-tâ 

3. Ervâh-ı şehîd ehl-i Ehad gâzî-i Mevlâ 
Merdân-ı Huneyn ehl-i Bedir câhid-i Yektâ 

4. Perde-i basar nûr-ı ‘ayın ü serv-i hüveydâ 
Meşhûr u celi mahfı nihân zâhir ü peydâ 

5. Hûrşîd ü kamer gevher-i meknûn ü mu‘ammâ 
Ey mihr-i nümâyân ruhi pinhân sana kurbân 

XI 

1. Muhtâc-ı kerem Mîr Nigârî-i şeref-tâc 
Erbâb-ı taleb ‘aşk-ı şirin ‘âşık-ı muhtâc 

2. Cibril ü Burak ‘arş-ı berin kandîl-i vehhâc 
Zümre-i selâtîn ü şehân efser-i kıykac [?] 

3. Sultân-ı ‘Arab şâh-ı ‘Acem Âmîr-i mîr-hâc 
Hükkâm ü cümel sâlik-i Hak kafile minhâc 

4. Züvvâr-ı Kudüs Mekke Medine heme hüccâc 
Ehl-i ‘Arafât ehl-i kıyâmet kamu efvâc 

5. Kevneynü ve mâ fîhimâ ey sâhib-i mi‘râc 
Ey hükm-i revân ey şeh-i hûbân sana kurbân 

Terci 4 

821 

I 

Fe‘ilâtün Fe‘ilâtün Fe‘ilâtün Fe‘ilün 

1. Sana ey tâc-ı serim şâh-ı şerî‘at mı diyem 
Efser-i dîn mi vü yâ cukka-i millet mi diyem 

2. Kamer-i leyle-i isrâ mı hidâyet mi diyem 
Sâyir-i ‘arş-ı berin tâyir-i kudret mi diyem 

3. Gül-i gülzâr-ı safâ bülbül-i ülfet mi diyem 
Der-i deryâ-yı vefâ kân-ı sehâvet mi diyem 

4. Kulzüm-i lutf mı yâ kûh-ı kerâmet mi diyem 
Ni‘met-i mahz mı yâ ‘âleme rahmet mi diyem 

5. Bilmezem ‘aynına âfet sana sûret mi diyem 
Şaşmışam vasfda âyâ buna hayret mi diyem 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

II 

1. Gark-ı deryâ-yı günâham eğer ey tekyegehim 
Gam degül lutfunıla kim bana neyler günehim 

2. Bulmuşam çâre-i mihrinle ki ey rûy-ı mehim 
Feyz-i çeşminden alur dârû derûn-ı tebehim 

3. Kaşların şâm u ruhin vakt-i seher secdegehim 
Şâm nâlemle yanar âhımıla subh-gehim 

4. Pây-mâl eyle bu ser-geşteni kim hâk-ı rehim 
Dolanam başına göster yüzün ey serv-i sehîm 

5. Olmasun dîde-i ter gayra olursa nigehim 
Kalmışam mahz-ı tereddüdde ki ey pâdişehim 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

III 

1. İştiyâkm giceler ‘âşıkı bîdâr eyler 
Mest çeşmin hevesi mâil-i dîdâr eyler 

2. Kâkülün tâlib-i sevdânı hevâdâr eyler 
Dili şehdâb-ı lebin zevki şeker-hâr eyler 

3. İltifatın nazar ehlini haber-dâr eyler 
Mey-i sermest gözün gafili hüşyâr eyler 

4. Gamzen erbâb-ı dili sâhib-i esrâr eyler 
Tûtî-i tab‘ı lebin şevki şeker-hâr eyler 

5. İdemem vasf seni ‘aşk-ı şirînkâr eyler 
Tab‘-ı ter ey gül-i ter şevk-ıla tekrâr eyler 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

IV 

1. Tab‘-ı Hassânıma her şâ‘iri yeksân dimezem 
Sıfatın söylerem er korkarım âsân dimezem 

2. Sana Kur'an dimese ben sana inşân dimezem 
‘Ârızm mushaf-ı Mevlâ nice Kur'an dimezem 

3. Sana cân virmeyene sâhib-i îmân dimezem 
Cân nedir kim anı ey büt sana kurbân dimezem 

4. Cân fedâ olmasa kurbânın olam cân dimezem 
Gayrı peykân-ı gamın derdime dermân dimezem 

5. Seyf-i Mevlâ kaşına yay-ı Nerîmân dimezem 
Âşikâre diyirem bu sözi pinhân dimezem 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

V 

1. Ne gam Ahmed-i muhtâr ki gam-hârımdır 
Râh-ı sevdâda Muhammed ki mededkârımdır 

2. Dem-be-dem şîr-i mahabbet ki hevâdârımdır 
‘Aşk-ı mahbûb-ı Hudâ kim heme dem yârimdir 

3. Hıdmet-i şâh-ı melâhat ki güzel kârımdır 
Medhin ey dilber-i zîbâ şirîn ezkârımdır 

4. Deheninden ne diyem cân gibi esrârımdır 
Vasf-ı şehdâb-ı lebin bâ‘is-i eş‘ârımdır 

5. Ladine virmege cân şevk-ıla efkârımdır 
Şeş-der-i hayret-i sevdâda bu güftârımdır 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

VI 

1. ‘Arızın Mir Nigârî ki temâşâ eyler 
İltifât eylemez agyâra tehâşâ eyler 

2. Gül-i gülzâra nazar eylemez hâşâ eyler 
Gülşen-i ‘aşkını ey gonçe ki me’vâ eyler 

3. Mest ü lâ yu‘kal özin bülbül-i şeydâ eyler 
Meyl-i serv eylemez ol kâmet-i bâlâ eyler 

4. Reh-güzârmda özin bî-ser ü bî-pâ eyler 
Hâk-i râh-ı kademin ol ki musallâ eyler 

5. Şîşe-i çeşmimi ol kühl-i mücellâ eyler 
Senden ey mâh seher ü şâm temennâ eyler 

6. Sana Ahmed mi Muhammed mi mahabbet mi diyem 
Yoksa mahbûb-ı Hudâ şâh-ı melâhat mı diyem 

Tercî‘ 

822 

I 

Fâ‘ilâtün Fâ‘ilâtün Fâ‘ilâtün Fâ‘ilün 

1. Mekteb-i sevdâda ancak ders-i ma‘nâdır garaz 
Ders-i ma‘nâdan mücerred ‘aşk u zîbâdır garaz 

2. Belde-i dâreynde mahzâ bu sevdâdan garaz 
Bâde-i meyhâneden keyf-i tevellâdır garaz 

3. Câm-ı Cemden meh-nümâ kalb-i mücellâdır garaz 
Özge yok dîvânelikden ân-ı Leylâdır garaz 

4. Seyr-i dilden vasl-ı dildâr-ı dil-ârâdır garaz 
Rabbi erinî erinîden dîdâr-ı bî-tâdır garaz 

5. Gayr-i hüsn-i ‘aşkdan ‘âlemde bî-câdır garaz 
Lafz-ı levlâdan ki ey dil gör ne ma‘nâdır garaz 

6. Hilkat-i ‘âlemden ancak hubb-i Mevlâdır garaz 
Ülfet-i Âl-i ‘abâ evlâd-ı Zehrâdır garaz 

II. 

1. Meşreb-i rindân ü sahbâ-yı mahabbet hakkı-çün 
Meslekü'l-‘uşşâk ü erbâb-ı tarikat hakkı-çün 

2. ‘Âşık u ma‘şûk müştâk-ı hakikat hakkı-çün 
Ferd ü bî-tâ mûnis-i tenhâ vü vahdet hakkı-çün 

3. Kelime-i tevhîd ü güftâr-ı şehâdet hakkı-çün 
‘İzzet-i çâr-kütüb i‘câz-ı âyet hakkı-çün 

4. Çâr ashâb-ı Muhammed âl-i rahmet hakkı-çün 
Rahmeten li'l-‘âlemin şems-i risâlet hakkı-çün 

5. Feyz-i irşâd-ı Bahâ nûr-ı velâyet hakkı-çün 
Millet-i İslâm ü dîn-i ehl-i sünnet hakkı-çün 

6. Hilkat-i ‘âlemden ancak hubb-i Mevlâdır garaz 
Ülfet-i Âl-i ‘abâ vü evlâd-ı Zehrâdır garaz 

III. 

1. Ben dimezdim sırr-ı pinhânımı feryâdım didi 
Vâlih-i dildâr-ı Şîrîn gönül Ferhâdım didi 

2. ‘Aşk-ı cân-perver sözin rûh-ı ferah-zâdım didi 
Sohbet-i hûbları hurrem hâtırım şâdım didi 

3. ‘Âşıkane sözleri tab‘-ı Hudâ-dâdım didi 
Bu söz indim degüldür ‘aşk üstâdım didi 

4. Heme mîr-i kârvânım hoş sadâ hâdım didi 
Zümre-i ‘uşşâk u şâh u muhlis ü hâdım didi 

5. Kûy-ı Leylâya enîsim rehberim hâdim didi 
Server-i mülk-i melâhat kutbü'l-irşâdım didi 

6. Hilkat-i ‘âlemden ancak hubb-i Mevlâdır garaz 
Ülfet-i Âl-i ‘abâ evlâd-ı Zehrâdır garaz 


IV. 


1. Çeşm-i Leylâ bilmedim âyâ ne teshir eyledi 
Nîm-nigehle bin dili der-bend-i zencîr eyledi 

2. Saldı şûriş ‘âleme nîr tek teşvîr eyledi 
Âh u nâlim gâlibâ ol mâha te’sîr eyledi 

3. Bî-dilân içre ki ol meyle beni pür eyledi 
Bu dil-i dîvâneyi gör kim ne tedbîr eyledi 

4. ‘Aşk u zîbâ sohbetin şi‘râne tahrîr eyledi 
Mushaf-ı ma‘nâyı manzûmâne tefsîr eyledi 

5. Bu şirîn güftârı nakş-ı kilk takdir eyledi 
Hem hakikat hâcegânı böyle takrir eyledi 

6. Hilkat-i ‘âlemden ancak hubb-i Mevlâdır garaz 
Ülfet-i Âl-i ‘abâ evlâd-ı Zehrâdır garaz 

V. 

1. Bir şeb-i deycûr pîre bî-delîl âşüfte şûr 
Vâdî-i sevdânı tay itdim göründi Kûh-ı Tür 

2. Hâhiş itdim bir kabes ger kıldılar bahşiş-i nûr 
Sundular bî-câm sahbâ nûş itdim bî-fütûr 

3. Bir beşâşet virdi el kim eylemez dilden ‘ubûr 
Hâtırı hürrem mezâk itdim derûm pür sürür 

4. Tâ ‘arûs-ı vasi yüz açdı çalındı tabl-ı sûr 
Vehbiyâne buldum ey Seyyid Nigârî bir sürür 

5. Bahşîşâne bâtınımdan itdi bu ma‘nâ zuhûr 
‘Âlem-i ma‘nâda hem gördüm okur gılmân u hür 

6. Hilkat-i ‘âlemden ancak hubb-i Mevlâdır garaz 
Ülfet-i Âl-i ‘abâ evlâd-ı Zehrâdır garaz 

Terci 4 

823 . 

I 

1 . el-Minnetü li'llâh ki lutf-ı ezelîden 
Sahbâ çekerem şâm u seher câm-ı celiden 

2. Geçdim haber-i bî-hüde ceng ü cedelden 
El mi çekerem dâmen-i serdâr-ı velîden 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

II 

1. Sûzâne alam sinede dâg-ı nişânım 
Pervâne-i evlâd iledir şöhret ü şâmm 

2. Esbât ile oynar bedenim rûh-ı revân im 
Tâ var hayâtım budur ezkâr-ı zebânım 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

III 

1. Cânımda yanar şâm u seher âteş-i sûzân 
Sönmez ne kadar ursam eğer âb-ı firâvân 

2. Evlâd-ı Muhammed iledir zevk-ı şirin cân 
Bu fikr iledir baht-ı yeğin tab‘-ı gazel-hân 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

IV 

1. Cân riştesidir silsile-i âl-i Muhammed 
Dil mâyesidir âl-i ferah-fâl-i Muhammed 

2. Fikrim bu ki benden ola hoş-hâl-i Muhammed 
Zikrim budur ey ‘âşık-ı ebdâl-i Muhammed 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

V 

1. Cânımda ki var zevk-ı ciger-gûşe-i Zehrâ 
Havf eylemezem ger ola ‘âlem heme ber-pâ 

2. Vehm eylemezem haşr gamın çekmezem aslâ 
Besdir bana dâreynde bu nazm-ı dil-ârâ 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

1. Sen kârına bak ey dil-i müştâk-ı fedâkâr 
Bî-vâye koyar mı kulı Kerrâr-ı kerem-kâr 

2. Dinle beni ey bahtı yeğin tâli‘i bî-dâr 

Bu nazm-ı dil-âvîzi dem-â-dem eyle tekrâr 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

VII 

1. Dâreynde dut dâmen-i Dâmâd-ı Peyamber 
İmdâdma bî-şübhe yeter Fâtih-i Hayber 

2. Ey bahtı yeğin Mir Nigârî-i hoş-ahter 
Her şâm u seher kıl bu iki mısra‘ı ezber 

3. Yâ Rab beni ayırma şehen-şâh-ı velîden 
Yâ Rab beni dûr eyleme evlâd-ı ‘Alîden 

Terci 4 

824 . 

I 

Mefâ‘îlün Mefâ‘îlün Mefâ‘îlün Mefâ‘îlün 

1. Bi-hamdi'llâh degül ‘âlem nigârım ‘âlem-ârâdır 
Ki bî-mânend bî-çûn bî-bedel bir yâr-ı bî-tâdır 

2. Yanar câmm pey-â-pey sinem içre nâr-ı bî-tâdır 
Dem-â-dem âteşim artar dükenmez dâğ-ı sevdâdır 

3. Gezer şâm u seher gönlüm ki her dem râh-peymâdır 
Taleb-kâr-ı dil-ârâdır esîr-i mihr-i zîbâdır 

4. Reh-i ‘aşk içreyem dâim ruh-ı zîbâ temennâdır 
Degüldür başka kirdârım ki kârım bu tevellâdır 

5. Budur kârım hemîn şâm u seher kim bahş-ı Mevlâdır 
Yanar câmm dem-â-dem âteşimden bu hüveydâdır 

6. Cihân bâğmda ey bülbül bana ta‘lîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

II 

1. Mezâk al imdi bu peymâne-i pür-neş’eden ey dil 
Ki zevk-ı mihr-ile memlû kılur mînâ gibi kulkul 

2. Düşüp meyhâne-i mihrimde bî-hod bî-‘aded bî-dil 
Cihân bâğmda yokdur ben gibi sevdâ-zede ey gül 

3. Benem âşüfte-i sevdâ vü benem ser-geşte-i kâkül 
Gelürse gülşene ‘arz eyle hâlim böyle ey sünbül 

4. Vücûdum nâr-ı hicrân-ıla yanmış cümle cüz’ ü kül 
Okur dil bülbüli hayret-zede gülgül kılur gulgul 

5. Bu ‘âlem içire ben tek yanur gördün mi ey bülbül 
Terennüm eylerem bu resm-ile her subh u şâm ey dil 

6. Cihân bâğmda ey bülbül bana taTîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

III 

1. Emâna geldim ey bülbül kılam derd-i dilim inşâ 
Kalem âl destine ser-levha-i sinende kıl imlâ 

2. Hevâ-yı zülf ile ol dem ki düşmüş başıma sevdâ 
Karârgâhımdır ol demden beri ser-menzil-i Leylâ 

3. Ney-âsâ bend bend sûzâne kıldım bir nevâ peydâ 
Sadâ-yı zikr-i Leylâ ile saldın ‘âleme gavgâ 

4. Benem Lerhâd-ı kûh imdi benem âvâre-i sahrâ 
Benem âşüfte-i Leylâ benem dîvâne-i pervâ 

5. Benem pervâne-i sûziş benem şûrîde vü şeydâ 
Terennüm eylesen bin yıl irişmezsin bana zîrâ 

6. Cihân bâğmda ey bülbül bana taTîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

IV 

1. Yakıldım âh ey bülbül kılam esrârımı izhâr 
Eser eyler sana elbet eğer fı'l-cümle ‘aşkın var 

2. Humâr-ı çeşm-i hammâram harâb-ı dîde-i bî-mâr 
Cünûn-ı hâl-i Leylâyam esîr-i turra-i tarrâr 

3. Şikest-i zülf-i kullâbam katîl-i gamze-i hûn-hâr 
Benem ser-geşte-i firkat benem âşüfte-i dîdâr 

4. Benem Leylâ benem rüsvâ benem gülzâr 
Benem sevdâ benem zîbâ benem gûyâ şirîn güftâr 

5. Terennüm eylerem bu terci‘i tâ kim hayâtım var 
Dilim tutdukca bu beyt-i lezîz[i] eylerem tekrâr 

6. Cihân bâğmda ey bülbül bana taTîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

V 

1. Benem tenhâ-yı bî-mûnis gel ey bülbül gel ey hem-râz 
Gerek erbâb-ı derde ‘âlem-i sevdâda bir dem-sâz 

2. Benem esrâr-gû imdi benem nâtık benem dil-bâz 
Benem şûrîde-i Şîrîn benem mürg-i gül-i tannâz 

3. Benem feryâd-ı âteş-zen benem Ferhâd-ı kûh-endâz 
Benem say d u benem sâid benem kebk ü benem şehbâz 

4. Benem hâdî benem nâdî benem râhî benem âvâz 
Benem ser-halka-i rindân benem ser-defter-i mey-bâz 

5. Benem Mecnûn-ı bî-pervâ benem dîvâne-i mümtâz 
Bu nazmı bâtınımdan ‘aşk-ı Şîrîn eyledi ibrâz 

6. Cihân bâğmda ey bülbül bana taTîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

VI 

1. Benem bî-yâver-i bî-yâr n'ola ey bülbül ey sırdâş 
Benimle bir zamân vahdet bucağında olaydın kâş 

2. Sana dâğ-ı dilim mâ fi'z-zamîrim eyleyeydim fâş 
Velâkin söyleyem bir şemme tâ kim oynadırdım kaş 

3. Nigâr-ı şûriş-endâzam benem bî-pâ benem bî-baş 
Benem hem dîn-i rindân u benem mey-hâr-ıla dindaş 

4. Benem sâkî benem râkî benem sâgar benem ‘ayyâş 
Benem perkâr-ı ser-geşte benem nakş u benem nakkaş 

5. Ne anlar zâhid esrârı ne fehm eyler güni huffâş 
Tegann[im]dir benim şâm u seher bu nazm-ı şekker-pâş 

6. Cihân bâğmda ey bülbül bana ta‘lîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

VII 

1. Benem seyyâr-ı bî-rehber yetür ey bülbül-i kallac 
Ki râh-ı kûy-ı Leylâya benem râhî benem muhtâc 

2. Şeb-i deycûr[da] tenhâ enîsim yok gidüp huccâc 
Şaşırdım râhı ey Hâdî nidâ it kaldım ey mîr-hâc 

3. Gel ey İlyâs elim dut ey Hıdır çek meş‘al-i vehhâc 
Meded ey şâh-ı lâhût el-meded ey server-i mi‘râc 

4. Yetür cânâna ey cân el-emân ey Hâdî-i minhâc 
Yeter zindân-ı firkat içre koyma eylegil ihrâc 

5. Nazar kıl ‘âşık-ı dîdâra ey Leylâ-veşim kıykaç 
Budur evrâdım ey Seyyid Nigârî ey mahabbet-tâc 

7. Cihân bâğmda ey bülbül bana ta‘lîm-i ‘aşk itdi 
Nigâr-ı nâzenîne cânımı teslîm-i ‘aşk itdi 

Terci 4 

825 . 

Mefâ‘îlün Mefâ‘îlün Mefâ‘îlün Mefâ‘îlün 

I 

1. Cem‘ olmuş cümle ey sâkî bu şeb dergâhına ashâb 
Bu şeb cem‘iyyet-i hâtır müheyyâdır bu şeb esbâb 

2. Bu şeb bir özge şeb dem özge dem hâzır ülü'l-elbâb 
Cem‘ olmuş teşne-leb el-‘atş-ı sûzâna dil-i ahbâb 

3. ‘Anâdil na‘re-zen erbâb-ı zühd ü muhtesib der-hâb 
Müheyyâ yâr u hâzır mutrib-i hoş-gû zevi'l-işrâb 

4. Kadem-hâr arzû-mend ehl-i dil teşne ciğer pür-tâb 
Be-fazl-ı sâkî-i Kevser be-hakk-ı Fâtihu'l-ebvâb 

5. İcâzet vir güşâd itsün der-i meyhâneyi bevvâb 
İşitse güft ü gûyum zâhid eyler elbet istiğrâb 

6. Ne sahrâdan direr gül dil ne anlar zâhid-i çirkâb 
Ne deryâdan üzer gavvâs tab‘-ı gevher-i nâ-yâb 

II 

1. Cefâ-yı tîr-i hicrânı vatandan göçmeyen bilmez 
Mezâk-ı gülşeni hâşâk ü hân biçmeyen bilmez 

2. Hevâ-yı zülf-i Leylânı gözel takrir ider Mecnûn 
Safâ-yı seyr-i mürgânı hevâda uçmayan bilmez 

3. Hayâl-i hâl-i hûbânı rumûz-ı çeşm-i sevdânı 
Sa‘at-hâne-i vahdetde dakika seçmeyen bilmez 

4. Mahabbetden dem urmaz zâhid er ma‘zûrdur zîrâ 
Şarâbın neş’esin mey-hâr anlar içmeyen bilmez 

5. Ne sahrâdan direr gül dil ne anlar zâhid-i çirkâb 
Ne deryâdan üzer gavvâs tab‘-ı gevher-i nâ-yâb 

III 

1. Hevâyı söylemez bülbül serinde var kim sevdâ 
Tutuşmuş âteşe gülzâra salmış gulgul u gavgâ 

2. Şarâb-ı ‘aşkdan bî-behre meyhâne-i ‘âlemde 
Gurâbü'l-beyndir zâhid serinde yokdı kim sevdâ 

3. Yetür sad teşne-gânı vâdî-i sevdâya bir katre 
Kılur sad mürdeni zîrâ ki bir çan pâresi ihyâ 

4. Nazar mir’ât-ı kevne ehl-i tecrîd virse ‘ayb olmaz 
Hakîkat-bîne zîrâ katreden manzûrdur deryâ 

5. Ne anlar zümre-i zâhir-peres esrâr-ı tevhidi 
Zıyâ-i şâme-i şemsi ne anlar fi'l-mesel a‘mâ 

6. Ne sahrâdan direr gül dil ne anlar zâhid-i çirkâb 
Ne deryâdan üzer gavvâs tab‘-ı gevher-i nâ-yâb 

IV 

1. Eğer mir’ât-ı dilde yâri görmezsem safâm olmaz 
Düşersem çâh-ı zindâna muhabbetle cefâm olmaz 

2. Elem çekmem reh-i sevdâda ger kim târ-mâr olsam 
Hayâl-i zülf ile dâra çekilsem iştikâm olmaz 

3. Yüzüm döndürmezem ehl-i safâdan bin cefâ görsem 
Tazallüm eyleyüp zâhir-pereste ittikâm olmaz 

4. Çekersem mey-i hûrşîdi kurup âyîn-i Cemşîdi 
Yine sâhib-nazar ‘indinde setrim ihtifâm olmaz 

5. İşim ne zâviye küncinde yâ mescid bucağında 
Ki rindiyyet-perestim i‘tikâf ü inzivâm olmaz 

6. Ne sahrâdan direr gül dil ne anlar zâhid-i çirkâb 
Ne deryâdan üzer gavvâs tab‘-ı gevher-i nâ-yâb 

V 

1. Bi-hamdiTlâh gönül reşk-i havâtırdan müberrâdır 
Hayâl-i tab‘-ı sâde mey-i sahbâ tek rmTarrâdır 

2. Küdûret virmesün agyârı hâtır der-hayâl itmez 
Ki câm-ı dil musaffâ şîşe-i tabTm mücellâdır 

3. ‘İzârım cilve-gâh-ı lenTa-i peymânedir ammâ 
Derûnum pertev-i hûrşîd-i sahbâdan mudıyyâdır 

4. Serîr-i ‘aşkda şevket-nişîn sultân-ı vaktem kim 
Cüyûş-i ‘ayş [ü] ‘işret haşmet-i esbâb müheyyâdır 

5. Nigârî mihr tek salmaz nazar toprağa meyi itmez 
Mücerreddir, nazar-gâh-ı gönül ‘arş-ı mu‘allâdır 

6. Ne sahrâdan direr gül dil ne anlar zâhid-i çirkâb 
Ne deryâdan üzer gavvâs tab‘-ı gevher-i nâ-yâb 

Tecî‘ 

826 . 

Fe‘ilâtün Fe‘ilâtün Fe‘ilâtün Fe‘ilün 

I 

1. Ne ‘aceb devlet imiş seyr-i şikâr-ı Karabağ 
Ne güzel ni‘met imiş sohbet-i yâr-i Karabağ 

2. Reşk-i müşg ‘anber imiş bûy-ı gubâr-ı Karabağ 
Âb-ı hayvân imiş enhâr u punar-ı Karabağ 

3. Kevser ü tûbâ imiş çây u çenâr-ı Karabağ 
‘Âlem-i cennet imiş dâr-ı diyâr-ı Karabağ 

4. İmdi bildim ne imiş vasf-ı hezâr-ı Karabağ 
Yeridir kim çekerem âh u zâr-ı Karabağ 

5. Dağlayupdur beni bir lâle-‘izâr-ı Karabağ 
Yandurupdur beni bir nâr-ı nigâr-ı Karabağ 

II 

1. Âh âşüfteligim zülf-i semen-sâya diyin 
Vâh ser-geşteligim kâkül-i Leylâya diyin 

2. Bu köti kareliğim mihrsiz ol âya diyin 
Kâr-ı tersâligim ol zülf-i çelîpâya diyin 

3. Derd-i bî-çâreligim la‘l-i Mesîhâya diyin 
Sırr-ı pinhânımı ol ağzı mu‘ammâya diyin 

4. Derdimi dilber-i şîrîn-i dil-ârâya diyin 
‘Ârz idin mihnetimi cümle şehenşâya diyin 

5. Sûziş-i gönlümi ol gonçe-i hamrâya diyin 
Nice âh eylemeyem bülbül-i şeydâya diyin 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

III 

1. Gelin ey ehl-i gönül artup âzârım işidin 
Yok revâcı kesilüp bey‘-i bazârım işidin 

2. Bozulup revnak-ı gülzâr-ı bahârım işidin 
Kalmayupdur dükenüp leyi ü nehârım işidin 

3. Cem‘ olun bir yere âzâr-ı hezârım işidin 
İrişüp vakti kazın dâr-ı mezârım işidin 

4. Yakılup sabr u yanup nây-ı karârım işidin 
Alışup sûziş-ile mâye-i varım işidin 

5. Dağılın kim tutuşup nâr-ı menârım işidin 
Yeridir ‘arşa çıkarsa âh u zârım işidin 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

IV 

1. Düşmedi kûyma bir kerre güzârım giceler 
Sormadı hâlimi bir mâh-ı ‘izârım giceler 

2. Bir bana yana mı kim gelmedi yârım giceler 
Ol sebebden alışur cân-ı fıkârım giceler 

3. Yakılur âteş-i dil artar âzârım giceler 
Çekilür nüh feleğe zâr-ı hezârım giceler 

4. Dağılur her tarafa âteş-i zârım giceler 
Yandı pervâne gibi odlara varım giceler 

5. Şem‘ tek nâr-ıla düşdi ser-kârım giceler 
Bes nice yanmaya bu gönül menârım giceler 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

V 

1. İltifât eylemedi mihr-siz ol ay bana 
Almadı perdeni şol dilber-i her-cây bana 

2. İtmedi tîrini peyveste kaş[ı] yay bana 
‘Ârızm açmadı ol gonçe-i hamrây bana 

3. Kılmadı mihr ü vefâ mâh-ı dil-ârây bana 
Salmadı sâyesin ol mihr-i hümâ-sây bana 

4. Hiç meyi eylemedi beççe-i ‘Ankây bana 
Kat‘-ı ser eylemedi n’eyleyeyim âh vây bana 

5. Muhtasar eyledi çoh zulm şehen-şây bana 
Kim olur nâr-ı mahabbetde ki bir tây bana 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

1. Yandı câmm giceler gelmedi ol mâh neçün 
Almadı perdeni şol mihr seher-gâh neçün 

2. N’ ey ley em olmadı bir dem bana hem-râh neçün 
Eyledi çâh yerim mâh-ı felek câh neçün 

3. Sormadı hâl-i perîşânımı ki gâh neçün 
Yandım âteşlere ol olmadı âgâh neçün 

4. Bakmadı bir bana bin söyledim Allâh neçün 
İltifât itmedi eyvâh şehen-şâh neçün 

5. Yetmedi dâdıma âh eyledim eyvâh neçün 
Söylemen siz bana kim ‘arş yakar âh neçün 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

VII 

1. Dâr-ı mihr üzre gerek kasd-ı şirîn-cân ideyim 
Dili ser-dâra çeküp şevk-ıla kurbân ideyim 

2. Ciğeri pâreleyüp bağrı kızıl kan ideyim 
Dem-be-dem eşk döküp hûn-ı dil efşân ideyim 

3. Câm âteş-gede-i ‘aşkda sûzân ideyim 
Yandurup hâne-i variyyeti vîrân ideyim 

4. Giceler tâ-be-seher dem-be-dem efgân ideyim 
Gül-i maksûd açıla derdime dermân ideyim 

5. Ey Nigârî ne kadar sırrımı pinhân ideyim 
Yandı câmm anı bu nazm-ıla şâyân ideyim 

6. Dağlayupdur beni bir lâle ‘izâr-ı Karabağ 
Yandurupdur beni bir nâr-ı nigâr-ı Karabağ 

Terci 4 

827 . 

Mef ûlü Mefâ‘îlü Mefâ‘îlü Fe‘ûlün 

I 

1. Lutf eyle ki bî-mihr ü vefâdır dimesinler 
Nûş eyle ki bî-zevk u safâdır dimesinler 

2. Sallanma ki tâ kibr-nümâdır dimesinler 
Seyr eyle basiretle ‘âmâdır dimesinler 

3. Rindâne ‘amel kıl ki riyâdır dimesinler 
Bî-çâre gezme ki yavadır dimesinler 

4. Bir kâra kadem koy ki hevâdır dimesinler 
Bir meh-veşe mihr it ki fenâdır dimesinler 

5. Bir dilbere dil vir ki belâdır dimesinler 
Bir bâdeyi nûş it ki hatâdır dimesinler 

II 

1. Ey derd-keş-i mihnet ü âşüfte-i hicrân 
V’ey pâ-zede-i firkat ü ey hâli perîşân 

2. Yanmış ciğeri hasret ile ey dil-i sûzân 
Çek bâdeyi öp hâk-i pey-i sâkî-i devrân 

3. Dil virme cihân bâğma meyi eyleme bir ân 
Çekme elem ol fâni içün eyleme efgân 

4. Zîrâ ki belâdır sana bu milk-i Süleymân 
Ve'1-hâsıh büthâne-i ‘âlemde ki ey cân 

5. Bir dilbere dil vir ki belâdır dimesinler 
Bir bâdeyi nûş it ki hatâdır dimesinler 

III 

1. Sahrâda işin ne senin ey tâlib-i sevdâ 
Meyhânededir şa‘şa‘a-i şems-i tecellâ 

2. Bâde-i revân-bahş u dem-i reşk-i Mesîhâ 
Peymâne mînâ sâkî sebû yâr-ı dil-ârâ 

3. Bende-i Bahâdan nefes al eyle temennâ 
Tâ söyleye esrâr-ı dili kulkul-ı mînâ 

4. Gülzâr-ı cihân içre ki ey rindî-i şeydâ 
Vir dilbere dil bâdeyi nûş eylegil ammâ 

5. Bir dilbere dil vir ki belâdır dimesinler 
Bir bâdeyi nûş it ki hatâdır dimesinler 

IV 

1. Meyhâneye gel kim cenT olup ey dil-i gamgîn 
Bâde-i ferah mutrib-i hoş-gû leb-i şîrîn 

2. ‘Anber-nefesân âhû-veşân kâkül-i çîn çîn 
Erbâb-ı nazar elde gezer câm-ı cihân-bîn 

3. Öp dâmen-i gülçehreyi çek bâde-i rengin 
Zîrâ ki odur ‘aşkda mezheb budur âyin 

4. Tâ rûz-ı ezel böyledir ey ‘âşık-ı bî-dîn 
Dilberle cihân içre gerek bâde-i [rengin] 

5. Bir dilbere dil vir ki belâdır dimesinler 
Bir bâdeyi nûş it ki hatâdır dimesinler 

V 

1. Bahs itme belâdır sana ol küfrile îmân 
Ma‘dûd [u] ‘aded yok reh-i vahdetde ni isnân 

2. Sevdâda gerekdir hemîn ey zümre-i rindân 
Bir dilber-i cân-bahş u leb-i çeşme-i hayvân 

3. Bâde-i seher mey-i mesâ hüsn-i ma‘a'l-ân 
Bir mutrib-i demsâz dahi sohbet-i hûbân 

4. Âteş-gede-i mihrde ey ‘âşık-ı sûzân 
Ey ‘âlî-himem Mîr Nigârî sana kurbân 

5. Bir dilbere dil vir ki belâdır dimesinler 
Bir bâdeyi nûş it ki hatâdır dimesinler 

Terci 4 

828 . 

Mef ûlü Mefâ‘îlü Mefâ‘îlü Fe‘ûlün 

I 

1. Âyâ bu ne sûret bu ne şekl ü ne şemâil 
Âyâ bu ne dîde bu ne âfet bu ne mâil 

2. Âyâ bu ne gerden bu ne bâlâ ne hamâil 
Âyâ bu ne kamet ne kıyâmet ne temâil 

3. Âyâ bu ne kâkül bu ne kayd ü ne selâsil 
Âyâ bu ne ‘âşık bu ne ma‘şûk bu ne hâil 

4. Âyâ bu ne ‘aşk u bu ne rehber ne delâil 
Âyâ bu ne sûziş bu ne nâliş ne vesâil 

5. Âyâ bu ne şi‘r ü bu ne şekker ne mahâil 
Âyâ bu ne cünbüş bu ne cûşiş ne celâcil 

II 

1. ‘Ârız mı vü yâ şems mi yâ başka ‘alâmet 
Mehtâb mı yâ cübbe mi yâ nûr-ı melâhat 

2. Ebrû mı vü yâ yay mı vü yâ seyf-i siyâset 
‘Ayyâr mı yâ ‘ayn mı yâ özge bir âfet 

3. Şehd-âb mı yâ la‘l mi yâ ‘ayn-ı halâvet 
Güftâr mı yâ dür mi vü yâ bahr-i belâgat 

4. Hayret-zedeyem vasfda âyâ bu ne âyet 
Yok hâsılı büthâne-i ‘âlemde bu zînet 

5. Âyâ bu ne zînet bu ne hey’et ne kıy âfet 
Âyâ bu ne sûret bu ne şekl ü ne şemâil 

III 

1. Girdim yine âteşlere düşdüm yine kale 
Aldım ele peymâne vü daldım mey-i âle 

2. İmdi beni salmış bu heves özge hayâle 
Başımda hevâ dilde nevâ sinede nâle 

3. Peymâne-i ser-şârdan irdim bu kemâle 
Seyr eyledim esbâb-ı makâmât-ı cemâle 

4. 01 çeşm-i belâ kıldı beni derde havâle 

01 nergisi gördüm yine geldim bu makale 

5. Âyâ bu ne bâde bu ne sâde ne piyâle 
Âyâ bu ne dîde bu ne âfet bu ne mâil 

IV 

1. Bir vakt-i seher söyledi sûzân ile bülbül 
Tâb itmedi bu âteşe dil eyledi gulgul 

2. Öpdüm der-i meyhâneyi çekdim bir ayağ mül 
Nutkum açılup söyledim âteş-zede gülgül 

3. Seyr eyler iken bokçe-i ruhsâreyi ey dil 
Değdi gözime bir büt-i zîbâ tel-i sünbül 

4. Hayranlığa eyvâh ki düşdüm bu da müşkil 
Âyâ ne diyem âh surâhî didi kulkul 

5. Âyâ bu ne mînâ bu ne bâlâ bu ne kâkül 
Âyâ bu ne gerden bu ne bâlâ ne hamâyil 

V 

1. Peymâne-i gülgûn ile kıldım yine cevlân 
Merdân ile at oynadup aldım ele peykân 

2. Safder midi ceylânımı kim safha-i meydân 
Şâhen-şeh-i ‘uşşâkdan irdi bana fermân 

3. Kün ‘âlemi hüsnî didi, seyr eyledim ol ân 
Gördüm nice bin cilve-i pür-fitne-i devrân 

4. 01 dem ki anun şîve-i reftârma hayrân 
Hayret-zede ol serv-i revâna didim ey cân 

5. Âyâ bu ne nâzîş bu ne gerdîş ne hırâmân 
Âyâ bu ne kamet ne kıyâmet ne temâil 

VI 

1. Evrâm-ı ciger-gâhıma tâ eyleye merhem 

Peymâne-i ser-şâr-ıla câmm idi hem-dem 

2. Müstağrak idim bahr-ı safâ içre dem-â-dem 
Zevk eyler idim gülşen-i meyhânede bî-gam 

3. Fikr eyler idim zînet-i ruhsâre-i ebsem 
Almış beni ol vakt ki bir gaybet-i a‘zam 

4. Gördüm bir ‘aceb nergis-i ter sünbül-i der-hem 
‘Aklım dolaşup döyükdüm ey merkez-i ‘âlem 

5. Âyâ bu ne mâil bu ne bâde-i cünûn hem 
Âyâ bu ne kâkül bu ne kayd u ne selâsil 

VII 

1. Yandı ciğerim âh kim ‘aşk âteşi tuğyân 
Kâr eyledi bu cânıma ol âteş-i sûzân 

2. Yok mı ‘acabâ ‘âşık-ı firkat-keşe dermân 
Tedbîrine ey pîr-i mugânım ne'di fermân 

3. Ger var ise kıl çâreyi câmm sana kurbân 
Âyâ ne'di bâ‘is buna kim ol gül-i handân 

4. Ruhsârma çekmiş nice bin perde-i hırmân 
Âteşlere yandık bize ol bakmadı bir ân 

5. Âyâ bu ne yanış bu ne nâzîş bu ne hicrân 
Âyâ bu ne ‘âşık bu ne ma‘şûk bu ne hâil 

VIII 

1. Reftârı şirîn mutrib [ü] güftârı şirîn-ter 
Bî-nây döner şevk-ıla âhengîz oynar 

2. Aldı ele peymâneyi kim ol perî-peyker 
Bahş eyledi şehbâz-ı dile kuvvet-i şeh-per 

3. Peymâne-i şeb câm-ı seher kâse-i serşar 
Hem cûşiş-i mey cünbiş-i mug gerdiş-i sâgar 

4. Kılmış dil-i peymâne-keşi vâsıl-ı dilber 
Hey hey didim ey merkez-i dâire-i ekber 

5. Âyâ bu ne şevk u bu ne zevk [u] bu ne yâver 
Âyâ bu ne ‘aşk u bu ne rehber ne delâil 

1. Cân yandı ki eyvâh ki bir olmadı seyrân 
Dögdüm der-i meyhâneyi feth eyledi bevvâb 

2. Kanı didim ol nâm-nikû ya‘nî ki hoş-âb 
Tâ ey leye gülzâr-ı dil-i ‘âşıkı şâd-âb 

3. Bahş eyledi bir câm kim ol kâkül-i pür-tâb 
Yandı ciğerim âh gönül eyledi bî-tâb 

4. Yandurdı nikâb-ı ruhi sûz-ı dil-i pür-tâb 
Âh eyledi berbâd göründi ruh-ı meh-tâb 

5. Âyâ bu ne âteş bu ne sayha bu ne esbâb 
Âyâ bu ne sûziş bu ne nâliş ne vesâil 

X 

1. Açılmadı mı gülşen-i meyhânede bâzâr 
Yohdur mı ‘aceb revnak-ı bâzâr-ı kadeh-hâr 

2. Ey mutrib-i hoş-gû kanı peymâne-i serşâr 
İfrât eylemiş nâle-i dil âh-ı şerer-bâr 

3. Lutf eyle seher şâm kadeh sâgar[ı] tekrâr 
Tâ kim ola dil ‘âşık-ı sermest ü fedâkâr 

4. Câmm ola teslim ü sürür eyleye dildâr 
Ger sen de fedâkârsm ey tab‘-ı güher-bâr 

5. Âyâ bu ne terci 4 bu ne teş‘îr bu ne güftâr 
Âyâ bu ne şi‘r ü bu ne şekker ne mahâil 

XI 

1. Meyhâne-i mu‘tâdeki ol cür‘a-i câri 
Ya‘nî ki o bî-câm içilen bâde-i sân 

2. Kılmış kadeh-endâzları ‘ârdan ‘ân 
Urmış per-i pervânelere sûziş-i nârı 

3. Salmış dil-i bülbüllere feryâd-ı hezârı 
Ve'1-hâsıh şûriş-i lebak ile san‘at u kârı 



526 NİGÂRÎ 

4. Bir söylegil Allâhı seversen seni Tanrı 
Ger çekmedin ol bâdeni ey Mir Nigârî 

5. Âyâ bu ne kû kû bu ne hû hû bu ne zârî 
Âyâ bu ne cünbüş bu ne cûşiş ne celâcil 

Terci 4 

829 . 

Mef ûlü Mefâ‘îlü MefâTlü Fe‘ûlün 

I 

1. Zülfün hevesi bâl-i nerm şâh-perimdir 
Tûşe-i sefer sûz u hevâ râhberimdir 

2. Bî-gâye güneh rûy-ı siyeh berg [ü] berimdir 
Girdim bu yola söyledim Allâh kerimdir 

3. İmdâd eyle ey sâkî ki bu nev seferimdir 
Ser-menzil-i dildâr makarr-ı nazarimdir 

4. Şeydâ-yı zamânam ki cünûnlıg eserimdir 
Ta‘n eyleme ey sofi ki bu iş kaderimdir 

5. Hâk-i kadem-i pîr-i mugân tâc-ı serimdir 
Serdâr-ı cihânam der-i meyhâne yerimdir 

II 

1. Düşdi heves-i yâr-ı hüveydâ dil-i zâra 
Çekdi dil-i ser-geştemi ol dem ser-i dâra 

2. Kıldı beni bu kâr serâsîme âvâre 
Eyvâh nedir çâre n’idem ben güni kare 

3. Fikrimde sefer menzil-i dildâra ne çâre 
Efkârımı ‘arz eyledim ol cân-fıkâre 

4. Didi ne tarîk ile gidersin [sen] o yâra 
Zîrâ ki sefer müşkil imiş kûy-ı nigâra 

5. Didim ne ‘aceb uçsam eğer ol gülzâra 
Zülfün hevesi bâl-i terim şâh-perimdir 

1. Gördüm sıfat-ı ‘aksini yârin gül-i terde 
Dil oynadı ‘aşk âteşi cûş eyledi serde 

2. Eyvâh ciğer yandı gönül düşdi bu derde 
Ne şâm karâr eyledi câmm ne seherde 

3. Seyr eyler iken sûziş ile râh-güzerde 
Nâgâh ki bir piri gezer gördüm o yerde 

4. Didim ne gerek ‘aşka düşen râh-neverde 
Söyledi gerek zâd ü kılavuz bu seferde 

5. Nen var senin söyledim eyvâh ciğerde 
Tûşe-i sefer süz u hevâ râhberimdir 

IV 

1. Bî-Tûr u tecellî beni âteşledi bir mâh 
Kâr eyledi bu cânıma dil eyledi bir âh 

2. Ney tek tutuşup variyetim yandı ciger-gâh 
Kıldım sefer ol sûziş ile şâm u seher-gâh 

3. Uğradı beni tâlib-i ser-geşteye nâ-gâh 
Bir sâlik-i Hak resm-i reh-i ‘aşkdan âgâh 

4. Ya‘nî ki haberdâr ki bir ‘ârif-i bi'llâh 
Gördi seferim Ka‘betü'l-‘uşşâkdır ol şâh 

5. Emr itdi Hudâya nedir ‘arz eyledim eyvâh 
Bî-gâye güneh rûy-ı siyeh berg [ü] berimdir 

V 

1. Tâ dilde karâr eyledi hûrşîd-i hidâyet 
Han mülkini zabt eyledi envâr-ı melâhet 

2. İzhâr eyledi ‘aşk-ı derûnumda harâret 
Bu âteş-i cân-sûz ile dil buldı halâvet 

3. Terk eyledim ahbâbı kılup ‘azm-i seyâhat 
Bu kasdımı fehm eyledi bir sofi tabî‘at 

4. Söyledi füzûn bî-meze bî-magz nasihat 
Sarf eyledi bu bâbda güftâr-ı melâhat 

5. Didi ki hatar-nâk tarîka-i hakikat 

Girdim bu yola söyledim Allâh kerimdir 

VI 

1. Saldı serime sâye ki ol zülf-i hevâdâr 
Başımda hevâ oynadı cân oldı talebkâr 

2. Ser-menzil-i dildâra heves eyledi nâ-çâr 
Kıldı beni bu nev-hevesim zâr u dil-efkâr 

3. Oldum bu tarîk ile yine derde giriftâr 

Ne sabr u karârım ne de seyre hünerim var 

4. Zîrâ harekem yok dahi reftârdan âsâr 
Tâ hâsıl idem k,t-ı revân kuvvet-i reftâr 

5. Lutf eyle pey-â-pey yine peymâne-i serşâr 
İmdâd eyle ey sâkî ki bu nev-seferimdir 

VII 

1. ‘Arz eyledi ruhsârmı peymâne-i Leylâ 
Kıldı beni peymâne-keş-i bâdiye-peymâ 

2. Dil şâm u seher gerdişe düşdi felek-âsâ 
Başımda karâr eyledi bu gerdiş-i bî-pâ 

3. Cânımda taleb dâğı derûnumda temennâ 
Gör kim neler itdi bana peymâne-i sevdâ 

4. Atdı reh-i sahrâ-yı tevellâya hüveydâ 

Ger şâm u seher seyr ü sülük eylerem ammâ 

5. Bir lahza karâr eylemezem şâm u seher tâ 
Ser-menzil-i dildâr makarr-ı nazarimdir 

VIII 

1. Cârûb-keş-i bârgeh-i pîr-i mugânam 
İhlâs-keş-i mey-kede-i sâkî-ı cânam 

2. Peymâne-keş-i bâdiye-peymâ-yı zamânam 
Ser-dâde-i hâk-i kadem-i derd-küşânam 

3. Sermest-i mey-i dîde-i şûrîde-i ânam 
Ferhâd-leb-i şîr ü şeker-rîz-i cânânam 



DÎVÂN 529 

4. Dîvâne-i Leylâ-yı ser-i zülf-i bütânam 
Ahrârıyam ez silsile-i bâde-feşânam 

5. Ser-halka-i mestâne-i rindân-ı cihânam 
Şeydâ-yı zamânam ki cünûnlık eserimdir 

IX 

1. Lutf eyledi sâkî-i ezel bâde-i sâde 
Erbâb-ı gönül sâf zamir ü pâk nihâde 

2. Bu kâr karâr eyledi mestân-ı Hudâda 
Peymâne-keşem râh-ı Hudâ kûy-ı rızâda 

3. Lenger-fikenem büt-kede-i mihr ü vefâda 
Sâbit-kademem mey-kede-i bahş u ‘atâda 

4. Sâgar-şikenem mıstaba-i zevk u safâda 
Dahi itme kadeh-hârlığım sanma hatâda 

5. Serdâr-ı kazâ kıldı beni çâker-i bâde 
Ta‘n eyleme ey sofi ki bu iş kaderimdir 

X 

1. Tâ kim düşübem indi bî-‘ârlar içre 
Efsânemi söyler kamu bâzârlar içre 

2. Töhmet [mi] yerim zümre-i hüşyârlar içre 
Ben tek kim olur mest kadeh-hârlar içre 

3. Esrâr-ı dili söyleye agyârlar içre 
Düşdüm ne ‘aceb halka-i ber-dârlar içre 

4. Girdim ne güzel kayda giriftârlar içre 
Nâz eylesem er n'ola fedâkârlar içre 

5. Yitmez mi bana bu ki niyâz-dârlar içre 
Hâk-i kadem-i pîr-i mugân tâc-ı serimdir 

XI 

1. Ey rindî-i sâgar-şiken ey Mir Nigârî 
Kırdım kadeh-i nâmusı âyîne-i ‘ârı 

2. Sarf eyledim esbâb-ı meye mâye-i varı 
Meyhâneye vakf eyledim ol cân-fikârı 

3. Aldım ele peymâne[y]i câm-ı ser-şârı 
İfşâr iderim şâm u seher cür‘a-i câri 

4. Bahş eylerem erbâb-ı dile bâde-i sân 
Serkâr-ı ezel kıldı bana bahş bu kârı 

5. Mahsûsdur imdi bana bu bâde-feşârı 
Serdâr-ı cihânam der-i meyhâne yerimdir 

Terci 4 

830 . 

Mef ûlü Mefâ‘îlü Mefâ‘îlü Fe‘ûlün 

I 

1. Bir dem güzer it ‘âşık-ı şeydâya nazar kıl 
Âşüfte-i gül-gonçe-i hamrâya nazar kıl 

2. Düş gerdîşe pervâne-i pervâya nazar kıl 
Ruhsâre-i dildâr-ı dil-ârâya nazar kıl 

3. Ednâya nazar eyleme a‘lâya nazar kıl 
Emvâca nazar eyleme deryâya nazar kıl 

4. Terk eylegil ahterleri bir aya nazar kıl 
At zerreleri hûrşîd-i bî-tâya nazar kıl 

5. Gir ‘âlem-i sevdâya hüveydâya nazar kıl 
Allâhı sever aç gözi Mevlâya nazar kıl 

II 

1. Yandı ciğerim âh kim ey pîr-i harâbât 
Kıl kâse-i serşâr-ıla teskîn-i harârât 

2. İkrâm eyle bî-had ne kim elli ne yüz kat 
Zîrâ ki dükenmez sana der-kâr-ı kerâmât 

3. Mahzâ sana mahsûs kerem ü ‘ayn-ı ‘inâyât 
Bes eyle kerem virmeye hasret bana heyhât 

4. Ger lâzım ise eyle bulunmaz beyle hayrât 
Hengâme-i nâziş-i mey ol vakt-i mühimmât 

5. Rahmâne kerem eyle soruş hâlimi bi'z-zât 
Bir dem güzer it ‘âşık-ı şeydâya nazar kıl 

III 

1. Besdir sana ey tâlib-i Hak râh-ı tevellâ 
İhlâs ile ol râha giriş sa‘y eyle bî-pâ 

2. Zîrâ ki bu yoldan açılur bâb-ı temennâ 
Matlûb-ı tarîki budur ey tâlib-i Leylâ 

3. Gam çekme yeter dâdına bu yolda hüveydâ 
Feryâd ki feryâd-ı firâvân ile peydâ 

4. Feryâd ile her şâm u seher seyr eyle zîrâ 
Feryâd ile matlûb açılur ey dil-i şeydâ 

5. Bî-şübhe inanmazsan eğer eyle temâşâ 
Âşüfte-i gül gonçe-i hamrâya nazar kıl 

IV 

1. Râhat ne revâdır sana ey rindî-i bî-‘âr 
Bî-sa‘y gelür mi ele peymâne-i serşâr 

2. Cân vir ele al kâse-i [ser]-şâr-ı şarâb-dâr 
Tâ kim olasın ‘âlem-i dâreynde hüşyâr 

3. Zîrâ ki o bir meydir ider nâimi bîdâr 
O mey iledir kâr o mey iledir efkâr 

4. Ol mey iledir nâle-i şeydâ-yı talebkâr 
Ol mey iledir âteş-i gerdiş-i fedâkâr 

5. Sen de bir iç ol meyi nazar it ki neler var 
Düş gerdişe pervâne-i pervâya nazar kıl 

V 

1. Tâ mey-kede-i mihr-i dil-ârâya ki mahrem 
Oldum didim ey sâkî-i dâire-i ‘âlem 

2. Bir bâr ki tâb eylemedi ‘arş-ı rmTazzam 
Ol bârı kubûl eyledi âyâ n’içün âdem 

3. Bu sözde iken geldi surâhî-i şeker-fem 
Şâdâne didi bâr-ı keremdir ne elem hem 

4. Ger ‘âşık-ı dîdârsan ey sâil-i hoş-dem 
Göz virmegil agyâra nazar eyleme bir dem 

5. Aç dîde-i sevdâyı şirin eyle dem-â-dem 
Ruhsâre-i dildâr-ı dil-ârâya nazar kıl 

VI 

1. Çekme elem-i firkati hâsıl ne kederden 
Zîrâ ki kotarmak mı olur kâr-ı kaderden 

2. Dut şâm u seher dâmen-i Zübde-i beşerden 
Koyma yire peymâne-i serşâreyi serden 

3. Dem ur heme dem keyfıyet-i şâm u seherden 
Şîrâne yüri gam yeme sahrâ-yı hatardan 

4. Zîrâ gelür imdâd sana ehl-i hünerden 

Bes sen hüner it virme yol agyâra nazardan 

5. Göz virmegil at ‘âlem-i dâreyni basardan 
Ednâya nazar eyleme a‘lâya nazar kıl 

VII 

1. Agyâr ne ruhsâre-i dildâr dururken 
Güftâr ne esrâr-ı şeker-bâr dururken 

2. Serbâz ne serdâr-ı silahdâr dururken 
Yer öpme ne çâkerlere hünkâr dururken 

3. Sahrâya seyir ne ruh-ı gülnâr dururken 
Gezme deri ne dâr-ı kerem-kâr dururken 

4. Dâreyne meyil ne der-i deyyâr dururken 
Yohdur yokı manzûr ne bir var dururken 

5. Esdâf nedir lü’lü’-i şeh-vâr dururken 
Emvâca nazar eyleme deryâya nazar kıl 

VIII 

1. Merd oldı ki bir kâr-ı yarar eyleye mahmûd 
Tâ kim ola dildâr bu kirdâr-ıla hoşnûd 

2. Bir kâra kadem koymaya tâ olmaya merdûd 
Zîrâ ki güzel kâr iledir hâsıl-ı maksûd 

3. İstersen eğer kâm-ı dilin kim ola mevcûd 
Nen var ise hıfz eyleme kılgil heme nâbûd 

4. Terk eyle ne kim vardır ey ‘âşık-ı bih-bûd 
Ey bahtı yeğin hûb gidiş tâli‘i mes‘ûd 

5. Gir ‘âlem-i vahdâniye tâ kalmaya ma‘dûd 
Terk eylegil ahterleri bir aya nazar kıl 

IX 

1. Başka işe meyi eyleme bî-hûde hayâle 
Dil virme ‘abes salma özün fıkr-i muhâle 

2. Bî-fâide meyi eylemegil câh u celâle 
Sarf eyle ne kim variyetin var kemâle 

3. Çek bâde-i hüsni heme dem elde piyâle 
Seyr eyle seher şâm yetiş ‘arş-ı visâle 

4. Tut dâmen-i mihri nazar it mâh-ı cemâle 
İmdi nazar it hâsılı ey dil bu makale 

5. Göz virme nücûma nazarın virme hilâle 
At zerreleri hûrrşîd-i bî-tâya nazar kıl 

X 

1. Gir ‘arsa-i rindâna dem-â-dem eyle cevlân 
Bir lahza karâr eyleme devrân eyle devrân 

2. Başında kadeh elde surâhî leb handân 
Koyma yere peymâne-i serşâreyi bir ân 

3. Ammâ ki bu şart ile özün görmegil ey cân 
Eltâf-ı Hudâdan ola tâ kim sana ihsân 

4. Bir çeşm-i hüveydâ ki nümâyân ola pinhân 
Manzûrun ola cilve-i ruhsâre-i cânân 

5. Ey ‘âlî-himem ey dil-i şeydâ sana kurbân 
Gir ‘âlem-i sevdâya hüveydâya nazar kıl 

XI 

1. Ey ‘âşık-ı şeydâ-yı ezel Mir Nigârî 
Koyma yere bir dem ele al rişte-i kârı 

2. Bes gerdişe düş şâm u seher kılma karârı 
Yan âteş-i sevdâ ile yandur dil-i zârı 

3. Efkâr ile uğraşma dağıt fıkr-i hezârı 
Tut dâmen-i eltâfı unut nâmûs u ‘ân 

4. Terk eyle Mesîhâ-yı mücerred gibi varı 
Hıfz eyle bu manzûm-ı teri pend-i berârı 

5. Agyâra heves eyleme bir dem seni bârı 
Allâhı sever aç gözi Mevlâya nazar kıl 

Tercî‘ 

831 . 

MüfteTlün MüfteTlün Fâ‘ilün 

I 

1. Âh bi-hâli ve hayâlâtihî 
Âh bi-‘ayni ve işârâtihî 

2. Âh bi-vechi ve ‘alâmâtihî 
Âh bi-laTi ve makâlâtihî 

3. Âh bi-zülfı ve mülâkâtihî 
Âh bi-hâli ve makâmâtihî 

4. Âh mine'l-‘aşkı ve hâlâtihî 
Ahraka kalbı bi-harârâtihî 

II 

1. Yoğ ’ dı bazârmda meğer hûş-mend 
Eylemiş ‘âkilleri zencîr-bend 

2. ‘Akl-ı serâsîme gezer der-kemend 
Telh olur ‘âşıklara şehd-âb u kand 

3. Olmasa nutkum yine ey derd-mend 
Ney gibi söyler bedenim bend bend 

4. Âh mine'l-‘aşkı ve hâlâtihî 
Ahraka kalbı bi-harârâtihî 

1. ‘Aşk ile yanmış ciğer lâle vü gül 
‘Aşk iledir nâle-i bülbül ü gul 

2. ‘Aşk iledir cûşiş-i bâde-i mül 
‘Aşk iledir sûziş-i erbâb-ı dil 

3. ‘Aşk ile yanmış bedenim cüz’ ü kül 
Vird-i zebân eylemiş âh u vây dil 

4. Âh mine'l-‘aşkı ve hâlâtihî 
Ahraka kalbı bi-harârâtihî 

IV 

1. ‘Ârız-ı gülgûne ki itdim heves 
Subh u mesâ yaş dökerim çün Araş 

2. Süz ile efgân iderim çün ceres 
Dem-be-dem âhım-la yanar hâr u hâs 

3. Vakt kim ol Tûrdan aldım kabes 
‘Aşk ile odlar saçaram her nefes 

4. Âh mine'l-‘aşkı ve hâlâtihî 
Ahraka kalbı bi-harârâtihî 

V 

1. Âh ki bir bâr yakubdur beni 
‘Ârız-ı gülzâr yakubdur beni 

2. Lebleri gülnâr yakubdur beni 
Şu‘le-i dîdâr yakubdur beni 

3. Âteş-i dildâr yakubdur beni 

‘ Aşk-ı şerer-bâr yakubdur beni 

4. Âh mine'l-‘aşkı ve hâlâtihî 
Ahraka kalbi bi-harârâtihî 

VI 

1. Her kime ‘aşk âteşi dem-sâzdır 
Muhrik[i] bir dilber-i tannâzdır 

2. Sûz-ı derûn ile ciger-bâzdır 
Dâğ-ı harârât ile mümtâzdır 

3. Dest-feşân u pây u ser-endâzdır 
Dûd-ı dili ‘arşa ser-efrâzdır 

4. Âh mine'l-‘aşkı ve hâlâtihî 
Ahraka kalbi bi-harârâtihî 

VII 

1. Odlara saldı beni yâr ey meded 
Düşdi ciger-gâhıma nâr ey meded 

2. Aldı dil-efgârımı zâr ey meded 
Yakdı beni nâr-ı nigâr ey meded 

3. Eyledi ‘aşk âteşi kâr ey meded 
Kalmadı cânımda karâr ey meded 

4. Âh mine'l-‘aşkı ve hâlâtihî 
Ahraka kalbi bi-harârâtihî 

VIII 

1. Cilve-i ‘aşk ‘âşıkı geh lâl ider 
Geh ser-i Tûr üzre şîrîn kal ider 

2. Halka-i efrâda geh idhâl ider 
Gâh ser-i halka-i abdâl ider 

3. Gâh meyi zevk ile hoş hâl ider 
Geh salur ayaklara halhâl ider 

4. Âh mine'l-‘aşkı ve hâlâtihî 
Ahraka kalbi bi-harârâtihî 

IX 

1. Câmm alan ‘aşk-ı cânânım-durar 
Kâtı‘-ı ser şârib-i kanım-durar 

2. Bâgı eymân ü îmânım-durar 
Bâ‘is-i giryân u figânım-durur 

3. Teşne-i kan ‘âşık-ı cânım-durur 
‘İllet-i ezkâr zebânim-durur 

4. Âh mine'l-‘aşkı ve hâlâtihî 
Ahraka kalbı bi-harârâtihî 


X 


1. Bahş-i Hudâ reşk-i Mesîhâdır ‘aşk 
Mâye-i mu‘cize-i Mûsâdır ‘aşk 

2. Lafz degül ma‘nî-i zîbâdır ‘aşk 
Özge degül sâye-i Mevlâdır ‘aşk 

3. Mahfî degül şems-i hüveydâdır ‘aşk 
Lîk bilinmez ne mu‘ammâdır ‘aşk 

4. Âh mine'l-‘aşkı ve hâlâtihî 
Ahraka kalbı bi-harârâtihî 


XI 


1. ‘Âlem-i sevdâda ey erbâb-ı ‘âr 
Küfr-ile îmâna tefâvüt mi var 

2. ‘Âşıka birdir kerem ü cevr-i yâr 
Gülşen-i vahdetdeki birdir hezâr 

3. ‘Aşk ile olmuş ciğerim lâlezâr 
‘Aşk iledir cümle ser-encâm-ı kâr 

4. Âh mine'l-‘aşkı ve hâlâtihî 
Ahraka kalbi bi-harârâtihî 

XII 

1. Düşmüşem ey pîr-i mugân el-emân 
Yanmışam ey sâkî-ı cân el-emân 

2. Câna düşüp sûziş-i ân el-emân 
Fâş olup esrâr-ı nihân el-emân 

3. ‘Aşk hücûm itdi hemân el-emân 
Saldı ayaklara emân el-emân 

4. Âh mine'l-'aşkı ve hâlâtihî 
Ahraka kalbi bi-harârâtihî 

XIII 

1. Oldı gönül âh harîdâr-ı ‘aşk 
Aldı câmm lüTü’-i şehvâr-ı ‘aşk 

2. Virdi bedel âh u şerer-bâr-ı ‘aşk 
Yakdı evim âh bu bâzâr-ı ‘aşk 

3. Eyledi berpâ bedenim nâr-ı ‘aşk 
Gör neler itdi bu sitemkâr-ı ‘aşk 

4. Âh mine'l-‘aşkı ve hâlâtihî 
Ahraka kalbi bi-harârâtihî 

XIV 

1. ‘Âlem-i ma‘nâdaki bir subh-kâm 
Eyledi hûrşîde nazar bir nigâh 

2. Oldı günüm târ dünüm tek siyâh 
Yandı ki ‘aşk âteşi bî-iştibâh 

3. Yakdı ciger-gâhımı eyvâh vâh 
Yandı câmm yandı câmm âh âh 

4. Âh mine'l-'aşkı ve hâlâtihî 
Ahraka kalbi bi-harârâtihî 

XV 

1. Âh iderem subh u mesâ ey sanem 
Tâ diyesin kimdi diyem ol benem 

2. Söyle menem gayr ile bir diyenem 
‘Âşıkı tanı menem ü bil menem 

3. ‘Âlem-i vahdetde ben ancak senem 
‘Aşkda gör kim nice mezhebdenem 

4. Âh mine'l-‘aşkı ve hâlâtihî 
Ahraka kalbi bi-harârâtihî 


1. Tâ ser-i zülfünde ki kıldım karâr 
Eyledi cenTiyyetimi târ-mâr 


XVI 



2. Kalmadı sermâye-i nâmûs u ‘âr 
Var’dı fenâya heme kirdâr u kâr 

3. Gel nazar eyle bana bir ey nigâr 
‘Aşkda gör kim nice bin hâl var 

4. Âh mine'l-‘aşkı ve hâlâtihî 
Ahraka kalbi bi-harârâtihî 

XVII 

1. ‘ Aşk-ı hakîkî ola yâ ibn Hicâz 
Her biri bir âteş-i sûz u güdâz 

2. Yandı bu âteşle dil-i ‘aşk-bâz 
Yok mı harârâtıma bir çâre-sâz 

3. Çâre ne ey çâker-i şâh-ı Hicâz 

Sen gibi yandım n’idem ey ney-nüvâz 

4. Âh mine'l-‘aşkı ve hâlâtihî 
Ahraka kalbi bi-harârâtihî 

XVIII 

1. Bulmadı bir lahza harâret karâr 
Sönmedi kalbindeki şu‘le-i nâr 

2. Mâye-i sabr oldı kamu târ-mâr 
Eyledi feryâd ü figân âh u zâr 

3. Sûz ile bî-tâkat u bî-ihtiyâr 
Söyledi bu nazmı Hudâvendigâr 

4. Âh mine'l-‘aşkı ve hâlâtihî 
Ahraka kalbi bi-harârâtihî 

XIX 

1. Âh kılur Mîr Nigârî bülend 
N’eylesün âh eylemesün derd-mend 

2. Âteş-i hasretle yanur bend bend 
Rahm eyle ahvâline ey nûş-hand 

3. Bir kulağ as gör ne söyler sûz-mend 
Şevk ile bu beyti okur çend çend 

4. Âh mine'l-‘aşkı ve hâlâtihî 
Ahraka kalbı bi-harârâtihî 

Tercî‘ 

832 

Müfte‘ilün Fâ‘ilün 

I 

1. Fakrı dilâ fahr bil 
Fahri derin fakr bil 

2. İnne ma‘a'l-‘usr bil 

Çekme elem yüsr bil 

3. Kendini bâ-kesr bil 
Nefsini bî-kadr bil 

4. Tâatını vizr bil 
Bu sözi bî-‘özr bil 

5. Her geçeni Hızr bil 
Her geceni Kadr bil 

II 

1. Söyleyelim ey püser 
Dinle bu pend-i peder 

2. Anla nedir kim haber 
Böyle diyüp râh-ber 

3. Var bu yolda hatar 
Kibrden eyle hazer 

4. Kendini gör bî-basar 
Eyleme ‘ayba nazar 

5. Her geçeni Hızr bil 
Her geceni Kadr bil 

III 

1. Her ne direm kıl ‘amel 

Eylemegil der-bagal 



2 . 

Eyleme tûl-i emel 
Kendüni gör der-halel 

3. Gayra nazar it güzel 
Pend budur bî-bedel 

4. İmdi degül tâ ezel 
Böyledir ey dil mesel 

5. Her geçeni Hızr bil 
Her geceni Kadr bil 

IV 

1. Ey dil-i şîrîn-zebân 
Söyleme hergiz yaman 

2. Bed diyene söyle cân 
Kimseye virme ziyân 

3. Eyleyelim hoş beyân 
Tâ‘atm eyle nihân 

4. Olma ebed bed-gümân 
Pendim işit el-emân 

5. Her geçeni Hızr bil 
Her geceni Kadr bil 

V 

1. Ey dil-i şîrîn-makâl 
Eylemegil kil ü kâl 

2. ‘Aşk ile ol zevk al 
Gör ki nedir keyf ü hâl 

3. Varma virgil zevâl 
Yüz vire tâ kim visâl 

4. Söyleyelim bir misâl 
Eyle ‘amel bul kemâl 

5. Her geçeni Hızr bil 
Her geceni Kadr bil 

VI 


1. Ey dil-i şîrîn-dehân 
Zevk gerek ân ân 

2. Keşf ola sırr u nihân 
Tâ bilesin bî-nişân 

3. Şendedir ol bî-gümân 
Ammâ diyem bir beyân 

4. Eyle ‘amel el-emân 
Çünki dimiş ‘ârifân 

5. Her geçeni Hızr bil 
Her geceni Kadr bil 

VII 

1. Mir Nigârî cilâ 
Vir dile sâf eyle tâ 

2. Keşf ola bahr-ı fenâ 
Yüz vire dürr-i beka 

3. Mahv ola gayr-ı Hudâ 
Nefy ola illâ vü lâ 

4. Bil bu sözi kîmyâ 
Tasdik eyle innemâ 

5. Her geçeni Hızr bil 
Her geceni Kadr bil 

Terci 4 

833 . 

MüfteTlün Fâ‘ilün 

I 

1. Söyleyim ey tâlibân 
Vir bu söze gûş-ı cân 

2. Şevk ile ehl-i dilân 
Söyleye ey bî-nişân 



DÎVÂN 


543 


3. Dâda yetiş el-emân 
Vir bana senden nişân 

4. Mahv ola benlik hemân 
Tâ diyelim her zamân 

5. Parça yahşi biz yaman 
Parça buğday biz saman 


6. Mıstabada bir makam 
Ahz eyleye müstedâm 

7. Elde duta mey-i câm 
Devr eyleye subh u şâm 

8. Bilmeye hâl ü makam 
Nefy ola nâmûs u nâm 

9. Tâ kara nefsin tamâm 
Söyleye bum müdâm 

10. Parça yahşi biz yaman 
Parça buğday biz saman 


1. Mıstabanı bâb bâb 
Devr ile kılgil şitâb 

2. ‘Aşk ile çek mey-i nâb 
Tâ olasın müstetâb 

3. Sende doğa âf-tâb 
Açıla cümle hicâb 

4. Dil göre kendin harâb 
Eyleye bum hitâb 

5. Parça yahşi biz yaman 
Parça buğday biz saman 


II 


III 


IV 


Şâm u seher külli hâl 
Elde geze câm-ı al 


1. 

2. Söyleye şîrîn-makâl 
Bezme sala kîl ü kal 

3. ‘Aşka gire lâ übâl 
Gözleye bir meh-cemâl 

4. Virmeye mihre zevâl 
Söyleye erbâb-ı hâl 

5. Parça yahşi biz yaman 
Parça buğday biz saman 

V 

1. Dem-be-dem ehl-i niyâz 
Söyleye ey şâh-ı nâz 

2. ‘Ömr kûteh himmet az 
Derdime ol çâre-sâz 

3. Vir bana sûz u güdâz 
Mahv ola mihr-i mecâz 

4. Keşf ola perde-i râz 
Söyleyelim ‘aşk-bâz 

5. Parça yahşi biz yaman 
Parça buğday biz saman 

VI 

1. Servin ide ser-nigûn 
Gözleye kaşı dü nûn 

2. Okıya ders-i cünûn 
Ahz ide bî-had funûn 

3. Eyleye bağrını hûn 
Derd ile ola zebûn 

4. Tâ ola derdine çün 
Söyleye bum fiizûn 

5. Parça yahşi biz yaman 
Parça buğday biz saman 


VII 



1. 

Mîr Nigârî hezâr 
Eyleye feryâd u zâr 

2. Açıla zülf-i nigâr 
Keşf ola ruhsâr-ı yâr 

3. El vire tâ asl-ı kâr 
Ol göre kendin gubâr 

4. Devr eyleye zerre-vâr 
Eyleye bum medâr 

5. Parça yahşi biz yaman 
Parça buğday biz saman 


834 . 

Tahmîsât-ı Ba‘z-ı Gazeliyyât-ı Fuzûlî el-Bağdâdî ‘aleyhi rahmeti'l-Hâdî 

Fâ‘ilâtün Fâ‘ilâtün Fâ‘ilâtün Fâ‘ilün 

I 

1. Ey pey-â-pey oynadup at germ-i meydân eyleyen 
Ey çeküp tîg-i sitem kasd-ı şîrîn cân eyleyen 

Ey söküp saflar kesüp başlar hûn-efşân eyleyen 
“Ey geyüp gülgûn dem-â-dem ‘azm-i cevlân eyleyen 
Her taraf cevlân idüp döndükçe yüz kan eyleyen” 

2. Bezm-i vuslatdan sabâ geldi velâkin bî-peyâm 
Görmedim bir zerre ey meh hâk-i pâyinden selâm 
Sensiz ömrüm firkat içre geçdi ve'l-hâsıl temâm 
“Ey beni mahrûm idüp bezm-i visâlinden müdâm 
Gayrı hân-ı iltifâtı üzre mihmân eyleyen” 

3. Hâl-i rahsârun hayâli sîneme dâğlar çeküp 
Ârzû-yı kametin şimşâd-veş kaddim büküp 
İftirâkun cânıma hançer salup bağrım sökü 
“Ey dem-â-dem reşk tîgıyla benim kanım döküp 
Mey içüp agyâr-ıla seyr-i gülistân eyleyen” 

4. Nâle-i sûzânımı eyvâh işitdin giceler 
Âhımı her gâh ü her bî-gâh işitdin giceler 
Böyle kim bî-had de-mâ-dem âh işitdin giceler 
“Munca kim efgânımı ey mâh işitdin giceler 



546 NİGÂRÎ 

Dimedin her gice kimdir munca efgân eyleyen” 

5. Adı mevcûd ey vücûdı misl-i ‘Anka nâ-pedîd 
İştiyâkm âteşinde söylerem hel min mezîd 
‘Âkıbet âşüftelik tîg ile olam ben şehîd 
“N’ola ger cem‘iyyet-i hâtırdan olsam nâ-ümîd 
Cem 4 olur mı hûblar zülfi perîşân eyleyen” 

6. ‘Aşkdan emâna geldim n’eyleyem ben bî-nevâ 
‘Aşk imiş ‘âlemde erbâb-ı dile âteş-fezâ 
Kanımı dökmek dilerdi hep bugün ol dil-rübâ 
“Yâr dün çekmişdi katlim kasdma tîg-i cefâ 
Yitmesün maksûdma yâ Rab peşîmân eyleyen” 

7. Derd-i sevdâdır azârım kılma dermân ey hakim 
Kim bu sevdâdan halâs olsam yakındır ölmeğim 
Söyleyem bir söz hakîmâne tabîbâ anla kim 
“‘Aşk derdiyle olur ‘âşık mizâcı müstakim 
Düşmenimdir dostlar bu derde dermân eyleyen” 

8. Sûfiyi sîrâb kıldım bâde-i ‘unnâbdan 
Vâ‘izi mest eyledim her dem şarâb-ı nâbdan 
‘Âbidiıı seylâba virdim hânesin ol âbdan 
“Zâhidin ta‘nıyla dönderdüm yüzin mihrâbdan 
Bunca bulmaz ecr bin kâfir müselmân eyleyen 

9. Sevdim ey Mir Nigârî bir gül-i nev-resteni 
Nâ-tüvân oldum ki çekdim firkat-i peyvesteni 
Tahkik itdim ol zamân bu güfte-i şâyesteni 
“Derd-i hicrân nâ-tüvân itmiş Fuzûlî hasteni 
Yok mıdur yâ Rab devâ-yı derd-i hicrân eyleyen” 

II 

1. Ey sanem la Tin şarâbı bî-makâl eyler beni 
Çeşm-i hammârm müdâmı lâ übâl eyler beni 
Sûretinle hayretim gör kim ne hâl eyler beni 
“Hayret ey büt sûretün gördükde lâl eyler beni 
Sûret-i hâlüm gören sûret hayâl eyler beni” 

2. Görmedim ‘âlemde ey meh mihrsiz bir sence kim 
Yokdur ammâ kim cefâ çevrin çeken bir nice kim 
Kimse ey mehtâb kılmaz tâb böyle rence kim 
“Mihr salmazsan bana rahm eylemezsen munca kim 
Sâye tek sevdâ-yı zülfün pâyimâl eyler beni” 

3. Varımı sarf eyledim mihrin yolmda ey begim 
Görmedim ruhsârm ammâ n’ey ley em kanlar dökim 
Vuslatın düşvârdır bî-perde ger kim yok şekim 
“Za‘f-ı tâli‘ mâni‘-i tevfîk olur her nice kim 
İltifâtun ârzû-mend-i visâl eyler beni” 

4. Şehsüvârâ görmedim kûyun semendim bileyim 
Derd çok yer yok ki tâ mâ fî'z-zamîri söyleyim 
Çek ‘inânm muhtasar ahvâlimi şerh eyleyem 
“Ben gedâ sen şâha yâr olmak yok ammâ n’eyleyim 
Ârzû ser-geşte-i fikr-i muhâl eyler beni” 

5. ‘Ârızm keşf eyleme kim cânıma dâglar çeker 
Kaşların oynatma kim sinem oyar bağrım söker 
Nâvekin titretme kim göksümde peykânlar eğer 
“Tîr-i gamzen atma kim bağrım deler kanım döker 
‘Ukd-i zülfün açma kim âşüfte-hâl eyler beni” 

6. Bahş kılmış baht-ı câmm cân-sitânlar ‘aşkına 
Devr sarf itmiş dilim şîrîn zebânlar ‘aşkına 
Varımı virmiş felek mihr-i bütânlar ‘aşkına 
“Dehr vakf itmiş beni nev-res cüvânlar ‘aşkına 
Her yeten meh-veş emîr-i hatt u hâl eyler beni” 

7. Ey Nigârî reh-nümûnumdur sadîk-ı ‘aşk kim 
Kılmışam tay dâmen-i fecc-i ‘amîk-ı ‘aşk kim 
İtmezem kim câdde-i râh-ı hakîk-i ‘aşk kim 
“Ey Fuzûlî kılmazam terk-i tarîk-ı ‘aşk kim 
Bu fazilet dâhil-i ehl-i kemâl eyler beni” 

III 

1. Bahtiyâr olsaydı sevdâ içre kâr itmez midim 
Menzilim zülf-i girih-gîr-i nigâr itmez midim 
Dîdemi içmez mi’dim seyr-i ‘izâr itmez midim 
“‘Akl yâr olsaydı terk-i ‘aşk-ı yâr itmez midim 
İhtiyâr olsaydı râhat ihtiyâr itmez midim” 

2. ‘Ârız-ı hamrâsmı görseydim ol şîrîn lebün 
Cevher-i cân ladine virseydim ol şîrîn lebün 
Dem-be-dem şehdâbmı sorsaydım ol şîrîn lebün 
“Lahza lahza sûretin görseydim ol şîrîn lebün 
Sen gibi ey Bîsütûn ben hem-karâr itmez midim” 

3. Nîşe agyâr ile ‘ayş itdin beni mağmûm idüp 
Nişe bed-kâr ile nûş itdin beni mesmûm idüp 
Nîşe hem-râz eyledin bed-şûmı bezmin şûm idüp 
“Nîşe mahrem eyledün gayrı beni mahrûm idüp 
Ben senin bezmünde cân nakdin nisâr itmez midim” 

4. Derd-i sevdâ bî-devâ cânımda bir âzârdır 
Söylemen nâ-ehle ol keyfıyyeti düşvârdır 
Eylemem izhâr ger kim kâbil-i izhârdır 
“Derdümi ‘âlemde pinhân dutduğum nâ-çârdır 
Uğrasaydım bir tabibe âş-kâr itmez midim” 

5. Bî-safâdır söfî-i nâ-sâf kim giymiş pelâs 
Bî-revâdır kâr-ı zâhid kim riyâdandır esâs 
Bî-binâdır pend-i nâsih anla kim ey hak-şinâs 
“Vâ‘izün kizbin benim rüsvâlığumdan kıl kıyâs 
Anda sıdk olsaydı ben takvâ şi‘âr etmez midim” 

6. Yâr ile hem-demlik eyler subh u şâm agyâr-ı kibr 
Eyler ol zâlim bana dîdâr-ı dildâr ile cebr 

Böyle görmekden bana hoşdur olam zindân-ı kabr 
“Yâr-ıla agyârı hem-dem görmege olsaydı sabr 
Terk-i gurbet eyleyüp ‘azm-i diyâr itmez midim” 

7. Meyl-i sahrâ eyleyüp seyr itmezem gülşenden yana 
Çıkmazam halvet-serâdan bakmazam hergiz ana 
N’ ey ley em îmâna geldim söyleyem vechin sana 
“Ol gül-i handânı görmek mümkin olsaydı bana 
Sen tek ey bülbül gülistâna güzâr itmez midim” 

8. Ey Nigârî kan hırâmânıyla kanmış gönlümi 
Hûn bağrımla kızıl gül tek bu yanmış gönlümi 
Nâr-ı hasretle tamâşâdan usanmış gönlümi 
“Ey Fuzûlî dâg-ı hicrân-ıla yanmış gönlümi 
Lâlezâr açsaydı seyr-i lâlezâr itmez midim” 

IV 

1. Câna kâr itmiş ki derd-i çeşm-i bî-mâr ey hakim 

Söylemek vâcib ki kılmış zûr-ı âzâr ey hakim 
Çâr-nâ-çâr eyleyem fı'l-cümle izhâr ey hakim 
‘“Aşkdan cânımda bir pinhân maraz var ey hakim 
Halka pinhân derdim izhâr itme zinhâr ey hakim” 

2. Geç ‘ilâcımdan tabîbâ çek katârm bir yana 
Bî-habersin ‘illetimden nef i ne eyler ana 
Ögredem tabhâne-i sevdâda bir hikmet sana 
“Var bir derdim ki çoh dermândan artukdur mana 
Koy beni derdimle dermân eyleme var ey hakim” 

3. Kimse bilmez eşk-i âlımla ‘izâr-ı zerdimi 
Eylemiş rengin ne vech-ile ki gör göz merdümi 
‘İllet-i sevdâmı yâ safrâmı derd-i serdimi 
“Ger basup el nabzıma teşhis kılsan derdimi 
el-Emânet kılma her bî-derde izhâr ey hakim” 

4. Öyle âteşler yanar cânımda ey erbâb-ı dil 
Eylemez deryâ-yı kulzüm nef virmez sûd Nîl 
Söylerem hel min mezîd ya‘nî ki efzûn eylegil 
“Gel benim tedbîr-i bih-bûdumda sen bir sa‘y kıl 
Kim olam bu derde artukrak giriftâr ey hakim” 

5. Şâm u hicrân görmedim ol mâh-ı ruhsâr-ı güni 
Çerha çekdim tîg-i âhı ‘arşa peykân-ı üni 
Haşrıma gitdim Aristo Bû ‘Alî Eflâtum 
“Gör ten-i ‘uryân-ıla ahvâlimi hicrân güni 
Var imiş rûz-i kıyâmet itme inkâr ey hakim” 

6. İtmeyince hikmet-i ma‘nâya hıdmet bilmedin 
Kılmayınca pîr-i sevdâya inâbet bilmedin 
Görmeyince mihnetim âyâ ne hikmet bilmedin 
“Çekmeyince çâre-i derdimde zahmet bilmedin 
Kim olur dermân-ı derd-i ‘aşk-ı düşvâr ey hakim” 

7. Sanma cân virmekde ol Seyyid Nigârîden fütûr 
Derd-i sevdâ hastası bîmâr-ı hicrândır yatur 
Derd-i bî-dermâna düşmiş kâse-i mevti getür 
“Rene çekme sıhhat ümmîdiıı Fuzûlîden götür 
Kim kabûl-i sıhhat itmez böyle bîmâr ey hakim” 

V 

Mef ûlü Fâ‘ilâtü Mefâ‘îlü Fâ‘ilün 

1. Kanlar içüp dem-â-dem gülistâna yetmişem 

Gamlar çeküp sürûr-ı firâvâna yetmişem 
Yaşlar saçup nazar-gâhı hûbâna yetmişem 
“Cânlar virüp senin gibi cânâna yetmişem 
Rahm eyle kim yetince sana câna yetmişem” 

2. Pençe-i hayâline cân virdigim bu kim 
Lehce-i makâline cân virdigim bu kim 
Cilve-i cemâline cân virdigim bu kim 
“Şükrâne-i visâline cân virdigim bu kim 

Çok derd çekmişem ki bu dermâna yetmişem” 

3. ‘Âlem bilür derdimi ki ol bî-sebeb degül 
Câm-ı lebinle câmm ki ol leb-be-leb degül 
‘Arz-ı hâcet egerçi ‘âşıka edeb degül 
“Derdim diyüp murâdıma yetsem ‘aceb degül 
Bir bendeyem ki dergeh-i sultâna yetmişem” 

4. Miskin kebûterem ki şâh-bâlimi üzüp 
Murg-ı musaffirem ki gezüp her yana süzüp 
Hüdhüd-i nâçizem ki bütün devrimi bozup 
“Murg-ı muhakkaram ki serâsîme çok gezüp 
Nâ-gâh bâr-gâh-ı Süleymâna yetmişem” 

5. Bir zerre[y]em ki pey-â-pey saçar nûr revzenim 
Bir miskînem ki dem-â-dem virür misk meskenim 
Bir kumrıyam ki bâkî-durur serv-i gülşenim 
“Bir bülbülem ki gülşen olupdur neşîmenim 

Yâ tûtîyem ki bir şekeristâna yetmişem” 

6. Görmesün ‘ayn-ı kemâl baht-ı Hudâ-dâdımı 
Kırmasun dest-i zevâl câm-ı dil-i şâdımı 
Yâr-ıla kılmış Hudâ dâdımı sitâdımı 
“Devr-i felek müyesser idüpdür murâdımı 
Gûyâ ki tâlib-i güherem kâna yetmişem” 

7. Mir Nigârîyem ki senden özge yoh sözüm 
Senden özge bilmezem yakın bilmezem özüm 
Tâlib-i rü’yetem ki sana dikmişem gözüm 
“Miskin Fuzûlîyem ki sana dutmuşam yüzüm 
Yâ bir kemine katre ki ‘ummâna yetmişem” 

Müstezâd 

Mef ûlü Mefâ‘îlü Mefâ‘îlü Fe‘ûlün / Mef ûlü Fe‘ûlün 


1. Ey laTi musaffâ ruhi zîbâ gözi şehlâ 

Lutf eyleye Mevlâ 

Evsâfım nazm eyleye tab‘ eyleye inşâ 
Nutkum ola gûyâ 

2. Tâ rûz-ı ezel böyledir ey âşık-ı dil-hûn 

Her vakt bulunsun 

Olsun Karabağ içre ki bir bülbül-i şeydâ 
Vasf-ı gül-i hamrâ 

3. Cevlân eyle ey serv-i dil-ârâ kadi bâlâ 

Ey dilber-i aTâ 

Mahv eyle kamu zulmeti ey mâh-ı mücellâ 
V’ey mihr-i mudıyyâ 

4. Ey reşk-i devrân mâye-i cân bir heves eyle 

Bir dem nefes eyle 

Tersâları söyletme eyle Meryemi ihyâ 
Ey bâ‘is-i ‘îsâ 

5. Erbâb-ı dile ey leb-i şehd-âb u şeker-âb 

Ey şerbet-i nâ-yâb 

LaTinden akıd şehd-i şifâ çeşme-i ahlâ 
Kand-âb-ı musaffâ 

6. Güftâr-ı şeker-bâra gel ey sözleri nâ-yâb 

‘Umrân ola bî-tâb 

Meydân-ı sühandân ile bir rmTcize inhâ 
‘Âciz ola Musâ 

7. Sal fitneye sehhârları eyle giriftâr 

Ey kâkül-i şeh-mâr 

Hayrân ola sâhir dahi Hârûn ahi Mûsâ 
Ey kâmil-i a Tâ 


8. Keşf eyle ruhun tâ görine bir büt-i rengin 

Bir dilber-i şîrîn 

Hayrân ola ey meh sana Yûsuf-la Zelîhâ 
Ey server-i zîbâ 

9. Çekmiş mi lebin bâdesin âyâ dil-i Ferhâd 

Eyler hele feryâd 

Kabr içre salur zelzele ey dilber-i zîbâ 
Ey yâr-ı dil-ârâ 

10. Kimdir ola yeksân sana ey server-i şâhân 

Câmm sana kurbân 

Ger var cihân içre selâtîn sana ammâ ? 

İrmez biri aslâ 

11. Ülfetde benem hüsnde sen ey şeh-i hûbân 

Olmaz bize akrân 

Hem nâz u niyâzda ikisiz yok bize hem-tâ 
Olmaz biri kat‘â 

12. Demdir çıkasın bî-râhdan ey meh sana bin cân 

Kurbân ola her ân 

Dutdum sana yüz eyle kabûl ey şeh-i a‘lâ 
V’ey maksad-ı aksâ 

13. Ref‘ eyle nikâbânı bütün ey meh-i tâbân 

V’ey mihr-i dırahşân 

Cân-dâde-i dîdâra gerek seyr ü temâşâ 
Ey matlab-ı a‘lâ 

14. Salma beni sahrâya âmân itme âvâre 

İt derdime çâre 

Bey t içre karâr eyleme ey âhû-yı ra‘nâ 
Dut dâmen-i sahrâ 

15. Gördi dil-i dîvâne seni oldı hevâyî 

Terk itdi sarâyı 

Bend it anı zencîr ile ey zülfi çelîpâ 
Tâ olmaya rüsvâ 

Rüsvâ-yı cihân eyledin ey yâr-ı dil-ârâ 
V’ey Leyli-i hercâ 


16 . 

Durma yüri çâbük anı kim itdin rüsvâ 
Gel eyle temâşâ 

17. Kılma beni hasretle fenâ sinesi pür-hûn 

Ey ‘ârızı gülgûn 

Sun la‘l-i lebin şîrîn şirin içeyim tâ 
V’ey şehd ü şeker-fâ 

18. Kıl vaslma makrûn beni ey kaşı kemâneyn 

Kurbiyyet-i kavseyn 

Peyveste kemân kaşı gibi mülhak-ı hüsnâ 
Lutf eyle ev ednâ 

19. Dutgil Karabağ içre sen ey Mir Nigârî 

Bin derd-i hezârı 

Kılgil heves ol gül-i hamrâ oku şeydâ 
Seyr eyle her câyı 

Müstezâd 

Mef ûlü Mefâ‘îlü Mefâ‘îlü Fe‘ûlün / Mef ûlü Fe‘ûlün 

1. Ey mâh-ı felek kaşını görmüşsen ırak 

Olmış kadi tak tak 

Mihrinle döner şâm u seher şems-i mutabbak 
Gerdûn-ı mu‘allak 

2. Gözgüye nazar eylesen er ey şeh-i hûbân 

Ruhsârma hayrân 

Kendini gör[ür]sen beni tasdik eyle mutlak 
Âyîneye bir bak 

3. Olsa n’ola ey kiprigi peykân kadi a‘lâ 

Bu ‘âşık-ı ednâ 

Peyvend-i kemân kaşı gibi hüsnüne mülhak 
Ruhsârma mülsak 

4. Kes[m]e nazar ol ‘ârız-ı dildârdır ammâ 

Bakmakdan usanma 

Seyr eyle ruh-ı dilbere ey dîde-i cân bak 
Kiprigi ne çalmak 

5. Keşf eyle kelâmı açık ey şeyh-i kerâmât 

Çok söyleme şatahât 

Kaynatma sözi eyleme güftârmı çak çak 
Mânende-i laklak 

6. Salınma eğer itdin edâ savm u salâtı 

Terk it harekâtı 

Satma özüni halka sen ey zâhid-i ahmak 
Dutma yolı nâ-hak 

7. Dutdun reh-i keyneyn ki deyyârdan oldun 

Dâreynde kaldın 

Terk eyledin ‘âlî yolı ey himmeti alçak 
Dur başına alçak 

8. Keyfıyyet-i girdâr ile olma hele magrûr 

İtme dili mesrûr 

Saçma bizim ol gâv gibi başına toprak 
Kılma yeri handak 

9. Öğrenmemiş elfı arama mushaf-ı dersin 

Ey câhil-i gec-bîn 

Kim gördi ki bî-elif okuna Elhamı ancak 
Mümkin mi ki intak 

10. Meyhâneye gel pîr-i mugânm öp ayağın 

Yak mihr çerâğm 

Anla ki nice râh gider Hakka muhakkak 
Şem‘-i dili yak yak 

11. Virmiş bana meyhâne şehi izn ü icâzet 

Ben eylerem elbet 

İrşâd-ı haka halkı kemâ kâne ‘ale'l-Hak 
Söyler kamu Hak Hak 



DÎVÂN 

12. Kibr itme ki benden gel oku fenn-i şiyâkı 

Bul fenn-i mezâkı 

Hem mushaf-ı zîbâdan oku bir nice evrâk 
Evrâk-ı muvarrak 

13. Al dersini tekrâr eyle her dem heme evkât 

Ne elli ne yüz kat 

Budur sana elbette ki ol mebhas-i evfak 
Oldunsa muvaffak 

14. Devr eyleme perkâr gibi gezmegil aslâ 

Seyr eyleme kat‘â 

Yüklense eğer üstüne gerdûn-ı mu‘ allak 
Tepretme çü cancak 

15. Terk eyleme sevdâ yolm ey sâlik-i sâdık 

Bu râh-ı mutâbık 

Maksûdma azma yolı giyme don-ı ezrak 
Mânend[e]-i mızrak 

16. Söylersem eğer ‘arsa-i hayretde ben ammâ 

Söyler beni sanma 

Birdir söyleden ü söyleyen ‘âşık u ma‘şûk 
Bu doğrudur el-hak 

17. Tepretme leb ol vâdî-i vahdetde Nigârî 

Kıl sabr u karârı 

Tökdürme ki kan söyleme güftâr-ı ene'l-Hak 
Hakka budur evfak 

Müstezâd 

Mef ûlü Mefâ‘îlü Mefâ‘îlü Fe‘ûlün / Mef ûlü Fe‘ûlün 

1. Ey âfet-i cân ey teli erkam gözi efsûn 

Kıldın beni meftûn 

N’itdim sana itdin beni dîvâne-i şaşhun 
Ey sihr-ile meşhûn 

2. Hasretle başım ey dür-i yektâ böyle deryâ 

Bir katrece gûyâ 

Gelmez gözime Nîl ü Furât Dicle vü Ceyhûn 
Bir cür‘aca Seyhûn 

3. Hâcet ne bugün çekme ‘alem kanım içün sen 

Câmm sana çün ben 

Zahmet çeküp ey mâh gice eyleme şeb-i hûn 
Teslim eyledim dün 

4. Rüsvâ-yı cihânam bana bir gayrı fesâne 

Yok özge bahâne 

Bâ‘is hemîn ey kâkül-i Leylâ kadi mevzûn 
Oldum sana makrûn 

5. Ol vakt ki içdim mey-i mînâ-yı ezelden 

Ol câm-ı güzelden 

İtdi bana menzil bâğı ol ‘ârız-ı gülgûn 
Şeydâlığım efzûn 

6. Fehm eyledim ol dem ki bana hüsn-i hümâyı 

Bu zıll-i hevâyı 

Lutf itdi benem bahtı yeğin tâli‘i meymûn 
Çün serverem eknûn 

7. Tâ kim beni ol dilber-i bîtâ gözi Leylâ 

Kıldı beyle rüsvâ 

Sultân-ı cünûnam ki benem server-i Mecnûn 
Dıvane-ı bırun 


8. Sermest-i Şirînem hele Ferhâdıla Pervîz 

Kimdir dahi Şebdîz 

Bilmem gezerem pây ü piyâde dağ u hâmûn 
Dutmam ser-i gülgûn 

9. Bir vakt hayâl eyler idim ‘âkili gûyâ 

Kim eyleye şeydâ 

Ben eylerem ol dem didi bu ‘aşk-ı diger-gûn 
Akılları mecnûn 

10. Çekdikçe bana kılma gam-ı yâri ihânet 

Ey dil budur ‘âdet 

Tâ rûz-ı ezelden kurulupdur beyle kânûn 
‘Âşık ola gam-gûn 

11. Fikr eyler idim ‘âşıkm ahvâlini bir vakt 

Tûmâr-ı mahabbet 

Geldi bana fehm eyledim anı bııldı mazmûn 
Bî-baht u kara gün 

12. Derd-i gama dârû mey-i gülgûnı işitdim 

Meyhâneye gitdim 

Lutf eyledi sâkım bana keyfiyyetim efzûn 
Kıldı beni memnûn 

13. Ta‘n eylemen ol zâhide bilmez nedir ‘aşkı 

Kılmaz ana meşki 

Çün ‘arsa-i erde gezemez ekser-i hâtûn 
Olmuş böyle kânûn 

14. Har mühre di bârın senin ey şeyh-i kerâmât 

Zâhidleri aldat 

Bizde bulunur la‘1 ü güher lü’lü’-i meknûn 
Görmez anı çün dûn 

15. Dut dâmen-i ‘aşkı reh-i sevdâ-yı hakikat 

Ol farz-ı tarikat 

Bî-‘aşk ki hâşâ ola bir dilbere makrûn 
Bu ‘âdet-i mesnûn 

16. Deryâ-yı fenâ mâhmı ey dil eyle mûnis 

Misl-i Nebi Yûnis 

Tâ kim olasın lü’lü’-i ‘irfân-ıla meşhûn 
Mânende-i Zi'n-nûn 

17. Ben çâkerem ol pîr-i harâbâta ki nîm-şeb 

Ol hayri ider hep 

İtdi anı kim elf-i şehirde akıdur hûn 
Ol gâzî-i Şem‘ûn 

18. Tâ taht-zenem Mısr-ı fenâda bana kısmet 

Ol fakr-ı irâdet 

Git varını vir ey denî dünyâ ara yer dûn [?] 
Mânende-i Kârûn 

19. Yanmış ciğerim şâm u seher kan içerim kan 

Ahvâlime biryân 

Ben n'eyleyem ol ‘ârızı gülgûn lebi mey gün 
Kılmış beni dil-hûn 

20. Derdimle hoşam koy beni öz hâlime git sen 

Ey ‘âlic-i pür-fen 


Kılmaz bana bir nef ide yüz edviye ma‘cûn 
Lokmân u Felâtûn 

21. Gel gûşe-i fırkatde benim yanıma her dem 

Olgil bana hem-dem 

Al cânımı tâ kim ola dil hâtırı memnûn 
Tâ olmaya mahzûn 

22. Git hâne-i ‘uzletde Nigârî kıl ikâmet 

Dut gûşe-i vahdet 

Ancak ki budur derde devâ gezme ‘ilel çûn 
Dut dâmen-i bî-çûn 

838 . 

el-Mukaffâtü Türkiyye ma‘a tertîb-i hurûf-i hecâ 

I 


1. Râh-nümâ gerek kûy-ı Leylâya 
Ey tâlib-i sevdâ ey dil-i şeydâ 
Tarîk-ı hakikat var Selmâya 
Sâlik olan ‘aşka eyler iktidâ 



DÎVÂN 


559 


2. ‘Âlem içre kimdir ülfete gâlib 
Kimdir andan özge matlaba câlib 
İştiyâkdan gayrı kimdir ey tâlib 
Eyleye tayy-ı râh menzil-i Leylâ 

3. ‘Aşka giriş eyle Sîmurgı taleb 
Andan özge yokdur ‘âlemde sebeb 
Söyleyem müntehab eyleme ‘aceb 
Dâm-ı ‘aşka düşer beççe-i ‘Anka 

4. N’eyler dersi bahsi ‘abes makâli 
N'eyler saltanatı câh u celâli 
Bulupdur bir devlet yokdur zevâli 
Kimin serinde var sâye-i sevdâ 

5. Terk eyle kirdârı terk eyle kârı 
Terk eyle devleti terk eyle varı 
Bes degül mi sana Seyyid Nigârî 
Şükr ile dem-â-dem ülfet-i Mevlâ 

II 

1. Nefy ider agyârı sinede bârı 
İsbât eyler her dem erbâbü'l-kulûb 
Esrâr-ı vahdetden urmaz bir nefes 
Hücûm-ı ülfetle olmasa maglûb 

2. Ehl-i dilin ancak kâr u kirdârı 
Gîce gündüz fıkr ü zikri dildârı 
Şâm u seher gülün ‘aşkıyla bârı 
Levh-i dilde eyler bir nakş-ı merg,b 

3. Bulur murâd olan kâm-ı hakikat 
Tasdik it bum ey tâlib-i vuslat 
Muhtasarı hâsıl olmaz bir devlet 
Tâ ehl-i irâdet olmasa meczûb 

4. Tâlib-i dîdâra söyleyem bir şey 
Ol maksad-ı aksâ hâsıl olur key 
Mümkin olmaz vuslat eylemese tay 
Yetmiş bin hicâbı dildâr-ı mahcûb 

5. Sâlik olan eyler seyr-i hezârı 
Gözler ‘inâyet-i Perverdigârı 

Ba‘zı merâtib ey Seyyid Nigârî 
Hâsıl olmaz bin yıl olmasa mevhûb 

III 


1. Ey ‘âşık-ı Selmâ cünûn-ı Leylâ 
Gerekdir sâlike pîr-i tarikat 
Tasdik it kim hâsıl olmaz bu sevdâ 
Bî-reh-nümâ ele gelmez hakikat 

2. Râh-nümûn gerek ey dil-i pür-hûn 
‘Âşıka ezelden böyledir kânûn 
Zeyd-ile tarîk-ı Leylâyı Mecnûn 
Tay iderdi tâ kim bıılurdı vuslat 

3. Râh-ı mahabbetde söyleyem sağın 
Sâlik olan açsun doğru kulağın 
Gerekdir bûs ide pirin ayağın 
İhlâs ile her dem ehl-i irâdet 

4. Gerekdir edebden ala sermâye 
Pirin sâyesine salmaya sâye 
Hıdmet eyleye ol râh-nümâya 
Şâm u seher ihlâs-ıla bî-minnet 

5. Künc-i irâdetde Seyyid Nigârî 
Şâm u seher eyle şükr-güzârı 
Çünki terk eyledin kâr u kirdârı 
Eyledin bir pîr-i kâmile hizmet 

IV 

1. Şâm u seher gerek şevk-ıla sâlik 
Söyleye ey pîr-i medâr el-gıyâs 
Şeş-der hayretde dâr-ı vahdetde 
Bir kez degül diye sad-bâr el-gıyâs 

2. Sahrâ-yı pervâda kûh-ı sevdâda 
Göz aça Mecnûna baka Ferhâda 
Firkat-i Leylâda pîr-i irşâda 
Söyleye ol leyi ü nehâr el-gıyâs 

3. Merdân-ı sübhâna çehâr erkâna 
Çehâr-deh ma‘sûma Gavs-ı Geylâna 
Güzeşte merdâna pîr-i pîrâna 

4. İstimdâd eyleye ehl-i Hudâdan 
El üzmeye silsile-i Bahâdan 
Kesmeye bir nefes âh u sadâdan 
Söyleye ey yâr u nigâr el-gıyâs 

5. Terk idüp kirdârı yokdur bir kârı 
Zabt idüp ‘âlemi feryâd u zârı 
Seyyid Nigârînin budur güftârı 
Şâm u seher Perverdigâr el-gıyâs 

V 

1. Ey cünûn-ı Leylâ ‘âşık-ı şeydâ 
Mahabbetdir ancak sırât-ı minhâc 
Ey tâlib-i Mevlâ ey ehl-i sevdâ 
Oldur tarikat sâhib-i mi‘râc 

2. Söyleyem bir nükte ehl-i dünyâya 
Sanmasun erbâb-ı dili bî-mâye 
Gerden eğmez dünyâ ve mâ fîhâya 
Kiminin serinde var ‘aşkdan bir tâc 

3. Erbâb-ı dil bakmaz artuk sevdâya 
Te’sîr itmez töhmet ehl-i rüsvâya 
Fikr eyle kim n'eyler ehl-i deryâya 
Mehâbet-i deryâ kesret-i emvâc 

4. Şâm u seher sa‘y it ey ehl-i sevdâ 
Gerçi hatar-nâkdır tarîk-ı Leylâ 
İmdâd eyler sana ülfet-i Mevlâ 
Çün-kim hem-demindir ol şîr-i kallâc 

5. Eylemese tarîk-i sevdâda karâr 
Tâ kim yüz göstere hayme-i dildâr 
Ey Seyyid Nigârî hâsıl olur kâr 
‘Ayn-ı ‘inâyet kim baksa bir kıykac 

VI 

1. Hâne-i vahdetde dâr-ı hayretde 

Söyler dilberâne bî-dil [ü] bî-rûh 
Dilberem dimekden üzmez bir nefes 
Seyf-i siyâsetle olmasa mezbûh 

2. Hastelik vardır derd-i peymânı 
Yokdur tıbhânede anın dermânı 
Kemân-ı dilberden gelen peykânı 
Yiyüpdür dirilmez ol dil-i mecrûh 

3. Derd-i peymânıma dermân eyleyin 
Gavr idüpdür yaralarım bitleyin 
Vechi nedir nâzlı yâre söyleyin 
Eylemez perde-i dîdârı meftûh 

4. Şehdâb-ı vasim bir dem sormadım 
Esrâr-ı dehâna hergiz irmedim 
Aradım bir müşkil-güşâ görmedim 
Eyleye ol sırr-ı pinhânı meşrûh 

5. ‘Âşıkların yokdur ben gibi yârı 
Hıfz eylesün Mevlâm öyle dildârı 
Hamd eyle Allâha Seyyid Nigârî 
Pesend itmiş seni ol yâr-ı memdûh 

VII 

1. Şâm u seher gerek tîr-i nâlden 
Sâlik olsun ney tek sûrâh sûrâh 
Âteş-i ülfetle yansun dem-â-dem 
Pâk olsun kederden kalmasun evsâh 

2. Serinden ey sâlik dağıt efkârı 
Terk eyle kirdârı terk eyle kârı 
Bekle şâm u seher ‘aşk-ı dildârı 
Ferhâd u Mecnûn u Vâmıka bir bah 

3. Bu fâni dünyâda nedir keşâkeş 
Düş hâke serv tek olmagil serkeş 
Seyr eyle ser-geşte âb-ı cârî-veş 
Taraf-ı deryâyı bekaya bırah 

4. İç mey-i sahbâdan dut piyâleden 
Himmet algil bir ‘ârız-ı lâleden 
Kesme nefes bülbül gibi nâleden 
Tâ bâğ-ı vahdetden alasın bir şâh 

5. Söylersin fenâdan gâh bekadan 
Söylersin vahdetden gâh likadan 

İcâzet mi aldın ‘afv-ı Hudâdan 
Ey Seyyid Nigârî söylersin küstâh 

VIII 


1. Deşt-i tevellâda kûh-ı sevdâda 
Feryâd eyle yiter dâdma feryâd 
Terk eyle varını ‘aşk-ı Leylâda 
Nice kim eyledi Mecnûn u Ferhâd 

2. Karâr it ‘Anka tek Kâf-ı bekada 
Terk it ne var dünyâ ve mâ fîhâda 
Şâm u seher ey dil ‘aşk-ı Hudâda 
Dâd eyle kim yiter dâdma evtâd 

3. Geçme Ferhâd-veş kûh-ı sevdâdan 

El çekme Mecnûn tek zülf-i Feylâdan 
Kat‘-ı ümîd olma lutf-ı Mevlâdan 
İmdâdma yiter Seyyidü'l-efrâd 

4. İstifâza eyle ehl-i likadan 
Meded taleb eyle merd-i Hudâdan 
El üzme dâmen-i şâh-ı Bahâdan 
Silsile-i hamseden eyle istimdâd 

5. Ey Mir Nigârî eyleme karâr 
Merdân-ı Hudânı olgil talebkâr 
Şâm u seher söyle yâ Kutbü'l-medâr 
Gîce gündüz söyle yâ Kutbü'l-irşâd 

IX 

1. Cebel-i sevdâda eyle istimdâd 
Yeter imdâdma ol pîr-i ma‘âz 
Gerçi hatar-nâkdır gûşe-i evtâd 
Eyle ‘inâyet Meylâ-yı ma‘âz 

2. Elburz-i sevdâda olmagil emin 
Haremindir nefs ü şeytân-ı la‘in 
Kuttâ‘-ı tarîkdan ey merd-i yakın 
Dergâh-ı Mevlâya eyle isti‘âz 

3. Nefes algil bir dem ehl-i Hudâdan 
İstimdâd eylegil şâh-ı Bahâdan 
Hazer eyle ey dil kibr ü riyâdan 

Kendini görmeden söyle el-‘iyâz 

4. Mürîd olan bakmaz gayr-ı murâde 
Fark eylemez kahr u lutfı irâde 
Gamı ferah bilür ehl-i irâde 
Şirin telhden eyler istilzâz 

5. Dîde-i fikrinden koyma yayma 
Dilberi eylegil kalbi âyine 

Ey Seyyid Nigârî dil sarâyma 
Dildârdan özge itme ittihâz 

X 

1. Ey dil-i pür-sevdâ tâlib-i ‘Anka 
Kâf-ı ‘aşkda var esrâr-ı düşvâr 
Meğer keşf eyleye ol sırrı Mevlâ 
Yohsa mümkin degül kimseye izhâr 

2. Zerre ne fehm itsün deşt-i kâmûm 
Katre ne anlasun bahr-ı Ceyhûm 
Çün nice söylesün sırr-ı Bîçûnı 
Bes söyle kim itsün izhâr-ı esrâr 

3. Sanma kim âsândır ülfeti ey er 
Rûbâhdan kemterdir anda şîr-i ner 
Smdurupdur çok şâhînler şâh-per 
Hevâ-yı ‘Ankâya nihâyet mi var 

4. Gerçi hatar-nâkdır tarîk-ı dilber 
Vehm itme kim hem-râhmdır hayli er 
Hem reh-nümûnundur Sıddîk-ı Ekber 
Hem râh-berindir Haydar-ı Kerrâr 

5. Ey Seyyid Nigârî ey dili sâde 
Kûy-ı hakikate ‘aşkdur câdde 
Çekme elem kim yetersin murâda 
Tutup sen dâmen-i Ahmed-i Muhtâr 

XI 

1. Tarîk-ı sevdâda ey dil-i sâde 
İhlâs-ıla öp dâmen-i pâk-bâz 
Âdâb ile hıdmet eyle üstâde 
Nice kim Mahmûda eyledi Ayâz 

2. Sâye-i sevdâda bulgil bir makam 
01 makamda ey dil olgil müstedâm 
Maglûbü'l-hakîkat olgil subh u şâm 
Kalmaya kalbinde bir zerre mecâz 

3. Ey dil-i pür-belâ derde mübtelâ 
Kûfe-i sevdâda bî-haddür belâ 
01 yerde rmTînün Şâh-ı Kerbelâ 
01 yerde penâhm Sultân-ı Hicâz 

4. Berg-i mahabbetdir bir gül-i hamrâ 
Gerekdir ana bir bülbül-i şeydâ 
Murg-ı hakîkatdır tezerv-i zîbâ 
Gerekdir ana bir çâlâk şeh-bâz 

5. Meş‘ale-i dili kılmasın misbâh 
Kal‘a-i sevdâya salmasın miftâh 
Fi'l-hakîkat sadrın olmış inşirâh 
Ey Seyyid Nigârî ey lisânı bâr 

XII 

1. Bu yolda gerekdir eyleye tâlib 
Hâk-i cehâleti binâ-yı esâs 
Tâ ki cehâleti olmasa gâlib 
Bulmaz maTifeti olmaz hak-şinâs 

2. Gerekdir ‘âşıka dem-â-dem niyâz 
Eylemek gerekdir nâzdan ihtirâz 
Bir kerre el-‘iyâz itdi kibr ü nâz 
Oldı karâbetden merdûd hannâs 

3. Âdemde gerekdir ‘aşk-ı Mevlâsı 
Oldur emânetin asıl binâsı 

Her kimin başında yokdur sevdâsı 
Diyilmez ana nâs diyilür nesnâs 

4. Ey dil-i bî-pervâ eyle bir pervâ 
Âdem ol serinde tutgilen sevdâ 
Her kim olur derd-i ‘aşka mübtelâ 
Anunla görüşür Ermiyâ İlyâs 

5. Ferhâd-veş virdin serin sevdâya 
Mecnûn-veş virdin dilin Leylâya 

Şâm u seher şükr eylegil Mevlâya 
Ey Seyyid Nigârî ey merd-i sipâs 

XIII 


1. Ey erbâb-ı mezâk ey ehl-i dimâg 
Dürr-i şehvârıma vir bir gûş-ı hûş 
Güftâr-ı zâhide virmegil kulak 
Erbâb-ı dil sözin eyle binâ-gûş 

2. Vahdet eylemişdim halvetde tenhâ 
Söylediler nûş it bâde-i sevdâ 
İrişdi gûşıma böyle bir sadâ 
Bilmedim hâtif mi yâ savt-ı sürüş 

3. ‘Aşkı yok zâhidin ol binâdan 
Gördüm bir gün söyler ‘aşk-ı Hudâdan 
Didim âdem olup söyler safâdan 
‘Aceb itdim gördüm söylermiş düş 

4. Ehl-i safâ sözin eylegil taleb 
Ne dişe işitme zâhid-i sa‘leb 
‘Ariflik da‘vâsm eylermiş ‘aceb 
Kim görüp şîrlik eyleye har-gûş 

5. Anlamaz zâhid bir Perverdigârı 
Terk eyle ol harın nedir güftârı 
Ey Seyyid Nigârî be-hakk-ı Bârı 
Söyle âdem sözini yoksa ol hâmûş 

XIV 

1. Ey isteyen yârı seven dildârı 
Mülk-i mahabbetde gerekdir ihlâs 
İhlâs-ıla eyle kâr-ı kirdârı 

Gir tarîk-ı hâsa eyle kalbi hâs 

2. İhlâsma hergiz virmegil halel 
Tâ yetişsin sana feyz-i bî-bedel 
Böyle kurulupdur kânûn-ı ezel 
İhlâs-ıla olsun kâr-ı hâsu'l-hâs 

3. Feryâdına yetsün ‘aşk-ı dildârm 
İmdâdma yetsün Perverdigârm 
Ey dil şâm u seher olsun ezkârm 

Tarîk-ı vahdetde sûre-i İhlâs 

4. Sığın ‘aşk-ı yâra şevk-ı dildâra 
İstTâze eyle Perverdigâra 
Deryâ-yı esrâra dürr-i şehvâra 
Ey deli dil eyle kendini gavvâs 

5. Mutrib kim sâz eyler ele alup târ 
Müşevvik kim söyler şevk-ıla dildâr 
Seyyid Nigârîde kalmaz ihtiyâr 
Vakt kim raks eyler ‘aşk-ıla rakkas 

XV 

1. Gerek erbâb-ı dil seyrde kâim 
Olsun mahabbetden itmesün ikâz 
Tarîk-ı talebde olmayan dâim 
Ma‘rifet ‘Ankâdan olmaz müstefâz 

2. Gice gündüz gerek erbâb-ı sevdâ 
Kûh-ı metâlibde eylesün me’vâ 
Şâm u seher gezsün mest-i bî-pervâ 
Seyr eylesün alsun tâ feyz-i Feyyâz 

3. Ey ‘âşık-ı şeydâ ey kalb-i sâde 
Terk eylegil kâmın râh-ı pervâde 
İkâmet isteyen kûh-ı sevdâda 
Gerekdir kim olsun meslûbü'l-agrâz 

4. Tabîb-i ‘aşkdan isteyen şifâ 
Terk eyle emrâz-ı hubb-i mâ sivâ 
Tıbhâne-i ma‘nâdan virmezler devâ 
Derdine çıkmasa kalbinden emrâz 

5. Başına talebde geldi kıyâmet 
Sâbit-kadem oldun itdiıı ikâmet 
Bir ayâg çekmedin çekdin riyâzet 
Ey Seyyid Nigârî ey merd-i Murtaz 

XVI 

1. Şâm u seher çeşm [ü] dili ebruya 

Gerek erbâb-ı dil itsün irtibât 
Gice gündüz bakmak gerek meh-rûya 
Tâ kim hâsıl olsun feyz-i inbisât 

2. Râh-ı mahabbetde söyleyim bir pend 
Gûş-ı hûşa ey dil muhkem eyle bend 
Nice kim gürgden eyler gûsfend 
Agyârdan eyle gerek ihtiyât 

3. Tarîk-ı ülfetde bir pend-i kâmil 
Söyleyem hırz ile ey merd-i şâgil 
Vuk,f-ı kalbden olmagil gafil 
Agyâr ile nâçâr itsen ihtilât 

4. Tâ kim terk olmasa ülfet-i agyâr 
Dilde karâr itmez huzûr-ı dildâr 
Şâm u seher tâlib olmasa gam-hâr 
Husûl-ı matlabdan bulmaz bir neşât 

5. Ey Seyyid Nigârî terk eyle kârı 
Mücerred ülfetin ol talebkârı 
Sanma kim âsândır ‘aşk-ı dildârı 

Ennehû es‘ab min hartı'l-katât 

XVII 

1. Fikr-i agyârdan müşkildir halâs 
Tâ ki ülfet-i yâr olmasa hâfız 
Fi'l-hakîkat mümkin degül istihlâs 
Tâ ki fıkr-i dildâr olmasa hâfız 

2. Mümkin mi çekilmek kibr ü riyâdan 
Mümkin mi kesilmek hubb-i dünyâdan 
Mümkin mi üzülmek gayr-ı Hudâdan 
Tâ ki mihr-i nigâr olmasa hâfız 

3. Mahabbet eylersin ehl-i dünyâya 
Ülfet eylemezsin bir gün Mevlâya 
Âh vâh ile ‘ömrün gider hevâya 
Eltâf-ı Keremkâr olmasa hâfız 

4. Bir dem kurtarmazsın hubb-i dünyâdan 
Feyz-yâb olmazsın mihr-i Hudâdan 
Ma‘âza'llâh üzülürsün Mevlâdan 
Şefkat-i Kirdigâr olmasa hâfız 

5. Ey Seyyid Nigârî huzûr-ı Bârı 
Kim bulur bulmasa mihr-i dildârı 

Kimdir terk eyleyen hubb-i agyârı 
Mahz-ı Perverdigâr olmasa hâfız 

XVIII 


1. Ey tâlib-i vuslat ey ‘âlî-himmet 
Cevz [ü] mevz-i râha olmagil kâni‘ 
Her bir gördi[gi]ne kılma kanâ‘at 
Matlab-ı a‘lâya olmagil mâni‘ 

2. Mihir tâliblerin şems ü mâhıdır 
İhlâs-ı güzide kıble-gâhıdır 
Her kâr u kirdârm pâdişâhdır 
San‘at-ı mahabbet ülfet-i sâni‘ 

3. Kanâ‘at eylemez sâhib-i himmet 
İstikrâr eylemez tâlib-i rü’yet 

Tâ kim şâm u seher nûrü'l-hakîkat 
Tûr-ı tevellâda olmasa lâmi‘ 

4. Ehl-i irâdetler gelsün meydâna 
Söyleyem bir nükte hûb habîbâne 
‘Urûc eylemezler ‘arş-ı îkâne 
Mi‘râc-ı himmet olmasa râfT 

5. Sâye saldı sana hümâ-yı himmet 
Tâ kim hâsıl oldı binâ-yı devlet 
Ol sâyeden oldun bây-ı cenTiyyet 
Ey Seyyid Nigârî ey merd-i câmi‘ 

XIX 


1. Bir şenTi yandursa âteş-i sevdâ 
Ey erbâb-ı taleb istemez ol yağ 
Her şeye gâlibdir kudret-i Mevlâ 
Bî-zeyt hâsıldır nûr-ı şeb-çerâğ 

2. Ey ashâb-ı safâ ey pâk-nihâd 
Söyleyem bir müjde kalbin olsun şâd 
Böyle kim söndürmez bâd-ı bî-bünyâd 
Ülfet-i Mevlâdan yansa bir çerâğ 

3. Ey deli dil ey mecnûn-ı zamâne 
Dâğ-ı dildir ‘âşıklığa nişâne 
Eğer ‘âşıksan merd-i merdâne 

4. Zâhid kim dutmayup şehper-i sevdâ 
‘Âşık gibi olsun tâlib-i ‘Anka 

Ser çeküp cifeden eyler mi pervâ 
Kûh-ı Kafa mürg-ı kerges mürg-ı zâğ 

5. Tarîk-ı sevdâda bulmuş bir hevâ 
Serin yüz göstermiş hayme-i Leylâ 
Tâ başına çatmış keyf-i temâşâ 
Ey Seyyid Nigârî ey ehl-i dimâğ 

XX 

1. Ey tâlib-i kamet kıl istikâmet 
Ser çekme serv tek kameti kıl kâf 
Sahrâ-yı talebde eyle ikâme 

Tâ görünsün ‘Ankâ şehen-şâh-ı Kâf 

2. Söyleyem bir nükte ehl-i ikâmet 
Tasdik itsün bum ol elif kâmet 
Bulmasa cân içre tâ istikâmet 
Jeng-i agyârdan olmaz kalb sâf 

3. Âferîn fırka-i ehl-i ‘irfâna 
Cân nisâr itdiler mihr-i cânâna 

Her kim ki serbâzdır gelsün meydâna 
Yoksa kim zâhid tek eylemesün lâf 

4. Zâhidin bu ‘ilme yokdur îmânı 
Erbâb-ı dil söyler ders-i ‘irfânı 
Zâg u zagan bilmez harf-i Kur’ânı 
Lahza lahza okur şevk-ıla huttâf 

5. Şeydâ gerek olsun hevâ bülbüli 
Tâ kim alsun bâğ-ı sevdâdan güli 
Seyyid Nigârînin kesilsün dili 
Bu sözlerde eğer söylerse hilâf 

XXI 

1. Zehr-âb-ı gamma ey bağrı pür-hûn 

Mücerred şarâb-ı şevkdır tiryâk 
Hayme-i Leylâya ey merd-i mecnûn 
Râh-nümûnundur Zeyd-i iştiyâk 

2. Elinde olmasa şâhîn-i himmet 
Firâr itmez elbet gurâb-ı firkat 
Cilvelenmez dilde tezerv-i vuslat 
Olmasa başında şehbâz-ı eşvâk 

3. Sâkî-i aşkdan ey bağrı kebâb 
Çekmesen dem-â-dem câm-ı pür-şarâb 
İçmesen pey-â-pey mey-i bî-habâb 
Cem‘ olmaz serinde keyf-i pür-ezvâk 

4. Karâr-gîr olmaz hayme-i dildâr 
Âteşlenüp yanmaz hâne-i agyâr 
Kâr hâsıl olmaz ey tâlib-i yâr 
Tâ olmasa hâsıl dilde ihtirâk 

5. Hûrşîd-i ‘aşk ile oldun hem-sâye 
Tâ kim mihr-bânlık eyledin aya 
Bakar şâm u seher gözün Leylâya 
Ey Seyyid Nigârî ey merd-i müştâk 

XXII 

1. Gerçi hatar-nâkdır tarîk-ı dilber 

Fikr eyleme bir dem olmagil gam-nâk 
Şevk-ıla dem-â-dem eylegil ezber 
Dilberi, vehimden olsun kalbin pâk 

2. Gûşe-i kalbine gelse bir hatar 
Râh-nümûnuna eyle bin nazar 
Tâ kim hâsıl olsun sende bir eser 
Olmasun bir zerre kalb-i hatar-nâk 

3. Eyle sarf eyle kim dili dildâra 
Zerre kadar yer kalmasun agyâra 
Deşt-i tevellâda ol zehr-i mâra 
Râbıta-i kalbdir mücerred tiryâk 

4. Deryâ-yı ‘aşk içredir bî-misâl 
Ele gelmez tâ kim olmasa dil lâl 
Eyle bir mahviyyet eyle bir zevâl 
Gerekdir kim olsun gevher-i idrâk 

5. Seyr itdin şîrâne deşt-i sevdâyı 
Dolaşdm merdâne kûh u sahrâyı 

Lâübâlî gezdin mülk-i Leylâyı 
Ey Seyyid Nigârî ey merd-i bî-bâk 

XXIII 

1. Şâm u seher ey dil vech-i dildâra 
Sarf eyledin nazar kim oldun mâil 
Zerre kadar yer kalmadı agyâra 
Gösterdi yüz dilber mahv oldı hâil 

2. Çâker eylemiş kim seni bir şâhid 
Hâsıl olmuş sana ülfet-i câvîd 
Şükr eyle kim buldun devlet-i Hâlid 
Ey deli dil ey bende-i İsmâîl 

3. Kemâl-i ‘aşka kim eyledin îmân 
Yüz gösterdi sana yakîn-i cânân 
Server-i hûbâna bahş eyledin cân 
Bahş eyledi sana rûh-ı şemâyil 

4. Girdin kim meydâna merd-i merdâna 
Virmedin bâc Tehemten-i Destâna 
Eyledin kim tâ hizmeti şâhâna 
Şehen-şâhdan geldi sana hamâyil 

5. Oynadursun geh top kılursm cevlân 
Çekersin ki çili atarsın peykân 

Ey Seyyid Nigârî ey merd-i meydân 
Ey fenn-i hünerde üstâd-ı kâmil 

XXIV 

1. Kim çeker zahmet-i deşt-i Hicâzî 
Kim gider Ka‘be'ye kim giyer ihrâm 
Kim keser kurbân kim kılur namâzı 
Olmasa hakikat kim eyler bayram 

2. Kim dutar ‘âlemde dest-i sâkını 
Kim çeker bâdenin iştiyâkım 
Kim bulur devlet-i zevk-ı bâkını 
Kim olur bâde-hâr kim eyler ikrâm 

3. Kim sever yâri kim çeker iştiyâk 
Kim ister dîdârı kim olur müştâk 
Kim temâşâ eyler kim bulur ezvâk 

Kim subh zevk eyler kim eyler ahşâm 

4. Kim yakar ‘aşk-ıla kalb yağını 
Kim çeker şevk-ıla ciğer dâğını 
Kim öper sâkînin gül ayağını 
Kim eyler hâne-i sahbâya ikdâm 

5. Öpdün ayağını bir şarâbdârm 
Dolandın başına bir şirîn-kârm 
Sarf itdin bir câma devlet-i varın 
Ey Seyyid Nigârî ey ‘âşık-ı câm 

XXV 

1. Kim dosta dâmenim yetür murâda 
Ey tâlib-i Leylâ ey dil-i pür-hûn 
Sahrâ-yı bî-tâda kûh-ı sevdâda 
Hizmet eyler bana Ferhâd u Mecnûn 

2. Ol kim Bîsütûnı eyledi bünyâd 
Kûhkenin evin eyledi berbâd 
Ey deli dil seni eyledi Ferhâd 
Ol leb-i şirin ol ‘ârız-ı gülgûn 

3. İstemez şevketi câhı celâli 
Terk eyler dünyâyı mâlı menâlı 
Bulur kumrî-âsâ makâm-ı ‘âlî 
İsteyen bir serv-i kâmet-i mevzûn 

4. Murahhasdır söyler dil-i âzâde 
Harîdârı yârin hadden ziyâde 
Bilmezem bî-perde şehr-i mezâda 
Vechi nedir çıkmaz ol dürr-i meknûn 

5. Şâm u seher gezdin kûh-ı sahrânı 
Gördün mi Şîrîni zülf-i Leylânı 
Ey Ferhâd-ı evvel Mecnûn-ı sânı 
Ey Seyyid Nigârî cünûn-ı bî-çûn 

XXVI 

1. Bend eylemiş ey dil seni bir hâle 

Tâ başına çatmış kemend-i gîsû 
Şâm u seher salmış yüz bin hayâle 
Bir hilâl eylemiş mihr-i dü ebrû 

2. Ref oldı perde keşf oldı hâyil 
Öpdün kim dergâh-ı Şâh-ı İsmâ‘îl 
Devlet-i Hâlidden geydiıı hamâyil 
Ey dil-i çâker ey gulâm-ı Hindû 

3. Bâğ-ı sevdâ içre didin yâr ey yâr 
Keşf oldı âhir kim gonçe-i esrâr 
Gördün kim söylersin mürg-ı kumrî-vâr 
Serv-i lika üzre şevk-ıla kû kû 

4. Gezerdin dîvâne kûh u sahrâyı 
‘Aşk-ıla söylerdin Leylâ Leylâyı 
Irakdır sanurdun yâd-ı hercâyî 
Her yerde söylerdin ‘aşk-ıla yâ Hû 

5. Ey mîr-i hançer-gîr ey mîr-i şemşîr 
Ey mîr-i meydân-gîr ey mîr-i şîr-gîr 
Şikâr eylemişdir seni bir nahçîr 

Ey Seyyid Nigârî ey sayd-ı âhû 

XXVII 

1. Açılmaz ‘ukde-i şâm-ı ziilf-i yâr 
Değmese âşüfte âh-ı sııbh-gâh 
Te’sîr itmez yâra açmaz ruhsâr 
Yandurmasa ey dil âh-ı ciger-gâh 

2. Pey-â-pey cehd eyle ey tâlib-i yâr 
Bî-kâr u bî-kirdâr hâsıl olmaz kâr 
Müşg-efşân olmaz kâkül-i dildâr 
Kılmasan bend bend şevk-ıla bin âh 

3. Târîk-i sevdâda bir ‘aceb gördüm 
İhtiyârım olmaz olmasa derdim 
Âferîn âferîn bir kula her dem 
Söyler Allâh Allâh olur ehlü'llâh 

4. Böyle kandurupdur pîr-i irşâdım 
Böyle ders virüpdür güzel üstâdım 
Mukarreb-i dergâh olmasa hâdim 
Esrâra haberdâr eylemez ol şâh 

5. Sad âferîn aldın pirden himmet 
Eyledin ol şâha ‘aşk-ıla hıdmet 

Buldun âhir şükr eyle kim ‘abdiyyet 
Ey Seyyid Nigârî ey ‘abd-i âlih 

XXVIII 

1. Gezdim kûh u deşti serimde sevdâ 
Çağırdım Şîrîni zülf-i Leylânı 
Söyledi bu mazmûn[ı] hâtif-i gûyâ 
Ey Ferhâd-ı Evvel Mecnûn-ı Sânı 

2. 01 kadar bî-ârâm ol kadar gam-gîn 
Şâm u seher gezdim el virdi temkin 
İşitdim bir âvâz böyle k'ey miskin 
Şükr it buldun ol devlet-i ikanı 

3. Ayağ çekdim dünyâ ve mâ fîhâdan 
îkâna irişdim terk-i sevdâdan 
Yakîn-i ‘Ankâdır garaz sevdâdan 
Yoksa kim bir kimse görmez ‘Ankânı 

4. Her dem dilberâne girer meydâna 
Bakmaz Nerîmâna İbn Destâna 
Virmez göz Behrâma virmez Şîrâna 
Şikârını bu ‘arsanın merdânı 

5. Kadem basdm tâ kim râh-ı sevdâya 
Göz virmedin dünyâ ve mâ fîhâya 
Yüz fenâya virdin irdin bekaya 

Ey Seyyid Nigârî ey merd-i fâni 

839 

el-Mukaffât bi-gayri tertîb 

I 

1. Kiprigi peykânım kaşı kemânım 
Aldı ele okm çekdi ki yaya 
Çeldi şikâr-gâha okladı câmm 
Yakdı avm atdı yayın havâya 

2. Şa‘şa‘a-i sevdâ mihr ü mâhımdır 
Ebrû-yı dil-ârâ kıblegâhımdır 
‘İzâr-ı dil-rübâ nazar-gâhımdır 
Âfıtâba nazar kılmazam âyâ 

3. Dildârsız ey dil alma bir nefes 
Âh itme haberdâr olmaya bir kes 
Güftâr-ı agyâra eyleme heves 
Telef idüp ‘ömri düşme hûy hâya 

4. Âferîn âferîn şevket ü şâna 
Gelmedi cihâna böyle şâhâne 
Bildi gelür bir âfet-i zamâne 
Tâb itmedi ‘îsâ kaçdı semâya 

5. Ey Seyyid Nigârî şâh-ı enbiyâ 
İçirmiş mey sana mey-i Mustafâ 
Anun-çün söylersin böyle dil-rübâ 
Dem-be-dem saçarsın dürr-i bî-gâye 

II 


1. Zabt eyler dünyânı alur serâpâ 
İskenderlik eyler cihâna zülfün 
Çâker eyler Hind ü Habeş şâhmı 
Hükm eyler Hıtâya hâkâna zülfün 

2. Fırsat virmez Cemşîd Cemi hâr eyler 
Ferîdûn elinden âh u zâr eyler 
Tahtını Dahhâkin târ-mâr eyler 
Fermân eyler Şâh-ı mârâna zülfün 

3. Bend eyler Behrâmı atar meydâna 
Göz açdırmaz Tehemten-i Destâna 
Bir zerre bahş idüp şâh-ı merdâna 
Elburz-ı hünerden merdâna zülfün 

4. Ta‘n eyler kâkülün müşg-i Hıtâya 
Töhmet eyler bûy-ı güli hamrâya 
Tâ ki bir telini virür hevâya 
Virme elin dest-i Selmâna zülfün 

5. Şâne tek bağrın yarar şân eyler 
Arturur derdini firâvân eyler 
‘Akim Nigârînin perîşân eyler 
Dökülende çîn çîn bir yâna zülfün 

1. Gönül sermest düşüp kendisin bilmez 
Bilmezem beng atup bâ eynek bâde 
‘Akim bâda virüp dilin hevâya 

Yâ bir sanem sevüp yâ rûy-ı sâde 

2. Gam leşkeri bana kaldurup ‘alem 
Yazup mâcerâmı düketmez kalem 
Her bir derd-mende yetişüp elem 
Benim derdim düşüp hadden ziyâde 

3. Cevlengâh-ı şehsüvârı görmege 
Seyr-i nigâh şehriyârı görmege 
Taht-gâh-ı şeh-nigârı görmege 
Herkes atlu gider ben de piyâde 

4. Tay itdim sahrânı mürg-ı ‘Ankânı 
Çıkdım Kâf-ı ‘aşka seyr itdim anı 
Katre katre gezdim heft ‘ummânı 
Buldum bir gevher ka‘r-ı deryâda 

5. Herkesin dünyâda var bir yârı 
Gîce gündüz amudadır efkârı 
Ser-i zülfün hakkı Seyyid Nigârî 
Senden gayrı bilmez dâr-ı dünyâda 

IV 


1. Ey âfet-i câmm ol sitemgâha 

Hiç kimse gelmese ben hâ gelürem 
Ta‘n ü töhmet itdürmezem bed-hâha 
İtmezem çevrinden hûy hâ gelürem 

2. Kimdir ey Şîrînim ben gibi Ferhâd 
Cân virsün ‘aşkında itmesün feryâd 
Gelmesün mübâşir gelmesün cellâd 
İzdihâm olmasun tenhâ gelürem 

3. Düşmüşem dâmen-i ülfetin tâ kim 
Yokdur ey âfetim katiden bâkim 
Yazmasun müsevvid itmesün hâkim 
Kanıma bir fetvâ inhâ gelürem 

4. Benim belâ-keş-i nâdir-i devrân 
Dem-be-dem gözümden saçılur al kan 
Gündüzler gelmezem ey meh-i tâbân 
Seg-rakîb görmesün şebhâ gelürem 

5. Ey Nigârî di ey şeh-i hûbânım 
‘Arsa-i sevdâda dökülse kanım 
Berbâd olsa ‘ömrüm üzülse câmm 
Çekmezem hiç bir dem heyhâ gelürem 

V 


1. Nice aglayam kılmayanı feryâd 
Giriftâram ‘aşkın bî-nevâsıyam 
Leylinindir Mecnûn Şîrînin Ferhâd 
Ben de şehnigârm mübtelâsıyam 

2. Neylerem dünyâyı neylerem mâlı 
Neylerem Keşmîri neylerem şâlı 
Ben divân-ı ‘aşkam zülfün pâmâlı 
Server-i hûbânm bir gedâsıyam 

3. Halka-i rindânm çalaram nâym 
Giriftâram ‘aşkın çekerem yayın 
Tam m azam mezheb bilmezem âyin 
Kilîsâ-yı ‘aşkın Mesîhâsıyam 

4. Zâhiri Melâmî bâtını bî-kîn 
Peymânesi memlû bâdesi rengin 
Sahn-ı meyhânede seccâde-nişîn 
Zümre-i rindânm muktedâsıyam 

5. Ey Seyyid Nigârî ey ‘aşkı tugyân 
Ey ‘âşık-ı şeydâ ey kârı efgân 
Kârvân-ı ‘aşka benem sâr-bân 
Ferhâd u Mecnûnun reh-nümâsıyam 

VI 

1. Bülbül tek uyandım bir seher nâgâh 

Gördüm uğramışam bir gül-‘izâra 
Alışdım dem-be-dem yakıldım eyvâh 
Tutuşdum bend bend nâr-ı hezâra 

2. Gördiler beni kim hâli perîşân 
Cem‘ oldı Eflâtûn Aristû Lokmân 
Nabzıma el urdı bir bir tabîbân 
Didiler dermân yok buna ne çâre 

3. Feleği ser-geşte eylemiş ünüm 
‘Arş-ı mu‘allâda oynar tütünüm 
Uçupdur sitârem batupdur günüm 
Ne çâre eyleyem ben güni kara 

4. Zehr-âbım çekdim zülf-i şehmârm 
Fitnesine düşdüm çeşm-i sehhârm 
Vakt ki uğradım dârına yârin 
Hallâc tek oldum çekildim dâra 

5. Ey Seyyid Nigârî ey ‘âşık-ı zâr 
Ey esîr-i sevdâ derde giriftâr 
Bilmedin mi eyler seni târ-mâr 
Bes nişün uğradın kûy-ı nigâra 

VII 

1. Ol çeşmi sehhârım zülf-i şehmârım 
Efsûn ile gitdi beni dâğıdan 
Târ-mâr eyledi koymadı varım 
Kurtarmak mı olur beyle yağıdan 

2. Geldi kim meydâna ol mîr-i kallâc 
Eyledi bağrımı hadeng-i târâc 
Tepretdi atını oynatdı kıykac 
Gehî soldan atdı gehî sağıdan 

3. Ne çâre eyleyem ben güni kara 
Çâre ne elinden ‘âşık-ı zâra 
Aldı ele yayı çıkdı şikâra 

Bir ok urdı bana ciğer dağıdan 

4. Hayâlimde zülüf ‘ârız-ı dilber 
Dilimde ve'l-Leyl ü ve'd-Duhâ ezber 
Şâm u seher uymaz ya‘nî ser-â-ser 
Ders okur Kur’ân gözüm ağıdan 

5. Ey Nigârî ‘ömrüm irişdi pâye 
Salmadı başıma ol serv sâye 

Cân nisâr eylerem peyk-i sabâya 
Haber virse bir gün Karabağıdan 


VIII 

1. ‘Aşkın kânı Karabağdır mekânım 
Bülbül-i şeydâyam cennet yerimdir 
Evvel başdan kara kaşlı bûstânım 
İmdi gülistânım kara pîrimdir 

2. Sineme çekilen kara dâğımdır 
Yandıran ‘âlemi gör ne çağımdır 
Kara bağrım kanlu kara bâğımdır 
Gözlerinden akan yaş terimdir 

3. Yâdigârım olsun ehl-i sevdâya 
Güftâr-ı derdimi eylesün mâye 
Şâm u seher âhım ünim bî-gâye 
Dergeh-i dildâra berg ü berimdir 

4. Luft-ı İlâhînin nazar-gâhıyam 
Erbâb-ı sevdânm kıble-gâhıyam 
Mülk-i melâmetin pâdişâhıyam 
Hâk-i pey-i dilber tâc-ı serimdir 

5. Dükenmez mi derdin yok mı bir çâre 
Yakılursm şâm u seher odlara 

Sabr eyle bî-çâre ey güni kara 
Ey Seyyid Nigârî Mevlâ kerimdir 

IX 

1. Neyleyem ey yârân bir lâle ‘izâr 
Târ-mâr eyledi ‘âr u vârımı 

Bir lebleri gülnâr adı Şehnigâr 
Kesdi tâkatımı ihtiyârımı 

2. Kesilüp tâkatım kalmayup ârâm 
Ne çâre eyleyem bir kebk-i hırâm 
Açupdur sinemi görünür yaram 
Seyr eyleyin yaramı dil-fıgârımı 

3. Bülbül oldum imdi bir gül-‘izâra 
Bakmazam agyâra bakmazam hâra 
Ger müşterim olsa bin meh-pâre 

Açdırmazam çeşm-i güher-bârımı 

4. Karabağdan ırağ degül maralım 
Sahrâ-yı kaynagda oynar gazâlım 
Kara kaşlı ilinde Şîrîn misâlim 
Şâm u seher çeker intizârımı 

5. Artupdur mihnetim artupdur nârım 
Âteş-i hasretle yakılmış varım 

Ey Seyyid Nigârî kesilmez zârım 
Görmeyince rûy-i gül-nigârımı 


X 


1. Dîvâne gönlümün oldı dîvâne 
Her kim gördi ise Şehnigârmı 
Ne çâre bî-çâre oldı pervâne 
Câm yanmış yakdı ‘âr u varını 

2. Bülbül gibi gül gül dir kan ağlar 
Arturur derdini firâvân ağlar 
Yandırır ‘âlemi yan yaman ağlar 
Gören dil-rübâmm gül-‘izârmı 


3. Artupdur gönlümün derd-i yamanı 
Kim yanup âteş-i hasretle câm 
Ne çâre söylesün derd-i hicrânı 
Haberdâr eyleyin gelsün yârını 

4. Hasta gönlüm ister sohbet-i yârın 
Lehce-i güftârm kebk-reftârm 
Yanmaz mı sormaz mı ‘âşık-ı zârm 
Gelmez mi görmez mi giriftârmı 

5. Ne çâre eyleyem gelmişem dâda 
Eyleyin bir çâre yetin imdâda 
Ya öldürün ya yitürün murâda 
Kesin Mîr Hamzanm âh u zârım 


XI 


1. ‘Aşkında bulmuşam eyle bir hâlet 
Doğrudur ki bî-had deryâyam disem 
Seyr iderler her dem bulunmaz gayet 
Yeridir dükenmez sahrâyam disem 

2. Dükenüpdür kirdâr kalmayupdur kâr 
Terk olupdur nâmûs mahv ulupdur ‘âr 
Hüveydâdır kimse eylemez i nk âr 
‘Âleme sığışmaz sevdâyam disem 

3. Sâgarımdır sâde şarâbımdır sâf 
Sâdıkım ‘aşkımda eylemezem lâf 
Bâver eyler bana ashâb-ı insâf 
Her kim içer içsün sahbâyam disem 

4. Sâkî-i ‘aşkdan aldım sermâye 
Sanmayın kârımda beni bî-mâye 
Tasdik eyler beni ehl-i sevdâya 
‘Âlemde bî-bedel bî-tâyam disem 

5. Şarâb-ı hüsnden almışam mâye 
Anun-çün bulunmaz ‘aşkımda gaye 
Ey Seyyid Nigârî be-hakk-ı âye 
Doğrudur güftârım ma‘nâyam disem 

XII 

1. Ne bilür girmeyen ‘aşk âteşine 
Kerem tek ne Aslı sûzânesiyem 
Ne anlar gelmeyen sevdâ başına 
Mecnûn tek ne Leylî dîvânesiyem 

2. Esîr-i ‘aşkıyam zübde-i cânm 
Bend-i zencîriyem zülf-i cânânm 
Server-i hûbânm serv-i revânm 
Bende-i dergâh-ı şâhânesiyem 

3. Benem ser-defter[i] tugrâ-yı ‘aşkın 
Benem şeh-süvâr[i] gavgâ-yı ‘aşkın 
Benem deryâgeri deryâ-yı ‘aşkın 
[Ben hem] gavvâsıyam dürdânesiyem 

4. Mahfî degül ‘âlem bilür hüveydâ 
Nisâr eyler gönlüm bâde-i sevdâ 
Sâye-i hüsnünde ey büt-i zîbâ 
‘Âşık-ı şeydânm meyhânesiyem 

5. Kesilüp tâkatım kalmayup karâr 
Ne çâre eyleyem yokdur ihtiyâr 

Ey Seyyid Nigârî diyem âş-kâr 
Bir şem‘-i cemâlin pervânesiyem 

XIII 

1. Ne mededdir nigâr nigâr dimekden 
Kalmayupdur cânda ihtiyâr yeri 
Kanlar udup bağrım başın yemekden 
Hasta gönlüm olmuş âh u zâr yeri 

2. Şâm u seher yandım ‘aşk âteşine 
Gark oldum ser ü pâ dîdem yaşma 
Kûh-ken tek çıkdım dağlar başına 
İmdi meskenimdir [ol] kûhsâr yeri 

3. Dâd elinden dâd ey kaşı kemânım 
Tok olmuş peykânm ki içmiş kanım 
Yanmış ciger-gâhım dağlamış câmm 
Sahrâ-yı sinenidir lâlezâr yeri 

4. Câna geldim derdim söyleyem nâ-çâr 
Cennet-i kûyunda görünür agyâr 
Vechi nedir söyle ey lâle-ruhsâr 
Niçün olmış gülistânm hâr yeri 

5. Sahn-ı meyhânede yandurur fânûs 
Deyr-i mahabbetde çaldurur tâ kus 
Mahv olup hayâsı kalmayup nâmûs 
Yokdur Seyyid Nigârîde ‘âr yeri 

XIV 

1. Bir gonçe gülün târ-mârıyam 
Görem âbâd olsun ol Karabağı 
Bir güzel kebekin giriftârıyam 
Şenliğin olsun dağı bâğı avlağı 

2. Gözlerimden her dem kan yaş dökülür 
Serv tek kametim yay tek bükülür 
Sineme çâr-pâ dâglar çekilür 
Yâdıma düşdükce Çilgiz yaylağı 

3. Hûbları hûrîdir melek-manzardır 
Sözleri şîrîndir şehd ü şekkerdir 
Cennetü'l-me’vâdır Havz-ı Kevserdir 

Karkaş yaylağı vü Hamza bulağı 

4. Kûh-ı sevdâ üzre eylerem feryâd 
İmdâdıma gelmez sâkin-i evtâd 
Dem-be-dem bin tîşe eğer bin Ferhâd 
Çalsalar eksilmez sinemin dâğı 

5. Nesl-i İsmâ‘ilsin aslı ‘Arabsm 
Âl-i Muhammedsin âl-i nesebsin 
Müntehıbsin silsile-i zehebsin 
Ey Seyyid Nigârî ey Karabağî 

XV 

1. ‘Âşık oldum yine tâze 
Bir nev-cüvâne cüvâne 
Kanı bir ehl-i dil yaza 
‘Arzım cânâne cânâne 

2. Gam elinden gideyim dâde 
Derdimdir hadden ziyâde 
Yalvarıram virme bâda 
Zülfın selmâne selmâne 

3. Cüdâ düşdüm illerinden 
Kesmedim göz yollarından 
Zülf-i Leylâ illerinden 
Gezerim dîvâne dîvâne 

4. Bilmezem kim ol keremkâr 
‘Afvı ider mi günâhım var 
Yalvarıram mâr tek zâr 
Her dem yelmâne yelmâne 

5. Kurdum ülfetin binâsm 
Yıkdım dünyânın esâsın 
Nigârî ‘aşkın sahrâsm 
Gezdim merdâne merdâne 

XVI 

1. ‘Aklımı ey gül-i handân 

Atdm hevâya hevâya 
Eyledim bülbül tek efgân 
Düşdüm âh vâya âh vâya 

2. Kayd-ı zülfünde ey mâhım 
‘Arşa yetişüpdür âhım 
Murahhas it pâdişâhım 
Beni bir âye bir âye 

3. Ladindir ‘ömrüm safâsı 
Ağzındır derdim şifâsı 
Ey sanem zülfün hevâsı 
Elde sermâye sermâye 

4. Bend bend geldim hurûşa 
Zevki yetürdüm sürûşa 
Mâil oldum coşa coşa 
Lebi hamrâya hamrâya 

5. Dersin almış râhberden 
Mushaf-ı rûy-ı dilberden 
Nigârî her dem ezberden 
Okur bin âye bin âye 

XVII 

1. Gezerken uğradım nâgâh 
Kaşı kemâne kemâne 
Beni ser-tâ-kadem bi'llâh 
Dizdi peykâne peykâne 

2. Gözlerimden akar alkan 
Ciger-gâhım dolu peykân 
Bağrım başın kaşı kemân 
İtdi nişâne nişâne 

3. Cigerimdir pâre pâre 
Yüregimdir yara yara 
Sabâ yalvara yalvara 
Söyle cânâne cânâne 

4. ‘Arz itdim ehl-i safâya 
Derdimi ol bü'l-vefâya 
Didi git ben bî-nevâya 
Pîr-i mugâna mugâna 

5. Öpdüm mugânm destini 
Çekdim bâde-i mestini 

İçdim mey-i elestini 
Ciger-gâhım kana kana 

6. Nigârî-i hûb-zebânı 
Gördüm fasîhu'l-beyânı 
Söyledim derd-i Leylânı 
Yazdı dîvâne dîvâne 


XVIII 


1. Görmezem kim ‘arz eyleyem 
Yâre derdimi derdimi 
Görse bilür ne söyleyem 
Ruh-ı zerdimi zerdimi 

2. Gün virmedi bana rakîb 
Kûyundan olsun bî-nasîb 
Görgeçin el çekdi tabîb 
Âh-ı serdimi serdimi 

3. Ne eyler bana yâr eyler 
Zülfıni zer-nigâr eyler 
Gör ne gevher nisâr eyler 
Gözim merdümi merdümi 

4. Görün bana yâr neyledi 
Neyledi güzel eyledi 
Derinde gördi söyledi 
Gelip derdimi derdimi 

5. Güftârmı kand eylemiş 
Târmı kemend eylemiş 
Nigârî derbend eylemiş 
Bî-had merdümi merdümi 


XIX 


1. Sebebsiz ‘âşık ey yârân 
Çeker mi cevr-i hicrânı 
Kafesde olmasa bülbül 
Terk ider mi gülistânı 

2. Beni söyletme ey cânân 
Bâğ cefâsın çeken bâğbân 
Çekerse âzâr-ı hicrân 

3. Avcı gezer avım izler 
Bülbül gülistâm gözler 
Tepretme yaramı sızlar 
Döndürme ben bî-nevânı 

4. Kazâdandır çün bu sevdâ 
Olmaz kazâ ile gavgâ 
Ey ‘azizim benem gûyâ 
Bu vaktin pîr-i Ken‘ânı 

5. Sığındım ‘aşk-ı nigâra 
Yalvardım Perverdigâra 
‘Arza virdim Kirdigâra 
İstedim derde dermânı 

840 . 

Seyyid Nigârî'nin Karakaşlu Ahmed Efendi'ye Yazdığı Mektubun 

Sûretidir 

Mef ûlü Fâ‘ilâtü Mefâ‘îlü Fâ‘ilün 

Sûy-ı nigâr-ı men ki bered nâme-i merâ 
Kez âteş-i dilem ne pered mürg der hevâ 

Mef ûlü Mefâ‘ilün Fe‘ûlün 

1. Ey nâme-i gülsitân-ı hicrân 
Uçmağa giderler ‘andelîbân 

2. Ya‘nî Karabağ-ı mürg-zâra 
Ol reşk-i behişt-i sad-hezâra 

3. ‘Azm eyledi ‘âşıkân-ı dîdâr 
Gel cünbüşe ger harâretin var 

4. ‘Azm eylegil imdi eyle pervâz 
Bülbüller ile olup hem-âvâz 

5. Sa‘y it gice gündüz eyle devrân 
Ol reşk-i behişte eyle tayrân 

6. Ol vakt ki hâsıl oldı maksûd 
Feth oldı sana ki bâb-ı mesdûd 

7. Ya‘nî ki müyesser oldı vuslat 
Ey Tûtînâme el-emânet 

8. Öp hâkini feth kıl kelâmı 
Toprağına bizden it selâmı 

9. Zîrâ ki kadîmi dârımızdır 
Cevlânma şeh-nigârımızdır 

10. Güftâra gelüp tekellüm eyle 
Ol ‘âlî-cenâba böyle söyle 

(s. 338-12) Ya‘nî bi'smihî sübhânehû; el-hamdü li'llâhi ve'l-minne tâ hâl-i 
tahrîr der dâire-i sıhhat ü salâmet (13) du‘â-gûy u müştâk-ı dîdâr-ı el-ah el-e‘az 
hestem. Cenâb-ı Mevlâ-yı Müte‘âl sebeb-i min esbâbi'l-(14) hayr-sâzed ki ‘an 
karîbi'l-hâl bilâ melâl mülâkât-ı dîdâr-ı el-ah el-e‘az be-hayr u hûbî (15) 
müyesser gerded, âmîn, bi-hurmeti serdâri'l-müştâkîn. Emmâ ba‘d hilkat oldı. 
Ya‘nî ‘âlem-i (16) künde letâif-i hamsem ki kalb u rûh u sırr u hafi vü ahfâdan 
‘ibâretdir. (17) Bâde-i iştiyâk u hayâlim, hâl-i ruhsâr u fikrim, dîdâr u zikrim, 
cân-bahş-ı dildâr (18) ve gerdenim zencîr-bend-i zülf-i nigâr; ve hilkat-i sânîde, 
ya‘nî ‘âlem-i ecsâmda ‘anâsır-ı erba‘am, (19) âteş-i mihr ü hevâ-yı şevk u âb-ı 
zevk u hâk-i mahabbet. Ve'l-hâsıl hilkat-i evvelde (20) ve sânîde vücûd-ı 
besâitım, ya‘nî letâif-i hamse-i mezkûrum ve vücûd-ı terâkîbim, ya‘nî bedenim 
(21) ve âsârım, ya‘nî harekât u sekenât u güftâr u reftâr u hâb u bîdârı muhtasarı, 
cemî‘-i (22) kâr u kirdârım mahzâ ‘aşk olup bî-ihtiyâr esîr ü giriftâr olduğımı 
her kimse görse (23) bilâ kayd-ı istidlâl fehm ü tasdik eyleyüp mübtelâ-yı dildâr 
u esîr-i yâr u ‘âşık-ı dîdâr (s. 339-1) u giriftâr-ı nigâr olduğımı bi'l-bedâhe ve'l- 
aşkâr bilüp hayfâ dîvâne-i sevdâ vü Mecnûn-ı bî- (2) pervâ ve ‘âşık-ı rüsvâ olup 
zâyi‘ ü âvâre ve bî-‘akl u serâsîme ve hevâ vü sahrâyı (3) ol hak diyü 
teessüfânem söyleyüp âteşime yandurdukları[?] ve yanduğunuz bi'l-âş-kâr 
maTûm (4) u şems-i tecellâ-yı İlâhîye şecere-i Sînâ vü Tûr-ı aTâda Hazret-i 
Mûsâ ‘alâ nebiyyinâ ve ‘aleyhi efzâlü's-salavât (5) ve ekmelü't-teslîmât olduğı 
gibi bu bende-i ‘âciz ü nâçiz ü zerre-vârma bir bende-i mukbil-i a‘lâ (6) ve 
şâyeste-i bâr-gâh-ı bâlâ, ya‘nî kenîz-i Fâtıma-ı Zehrâ, a‘nî nigâr-ı cilvegâh ve 
tecellâ-yı Mevlâda (7) olup esîr ü giriftâr u der-kemend ü zencîrine ‘aşk eylediği 
mahz-ı lutf u kerem (8) ve ‘inâyât u ihsânâtı olup kemâlât-ı dünyeviyye ve 
uhreviyye degül bel seyr ü sülük (9) ve vecd ü zevk ve terk ü tecrîd ve hayret ü 
vahdet ve istiğrâk u ‘avdet ü (10) ‘urûcât ü hurûcât ü mfrâcât ve fakr u fenâ vü 
beka ve ni‘met-i ‘uzmâlarm vüsûlüne (11) bâ‘is olduğı ashâb-ı basirete âş-kâr u 
hüveydâ, bu kazıyyeleri tahrîrden, tahdîs-i (12) ni‘metden mâ‘adâ garaz oldur ki 
bir şahs bir diyârda bir erbâb-ı keremden ikrâm-ı (13) kalîle nâil olup fıkr ü zikr 
ü şükründe olsa şükrân-ı ni‘met olur ve şükrân-ı ni‘met (14) olmaklık ne rütbe-i 
‘âlî oldığı erbâb-ı şükrün maTûmı. Pes mukaddime-i mezkûrdan (15) bi'l- 

bedâhe ma‘lûm oldı ki ben ki ol diyâr-ı maMûmede ol şâyeste-i mazhar-ı lutf-ı 
Hudâ (16) ve ol zât-ı ahsenü's-sıfâtm ‘aşkı ve mahabbeti ve giriftârlığı hissi ile 
nâil oldığım ni‘met-i (17) ebhâlarm fı'l-cümle ta‘dâd u tezkâr olmdı 
ma‘lûmunuz oldukda bi'l-bedâhe bilesiz ki (18) benim ol diyârm ve ol diyârm 
ahâlîsinin fikr ü zikrinden müfârakatim olmadığından mâ sivâ (19) anlardan 
‘azız ü mükerrem bir kimsem olmayup bel hayvânât u cemâdâtma giriftârlığım 
iktizâsmca (20) bi'z-zarûre mahabbetim[?] erbâb-ı ‘aşk u ashâb-ı mahabbet ve 
giriftâr-ı sevdâlarmm bi'l-hüveydâ (21) maMûmları ve bu tahrîrâtı cenâbmız 
tasdîk eyledikde, beni ol diyârda bilüp ve bâ-husûs (22) ol zât-ı hüsn-âyâtm hâl-i 
hayâtında dil-i sûzânım pervâne-i haymesi oldığım (23) gibi el-hâletü hâzihî 
rûh-ı revânım ‘andelîb-i ravzası oldığı bilâ şek velâ şiibhe (24)yakîn eyleyüp ol 
ravzaya ziyâret ve hidmet ve ihsânât ve'l-hâsıl cemî‘-i hasenât mahzâ (25) bana 
olması bi't-tahkîk bildikde ol hidmet ki ol makâm-ı rûhuma eyleyüp ve andan (s. 
340-1) ziyâdesine ‘azm ü cezm eyleyesiz. Ya‘nî sırrımı ya‘nî baş daşımı tesviye 
ve itmâm (2) itdikden ‘ilâve-i binâ-yı harem ü hisârıma himmet buyurasız. 
Cenâb-ı Mevlâ-yı Müte‘âl (3) himmet-i ‘âlîlerinize kusûr u küsûr u fütûr 
virmeyüp binâ-yı mezkûrun tesviye ve itmâmmı müyesser (4) eyleyüp bu gam- 
zedeni dilşâd ve sizleri ve sizlere mu‘âvin olanları ve zükûr u inâs (5) ve kebîr ü 
sagîr muhtasarı cemî‘-i ahâlî-i Karakaşı ki benim anlar ve anların bana ne 
derece (6) mahabbetimiz oldığım mahz bir mevlâ bilür iki cihânda mazhar-ı lutf 
u kerem ve ‘inâyât (7) u ihsânâtı eyleyüp dîdâr-ı dildâr ve temâşâ-yı dîdâr ile 
mesrûr ve behişt-i a‘lâ ve menzil-i (8) beka ve sâye-i Resûl-i Hudâda ârâmsâz u 
câygîr ve ber-karâr u pâydâr eyleye, âmîn, bi-hurmeti sultâni'l-mahbûbîn (9) ve 
bi-menzileti nâzi'l-ma‘şûkîn ve bi-mertebeti niyâzi'l-‘âşikîn ve ol harem-i 
muhteremin hâcet-gâh-ı (10) hâssa ve ziyâret-gâh-ı a‘lâ ve bârgâh-ı aksâ ve 
ravza-i icâbetü'd-du‘â olmasını (11) bi't-tahkîk inhâ vü i‘lâm her kimse 
tahrîrâtımı bi'l-hulûs tasdîk eyleyüp bi's-sıdk u ihlâs (12) ol ravza-i dil-ârâmı 
ziyâret eyleyüp nâil-i merâm u hâceti revâ olmasa, ben (13) erbâb-ı cerâyim ve 
bel el-‘iyâzü bi'llâh mehcûrlardan olam, Allâhümme yessirlenâ ziyâratehâ. 

841 . 

ÇÂYNÂME-i SEYYİD NİGÂRî 

Bismillâhirrahmânirrahîm 

Bu gülistân-ı hamd-ra‘nâdan bir gül-deste vü bûstân-ı şükr-zîbâdan 

bir şemâme-i dübeştedir. 

I 


Mef ûlü Mefâ‘ilün Fe‘ûlün 


1. ‘Âlemlere ey viren nizâmı 

Hamd sanadır şükr tamâmı 

2. Ben ‘âciz-i hamdem ey kerem-kâr 
Ne şükr ideyim sana sezâvâr 

3. Bende ne ki var ol şenindir 
Ne bâr u ne kâr ol şenindir 

4. Sen istemesen mecâlim olmaz 
Reftâra söze makâlim olmaz 

5. İstersen eğer olur makâlim 
Reftâr-ı şirîn-tere mecâlim 

6. Güftâr-ı nesir ü nazm-ı ‘âlî 
Her birisi la‘l ü dür misâli 

7. İstersen eğer olur hüveydâ 
Her birisi hûbter-i müheyyâ 

8. Senden dilerem ki beyle güftâr 
Lutf it ola hamdine sezâvâr 

9. Gerçi degülem bu kâra lâyık 
Ammâ oluram ne çâre şâyık 

10. Hamdin ile hûb kıl ‘ıyâlim 
Şükrün ile hûb-ter makâlim 

11. Ey Pâdişeh-i kerem kerem kıl 
Güftârımı hûb u muhterem kıl 

12. Tâ kim ola vasfına sezâvâr 
Güftâr-ı şirîn şirîn-ter eş‘âr 

13. Ger bende bu kâra yok siti‘dâd 
Senden umaram müdâm ola dâd 

14. Kirdârm eğer olursa kâbiliyyet [?] 
Hâsıl olur ol zamân o sâ‘at 

15. Yok dâdıııa şart bir şey ammâ 
Dâdmla olur heme hüveydâ 

16. Dâdmla bana nazar kıl Allâh 
Hamdin ile şâm ola seher-gâh 

17. Hamdinle ola müdâm kârım 
Şükrünle ola müdâm varım 

18. Ger senden ola bana ‘inâyet 
Güftârım ola be-gayr-i gayet 

19. Evsâfını nazm ider dem-â-dem 
Hamdinle olur müdâm hem-dem 

20. Sensiz ne makâl olur ne eş‘âr 
Ne hamd ü ne şükr-i şekker-efşâr 

21. Bes hamdin ile dilim müdâm it 
Şükrünle pey-â-pey iltizâm it 

22. Her dem bana lutf [ile] nazar kıl 
Güftârımı hûb u nîk-ter kıl 

23. Dâim beni eyleye nazar-gâh 
Lütfün heme şâm u her seher-gâh 

24. Hamdin ola mûnis-i müdâmım 
Şükrün ola yâr-ı subh u şâmım 

25. Ayâ açılur mı bu mu‘ammâ 
Meydâna çıkar mı bu temennâ 

26. Ey dil ne ‘aceb bu güft ü gûlâr 
Elbette olur bu ârzûlar 

27. Her ne dilesen dile kerem-kâr 
Elbet virür istesen ne kim var 

28. Hamd-ile olur müdâm kârın 
Şükr ile müdâm olur karârın 

29. Bâtıl mı olur bu ârzûlar 
Meccâne midir bu güft ü gûlar 

30. Senden taleb eylemek hüveydâ 
Lâzımdı velî ki gör Mevlâ 

31. Elbet virür ârzun tamâmı 
Hamd-ıla geçer günün müdâmı 

32. Hamd-ile olur müdâm ‘ömrün 
Şükr-ile geçer tamâm ömrün 

33. Hamdâne sözi mükemmel eyle 
Şükrâne kelâmı söyle böyle 

34. Ey tab‘-ı kelâm hamd ü şükrün 
Efzûn ola böyle fikr ü zikrin 

35. Gam çekme olur murâd hâsıl 
Sen kendi işinde olma kâhil 

36. Her lahza şirin şirin kelâmı 
Söyle ana böyle vir nizâmı 

37. Sâyende müdâm kâm-kârım 
Hamdinle müdâm karâr-dârım 

38. Hep güft ü gûyum senin hediyyen 
Güftâr-ı terim senin behiyyen 

39. Böyle diyüp ey senâkâr 
‘Aczini senâdan eyle ikrâr 

40. ‘Âcızlık ile terennüm eyle 
Âhir bu sözi tekellüm eyle 

41. Hamd eyle vü hamd-ile kelâmı 
Hatm eyle kıl Ahmede selâmı 


II. 

Bu cennetistân-ı şehenşâh-ı enbiyâdan bir deste gül ve çemenistân 
sürûr-ı asfîyâdan bir güldeste-i behcet-efzâ-yı dildir 

42. Ey sâkî bu dem dem-i tahıyyât 
Vir bâde kılam salât bi'z-zât 

43. Ne bâde salât ile muhammer 
Bâde-i tahıyye-i peyember 

44. Ey dîde-i zübde-i dü ‘âlem 
Ey eşref-i nesl-i cân-ı Adem 

45. Her lahza dürûd-ı hûb her dem 
Olsun sana ey Habîb-i Ekrem 

46. Gerçi bilürem ki sana lâyık 
Elbet idemem salât-ı fâik 

47. Ammâ ki bu kâra var şevkim 
Bu kâr iledir müdâm zevkim 

48. Senden dilerem ki ey şehen-şâh 
Tab‘ımı dem-â-dem it nazar-gâh 

49. Tâ kim nazarınla ola âgâh 
Esrâr-ı salâta ey şehen-şâh 

50. Ey câmi‘-i kelime-i ma‘ârif 
V’ey kenz-i hafiyye cümle ‘ârif 

51. Gerçi idemem sana münâsib 
Şâyeste salât lîk gâlib 

52. Fikrimde budur salât-ı kâim 
Gönlümde dilimde ola dâim 

53. Her lahza bana nazar kıl ey şâh 
Güftâr-ı dürûdum ola her gâh 

54. Her dem sana bin salâtım olsun 
Her lahza bu varidâtım olsun 

55. Ey şâh-nişini ‘arz-ı a‘zam 

V’ey şâhid-i hak Nebiyy-i Ekrem 

56. Hakdan dilerem salât-ı hâlid 
Kılsun sana ey Habîb-i Câvid 

57. Evrâd-ı salâtm ola kâim 
Gönlümde dürûdun ola dâim 

58. Güftâr-ı salât ile virem cân 
‘Aşkında ki ey Habîb-i Rahmân 

59. Tâ sen olasın ki şâd u hurrem 
İtdikce salât-ı hûb-ter hem 

60. Olsaydı eğer kim ‘ömr-i bâkim 
Güftâr-ı salât olurdı râkım 

61. Bu zevk ile subh u şâm iderdim 
Güftârımı hep selâm iderdim 

62. Her vakt salât olurdı yârim 
Her lahza dürûd olurdı kârım 

63. Ey bâr-ı Hudâ be-hakk-ı hestî 
Her lahza merâmdır fıristî 

64. Zîn behr kılam salât-ı bî-had 
Ber cân-ı Muhammed âl-i emced 

65. Senden dilerem bu güft ü gûlar 
Hâsıl ola hoş bu ârzûlar 

66. Gitdikçe salâtım ola bî-pâ 
Bir ‘ârız-ı Mustafâ musaffâ 

67. Ey pâdişeh-i zemin ü eflâk 
V’ey tâc-ı seri kelâm-ı lev-lâk 

68. Sen olmasan olmaz idi ‘âlem 
Gelmezdi vücûda ‘arş-ı a‘zam 

69. Sen asl-ı kamu kamu tufeylin 
Sen serveri cümle cümle haylin 

70. Ey kâşif-i kenz-i magz-ı Kur’ân 
Şensin sebeb-i vücûd u îmân 

71. Sensiz mi olur vücûd u ‘ âlem 
Sensiz mi olur mükrem-i âdem 

72. Bes vâcib idek sana selâmı 
Her lahza dürûd-ı müstedâmı 

73. Her çend salâta himmetim var 
Bî-gâye selâma rağbetim var 

74. Olmazsa med[ed] eğer ki senden 
Bu kâr-ı ‘azîm olur mı benden 

75. Ey bâr-ı Hudâ budur temenni 
Eyle idesin ki bir tecellî 



76. Dâim senin ile ola varım 
Evsâf-ı cemilin ola kârım 

77. Hem vasf-ı Habîbin ola fikrim 
Kur’ân-ı tehıyye ola zikrim 

78. Ey hamd-i müdâmî sana kârım 
Geçsün heme böyle rüzgârım 

79. Olsun heme dem salât-ı bî-had 
Ber Ahmed ü âl ü sahb-i Ahmed 

80. Bî-hamd ‘ömr bana ne lâzım 
Lâzımdır ana olam mülâzım 

81. Bir cân-ı Muhammede tahıyyât 
İtmen bize farz lîk bi'z-zât 

82. Ey bâr-ı Hudâ salât-ı dâim 
Hamdinle ola dilimde kâim 

83. Hamdinle gice günim müdâm it 
‘Ömrümi salât ile tamâm it 

84. Ey dil bu yeter ki takrir itdin 
Evsâf-ı salâtı tahrîr itdin 

85. Hatm eyle salât ile kelâmın 
Tâ kim ola hüsn ihtitâmm 

86. Bâ yârî-i hamd ü bâ tahıyyât 
Elbette olur murâd bi'z-zât 

87. Ey Bârı Hudâ hayâtım olsun 
Hamdinle müdâm salâtm olsun 

88. Bir cân Muhammed Emine 
Reşkdih bûy-ı yâsemîne 


III. 

Bu gülzâr-ı münâcât ü ‘arz-ı hâcâtdan bir şemme bû ve çemenzâr-ı 
tazarru 4 u niyâzdan bir nefha-i dil-cûdur 

89. Ey sâkî bu dem dem-i münâcât 
Sun bâde-i şevk ‘arz-ı hâcât 

90. Ol bâdeyi nûş idüp dem-â-dem 
Nutkum açıla diyem ki her dem 

91. Ey Bâr-i Hudâ Hudâ seversen 
Kıl gönlümi şâd bî-kedersen 

92. Bî-mûnis ü bî-kesem Hudâyâ 
Eltâfım isterem ki bî-pâ 

93. İmdâd eyle çünki var kârım 
İmdâdma bes ümîd-vârım 

94. İmdâd eyle çünki vakt-i güldür 
Hoş demdi dem şarâb-ı müldür 

95. Lutf eyle bana be-hakk-ı bâde 
Her lahza şarâb sâde sâde 

96. Lutf eyle bana be-hakk-ı sâgar 
Sahbâ ki içen olur dil-âver 

97. Lutf eyle be-hurmet-i surâhî 
Sahbâ-yı beher şebî sabâhî 

98. Lutf eyle be-hurmet-i piyâle 
Ser-şâr sebû mey-i çü lâle 

99. Lutf eyle be-hakk-ı şîşe-i câm 
Her şâm u seher mey-i gül-endâm 

100. Lutf eyle be-hakk-ı desti desti 
Ser-şâr be-bâde-i elesti 

101. Luft eyle be-hurmet-i sebû-mey 
Meyi ki şeved be-nâle-i ney 

102. Lutf eyle be-hurmet-i mînâ-câm 
Câmı ki şeved pür ez gül-endâm 

103. Lutf eyle be-hurmet-i kadeh pür 
Kâseyi be-bâde rengi çün hor 

104. Luft eyle be-hakk-ı kâse her dem 
Bâde-i müli velî dem-â-dem 

105. Luft eyle be-hakk-ı hum seher şâm 
Sahbâ-yı elesti câm-der-câm 

106. Lutf eyle bi-hakkı hâne-i mey 
Sahbâyı içem diyem ki hey hey 

107. Ya‘nî ki olam re’îs-i mestân 
Serdâr-ı serîr-i mey-perestân 

108. Her lahza diyem Hudâ Hudâyâ 
Sensiz bana virme bir nefes tâ 

109. Fikrinle olam müdâm sermest 

Tâ hest piyâle tâ ki tâk est 

110. Sermest-i kerem olam kerem kıl 

Bir dem dimezem ki dem-be-dem kıl 

111. Zîrâ ki fakır ü bî-nevâyam 
Şâyeste-i dergeh-i ‘atâyam 

112. Lutf eyle Hudâ gedâ şenindir 
İkrâm senin ‘atâ şenindir 

113. Senden bana olmasa keremler 
Elbette alur beni elemler 

114. Vardır keremine Ftikâdım 
Kim hâsıl olur kamu murâdım 

115. Bî-şübhe ki var ihtiyâcım 
İkrâm m a kıl Hudâ ‘ilâcım 

116. Bî-çâre-i lutfuna kerem kıl 
Derdime ‘ilâcı muhterem kıl 

117. Ya‘nî ki ‘ilâc-ı lutf her dem 
İkrâm eyle ey Hudâ-yı ‘âlem 

118. Senden bana olmasa müdâvâ 
Kimden dilerem anı Hudâyâ 

119. Def-i gama yok tabîb-i lâyık 
Var mı arayam hakîm-i hâzık 

120. Senden dilerem Hudâ ne kim var 
Hâcet heme lahza lahza tekrâr 

121. Lutfuna müdâm ümîd-vârım 
Her lahza budur medâr-ı kârım 

122. Böyledir ümidim ola hâsıl 
Bî-teşbîh bu istemez delâil 

123. Lutf eylegil ey Hudâ-yı mutlak 
Ol bâdeyi söyleyem ki Hak Hak 

124. Hakkıyyetine ümîd-vârım 
Bu kârdan özge yokdı kârım 

125. Senden bana olsa bir ‘inâyet 
Kimse bana eylemez ‘adâvet 

126. Ger eylese ol olur zebûnum 
Âşüfte-i savlet-i büzünüm 

127. Tasdik itmedim ‘inâyetin var 
Bî-gâye ‘atâ kerâmetin var 

128. K'evvel beni it din ey Keremkâr 
İkrârma ‘aşkına sezâ-vâr 

129. Evvel gibi âhirim Hudâyâ 
Kılgil beni mazhar-ı atâya 

130. Ey ki sanadır niyâz-ı bî-pâ 
Benden yana lutf kıl keremhâ 

131. Ben neylerem ey Hudâ-yı ‘âlem 
Lütfün bana olmasa dem-â-dem 

132. Elbet olurum esîr-i zillet 
Kirdârım olur kamu dalâlet 

133. Lutf eyle bana kerem kıl 
Dâreynde şâd u muhterem kıl 

134. Hem-dostumı cümle dost-kâm it 
Hem-düşmenimi zelîl-i tâm it 

135. Yok özge metâlibim Hudâyâ 
Senden dileğim budur ki mahzâ 

136. Lutf eyle bana ki bir ‘inâyet 
Ne evvel ola ana ne gayet 

137. Benden nazarım dûr kılma 
Aslâ beni bî-huzûr kılma 

138. Salma beni mihnet ü belâya 
Rahm eyle Hudâ bu mübtelâya 

139. Senden dileğim budur hüveydâ 
Matlûbumı hâsıl eyle Mevlâ 

140. Sen kâm-ı dilimsin ey Kerem-kâr 
Yok başka ki senden özge kim var 

141. Sen bâkî vü senden özge fâni 
Yok sende fenâlığın nişânı 

142. K'evvel sana yokdur ibtidâsm 
Ma‘lûm-durar bî-intihâsm 

143. Getürdün beni vakt kim vücûda 
Gark eyledin âb-ı lutf u cüda 

144. Zîrâ ki garîk-ı lutf u cûdum 
‘Aşkınla muhammer vücûdum 

145. ‘Aşkında Hudâ beni müdâm it 
Şevkmda müdâm-ı müstedâm it 

146. Fikrimde hayâlin ola dâim 
Gönlümde visâlin ola kâim 

147. Dûr eyleme şevkim serimden 
Evsâf-ı şirinin ezberimden 

148. Setr eylegil ‘âlemi gözümden 
Mahv eyle beni benim özümden 

149. Ne kendimi fehm idem ne ‘âlemi 
Fikrimde kala ne zevk-i âdem 

150. Pür eyle beni seninle her dem 
Tâ kalmaya bana bir ne ‘âlem 

151. ‘Urza-i niyâzımı edâ kıl 

Bu mahzar-ı hâcetim revâ kıl 

152. Ey Bârı be-hakk-ı ism-i a‘zam 
Hem hakîkat-i Nebiyy-i Ekrem 

153. Kıl âhirim evvelim gibi sen 
Bu kâr ile tâ ki hatm olam ben 

154. Ya‘nî ki beni mükerrem itdin 
İslâm ile şâd ü hurrem itdin 

155. Evvel ola âhirimde beyle 
Ey Bârî-Hudâ kıl öyle eyle 

IV. 

Bâ‘is-i nazm-ı Çây-nâme 

156. Bir vakt-i ferah ki peyk-i esrâr 
Şehdâne sözi lebi şeker-bâr 

157. Ne peyk ki peyk-i dil-güşâdır 
Esrâr-ı nihâna âşinâdır 

158. Bir nâme ile irişdi nâ-gâh 
Esrâr-ı nihâna kıldı âgâh 

159. Ne nâme ki nâme-i mahabbet 
Ser-tâ-be-kadem şarâb-ı ülfet 

160. Ne nâme ki mahz-ı cân-fezâdır 
Ferhâdı Şirine reh-nümâdır 

161. Takrire getürdi mâ zamirin 
Güftâr-ı şeker ü kelâm-ı şirin 

162. Saldı hevesi dil-fıkâra 
Şîrîn haberin yetüri yâra 

163. Semâvere eyleyüp işâret 
Sudan yanağa virüp beşaret 

V 

Bu evsâf-ı semâver-i dil-güşâdan bir vasf-ı dil-ârâ-yı ferah-fezâdır 

164. Semâver ne çenâr ü gülnâr 
‘Âşıklığına delil içi nâr 

165. Semâver ne tılâ vü rengin 
Semâverligin rengi zerrin 

166. Zer suyma zâhiri boyanmış 
‘Aşk âteşi ile içi yanmış 

167. Semâver câm ehl-i diller 
‘Aşk âteşi ile yandururlar 

168. Bir dâiredir ‘aceb mu‘ammâ 
Âteş ile âb içinde peydâ 

169. Hûrşîd-sıfat ruhi münevver 
Hem âteşi nûr u âbı kevser 

170. Âteş-gehi hûb micmer-i ‘ûd 
Gülnâr hemîn içindeki od 

171. Âb-gehi âb-gâh-ı hayvân 
Zulmet yeridir suy[a] virür cân 

172. Cûşı ki ne cûş cünbüş-i cân 
Âbı ki ne âb âb-ı hayvân 

173. Sûzende buhârı mürg-ı perrân 
Âb-rîzi Hüdhüd-i Süleymân 

174. Her bir tarafında pençe gâhî 
Sîmurg özi o bâl şâhî 

175. Bezm içre ki sanki şâh Dahhâk 
Her bir omuzunda mâr-ı bî-bâk 

176. Dûd-keşi Mevlevi külâhı 
Yanmış içi âhı derd âhı 

177. Dem-keşi ne kim Mesîhî-dem 
Her bir nefes buhûr-ı Meryem 

178. Başındaki çâydân-ı çini 
San şâh-nişînde şâh-ı Çini 

179. Semâver ü çâydân kaykaç 
Gûyâ ki o şeh başında o tâc 

180. Dem-keşi üzre o şâh-ı Taymûs 
Serv üzre oturdı sanki tâvus 

181. Ger yokdı peri ki ide pervâz 
Ammâ ne duruş ki ‘ayn-ı şehbâz 

182. Yâk,t mahallidir o dil-sûz 
Ne la T döker o reng-i fîrûz 


VI. 

İstimdâd kerden-i nâzım ba‘d ez lutf-ı Perverdigâr ez tab‘-ı şeker-güftâr ü 

ez ‘aşk-ı şirînkâr 

183. Ey tab‘-ı şirin ey ‘aşk-ı üstâd 
Tarh eyleyelim bir özge bünyâd 

184. Semâver içün virin nizâmı 
Mînâ-revişin bozak tamâmı 

185. Gelsün araya hezâr pişe 
Meşg,l olak hezâr ‘işe 

186. Miftâhı ele alak dil-âver 
Cennet kapusm açak berâber 

187. Bezm içre virin server-i câvîd 

-lam ış u nuş-ı halıd 

188. O sâf çâya virin revâcı 
Meyhâneden ahz idin harâcı 

189. Feth eyleyin ol hezâr rengi 
Tâ açıla ‘ıtr-ı müşg dengi 

190. Zîrâ ki o çây-ı dil-rübâ tek 
Ol müşg-bû ol ferah-fezâ tek 

191. Nâfe-i Hıtâdır âşinâsı 
Seyren-gehidir Hıtâ-fezâsı 

192. 01 deşti gezende bî-nevâle 
Nûş itmiş ikisi bir piyâle 

193. 01 nâfe-i âhû çây-ı hoş-bû 
İhvân-ı tarîk zikri yâ Hû 

194. El sunmuş ikisi bir nevâle 
İrmiş her ikisi bir kemâle 

195. Hem-demleri âhû-yı semen-sâ 
Rehberleri hem gazâl-i ra‘nâ 


VII. 

Bu çây-ı müşg-bûnun evsâfından bir vasf- 

196. Ne çây ki âyet-i Hıtây 
Meyi eylemeyen olur hatây 

197. Sîmâsı güzel ‘azrâ-yı gül-fâm 
Gülbûy nefesi lâle endâm 

198. Gül-çehre ‘arûs-ı dil-rübâdır 
Erbâb-ı dile ferah-fezâdır 

199. Gül-reng vücûdı erg,vânî 
Şirîn-revîş mezâk-ı cânî 

200. Hoş reng ne reng reng-i ‘ineb 
Nûşâna virür harâret-i şâb 

201. Gülgûn beden ü gaddârî nârı 
Yâk,t-ı hacel ü şerm-sârî 

202. Gûyâ görüp ‘izârı mercân 
Ol vechden oldı sanki bî-cân 

203. Reşk-âveridir ki hûn ider k,t 
Şermende şarâb-ı la‘l ü yâk,t 

204. Bezminde şarâb-ı nâb me’yûs 
Bî-levn yanında hûn-ı tâvus 

205. Var özge kemâli kim devâdır 
Emrâz-ı vebâya hem şifâdır 

206. Bin derde devâ velî ne tiryâk 
Zehr-âbı bedenden eyler ol pâk 

207. Bî-hûde degül bu söz ki ey yâr 
Kim müdmin çâyadır bu güftâr 

208. Âhû-yı Hotan gazâl-i Çîndir 
Nâfe-i Hıtâ gül-i Mâçîndir 

209. Bî-şübhe ki mazhar-ı ‘inâyet 
Evsâf-ı kemâli bî-nihâyet 

210. Almış nefesi ki bir gazâlı 
Bî-gâye kemâl-i bî-zevâlı 

211. Perverde-i peridir o dil-cû 
Ki müşg-nefes vücûdı gül-bû 

212. Erbâb-ı nefesdir ehl-i dildir 
Yanmış bedeni ‘izârı güldür 

213. Yanmış bedeni vücûdı biryân 
‘Âşıklığına yeter bu burhân 

214. Şîrîn zûş mezâk-ı şeker 
Mezç olsa şeker olur mükerrer 

215. Limon ile bir olunca kand-âb 
Bir özge lezzet virür o gül-nâb 

216. Hoş tab‘-ı şirindir mizâcı 
Kim şîr-ile eyler imtizâcı 

217. Bezminde eğer bulunsa kaymak 
Ol neş’ede yok ebed usanmak 

VIII. 


Vasıyyet kerden-i nâzım-ı be-hümâ-yı güftâr u firistâden-i vey be-taleb-i 
yârân çây-ı ‘anber-nisâr ki ‘ibâretest ez şeker ü limon ü şîr-feşâr u 

kaymak-ı dil-cû 

218. Pervâz eyle ey hümâ-yı güftâr 
Pervâzına vâsi‘ imdi yer var 

219. Durma ayag al yüri Frenge 
Kûh-ı şekeri cem‘ eyle denge 

220. Ur yola katârı eyle devrân 
İngiltere şekerine vir cân 

221. Cem‘ eylegil ol mezâk-ı câm 
Vapur ile vâfır ilet anı 


222. Eğlenme o yerde tayy-ı râh it 
Tevfîk-ı İlâhı tekye-gâh it 

223. Var Mısra o dilber-i şirini 
Tiz ur yola al bin âferîni 

224. Limom limon duzum yekser 
Hem şekker ile ilet berâber 


225. Kat‘ eyle tarîk-ı Isfahânı 
Kıl tayy-i mesâfe mekânı 

226. Cem‘ eyle metâ‘-ı kand ammâ 
Kârvân-ıla ur yola usanma 

227. Zîrâ ki diler o la‘l-peyker 
Her bezmde ihtilât-ı şeker 


228. Sabr itme işinde bî-karâr ol 
Tûrân zemine düşdi çün yol 

229. Ne hâb u ne hor gerek seferde 
Râhat ne revâ ki reh-neverde 


230. Vehm eyleme dut reh-i Horâsân 
Ol yerde olur ki işler âsân 

231. Ol râh-güzerde şâh-ı Bistâm 
Hem server-i Tûs u hem şeh-i Câm 

232. Ne şâh ki şâh-bâz-ı lâhût 
Zîr-i kademinde mürg-ı nâsût 

233. Serdâr-ı tarîk ismi Tayfûr 
Züvvârı kılur mezârı mesrûr 

234. Al şeh-per-i feyzi ol mekândan 
Kıl tayy-ı mekânı geç zamândan 

235. Fikr itme ider Cenâb-ı Akdes 
Tayy-ı reh-i Meşhed-i mukaddes 

236. Yâd eyle Hudânı eyle pervâz 
‘Aşk-ı şeh-i Tûsî ile dem-sâz 

237. Gör kürsî-nişîni şâh-ı Tûsı 
‘Arş-ı berini ötüp nüfusı 


238. Oldur şeh-i mesned-i imâmet 
Oldur şeh-i sekizinci cennet 

239. Ravza-i rızâya cân nisâr it 
Ol yerde özüni hâk-sâr it 

240. Cevlânma rahmet-i Hudâdır 
Ferzend-i Habîb-i Kibriyâdır 

241. Sun râh-ı Rızâya cân-ı şirin 
Al şehber-i feyz ü bâl-i temkin 

242. İhlâs ile hıdmetin tamâm it 
Pervâz ile ‘azm-i şehr-i Câm it 

243. Gör mest-i müdâmı[mı] İlâhî 
Mey-hâr-ı müdâm ü reşk-i mâhî 


244. Mey-hârlık it mürîd-i câm ol 
Dilbend-i esîr-i şeyh-i câm ol 

245. Ne şeyh ki dört yüzün esâsı 
Mi‘râc-ı kerâmetin binâsı 


246. Gûyâ ki o ‘asrda ‘Alîdir 
İklîm-i kerâmete velîdir 



247. Zûr eyleye tâ sana mahabbet 
Çek câmını hâsıl eyle ülfet 

248. Hârezmi gözet gez ol mekânı 
Öp hâk-i mezâr-ı Pehlevânı 

249. Al feyz-i nazar o kîmyâdan 

Ol mazhar-ı lutf-ı reh-nümâdan 

250. Sen de o nazarla pehlevân ol 
Şehbâzlık ile sa‘ve-sâz ol 

251. ‘Azm eyle diyâr-ı reh-nümâyı 
Seyr eyle mekân-ı evliyâyı 

252. Ya‘nî ki o Server-i Buhârâ 
Her bir nefesi Mesîh-i sârâ 

253. Her bir nigehi hezâr iksir 
Her bir nazarında bin cihângîr 

254. Ol şâh ne şâh şâh-ı ikan 
Serdâr-ı serîr-i kasr-ı ‘irfân 

255. Pîşrev zümre-i yakîndir 
Peyrevi Muhammed-i Emindir 

256. Ne şâh ki şâh-ı evliyâdır 
Mahbûb-ı Habîb-i Kibriyâdır 

257. Sûzâne-i pertev-i Hudâdır 
Pervâne-i fevk-ı mâ sivâdır 

258. Ravza-i Bahâya cân fedâ kıl 
Hâk-i kademini cân bahâ kıl 

259. El kaldır semâya kıl münâcat 
Dergâh-ı Bahâdan iste hâcat 

260. Şehbâline virsün âb-ı tâbi 
Pervâzına kuvvet-i şitâbı 

261. Ol buk‘adan al nüfûs-ı şemşîr 
Timur-veş ol şeh-i cihângîr 

262. Al tâb-ı şitâb-ı şâhbâlı 
Seyr eyle müdâm lâ übâlî 

263. Bûs eyle makamın el-vedâ‘ kıl 
Pervâz eyle ‘azm-i irtifâ‘ kıl 

264. Bu rehdedir ol şeh-i Semerkand 
Kim bendesidir felek kemerbend 

265. Ne şâh ki ‘abd-i zü'l-memâlik 
Ne bende ki mâ sivâya mâlik 

266. Şâhen-şeh-i tahtgâh-ı fânî 
Mâlik-i cihân-ı câvidânî 


267. Kayd-ı beşeriyyetin halâsı 
Mahsûs Hudâya zât-ı hâsı 

268. Bî-kayd-ı cihânîdir o hünkâr 
Hâdimleridir cihânda ahrâr 

269. Ol dem ki süvâr olur o server 
Ol lahza kılıcı Rûmda oynar 

270. Ne belli zamânı ne mekânı 
San tay dimen elinde anı 

271. Ne merd-i Hudâ ne merd-i mukbil 
Ne Burak ider bum ne Cibril 

272. Öp hâk-i mezârm al du‘âsm 
Şehbâline zûr kîmyâsm 

273. Pervâzına tâb u tâk virsün 
Matlûbuna iştiyâk virsün 

274. Şükr eyle Hudâya oldı kısmet 
Erbâb-ı nazarlara ziyâret 

275. Aldın ki nazar o şâhlardan 
Reşk-âver-i mihr ü mâhlardan 

276. Ruhsâr-ı metâlibe yüz urdun 
Dîdâr-ı mekâsıda göz urdun 

277. Bî-şübhe ki ber-murâd olursun 
Tab‘m açılur güşâd olursun 

278. Elbette yeter sana ‘inâyet 
Lutfunda olur bir özge bâyet 

279. Kaydında olur cemî‘ sühan-ver 
Nazmından akar nebât ü şekker 

280. Sende yok idi bu tab‘-ı zîbâ 
Ebyât-ı nebât ü nazm-ı ahlâ 

281. Mahzâ ki bu sende bir nefesdir 
Erbâbıııa bir nefes de besdir 

282. Kim himmet piridir bu güftâr 
Bu tab‘-ı şirin bu feyz-i eş‘âr 

283. Pervâz ile dut reh-i Hıtâyı 
Doğru yüri eyleme hatâyı 

284. Ol dem ki irişdin ol diyâra 

Ol ma‘den-i müşg ü nâfe-kâra 

285. Teşrifinle kamu ferahbâl 
Âhûlar ider seni sitikbâl 

286. Dîdârma cân nisâr iderler 
Güftârma bahş var iderler 

287. Zîrâ ki sende var nisbet 

Ne nisbet nisbet-i mahabbet 

288. Ve'l-hâsıl nisbet-i Hudâyı 
Bir nisbet-i gayr-ı mâ sivâyı 

289. Ol nisbeti anlayan talebkâr 
Zîr-i kademindedir giriftâr 

290. Ol vechden âhû bî-nihâyet 
Kaydında olur be-gayr-ı gayet 

291. Halkında Hudânı yâd iderler 
Fermânma inkıyâd iderler 



610 


NİGÂRÎ 


292. Bir lahza derûm söyle yâ Hû 
Meclisde cem‘ ola şîr-i âhû 


IX. 

Der Beyân-ı evsâf-ı şîr-i ‘anber-bû 

293. Ne âhû ki âhû-yı Hudâyî 
Ne şîr ki şîr-i cân-fezâyî 

294. Ne şîr ki reşk-i zevk-i şîrîn 
Nûşâna virür hayât-ı şîrîn 

295. Bî-câm içilür o şîr bî-leb 
Bî-vasat gönül olur leb-â-leb 

296. Nûş eyle o şirden müdâmı 
Fevt eyleme vakt-i subh u şâmı 

297. Bir nefha virür o şîr-i dil-cû 
Nâfe-i Hıtâ yanında bî-bû 

298. Ne nefha ki nefha-i Hudâyî 
Ne bûy ki bûy-i Mustafâyî 

299. Nâfe-i gazâl-i deşt-i vahdet 
Nefha-i tezekkür-i dü kelimet 

300. Yâd eyle Hudânı kıl sadâlar 

Ol dem cem‘ olur yeğin sabâlar 

301. Ur yola katârı bâr-ı şîri 
Yâd eyle yine o dest-gîri 

302. Bî-gâile cihân-ı ferah-bâl 
Kârvân-ı sabânı eyle irsâl 

303. Hamd eyle Hudâ-yı bî-niyâza 
Şükr eyle Hakîm-i çâre-sâza 


X. 

Bu bâğçe-i niyâzdan bir gonçe-i dil-güşâdır 


304. El kaldır du‘âya bir niyâz it 
Çâre dile ‘azm-i çâre-sâz it 



305. Sûz-ı dil ile di ey kerem-kâr 
Üftâde-i gurbetem dil-i efgâr 

306. Ey Bâri Hudâ be-hakk-ı Ahmed 
Şâhen-şeh-i enbiyâ Muhammed 

307. Evvel ki diyârıma selâmet 
Bi'l-emn yatur be-gayr-i âfet 

308. İhlâs ile olsa ‘arz-ı hâcet 
Elbette niyâz olur icâbet 

309. Baht irdi murâdın oldı dem-sâz 
Dut râh-ı kadîmi eyle pervâz 

310. Ne râh ki râh-ı istikâmet 
‘Uşşâka merâtib-i sevâdet 

311. Ol ravzalara yüri mükerrer 
Kıl yine meşâmı ter mukattar 

XI. 

/V 

Der Beyân-ı rucû‘ kerden-i hümâ-yı güftâr be-taraf-ı Azerbaycan be- 

taleb-i kaymak 

312. Cehd eyle müdâmî eyle tayrân 
Sa‘y it gice gündüz eyle devrân 

313. İncinme cefâ-yı râha tâb it 
Matlûb tarîkma şitâb it 

314. ‘Azm eyle diyâr-ı Şîrvânı 
Kat‘ eyle reh-i Azerbaycanı 

315. Zîrâ ki gerek o şâha kaymak 
Şevkâne yüri nedir usanmak 

316. Bir yer diyem ismidir Karabağ 
Cennet yeri âbı şîr ü kaymağ 

XII. 

Der Beyân-ı menkabet-i gülgeşt-i vilâyet-i Karabağ 

317. Bir mevzi‘-i hoş ferah-fezâdır 
Dünyâya behişt disem sezâdır 

318. Bir mülk-i vasî‘ sevâd-ı a‘zam 
Sünbülleri piç piç ü der-hem 

319. Garbiyyesi gökçe-gâh-ı hûbân 
Şarkıyyesi bâd-kûb-ı Şirvân 

320. Ser-hadd-i cenûbîsi Arasdır 
Gör hadd-i şimâli hoş nefesdir 

321. Bu dâirenin içinde gûyâ 

Bir merkez-i cân olupdı peydâ 

322. Irmağı ‘uyûnı bî-nihâyet 
Enhârma yokdı hadd ü gayet 

323. Cennet gibi her mahallidir bâğ 
Her bir tarafından bâğ u ırmağ 

324. Kühlânı huyûlı misl-i âhû 
Vahşâne bakış şîrîn tekâpû 

325. Hoş levn ki za‘ferân ipek san 
En‘âmı geyik sürüsi ceyrân 

326. ‘Anber-nefesân-ı âhû-vânı 
Bî-gâye ki san Hıtâ-yı sânı 

327. Eşhebleri rahş-ı bî-emânî 
Erşedleri merd-i dâstânî 

328. Aşkarları berkdir tamâmı 
Gülgûn-ıla Şebdîziıı makamı 

329. Bî-gâye türâc ü kebg [ü] selvâ 
Şehbâzı güzel tezervi zîbâ 

330. Avlağı şirîn-i Kemendârânı 
Mahbûbı güzel kaşı kemânî 

331. Enfâs havâsı ‘anber-efşân 
Sahrâları lâle-zâr-ı nu‘mân 

332. Yaylağı ‘inâyet-i İlâhî 
Mecmû‘a-i hûb hayme-gâhı 



333. Der fasl-ı bahâr hayme-i dârân 
01 yerde sürer safâ-yı devrân 

334. Gülgeşt-i fezâ-yı mürg-zârı 
Bî-misl ü behişt sebze-zârı 

335. Gülbâng-ı tuyûrı bülbülânı 
Elhân-ı melek mezâk-ı câm 

336. Toprağı ‘abîr ü gül giyâhı 
Reşk-âver-i nâfe gonçe-gâhı 

337. Her cânibi sebz her taraf bâğ 
Anun içün ismidir Karabağ 

338. Seyren-gehi hoş nazîri dil-şâd 
Şîrâz degül nazîri Bağdâd 

339. îrâdı kesir ü arzı münbit 
Behre-dâr-ı Mısırdan füzûn dut 

340. Mahbûbları ‘abîrî vü şeng 
Zîbâ-yı Mısr yanında dil-teng 

341. Dil-dâdeleri bir özge bâbet 
Hûblarım vasfa yokdı hâcet 

342. Fikr eyle güzelleri ne rengin 
Bir yer ola taht-gâh-ı Şîrîn 

343. ‘Âşıklarını buna kıyâs it 
Ferhâdı bu da‘viye esâs it 

344. Bî-dillerinin birisi ‘âşık 

Bu ma‘rekeye güvâh-ı sâdık 

345. Muhriklerinin biri Keremdir 
Müştâk-ı harîk muhteremdir 

346. Bu bezmde yandı seng-i hârâ 
Yâd itdigi dil seni nigârâ 


347. Bî-‘ayb disem sana revâdır 
Zîrâ ki güzelliğin becâdır 

348. Her bir nigehin ki bin peridir 
Müştâklarm ki serseridir 

349. Ne vasf idelim seni bu yerde 
Mevlâ sana kim yer itdi gökde 

350. Erbâb-ı dili ki san sabâdır 
Enfâsı nesîm-i gül-güşâdır 

351. Güftârları nisâr-ı gevher 
Eş‘ârları nebât ü şekker 

352. Sığmaz buna lâzım ey birâder 
Vasf-ı Karabağa özge defter 

353. Mevlâ vire ‘ömri bir zamânı 
İslâm ile bir de görek anı 

354. Ol vakt ki dirdik ol mekâna 
Ol menba‘-ı feyz-i ‘âşıkâna 

355. Öp hâkini feth kıl kelâmı 
Toprağına bizden it selâmı 

356. Zîrâ ki kadîmi dârımızdır 
Ser-menzil-i şeh-nigârımızdır 

357. Dilberleri kim seni görürler 
Hâk-i kademine cân virürler 

358. Etrâfma cenT olur fırâvân 
Hûbân-ı lebân-ı şekker-efşân 

359. Hep tûtî gibi tekellüm eyler 
Evsâfınla terennüm eyler 


XIII. 

Der Beyân-ı vasf kerden-i hûbân-lebân-ı şekker-efşân be-hümâ-yı güftâr 

360. Söyler kamusı ki yârımızsm 
Serdâr-ı serîr-dârımızsm 

361. Vâcib kamuya sana itâ‘at 
‘Abdâne gerek ki şâha hıdmet 

362. Bî-sânî ferd bir hümâsm 
‘Ankâ-yı bekâ-yı lâ-fetâsm 

363. Sâye-i hümân ola müdâmı 
İş sâyenle olur tamâmı 

364. Oldı yine gönlümüz ferahnâk 
Zehr-âb-ı gama ki irdi tiryâk 

365. Mahv itdi zalâmı rûy-ı mâhm 
Âbâd ola bâğ u lâne-gâhm 

366. Ne gonçe-i ter ne bâgîdensin 
Ne nâvek ü ne kemânedensin 

367. Ne şâhînisin ne lânedensin 
Ne lâle-i ter ne dâgîdensin 

368. Bizler bilüriz ki lâne-gâhm 
Ol bâ‘is-i âf-tâb u mâhm 

369. Gül-gonçe-i bâğ-ı Mustafâsm 
Şehbâz-ı bevâ-yı lâ-fetâsm 

370. Ferzend-i habîbsin fıdây[î] 
Bî-kayd-ı ‘alâyık-ı sivây[î] 

371. Perverde-i perr-i zi'l-yakînsin 
Mahbûb-i kulûb-i ‘âleminsin 

372. Ahrâr-sıfat Mesîhî-dem 
Olsan ne ‘aceb hayât-ı ‘âlem 

373. Bî-şübhe ki zât-ı zi'l-keremsin 
‘Alemde ‘aziz ü muhteremsin 

374. Bir bende ki tab‘ olsa hâtem 
Elbette olur ‘azîz-i ‘âlem 

375. Sen nâdir-i devr-i zî-zamânı 
Bir nice merâtibin kırânı 

376. Rindâne ‘amel işin Hudâyî 
Yok sende merâtib-i mürâyî 

377. Kim görse ruhun kılur inâyet 
Veh vech ne vech vech it 

378. Vehbâne merâtib-i kemâlin 
Lutfâne kemâl-i bî-zevâlin 

379. el-Hamd ki içdin âb-ı tevfîk 
Câm-ı dilimizde şîr-i tasdik 

380. İ nk âr-ı menâkıbm hatâdır 
Her bir sıfatın ki câ-be-câdır 

381. Ke'ş-şems kemâl-i zât-ı pâkin 
İnkâr-ı hasûddan ne bâkin 

382. Bir ‘abdi ‘aziz kılsa Yezdân 
Eyler mi zelil jâje-hâyân 

383. İnkâr-ı kemâline ne ma‘nâ 
Münkir-i kemâlin olsun a‘mâ 

384. Bî-şübhe mu‘ânidin sefîhdir 
Bî-‘akl Hebenneka belîhdir 

385. Bî-‘ayb cemâl-i şems ammâ 
Huffâşe gözünde ‘ayb mahzâ 

386. Mevlâ meğer ey leye ‘inâyet 
Sükyânm ola ma‘a'n-nedâmet 

387. Ey mürg-ı hümâ-yı Balı-zâde 
Be-kayd-ı übâl ü balı sâde 

388. Mevlâ seni eyleye mükrim 
Her iki cihânda şâd u hurrem 

389. Tâ şîr-i lebân cihânda bâkî 
Silsile-i zâtın ola sâkî 


XIV. 

Der Beyân-ı ahz-kerden-i kaymak u irsâl numûden 


390. Ol mecma‘-ı hûb-ı dil-güşâda 
Ol bezm-i ferah-revân fezâda 



391. Dergâh-ı Hudâya bin senâ kıl 
Bin tasliye şâh-ı enbiyâ kıl 

392. 01 meclis-i hâssa kıl du‘âlar 
Ta‘zîm-i tarîki merhabâlar 

393. Zikr eyle fezâil-i behâyı 
Gör fazl-ı ‘inâyet-i Hudâyı 

394. Mînâ gibi söyle mest-i kulkul 
Eflâke yetür sadâ-yı gulgul 

395. Cûş ey leye tâ ki şîr-i hak hak 
Cem‘ ola çayında hâs kaymak 

396. Kaymak ne hâsıl mahabbet 
Zübde-i kemâl şîr-i vahdet 

397. Ne vahdet vahdet-i İlâhî 
Mahviyyet-i hâs-ı cây-gâhı 

398. Yâd eyle ‘inâyet-i Kerîmi 
Cem‘ eyle sebük-revân nesîmi 

399. Bâr eyle hevâya şîr-zâdı 
Ur yola nesîm-i dil-güşâdı 

400. Gelsün o nesîm-i ‘anber-efşân 
Erbâb-ı dilâna cünbüş-i cân 

401. Tavaf eyle meşâyih-i kibârm 
Öp zümre-i ehl-i Hak mezârm 

402. İstersen eğer makâm-ı ‘âlî 
Öp dergeh-i feyz-i Mîr Bâli 

403. Ne dergeh dergeh-i kerâmet 
Züvvârı emîn bi's-selâmet 

404. Kim anadır ‘âşık-ı fıdâyî 
Ol mahz-ı fidâydır Hudâyî 

405. Ser-çeşme-i ‘aşk bahr-i vahdet 
Yenbû‘-ı ma‘ârif ü hakikat 

406. Ol meyve-i bâğ-ı Lâ-fetâdır 
Ol serv-i riyâz-ı Mustafâdır 

407. Ol yerde Cenâb-ı Mîr Haydar 
Peymâne-keşi safâ-yı saf-der 

408. Ser-halka-i zümre-i İlâhî 
Zümre-i İlâhî kıla gâhî 

409. Ez silsile-i Habîb-i yektâ 
Evlâd-ı ‘Alî vü âl-i Zehrâ 

410. Şehbâz bevâ-yı bâlîdendir 
Dâreynde lâ üb âlîdendir 

411. Züvvârı kılur mezârı pür-nûr 
Ol yerde odur ocağ-ı meşhûr 

412. Her ikisi cedd-i ‘âlimizdir 
Gûyende-i fahr-ı bâlimizdir 

413. Esbâb-ı vücûdumuz o yerde 
Ervâhları şâd ola gökde 

414. Ol ravzalara fedâ-yı cân it 
Öp hâk-i kademlerin emân it 

415. Bahş eyleyeler şarâb-ı himmet 
Sen de olasın gedâ-yı hoş-vakt 

416. Ol yerde cenâb-ı Mâlik Eşter 
Destinde kemend-i çerh-i çenber 

417. Ser-defter-i hayl-i pehlivânât 
Serdâr-ı gürûh-ı ercümendân 

418. Sâlâr-ı cüyûş-ı ehl-i dîndir 
Ser-bâz-ı şehîd-i zi'l-yakîndir 

419. Bir ‘âlî binâdadır o dilbend 
Meşhûrdur adı Koşa Künbend 

420. Tavâf eyle o bârgâh-ı hâsı 
Şehbâlini eyle gam halâsı 



421. 01 karyededir mezâr-ı ‘âşık 
Elkâb-ı şehîri Sarı ‘Âşık 

422. 01 kâmil-i ‘âşık olsa lâyık 
Serdâr-ı cünûn u Kays ü Vâmık 

423. Elbette bulur makâm-ı ‘âlî 
Kim olsa mürîd-i Mir Balı 

424. Ser-çeşme-i tab‘ıdır Nebâtî 
Güftâr-ı şirindir bayatı 

425. 01 buk‘adan ahz eyle ‘aşkı 
Al dîdene hüsni ile meşki 

426. 01 dâire-i Hakkâri bir şâd [?] 
‘Aşkın yeridir buyurdı üstâd 

427. Ser-çeşmesi âb-ı Mâlik Eşter 
Cevlân-geh-i Mir Balı Haydar 

428. 01 mevzı‘ hoş mahall-i sâdât 
01 mecma‘ mecma‘-ı sa‘âdât 

429. Cûşgeh-i ‘aşk bir fezâdır 
Yenbû‘-ı ma‘ârif-i Hudâdır 

430. Erbâb-ı mahabbet-i Karabağ 
Yanmış dili sine dâğ-der-dâğ 

431. Ben durmuş idim yanında bî-reng 
Vasf eyledi böyle bir gül-reng 

432. Ne yer ki ismi Beng virür cân 
İsmâîl-i şâh-ı taht-ı Şirvân 


XV. 


Der Beyân-ı menâkıb-ı câmi‘u kemâlâti'ş-şerî‘at ve hâviyü rumûzâti't- 
tarîkat ve gavvâsu bihâri'l-ma‘rifet ve muhîtu esrâri'l-hakîkat şeyhu'ş- 
şüyûh cenâb-ı cennet-meâb Hacı İsmâil Efendi eş-Şirvânî kaddesa'llâhü 
tebâreke ve te‘âlâ ve tekaddese esrârühü'l-‘azîz 


433. Vasf eyle dilâ heves sanadır 
Yârân içre nefes sanadır 

434. Elfinde hezâr istikâmet 
Sininde mukîm bin selâmet 

435. Miminde medâr-ı mihr-i zâtı 
Elfinde ifâza-i sıfâtî 

436. ‘Aynında ‘uyûn-ı ‘ayn-i ‘ârif 
Yânında yenâbi‘-i ma‘ârif 

437. Lâmmda şarâb-ı la‘l-i şâhid 
Perverde-i zât-ı pâk-i Hâlid 

438. Dîvâne-i ülfet-i Hudâdır 
Sergeşte-i mihr-i Mustafâdır 

439. Pervâne-i pertev-i Muhammed 
Sûzâne-i şem‘-i Âl-i Ahmed 


440. Sâkî-i müdâm-ı ân-ı Leylâ 
Sermest-i şarâb-ı mihr-i Mevlâ 

441. Ser-halka-i fırka-i Bahâdır 
Meyhâne-i feyz-i âşinâdır 

442. Güftârı ma‘ârif-i İlâhî 
Reftârı fenâ tarîk gâhî 

443. Her fikri enîs-i bin ‘ibâret 
Her harf-i kelâmı bin hidâyet 

444. Her bir nefesi Mesîh-âsâ 
Her bir nazarı nazîr-i kîmyâ 

445. Enfâs-ı nefisi rûh-ı nefahât 
Eltâf-ı kelâmı reşk-i reşahât 

446. Ser-tâ-be-kadem kamu letâif 
Mahsûs-ı mesâhif-i ma‘ârif 

447. Ebrâc-ı merâtib-i sa‘âdet 
Mi‘râcı ‘urûcı bî-nihâye 

448. Ezkâr-ı cemili cân-fezâdır 
Evsâf-ı şirini dil-güşâdır 

449. Bir ‘âlî-cenâb-ı zü'l-cenâheyn 
Bir cevher-i mültekâ-yı bahreyn 

450. Bir cevher lîk dürr-i ‘irfân 
Bir gevher lîk cevher-i cân 

451. Cevlân-geh-i lutf u mazhar-ı Hak 
Bî-kayd-ı ‘alâyık-ı ene'l-Hak 

452. Ger görse ruhin kılurdı âmân 
Destinde ‘asâ kaçardı şeytân 

453. Serkeşler o serverin esiri 
Üftâdelerin o dest-gîri 

454. Ashâb-ı hıılûsı Hızr-âsâ 
Âbâb-ı dili ferişte-sîmâ 

455. Erbâb-ı sülûki san melekdir 
Perverdesi hûrşîd-i felekdir 

456. Bir server-i nâdir-i zamâne 
Bî-tâ-yı zamân bir yegâne 

457. Bir rütbededir ki şân-ı ‘âlî 
Fehminde ‘uk,l ü zihn-i hâli 

458. Evsâfı dilâ zebâna sığmaz 
Elburz-i berin dehâna sığmaz 

459. Evsâfına ‘akl-ı evvel irmez 
Ecrâm-ı felek kemende girmez 

460. Ve'1-hâsıh bende-i Hudâdır 
Âlüfte-i Âl-i Mustafâdır 

461. Ey hâme yeter tekellüm itme 
Evsâfı ile terennün itme 

462. Hayretle ki sîne-çâk olursun 
Bağrın yarılur helâk olursun 

463. Ey dil kerem-i Hudânı fıkr it 
Şükrün demidir nisâr-ı şükr it 

XVI. 

Der Beyân-ı izhâr-ı sebeb-i şükr-güzârî be Hudâ-yı kerem-kârî 

464. Sen bilmez idin nedir irâdet 
İrşâd nedir nedir inâbet 

465. Hakdan sana mahz-ı bir keremdir 
İkrâm-ı Habîb-i muhteremdir 

466. İrşâd-ı veliyy-i Lâ-fetâdır 
Sultân-ı serîr-i Hel etâdır 

467. Ma‘nâdaşmı kılup haberdâr 
Eylediler ‘âşık-ı talebkâr 

468. Emr eyledi sana Şîr-i Yezdân 
01 Gavs-ı emâna bahş kıl cân 

469. Ey tab‘ bu bir şîrîn hikâyet 
Eltâfı kesîr ü pür-işâret 

470. Mücmel yeridir ki kılma tafsil 
Vaktinde olur bu kıssa tahvil 

471. Erbâbıııa bu gidiş ‘ayândır 
Ashâb-ı sülûke bir beyândır 

472. Bu nükteleri tefekkür eyle 
Her lahzada bin teşekkür eyle 

XVII. 

Der Beyân-ı icrâ kerden-i hümâ-yı güftâr be umûrhâ-yı mezkûre 

473. Ârâ-yı cihâna kıl senâlar 
Sâlâr zamâna hem salâlar 

474. Evlâd-ı kirâmma selâm it 
İtmâm-ı merâma ‘azm-i tâm it 

475. 01 mürg-ı hümây nâmı Sâmî 
Der-gûş kılup sözi tamâmı 

476. Erbâb-ı sülük düş o şehbâz 
Fi'l-hâl yer öpdi kıldı pervâz 

477. Pervâz kılup ferişte-âsâ 
Bir demde umûrı kıldı icrâ 


XVIII. 

Der Beyân-ı esâs hâ-yı semâver 

478. Ey hâme söze karâr virme 
Bezm ehline intizâr virme 

479. Bezm ehli ‘umûmî sem‘-güşâdır 
Müştâk-ı kelâm-ı dil-rübâdır 

480. Kıl secde-i şükr bir kıyâm it 
Semâver esâsını tamâm it 

481. Semâver zer ü sini altun 
Nezzâreleri ferahla meşhûn 

482. Zer hânçesi hânçe-i ‘acebdir 
Zîrâ ki billûr müntehabdır 

483. Ne hânçe hânçe-i Mesîhâ 
Câmmda şarâb-ı rûh-ı ‘îsâ 

484. Hoş reng velî ne reng-i zîbâ 
Peymânesi kevkeb-i süreyyâ 

485. Peymâne-keşi olur dil-âver 
Meydân-ı sühanda ceng-âver 

486. Billûrı sitâre-i huceste 
Câm-ı Cemi eyledi şikeste 

487. Zer câmı vü billûr istikanı 
Erbâb-ı gama ferah nişânı 

488. İçinde olunca çay gül-reng 
Yanında şarâb-ı nâb bî-reng 

489. Billûr beyâz ü kırmızı çay 
Şa‘şa‘a-i mihr ü mecma‘-ı ay 


490. Ve'l-hâsıl istikanı zerrin 
Erbâb-ı gönüldi sâf bî-kîn 

491. Kâse-i latîf ü zer kenârı 
Meşşâta-i çîn zer nigârı 

492. Şîşe-i tabakları mehtâb 
Peymâneleri içinde sîm-âb 

493. Pîrâye-i zertabâk-ı çini 
Şâhen-şeh-i câm şeh-nişîni 

494. Fağfûr kadeh zerine tabak 
San nergis-i ter gül-i mutabbak 

495. Akdâh u tabâk-ı zer-nişânı 
Mecmû‘a-i necm-i âsumânı 

496. Kaşıkları mâh-ı sîm-endâm 
‘Âşıkları dir ki ses virür câm 

497. Dökdükce kadeh gelür zebâna 
Derd-i dilini çeker beyâna 

498. Ya kaşık u çay u câm-ı sîm-âb 
San bahr-i cemed içinde mürgâb 

499. Peymâne-i çini havz-gâhı 
Kaşıklar içinde şâh-ı mâhî 

500. Taslar kenâr-ı zer-nigârı 
San tâs-ı felek şafak kenârı 

501. Hûrşîd-‘izârı za‘ferânî 
Müştâklarm budur nişânı 

502. Şîri ki ne şîr cân-mezâkı 
Kaymakları mâh u gün tıbâkı 

503. Şehbâz u tezerv-i çaydânî 
Tâvus u türâc-ı şîrdânî 

504. Peymâne-i şîrleri şîrîn cân 
Limonları pistân-ı hûbân 

505. Ser-tâ-be-kadem rengi asfer 
Bir ‘âşık-ı derd-mende benzer 

506. Zemzem suyı hûb şûr suyı 
Töhmet-zen-i müşg ü ‘ıtr-bûyı 

507. Limon duzı lezzet-i dehânun 
Rûh neş’esidir mezâk-dânm 

508. Bî-tuz dehâna lezzet olmaz 
Bî-milh söze melâhat olmaz 

509. Şekkerleri kâf u sâf-ı bî-kîn 
Elburz-ı şirin ü kûh-ı temkin 

510. Sofra-i şeker ü tabâk limon 
Sofra-i Halil ü esâs-ı meymûn 

511. Cân neş’esi çay su câm ü fincân 
Dil revnakı şîşe-i şekerdân 

512. Şekker-şikeni şîrîn şi‘ârı 
Kirdâr-ı leziz kand-kârı 

513. Şekker-şikeni limon bıçağı 
Ferhâd limon vü kand dağı 

514. Süzgeçleridir sehâb-ı rahmet 
Reşşeleri reşşe-i beşâşet 

515. Çâkiçleri harb âletidir 
Harb âleti lîk işi katıdır 

516. Her iki taraflı bir teberdir 
Amacgehi anun şekerdir 

517. San ... nice bir dilâver 
Ferhâd elinde tîşe oynar 

518. Ve'l-hâsıl esâs hayret-efzûn 
Hûbân-ı Mısır bıçak ü limon 

519. Ey tab‘ yeter ki olma dil-teng 
Meydân gerek irte eyleye ceng 

520. Yandurma oda dil-figârma 
Besdir bu kadar şeker-feşârm 

521. Güftâr-ı Nigârî kand-hâdır 
Deryâ-yı şîrîn ü şeker-fezâdır 


842 . 

Dağıstan eyâletinden Karabağ kazasına mülhak Lenberânî Mehmed 
Şerîfzâde Ahmed Hamdi Efendi'nin ‘âcizâne tab‘-ı dîvân-ı ‘aşk-ı Hazret 
Seyyid Nigârî'ye tesvîd itdigi mücevher târihi hâvi bir takrizidir 

Fâ‘ilâtün Fâ‘ilâtün Fâ‘ilâtün Fâ‘ilün 

1. ‘Arz-ı ihlâs-ı ‘ubûdiyyet sezâdır ibtidâ 
Bir ‘ulüvv-i şâna ‘arz-ı hâl iderse bir gedâ 

2. İ‘tizâr-ı emr-i küstâhîsin bast eyleyüp 
‘Arz-ı mâ fı'l-bâle andan sonra kılsun i‘tinâ 

3. Habbezâ bir zât-ı pâk-i menkabet-âyât kim 
Mebde’-i ecdâdıdır fahr-ı gürûh-ı enbiyâ 

4. Menba‘-ı ‘ilm ü kemâl me’haz-i hilm-i hısâl 
Mürşid-i ehl-i hakikat rehber-i râh-ı Hüdâ 

5. Zâhiri şer‘a mutâbık bâtını ma‘tûf-ı Hak 
Çok mıdır bahreyne kalb-i sâfı olsa mültekâ 

6. Öyle bir sâkî-i bezm-i feyz-i Hakdır dem-be-dem 
Dâmen-i pâk-i nijâdından gelür bûy-i vefâ 

7. İntisâb itse der-i devlet-meâb-ı pâkine 

Kim ki sıdk-ı kalb ile çekmez cefâ rûz-ı cezâ 

8. Sâha-i neşr ü zuhûra koydı bir Dîvân-ı ‘aşk 
Halkı itdi hâhiş-i kavl-i fuzûlîden rehâ 

9. Nükte-i esrâr-ı ‘aşku'llâhdan bahs eylemiş 
Hisse-mend olmaz o kes kim yok derûnunda zıyâ 

10. Kâh telmîh-i kelâm-ı Zü'l-celâl itmiş gehî 
Eylemiş nakl-i ma‘ânî-i hadîs-i Mustafâ 

11. Gâh nâr-ı gayretinden ‘âleme âteş saçup 
Eylemiş takrîr-i hâl-i havl-nâk-i Kerbelâ 

12. Nakşbend-i bûriyâ-yı gûşe-i vahdet iken 
Zâhirâ kendin kalender gösterür beyne'l-verâ 

13. Ey şeh-i hûbân v’ey sultân-ı taht-ı mülk-i ‘aşk 
Sâye-i lütfün serimden eyleme bir kez cüdâ 

14. Hamdî-veş ‘âciz kulun vasfa seni kadir midir 
Ey türâb-ı m akdem in iksîr-i ‘aşka kîmyâ 

15. Söylendi sidreden târîh-i cevher-i tab‘ma 
Âferîn ey ‘andelîb-i ezher-i bâğ-ı safâ 

843 


Mîr Nigârî Dîvân-ı belâgat-‘unvânı içün Fâtih Dersi‘âm hocalarından 
Şirvânî el-Hâc Yûsuf Ziyâ Efendi'nin Fârisiyyü'l-‘ibâre takriz ve neşr içün 

târîh-i tâmlarıdır 


Mefâ‘îlün Mefâ‘îlün Fe‘ûlün 


1. Ber âmed mürşidi mîr-i sühan-ver 
‘Arif ü kâmil ez nesl-i peyember 

2. Yeki dürcî pür ez la‘l ü cevâhir 
Be pîş-i encüm âverde furû-ser 

3. Be-‘izz-i habbezâ tahsîn kerdend 
Rızâ dâdend tab‘eş râ ser-â-ser 

4. Tama‘ dâred Ziyâ ez asl-ı pâkeş 

Dehed yek-cür‘a ber mâ z'âb-ı kûyeş (1301) 

5. Zi gülzâr-ı nübüvvet rost sebze 
Gulâm-ı Nakşibendî Mîr Hamza 


844 . 


1. Gelüp bir âl-i Peygamber 
Getürdi dürc-i pür gevher 

2. Alup ‘izz ü ri‘âyetle 

O bezm-i ma‘rifet-perver 

3. Kodılar vezne mevzûnm 
Didiler cümle efzûn-ter 

4. Yazup tab‘ma bir târih 
Anun cevherle pür-zîver 

5. Çıkup on dört ‘aded bundan 
Zıyâda kandı bir cevher(1301) 

845 . 

Arabî 

1. ‘Azze ehlü'l-kemâl bi-‘izzeti'l-kadîm 

Temme tab‘u'l-kitâb bi-lutfihi'l-‘amîm (1301) 



